
ANTANO MACEINOS FILOSOFINIS KELIAS 


Antano Maceinos kūrybinis palikimas — bene dvi dešimtys 
knygų ir antra tiek įvairių filosofijos disciplinų kursų, likusių 
mašinraštyje (jie saugomi Romoje, Lietuvių Katalikų Mokslo 
Akademijos archyve, ir mums bent kol kas sunkiai prieinami), 
šimtai straipsnių — lietuvių filosofijos istorijoje, ko gero, gau- 
siausias. Maceina rašė daug ir lengvai, o jo apmąstymų temos, 
pobūdis ir prielaidos gana smarkiai kito. „Nelengva visa tai 
trumpai apžvelgti ir apibūdinti, Pagaliau ar tokios apžvalgos ir 
tokio apibūdinimo labiausiai reikia? Kur kas svarbiau yra pa- 
justi gyvos filosofo minties pulsavimą, o tai įmanoma tik betar- 
piškai susipažįstant su mąstytojo veikalais. Vis dėlto einant prie 
tekstų ne pro šalį bent prabėgomis aptarti jo intelektualinę bio- 
grafiją, pasekti jo filosofinį kelią. “ 

A. Maceina gimė 1908 metų sausio 27 dieną Bagrėnų kaime 
netoli Prienų. 1924 metais baigęs Prienų „Žiburio“ gimnaziją, 
jis dvejus metus mokėsi Vilkaviškio vyskupystės Gižų kunigų 
seminarijoje, bet, vyresnybės patartas, iš jos išstojo. Praėjus 
daugiau kaip penkiasdešimčiai metų, Maceina pripažino, kad 
rektorius buvęs teisųs. Seminaristu būnant, jam nuolat kildavę 
klausimų dėl doktrinos. Tačiau „kunigo uždavinys juk yra ne 
klausti, o skelbti atsakymą, gautą iš Dievo per Bažnyčią. Užtat 
filosofuoti, vadinasi, klausti linkęs seminaristas yra ne savo 
vietoje. (...) Kunigas filosofas yra lygiai tokia pat gyvenimo 
netikša, kaip ir kunigas poetas: pirmasis filosofuoja, antrasis 
eiliuoja ne iš kunigiškosios egzistencijos“ (9, Nr. 8, 348). Iš 
šio Maceinos pasakojimo, be kita ko, išryškėja norma — /i- 
losofuoti iš filosoliškosios egzistencijos, kuri yra reikšminga 
nagrinėjant visą jo,kaip ir kiekvieno filosofo,kelią. 

1928 metais Maceina įstojo į Vytauto Didžiojo universiteto 
Teologijos-filosofijos fakultetą studijuoti literatūros. Bet, matyt, 

jis gerokai svyravo, kokį kelią pasirinkti, nes 1929—1930 metais 
buvo sugrįžęs į seminariją, kol vis dėlto nusprendė (šįkart — 
savarankiškai) tęsti literatūros studijas. O dar po metų, 1931- 
aisiais, Stasio Šalkauskio patariamas. įr skatinamas Maceina 
perėjo studijuoti filosofiją ir pedagogiką. 

1932—1935 metais jis tęsė studijas Liuvene, Šveicarijos 
Fribūre, Strasbūre ir Briuselyje. Daugiausia laiko Maceina 
praleisdavo ne auditorijose, bet bibliotekose. Tuo metu jis 
visų pirma gilinosi į pedagogikos teoriją — Šalkauskis buvo 
numatęs jį savo įpėdiniu pedagogikos katedroje. 1934 metais 
jis apgynė disertaciją „Tautinis auklėjimas“ (Kaunas, 1934) 
ir tapo filosofijos daktaru, o kitais metais — privatdocento 
habilitacinį darbą „Ugdomasis veikimas“. 1935—1940 metais 
Maceina dėstė įvairias pedagogikos disciplinas, taip pat epizo- 
dinius kultūros filosofijos kursus. Jis daug rašė: 1936 metais 
pasirodė „Kultūros filosofijos įvadas“, 1939 metais „Židinyje“ — 
straipsnių serija „Kultūros sintezė ir lietuviškoji kultūra“ bei 
„Pedagogikos istorijos“ I dalis, nemaža straipsnių periodikoje. 

Šio laikotarpio pedagogikos ir ypač kultūros filosofijos 
darbams būdingas labai glaudus ryšys su Stasio Šalkauskio 
idėjomis: didžiulė mokytojo įtaka ir stiprėjančios pastangos iš 
jos išsivaduoti. Maceina neataudžia Šalkauskio metmenų. Jo 
žingsnis yra tikrai filosofiškas — nuo pozityvios sampratos 
(Šalkauskio knyga vadinasi „Kultūros filosofijos metmens“ ir 
yra sistemiška, nors ir gana schematiška, šios filosofijos 
disciplinos apybraiža) jis eina prie jos prielaidų: Maceinos 
knyga yra „Įvadas“ ir ją sudaro preliminariniai svarstymai. 
Pozityvią problemą — „kultūra kaip žmogaus kūryba“ — jis 
svarsto jau tiktai priede, Ši mokytojo ir mokinio artimumo- 
tolimumo įtampa buvo produktyvi: taip formavosi lietuvių 
kultūros filosofijos branduolys — bene pirmasis mūsų filosofijos 
istorijoje (nekalbant apie senąją Vilniaus universiteto filoso- 
fiją) kelių mąstytojų bendras darbas, filosofinės mokyklos 
užuomazga (žr. 12). j 

Maceinos „Buržuazijos žlugimas“ (1940), parašytas epizodi- 
nio kurso „Buržuazija, prometėjizmas ir Krikščionybė“ pa- 
grindu, — tai kultūros filosofijos ir socialinės filosofijos sandūra. 
Vėliau Maceina išsižada šio veikalo pamatinių prielaidų (beje, 
daugiausia skolintų iš Nikolajaus Berdiajevo, dariusio jaunajam 
Maceinai nemažą įtaką), tačiau kadaise jis, berods, buvo labai 
diskutuojamas, 1938 metais pasirodęs jau ištisai socialinei sri- 
Čiai priskirtinas „Socialinis teisingumas“ sukėlė nemaža triukšmo 
ir aktyvią neigiamą katalikų bažnyčios hierarchijos reakciją. 
Maceina mėgino, galima sakyti, pakeisti tradicinę katalikišką 

labdaros sampratą socialinio teisingumo reikalavimu. Lygybės 
principą jis siekė iš politinės srities perkelti į gėrybių pas- 
kirstymo sritį. To meto jaunieji katalikai, susibūrę prie „Naujo- 
sios romuvos“- vadinamosios demokratijos bei parlamentarizmo 
krizės idėjų veikiami, apskritai linko į socialinį radikalizmą, 
kartais pavojingai priartėdami prie totalitaristinių išvadų. Šiems 
dalykams ramiai išnagrinėti iki šiol neturėjome sąlygų — pernę- 
lyg stiprus ideologinis „laukas“ juos supo. 

Kyla abejonių, ar ir šiandien, neturėdami bent kiek stip- 
resnės liberalizmo tradicijos, esame pakankamai atsparūs pa- 
gundoms, kurioms buvo pasidavęs Maceina“. 

1941 metais Maceina pasitraukė į Vokietiją. Vokiečiams 
okupavus Lietuvą, jis sugrįžo ir toliau dirbo universitete. Tuo 
metu Maceina pradėjo dėstyti „Filosofijos įvadą“ ir interpre- 
tuoti R. M. Rilke's poeziją. Atrodo, kaip tik tada jo dėmesys 
ėmė krypti į patį filosofinės problematikos centrą. Deja, šių 
paskaitų rankraščiai. matyt, yra žuvę. Jų turinį galima būtų 
daugiau ar mažiau atkurti iš klausytojų užrašų, tačiau didžiuo- 
siuose mūsų rankraštynuose jų lyg ir nėra. Kaip tik karo metai 
buvo lemtingi susiformuoti Maceinos brandžiam filosofiniam 
mąstymui. Frontui artėjant, Maceina vėl pasitraukė į Vakarus. 
„1944 m. rudenį apsigyvenau Wuūrzburge ir ėjau skaityti į 
tenykščio universiteto seminarą, kuris buvo šiltas (mano turi- 
mas kambarys buvo nekūrenamas), užtat visiškai tuščias: studen- 
tai buvo iki paskutiniųjų mobilizuoti, o knygų knygos, visi filo- 
sofijos šaltiniai, stūksojo lentynose tarsi prašytųsi skaitytojo. 
Prie jų tad ir praleisdavau ištisą dieną (.,.). Tuo būdu įžen- 
giau į filosofijos kelią“, — prisiminė Maceina savo 70-mečio 
proga „Aiduose“ (1978, Nr. 9, 393). Tuo metu jam buvo trisde- 
šimt šešeri metai. i 

Po karo Maceina buvo privatus mokslininkas, savarankiškai 
gilinosi į teologiją. 1956 metais jis gavo dėstyti rusų filosofiją ir 
Rytų Europos dvasios istoriją Freiburgo (Vokietija) universi- 


* Maceinos socialinę filosofiją yra mėginęs nagrinėti K. Gimius, 
siedamas ją su platesniu socialinio teisingumo teorijų kontekstu. Jis 
mano, kad Maceinos teoriją galima suvokti kaip bandymą suderinti 
lygybės principą su nuopelno principu. „Nepatenkintas nei kapitalizmų, 
nei socializmu, Maceina siekia pristatyti trečią kelią, kuris išvengia 
abiejų teorijų kraštutinumų“ (2,31). Girnius nurodo dilemą, su kuria 
toks bandymas neišvengiamai turi susidurti („Siekimas išlyginti nely- 
gybes ir tiesiog atitaisyti gamtos loterijos atsitiktinybes reikalauja 
laisvės suvaržymo. Paskirstymas pagal nuopelnus. kuris suteikia teisę 
naudotis gamtos loterijos laimėjimais, nesuderinamas sų žmogaus 
lygybe“ (2.31)), ir atskleidžia kai kuriuos vidurio sampratos para- 
doksus. 


teie, o 1959 metais buvo pakviestas į Miunsterio universitetą. 
Ten Maceina intensyviai dėstė įvairius rusų ir tarybinės fi- 
losofijos kursus, o nuo 1962 metų — religijos filosofiją, kuriai, 
pasak jo paties, „jautėsi ir geriau pasiruošęs ankstesnėmis 
teologijos studijomis, ir artimesnis savo dvasios polinkiais“ 
(8, VII). 1970 metais išėjęs į pensiją, jis aktyviai rašė, 

Rytų Europos filosofijos dėstymą Maceina skiria filosofijos 
mokslo ar specialybės sričiai, kurią jis griežtai atskiria nuo 
pačios filosofijos, nuo autentiško filosofavimo, tiesiogiai susi 
jusio su mąstytojo asmeniu. Iš gausių dėstytų kursų jis parengė 
spaudai tik vieną epizodinį — „Krikščionybė ir tarybinė etika“ 
(„Christentum und sowjetische Ethik“, 1969) — ir tik vokie- 
čių kalba, nesirūpindamas parengti lietuvišką knygos variantą. 
Vis dėlto, peržiūrėjus Romoje saugomus Maceinos paskaitų 
rankraščius, matyti, kad moksliniai darbai turėjo neabejotinos 
reikšmės filosofiniams darbams. Marksistinės filosofijos stų- 
dijos buvo svarbios aiškinantis ateizmo teorinius pagrindus 
ir jo religinę prasmę. Antai 1962—1963metais Miunsteryje jis 
skaitė beveik 500 mašinraščio puslapių kursą „Tarybinė religijos 
filosofija“. Rusų filosofijos istorijos studijos sudarė reikšmingą 
tematinę bazę plėtojant savąją religijos filosofiją. Ypač daug 
dėmesio Maceina skyrė F. Dostojevskiui — nagrinėjo jo kūrinių 
filosofinę prasmę ne tik specialiai šio rusų rašytojo idėjoms 
skirtuose paskaitų kursuose, bet ir kituose, bendruosiuose. 
Visa tai daugiau ar mažiau atsispindėjo Maceinos knygose 
ir straipsniuose. 

Maceinai filosofui išeivijoje rūpėjo pirmiausia religija. 
Jis pradėjo nuo veikalų, kuriuose siekė apmąstyti žmogaus 
būtį remdamasis konkrečia medžiaga — svarstydamas tikėjimo 
požiūriu svarbių asmenų ir personažų veiklą bei egzisten- 
ciją. 

Filosofo teisę nagrinėti literatūros kūrinį Maceina grindžia 
nagrinėdamas M. Heideggerio filosofijos ir R. M. Rilke's poe- 
zijos santykį. Pasak jo, jų pasaulio ir Žmogaus išgyvenimas 
labai panašus, skirtumas tik tas, kad „Rilke savo pergyvenimą 
išreiškia visą kartu, pasigaudamas vientiso poetinio simbolio, 
o Heideggeris jį išreiškia eidamas protinės sklaidos keliu ir 
pasinaudodamas atitrauktomis sąvokomis“ (3, 11). Tuo tarpu 
„išvidinė dvasia“, kuri, pasak Maceinos, „laiko Rilke's poe- 
ziją ir Heideggerio filosofiją“ ir kuri jų kūriniuose išsisklei- 
džia, yra „ta pali“ (3, 11—12). Maceina nusako, kokia ta abiejų 
išvidinė dvasia esanti: „Tas pats pasaulis, be galo svetimas 
ir tolimas; tas pats žmogus, nusviestas į dabartinį buvimą ir 
jame uždarytas be prošvaisčių į anapus; tas pats gyvenimas, 

nuolatos žengiąs į mirtį kaip į visišką galą“ (3, 12). Tad fi- 
losofija ir poezija yra giliai susijusios: jos ne tik „iš bendro 
šaltinio (kalbos) kyla“, bet ir jų turinys yra bendras — tai 
„Žmogiškasis būties suvokimas ir pergyvenimas“ (3, 15). Gili 
filosofijos ir poezijos sąsaja Maceinai nebuvo tiktai teorijos 
dalykas — jis pais dar seminarijoje pradėjo rašyti eilėraščius, 
išleido dvi poezijos knygas A. Jasmanto slapyvardžiu: „Gruo- 
das“ (1965), kurioje surinkti daugiausia 1942—1949 metų eilė- 
raščiai, bei „Ir niekad ne namolei“ (1981), išspausdino eilė- 
raščių periodikoje. Maceina yra net pasakęs, lygindamas savo 
filosofiją ir poetinę veiklą: „Poezijos buveinė mano širdžiai 
yra artimesnė“ (9, 1978, Nr. 9, 393). 

Esminis filosofijos ir poezijos artimumas leidžia filosofiškai 
svarstyti literatūros kūrinius, poetinių vaizdų ir simbolių kalbą 
peraiškinti filosofijos sąvokomis ir principais. Toks peraiški- 
nimas išryškina žodžio meno kūrinio idėjinės tikrovės bruožus 
ir iškelia aikštėn paslėptus jo apmatus, projektą. Poetai pa- 
vaizduoja Dievo ir žmogaus santykį. Savo poetinių kūrinių 
studijose Maceina siekia „pralaužti poetinio vaizdo sienas“ ir 
juose „paregėti būties problematiką bei jos sprendimus“ (3,5). 

Jau 1946 metais pasirodė „Didysis inkvizitorius“ (vokiečių 
k.— 1952), kuriame nagrinėjama Dostojevskio legenda. „Jobo 
dramojs" (1950) — galbūt filosofiškiausioje šios serijos knygo- 
je,— remiantis Senojo Testamento personažo pavyzdžiu, siekia- 
ma apmąstyti žmogiškąją būtį. Pagaliau „Niekšybės paslapty- 
je“ (1964, vokiečių k.— 1955) svarstoma Solovjovo vėlyvaja- 
me veikale „Trys pokalbiai“ papasakota legenda apie Antikris- 
tą. Ši tradicinę teodicėjos problemą apie blogio prigimtį svars- 
tanti knyga, pasak J. L. Navicko, yra „istorijos teologijos 
veikalas, nušviečiantis žmogaus dvasinį kantykį su Dievu isto- 
rijos rėmuose" (11, 61). 

Kitą trilogiją, artimesnę plačiai Šaipianiašdai teologijai ar 
tiesiog maldingiems apmąstymūms, sųdaro „Saulės giesmė“ 
(1954), skirta Pranciškaus Asyžiečio gyvenimui ir veiklai, 1958 
metais pasirodžiusi „Didžioji padėjėja“, kurioje nagrinėjama 
šv. Marijos egzistencija. ir „Dievo avinėlis“ (1966) — apie 
pravoslaviškąją Kristaus sampratą. 

Šių knygų filosofiškumo laipsnis yra gana skirtingas. Aps- 
kritai savo darbo santykį su teologija yra aptaręs pats Maceina. 
„Jei „teologiją“ suprasime tradiciškai kaip Bažnyčios pasiunti- 
nybės veikmenį pažintinėje srityje (t.y. kaip „Dievo mokslą“, 
esmingai susijusį su Bažnyčios autoriietu— A. S.) (...) — 
tai nesu teologas ir niekad juo nebuvau. (...) Jei betgi „teolo- 
giją“ suvoksime žodiškai kaip kalbą apie Dievą, tai esu teo- 

logas ir, atrodo, juo būsiu ligi savo amžiaus galo (...). 
(Dievas) yra buvęs ir likęs (...) mano mąstymo objektas, 
tremtyje net pirmaeilis objektas“ (9, Nr. 8, 353). Apibūdinda- 
mas savo raštus, kuriuose svarstomi religijos klausimai, Maceina 
pabrėžė filosofinį, bet ne teologinį jų pobūdį. „Neteologinė 
esanti pati jo mąstymo linkmė — jo raštai „Bažnyčios atsa- 
kymą“, t.y. katalikybės doktrinos turinį, perkelia į pažintinę 
plotmę savaip, būtent — „paversdami jį filosofiniu klausimu“ 
(9, Nr. 8, 349). Filosofija, kurią Maceina vadina laisva interpre- 
tacija ir kuri visuomet yra susijusi su asmenine pastanga ir 
asmenine rizika,-—- ne tas pat, kas autoritetingas Bažnyčios 
mokslas, tam tikra prasme net jo priešingybė. „Įsikūnijusi 
(...) žŽmogiškojoje pažinsenoje, dieviškoji tiesa savaime pa- 
tenka mūsojo mąstymo sritin ir virsta Mūsojo apmąstymo ob- 
jektu. (...) Manieji religiniai raštai ir yra šios dieviškosios 
tiesos kaip mano palies tiesos apmąstymas bei pastanga ją 
kiek praskleisti tuo ar kitu atžvilgiu" (9, Nr. 8, 349). 

Maceina apnuogina asmeninį egzistencinį būtent tokios kalbė- 
senos apie Dievą pagrindą: „Kas imasi sielovados (su kuria, 
pasak Maceinos, teologija esmiškai siejasi ir iš kurios ji 
kyla.— A. S.), tas turi būti tikras nerizikuojąs. Manyje gi to- 
kios tikrybės niekados nėra buvę. Man tikėjimas — baisi ri- 
zika“ (9, Nr. 8, 348). Ne be reikalo minėtą pirmąją religijos 
filosofijos studijų trilogiją Maceina pavadino iš šventojo 
Augustino skolintais žodžiais — cor inguietum, nerami širdis. 
Jo filosofinis tikėjimo apmąstymas yra širdies nerimo išraiš- 
ka. 

Kaip Maceina suprato religinę filosofiją, koks jos filoso- 
finis istorinis kontekstas? Studija „Jobo drama“ Autoriaus 
žodyje“ apibūdinama kaip „bandymas duoti teistinio egzisien- 
cializmo apmatus“ (4, 5). Egzistencializmas, pasak Maceinos, 
yra filosofijos srovė, „kurios problemų centre stovi ne tiek 
amžinoji žmogaus esmė, kiek laikinis ir žemiškasis jo buvimas“ 
(4, 5), arba egzistencija. Maceina sutinka su viena svarbiausių 
egzistencializmo išvadų — kad žmogaus būtis neturi pagrindo 
savyje, kad žmogus visuomet būva nebūties akivaizdoje, Ta- 
čiau Maceinai nepriimtina filosofija, kuriai „egzistencija yra 
tiktai šiapus“, t.y, ateistinis egzistencializmas. Jis kelia už- 
davinį „egzistencijoje alskleisti transcendenciją“ (4, 6). Reikia 
nuosekliai apmąstyti egzistencializmo iškeliamos pamatinės 
žmogaus būties ypatybės — buvimo nebūties akivaizdoje — pa- 
darinius ir „kaip tik joje paregėti esminį žmogaus apspren- 
dimą Dievui; apsprendimą, kuris glūdi pačioje ontologinėje 
Žmogaus sąrangoje ir yra pirnesnis bei nepriklausomas nuo 

sąmoningojo nusistatymo Viešpaties atžvilgiu“ (4,6). Šis užda- 
vinys teistiškai permąstyti ir įprasminti egzistencializmo patirtį, 
kurį Maceina suformulavo 1950 metais — parodyti, jog žmogaus 
būtis „visa ligi pat savo gelmių yra taip suręsta, kad savimi 
Dievą išreiškia, Jo ieško ir Jo klausia nepaisydama, kad 5ą- 
moningos lūpos nė žodžio apie Dievą neužsimintų“ (4, 6), taigi 
rasti būtinius religijos pamatus,— liko visos jo tolesnės filo- 
sofinės veiklos svarbiausiu tikslu. 

Siekdamas savojo tikslo — atskleisti egzistencijoje transcen- 
denciją, — Maceina mėgino eiti skirtingais keliais. „Jobo dra- 
moje“ jis pasirėmė Karlo Jasperso ribinių situacijų samprata. 
Ribinėmis vokiečių egzistencialistas vadina situacijas, į kurias 
patekęs „žmogus ypatingu būdu pajaučia slenkąs prie savo būties 
ribos ir pergyvena nebūties grėsmę“ (4, 7). Tai kančios, kovos, 
kaltės ir mirties situacijos. „Jobo dramoje“ nagrinėjama viena 
jaspersiškoji ribinė situacija — kančia. Šventraščio Jobas yra 
žmogaus būties kančios situacijoje pavyzdys.. „Staigus ir viršinis 
kančios užklupimas, nežinoma jos prasmė ir sykiu begalinė 
jos vertė Jobo buvime išeina aikštėn visu ryškumu“ (4, 8—9). 
Žmogus visuomet stengiasi jas įveikti, tačiau tos pastangos 
galiausiai yra bergždžios, jo laukia nesėkmė. Šios situacijos 
todėl ir vadinamos ribinėmis, kad jose: žmogus atsiduria prie 
savo egzistencijos ribos. Tačiau Maceina nepasitenkina Jasper- 
so išvadomis ir sako: „Pratęskime šį nepasisekimą ligi galo 
ir paregėsime nuostabų žmogaus laimėjimą. (...) Šiose situa- 
cijose žmogus suvokia, kad ne jis yra savos būties autorius; 
kad ne pats savimi jis laikosi buvime; kad ne pats savo valia 
jis gali pergalėti jam nuolatos apsireiškiančią ir jo sąrangon 
įpintą nebūtį. (...) Ir jeigu tik žmogus prie šios negalios 
prisipažįsta, jeigu tik jis neužsisklendžia joje (. ..), jis savaime, 
pačia savo būtimi atsikreipia į transcendenciją, iš kurios jis 
būtį yra gavęs ir kuri ją laiko bei apardytą atstato“ (4, 8). Kitaip 
sakant, ribinės situacijos pasirodo esančios keliai į Dievą. 
Kodėl žmogaus negalia yra nuoroda į Dievo, o ne gamtos 
galybę, kodėl žmogaus suvokimas, kad jis nėra savosios būties 
kūrėjas, yra nuoroda į jos dieviškąjį kūrėją, o ne nebūtį, 
Maceina nesvarsto. Jis remiasi ne filosofine, bet religine (ar 
tiesiog tikėjimo plačiąja prasme) prielaida, kad transcendenci- 
ja, kuri atsiskleidžia žmogui ribinėse situacijose kaip jo egzis- 
tencijos riba, yra dieviškoji transcendencija. 

Vėliau Maceina kitaip ima nagrinėti religijos filosofijos 
problematiką — nuo konkrečių asmenų ir veikėjų egzistencijos 
sklaidos jis eina prie dabartinės religijos filosofijos problemų 
bei krypčių kritinės analizės, taip pat sistemingai dėsto savąją 

religijos filosofijos sampratą. Literatūrinės formos pakeitimas 
turėjo gilesnes priežastis, Prisimindamas šį savo intelektua- 
linės biografijos tarpsnį, Maceina vėliau rašė: „Ilgą <...) 
laiką autorius (...) tokio (filosofinio) kelio į Dievą nežinojo. 
Jis Dievą tikėjo. Tačiau atskleisti protu jo buvimo jis nemo- 
kėjo“ (8, VIII), kitaip sakant — nerado metafizinės atramos 
tikėjimui. Religijos filosofui šis uždavinys ir šis nemokėjimas 
yra esminiai, galima sakyti, lemtingi dalykai. Maceina tai 
aiškiai suvokia ir sako: „Atremta į tikėjimą, o ne į žinojimą, 
filosofija virsta slapta teologija, nešiojančia filosofinę kaukę, po 
kuria slypi teologinis veidas“ (8, VIII). Jis rado labai savotiš- 
ką išeitį: kadangi ši kaukė jam buvo nepriimtina, o teologzi- 
nis jo „veidas“ buvo nerimo „iškreiptas, žmonėms neparocio- 
mas, Maceina pasirinko kitą — filosofijos mokslininko, specia- 
listo kaukę: „Kurį laiką jis (autorius.— A.S.) dėstė ne savą, 
o svetimą religijos filosofiją — F. Dostojevskio, V. Solovjovo, 
N. Berdiajevo. .." (8, VIII). Ši autointerpretacija tinka ne tik 
paskaitoms, bet ir minėtoms dviem trilogijoms. Tačiau, matyt, 
pamažu asmeninis žinojimas kristalizavosi — 1966 melais 
Maceina dėstė studentams jau savą religijos filosofiją. 

1971 metais pasirodė „Didieji dabarties klausimai", kuriuose 
svarstomos pasaulio sekuliarizacijos, evangelijų numitinimo ir 
religijos santykio su evoliucionizmu (Teilhard de Chardin'o fi- 
losofijoje) problemos. 1986 metais buvo išleista panašaus po- 
būdžio „Išlaisvinimo teologija“. Šių poleminių studijų uždavinys 
galiausiai yra pozityvus, nes nuo problemų, kurios čia svars- 
tomos, sprendimo priklauso esminių tikėjimo tiesų likimas. 
Glaustai jis šitaip kritiškai išdėsto didžiųjų dabarties kiau- 
simų prasmę: „Kas (...) pasaulį taip sekuliarizuoja, jog šis 
nustoja buvęs Dievo kūrinys, tam ir pats Dievo buvimas pa- 
kimba ore, nes kelias į šį buvimą eina tik per pasaulio kūrinišku- 
mą; kas evangelijas perprasmina taip, jog jos virsta ne įvykių 
skelbimu, o tik didžiadvasių minčių bei idėjų dėstymu, tam ir 
Kristaus prisikėlimas virsta tik gražiu pamokymų; kas; evoliu- 
cijos teoriją išplečia tiek, įog net ir žmogiškasis Aš. yra su- 
prantamas kaip medžiagos išsivystymo pasėka, tas savaime 
netenka Dievo Kūrėjo ir tuo pačiu tiesioginio santykio sų 
Juo, arba religijos“ (5, 8). Tas pat pasakytina ir apie savo- 
tišką išganymo sampratos sekuliarizavimą, kurį atlieka išlais- 
vinimo teologija. 

Maceinos religijos filosofijos tyrinėjimus vainikuoja „Re- 
ligijos filosofijos“ pirmoji dalis: „Religijos esmė — religijos 
Dievas“ (1976). Antrąją veikalo dalį Maceina žadėjo skirti 
„Žmogiškajam atoveiksmiui“ arba žmogaus „slinkčiai Dievo 

linkui“. Čia turėjo būti nagrinėjama, „kokiais pavidalais šis 
atoveiksmis susiklosto ir kokia yra šios slinkties regimybė 
tiek žmogaus būtybėje, tiek jo būklėje“ (7, 320). Kitaip sakant, 
antroji „Religijos filosofijos“ dalis turėjo būti savotišką teistiš- 
kai orientuota filosofinė antropologija, konkrečiai — „laisvės 
ir tikėjimo sklaida“ (7, 321). Ši dalis nepasirodė, tačiau 
kai kurios iš nurodytų problemų buvo svarstomos studijoje „Die- 
vas ir laisvė“, išleistoje 1985 metais. 

Kas gi apskritai yra religijos filosofija? Koks nors dalykas 
gali tapti filosofijos objektu, jei jis siejamas su būties klau- 
simu, jei klausiama ne tik apie jo savybes, struktūrą ar funk- 
cijas, bet ir apie jo būtį. Religijos filosofija savaip svarsto 
būties klausimą klausdama, koks yra religijos arba žmogaus 
ir Dievo santykis būties plotmėje. Nagrinėdamas šį santykį, 
Maceina mėgina vykdyti tai, ką jis dar „Jobo dramoje“ iškėlė 
kaip teistinio egzistencializmo uždavinį egzistencijoje atskleisti 
transcendenciją: „Religijos filosofijoje“ jis sako, kad „Dievas 
taip santykiauja su žmogumi, kaip būtis su būtybe. Tai reiškia: 
Dievas yra žmogaus buvimo pagrindas, o žmogus Dievo at- 
žvilgiu yra pagrįstasis buvimas“ (7, 34). Tiesą sakant, šios 
pamatinės knygos tezės, kuria remiasi visa kita, Maceina ne- 
svarsto ir nepagrindžia. Užtat jis plačiai ir aiškiai dėsto išva- 
das, išplaukiančias iš šios radikalios ontologinės tezės. Jos 
yra tikrai toli siekiančios. Paaiškėja, jog „tik antropologiniu 
atžvilgiu <...) galima kalbėti, kad žmogus religiją turi arba 
kad jis jos neturi (ty. kad jis yra arba nėra religingas.— 
A.S.). Ontologiškai tačiau jis visados yra religinis, nes visados 
yra santykyje su Dievu kaip su savo buvimo grindėju“ (7, 36). 
Antropologinės ir ontologinės plotmių santykį Maceina aiškina 
paprastu pavyzdžiu: ontologiškai „religinio“ ir antropologiškai 
„Teligingo“ ryšys esąs toks pat, kaip „vaisinio“ ir „vaisingo“. 
„Vaisinis yra medis, kuris priklauso vaismedžių rūšiai. Vai- 
singas yra medis, kuris šią priklausomybę apreiškia vaisių 
gausa kasdienoje. (...) Religinis yra žmogus, kadangi jis pri- 
klauso būtimi arba Dievu pagrįstajam buvimui. Religingas 
yra žmogus, kai jis šią priklausomybę sąmoningai paverčia 
savo kasdienos būsena“ (7, 37). Aišku, kad „religijos pripaži- 
nimas ar nepripažinimas (...) ontologinio žmogaus santykio 
su Dievu nei sukuria, nei sunaikina. (...) Laisvė tik padaro, 
kad religija kaip ontologinis dalykas antropologinėje plotmėje 
įgyja arba religingumo, arba bedievybės pavidalą“ (7, 38). 
Labai svarbu tai, kaip atskiriamos ontologijos ir antropolo- 
gijos plotmės. Iš šio skyrimo matyti, kad ir brandžiuoju fi- 
losofinės kūrybos laikotarpiu Maceina, svarstydamas egzisten- 

cializmo pasiūlytas temas, vis dėlto nepasiduoda egzistenci- 
nio mąstymo stichijai, bet lieka „esencialistas“, kalbantis apie 
esmes. Kaip tik todėl religingumas pagaliau sutampa su Platono 
tikru žinojimu: jis atskleidžia tai, kas žmogus iš tikrųjų 
yra — religinė būtybė. Knygoje „Krikščionis pasaulyje“ Maceina 
patikslino: Dievo „pripažinimas ar nepripažinimas yra tik psi- 
chologiškai moralinis veiksmas, liečiąs tik kosmologinę būties 
sritį arba jos apraiškas, bet niekados ne ontologinis, vadinasi, 
liečiąs pačią būtį“ (6, 154). Kartu bedievybė pasirodo esanti 
esminga klaida: ji užtemdo žmogaus būties pamatą, tačiau 
yra bejėgė šį pamatą sąlygoti. Tad ir laisvė skleidžiasi tik 
antropologijos, bet ne ontologijos plotmėje. 

Atrodo, sprendimas ne visiškai patenkino patį autorių, o 
gal jam atrodė reikalinga detaliau argumentuoti. Šiaip ar taip, 
praėjus devyneriems metams, Maceina grįžo prie šių klausi- 
mų religijos filosofijos studijoje „Dievas ir laisvė“. Pagrindu 
savo svarstymams jis paėmė katalikų teologo ir filosofo Kar- 
lo Rabnerio žodžius: „Laisvės esmę sudaro absoliučiai sava 
asmens galia apspręsti patį save“ (cit. iš 10, 5). Remdamasis 
šiuo laisvės fenomeno apibūdinimu ir nuosekliai skleisdamas 
ontologines jo implikacijas, Maceina prieina prie išvados, kad 
„tik nebūtis yra tikroji, arba autentinė, mūsų veiksmų pra- 
džia, kadangi tik tokiu atveju nėra jokio šių veiksmų šaltinio, 
kuris juos pažadintų ar apspręstų, išskyrus mus pačius“ (10, 
11). Taigi filosofinis laisvės tyrimas atsiremia į nebūtį kaip 
jos pagrindą. „Buvoli nebūties ertmėje reiškia buvoti laisvai“ 
(10, 10—11). 

Apskritai Maceinai rūpi ne tiek pati laisvė, kiek šios 
„absoliučiai savos žmogaus galios“ santykis su tuo, ką jis vadina 
žmogaus būties kūriniškumu ir aptaria „Religijos filosofijoje“. 
Tačiau ir šis santykis studijoje „Dievas ir laisvė“ netampa 
klausimu tikrąja prasme, tai yra atviru klausimu. Atsakymą 
iš esmės vėlgi nulemia pamatinė ontologinė tezė: „Dievas 
įgalina nebūtį, o nebūtis įgalina laisvę kaip neapibrėžtybę“ 
(10, 11). Aišku, kad Dievas, suprantamas kaip būties ir nebūties 
šaltinis, ne tik neriboja žmogaus laisvės, bet yra jos sąlyga. 
Tačiau atkreiptinas dėmesys į labai svarbų ir Maceinos mąs- 
tysenai nepaprastai būdingą dalyką: tezė, kad nebūties sąlyga 
yra Dievas, kaupia savyje ne filosoiinę, bet religinę patirtį. 
Filosofijai, kuri, tirdama laisvę, atsiremia į nebūtį ir tuo būdu 
patvirtina antrosios šios tezės dalies teisingumą, pirmoji šios 
tezės dalis lieka „neįkandama“. Antrojoje religijos filosofijos 
studijoje apie Dievą kaip apie nebūties sąlygą kalbama pa- 
našiai (ir tuo pačiu pagrindu remiantis), kaip ir pirmojoje 

apie jį buvo kalbama kaip apie žmogaus buvimo pagrindą. 
Tad panašūs ir abiejų tyrimų rezultatai: abiejose studijose 
prieinama prie išvados, kad Dievo neigimas, bedievybė yra 
antropologinės plotmės (arba moralinis ar socialinis), bet ne 
ontologinės plotmės dalykas. Tačiau bedievybė yra tam tikras 
žmogaus apsisprendimas, laisvės apraiška. Taigi Maceinos 
išvada liečia žmogaus laisvės prigimtį. 

Pasekime kiek detaliau, kaip prie šios išvados prieinama 
antruoju atveju — aiškinantis žmogaus laisvės Dievo akivaizdo- 
je fenomeną. Maceina pasiremia teologine kenozės — Dievo 
apsiribojimo — samprata. Kenozė reiškiasi tuo, kad Dievas 
tiesiogiai nebyloja nei istorijoje, nei gamtoje, nei žodžiu, nei 
veiksmu. „Niekur ir niekad nesutikdami Dievo kaip Dievo 
(ty. kaip absoliuto.— A.S.), mes savaime esame laisvi apsi- 
spręsti tiek jo paties, tiek jo veiklos atžvilgiu“ (10, 73). Ma- 
ceina labai kategoriškai išdėsto alternatyvas: „Absoliuto aki- 
vaizdoje laisvė turi mirti. Dievo valia, reiškiama absoliutiniu 
būdu, nepalieka jokios galimybės mūsų apsisprendimui, nes 
tai būtų prieštaravimas savyje: kas reiškiasi absoliučiai, sa- 
vaime reiškiasi nelygstamai, išskirdamas apsisprendimą pačia 
savo sąvoka“ (10, 74). Tuo tarpu kenotinis, save apribojantis 
Dievo veikimas ir kalba palieka vietos mūsų laisvei. Kenozė 
yra žmogaus laisvės sąlyga. „Visur girdime tik žmogaus žodį 
ir visur regime tik gamtos ar istorijos veiksmą. O ar šis žodis 
ir šis veiksmas yra Dievo, turime apsispręsti mes patys, jokių 
specifinių dieviškumo ženklų neįtaigaujami ir jokių dieviškumo 
dėsnių neverčiami, vadinasi, būdami laisvi, nevaržomi“ (10, 
76). 

Apsisprendimą Dievo atžvilgiu Maceina laiko „giliausiu 
bei svarbiausiu žmogaus apmatu“ (10, 95) ir nagrinėja kaip 
svarbiausiąją laisvės raiškos sritį. Vis dėlto laisvės ontologi- 
nės „gelmės“ klausimas, man regis, lieka atviras ir nuolat 
grąžina mus prie minėtų radikalių ontologinių tezių. Juk 
laisvė yra „žmogaus asmens neapibrėžtybė arba jo atvirybė 
tiek Dievui kaip savo Kūrėjui, tiek nebūčiai kaip savo kilmės 
bei buvojimo ertmei“ (10, 24), Tačiau ar laisvę užtikrinanti 
neapibrėžtybė ir atvirybė „tiek Dievui, tiek nebūčiai“ išlieka 
Maceinos formulavimuoseį Jis teigia, kad „žmogus gali onto- 
loginį savo santykį su Dievu pripažinti ir pagal jį apsispręsti 
bei vykdyti savo būvį. Bet jis gali šio santykio ir nepri- 
pažinti ir pagal tai taip pat apmesti savo būvį ir jį vykdyti“ 
(10, 95). Tačiau minėtoji ne filosofiniu keliu prieita ir filoso- 
fiškai nekontroliuojama tezė, kad nebūtis savo ruožtu remiasi 
Dievu, slypi ir čia: pripažintas ar ne, ontologinis santykis su 

Dievu yra realus. Tačiau jei taip, tai nepripažinti šio santykio 
reiškia tiesiog klysti, klaidingai spręsti ir rinktis. 

Ši išvada, kurios pats Maceina nedaro, ryškėja iš jo sam- 
protavimų, kai jis nagrinėja tokio pasirinkimo padarinius. Apsi- 
sprendęs neigiamai Dievo buvimo atžvilgiu, „žmogus pats 
virsta ne tik vertybių nešėju bei vykdytoju, bet galutiniu jų 
mastu bei tikslu, jų apsprendėju bei teisėju“ (10, 97). Toks 
yra Dostojevskio „Velnių“ Kirilovo sprendimas: „Jei Dievo 
nėra, aš esu Dievas“. Šią antropocentrinio vertybių grindimo 
situaciją Maceina tiesiogiai perkelia į ontologijos plotmę ir 
daro ontologines išvadas: „Jei jis (žmogus.— A.S.) neatsiveria 
Dievui, tai jis savaime užsisklendžia savyje, remdamasis tik 
savimi kaip būties pagrindu“ (10, 96). Kartu nuneigiamas ar tie- 
siog pamirštamas teiginys, kad nebūtis yra žmogaus būties 
ir laisvės akiratis. Tačiau Kirilovo tezė galioja tik aksiolo- 
gijos plotmėje. Ontologijos plotmėje jos atitikmuo būtų toks: 
jei Dievo nėra, aš esu niekio akivaizdoje. 

Tokią žmogaus ontologinę būklę Maceina vadina „on- 
tologine vienatve“, nes „žmogus be Dievo neturi antrininko“ 
(10, 96), neturi savojo Tu. Maceina mano, kad žmonių bend- 
ras gyvenimas vyksta tik moralinėje ir socialinėje plotmėje, 
kuri „niekad nepajėgia pakilti ligi ontologinės asmens gel- 
mės“ (10, 97). Apeidamas sudėtingą interpersonalinės sferos 
ontologinio statuso klausimą, gyvai svarstomą dabartinėje 
filosofijoje (pakanka priminti kitą kaunietį — Emanuelį Leviną), 
Maceina tiesiog teigia, kad tik Dievas padaro kitą žmogų 
manuoju Tu ir leidžia ontologiškai jam atsiverti. Tačiau ontolo- 
ginis vienišumas yra žmogaus vidinis konfliktas, sankirtis, 
kaip sako Maceina: būdamas laisvas, „žmogus pajėgia tokį 
sankirtį įgalinti ir jį savame būvyje nešti, kurdamas pagal 
jį savą istoriją su visu kultūriniu jos turiniu. O vis dėlto ši 
žmogaus galia nepajėgia panaikinti ontologinio pagrindo, kilusio 
iš Tu ir krypstančio į Tu“ (10, 98). Deja, Maceina neaptaria 
šio santykio pagrindų. Tačiau kaip tik šis santykis tampa 
savotiška norma ontologijai. Taikant šią normą, atsiveria, kaip 
sako Maceina, giliausia žmogaus vidinė priešprieša: „būti Die- 
vo Tu ontologiniu pagrindu ir nebūti Dievo Tu egzistenciniu 
apsisprendimu“ (10, 99). 

1978 metais Lietuvių Katalikų Mokslo Akademija išleido 
A. Maceinos knygą, kurią neabejotinai galima pavadinti jo 
opus magnum,— „Filosofijos kilmė ir prasmė“. Ši knyga turi 
pagrįsti religijos filosofiją. Tačiau ji perauga autoriaus suma- 
nymą — iš esmės knygoje sistemiškai plėtojama Maceinos filo- 
sofija. Kęstutis Girnius „Filosofijos kilmę ir prasmę“ tiesiog 

vadina Maceinos filosofijos „kertiniu akmeniu“, čia pat pridur- 
damas, kad „šis veikalas yra vienas iš pačių svarbiųjų lietuvių 
filosofijos istorijoje“ (1, 73—74), ' 

Savo pamatinį filosofinį samprotavimą Maceina pradeda 
teigdamas; kad pagrindinis ir iš esmės vienintelis filosofijos 
klausimas yra būties klausimas. Tačiau sų būtimi kaip tokia 
niekur nesusiduriame, tad ir jos kaip objekto tiesiogiai apmąstyti 
negalime. Tiesiogiai susiduriame su įvairiais būnančiais daik- 
tais ar, tiksliau sakant, su būtybėmis. Tuo tarpu „būtis,— 
užbėgdamas pats sau už akių, paaiškina Maceina, — yra būtybės 
buvimo pagrindas: būtybė yra tik todėl būtybė, kad būna. 
O tai, kas padaro, kad būtybė būna, ir yra būtis“ (8, 30). Tad 
apmąstydami būtybę kaip pagrįstą, kaip tik ir galime mąstyti 
apie būtį. 

Šis Maceinos samprotavimas darosi aiškesnis ir konkretesnis, 
kai jį susiejame su kontekstu, kuriame jis yra kilęs, — polemikos 
su Martino Heideggerio filosofija kontekstu. Heideggeris teigė, 
kad būties apmąstymas įmanomas apmąstant savitą būtybę — 
tokią būtybę, „kuriai jos būtyje rūpi kaip tik ši būtis“, t.y. 
žmogų. Maceinai toks kelias atrodo nepriimtinas, nes jis leidžiąs 
išsiaiškinti tik tai, kaip būtybė būna, tai yra jos buvimo būdą 
arba būseną, bet ne kad ji būna, ne pačią būtį. Atrodytų, 
Heideggerio tyrimą Maceina laiko nepakankamai. f(undamenta- 
liu. Kaipgi galime nagrinėti tąjį būtybės buvimo kad — pačią 
būtį? Atsakymas yra kiek netikėtas: pasak Maceinos, reikia ne 
nagrinėti žmogaus būtį, bet susikaupti prie paties šio nagrinė- 
jimo arba prie „būtybės pasiklausimo“. Pastarasis yra ne kas 
kita kaip Lilosofija. Vadinasi, reikia apmąstyti pačią filosofi- 
ją, jos kilmę ir prasmę, kaip skelbia pats knygos pavadinimas. 
Netikėta yra tai, kad, abejodamas Heideggerio tyrimo fun- 
damentalumu, Maceina galiausiai pats sutelkia dėmesį į vieną 
žmogaus būties raiškos sluoksnį — į filosofinį mąstymą. Šis 
žingsnis anaiptol nesvetimas Heideggeriui. Maceinos tyrimo 
programa yra savotiška Heideggerio programos atmaina, for- 
muluojama nuolat su juo polemizuojant, bet ir nuo jo ne- 
nutolstant. 

Išnagrinėjęs filosofijos kilmės šaltinius (K. Jaspersų sek- 
damas, jis nurodo ir svarsto tris, kuriuos laiko svarbiausiais, — 
nuostabą, abejonę ir kančią), Maceina prieina išvadą: „Visi 
filosofijos pavidalai vieningai taria, kad jų kilmė — vis tiek 
kokia ji būtų — atskleidžia būtybėje „kitą matmenį“, arba bū- 
tybę kaip gelmę, kuri žadina tiek nuostabą, tiek abejojimą, 
tiek kančią“ (8, 121). Nefilosofinė, arba neklausianti, žmogaus 
būklė yra paviršinė. Tačiau žmogiškoji būtybė nėra vienmatė, 

kaip kad atrodo kasdieninėje neklausiančioje būklėje esant. 
Maceinos „pirmoji metafizinė įžvalga“, vainikuojanti filoso- 
fijos kilmės analizę, yra ta, kad „filosofijos kilmėje atsiskleidžia 
kitas būtybės matmuo, arba būtybė kaip gelmė“ (8, 121). 

Svarstydamas, kas sudaro filosofijos esmę, Maceina pir- 
miausia priešpriešina ją mokslui. Mokslas tiria tai, kas pri- 
klauso būtinybės pasauliui, — daiktus, o filosofija interpretuoja. 
Tačiau interpretuoti galima tik tai, kas atvira, neužbaigta. 
„Atviras gi dalykas yra tasai, kuris yra kilęs iš laisvės ir kuriam 
laisvė yra apsprendžiamasis jo sąrangos pradas; laisvė regi mai 
įsikūnija tik atvirybe“ (8, 173). Regimą laisvės įsikūnijimą 
Maceina vadina kūriniu, palikdamas nuošalyje, nors ir neatmes- 
damas, kitą laisvės raiškos sritį — veiksmą. Veiksmo, etikos 
problemų Maceina niekuomet nėra bent kiek plačiau nagrinė- 
jes. Tuo tarpu kūrinys, kaip matėme, jį domino nuo seno — 
jau prieškarinė jo kultūros filosofija yra ne kas kita kaip 
kūrybos filosofija. Dabar, stengdamasis giliau apmąstyti laisvę, 
jis vėlgi sutelkia dėmesį į kūrybos produktą — į kūrinį. Kūri- 
nį jis nagrinėja dabartinės filosofijos sukurtame kontekste — 
hermeneutinės problematikos kontekste. Interpretavimo ir kūri- 
nio sritis Maceina apibrėžia vieną per kitą: „Visa, kas yra 
kūrinio sąrangos, leidžiasi interpretuojama, ir visa, kas yra 
interpretuojama, yra kūrinio sąrangos" (8, 174). Filosofavimas 
taip pat yra interpretavimas. 

Tačiau kokia yra filosofinės interpretacijos specifika? „Visos 
kitos interpretacijos užsiima būtybe kaip šia ar ana; filosofija 
yra vienintelė, kuri interpretuoja būtybę kaip tokią, vadinasi, 
sklaido ją būties akiratyje“ (8, 186—187), būties atžvilgiu, 
kaip būnančią. Taigi „filosolija yra būtybės kaip būtybės in- 
lerpreltacija“ (8, 187). Maceinos „antroji metafizinė įžvalga“ 
liečia filosofijos esmę; kadangi filosofija yra interpretacija, 
kurios objektas — būtybė kaip tokia, paaiškėja, kad iš filoso- 
fijos egzistavimo galima kai ką spręsti apie būtybę kaip 
būtybę: „būtybė kaip tokia turi turėti kūrinio sąrangą, kad 
galėtų būti filosofijos interpretuojama“ (8, 193). Šitaip Maceina 
prieina pamatinę išvadą: „būtybė kaip būtybė yra kūrinys“ (8, 
194). Kitaip sakant, „Filosofijos kilmės ir prasmės" svarbiausia 
išvada — kad filosofija,kuri yra ne kas kita kaip klausian- 
čioji žmogaus būklė ir todėl — gelminės būtybės matmuo, 
grindžia kūrininį žmogaus būties pobūdį ir tuo būdu veda į 
Dievą. K. Girnius yra ne kartą pažymėjęs, kad kartu Maceina 
mėgina pateikti savotišką Dievo buvimo įrodymą, iš esmės 
sutampantį su viduramžių ontologiniu Dievo buvimo įrodymu. 
Įdomu, kad Maceina dėl to neoponavo, nors į kai kurias kitas 

K. Girniaus pastabas jis atsakė. Beje, „Religijos filosofijoje“ 
Maceina visiškai tiesiai sako: „tarp būties ir Dievo dedame 
lygybės ženklą“ (7, 61). Tad tikslas, iškeltas prieš 30 metų 
„Jobo dramos“ įžangoje, būtų pasiektas, o radikali ontologi- 
nė religijos filosofijos tezė — pagrįsta. 

Čia tik punktyriškai nužymėjome Maceinos minties eigą. 
Išsami kritinė jo argumentacijos analizė būtų visai kitas dalykas. 
Maceinos knygos, ypač vėlesniosios, kuriose vis radikaliau 
keliami pagrindiniai filosofiniai klausimai, savo ruožtu kelia 
klausimus ir prašosi aktyviai svarstomos. Apskritai filosofija 
ne tik kyla iš klausimo, bet ir gyvuoja keldama kiausimus. 

Maceina atskyrė savo darbą nuo teologinio, nes filosofinis 
darbas yra susijęs su asmenine rizika ir abejone. Antra vertus, 
laikydamas abejonę vienu iš svarbiausių filosofijos šaltinių, 
Maceina kartu yra pripažinęs, kad jam pačiam „abejoti nebuvę 
kuo“, kad jis nėra patyręs gnoseologinių lūžių. Tačiau ar 
radikalios abejonės stichija nėra filosofinės egzistencijos, iš 
kurios filosofavimas kyla, esminis elementas? Maceinos mąsty- 
mo kelyje kone kas žingsnis yra ženkli filosofijos ir teolo- 
gijos įtampa, kuri siypi kiekvienoje religinėje filosofijoje ir 
kurią galima įžvelgti net pačiame žodžių junginyje „religinė 
filosofija“, apimančiame įsitikinimą ir abejonę. 

Antano Maceinos žemiškoji ir filosofinė kelionė nutrūko 
1987 metų sausio 27-ąją. Jis mirė septyniasdešimt devintąją savo 
gimimo dieną, buvo palaidotas Brebersdorfo kaimelyje netoli 
Šveinfurto. 


LITERATŪRA 


1. Girnius K. K. Filosofijos interpretacija: A. Maceinos „Filosofijos 
kilmė ir prasmė“ // Aidai.— 1978.— Nr. 2. 

2. Girnius K. K. Maceinos socialinė filosofija // Į laisvę.— 1978.— 
Nr. 24 (111). 
„ Maceina A. Didysis Inkvizitorius.— 2 leid.— Venta, 1950. 
„Maceina A. Jobo drama.— Venta. — 1950. 
„ Maceina A. Didieji dabarties klausimai. — Chicago, 1971, 
. Maceina A. Krikščionis pasaulyje.— 2 leid.— Boston, 1974. 
„ Maceina A. Religijos filosofija.— Putnam, 1976.— D. 1. 
„Maceina A. Filosofijos kilmė ir prasmė.— Roma, 1978. 

9. Maceina A. Filosofijos keliu // Aidai. — 1978.— Nr. 8, 9, 10; 
1979.— Nr. 1, 2, 

10. „Maceina A. Dievas ir laisvė.— Chicago, 1985. 

11. Navickas J. L. Maceinos filosofijos samprata ir metodas // 
Aidai.— 1978.— Nr. 2. 

12. Sverdiolas A. Kultūros filosofija Lietuvoje.— V., 1983. 


BAHASAKBKO 


Arūnas Sverdiolas 


KULTŪROS FILOSOFIJOS 
ĮVADAS 


Mano Mokytojui 
prof. STASIUI ŠALKAUSKIUI 
jo 50-ties metų sukakties proga 


AUTORIAUS PASTABA 


Kultūros filosofijos kursas V. D. u-to Teologijos- 
* filosofijos fakultete yra dėstomas, rodos, nuo pat šito 
fakulteto gyvavimo pradžios. Sukrėstas pokarinis gyve- 
nimas pastatė kultūros problemą Europos minties centre, 
žr kultūros filosofija tapo mėgiamiausia gyvenimo filoso- 
fijos disciplina. Todėl ir Teologijos-filosofijos fakultetas 
norėjo savo klausytojams padėti orientuotis painios mo- 
derniosios kultūros labirintuose, padėti įsigyti teisingų 
pažiūrų į visą kultūrinį žmonijos gyvenimą ir pasiruošti 
sąmoningai dalyvauti šito gyvenimo kūryboje. Šiam 
reikalui kaip tik ir buvo įvesta kultūros filosofija. Ji 
buvo ir yra privaloma klausyti filosofams, pedagogams 
ir istorikams, vadinasi, tiems, kurie susiduria su plačiau- 
siomis kultūros sritimis. 

Paskutiniu metu kultūros filosofijos kursas Teologijos- 
filosofijos fakultete buvo praplėstas nuo dviejų ligi ketu- 
rių semestrinių valandų. Tuo pačiu prasiplėtė ir kultū- 
ros problemų nagrinėjimas. Man pirmam teko šitą pra- 
plėstąjį kursą dėstyti, ir čia paaiškėjo, kiek kultūros 
filosofija yra plati, kiek neišspręstų ir net nejudintų 
problemų ji apima, Pirmoje eilėje čia teko susidurti su 
įvedamaisiais klausimais, kurie liečia dar ne tiek pačią 
kultūros, kiek kultūros filosofijos problemą: kas yra 
kultūros filosofija, kokią vietą ji užima filosofijos 
sistemoje, kokie josios santykiai su kitomis artimomis 
filosofinėmis disciplinomis, su pasaulėžiūra ir su Apreiš- 
kimu. Visi šitie dalykai, pasirodė, dabartinėje kultūros 
filosofijoje yra dar beveik neliesti. Tuo tarpu jie yra 
būtini, kad tolimesnis kultūrinių problemų sprendimas 

būtų tikslus ir vaisingas. Galima net tvirtinti, kad dabar- 
tinis kultūros problemos padėjimas yra neaiškus kaip tik 
dėl to, kad kultūros filosofija nepasistengė visų pirma 
atsakyti į klausimą, kas ji pati yra, ką ji tyrinėja ir kaip 
tyrinėja. Skaitydamas kultūros filosofijos kursą, aš sten- 
giausi į šiuos klausimus atsakyti. Iš šitų atsakymų kaip 
tik ir išaugo „Kultūros filosofijos įvadas". 

Tokiu pavidalu kaip dabar šitas veikalas yra leidžiamas 
visų pirma praktiniam — autoriaus ir studentų — reika- 
lui. Įvedamųjų klausimų dėstymas užima žymią kurso 
dalį, ir tuo būdu susiaurėja pagrindinių problemų na- 
grinėjimas. Tuo tarpu nei mūsų, nei kuria kita kalba 
nėra nė vieno veikalo, kuris sistemingai išdėstytų įveda- 
muosius kultūros filosofijos klausimus. Išleidęs šį veikalą, 
autorius nebus verčiamas gaišinti laiko įvedamiesiems 
dalykams, o studentams veikalas patarnaus kaip orien- 
tacinės gairės plačioje kultūros problemoje. 

Moksliniu atžvilgiu ne visos veikalo dalys yra pakan- 
kamai subrandintos ir išvystytos. Jeigu ne praktiniai 
reikalai, autorius šiuo tarpu dar nedrįstų savo pažiūrų 
viešai paskelbti. Autorius dar tik žengia į mokslinės 
kūrybos sritis, todėl paklydimai, abejonės ir didesni 
ar mažesni neišlyginimai čia yra neišvengiami. Daugelis 
teigimų dar nėra kiek reikia įrodyti, tuo labiau kad jie 
reikalauja specialių studijų, kurių autorius dar nėra viešu- 
mai parodęs. 

Veikalo pabaigoje yra priedas, pavadintas „Kultūra 
kaip žmogaus kūryba“. Jame yra duota santrauka pir- 
mosios kultūros filosofijos dalies, kyri sprendžia kultū- 
ros esmės problemą. Autoriui rodėsi būsią tikslinga pa- 
sakyti skaitytojui ne tik pažiūras į kultūros filosofiją, 
bet ir į pačią kultūrą. Tai buvo reikalinga ypač dėl to, 
kad kultūros esmės koncepcija buvo neišvengiama ir 
įvedamuosiuose klausimuose, tuo tarpų įvado pobūdis 
neleido kultūros esmės ten nagrinėti ex professo: Todėl 
bent santrauka veikalo gale pasidarė neišvengiama. 

Pirmutinis kultūros filosofijos dėstytojas V. D. u-te ir 
pirmutinis josios kūrėjas Lietuvoje yra prof. St. Šal- 
kauskis. Manosios koncepcijos kultūros filosofijos srityje 
yra išaugusios iš prof. Šalkauskio kultūros filosofijos. 
Prof. St. Šalkauskio gyvenimo filosofija buvo pirmutinė, 
kuri mane atvedė į dabartinį mano kelią. Todėl ir į šį 
veikalą aš žiūriu kaip į prof. St. Šalkauskio kultūrfiloso- 
finio darbo tęsinį. Išėjęs iš prof. St. Šalkauskio mokyk- 

los (apie šitą mokyklą mūsų krašte jau galima kalbėti!) 
ir perėmęs iš jo dėstyti V. D. u-te kultūros filosofijos 
kursą, aš jaučiu kilnią pareigą atsistoti ant to pagrindo, 
kurį yra sukūręs mano Pirmatakas. Šiam veikalui prof. 
St. Šalkauskis taip pat yra nemaža padėjęs ne tik savo 
idėjomis, bet ir patarimais bei pastabomis. Šia proga todėl 
ir tariu prof. St. Šalkauskiui gilios padėkos žodį. 


A. Maceina 


Pirmas skyrius 


KULTŪROS FILOSOFIJA 
KAIP MOKSLAS 


1. KULTŪROS FILOSOFIJOS IŠSIVYSTYMAS 


a. Kultūros filosofija kaip tampanti disciplina 


Mūsų dienomis kultūros filosofija dar nėra visiškai 
susiformavusi. Jį yra dar tik tampanti filosofinė dis- 
ciplina. Tiesa, atskiroms kultūrinėms problemoms šiandien 
jau yra parašyta nemaža studijų. Vokiečių filosofija šiuo 
atžvilgiu yra ypač turtinga. Bet šiuo metu dar negalima 
rasti veikalo, kuris duotų ištisą ir atbaigtą kultūros 
filosofijos sistemą. Net pati kultūros sąvoka dar nėra 
pakankamai išaiškinta. O tokios problemos, kaip kultūros 
tikslas ir josios vieta bei reikšmė gyvenimo tvarkoje, 
dažnai yra sprendžiamos tik praeinant — bent Vakarų 
filosofijoje. Šitas pagrindinis neaiškumas ir padaro, kad 
kultūros filosofijos sistema ligi šiol tebėra nesukurta. 
Sistemos negalima kurti tol, kol yra neaiškūs josios 
pagrindai. 

Vakarų aukštosiose mokyklose kultūros filosofija 
paprastai nėra dėstoma kaip atskira ir savarankiška dis- 
ciplina. Dažniausiai ji yra sujungiama su istorijos fi- 
losofija. Istorijos filosofija Vakaruose jau seniai yra 
susiformavusi ir įėjusi į aukštųjų mokyklų kursus. Ji 
ten ir atstoja kultūros filosofiją. Mūsų tad universitetui — 
specialiai Teologijos-filosofijos fakultetui — yra tekusi 
garbė pirmam įvesti į aukštosios mokyklos programą 
kultūros filosofiją kaip atskirą discipliną filosofijos siste- 
moje. Tiesa, ligi šiol ir mūsų universitete kultūros fi- 
losofija buvo ankštai jungiama su pedagogika. Prof. St. Šal- 
kauskis savo veikale „Kultūros filosofijos metmens“! yra 
pasakęs, kad „Teologijos-filosofijos fakulteto filosofijos 
skyriuje kultūros filosofija nelaikoma dar visai sava- 

rankiškąja filosofijos disciplina, ir ji labiausiai eina 
filosofine įvada į pedagogikos mokslą“?. Bet nuo šitų 
žodžių jau -yra praėję dešimtis metų. Per šį laiką kul- 
tūros filosofija iškėlė daugybę naujų problemų, daugybę 
jų naujai išsprendė, išvystė ir išryškino. Tiesa, aiškios ir 
atbaigtos lyties kultūros filosofijai ir dabar tebetrūksta. 
Bet ji vis labiau prie josios artinasi ir vis labiau reikalauja- 
si tinkamos vietos filosofijos sistemoje. Dar nebaigtas 
leisti A. Beumlerio ir M. Schroeterio „Handbuch der 
Philosophie" jau yra įtraukęs kultūros filosofiją į filoso- 
finių disciplinų eilę*. Suplanuotame ir jau leidžiamame 
kolektyviniame filosofijos rinkinyje, tvarkomamę 
Th. Steinbūchelio, taip pat randame vieną skyrių, pavestą 
dvasiai, istorijai ir kultūrai“. Visa tai rodo, kad kultūros 
filosofija netolimoje ateityje užims filosofijos sistemoje 
tokią vietą, kokia jai pridera: pagal josios svarbą. 
Pirmoji ir galbūt pati svarbioji kultūros filosofijos 
nesusiformavimo priežastis yra josios jaunumas. Gamtos 
filosofija, pav., gimė kartu su žmogaus filosofinės min- 
ties atbudimu. Ji yra tokia pat sena, kaip ir pati filoso- 
fija apskritai. Tuo tarpu kultūros filosofijos nerandame 
nei senovėje, nei viduriniais amžiais. Graikai sukūrė 
labai aukštą ir labai originalią kultūrą. Bet jie nesprendė 
kultūros problemų ir todėl nesukūrė kultūros filosofijos, 
kaip jie nesukūrė nė istorijos filosofijos, nors jų istorija 
nulėmė visą Vakarų gyvenimą. Kodėl taip buvo, Hegelis 
duoda neblogą paaiškinimą. Jis yra pasakęs, kad kurį 
nors kultūra gali būti suprasta tik tada, kai gražūs gyveni- 
mo pavidalai pasensta. Kol gyvenimas yra gajus, tol apie 
jį nefilosofuojama. Kol kultūra yra jauna ir vaisinga, tol 
apie ją nemąstoma ir nenorima mąstyti, nes tol žmogui 
ji nėra problema. Problema kultūra virsta tik tada, kai 
įvyksta skilimas tarp žmogaus ir jo sukurtų dalykų, kai 
šitie dalykai tampa žmogui svetimi ir net jam priešingi, 
kai jų išsivystymas atskleidžia savą logiką ir nueina tokia 
kryptimi, apie kurią žmogus pradžioje nebuvo nė galvojęs. 
Tuomet atsiranda kultūros krizė, ir tuomet taip pat atsi- 


*-Op. cit, 13 p. 


s A. Dempi. Kulturphilosophie, Abt, IV. Mūnchen u. Berlin, 1932. 
Autorius čia nagrinėja tik kultūros filosofijos įvadą, nesileisdamas 
į pačios kultūros problemų sprendimą. 


* Die Philosophie. Ihre Geschichte und ihre Systematik. Abt. XI: 
Geist, Geschichte, Kultur. 

randa kultūros filosofija. Tuo tarpu senovės gyvenimo 
išsivystymas kaip tik nėleido atsirasti tokiaį kultūros 
krizei. Prasidėjusius krizinius tarpsnius tuomet pakeisdavo 
naujos tautos, kurios savo ruožtu kūrė vėl naujas kultū- 
ras ir vėl kultūrinių problemų nespręsdavo. Gražūs gy- 
venimo pavidalai, Hegelio žodžiais tariant, senovėje 
nespėdavo pasenti. Tarp kūrėjo ir kūrinio nespėdavo 
atsirasti išvidinis skilimas. Senovės žmogus negalėjo 
pamatyti savarankiškos savo darbo vaisių dialektikos. 
Štai dėl ko senovė, parodžiusi tokį didelį minties kū- 
rybiškumą, kultūros filosofijos srityje vis dėlto liko ne- 
vaisinga. 

Tas pat reikia pasakyti ir apie vidurinius amžius. 
Viduriniai amžiai buvo didelio dvasios pakilimo tarps- 
nis. Jų kuriama kultūra buvo jauna, gaivi ir vaisinga. 
Jų gyvenimo pavidalai buvo gražūs idealiniu grožiu. 
Žmogus nejautė kūrybos tragikos, nes jis kūrė ne sau 
ir ne iš savęs, bet Absoliutui ir iš Absoliuto. Viduri- 
nių amžių tarpsnyje gyvenimo pavidalai taip pat nespė- 
jo pasenti. Jie buvo pakeisti naujos dvasios atsiradimo, 
kuris atidarė kelią į naujuosius amžius. Žmogiškoji kūry- 
ba viduriniams amžiams nebuvo problema, ir todėl tuo 
metu nebuvo nė kultūros filosofijos. M. Grabmanno“ 
bandymas kalbėti apie šv. Tomo Akviniečio kultūros 
filosofiją yra nesusipratimas. Grabmannas savo veikale 
yra išdėstęs ne šv. Tomo pažiūras į kultūrą, bet šio 
didžiojo filosofo pažiūras į dorą, į mokslą ir į gro- 
žį. Reikia pripažinti, kad etiniai, gnoseologiniai ir este- 
tiniai nusistatymai turi didelės reikšmės kultūros filo- 
sofijai. Bet jie vieni dar nėra kultūros filosofija. Do- 
ra, pažinimas ir dailioji kūryba yra kultūros lytys ir 
tuo pačiu kultūros filosofijos objektai. Bet šiuo atveju 
jie turi būti suprantami kaip žmogiškosios kūrybos vai- 
siai. Tokio supratimo šv. Tomui kaip tik ir trūksta. 
Šv. Tomo pažiūros į dorą sudaro jo etiką, pažiūros į 
žiniją — jo gnoseologiją ir pažiūros į grožį — jo estetiką. 
Tuo tarpu visos šitos disciplinos toli gražų nėra kultū- 
ros filosofijos disciplinos. Jos visos skiriasi nuo doros 
filosofijos, žinijos filosofijos ir meno filosofijos. Apie 
tai bus kalbama vėliau, nagrinėjant kultūros filosofijos 
sistemą. Grabmanno bandymas yra pavyzdys, kaip nerei- 
Lisu ii L 

5 Die Kulturphilosophie des hl. Thomas von Aguin, Augsburg, 
1925. ' 

kia mūsų amžiaus sąvokomis matuoti praėjusių amžių 
laimėjimų. 

Renesanso pradžia taip pat nebuvo palanki kultūros 
filosofijai dėl tų pačių priežasčių, kaip senovė ir viduri- 
niai amžiai. Naujoji dvasia, kuri tuomet padvelkė visame 
Europos gyvenime, buvo nuo vidurinių amžių dvasios vi- 
siškai skirtinga ir savo struktūra, ir pagrindine savo 
gyvenimo kryptimi. Ir šitas naujumas bei skirtingumas 
kaip tik ir buvo Renesanso didelio kūrybiškumo šalti- 
nis. Nė vienas žmonijos istorijos periodas nebuvo toks 
kūrybiškas, kaip Renesansas. Nė viename istorijos 
tarpsnyje nebuvo gimę tiek genijų, kiek Renesanso metu. 
Atrodo, kad kūrybinė žmonijos dvasia čia sutelkė vi- 
sas savo jėgas ir pražydo nuostabaus grožio žiedais. 
„Naujųjų laikų istorijos bandymas — sako Berdiajevas,—— 
buvo ne kas kita kaip bandymas laisvai išvystyti žmogiš- 
kąsias jėgas““. Ir šitas bandymas Renesanso metu buvo 
ypatingai sėkmingas. Aukštas idealizmas buvo persunkęs 
visą to meto kultūrą. Kovos už idėjas vedė į kalėjimus, 
į laužus ir į ištrėmimą. Renesanso kultūra nė iš tolo 
neatrodė buržuazinė arba senstanti kultūra. Tiesa, Win- 
delbandas teisingai pastebi. kad Renesanso genijuose 
snaudė „kažkoks demoniškumas, ir nežabotos aistros pa- 
gimdė nuodėmės milžinų, prieš kuriuos istorija užsidengia 
savo veidą“'. Bet šitie nuodėmės milžinai buvo prometė- 
jai, ir jų aistros bei nuodėmės nebuvo alkio tenkinimo 
nuodėmės, Renesanso žmogus buvo sugundytas ne galybės 
iš akmenų padaryti duoną, bet noro priversti pasaulį 
sau tarnauti. Viduriniais amžiais per pasaulį apsireiškė 
Dievas. Renesanso metu panorėjo apsireikšti žmogus. „Kū- 
rybinių žmogaus jėgų pakilimas,— pasak Berdiajevo,— 
buvo tuomet tarsi žmogiškojo apreiškimo atsakymas į 
dieviškąjį apreiškimą“?. Žmogus čia kaip kūrėjas stojo 
priešais Dievą ir kaip kūrėjas apsireiškė. Renesansas 
anaiptol nebuvo miesčionių kultūra. Gyvenimo pavidalai 
jam buvo gražūs ir nepasenę. Jis net tikėjo šito grožio 
ir šitos jaunatvės amžinumu. Renesansas kultūrą kūrė. 
Bet jis apie ją dar nemąstė, kaip genijus įkvėpimo metu 
namąsto apie savo kūrybos prasmę ir tikslą. Renesanso 
filosofijoje kultūros problemų sprendimo dar nebuvo. 


? Der Sinn der Geschichte, 182 p. Darmstadt, 1925, 
Die Geschichte der neueren Philosophie, I, 9 p. Leipzig, 1911, 
* Un nouveau Moyen Age, 17 p. Paris, 1930. 

Reikėjo, kad dar praeitų keletas amžių, kad kūrybinė 
žmonijos dvasia pavargtų, kad gyvenimo pavidalai pradė- 
tų senti, kad žmogus galėtų stebėti savo kūrinius iš tolo 
tam tikroje laiko perspektyvoje. Tik tuomet galėjo kilti 
klausimas: kokia prasmė yra šitos didingos kultūros, 
kuri vis dėlto nepatenkina žmogaus dvasios ir net ją 
apsunkina? Koks bus josios galas? Kokie yra santykiai 
„tarp žmogaus sukurto gyvenimo ir to gyvenimo, kurį 
pagamina nuo žmogaus nepriklausanti gamta? Atsakymai 
į šiuos klausimus kaip tik ir sukėlė kultūros filosofijos 
pradmenis. 


b. Kuliūros filosofija Vakaruose 


Kultūros filosofija prasidėjo romantikos metu. Roman- 
tika nebuvo tik literatūrinis sąjūdis. Romantika buvo 
savotiška gyvenimo filosofija, kurią apsprendė trys pa- 
grindinės idėjos: istorijos, bendruomenės ir religijos. Ši- 
tomis idėjomis romantika kaip tik ir skyrėsi nuo prieš 
ją buvusios Apšvietos. Apšvietos racionalizmas buvo 
gyvenimą sumechaninęs ir padaręs plokščią bei paviršu- 
tinišką. Kas viską nori matuoti tik protu, tas neišvengia- 
mai atsiduria būties paviršiuje, nes, šiaip ar taip, protas 
yra periferinė žmogaus dvasios galia. Romantika kaip 
tik ir buvo protestas prieš gyvenimo sumechaninimą 
ir suracionalizavimą. Romantikai suprato, kad gyvenimo 
vyksmas nėra mechaninis kartojimasis vieno įvykio po 
kito, bet kad jis yra prasmingas bei saitingas kaip ir visa 
dvasia, Gyvenimas romantikams buvo ne atskirų individų 
gyvenimų visetas, bet visos žmonijos, visos žmogiškosios 
bendruomenės padaras. Atskiri individai tiek įprasmina 
savo gyvenimą ir tiek realiai gyvena, kiek jie dalyvauja 
bendruomenės gyvenime. 

Šitaip suprantant žmonijos gyvenimą, romantikams sa- 
vaime turėjo gimti kultūros idėja, Jeigu pirmutinis gyve- 
nimo kūrėjas yra žmogus, jeigu šitas gyvenimas yra 
organiškas ir prasmingas, jeigu jis šituo organiškumu 
bei prasmingumu kaip tik ir skiriasi nuo gamtinio gy- 
venimo, tai visai natūralu jį patyrinėti filosofijos šviesoje 
ir pažiūrėti į žmogų kaip į kūrėją, kaip į gamtos pavergėją 
ir valdovą. Romantikai buvo humanistai. Bet šitas jų 
humanizmas buvo ne tiek žmogaus savarankiškumo ir 
absoliutumo teigimas, kiek noras giliau įeiti į žmogaus 
prigimtį ir suprasti pačią jo esmę. Tuo tarpu ryškiausias ir 

sykiu slaptingiausias žmogaus būtybės bruožas yra jojo 
kūrybiškumas. Romantikai todėl kaip tik ir atsirėmė į 
žmogų kaip į kūrėją. Visa romantikos filosofija giliau- 
sioje savo esmėje yra kūrybos filosofija. 

Bet romantikos metu pradėjo vykti ir tai, ko Hegelis 
reikalavo iš kultūros pažinimo. Romantika prasidėjo kaip 
reakcija prieš nudvasintą Apšvietos civilizaciją. Kiek 
Rousseau, protestuodamas prieš to meto senstantį gyveni- 
mą, kvietė grįžti į pirmykštį gamtos gyvenimą, tiek ro- 
mantika kvietė atgaivintį savyje ir savo aplinkoje pir- 
mykštį dvasios gyvenimą. Bet abu šitie protestai, kilę iš 
idealistinės ir natūralistinės pasaulėžiūros, kaip tik ir rodė, 
kad naujųjų laikų gyvenimas jau buvo pradėjęs senti, kad 
gražūs gyvenimo pavidalai jau pradėjo nebetekti pirmykš- 
čio savo skaidrumo, kad žmogaus kūrybos kryptis pradėjo 
įšsigimti ir prarasti tą pasitikėjimą, kuris visus gaivino 
Renesanso pradžioje. Apšvietos iškelta ir smarkiai gina- 
ma begalinės pažangos idėja nepatenkino nė vieno, kas 
tik suprato, kad nesibaigiąs progresas, kaip jau Solov- 
jovas pastebėjo, yra ne žmonijos palaima, kaip kad tikėjosi 
Apšvieta, bet tikras josios prakeikimas. Apšvietos metu 
prasidėjo gili kultūros krizė, kuri nėra išgyventa ligi 
pat mūsų dienų. Romantikai jautė šitą krizę. Jie matė 
senstančią civilizaciją, matė kas kartas vis labiau išsi- 
gimstančią žmogaus kūrybą, ir todėl jie susidomėjo šita 
tragiška Europos gyvenimo apraiška. Romantikos metų 
kultūra jau buvo tapusi problema, įr kultūros filosofijai 
kelias jau buvo parengtas. 

Žymiausias romantikų kultūros filosofas buvo 


J. Herder. 


Tiesa, Herderio kultūros filosofija yra dar labai ankštai 
suaugusi su istorijos filosofija. Vis dėlto kultūros suprati- 
mas joje yra jau tikras. Herderiškoji kultūros sąvoka 
yra visiškai skirtinga nuo Apšviestos kuliūros sąvo kos. 
Apšvietos progresizmas kultūra laikė visuomeninę tvarką 
ir visuomeninę pažangą. Tuo tarpu Herderiui kultūra 
yra tylus žmogaus dvasios skleidimasis, kuris anaiptol 
nepriklauso nuo monarchų, nuo valstybinių reformų ir nuo 
parlamentų. „Tautos kultūra, — sako Herderis, — yra tautos 
buvimo pražydėjimas, per kurį ji apreiškia savo būtį“?. 


* Ideen zur Philosophie der Geschichte der Menschheit, XIII, 
157 p. Riga u. Leipzig, 1784. Pig. Herders Philosophie hersg. v. Stephan, 
Leipzig. 

Kultūra Herderiui nėra nei gamtos niekinimas ar josios 
iškreipimas, kaip manė Rousseau, nei tik išviršinis gam- 
tai dalykas, kas buvo žymu Apšvietos filosofijoje. Gamta 
Herderiui yra ne savarankiška esybė, bet „Dievas visuose 
savo veikaluose““?, Kultūrinė žmogaus kūryba pratęsia 
gamtos darbą ir jį atbaigia. Bet kadangi gamtoje apsireiš- 
kia Dievas, Jis tuo pačiu apsireiškia ir kultūroje. Šiuo 
atžvilgiu kultūra yra žmogaus santykiavimas su pasaulio 
siela ir šitos sielos apreikšdinimas išviršiniais regimais 
pavidalais. Nesunku pastebėti, kad šitoję Herderio kuiltū- 
ros koncepcijoje yra žymu Spinoza'os panteizmo ir Ave- 
rojaus filosofijos, ką savo metu pažymėjo ir Kantas, 
kritikuodamas Herderio istorijos filosofiją. Vis dėlto, ne- 
paisant šitų specifinių romantikos pažiūrų, Herderis buvo 
pirmutinis, kuris kultūrą suprato iš tikro plačiai ir gi- 
liai. 

Charakteringa dar ir tai, kad Herderis buvo supratęs 
ir kultūrinės kūrybos nepakartojamumą, nors šitos kon- 
cepcijos jis ir neišvystė. Kultūros kūrinys Herderiui yra 
vienintelis savo rūšyje. „Kiekvienas tobulas veikalas, — 
sako jis,— kiek iš žmogaus galima reikalauti tobulumo, 
yra aukščiausias savo srityje. Po jo einantieji kūriniai 
yra tik pamėgdžiojimai ir nelaimingos pastangos norint 
jį pralenkti. Kai Homeras baigė savo giesmes, joks kitas 
Homeras šitoje srityje nebuvo galimas. Jis nuskynė epo 
vainiko žiedus. Po jo gyvenusieji poetai turėjo pasiten- 
kinti tik atskirais lapeliais“!!. Šita mintis kultūros fi- 
losofijoje gali būti labai vaisinga. Ji, pav., išaiškina, 
kodėl yra vertinami kultūrinių kūrinių originalai, o 
menkai vertinamos kopijos. Kiekvienas originalus kūrinys 
patobulina būtį. Tuo tarpu kopija šitą patobulinimą tik 
kartoja. Kopija yra patobulintos būties skleidi masis atski- 
rais egzemplioriais. Kopijos nėra nauji kūriniai, bet tik 
kiekybinis didinimas to, kas yra pasiekta originalu. Tas 
pat tinka pamėgdžiojimams ir apskritai visiems tiems 
kūriniams, kurie daugiau ar mažiau yra sekimai to, kas 
jau yra sukurta. Kuliūrinės kūrybos vertingumas glūdi 
josios originalume. Čia Herderis buvo pradėjęs eiti tikru 
keliu. 

Herderis taip pat suprato ir kultūrinės kūrybos reikš- 
mę visam kosmo gyvenimui. Kultūrą kurti pasiryžęs 


"V Op. cit. 110 p. 
"Op cit, 157 p. 


31 


žmogus Herderiui atrodė kaip koks titanas, kuris rengi 
grumtis su gamtos jėgomis, šitas jėgas apvaldyti ir į 
versti sau tarnauti. „Mes galime žiūrėti į žmonije 
sako Herderis,— kaip į būrį drąsių, nors ir mažų mi 
nų, kurie pamažu nužengia nuo kalnų, kad paver 
žemę ir silpna savo kumštimi pakeistų klimatą“ “. Ku 
ros mintis sukrečia ne tik kosmą, bet ir patį žmogų, 
jam atidaro naujas ir sykiu siaubingas perspektyv 
Čia žmogus paregi, kad jis yra pašauktas kilnėsn' 
darbui, kurio negali atlikti joks kitas gamtinis pada 
ir sykiu nujaučia, kad šitas darbas yra sunki auka, rei 
laujanti kartais net herojiško išsižadėjimo. Kuliūri 
kūrybos herojiškumas romantikos laikais buvo aiš 
jaučiamas. Romantikai tiesiog garbino kūrybinį žmon 
genijų. Pats Herderis didžiausią savo veikalą „Id 
zur Philosophie der Geschichte der Menschheit“ kaip 
ir skiria šitam genijui. „Jo (šito veikalo.— A.M.) Ik 
išsisklaidys, ir jo charakteris išnyks; suskils ir for: 
bei formulės, kuriose aš regėjau tavo (šito genijau 
A.M.) pėdsakus ir stengiausi juos savo broliams apre 
ti. Bet tavo mintys pasiliks, ir tu laipsnis po laip: 
savo (žmonijos.— A.M.) giminei atsiskleisi ir pasiro 
vis gražesniais pavidalais“ *. 

Būdamas romantikos filosofas, vadinasi, apsprę 
aukščiau minėtų trijų pagrindinių idėjų: istorijos, b 
ruomenės ir religijos, Herderis ne tik turėjo gilią : 
rinę nuovoką, ne tik kultūrą kildino iš bendros taut 
dvasios, bet sykiu suprato ir religinius kultūros pag 
dus. Herderis buvo įsitikinęs, kad pirmieji kultūros di 
yra išaugę iš religijos, kad religija buvo pirmasis 
tūros lopšys. „Negalima paneigti, — sako jis,— kad 
ligija buvo pirmutinė, kuri tautoms atnešė pirmąją 
tūrą ir mokslą, kad šis buvo ne kas kita kaip relię 
tradicijų rūšis. Visose laukinėse tautose dar ir d 
jų kultūros ir mokslo pradmenys yra susiję su religi 
Kultūros istorija parodys, kad ne kitaip buvo ir iš 
vinusiose tautose. Egiptas ir visi Rytai, Europoje 
kultūringos senovės tautos, kaip etruskai, graikai 
miečiai, gavo mokslą iš religinių tradicijų įsčiaus 
priedangoje“!*. Šitą savo pažiūrą Herderis remia n 


12 Op cit, 7 Buch, 103 p. 
3 Ižangos pabaiga. 
4 Op. cit., 9 Buch, 145—146 p. 

istoriniais duomenimis, bet ir, kaip jis pats sako, „dalyko 
prigimtimi“. Pasak Herderio, žmogus iškyla aukščiau už 
gyvulį ne tiek savo protu ar kalba, kaip buvo įprasta 
tuo metu manyti, kiek tuo, kad žmogus pastebi daugy- 
bėje vienybę, matomuose dalykuose nematomus, padare 
priežastį. Herderis yra įsitikinęs, kad „tam tikra rūšis 
religinių jausmų. .. turėjo eiti prieš kiekvieną protinių 
idėjų susidarymą bei susijungimą ir būti jų pagrindu... 
Religinės tradicijos ir gilus būties jausmas, kuris nežino 
jokio žlugimo, eina pirmiau negu išsivystąs protas““. 
Vadinasi, žmogus pirmiau yra religingas negu kultūrin- 
gas. Kultūros atsiradimas suponuoja religinių pradmenų 
buvimą. Herderis todėl anksčiau negu O. Willmannas! 
yra atskleidęs sakralinius kultūros pagrindus. Šiuo atž- 
vilgiu Herderis iš tikro yra modernus kultūros filoso- 
fas. 

Dar labiau šitas jo modernumas pasirodo pažiūrose 
į primityviųjų tautų kultūrą. Mes žinome, kad evoliu- 
cionistinė etnologija buvo padariusi primityviąsias tau- 
tas be jokios kultūros. Darvinistinei etnologijai primity- 
vusis žmogus buvo artimesnis gyvuliui negu žmogui. 
Tuo tarpu Herderis dar toli prieš moderniąją etnologiją 
buvo atspėjęs tikrąjį primityviųjų tautų charakterį. Jam 
kultūra nėra tik tos ar kitos tautos padaras, bet bendras 
žmonijos laimėjimas. „Kultūros ir lavinimo grandinė trau- 
kiasi ligi žemės krašto. Kalifornietis ir Ugnies Žemės 
gyventojas moka pasigaminti lankus ir jais naudotis, jis 
turi kalbą ir sąvokas, amatus ir menus, kurių jis išmoks- 
ta kaip ir mes. Šiuo atžvilgiu jis yra kultūringas ir iš- 
silavinęs, nors ir labai menkame laipsnyje. Skirtumas 
tarp išsilavinusių ir neišsilavinusių, tarp kultūringų ir 
nekultūringų tautų todėl yra ne rūšinis, bet tik laipsni- 
nis“''. Ė 

Savo pažiūras Herderis yra išdėstęs minėtame vei- 
kalė „Ideen zur Philosophie der Geschichte der Mensch- 
heit“. Veikalas turi 20 knygų. Jis prasideda aprašymu 
žemės kaip žvaigždės, kaip planetos, kaip vietos, kurioje 
organizuojasi įvairiarūšių būtybių gyvenimas. Toliau 
Herderis nagrinėja augmenų ir gyvių sritis ir jas palygina 
su žmogumi. Žmogus Herderiui yra tokia būtybė, kuri 


!5 Ibid, 

6 Plg. O. Willmann. Aus der Werkstatt der Philosophia pere- 
nnis, 1—12 p. Freiburg i. Brsg., 1912. 

17 Op cit., 136 p. 

orgahizuojasi protinio gyvenimo lytimis ir kuria bendruo- 
meninį gyvenimą. Pradedant šeštąja knyga, eina tautų 
istorijos aprašymas. Čia Herderis paliečia visas žinomas 
pasaulio tautas ir kultūras. Čia taip pat jis iškelia 
gamtos, ypač klimato, reikšmę kultūrai atsirasti ir išsi- 
vystyti. Apimties atžvilgiu šitas Herderio veikalas yra 
vienintelis istorijos filosofijos literatūroje. Šalia jo galima 
būtų pastatyti tik H. Lotze's veikalą „Mikrokosmus, Ideen 
zur Naturgeschichte und Geschichte der Menschheit“ 
(Leipzig, *1876 — 1880), parašytą ne be Herderio įtakos. 
Istorijos filosofija, kaip įrodinėsime vėliau, apima ne 
tik kultūrinio gyvenimo vyksmą, bet visą gyvenimą, vis 
tiek ar jis apsireiškia kultūra, ar religija. Istorijos 
tilosofijos objektas yra visas gyvenimo vyksmas kaip 
toks. Šiuo tad atžvilgiu Herderio veikalas yra ypatingai 
reikšmingas, nes jis nesuskaldė ir nesuatomino gyveni- 
mo, kaip daugelis kitų istorijos filosofų, bet suprato 
jį kaip vieningą ir kaip organiškai susijusį su visomis 
būtybių rūšimis. Apskritai reikia pasakyti, kad Herderio 
įnašas į kultūros filosofiją yra labai žymus. Herderis 
buvo pirmutinis, kuris kultūrą suprato kaip žmogaus 
dvasios apsireiškimą regimame pasaulyje ir tuo būdu 
padėjo pamatus tikrai vaisingai kultūros filosofijai'š. 

Kitos tautos ir kitokių nusistatymų kultūros atžvilgiu, 
nors ir maždaug sykiu su Herderiu gyvenęs, buvo 


J. J. Rousseau. 


Kiek Herderis kultūrą siejo su dvasia, tiek Rousseau 
kultūrą laikė gamtos padaru. Rousseau buvo pirmutinis, 
kuris paabejojo, ar iš tikro kultūrinė kūryba tobulina 
būtį. Ir, atsakydamas į šitą klausimą, jis sukūrė visai 
savotišką kultūros koncepciją, labai skirtingą nuo herde- 
riškosios. 

Rousseau labiau negu Herderis matė ir jautė gražių 
gyvenimo pavidalų senėjimą, galbūt dėl to, kad jis gy- 
veno tokioje tautoje, kurios kultūra jau buvo tapusi 
paviršutiniška, mechaniška ir sustingusi. Tiesa, šita kul- 
tūra savo paviršiumi buvo labai blizganti ir labai žavinti. 
Bet kai Rousseau norėjo atsakyti į Dijono akademijos 
pastatytą klausimą, kiek kultūra yra pagelbėjusi dorinei 


Iš Kultūros filosofijai yra reikšmingi dar ir šie Herderio veikalai: 
Auch eine Philosophie der Geschichle zur Bildung der Menschheil, 
1773; Abhandlung ūber den Ursprung der Sprache, 1770—1771. 

žmonijos pažangai, jis turėjo atsakyti neigiamai. Su 
šituo alsakymu kaip tik ir buvo surištas kultūros proble- 
matiškumas. Visa žmogiškoji kūryba, kuria taip didžia- 
vosi Apšvietos racionalistai ir iš kurios jie laukė būties 
atbaigimo, Rousseau atrodo turinti sugedusį, dirbtinį, 
sustingusį pagrindą. Tasai kūrybos karštis, tasai nerimas, 
kuriuo buvo užsikrėtę to meto kultūrininkai, buvo ne 
kas kita, Rousseau nuomone, kaip tik priemonė save 
apsvaiginti ir apgauti. Tuo tarpu tikras gyvenimas ir 
tikras kelias į būties ištobulinimą buvo visai kur kitur. 
Rousseau kova prieš mokslą ir meną buvo aiškus ženklas, 
kad kuitūrinė krizė yra visai reali. 

Kai Rousseau paskelbė, kad visa yra gera, kas išeina 
iš Kūrėjo rankų, ir visa genda žmogaus rankose, jis tuo 
pačiu paskelbė ir nesuderinamą priešingumą tarp gamtos 
ir kultūros, ko visai nebuvo Herderio filosofijoje. Her- 
deriui gamtos sąvoka, kaip matėme, yra labai plati: ji 
apima ne tik žemesniąsias esybes, bet ir aukštesniuosius 
žmogaus darbus, nes ji yra Dievas visuose savo veika- 
luose. Tuo tarpu Rousseau filosofijoje gamta yra ne tik 
skirtinga nuo kultūros, bet jai dar priešinga ir su ja 
nesuderinama. Iš tikro, jeigu kultūra yra žmogaus kūryba 
ir jeigu, iš kitos pusės, šita kūryba gadina prigimtį, 
savaime aišku, kad ji negali, Rousseau nuomone, susi- 
derinti su sveika ir gyvinga prigimtimi. Kultūrinė kū- 
ryba, pasak Rousseau, suima gyvybe plazdančią gamtą į 
tam tikras formas, į tam tikrus rėmus, šitą gamtą sustan- 
gina ir ją nužudo. Taip atsitinka dėl to, kad kultūra 
nesiekia gamtos gelmių. Rousseau kultūros filosofijoje 
kultūra, kaip šiandien mėgstama sakyti, yra tik drabužis, 
vadinasi, toks dalykas, kuris nesiekia daikto branduolio, 
bet visados lieka prikibęs tik paviršiuje. Rousseau filoso- 
fijoje kultūra yra svetimas gamtai pradas. Kultūrinės 
formos yra tik išviršinės manieros, tik išviršiniai pa- 
vidalai, tik išviršinė žmonių arba daiktų organizacija. 
Pasilikdamos paviršiuje ir sykiu versdamos prigimtį tai- 
kytis prie jų reikalavimų, šitos formos susikerta su gyva 
gamta, kuri niekados nėra sustingusi ir statinė. Tuo tarpu 
kultūrinės formos neišvengiamai sustingsta ir suakmenė- 
ja. Jų gyvenimas yra labai trumpas, o mirusios jos nebe- 
gali patenkinti išvidinio gyvos gamtos veržimosi. Čia 
todėl ir atsiranda tasai tragiškas konfliktas tarp gamtos 
ir kultūros. Žmogus, palaikydamas šitame konflikte kultū- 
rOs pusę, pasidaro tikras gamtos priešas. 

Šitą gilų gamtos ir kultūros priešingumą Rousseau 
išsprendė labai savotiškai: jis padarė kultūrą gamtos 
pagalbininke. Jis paneigė savarankišką kūrybinį kultūros 


gamtos išsivystymą ir jį tvarkyti pagal savo idėjas. Žmo- 
gus, kaip kultūros kūrėjas ir josios atstovas, galįs gamtai 
tik pagelbėti, saugodamas ją nuo pašalinių kenksmingų 
veiksnių. Gamta, pasak Rousseau, visados einanti geru 
keliu. Jai kliudo ir ją iškreipia tik kokio nors išviršinio 
svetimo prado įsikišimas. Jeigu tad žmogus nori, kad 
jo kūryba susiderintų su išvidiniu gamtos ritmu, jis turi 
atsisakyti nuo bet kurios pozityvios įtakos gamtai. Visa 
kultūrinės kūrybos prasmė išsisemianti pagelbėjimu gam- 
tai. Gamta yra aukščiausias gyvenimo laipsnis, o kultūra 
yra tik gamtos pagalbininkė. Tik šitokio kultūros ir 
gamtos santykio šviesoje mes galime suprasti Rousseau 
kvietimą „Revenons 4 la nature“. 

Rousseau yra teisingai pastebėjęs, kad kai kultūra 
virsta tik išviršinėmis manieromis, ji sukausto gamtą 
ir ją nužudo. Gamta nepakenčia, kad jai formos būtų 
uždėtos iš viršaus. Kiekvienas išviršinis žmogaus veiki- 
mas, jeigu jis nesiekia daikto gelmių, yra šitam daiktui 
svetimas. Čia Rousseau yra pasakęs gilią mintį. Todėl 
jis ir kviečia grįžti į pirmykštį gyvenimą, kuriame formos 
gamtai yra uždedamos ne iš viršaus, bet savaimingai iš- 
auga iš pačios gamtos gelmių, iš gyvybinio josios prin- 
cipo. Pirmykštis gyvenimas, arba gamtos gyvenimas, 
kaip jį supranta Rousseau, nėra be jokios kultūros, be 
jokios kūrybos ir be jokių formų gyvenimas. Tai gyve- 
nimas, kuriame nejausti žmogaus prievartos, kuriame 
žmogaus veikimas yra organiškai susijęs su gamtos vei- 
kimu, kuriame dar nėra skilimo tarp dvasios ir gamtos, 
Šitoks gyvenimas nėra nekultūringas kaip gyvulių. Jis, 
Rousseau nuomone, yra dorinis gyvenimas, vadinasi, 
turįs savyje kultūrinių pradų. Bet sava kultūra jis yra 
visiškai skirtingas nuo dabartinio vadinamojo kultūringo 
gyvenimo. 

Čia mes galime suvokti dvejopą kultūros supratimą 
Rousseau filosofijoje: dirbtinė kultūra, gamtai primesta 
iš viršaus, ir savaiminga kultūra, išaugusi iš pačios gam- 
tos. Tik prieš dirbtinę kultūrą buvo nukreipta Rousseau 
kova. Tuo tarpu jis buvo didžiausias savaimingos kultū- 
ros šalininkas ir gynėjas. Jeigu Rousseau reikalauja ne- 
sikišti pozityviu būdu į vaiko augimą, jeigu jis sako, 

kad mokslas ir menas pagadina žmogų, tai tik dėl to, kad 
atidarytų laisvą kelią savaimingos kultūros atsiradimui. 
Šita savaiminga kultūra yra sveika ir gera, nes ji išauga iš 
gamtos pačios gamtos veikimu. Tuo tarpų gamta yra 
nepagadinta, sveika ir tobula. Dėl to būtų neteisinga 
Rousseau laikyti kiekvienos kultūros priešininku. Jis nei- 
gė tik dirbtinę, paviršutinišką kultūrą, kuri tikrumoje 
nėra net tikra kultūra, nors iš sykio ir gali tokia atrodyti. 
Jis kovojo su savo amžiaus civilizacija, kuri buvo su- 
mechaninusi visą gyvenimą ir slėgė pačią kūrybinę žmo- 
gaus dvasią. Galima nesutikti su Rousseau pažiūromis į 
gamtą. Rousseau yra natūralistinis idealistas. Gamta nėra 
tokia tobula ir gera, kaip kad apie ją Rousseau gal- 
vojo. Bet negalima Rousseau paneigti nuopelnų už gamtos 
ir kultūros organiško saitingumo pabrėžimą. Galima gamtą 
suprasti visaip. Bet viena yra aiškų, kad žmogaus kūryba 
turi būti ne gamtos naikinimas ir josios žudymas, bei 
gamtinės kūrybos pratęsimas ir pastangos gamtos darbą 
atbaigti. Šita prasme Rousseau kvietimas į gamtą yra 
visai suprantamas ir pateisinamas. E. Sprangeris teisin- 
gai apie Rousseau sako, kad „jis nenorėjo grįžti (į 
gamtą.— A.M.), bet pataisyti ir atjauninti kultūrą, išlais- 
vinti žmogų iš pančių, kurie pasidarė nebepakeliami. Jis 
padarė kultūrą problematišką, kad ją pačią išgelbėtų. ..*!? 

Iš praėjusio amžiaus pabaigos ir dabartinio pradžios 
filosofų, turėjusių reikšmės kultūros filosofijai, pirmoje 
eilėje reikia paminėti 


W. Dilthey. 


Dilthey devynioliktojo šimtmečio pabaigai ir dvidešimtojo 
pradžiai buvo tas pat, kas Herderis klasikiniam vokie- 
čių filosofijos tarpsniui. Herderį ir Dilthey jungia pas- 
tangos pažinti realybę ne abstraktiniu, bet intuityviniu 
būdu. Dilthey, kaip ir Herderio, veikalai buvo gyvenimo 
protestas prieš vienašališką sąvokų ir loginių dėsnių 
viešpatavimą. Dilthey yra išaugęs iš romantikos ir iš 
istorinės mokyklos idėjų. Tai jos pastūmėjo jį prie istorijos 
filosofijos. Vis dėlto į istoriją Dilthey ėjo kitu keliu negu 
anglų ar prancūzų pozityvistai. Jis pasinaudojo jų medžia- 
ga, bet atmetė jų metodą, kuriuo jie istoriją įjungė į 
gamtos gyvenimą. Istorija Dilthey yra „aukščiausia žemiš- 


* Kultur und Erziehung, 36 p. Leipzig, 1928. 

ko pasaulio apraiška“?“, nes ji yra dvasios padaras. Tuo 
tarpu dvasia ir gamta, pasak Dilthey, taip santykiuoja 
viena su antra, kad „dvasios faktai yra aukščiausia riba 
gamtos faktams, o gamtos faktai sudaro žemesniąsias 
sąlygas dvasiniam gyvenimui“?!, Jau čia buvo pareikšta 
mintis, tegul ir ne visai aiškiai, kad gamtinis gyvenimas 
sudaro atramą dvasios gyvenimui, o dvasinis gyvenimas 
atbaigia gamtinį gyvenimą. Tarp dvasios ir gamtos, arba 
nuosekliai tarp gamtos ir kultūros, yra tokie santykiai, 
kaip tarp atramos ir atbaigos. Hierarchinė būties laipsnių 
gradacija jau yra žymi ir Dilthey filosofijoje, nors šitos 
koncepcijos pats Dilthey ir neišvystė. 

Kultūros koncepcija Dilthey filosofijoje yra daugiau 
psichologinė negu metafizinė. „Supratimo“ (das Verste- 
hen) sąvoka Dilthey kultūros koncepcijoje turi didelės 
reikšmės. Visa, kas istoriniame žmonijos gyvenime esti 
sukuriama kultūros pavidalais, gali būti suprantama tik iš- 
einant iš kūrėjo dvasios esmės. Jeigu norima suprasti 
meno veikalą, reikia mokėti suprasti visų pirma me- 
nininko asmenybę. Iš čia Dilthey daro išvadą, kad visa 
gali būti suprantama, kas yra sukurta žmogaus dvasios. 
Todėl mes galime suprasti vadinamąją objektyvinę dvasią, 
arba kultūros kūrinius. Kultūros kūriniuose glūdi žmo- 
gaus dvasia, ir per juos ji apsireiškia. Kiekvienas kultū- 
ros kūrinys yra žmogaus veikalas ir' todėl kito žmogaus 
gali būti suprantamas. Tuo tarpu gamta, Dilthey many- 
mu, yra žmogui svetima, nes ji nepriklauso žmogaus 
ir neturi savyje žmogaus dvasios. Todėl gamta negali 
būti suprantama: ji gali būti tik aiškinama pasigaunant 
sąvokų. Tarp supratimo ir aiškinimo Dilthey veda griežtą 
ribą. Supratimas yra daugiau intuityvinis dalykas, o 
aiškinimas — daugiau racionalinis ir abstraktinis. 

Pasiremdamas gamtos ir dvasios priešingumu, Dilthey 
ir visą žmogaus žiniją suskirstė į dvi pagrindines sri- 
tis: į gamtos ir dvasios mokslus. Jeigu mes tiriame dvasią 
pasiremdami išvidiniu pergyvenimu, mes lengvai galime 
pastebėti, kad ji yra suaugusi su psichofizine realybe, 
kad gamta ir dvasia yra tam tikroje vienybėje. Gamta 
dvasiai, kaip ir visai istorijai, yra sąlyga ir materialinė 
atrama. Čia kaip tik ir glūdi juodviejų vienybės pagrindas. 
Bet jau klausimas „kas yra gamta?“ perskiria gamtą ir 


* Einleitung in die Geisteswissenschaft, 21 p. Leipzig, 1883, 
2! Op. cit., ibid, 

dvasią. Pažinimo vyksme gamta dvasiai apsireiškia kaip 
kažkoks svetimas pradas, esąs šalia dvasios. Pažinime 
dvasia niekados negali sutapti su gamta. Josios esmė 
dvasiai lieka neprieinama. Tas pat yra ir kūryboje. Čia 
dvasios ir gamtos priešingumas darosi dar didesnis. Kū- 
ryboje dvasia išsivaduoja iš gamtos jėgų ir stengiasi 
jas palenkti savo tikslams. Bet čia pat dvasia patiria, su 
kokiu svetimu, nedraugišku ir net prieštaraujančiu pradų 
ji turi reikalų. Žmogaus kūryba yra dvasios įsigalėjimas 
ir skleidimasis tikrovėje. Bet šitas įsigalėjimas niekados 
nėra pilnas. Dvasios ir gamtos priešingumas yra pagrindi- 
nis mūsosios likrovės dalykas. Šituo priešingumu remda- 
masis, Dilthey ir skiria dvasios mokslus nuo gamtos 
mokslų. Gamtos mokslai tiria šitą dvasios antitezę savo- 
tišku metodu, nes gamtoje vyrauja priežastingumas ir 
mechaninis saitingumas. Tuo tarpų dvasios moksluose 
dvasia tiria pati save. Dvasios mokslų metodas yra visai 
kitoks, nes dvasios srityje galima suvokti prasmę, bet čia 
negalima susekti priežasties ir būlino įvykių ėjimo vie- 
nas po kito. Kultūros filosofija, tirdama žmogaus dvasios 
apsireiškimą konkrečiuose regimo pasaulio pavidaluose, 
jokia prasme negali pasigelbėti gamtos mokslų metodu, 
kaip tai bandė daryti anglų ir prancūzų pozityvistai. 
Šituo mokslų suskirstymuų Dilthey laimėjo kultūros filo- 
sofijai metodą ir išgelbėjo ją nuo gresiančio natūraliz- 
mo““, . ž 
Metodinį kultūros filosofijos pagrindimą tęsė toliau 


R. Rickert. , 


Rickertas išėjo iš Windelbando mokyklos ir toliau išvystė 
savo pirmatako idėjas. Jis nepasitenkino diltėjišku gamtos 
ir dvasios perskyrimu. Tiesa, nė Rickertas neneigia, kad 
tarp gamtos ir dvasios yra didelio skirtingumo. Vis dėlto 
gamta ir dvasia yra tos pačios tikrovės pradai. Be to, 
šitas gamtos ir dvasios skirtingumas glūdi daugiau sub- 
jektyviniame pasaulyje. Tik tyrinėdami savo vidų, savo: 
pažinimą ir kūrybą, mes susekame dvasios ir gamtos 
priešingumą, Tuo tarpu objektyviai dvasia ir gamta mums 


22 Iš Dilthey veikalų, kurie metodiniu atžvilgiu yra reikšmingi 
kultūros filosofijai, reikia paminėti: Einleitung in die Gelsteswissen- 
schaft, Leipzig, 1883; Studien zur Grundlegung der Geisteswissenschalt, 
Berlin, 1905; Der Aufbau der geschichtlichen Well in der Geisteswis- 
senschaf!, Berlin, 1910. 

apsireiškia ne kaip dvasia ir gamta, kas yra aišku subjek- 
tyvinėje tikrovėje, bet kaip gamia ir kuliūra. Rickertas 
priešais gamtą stato ne dvasią, bet dvasios objektyvaciją, 
arba kultūrą. 

Gamta Rickertas vadina visa tai, kas neturi savyje 
vertybių (wertfrei ist) ir kas atsiranda savaime be žmo- 
gaus prisidėjimo. Kultūra Rickertui yra visa, kas vertiniu 
būdu yra surišta su žmogumi. Tas pats dalykas gali 
būti vieną kartą gamtinis, kitą — kultūrinis, žiūrint kokiu 
atžvilgiu mes jį tyrinėsime. Jeigu mes į jį žiūrėsime kaip 
į tokį, kuris vertybių neturi, arba jeigu mes šitas verty- 
bes nuo jo atitrauksime, jis bus gamtos padaras (Natur- 
wesen). Jeigu mes jį imsime ryšium su žmogumi, kaip 
žmogui vertingą, jis bus kultūros padaras (Kulturwesen). 
Rickerto filosofijoje nėra materialinio skirtumo tarp gam- 
tos ir kultūros, bet tik skirtumas formalinis. 

Šituo skirtumu pasiremdamas, Rickertas mokslus dalina 
ne į dvasios ir gamtos, kaip Dilthey, bet į gamtos ir kultū- 
ros mokslus. Jų objektas nėra materialinis ir dvasinis 
pasaulis, kaip Dilthey teorijoje, bet visa tikrovė, tiriama 
tam tikrų atžvilgiu. Materialiniai daiktai gali būti ti- 
riami kultūros mokslų, o dvasiniai, pav., siela, gali būti 
objektai gamtos mokslų, jeigu juos laikysime neturinčiais 
vertybių ir jeigu į juos žiūrėsime be sąryšio su žmogumi. 
Metodinis gamtos ir kultūros mokslų pagrindas Rickerto 
filosofijoje yra toks pat, kaip ir Dilthey. Tik Dilthey 
labiau kreipia dėmesį į istorijos suvokimą, o Rickertui 
pirmoje eilėje rūpi istorinio įvykio atvaizdavimo forma. 
Dilthey sprendžia klausimą, kaip gali žmogaus dvasia 
suprasti istorinį gyvenimą. Rickertas nori atsakyti į klau- 
simą, kokia forma turi vykti istorinio gyvenimo vaiz- 
davimas, kad būtų suvokta šito gyvenimo prasmė“, 

Iš paskutinio dešimtmečio vokiečių kultūros filoso- 
fų reikia paminėti 

J. Cohn. 


Cohnas yra vertybių filosofas. Jam kultūra yra ne kas kita 
kaip vertybių realizavimas gamtinėje tikrovėje. „Vertybės 
vedamo darbo gaviniai, paimti vienybėje, vadinasi kultū- 


3 Iš Rickerto veikalų kultūros filosofijai minėtini: Naturwis- 
senschafit und Kulturwissenschalt, 1899; Grenzen der naturw issenschali- 
lichen Begrifisbildung, 1896; Die Probleme der Geschichtsphilosophie, 
Heidelberg, *1924. 

ra“?*. Kadangi vertybių realizavimas ir tuo pačiu kultū- 
ros kūrimas nėra galimas be darbo, todėl darbo sąvoka 
Cohno kultūros filosofijoje yra ankštai susijusi su kultū- 
ros sąvoka. Cohnas net savo kultūros filosofiją yra pa- 
vadinęs ne „Kulturlehre“, bet „Werklehre“, nes šitas 
pavadinimas, nors, pasak autoriaus, neįprastas net vokie- 
čiams, parodo glaudesnį kultūros sąryšį su darbu, kuris 
filosofijoje taip pat negali būti pamirštas. 

Cohnas skiria suvaržytą ir laisvą kultūrą (gebundene 
und freie Kultur), Suvaržytosios kultūros kūrėja ir palaiky- 
toja yra bendruomenė ir tradicijos. Čia atskiras asmuo 
save apsprendžia aukštesnio centro reikalavimais, bet jis 
dar nesprendžia apie šitą aukštesnį centrą. Kūrybos laisvė 
čia yra žymiai tradicijų suvaržyta. Laisvos kultūros kūrė- 
jas ir palaikytojas yra asmuo. Perėjimas nuo suvaržytos 
kultūros prie laisvos yra atsipalaidavimas nuo antasme- 
ninio poliaus, nuo tradicijų ir nuo bendruomenės. Toksai 
atsipalaidavimas gali atsirasti ir pažinime, ir doroje, ir 
religijoje. Bet kadangi suvaržyta kultūra visados yra 
tradicinė, todėl laisvos kultūros šalininkai savaime pasi- 
daro ir tradicijų priešininkai. Laisvos kultūros žymė, 
pasak Cohno, yra dar ir ta, kad ji skiria grynas verty- 
bes nuo istoriniam gyvenimui palenktų gėrybių. 

Laisvos kultūros metu atsiranda nesutikimas tarp gam- 
tos ir kultūros. Tiesa, Cohnas pripažįsta, kad šitas nesu- 
tikimas yra ir suvaržytoje kultūroje. Tik tuomet jis 
nėra sąmoningas. Tuo tarpu laisvos kultūros kūrėjuose 
prabunda noras išsivaduoti iš kudtūros ir grįžti į pir- 
mykštį gamtinį gyvenimą. Suvaržytoje kultūroje gamta 
yra arba priešas, arba priemonė, arba natūrali aplin- 
ka. Bet kiekvieną kartą žmogus jaučiasi su ja suaugęs 
arba einąs prieš ją, gindamas savo teises. Gamta tuomet 
yra apsprendžiama žmogaus, ir žmogus yra apsprendžia- 
mas gamtos. Kova šalia žmogaus esančioje gamtoje ir 
kova tarp pačių žmonių suvaržytoje kultūroje turi tokios 
pat prasmės ir stovi toje pačioje linijoje. Tuo tarpu 
laisvos kultūros metu kultūra yra pergyvenama kaip 
gamtos priešginybė, kaip nenatūralus arba antgamtinis 
dalykas. Gamta Cohnas vadina visa tai, kas savaime eg- 
zistuoja ir auga, kas nėra padaryta, kas žmogaus sąmo- 
ningai nėra apdirbta ir suformuota, Gamtiniai dalykai 


* Wertwissenschaft, III. Lehre von der Wertverwirklichung, 530 p. , 
Stuttgart, 1932. 

turi savyje ne tik naudos vertybių, bet jie yra vertingi 
patys savyje, tegul ir be ryšių su žmogumi, 

Cohnas yra sprendęs ne tik kultūros problemą aps- 
kritai, bet ir rašęs. apie dabartinę kultūrą. Pasak jo, 
dabartinė kultūra esanti Aš teigimas, Aš suskaldymas 
ir pastangos šitąjį Aš vėl suvienyti. Moderniosios kul- 
tūros tragika, pasak Cohno, atsiradusi dėl ypatingų 
moderniojo žmogaus santykių su pačiu savimi. „Modernia- 
jam žmogui vietoje religinio jausmų gyvenimo atsistojo 
estetinis pasitenkinimas savo vidaus įvairumų. Nagrinėda- 
mas savę, modernusis žmogus darosi panašus į gamtos ty- 
rinėtoją, kuriam yra lygūs visi vertybių skirtumai. .. Savas 
Aš yra vertinamas ne etiškai, bet kaip estetinis arba 
mokslinis objektas. Žmogus pasidarė pats sau objektyvus 
ir svetimas. Jis stovi priešais save kaip priešais daugybės 
jėgų žaismą, kurio judesius jis dar gali stebėti, bet kurių jis 
jau nebegali apspręsti'2?, . 

Visi ligi šiol minėtieji filosofai, dirbusieji kultūros 
išsivystymo kelyje, yra vokiečiai. Prancūzų čia nėra pa- 
minėtas nė vienas. Prancūzai turi nemaža istorijos fi- 
losofų, bet jie neturi kultūros filosofų, nes jie ligi pat 
paskutiniųjų dienų nėra lietę kultūros problemos kaip 
tokios. Pirmutinį bandymą filosofiniu būdu tirti kultūros 
apraiškas padarė 


J, Maritain. 


Maritaino nedidelė studija?“ įr pačios problemos spren- 
dimas parodo, kad kultūros filosofija prancūzų žinijoje 
dar tik užsimezga. Po Rousseau bandymo atpalaiduoti 
žmogų nuo kultūros varžtų prancūzų filosofija daugiau 
susidomėjo gamta ir socialiniu žmogaus gyvenimu negu 
kultūros problemomis. 

Kultūra arba civilizacija (šitas dvi sąvokas Maritainas 
vartoja maždaug ta pačia prasme) Maritainui yra „tikrai 
žmogiškojo gyvenimo išskleidimas, suprantant (šiuo var- 
du.— A.M.) ne tik būtiną ir pakankamą materialinį išsi- 
vystymą, kuris mums leidžia gyventi padoriai žemėje, 
bet taip pat ir visų pirma moralinį išsivystymą, spekulia- 
tyvinių ir praktinių (artistinių ir etinių) galių išsivysty- 
mą, kuris yra vertas vadinti tikruoju žmogiškuoju išsi- 
vystymu“ (op. cit., 18 p.). Šitoji — tegul ir ne visai tiksli — 


* Der Sinn der gegenwūrtigen Kultur, 34—35 p. Leipzig, 1914. 
26 Religion et culture, Paris, 1930. 

kultūros apibrėžtis parodo, kad Maritainas kultūrą labiau 
supranta subjekiyvine negu aktyvine arba objektyvinė 
prasme. Tai dar labiau paaiškėja iš kultūros paskirties 
koncepcijos. Maritainas, būdamas ištikimas šv. Tomui 
Akviniečiui, kontempliatyvinį gyvenimą vertina labiau 
negu aktyvinį (plg. 38 p.) „Bet,— labai logiškai klausia 
Maritainas,— jeigu šventųjų kontempliacija yra pastato- 
ma žmogiškojo gyvenimo viršūnėje, ar nereikia tuomet 
sakyti, kad visi žmonių darbai ir pati civilizacija yra 
jai (kontempliacijai.— A.M.) palenkta kaip savo tikslui?“ 
(38—39 p.) Į šitą klausimą Maritainas atsako teigiamai. 
„Kam,—-rašo jis,— industrija ir komercija, jei ne tam, 
kad kūnas, aprūpintas būtinais dalykais, būtų tinkamas 
kontempliacijai? Kam moralinės dorybės ir išmintis, jei ne 
tam, kad nuramintų aistras ir sukurtų išvidinę ramybę, 
kuri kontempliacijai reikalinga? Kam visa civilinė valdžia, 
jei ne tam, kad rūpintųsi išviršine kontempliacijai būtina 
ramybe?“ (39 p.) Kultūros paskirtis čia yra atpasakota šv. 
Tomo žodžiais ir kilusi iš tomistinės filosofijos pažiūrų 
į žmogaus santykius su savo kūriniais. Tuo tarpu tomizme, 
bent taip, kaip jį formulavo pats šv. Tomas, visi žmo- 
gaus kūriniai neturi jokios kitos prasmės, kaip tik tarnauti 
žmogui. Šv. Tomo pažiūra, pasaulis buvo baigtas paties 
Dievo, ir žmogaus kūryba kaip dieviškosios kūrybos pra- 
tęsimas ir pasaulio atbaigimas šv. Tomo filosofijoje neturi 
vietos. Tomistinė kultūros filosofija todėl kultūros pas- 
kirtį paprastai mato žmogaus tobulinime, o kultūros esmės 
ieško subjektyviniame žmogaus gyvenime. Šituo keliu 
eina ir Maritainas. 

Iš to galima suprasti, kodėl Maritainas nuolatos pa- 
brėžia, kad kultūra yra praeinąs ir žlungąs dalykas: 
„žemiškasis ir žlungąs mūsų žemės gyvenimo gėris“ (19 p.; 
plg. 20 p.). Maritainui neatrodo, kad kaip tik kultūra 
rengia sąlygas religinei pasaulio transfigūracijai, kuri savo 
veikimu anaiptol kultūrinių kūrinių nenaikina. Manyda- 
mas, kad kultūros uždaviniai išsisemia žmogaus tobuli- 
nimu ir jo galių išvystymu, o nepastebėdamas antrosios, 
grynai objektyvinės — kosminės kultūros pusės, Maritai- 
nas tokią išvadą yra padaręs visai logiškai. Priemonė 
nustoja prasmės ir žlunga tada, kai tikslas jau pasiek- 
tas, 

Apskritai reikia pasakyti, kad nors Maritaino kul- 
tūrinės koncepcijos yra dar tik pradinės, bet jos yra 
vertingos ir įdomios tuo, kad jos yra pirmas bandymas 

kurti grynai tomistinę kultūros filosofiją, ko ligi šiol 
kultūros filosofijos literatūroje nerandame. 

Kultūros filosofija, kaip ir bet kuri kita filosofijos 
disciplina, gali būti priklausoma nuo įvairių pasaulėžiū- 
rinių įsitikinimų. Ideologinis mokslininko ir jo gyvena- 
mojo amžiaus nusistatymas nelieka be įtakos ir kultūros 
problemų sprendimui. Vėliau, kalbėdami specialiai apie 
kultūros filosofijos santykius su pasaulėžiūra, matysime, 
kad tikrumoje gali būti ir yra įvairūs pasaulėžiūriniai 
kultūros filosofijos tipai. Šiuo tarpu norime tik pažymėti, 
kad visi ligi 5i0l minėti kultūros filosofai, išskyrus gal 
tik Rousseau, priklauso idealistinei pasaulėžiūrai ir tuo 
pačiu idealistinei kultūros filosofijai. Visiems jiems kul- 
tūra yra dvasios padaras. Bet Vakarų minties istorijoje 
idealistinė pasaulėžiūra nėra vienintelė. Šalia josios visais 
laikais buvo ir natūralistinės pasaulėžiūros užuomazgų, 
kurios aštuonioliktajame ir devynioliktajame šimtmetyje 
susiformavo ištisa natūralizmo sistema. Nenuostabu todėl, 
kad, šalia idealistinės kultūros filosofijos, Vakaruose 
esama ir natūralistinės, kad čia kultūra yra suprantama 
ne tik kaip dvasios, bet ir kaip gamtos padaras. Kultūros 
filosofijos atsiradimo ir susiformavimo apžvalga būtų 
nepilna, jei praleistume natūralistinės kultūros filoso- 
fijos atstovus, 

Žymiausiu ir ryškiausiu natūralistinės kultūros filoso- 
fijos atstovu paprastai yra laikomas O. Spengleris. Bet 
Spenglerio idėjos turi ir savo pirmatakų. Spengleris nebu- 
vo pirmutinis, kuris kultūros išsivystyme įžiūrėjo ne 
nuolatinę pažangą, kaip Apšvietos filosofai, bet nuolatinį 
smukimą ir žengimą mirties linkui. Šiuo atžvilgiu Spengie- 
rio pirmatakas yra Vico. Spengleris taip pat nėra pirmuti- 
nis, kuris kultūrą suprato kaip augmenį ir kuris kultūros 
filosofiją padarė kultūros morfologija. Šiuo atžvilgiu 
Spenglerio pirmatakas buvo Frobenius. Vico ir Erobenius 
yra du pirmieji natūralistinės kultūros filosofijos atstovai, 
kurių idėjas Spengleris vėliau suvedė į vieną grandiozinę 
pasaulio morfologijos sistemą. . 

Pirmutinis natūralistinės kultūros filosofijos kūrėjas 
Vakaruose buvo italas 

G. Vico. 


Vico, kaip teisingai pastebi A. Dempfas, išvystė „visuotinę 
kultūros filosofiją,neminėdamas net nė kultūros vardo", 


* Kulturphilosophie, 13 p. 

Vico su Spengleriu jungia dvi idėjos: tautų išsivystymo 
dėsningumas ir kultūros smukimas josios istorijoje. Vico 
savo veikaluose tyrinėjo visų pirma tautų gyvenimą. 
Atskirų tautų istorija filosofiniu atžvilgiu anuo metu dar 
nebuvo tiriama, ir Vico turėjo pagrindo savo pažiūras 
vadinti „scienza nuova“. Ir šitas „naujasis mokslas“, 
pasak Vico, brėžia amžiną idealinės istorijos ratą, ku- 
riuo sukasi laiko eigoje visų tautų istorijos su jų gimimu, 
su jų pažanga, su jų smukimu ir mirtimi. Apie savo 
veikalą““, kuris buvo parašytas specialiai tautų istorijos 
dėsniams susekti, Vico sako, kad „ten mes rasime išaiš- 
kinta ne atskiros ir laikinės romėnų bei graikų istorijos 
dėsnius arba faktus, bet amžinuosius idealinės istorijos 
dėsnius, kurių klauso visos tautos prasidėdamos, ženg- 
damos pirmyn, smukdamos ir žūdamos ir kurių jos 
klausys visuomet. .. Begaliniai pasauliai gema vienas po 
kito visoje amžinybėje“““. Tautų išsivystymas, pasak Vico, 
yra vedamas tam tikrų dėsnių, iš kurių niekas negali 
išsilenkti. 

Tautų išsivystymo dėsningumas padaro, kad kiekvie- 
nos tautos kultūra, pasak Vico, pereina trejetą amžių: 
dieviškąjį, herojiškąjį ir žmogiškąjį. Dieviškojo amžiaus 
metu prigimtis yra poetinė, arba kūrybinė, papročiai 
apsireiškia pamaldumu ir religija, valdžia yra teokra- 
tinė, išmintis ir apskritai žinija — teologiškai mistiška. He- 
rojiškojo amžiaus metu prigimtis yra herojiška, papro- 
čius valdo garbė, valdžia yra aristokratinė, išmintis 
yra apspręsta teisės. Žmogiškojo amžiaus metu prigim- 
tis yra racionali, papročiuose vyrauja pareiga, valdžia 
yra demokratinė, išmintis ieško tiesos. Šitie trys amžiai 
apsireiškia kiekvienos tautos kultūroje. Vakaruose, pasak 
Vico, dieviškasis amžius buvęs nuo devintojo ligi try- 
liktojo šimtmečio, kada karaliai būdavo pašvenčiami ap- 
vilkti diakonų liturginiais drabužiais. Herojiškasis amžius 
pasirodęs feodalizmo metu, o žmogiškasis prasidėjęs po 
jo. 

Charakteringa, kad šių amžių eigoje tautų gyvenimas 
ne tik nedaro pažangos, bet, kiek pagerėjęs, jis smunka 
ir grįžta į Vico vadinamą „refleksinę barbariją“. „Tautų 
charakteris, — sako Vico,— pradžioje yra kraugeriškas, 


AL Peipi di una scienza d'intorno alla commune natura della nazio- 
ni, 1725. 
2 Cit. pranc, vert.: Principes de la philosophie de I'histoire, 375 p. 
Paris, 1827. 

vėliau žiaurus, paskui švelnus ir norįs gero, dar toliau 
ieškąs atradimų ir galop pakrikęs“? 0. Vico tiki į antrosios, 
arba sąmoningos, barbarijos grįžimą. Štai kaip jis vaiz- 
duoja tuos antruosius žmonijos barbarus: „Šie žmonės, — 
sako jis,— yra įpratę rūpintis tik privatiniais savo rei- 
kalais; didžiausios minios viduje jie gyvena gilų vienat- 
vės gyvenimą savo sieloje ir savo valioje. Panašūs į lau- 
kinius žvėris, jie nesutaria vienas su kitu, ir sunku rasti 
tarp jų dvi tas pačias nuomones; kiekvienas klauso tik 
savo noro arba savo kaprizų. Šiai dėl ko egoistiškiausios 
partijos ir žiauriausi civiliniai karai miestus pavers miškais 
ir miškus žmonių olomis, ir amžiai uždengs barbarijos 
rūdimis šitų žmonių sąmoningą blogumą ir jų subtilią 
perversiją. Iš tikrųjų dėl sąmoningos barbarijos jie pasida- 
rė daug žiauresni negu gamtos barbarai. Pirmoji bar- 
barija buvo atlaidžiai žiauri. Nuo josios buvo galima 
apsiginti arba jėga, arba bėgsmu. Antroji barbarija yra 
susijusi su bailiu žiaurumu, kuris glamonėdamas ir bu- 
čiuodamas kėsinasi „išplėšti turtus ir gyvybę net ir arti- 
miausiam draugui“? „ Po šitokios išvidinės ir išviršinės 
katastrofos vėl išauga, pasak Vico, kultūra ir gema naujas 
gyvenimas. „Išgydyti baisiais vaistais, žmonės pasidaro 
tarsi apsvaigę. Jie nepažįsta jau pramogų, bet tik pačius 
reikalingiausius gyvenimo daiktus. Mažas žmonių skai- 
čius, kurie liks pabaigoje neturėdami net ir reikalingiau- 
sių dalykų, savaime pasidarys vėl visuomeniški. Senas 
pirmųjų amžių paprastumas vėl pasirodys jų gyvenime. 
Jie iš naujo pažins religiją ir pasitikėjimą, kurie yra 
natūralūs teisingumo pagrindai ir kurie sudaro amžinąjį 
Apvaizdos atstatytos tvarkos grožį““?. Reikia pastebėti, 
kad šitoks tautų gyvenimo kelias Vico filosofijoje nėra 
valdomas likimo, kaip Spengleriui, bet dieviškosios Ap- 
vaizdos. Apskritai Vico kultūros filosofija yra dar neiš- 
skirstytas Mišinys idealistinių ir natūralistinių tendenci- 
jų. Vis dėlto gamtinio priežastingumo ir dėsningumo 
įvedimas į kultūros gyvenimą verčia Vico priskirti prie 
natūralistinės srovės kultūros filosofijoje. 

Dar didesnis natūralistas, bent pirmame savo pažiūrų 
išsivystymo periode, yra 


30 Op. cit., 382 p. 


3 Op. cit, 383 p. 
32 Ibid. 

L. Frobenius. 


Frobenius buvo pirmasis, kuris pagrindė vadinamąją 
kultūros moriologiją. Dar praėjusio šimtmečio pabaigoje 
Frobenius skelbė, kad kultūra yra nuo žmogaus nepri- 
klausąs organizmas. Ne žmogaus pasiryžimas sukuria 
kultūrą, bet kultūra gyvena iš žmogaus, ir josios gyve- 
nimas yra ilgesnis už žmogaus gyvenimą. „Kiekviena 
kultūra, — sako jis, — išsivysto kaip gyvi organizmai, va- 
dinasi, pergyvena gimimą, vaiko, jaunuolio, vyro ir senio 
amžių ir galop mirtį. Kultūra yra didelis kūnas, ir kultūros 
turtai — vis tiek ar jie būtų dvasiniai, ar materialiniai — 
yra jojo dalys... Todėl kultūros formoms gyvenimo 
sąlygų ' reikia ieškoti šalia žmogaus, būtent visų pirma 
kultūrinėje dirvoje, gamtos esmėje ir.ypatybėse, kuriose 
kultūra gyvena. Neatsitiktinis dalykas, kad panašūs kraštai 
sukuria ir panašią kultūrą. Kultūrų kitimas ir keliavi- 
mas taip pat yra toks pat, kaip ir augmenų. Kultūrų jungi- 
niai sukuria naujas kultūras. Būdamos gimusios, jos taip 
pat yra palenktos ir augimo dėsniams“??. Dėl to ir kultūros 
filosofijos uždaviniai, pasak Frobenius'o, yra ieškoti 
kultūros tipų, o kultūros filosofijos metodas yra lygina- 
masis. „Aš pradedu.— sako Frobenius, — morfologiniu, ly- 
ginamuoju anatominiu ir fiziologiniu kultūrų tyrinė- 
jimu“*“, 

Šitokia Frobenius'o kultūros filosofija, savaime aišku, 
buvo pagrįsta mechanistine pasaulėžiūra. Vėliau jis ją 
šiek tiek pakeitė, į kultūros pažinimą įvesdamas, kaip 
ir Spengleris, intuiciją. Savo veikale „Paideuma““? jis 
skiria du pasaulio suvokimo būdu: mechanistinį ir intui- 
tyvinį. Mechanistinis pasaulio suvokimas stengiasi tikro- 
vėje susekti dėsnius. Tuo tarpu intuityvinis nori pažinti 
bendrą pasaulio planą. Todėl jis pasitenkina pažinęs cha- 
rakteringiausias apraiškas ir jas įjungęs į visą būties 
struktūrą, Kultūros pažinimas kaip tik ir yra toks intui- 
tyvinis pažinimas. Kultūros filosofas turi ne ieškoti kultū- 
rinio gyvenimo dėsnių, kaip gamtininkas, bet turi stengtis 
susekti kultūrinio vyksmo planą ir atskiras kultūros ap- 
raiškas į šitą planą įjungti. Minėtame veikalę Frobenius 
žodžio „kultūra“ nebevartoja. Jis jam atrodo esąs nudėvė- 
tas ir pasenęs. Jį pakeičia jis žodžiu „paideuma“. Šitoji 
paideuma yra gyva esybė, kuri apsireiškia kultūrinių 


3 Der Ursprung der Kultur, VII p. Berlin, 1898. 
34 Op. cit., 7 p. 
3 Paideuma. Umrisse einer Kultur-und Seelenlehre, 1930. 

gėrybių pavidalu. Paideuma esanti savarankiška būtybė 
ir turinti savą gyvenimą. Ji yra organiška, bet senatvės 
amžiuje pereinanti į neorganišką stovį. Atskiro asmens 
ir bendruomenės paideumos išsivystymo tarpsniai yra 
tie patys: kūdikystė, jaunystė ir vyro amžius. Šituos tris 
tarpsnius atitinka trys išviršinio gyvenimo būdai: bar- 
barija, kultūra ir mechanika““, 
Vico ir Frobenius'o idėjas išvystė, papildė ir susiste- 
mino 
O. Spengler. 


Nei bendros istorijos, nei bendros kultūros žmonija, 
pasak Spenglerio, neturi. „Žmonija,— sako Spengleris, — 
neturi jokio tikslo, jokio plano taip lygiai, kaip drugių 
arba orchidėjų giminė neturi tikslo, Žodis „žmonija“ yra 
tuščias žodis““". Vietoje vienos pasaulinės kultūros Speng- 
leris mato sumą atskirų kultūrų. Šitos kultūros kiekviena 
išauga savame krašte ir visados gimtosios savo šalies 
sąlygų yra apsprendžiama. Ligi mūsų dienų istorija yra 
sukūrusi aštuonetą tokių atbaigtų kultūros tipų: egiplie- 
čių, babiloniečių, kiniečių, indų, graikų-rymiečių, ara- 
bų, meksikiečių ir galop Vakarų kultūrą Spengleris 
pastebi, kad būta ir daugiau kultūrų (pav., persų, hetitų ir 
kt.), bet jos negalėjo dėl įvairių sąlygų subręsti ir to- 
dėl istorijos bei kultūros filosofijai liko be reikšmės. 
Kiekvienas kultūros tipas yra Spengleriui alskiras, nuo 
kito tipo nepriklausąs ir uždaras, vadinasi, kitam tipui 
neturįs jokios įtakos, Manyti, kad kuris nors kultūros 
tipas galįs atgyti ir pasikartoti, pav., Renesanso metu 
antikinės kultūros tipas, pasak Spenglerio, yra prieta- 
ras. Klasikinės kultūros mes esame tik garbintojai, bet 
ne mokiniai ir paveldėtojai. Šiuo savo visuotinės kultū- 
ros nepripažinimu Spengleris yra tikra Solovjovo ir Eu- 
ckeno priešginybė, kurie abu nesiliovė visą savo gyve- 
nimą įrodinėję, kad žmonija yra vieninga ir savo sąmone, 
ir savo veikimu““, Šiuo atžvilgiu Spengleris yra prie- 
šingas ir Krikščionybės koncepcijai apie žmonijos vie- 
ningumą, nes realus žmonijos vieningumas yra Krikš- 


* L. Frobenius'o pažiūrų gerą santrauką yra padaręs prof. Dr. Paul 
Hambruch studijoje „Das Wesen der Kulturkreislehre. Zum Streite 
um Leo Frobenius“, Hamburg, 1924. Čia yra biografinių ir bibliogra- 
Tinių žinių. 

" Der Untergang des Abendlandes, I, Mūnchen, 23—32, 1920, 


3 Plg. R. Eucken. Die Einheit des Lebens im Bewusstsein und 
Tat der Menscheit, 1888, 

čionybei pagrindinė žmogaus puolimo, atpirkimo ir atsa- 
kingumo sąlyga. 

Pati kultūra kaip tokia Spengleriui, kaip ir Frobenius'ui, 
yra gyvas padaras. Kultūros tyrimas Spengleriui, kaip 
ir Frobenius'ui, vyksta morfologiniu būdu. Kultūros yra 
valdomos likimo, kaip visi gyvi padarai. Likimo idėja 
Spengleriui yra pagrindinė istorijos ir kultūros mokslų 
idėja, kaip priežastingumo principas yra pagrindinis gam- 
tos mokslams. Kultūros išsivystymas, pasak Spenglerio, 
pereina tam tikrus periodus, kuriuos Spengleris charak- 
terizuoja botanikos ir meteorologijos terminais, „Kultū- 
ra,— sako Spengleris, — gema tą akimirksnį, kai viena didi 
siela prabunda iš amžinai vaikiškos žmonijos pirmykš- 
čio stovio. Šitoji siela išsivaduoja kaip pavidalas iš nepa- 
vidalo, kaip aprėžtas dalykas iš neaprėžto. Kultūra pra- 
žydi gana siauroje dirvoje, prie kurios ji yra pririšta kaip 
augmuo. Kultūra miršta, kai šitoji siela įkūnija pilną 
savo galimybių sumą tautų, kalbų, religijų, menų, valsty- 
bių, mokslų pavidalu ir kai ji vėl grįžta į pirmykštę 
sielą. Kai tikslas yra pasiektas ir kai idėja visa savo pilnat- 
ve yra atbaigta, tuomet kultūra staiga sustingsta, miršta, 
josios žiedai nubyra, jėgos sudūžta — ji tampa civilizacija. 
Kiekviena kultūra pereina atskiro žmogaus amžius. 
Kiekviena turi savo vaikystę, savo jaunystę, savo vyro 
amžių ir savo senatvę"??. Sinchronistinėse lentelėse Speng- 
leris kultūros augimo periodus suskirsto dar ir pagal 
metų laikus. Pavasaris kultūros gyvenime yra intuityvus 
(landschaftlich-intuitiv). Jis yra galingas „prabundančios 
sapnų pilnos sielos didingais kūriniais“. Jį charakteri- 
zuoja „antasmeninė vienybė ir pilnatvė“. Vasara pasižy- 
mi „bręstančia sąmone“, joje atsiranda „pirmieji mies- 
tiški pilietiški ir kritiški sąjūdžiai“. Ruduo charakteringas 
savo „didmiestiška inteligencija“. Jo metu pasiekia „aukš- 
čiausią laipsnį griežta apipavidalinančioji jėga“. Žiemą 
galop „išsiveržia pasaulinio masto miestų civilizacija, už- 
gęsta dvasinė apipavidalinančioji galia, pats gyvenimas 
pasidaro problematiškas“. Praktiniame šio tarpsnio gy- 
venime žymu „etiškai praktinės bereliginio ir bemeta- 
fizinio miesčioniškumo tendencijos“*?, 

„Civilizacija Spengleriui yra paskutinis kurios nors 
kultūros išsivystymo periodas. Ir šitas periodas kultūrai 


3 Op. cit, 153 p. 
0 Op. cit, 154 p. 

ateina neišvengiamai. kaip koks likimas. Civilizacija 
„eina po kultūros kaip tapęs dalykas po tapsmo, kaip 
mirtis po gyvenimo, kaip sustingimas po išsivystymo, 
kaip senatvė po vaikystės, kaip sustingęs, suakmenėjęs 
miestas po kaimo““!. Civilizacija taip santykiuoja su 
kultūra, kaip mumija su kūnu, kaip romėnų protas su 
graikiškąja siela. Ir šitas santykis pasikartoja visuose 
kultūros tipuose. 

Civilizacijos tarpsnio žymių Spengleris suranda ketver- 
tą: 1) didmiesčių išaugimas, 2) ekspansijos noras, 3) sis- 
temos stoka moksle ir 4) skepticizmas. | 

Kultūros tarpsnio metu kūrybiniai žygiai apima visus 
žmones. Net ir mažiausias kaimas nelieka be kultūrinės 
įtakos. Tuo tarpu civilizacijos metu viskas pasikeičia, 
Čia pradeda atsirasti kultūriniai centrai — pasaulinio 
masto didmiesčiai, kurie suima į save visą kultūrinio 
gyvenimo turinį. Kaimas ir mažesni miestai virsta pro- 
vincija, kurios uždavinys,— ironingai pastebi Spengle- 
ris, — yra maitinti didmiesčius aukštesniojo savo žŽmoniš- 
kumo likučiais. „Vietoje pasaulio,— sako Spengleris, — 
atsiranda miestas — vienas punktas, kuriame telkiasi visas 
plačių šalių gyvenimas. Tuo tarpu visa kita stingsta, 
Vietoje formingos su žeme suaugusios tautos atsiranda 
naujas nomadas, parazitas — didmiesčių gyventojas, be- 
tradicinės, beformės masės faktų žmogus, be religijos, 
neinteligentiškas, nevaisingas, nekenčiąs kaimiečių, taigi 
žengiąs baisų žingsnį į neorganiškumą, į galą,— štai 
kas yra civilizacija““". Didmiesčio gyvenime žlunga di- 
dis menas, didžios minties sistemos, atsiranda šeimų ne- 
vaisingumas ir tuo pačiu prasideda rasės galas. Kultūros 
tarpsnio pabaigoje miestas atsigręžia prieš kaimą ir Šį 

„ Sunaikina, Bet atsiskyręs nuo vaisingos žemės, kuri kiek- 
vienai kultūrai duoda kūną ir kraują, kuri palaiko kū- 
rybinę žmogaus dvasią, miestas galop žlunga ir pats. 
Miestų įsigalėjimas ir kultūrinio gyvenimo susitelkimas 
į atskirus centrus yra aiškiausias, pasak Spenglerio, 
prasidedančios civilizacijos tarpsnio ženklas. 

Didmiesčio žmogus pasižymi ekspansijos dvasia. Jis 
nori apimti viską. Jis nori įtraukti į savo orbitą visą 
gyvenimą. Jis veržiasi visur, kur tik įstengia. Šitoji 
ekspansijos dvasia padaro didmiesčio gyventoją amžinai 
A APART LE E 

* Op. cit., 43 p. 

* Op. cit., 45 p. 


neramų ir nepastovų. „Ekspansyvinė tendencija,— sako 
Spengleris, — yra kažkas demoniška ir baisu. Ji pagauna 
vėlyvą miestų stadijos žmogų, jį pajungia savo tarny- 
bai ir sunaikina“““, | 

Ekspansijos- dvasia veda žmogų horizontaline linkme. 
Šio meto žmogus nori apimti pasaulio visumą, bet jis 
nenusileidžia ligi pasaulio gelmių. Todėl civilizacijos 
metu atsirandamokslo sunykimas. „Mokslas, — sako Speng- 
leris,— egzistuoja tik didžiųjų mokslininkų generacijų 
gyvenime. Knygos yra niekai, jei jos neatgyja žmonėse, 
kurie prie jų yra priaugę. .. Mokslo mirtis yra tada, kai 
jis niekam nepažadina jo vidaus pasaulio““*. Tai kaip tik 
ir įvyksta civilizacijos metu. Toks gyvos mokslinės 
dvasios sunykimas Europos gyvenime, pasak Spenglerio, 
prasidėjo po Kanto. Kantas buvo paskutinis gyvos sistemos 
kūrėjas. Po jo, kaip ir graikuose, prasidėjo „specifinė did- 
miestiška, ne spekuliatyvinė, bet praktinė, bereliginė, 
etiškai visuomeninė filosofija““?. Šiandien, ironizuoja 
Spengleris, „geresnis filosofas tupi kokiame nors išra- 
dėjuje, diplomate ar finansininke negu visuose tuose, 
kurie užsiima lėkštų eksperimentinės psichologijos iar- 
bu“"". 

Todėl skepticizmas yra neišvengiamas civilizacijos 
palydovas. „Skepticizmas,— sako Spengleris, — yra grynos 
civilizacijos išraiška. Jis sugriauna prieš jį buvusios kultū- 
ros pasaulėvaizdį““. Todėl Nietzsche's paskelbtą visų 
vertybių pervertinimą Spengleris laiko charakteringu 
Europos civilizacijos ženklu. Civilizacija nieko nekuria. 
Ji tik ima seniau sukurtas formas ir stengiasi jas kitaip 
suprasti, išaiškinti ir perkeisti. Kultūros žmogus gyvena 
nesąmoningai. Tuo tarpu civilizacijos žmogus pradeda 
mąstyti apie gyvenimą, nes pats šitas gyvenimas jam 
pasidaro problematiškas. Todėl gyvenimo filosofijos atsi- 
radimas taip pat yra ryški civilizacijos žymė, tuo labiau 
kad gyvenimo filosofija šiuo metu esti labai skeptiška, 

Dabartis Vakarų kultūros gyvenime kaip tik ir yra, 
pasak Spenglerio, civilizacijos tarpsnis. „Dabartis— 
sako Spengleris,— yra civilizuota, ne kultivuota fazė, .. 
Mes esame civilizuoti žmonės, ne gotikos ar rokoko 


*3 Op. cit, 52 p. 
* Op. cit, 609 p. 
*5 Op. cit., 63 p. 
* Ibid. 

* Op. cit, 64 p. 

žmonės. .. Mes turime paisyti faktų, šaltų ir kietų vėlyvo 
gyvenimo faktų... Apie didžiąją tapybą ir muziką jau 
nebėra kalbos Vakarų žmogui. Architektoninės jo gali my- 
bės jau šimtas metų kai išsemtos. Jam yra likusios tik 
ekstensyvinės galimybės. .. Jeigu šitos knygos įtakoje, — 
sako Spengleris, — naujosios kartos žmonės vietoje lyrikos 
imsis technikos, vietoje tapybos imsis statyti laivus arba 
vietoje gnoseologijos atsidės politikai, jie darys tai, ko 
aš noriu, ir jiems negalima nieko geresnio linkėti““. 
Šitas civilizacijos tarpsnis Europos gyvenime yra prasidė- 
jęs nuo 1800 metų ir yra neišvengiamas mūsų visų liki mas. 
„Grynai ekstensyvinis veikimo amžius, — sako Spengle- 
ris, — kai yra išskiriama estetinė ir metafizinė kūryba, 
yra žlugimo laikas. Tai tiesa. Bet mes šito laiko neišsi- 
rinkome. Mes negalime pakeisti, kad mes gimėme prasi- 
dedančią civilizacijos žiemą, 0 ne subrendusios Fidijo 
ar: Mozarto kultūros metu““". Vakarai eina prie galo, 
ir mes negalime šito galo išvengti. Vakarų žlugimas, pa- 
sak Spenglerio, reiškia ne žmonių išnykimą, net ne kultū- 
ros sunaikinimą karais arba gamtos katastrofomis, bet 
žlugimą kūrybinių žmogaus jėgų. Civilizacija yra išvidi- 
nis žmogaus išsekimas. Toks žmogus gali gyventi, bet jis 
negali kurti, 


Pagrindinės Spenglerio koncepcijos iškėlimu mes bai- 
giame kultūros filosofijos apžvalgą Vakaruose. Spengle- 
ris yra paskutinis Vakarų kultūros filosofas, kuris kultūrą 
yra suvokęs plačiu ir sykiu originaliu būdu. Jis Vakarams 
yra charakteringas ir tam tikra prasme yra net viso Vakarų 
gyvenimo simbolis. Toji nuotaika, kuri dvelkia iš viso 
jo veikalo, yra ne tik asmeninė jo nuotaika, bet nuotaika 
viso pavargusio ir savo racionalume išsekusio Vakarų 
gyvenimo. Spengleris yra kultūrinis pesimistas. Ir jis 
negali būti kitoks, nes jis mato galą to istorinio tarps- 
nio, kuris, atitrūkęs nuo gyvenimo šaknų, pats išdžiūvo 
ir dabar diena iš dienos laukia savo galo. Vakarai yra 
persidirbę. Jie yra pavargę. Jie yra išsisėmę savo orga- 
nizacijoje, logikoje ir technikoje. Tr jeigų jie nebus 
atgaivinti Rytų dvasia, jei, Hello žodžiais tariant, Vakarų 


* Op. cit., 56—57 p. 
* Op. cit., 62 p. 

krutėjimas neatgims Rytų poilsyje, Vakarų galas bus 
neišvengiamas. Visa Vakarų kultūra buvo kuriama gyve- 
nimo paviršiuje. Organizacija, intelektas ir technika ne- 
gali prieiti prie gyvenimo gelmių. Tuo tarpu šitomis tri- 
mis žymėmis kaip tik ir yra charakteringas visas Vakarų 
gyvenimas su jo kultūra ir religija. 


c. Kultūros filosofija Rytuose 


Apie sisteminę Rytų kultūros filosofiją šiandien dar 
yra per anksti kalbėti. Ji dar yra tik pačioje užuomazgoje. 
Bet šitoji užuomazga, kaip ir visas Rytų gyvenimas, 
slepia savyje neribotų galimybių, Pagrindinės Rytų kul- 
tūros filosofijos koncepcijos yra daug platesnės ir daug 
gilesnės negu Vakaruose, nes jos kyla iš pačių gyvenimo 
gelmių, kuriose kultūra nėra atskiras pradas, bet susijęs 
su visa žmogaus ir pasaulio būtimi. 

Visas Vakarų gyvenimas ir visa vakarietiškoji kultūra 
yra paremta, pasak N. Berdiajevo““, akto persvara santy- 
kyje su polencija. Aristotelio ir vėliau šv. Tomo Akvinie- 
čio filosoiijoje aktas yra laikomas kaip tobulybė, kaip 
būties atbaiga ir pilnuma. Tuo tarpu potencija yra dar 
tik tai, kas yra netobula, nepilna ir neatbaigta. Todėl, pav., 
Dievuje šv. Tomas neprileidžia jokių potencijų. Dievas 
tomistinei filosofijai yra acius purus. Šitokia akto pers- 
vara kaip tik ir apsprendė visą Vakarų gyvenimo cha- 
rakterį. Visos jėgos čia yra telkiamos tam, kad būtų 
aktualizuotos gyvenimo potencijos; kad tai, kas yra pa- 
slėpta, išeitų aikštėn, susiorganizuotų ir apsireikštų išvir- 
šiniais pavidalais. Nuolatinis aktualizavimas ir organi za- 
vimas yra pagrindinė Vakarų istorinio gyvenimo forma. 
Kultūrinis ir net religinis Vakarų gyvenimas visados 
reiškiasi daugiau išviršiniais pavidalais. Jis yra linkęs į 
formas, į struktūras, į regimus pavidalus, nes forma yra 
aktas santykyje su medžiaga arba su turiniu. Arištote- 
liškoji—tomiškoji akto koncepcija yra pagrindinė Va- 
karų gyvenimo filosofijos idėja. 

Tuo tarpu Rytų gyvenimas vyksta potencijos persva- 
roje. Bet čia potencija turi visai kitokią prasmę negu 
Vakarų filosofijoje. Rytų išmintyje potencija reiškia ne 
būties netobulumą arba josios neatbaigtumą, bet būties 
turtingumą, būlies gilumą ir josios begalybę. Čia poten- 


50 Plg. N. Berdlae//. Esprit et Libertė, 349 p. Paris, 1933, 

cija yra tobulesnė už aktą, nes potencijoje yra daugiau 
būties, negu ji yra aktualizuota išviršinėse formose. Ak- 
tas niekados neišsemia visos būties. Aktualumo kate- 
gorija dar nėra lygi būties turiningumo kategorijai. 
Todėl visas Rytų gyvenimas neakcentuoja akto, nes jame 
mato tik dalinį apsireiškimą to, kas glūdi būties gelmėse. 
Aktas nepatobulina būties, bet tik ją apreiškia. Prigimto- 
joje tvarkoje toks konkretus būties gelmių apreiškimas 
visados yra tam tikra prasme būties nuskurdinimas, bū- 
ties sumechaninimas ir josios sustingdymas. Tai, kas 
glūdi potencijoje, visados yra tobuliau, gražiau, origi- 
naliau negu tai, kas apsireiškia aktualiai. Štai dėl ko 
Rytų gyvenimas kratosi išviršinėmis formomis. Jis ne- 
linksta į organizaciją, į mechanizaciją, į išviršinius pa- 
vidalus. Rylų gyvenimo centras yra polencialioje“ bū- 
lyje. Rytų kontempliacijos siekia pirmykštę, originalią 
būtį, o ne tą, kuri yra apsireiškusi ir aktualizuota. Aktas 
parodo būtį aprėžtą. Tuo tarpu potencija yra būties be- 
galybės išraiška. Vakarai žavisi tuo, kas yra apipavida- 
linta. Rytai kontempliuoja tai, kas yra be ribų. Potencijos, 
kaip būties turiningumo ir begalybės išraiškos, koncep- 
cija yra pagrindinė Rylų gyvenimo filosofijos idėja. 
Šitoji idėja apsprendžia ir visą Rytų kultūros filoso- 
fiją. Visų pirma Rytuose kultūros Hilosofija yra iš esmės 
suaugusi su religijos tilosofija. Kultūra Rytams nėra atski- 
ra ir dar labiau nepriklausoma gyvenimo sritis, Kultūra 
čia yra tik viena visuotinio kosminio gyvenimo lytis, 
viena jo apraiška, vienas jo pavidalas, Tuo tarpu gyveni- 
mas Rytams visados yra gamtos ir žmogaus santykis su 
Dievu. Religinis gyvenimo pobūdis Rytų filosofijoje yra 
pagrindinis. Istorinis gyvenimas yra laisvas kūrinijos 
ėjimas Dievop arba Dievo nusileidimas į kūriniją. Is- 
torijos ir tuo pačiu gyvenimo centre Rytams stovi Logo 
Įsikūnijimas. Todėl ir kultūros problemos tyrinėjimas 
Rytams yra negalimas be religijos problemos tyrinėjimo. 
L. Karsavinas yra pasakęs, kad „istorijos filosofija turi 
būti nagrinėjama religiškai, net konfesiškai“?!. .. Tai tinka 
ir kultūros filosofijai, tuo labiau kad aiškios ribos tarp 
kultūros ir istorijos filosofijos Rytuose yra dar mažiau 
negu Vakaruose. Apskritai reikia pasakyti, kad Rytų 
filosofija, jeigu šitas žodis tinka pavadinti Rytų išmin- 


5! Der russische geschichtspbilosophische Gedanke, 272 p. // Ethos, 
1925— 1926. "B A 

čiai, nėra suskaldyta disciplinomis: ji yra vieninga, nes 
ji iš esmės yra gyvenimo — konkretaus ir gyvo gyveni- 
mo — Žilosofija. Tas pat yra ir su kultūros filosofija. 
Ji Rytuose nėra ir vargiai kada nors bus tapusi specia- 
lia disciplina. Josios koncepcijos yra organiškai įaugusios 
į visą filosofijos sistemą ir negali būti iš ten išimamos be 
skriaudos ir joms pačioms, ir visai sistemai. Religinis 
šilų koncepcijų charakteris ir organiškas jų suaugimas 
su visa gyvenimo lilosofija yra dvi pagrindinės rytietiškos 
kultūros filosofijos žymės. Todėl kultūros problemą yra 
sprendę dauguma Rytų filosofijos atstovų, kurie beveik . 
visi buvo gyvenimo filosofai. Jeigu čia mes kalbėsime 
tik apie vieną, tai tik dėl to, kad jo filosofijoje kultū- 
rinės koncepcijos galbūt yra originaliausios, plačiausiai 
sprendžiamos ir aiškiausiai išdėstytos, 

Charakteringiausias filosofas, kuriame kultūrinės kon- 
cepcijos labiausiai yra patyrusios Rytų pradų ir kurios 
vis dėlto dar susisiekia su Vakarų dvasia, yra 


N. Berdiajev. 


Jau savo jaunystėje Berdiajevas yra tyrinėjęs žmogaus 
kūrybos problemą ir šituose tyrinėjimuose susekęs kos- 
minę žmogiškosios kūrybos prasmę“*. Vėliau, pergyvenęs 
didįjį karą ir savo tautos revoliuciją, jis ėmėsi spręsti, 
kaip jis pats sako, „pagrindines religinės istorijos filoso- 
fijos problemas““*. Čia jis neišvengiamai susidūrė su 
kultūros klausimais ir tuo būdu gavo progos papildyti 
ankstyvesnes savo pažiūras, kurias jis buvo išdėstęs savo 
kūrybos filosofijoje. 

Tarp kultūros ir gyvenimo, pasak Berdiajevo, yra 
tam tikras priešingumas. Gyvenimas čia yra suprantamas 
ne kaip kosminis vyksmas, kuriame dalyvauja gamta, 
žmogus ir Dievas, bet kaip nuo žmogaus atitrūkęs, žmo- 
gaus nepriklausąs ir žmogų pavergęs jo paties sukurtas 
vyksmas, kuris apsireiškia objektyviniais pavidalais ir 
išviršine organizacija. Kai tik kultūroje atsiranda noras 
pereiti į tokį išviršinį gyvenimą, šitas noras visados 
reiškia kultūros smukimą ir net galą. Berdiajevas netiki 
į Apšvietos skelbtą kultūrinio progresizmo idėją. „Kul- 
tūra,— sako Berdiajevas,— neišsivysto be galo. Ji pati 


52 Plg. jo veikalą Kūrybos filosofiją, Maskva, 1914. 

savyje nešiojasi mirtį. Joje glūdi pradai, kurie ją neiš- 
vengiamai stumia į civilizaciją. O civilizacija yra kultūri- 
nės dvasios galas; tai apsireiškimas visiškai naujos bū- 
ties, geriau — nebūties... Kiekvienoje kultūroje po josios 
žydėjimo, po josios išsiskaldymo ir išsitobulinimo prasi- 
deda kūrybinių jėgų išsekimas, dvasios užgesimas, atsi- 
traukimas ir dingimas. Visa kultūros kryptis pasikeičia. 
Kultūra dabar krypsta į praktinį jėgos įkūnijimą ir prak- 
tinę išviršinės gyvenimo pusės organizaciją. . ."?* Šiuo me- 
tu mokslas ir menas yra pradedamas jausti ne kaip realus 
gyvenimas, bet kaip abstraktūs dalykai. Tas pat „yra 
su šventumu ir apskritai su visa genijų kūryba. Dabar 
pradedama norėti vadinamojo „tikrojo gyvenimo“. Dabar 
atsiranda gyvenimo praktikos, gyvenimo jėgos, gyvenimo 
malonumų noras. Ir šitas perdėtas noras gyventi kaip 
tik atneša kultūrai mirtį. „Kultūra negali išsilaikyti savo 
aukštumoje; ji neišvengiamai turi smukti, ji turi griūti. 
Ji yra bejėgė išlaikyti kokinę savo esmę. Kiekinis 
principas turi ją apgalėti. .. Kultūra tuo būdu atsipalai- 
duoja ir griūva. Ji todėl negali amžinai išsivystyti, kadangi 
ji nerealizuoja tų tikslų. ir uždavinių, kurie apsireiškia 
Josios kūrėjo dvasioje“*š, 

Pirmutinė tokio neišvengiamo kultūros smukimo prie- 
žastis, pasak Berdiajevo, yra pats kultūros pobūdis. „Kul- 
tūra nėra naujo gyvenimo, naujos būties realizavimas — 
ji yra realizavimas naujų vertybių. Visa, ką kultūra pasie- 
kia, yra simboliška, ne realu... Kūrybinis aktas kul- 
tūroje yra nutraukiamas žemyn ir apsunkinamas. Nau- 
jas gyvenimas, aukštesnė būtis yra išreiškiama čia tik 
palyginimais, vaizdais ir simboliais“. „Giliausia savo 
esme ir religine savo prasme,— sako Berdiajevas kitame 
veikale, — kultūra yra didelis nepasisekimas. Filosofija 
ir mokslas reiškia nepasisekimą kūrybiniame tiesos paži- 
nime; menas ir literatūra — nepasisekimą grožio kūryboje; 
šeima ir lyčių gyvenimas — nepasisekimą meilės kūrybo- 
je; moralė ir teisė — nepasisekimą žmonių santykių 
kūrime; ūkis ir technika — nepasisekimą kūrybiniame 
gamtos apvaldyme. Visose savo apraiškose kultūra yra 
kūrybos nepasisekimas. Ji yra tikra negalimybė pasiekti 
kūrybinį būties apipavidalinimą. .. Visi kultūros laimėji- 


5* Op. cit., 286—287 p. 

mai yra simboliški, ne realūs. Kultūroje yra laimimas 
ne pažinimas, bet pažinimo simbolis; ne grožis, bet gro- 
žio simbolis; ne meilė, bet meilės simbolis; ne žmonių 
susivienijimas, bet šito susivienijimo simbolis; ne gamtos 
apvaldymas, bet šito apvaldymo simbolis“*". Ir čia kaip 
tik glūdi kultūros krizės giliausias pagrindas. Žmogus, 
kurdamas kultūrą, tikisi laimėsiąs savo kūriniuose realią 
būtį. Tuo Aarpu tikrumoje jis laimi tik simbolinę. Bet 
šitas simboliškumas žmogaus nepatenkina. „Žmogus nori 
pasitūrėti ne tiesos simboliu, bet pačia tiesa; ne grožio 
simboliu, bet pačiu grožiu; ne meilės simboliu, bet pačia 
meile; ne jėgos simboliu, bet pačia jėga; ne santykių 
su Dievu simboliu, bet pačiais šitais santykiais. .. Kul- 
tūros krizė ir yra paskutinis Žmogaus noras nuo simbo- 
liškai lygstamų laimėjimų pereiti prie realiai absoliutinių 
laimėjimų “?*. 

Šitas perėjimas gali būti, pasak Berdiajevo, dvejo- 
pas: per aisigrįžimą į gamtą ir per atsigrįžimą į Dievą. 
Tai yra civilizacijos ir religinės transfigūracijos kelias. 
„Istoriniame žmonijos likime galima konstatuoti keturias 
epochas, keturis stovius: barbariją, kultūrą, civilizaciją 
ir religinę transfigūraciją““?. Šitos keturios epochos, arba 
keturi stoviai, paaiškina Berdiajevas, „nereikia suprasti 
taip, tarsi jie eitų vienas po kito laiko eigoje. Jie gali 
būti visi kartu. Jie reiškia tik skirtingas žmogaus dvasios 
kryptis“““. Barbarija yra epocha, kurioje žmogaus dvasia 
dar tarsi snaudžia. Kultūroje ji atbunda ir pradeda kurti, 
Bet ji apsivilia savo laimėjimais ir pradeda krypti arba 
į išviršinius gamtinius dalykus ir ten ieškoti realios būties, 
arba į antgamtinius dieviškuosius dalykus ir iš religijos 
laukti pasaulio perkeitimo. Dėl to kultūros krizės metu 
pasirodo žmogaus dvasios techninis — natūralistinis ir re- 
liginis — apokaliptinis linkimas. 

Civilizacija, Berdiajevo pažiūra, yra ne kas kita kaip 
bandymas nuo simbolio pereiti į realybę. Bet šitoji rea- 
lybė čia yra ne perkeistoji, tik pirmykštė gamtinė, prak- 
tinė, utilitaristinė gyvenimo realybė, „Civilizacija yra 
perėjimas iš kultūros, iš veizdėjimo, iš vertybių kūri- 
mo prie gyvenimo; ji yra gyvenimo ieškojimas, pasi- 
davimas jo srovei, gyvenimo organizavimas ir pasitikė- 

jimas gyvenimo galia. ... Civilizacija, kaip priešingybė 
kultūrai, yra nesimbolinė, nehierarchinė, neorganinė. 
Ji yra realistinė, demokratinė ir mechanistinė. Ji nori 
ne simbolinių, bet realinių gyvenimo laimėjimų, ji nori 
paties realaus gyvenimo, ne palyginimų ir ženklų, ne 
kito pasaulio simbolių“ 

Berdiajevo civilizacijos koncepcija atskleidžia keturias 
pagrindines josios žymes: realistinę, pragmatinę, techninę 
ir koleklyvinę. 

Kaip buvo minėta, civilizacijos kryptis žmogaus 
gyvenime pražudo kultūrai simbolinį josios pobūdį. Kul- 
tūra dabar virsta realine ir net realistine kultūra. „Didžio- 
ji filosofija ir didysis menas dabar darosi nebereikalin- 
gi, jie nebėra gyvenimiški. . 

Realaus gyvenimo akivaizdoje civilizacijos metu kul- 
tūra atrodo kaip iliuzija, kaip apgaulė... Organizuota 
gyvenimo technika turinti galutinai išlaisvinti žmoniją 
nuo kultūros iliuzij ų ir melo; ji turinti sukurti tobulai 
realią civilizaciją“" „ Visa, kas primena aukštesnį gyve- 
nimą negu ši tikrovė, civilizacijos epochoje nustoja 
prasmės. Čia žmogus netenka nuovokos apie aukštesnį 
kultūros paskyrimą ir apie simbolinį kultūros charak- 
terį. Čia jis supranta tik tai, kas yra realu. 

Bet realinio kultūros pobūdžio virtimas pragmatiniu 
yra tik laiko klausimas. Kas vertina ir supranta tik re- 
alybę, kas praranda simbolio prasmę, tas savaime visai 
natūraliai pradeda šitą realybę vertinti tik pragmatiniu 
atžvilgiu. „Ekonominis materializmas,— sako Berdiaje- 
vas,— yra labiausiai charakteringa ir tipiška civiliza- 
cinės epochos filosofija. Šitas mokslas parodo civilizacijos 
paslaptis ir apreiškia išvidinį josios pathos““?. Pragmati- 
nis ir ekonominis nusiteikimas apima visas gyvenimo 
sritis. Net pati religija čia darosi. pragmatinė. „Kultū- 
roje, — sako Berdiajevas,— religija yra simbolinė; civili- 
zacijoje ji virsta pragmatine. Net ir religija čia yra 
suprantama kaip I raniio O gyvenimo organizacijai ir 
gyvenimo galiai didinti“? 

Trečioji civilizacijos žymė yra josios techninis pobū- 
dis. Gyvenimo sutechninimas yra ankštai suaugęs su jo 

supragmatinimu. Kas gyvenime ieško naudos, tas savai- 
me krypsta į techniką, nes techninis gamtos apvaldymas 
daugiausia naudos ir duoda. Todėl Berdiajevas ir sako, kad 
„Civilizacija pereina į gyvenimo organizaciją, į jėgos 
organizaciją, į techniką kaip į tikrą šito gyvenimo įkū- 
nijimą. .. Civilizacijos era prasideda mašinos įėjimu į 
žmogaus gyvenimą. Gyvenimas nustoja būti organiškas, 
jis praranda savo ryšį su gamtos ritmu. Tarp žmogaus 
ir gamtos įsiskverbia dirbtinė įrankių aplinka, kurios 
pagalba žmogus bando. pavergti gamtą... Nuo rezigna- 
cijos ir veizdėjimo žmogus pereina prie gamtos apval- 
dymo, prie gyvenimo organizacijos, prie gyvenimo jėgų 
didinimo. Visa tai žmogaus nepriartina prie gamtos, 
prie išvidinio josios gyvenimo, prie josios sielos. Žmo- 
gus galop visiškai nuo gamtos nutolsta techniškame 
gamtos apvaldymo ir gamtos jėgų organizavimo vyksme. 
Organizuotumas žudo organiškumą. Gyvenimas darosi vis 
labiau techniškas. Mašina įspaudžia savo žymių žmogaus . 
dvasiai ir visoms jos veikimo sritims. Civilizacija neturi 
jokių gamtinių ar dvasinių pagrindų, bet tik mašiniškus 
pagrindus. Ji visų pirma. yra. techniška. Technika 
joje pergali dvasią ir organizmą““". Žmogus „čia nusi- 
lenkia ne pirmykštėms gamtos jėgoms, bet savo paties 
sukurtų įrankių galybei. 

' Berdiajevas iškelia dar vieną civilizacijos žymę, būtent 
kolektyvinį josios pobūdį. „Civilizacijoje.. . kolektyvinis 
darbas išstumia individualinę. kūrybą. Civilizacija nuas- 
menina. Asmenybės išlaisvinimas, kuris civilizacijos tu- 
rėtų būti padarytas, yra mirtinas asmeniniam origina- 
lumui. Asmeninis principas atsiskleidžia tik kultūroje““", 
„Civilizacijos metu atskiro asmens darbai esti įjungiami 
į didžiųjų kolektyvų ir į didžiųjų mechanizmų darbus 
ir tuo pačiu netenka individualinio charakterio, o su juo 
sykiu ir kūrybiškumo. Civilizacijoje kūryba virsta tech- 
niniu darbu. Tokiu atveju ir pats žmogus pasijaučia 
esąs kolektyvo dalelė, nesavarankiška, neatsakinga, nes 
jis negali savo darbo vaisių pamatyti ir jais pasigėrėti. 
Visi civilizacijos laimėjimai yra kolektyviniai, ir asmuo 
nežino, kas jo yra įdėta į šitą kolektyvų darbą. Kolekty- 
vus darbas nėra bendradarbiavimas, bet mechaninis jėgų 
sutelkimas. Bendradarbiavimas nenaikina asmeninio darbų 

pobūdžio. Tuo tarpu kolektyvus darbas ištrina bet kokias 
individualines žymes. 

Antra kultūros smukimo priežastis, pasak Berdiajevo, 
yra kultūros nusigrįžimas nuo religinių savo pagrindų. 
Berdiajevas, kaip ir Herderis, yra įsitikinęs, kad kultūra 
yra kilusi iš religijos. „Kultūra yra susijusi su kultu. 
Ji išsivysto iš religinio kulto, ji yra kulto išsiskaldy- 
mas ir jo turinio pakreipimas įvairiomis linkmėmis. Fi- 
losofinis mąstymas, mokslinis pažinimas, architektūra, 
tapyba, skulptūra, muzika, poezija, moralė — visa tai 
yra organiškai ir tobulai įimta į bažnytinį kultą dar 
neišsivysčiusia ir nediferencijuota forma. Seniausioji 
kultūra, Egipto kultūra, prasidėjo šventykloje, ir pirmieji 
josios kūrėjai buvo kunigai. Kultūra susijusi su protėvių 
kultu, su padavimais ir tradicijomis. Ji yra pilna šventos 
simbolikos, joje glūdi kitos, dvasinės tikrovės ženklai 
ir palyginimai “*?, 

Ir todėl kai tik kultūra nukrypsta nuo šitų religinių 
savo pagrindų, ji neišvengiamai pradeda smukti. Tuo 
tarpu šitas nukrypimas, pasak Berdiajevo, yra tarsi koks 
kultūros gyvenimo dėsnis. „Pačioje kultūroje,— sako 
jis;— pasirodo tendencija suardyti savo religinius bei 
dvasinius pagrindus ir savo religinę simboliką“““, Kiek- 
viena kultūra turi savo apšvietą, kurios metu protas 
nusimbolina kultūrą ir paneigia religinį josios charak- 
terį. Tokia apšvieta buvo graikų kultūroje, tokia pat 
pasikartojo aštuonioliktame šimtmetyje, tokia pat ji yra 
kiekvienoje kultūroje, 

Abi šitos kultūros smukimo priežastys yra susijusios 
su žmogaus nusigrįžimu į gamtą, su noru būties rea- 
lybę surasti gamtinėje srityje. Bet yra ir kitas kelias 
nuo kultūros simboliškumo į tikrąją būties realybę. Šitą 
kelią Berdiajevas vadina religine transfigūracija. Civi- 
lizacija yra gamtinė gyvenimo transfigūracija. Ji galų 
gale išsigimsta ir virsta barbarija, nes gamtinės jėgos 
niekados nesugeba gyvenimo perkeisti iš esmės. Jos per- 
keičia tik gyvenimo paviršių. Tuo tarpu religinė trans- 
figūracija, kuri savo galią semia iš antgamtinės tikrovės, 
yra vienintelė, kuri pajėgia įsibrauti ligi būties gelmių 
ir jas perkeisti pagal dieviškąjį pirmavaizdį. Religinė 
ir tikroji gyvenimo transfigūracija ateina tik iš santykia- 
„Mi A AS IO S 

vimo su Dievu arba iš religijos. „Religija, — sako Berdiaje- 
vas,— negali būti gyvenimo dalis, kuri būtų nustumia 
į tolimą užkampį. Ji turi pasiekti realią ontologinę gy- 
venimo transtigūraciją, nes kultūra pasiekia tik simbo- 
linę, o civilizacija — tik techninę transfigūraciją“??. Tokio 
realaus ontologinio būties perkeitimo religija, Berdiaje- 
vo pažiūra, yra Krikščionybė. „Ji pasirodė pasaulyje 
visų pirma kaip gyvenimo transfigūracija, ji buvo stebuklų 
apsupta, ir ji pati stebuklus darė. Stebuklo noras visuomet 
yra susijęs su realios gyvenimo transfigūracijos noru“?“. 
Iš tautų, kurios yra labiausiai pasiilgusios šitos realios 
transfigūracijos, Berdiajevas visų pirma mini rusų tautą. 
„Rusija buvo mįslinga šalis, savo likime nesuprasta 
šalis, kurioje buvo giliai įsigyvenęs aistringas religinės 
gyvenimo transfigūracijos ilgesys“'!. Tiesa, Berdiajevas 
neslepia, kad šitas rusiškasis apokaliptinis ilgesys yra 
daugumoj sumišęs su svajonėmis ir iliuzijomis. „Vis dėlto 
rusiška sąmonė suvokia kultūros krizę ir istorinio likimo 
tragediją aštriau ir giliau negu laimingas Vakarų žmogus. 
Rusų tautoje galbūt yra išlikęs gilesnis sugebėjimas 
parodyti religinės transfigūracijos norą““?. Todėl visa 
rusiškoji gyvenimo filosofija, o tuo pačiu ir kultūros 
filosofija yra apokaliptinio pobūdžio. 

Tokio pobūdžio yra ir Berdiajevo kultūros filosofija. 
Ir jam „krikščioniškoji istorijos filosofija negali būti 
kitokia kaip apokaliptinė, nes mažosiose Evangelijų 
apokalipsėse ir didžiojoje Apokalipsėje — šv. Jono apreiš- 
kime — glūdi slapto istorijos likimo simboliai. Apoka- 
liptiniai pranašavimai apima istorijos pabaigą, ir Apo- 
kalipsė yra uždengtas viską išsprendžiančio istorijos 
galo apreiškimas“““. Berdiajevas netiki, kad istorijos, 
tuo pačiu ir kultūros problema būtų išspręsta šioje tik- 
rovėje. Žmogaus gyvenimo prasmė yra antistorinėje 
tikrovėje, ir tik ten išsisprendžia visas tragiškas is- 
torijos ir kultūros likimas. Tai nėra pesimistinė istori- 
jos ir kultūros filosofija, nors ji griežtai paneigia opti- 
mistinį Apšvietos progresizmą. Ąmžinas gyvenimas laike, 
kaip jau Solovjovas yra pastebėjęs, yra kančia, ir to- 
kios amžinybės filosofija yra giliausias pesimizmas. Tuo 
airius rus Bl aig ie Ai An a I EI 

tarpu istorijos perėjimas iš laiko į tikrąją antgamtinę 
realybę reiškia būties išsivadavimą iš savo netobulybės 
ir tuo pačiu optimistinį gyvenimo problemos išspren- 
dimą. ; 


d. Kultūros filosofija Lietuvoje 


Apie lietuviškąją filosofiją šiandien dar būtų sunku 
kalbėti. Mes dar vis esame vienos arba kitos filosofinės 
srovės aidas. Mes dar. vis tebekartojame tai, ką yra 
pasakę Vakarai arba Rytai. Savo žodžio filosofinėje 
srityje mes dar nesame tarę. Vis dėlto yra viena filoso- 
fijos sritis, kur lietuviškoji mintis pasireiškė su didesniu 
originalumu ir sintetiniu sugebėjimu. Tai ir yra kultūros 
EHilosotijos sritis. Jeigu kitos filosofinės disciplinos dar 
tebelaukia savo lietuviškų kūrėjų, jeigu jų srityse mes 
dar neturime net tinkamų vadovėlių, tai kultūros filoso- 
fijos srityje mes jau turime savą koncepciją ir savą pa- 
žiūrą, kuri plačiau išvystyta Europos filosofiniame gyve- 
nime būtų naujas ir originalus dalykas. Šitą sritį mūsų 
filosofiniame gyvenime yra nušvietęs ir bendrais bruo- 
žais išvystęs 


prof. St. Šalkauskis. 


Kultūros problema prof. Šalkauskį yra dominusi nuo 
pat filosofinio jo darbo pradžios. Jau 1913—1914 m., vadi- 
nasi, tada, kai prof. Šalkauskis dar buvo stiprioje Solov- 
jovo įtakoje, jis spausdino „Draugijoje“ ilgesnę, bet 
nebaigtą studiją, pavadintą „Bažnyčia bei kultūra“ (83, 84, 
86 ir 87 nr.). 1919 m. savo veikale „Sur les confins de 
deux mondes“ prof. Šalkauskis sprendė tautinės, spe- 
Cialiai lietuviškosios, kultūros klausimus. Sintetinis prof. 
Šalkauskio palinkimas jį atvedė į šią gyvenimo filosofi- 
jos sritį, nes čia jis galėjo geriausiai sujungti vienon 
plačion sintezėn įvairias filosofines pažintis. Reikia pa- 
sakyti, kad kultūrinės prof. Šalkauskio koncepcijos yra 
įdomiausios ir originaliausios iš visų koncepcijų. Kul- 
tūros filosofijos istorijoje negalima praeiti pro jas tylomis. 

Kultūra prof. Šalkauskiui yra viena iš trijų gyve- 
nimo sričių. Gyvenimas nėra vienalytis. Jis yra vienin- 
gas, bet sykiu ir sudėtingas. Jis reiškiasi trimis pagrin- 
dinėmis sritimis: prigimtimi, kultūra ir religija. Kultūra 
tad yra viena iš pagrindinių gyvenimo sričių, būtent 

vidurinė. Kiekviena žemesnė sritis sudaro aukštesnei 
sričiai materialinį pagrindą ir materialines sąlygas. Viso 
gyvenimo apačioje, kaip visko materialinis pagrindas, yra 
prigimtis. Atsiremęs į prigimtį, žmogus kūrybine savo 
dvasia kuria kuliūrą. Galop Dievas ir žmogus laisvu 
bendradarbiavimu atbaigia religijos priemonėmis tai, kas 
buvo pradėta prigimties ir kas buvo tęsta toliau kultū- 
ros, nes, prof. St. Šalkauskio pažiūra, nei prigimtis, nei 
kultūra gyvenimo atbaigti neįstengia. Atbaigiamoji gyve- 
nimo sritis yra religija. Ji iškyla aukščiau ir už prigimtį, 
ir už kultūrą ir netelpa nei vienoje, nei antroje. 

Visos šitos trys gyvenimo sritys nėra viena nuo antros 
alskirios. Bet visos jos yra skirtingos. „Religijos ir 
kultūros, — sako prof. Šalkauskis — negalima dirbtinai 
perskirti, kaip kad negalima atskirti kultūros nuo pri- 
gimties. Prigimtis yra materialinis pagrindas, arba atrama, 
kultūrai. Panašiai prigimtis ir kultūra abi tarnauja žmo- 
gaus gyvenime prigimtuoju pagrindu, arba atrama, religi- 
jai. Jei. kultūra apimtų ir religiją, tai reikštų, kad reli- 
gija savo esme nėra aukštesnė už kultūrą, o savo plotu 
net siauresnė už jąją. Iš tikrųjų religija tam tikra prasme 
apima ir prigimtį, ir kultūrą, ir būtent todėl, kad religijai 
pridera jungti visą žmogaus gyvenimą vienu dieviškuoju 
pradu“'“. Tas pat yra santykiuose tarp prigimties ir kul- 
tūros. Kultūra apima savimi prigimtį, bet ji turi dar tai, 
kas ją nuo prigimties skiria, būtent sąmoningą žmogaus 
veikimą, ko nėra prigimties gyvenime. Šitokie. santykiai 
tarp atskirų gyvenimo sričių rodo, kad prof. Šalkauskio 
gyvenimo lilosofija yra pagrįsta vadinamuoju įėmimo dės- 
niu (lex intussusceptionis). Šitas dėsnis reikalauja, kad 
aukštesnės gyvenimo sritys turėtų savyje žemesniąsias, 
o žemesnės tarnautų kaip atrama aukštesniosioms. 

Kultūra todėl prof. Šalkauskiui yra susijusi su pri- 
gimtimi kaip su materialiniu savo pagrindu. Žmogus 
turi savyje idėją, ir josios vedamas jis formuoja arba 
apipavidalina prigimtąjį objektą. Taip atsiranda kultūra. 
Todėl kultūriniam veikimui prof. Šalkauskis reikalauja 
keturių elementų: sąmoningo žmogaus veiki mo, prigim- 
tojo objekto, suteikiamos objektui lyties ir aukštesnio 
tikslo arba idėjos. Todėl ir kultūrinį veiksmą prof. Šal- 
kauskis apibrėžia kaip sąmoningą žmogaus veikmę kokiam 
nors prigimtajam objektui tikslu apipavidalinti jį lytimi, 

atitinkančia aukštesnę idėją. Šitie prigimtieji objektai 
padaro, kad kultūra susiskirsto įvairiomis sritimis: ji 
gali būti realinė, arba materialinė, fizinė, ir idealinė, 
arba dvasinė, 

Kultūrinės kūrybos srityje „prof. St. Šalkauskis vysk. 
A. Fischer-Colbrie pavyzdžiu skiria tris pradus: kultūrinį 
nusiteikimą, kultūrinį veiksmą ir kultūrinį padarą, arba 
subjeklyvinę, aktyvinę ir objektyvinę kultūros pusę. 
„Kultūrinis nusiteikimas, — pasak prof. St. Šalkauskio, — 
yra ne kas kita kaip tasai subjektyvinis pagrindas, kuris 
glūdi kultūros veikėjuje kaipo šio paslankumas veikti kul- 
tūriniu būdu“ (užrš.)'““. Kai šitas paslankumas pasirodo 
aktyviai, mes turime kultūrinį veiksmą. „Kultūrinis, — 
sako prof. Šalkauskis, — yra toks sąmoningas žmogaus 
veiksmas, kuriuo koks nors objektas yra apipavidalina- 
mas lytimi, atitinkančia aukštesnę idėją“ (užrš.). Tuo 
tarpu kultūrinė išdava yra ne kas kita kaip objektyvinis 
kultūrinio veiksmo atbaigimas“ (užrš.). Kultūrinis veiks- 
mas stovi viduryje tarp kultūrinio nusiteikimo ir kultū- 
rinės išdavos ir „tarsi jungia subjektyvinį kultūros 
pagrindą su objektyvine kultūros išdava“ (užrš.). Prof. Šal- 
kauskis visai teisingai pastebi, kad nė vienas šitas kultūri- 
nės kūrybos pradas, arba kultūros pusė, nesutampa su 
kultūra kaip tokia. Kultūra apima visus šiuos pradus ir 
tik juose visuose išskleidžia savo esmę. 

Vis dėlto kiekvienas iš suminėtųjų pradų kultūros 
supratimui gali turėti lemiančios reikšmės. Kultūra visados 
yra sislema. Bet, kaip prof. Šalkauskis pastebi, ji gali 
būti „ar kultūrinių nusiteikimų sistema, ar kultūrinių 
veiksmų sistema, arba net kultūrinių išdavų sistema“ 
(užrš.). Prof. Šalkauskis pripažįsta, kad visi šie dalykai 
yra glaudžiai vienas su kitu susiję. Bet jis neslepia, kad 
„Vis dėlto vienai iš šilų sistemų kultūros vardas gali 
labiau pritikti negu kitoms“ (užrš.). Ir paties prof. Šal- 
kauskio supratimu, „kultūros vardas labiausiai pritinka 
kultūrinių nusiteikimų sistemai (mūsų pabr.— A.M.), nes 
kultūringu žmogumi arba kultūringa tauta mės vadiname 
tokį žmogų ir tokią tautą, kurie turi visus kultūrinius 
nusiteikimus, reikalingus išvystyti plačiam kultūriniam 


"5 Atpasakodamas prof. St. Šalkauskio kultūros filosofijos kon- 
cepcijas, naudojausi ne tik išleistu jo veikalu, bet ir nespausdintais 
jo užrašais, kurie liečia specialias kultūros filosofijos poblemas ir 
patikslina bei papildo tai, ką prof. Šalkauskis yra viešai paskelbęs. 
Už leidimą užrašais pasinaudoti esu prof. Šalkauskiui labai dėkingas. 

veikimui ir sukurti ištisam kultūrinių išdavų lobynui. .. 
Pagrindinis kultūros supratimas yra tasai, kuris į kultū- 
ros pagrindą deda kultūrinį nusiteikimą ir todėl suteikia 
pirmutineėi kultūros prasmei subjektyvinio pobūdžio. .. 
Subjektyvinis kultūros supratimas geriausiai atsako kultū- 
ros esmei... Aktyvinė ir objektyvinė prasmės yra antri- 
nės, palyginant su pirmutine prasme, kokios turi kultūra, 
suprantama kaipo subjektyvinių kultūrinių nusiteikimų 
sistema“ (užrš.). Prof. Šalkauskis savo kultūros filosofi- 
joje pirmenybę atiduoda subjektyviniam kultūros pa- 
grindui, o ne aktyviniam šito pagrindo apreiškimui ar jo 
sukristalizavimui objektyviniais pavidalais. 

Tai yra labai reikšminga koncepcija, nes ji neleidžia 
vienašališkai paskęsti kultūriniame aktyvizme (prometė- 
jiška kultūros kryptis) ar vien tik garbinti kultūros 
laimėjimus (miesčioniška kultūros kryptis). Abi šios vie- 
našališkos kryptys mūsų laikų kultūroje yra aiškios. 
Naujieji visuomeniniai sąjūdžiai, kaip bolševizmas, fašiz- 
mas, nacionalizmas, ryškiai suka prometėjiško kultūri- 
nio aktyvizmo linkme. Tuo tarpu tradicinis Vakarų gy- 
venimas vis labiau gėrisi kultūros gėrybėmis, vis labiau 
jomis naudojasi ir susižavi. Prometėjiškas noras kurti 
susiduria su miesčionišku noru naudotis. Galima tikėtis, 
kad šitame susidūrime prometėjiškas nusistatymas lai- 
mės. Bet su buržuazinio nusistatymo pralaimėjimu eina 
greta ir kultūrinių gėrybių niekinimas, kuris kultūriniame 
aktyvizme darosi kas kartą ryškesnis. Dabartinis kul- 
tūrinis aktyvizmas patį veikimą stato aukščiau už objek- 
tyvines gėrybes. Čia veikimas yra laikomas naujai atbu- 
dusių, jaunų, vyriškų jėgų išsiveržimu ir savotiškai 
pirmykščių sveikos prigimties žaismu: „Am Anfang war 
die Tai“ (Goethe, „Faustas“). Ar šitas veikimas susikris- 
talizuos objektyviniais pavidalais ir kokios reikšmės šitie 
pavidalai turės, dabartiniam kultūriniam aktyvizmui ne- 
daug terūpi. Todėl aiškus prof. Šalkauskio subjektyvinio 
kultūros pagrindo pabrėžimas dabartinei kultūros filoso- 
fijai turi didelės reikšmės. Prometėjiškos kančios ir mies- 
čioniško bankroto kultūra gali išvengti lik tada, kai 
ji atsiremia ne į veiksmą ir ne į padarą, bet į-išvidinį 
Žmogaus nusiteiki mą, kuris įprasmina veiksmą ir kuris gai- 
vina padarą. 

Pabrėždamas subjektyvinį kultūros pagrindą ir kultū- 
ros vardą pirmoje eilėje skirdamas kultūrinių Žmogaus 
nusileikimų sistemai, prof. St. Šalkauskis nuosekliai 

duoda tokį kultūros apibrėžimą: „Kultūra yra toks žmo- 
gaus prigimties ištobulinimas, kuris atsiekiamas Žmogiš- 
kojo veikimo priemonėmis ir kuris, kaipo besireiškiąs 
pastoviais nusiteikimais, nuteikia žmogų tolimesniam vei- 
kimui, apipavidalinančiam veikiamuosius objektus lytimis, 
atsakančiomis aukštesnėms idėjoms“ (užrš.). Tiesa,— 
prof. Šalkauskis ir pats tai pripažįsta — šitoji apibrėžtis 
yra gana paini. Bet joje yra organiškai sutelkti visi 
kultūros pradai, ir ji neturi savyje neišaiškintų dalykų. 
Reikia taip pat pastebėti, kad prof. Šalkauskio kultūros 
apibrėžtis yra panaši į minėtą J. Maritaino kultūros 
apibrėžtį. Abiejose jose yra pabrėžiamas subjektyvinis 
kultūros pagrindas. Abi jos išplaukia iš tomistinės filo- 
sofijos principų. 

Šitaip suprasta kultūra leidžia prof. Šalkauskiui nu- 
statyti tinkamus santykius tarp kultūros ir civilizacijos. 
Kultūros ir civilizacijos problema kultūros filosofijoje 
ligi pat mūsų dienų nebuvo radusi reikiamo išsprendi- 
mo. Kaip matėme, kai kurie kultūros filosofai, kaip 
Spengleris, civilizacija laiko savotišką istorinį kultūros 
gyvenimo tarpsnį. Civilizacija einanti po kultūros laiko 
eigoje. Kiti, kaip Berdiajevas, civilizacija laiko žmogaus 
dvasios kryptį į gyvenimą, suprastą daugiau gamtine, 
arba realine, prasme. Tuo tarpu prof. Šalkauskiui civi- 
lizacija yra ne kas kita kaip objektyvinė kultūros pu- 
sė. „Skiriant nurodyta prasme kultūrą nuo civilizacijos, — 
sako prof. Šalkauskis,— kultūra reikštų labiau išvidinę, 
arba subjektyvinę, žmonių gyvenimo pusę, kiek ji reiškia- 
si kultūriniais jų veiksmais; ogi civilizacija reikštų iš- 
viršinę, arba objektyvinę, gyvenimo pusę arba net kul- 
tūrinių išdavų visumą, kiek ji reiškiasi suorganizuoto 
visuomeninio gyvenimo lytimis. Trumpai tariant, civiliza- 
cija yra kultūros objektyvacija visuomenėje išviršinėmis 
priemonėmis. ...Kultūra ir civilizacija taip santykiuoja 
tarp savęs, kaip subjektyvinė ir objektyvinė vieno dalyko 
pusės. Einant šita linkme, galima sakyti, civilizacija ir 
kultūra taip laikos viena antros, kaip padaras veikimo, 
iš kurio jis kilęs, kaip išdava savo priežasties... Tokių 
būdu kultūra ir civilizacija yra tarsi dvi pusės vieno 
ir to pačio dalyko, kaip kad kiekviename žmogaus veiksme 
yra subjekto ir objekto: asmens, kuris veikia, ir daikto, 
kuris yra veikiamas ir kuris tampa padaru“ 

Šitaip supratęs kultūros santykius su civilizacija, 
prof. Šalkauskis atmeta Spenglerio pažiūrą į civilizaci- 
jos, kaip atskiro tarpsnio, ėjimą po kultūros istorinėje 
gyvenimo eigoje. Civilizacija prof. Šalkauskiui nėra at- 
skiras tarpsnis po kultūros, bet civilizacija visur ir visados 
eina sykiu su kultūra, nors žmogaus dvasia vieną sykį 
gali labiau vertinti išvidinę kūrybą, o kitą sykį labiau 
krypti į išviršinius objektyvinius laimėjimus. Dar dau- 
giau. Prof. Šalkauskis mano, kad „kultūros laipsniui atitin- 
ka ir civilizacijos laipsnis, nes kultūra ir civilizacija 
yra tarp savęs priežastingumo sąryšyje. ... Kultūra ir 
civilizacija yra surištos tarp savęs savo plėtotėje priežas- 
tingumo santykiu taip, kad kultūra yra pagrindinė vei- 
kiamoji priežastis civilizacijai. Todėl jei nyksta visuome- 
nėje kultūra su visais kultūriniais nusiteiki mais, tai turi 
nykti ir išviršinė civilizacija tame laipsnyje, kuriame 
ji priklauso nuolatos gaivinančios kuitūrinės kūrybos. 
Taip supratus kultūros ir civilizacijos santykiavimą, nega- 
lima kalbėti apie tai, kad gali būti viena gadynė, pa- 
reikšta kultūros viešpatavimu, ir kad gali po jos eiti 
kita gadynė, pareikšta civilizacijos viešpatavimu, kaip 
tai įsivaizduoja Spengleris“ 

Analoginių santykių, pasak prof. Šalkauskio, yra ir 
kitose gyvenimo srityse. Ir jose esama subjektyvinės 
ir objektyvinės pusės, kurios sudaro du neatskiriamu, 
nors ir skirtingu, dalyku. „Prigimtis yra žmogui tai, kas 
yra jam prigiję iš nuošalinio gamtos pasaulio. Todėl 
prigimtis įeina į žmogaus gyvenimą kaip palenkta žmo- 
gaus subjektui gamta, bet sykiu besireiškianti jame 
ir savo dėsningumu. Gamta tuo tarpu yra priešpa- 
statoma žmogui kaipo tam tikras objektas. Tokių būdu 
prigimtis ir gamta sudaro subjektyvinę ir objektyvinę, 
arba, kitaip tariant, išvidinę ir išviršinę, gyvenimo pusę. 
Ir religinėje srityje yra skirtumas tarp subjektyvinės 
ir objektyvinės pusės. Kai kalbama apie žmogaus religiją, 
savaime laikoma galvoje tai, kas darosi žmoguje jam 
santykiuojant su Dievu. Kai kalbama apie tai, kaip religijos 
apraiškos objektyviai pasireiškia išviršinėmis priemonė- 
mis, dera jau kalbėti apie tą aukščiausią objektyvuotą 
religinių apraiškų organizaciją, kuri vadinama Bažnyčios 
vardu. Tuo būdu subjektyvinę žmogaus gyvenimo pusę 
užpildo prigimtis, kultūra ir religija; tuo tarpu objekty- 


7 Op. cit, 10—11 p. 

vinę gyvenimo pusę sudaro gamta, civilizacija ir Bažnyčia. 
„.. Gamta yra kultūrai panaudojama medžiaga. Gamta 
ir kultūra yra Bažnyčiai panaudojama medžiaga, ir būtent 
todėl, kad Bažnyčia yra objektyvuotas, organizuotas ir 
regimas religijos reiškimasis mūsų pasaulyje. Kitaip ta- 
riant, Bažnyčia taip laikosi religijos, kaip kad civilizaci- 
ja — kultūros arba gamta — prigimties“? 

Tokie yra, pasak prof. Šalkauskio, atskirų gyvenimo 
sričių santykiai, ir tokia yra kultūros bei civilizacijos 
vieta visoje gyvenimo santvarkoje. Kultūra apipavidali- 
na gamtą ir pati tarnauja materialine atrama religijai — 
Bažnyčiai. 

Plačią ir painią kultūros problemą prof. Šalkauskis 
nagrinėja pagal keturias Aristotelio priežastis: vy kdan- 
čiąją, materialinę, formalinę ir siekiamąją. 

Vykdančioji kultūros priežastis arba kultūros kūrėjas 
" yra žmogus kaip asmuo, vadinasi, kaip laisvas ir sąmo- 
ningas padaras. Žmogus pačia savo prigimties struktūra 
patenkina kultūrinio veiksmo reikalavimus ir tuo pačiu 
yra kultūros veikėjas iš prigimties. Kultūriniame veiksme, 
kaip jau buvo minėta, yra prigimtasis objektas ir aukštesnė 
idėja, pagal kurią šitas objektas yra apipavidalinamas. 
Žmogaus prigimtis patenkina abu šituos kultūrinio veiks- 
mo pradus. „Prigimtasis objektas visuomet šiaip ar taip 
surištas su materialinių mūsų pasauliu, atitinka mūsų 
kūnui, per kurį jis patenka į mūsų vidaus pasaulį. 
Aukštesnė idėja, kuri kultūriniam veiksmui suteikia aukš- 
tesnės prasmės, atitinka mūsų sielai, kurios veikime 
ji pajėgia reikštis mūsų pasaulyje“. Dvilypė žmogaus 
prigimtis yra pagrindinė sąlyga kultūrinei kūrybai. Vis 
dėlto „žmogus yra kultūros kūrėjas ne gyvuliškuojų 
savo pobūdžiu, bet ta savo prigimties puse, kuri sudaro, 
kad jis yra sąmoningas bei laisvas asmuo“"?. Kultūrinės 
kūrybos pagrindinė žymė, pasak prof. Šalkauskio, yra 
prigimties bei gamtos apipavidalinimas pagal idėją. Todėl 
idėjos buvimas žmogaus darbuose ir laisvas bei sąmo- 
ningas šita idėja vadovavimasis sudaro sykiu pagrindinę 
žmogaus, kaip kultūrinio veikėjo, žymę. Idėja yra išvi- 
dinis veikiamasis kultūrinės kūrybos motyvas, 

„Kultūriniame veiksme idėja yra egzempliarinė prie- 
žastis, nes ji vaidina motyvo rolę ir sykiu formuoja kulti- 

vuojamo daikto lytį“. Todėl „juo aukštesnis yra kultūri- 
nio veiksmo laipsnis, juo aukštesnė ir pati idėja. Kitaip 
tariant, tobulėjant idėjai, tobulėja ir kultūros tipas, arba 
rūšis“5?, Prof. Šalkauskis pripažįsta didelę reikšmę idė- 
joms kultūrinės kūrybos vyksme, nors ir žino, kad są- 
moningas žmonių apsisprendimas pagal aukštąsias idėjas 
nėra dažnas, o istorijos eigoje jis toli gražu neturi spren- 
džiamosios reikšmės. 

Kultūros kūrėjai yra ne tik žmogus kaip asmuo, bet ir 
žmogiškoji bendruomenė. Tarp šitų dviejų polių prof. Šal- 
kauskis taip pat nori surasti sintetinį ryšį, nes paprastai 
kultūros filosofija krypsta tai į vieną, tai į antrą. Žmogus 
gali būti individas ir gali būti asmuo. Kaip individas 
žmogus yra masės dalelė, masės priklausomas ir josios 
apsprendžiamas. Kaip asmuo žmogus iškyla aukščiau už 
masę, nors niekados negali išsilaisvinti nuo bendruome- 
nės. Bet šitoji bendruomenė, susidedanti iš laisvų ir są- 
moningų asmenų, jau nebėra masė, bet visuomenė. „Žmo- 
giškasis individas, virsdamas susipratusiu asmeniu, vis 
labiau darosi nepriklausomas nuo minios, arba nuo masės. 
Bet asmuo, besiemancipuodamas nuo masės sąmonės vieš- 
patavimo, sykiu pakelia šitą masę į aukštesnį sutelktinio 
gyvenimo laipsnį. Sulig tuo, kaip inertingi individai tam- 
pa sąmoningai apsisprendusiais asmenimis, pati Masė virs- 
ta susipratusia visuomene“*!. Kol žmogus gyvena susijęs 
savo pasąmone sų masę, tol šitoji masė valdo jo kūry- 
binį veikimą ir tol kultūros kūrimo persvara tenka ben- 
druomenei. Šituo atžvilgiu kultūrinio kolektyvizmo teigi- 
mas yra teisingas. Bet šis kolektyvizmas nemato, kad 
juo labiau žmogus išsivaduoja iš masės diktatūros, juo 
labiau jis tampa asmeniu, tuo labiau jis virsta kultūros 
kūrėju, ir kultūros kūrimas sąmoningoje visuomenėje 
yra alskirų asmenų persvaroje. Šiuo atžvilgiu yra teisin- 
gas kultūrinis individualizmas. Masės valdoma ir vedama 
kultūra sudaro, pasak prof. Šalkauskio, liaudies kūrybą. 
„Sutelktinė, arba kolektyvinė, kūryba nežino autorių 
asmenų; ji yra beasmenė. Intelektualinė šviesuomenės 
kultūra yra pareikšta tarsi gairėmis atskirų asmenų dar- 
bais ir atsiekimais: ji yra asmeninga. Liaudies kultūrai 
vadovauja sutelktinis masės instinktas, šviesuomenės kul- 

tūrinėje kūryboje vyrauja atskiro asmens sąmonybė"3?, 
Liaudies ir šviesuomenės kultūros pagrindų suvokimu 
prof. Šalkauskis sėkmingai išsprendžia kultūrinio kolekty- 
vizmo ir kultūrinio individualizmo ginčą. Kultūros kūrė- 
jai yra ir asmuo, ir visuomenė, bet nelygios reikšmės 
ir ne ta pačia prasme. „Pirmaeilis veiksnys sutelktinėje 
liaudies kultūroje yra masė, antraeilis veiksnys — indi- 
vidas; pirmaeilis veiksnys individualinėje šviesuomenės 
kultūroje yra asmuo, antraeilis veiksnys — visuomenė "53 

Materialinė kultūros priežastis, pasak prof. Šalkaus- 
kio, yra gamta ir prigimtis. Jos sudaro tas materialines 
aplinkybes, arba tas materialines sąlygas, kuriose kul- 
tūrinė kūryba gali vykti. Šitų sąlygų, arba aplinkybių, 
yra trejetas: „iš viršaus — gamta, iš vidaus — prigimtis 
ir iš juodviejų santykiavimo pusės — ūkis“**. 

„Gamtos vardu paprastai vadinamas materialinis, arba 
daiktingas, pasaulis, apsupąs žmogų ir sudarąs, jo suprati- 
mu, vieną visumą““?. Žmogus savo gyvenime daro skirtu- 
mą tarp savo asmens ir išviršinio pasaulio. Kultūrinių 
atžvilgiu šitas skirtumas yra labai svarbus, nes žmogus 
gali ryžtis apipavidalinti gamtą, vadinasi, kurti kultūrą, 
tik tada, kai jis šitą gamtą suvokia kaip skirtingą nuo 
savęs objektą, kaip kažką šalia savęs, ką jis gali įveikti 
ir formuoti. Todėl „gamtos apvaldymas ir vadovavimas 
savaimingai jos kūrybai sudaro būtiną kultūros pagrin- 
dą. (...) Sulig tuo momentu, kai ima reikštis šita žŽmo- 
gaus vadovybė gamtos pasaulyje, žmogus pasireiškia kaip 
kultūrinis kūrėjas... Kalbant apie kultūrinį žmogaus 
santykiavimą su gamta, tenka konstatuoti šitokios išvados. 
Materialinė savo puse žmogus priklauso nuo gamtos 
pasaulio ir yra palenktas jo priežastingam dėsningumui. 
Giliausia savo sielos esme žmogus priklauso dvasiniam 
pasauliui ir todėl yra šitoje srityje laisvas nuo gamtos 
prievartos. Palenkdamas realinę savo materialinio gyve- 
nimo tvarką idealinei savo dvasinės esmės tvarkai, žmo- 
gus tuo pačiu palenkia gamtos pasaulį idėjinei savo va- 
dovybei. Sulig tuo išvidinis gamtos tikslingumas pereina 
įišviršinį tikslingumą, nustatomą žmogaus laisvuapsispren- 
dimu pagal idealines pasaulio normas. Tačiau šitoks žmo- 
gaus pašaukimas yra labiau idealinis jo uždavinys negu 

visuotinai įvykęs faktas. Žmogus atsipalaiduoja nuo gam- 
tos prievartos kultūriniame veiksme. Todėl žmogaus ne- 
priklausomumas nuo gamtos gali būti matuojamas jo 
kultūringumo laipsniu. Betgi šitam nepriklausomumui yra 
visuomet aprėžtos ribos prigimtojo gyvenimo aplinky- 
bėse“*“. Tobulas išsivadavimas iš gamtos ir tobulas jo- 
sios apvaldymas yra galimas tik religinio perkeitimo 
aktu, kas reiškia istorinės ir kultūrinės gyvenimo tvar- 
kos galą. 

Išvidinė materialinė kultūros aplinkybė yra pati fi- 
zinė žmogaus prigimtis, kuri sudaro jungiamąją grandį 
tarp medžiaginio ir dvasinio pasaulio. Fizine savo pri- 
gimtimi žmogus yra palenktas visuotinės gamtos dės- 
ningumui. Bet, iš kitos pusės, per šitą prigimtį jis kaip 
tik ir daro kultivuojamosios įtakos visai gamtai. Taip 
pat fizinė prigimtis yra pirmutinė ir artimiausia sritis, 
kur žmogus gali apreikšti kultūrinį savo veikimą. „Štai 
kodėl, — sako prof. Šalkauskis — mokslininkai kartais 
įžvelgia kultūros esmėje ne ką kita kaip sėkmingą kovą 
su gyvulių pačiame žmoguje. Tr iš tikro gyvulio suvaldy- 
mas savyje yra gal svarbiausia tikro kultūringumo są- 
lyga““". Kultūrinės kūrybos kryptis gali daugiau liesti 
arba išviršinę gamtą, arba išvidinę prigimtį. Pirmų atveju 
mes gausime materialinę kultūrą, antru atvejų — fizinę 
kultūrą. Kraštutiniais tokių kultūrų tipais prof. Šalkaus- 
kis laiko Amerikos ir Indijos kultūras. Amerikietis 
yra labai aktingai nusiteikęs gamtos atžvilgiu, indas yra 
ypatingai susirūpinęs savo prigimtimi. Todėl Amerika 
šiandien yra žinoma kaip nuostabaus gamtos apvaldymo 
šalis. Tuo tarpu Indija mus stebina nepaprastu išvidinės 
prigimties palenkimu dvasiai. 

Gamtos ir prigimties santykiavimas įvyksta, pasak 
nrof. Šalkauskio, ūkyje. „Ūkis yra žmogaus tikslingai 
organizuojamas tenkinimas savo reikalų materialinėmis 
gėrybėmis“*. Kadangi šitų bendriausių ir pagrindinių 
reikalų tenkinimas yra būtinas, kad būtų galima sudaryti 
salygų aukštesnėms vertybėms, todėl „ūkis yra materia- 
linis pagrindas žmogaus aukštesnei kultūrai Klestėti ir 
sykiu pirmas kultūrinės kūrybos laipsnis““?. Bet ūkyje 

kaip tik ir pasireiškia žmogaus reikalų dvilypumas, ir čia 
užsimezga didi kultūros drama. Kai kurie fiziniai žmo- 
gaus reikalai leidžia save pajusti visuotiniu ir būtinu 
būdu. Tuo tarpu dvasiniai reikalai yra daugiau potencia- 
laus ir nepastovaus pobūdžio. Šitas fizinių ir dvasinių 
reikalų skirtingumas kaip tik ir leidžia prof. Šalkauskiui 
spėti, „kad galutinėje sąskaitoje visai žmonijos istorijai 
prigimtojo mūsų gyvenimo aplinkybėse materialiniai, bet 
ne dvasiniai reikalai gali turėti nelemtos persvaros“““, 
Istorijos eigoje vis didesnė žmonių masė apsispręs tik 
už materialinius reikalus, nepaisydama arba net neig- 
dama dvasinius. „Materialiniai reikalai, imami ilgesnėje 
distancijoje ir didelėse žmonių masėse, įgauna visuome- 
nės gyvenimo persvaros, palyginant Su dvasiniais reika- 
lais. Šita materialinių reikalų persvara žmonijos gyvenime 
yra neabejojant tam tikra josios tragedija, kuri dideliu ma- 
tu atvaizduoja tą individo tragediją, kurią sudaro jam mir- 
tis kaipo materialinių nuošalinių jėgų įsigalėjimas jo kū- 
ne. .. Panašus materialinių veiksnių įsigalėjimas įvyksta ir 
visuomenės gyvenime, kai materialiniai reikalai ir moty- 
vai įveikia dvasinius reikalus ir motyvus“?!. Todėl ūkis, 
kuris specialiai yra kuriamas šitiems materialiniams rei- 
kalams patenkinti, nors ir yra pagrindas aukštesnės kūry- 
bos rūšims, bet sykiu jis yra ir kultūrinio žmogaus 
gyvenimo tragizmo šaltinis. Ūkyje žmogus atsipalaiduoja 
nuo gamtos prievartos ir ją palenkia savo reikalams, 
Bet šitas palenkimas gali tarnauti dažnai tik fiziniam 
žmogaus pradui, paties šito prado nepalenkiant aukštesnei 
dvasios esmei ir aukštesniems dvasiniams reikalams. 
Tokiu atveju kaip tik ir kyla kultūrinio gyvenimo 
tragika. „Kai gamta yra palenkiama materialinės žmo- 
gaus prigimties užgaidoms, yra gaunamas tasai praktiškas 
ekonomizmas, ant kurio pagrindo užsimezga istorinė žmo- 
nijos tragedija. Visai todėl yra priimtinas kultūros fi- 
losofijos supratimas, pagal kurį jinai yra tam tikros 
tragedijos filosofija. Kalbamoji tragedija užsimezga ant 
materialinio gyvenimo pagrindo, išsiplėtoja ir įgauna 
ypatingos įtampos aukštesnes kultūros srityje kaipo pro- 
metėjizmo problema ir teranda vienintelio galimo išsimez- 
gimo religijos srityje“??. Pagrindinis ir vienintelis dės- 

nis, kuris gali apsaugoti žmoniją nuo šitokios trage- 
dijos, yra tinkami santykiai tarp prigimties ir gamtos. 
„Vienintelė ir normali linkmė čia yra ta, kurioje žmo- 
gus palenkia gamtą savo prigimčiai, o paskui pačią pri- 
gimtį palenkia aukštesnei savo esmei, aukštesniems idė- 
jiniams motyvams““š. Bet šitoks teorinis reikalavimas 
žmonijos istorinio gyvenimo eigoje nėra ir nebus įvyk- 
domas, nebent čia įvyktų specialus antgamtinių veiks- 
nių įsikišimas. Istorija eina į materialinių veiksnių 
persvarą ir tuo pačiu į savo pačios galą. Ūkio filosofija, 
išvystyta ligi galutinių išvadų, visados yra apokaliptinės 
nuotaikos filosofija. 

Pagrindinių kultūros lyčių prof. Šalkauskis skiria 
trejetą: žiniją, dorą ir meną. Šitų lyčių kilmę prof. Šalkaus- 
kis išveda iš sielos santykių su kūnu. Jis sako, kad 
„Žmogaus rolė gamtos pasauly yra analogiška rolei, 
kurios turi protinga žmogaus siela žmogaus fizinės pri- 
gimties atžvilgiu“““. Tuo tarpu fizinės žmogaus prigimties 
kultivavimas gali eiti trejopa kryptimi. „Jei fizinė žmo- 
gaus prigimtis yra imama objektu, kad palenktų ją proto 
galiai, kad šita galia realizuotų savo galimybes pažinime, 
turime intelektualinę kultūrą. Išlavinti proto galią yra ne 
kas kita kaip realizuoti proto galimybes toje pojustinėje 
medžiagoje, kurios patiekia fizinė žmogaus prigimtis. 
Jei toliau fizinė Žmogaus prigimtis imama veikiamuoju 
objektu tikslu palenkti ją valios galiai, kad valia rea- 
lizuotų savo galimybes doroje, turime dorinę, arba eti- 
nę, kultūrą. Išauklėti valios galia yra ne kas kita kaip 
realizuoti valios galimybes prigimtajame žmogaus gy- 
venime. Jei pagaliau veikiamuoju objektų yra imama 
fizinė žmogaus prigimtis tikslu palenkti ją estetiniam 
jausmui, kad žmogus galėtų realizuoti kuriamąsias savo 
galimybes dailiajame mene, turime estetinę kultūrą“““. 
Kadangi, prof. Šalkauskio pažiūra, fizinė kultūra visados 
yra parengiamasis laipsnis aukštesnei humanitarinei kultū- 
rai, todėl ir pagrindiniai sielos santykiavimo būdai su 
fiziniu žmogaus pradu apsprendžia ir aukštesnių kultūros 
lyčių kilimą. Pagal minėtus tris santykiavimo būdus 
susikuria ir trys pagrindinės kultūros lytys: žinija, 
dora ir menas. Jas prof. Šalkauskis laiko pirmykštėmis 

ir pagrindinėmis. „Kur yra kultūros apraiškų, visuomet 
rasime vienu ar kitu būdu suderintų šitų lyčių. Todėl 
irgi materialinėje ir fizinėje kultūroje kaip kultūros pra- 
dus randame pažinimą, dorinį nusistatymą ir menišką 
sugebėjimą. Žinija remiasi proto galia ir siekia tiesos, 
dora remiasi valios galia ir siekia gėrio, dailė remiasi 
estetinėmis išgalėmis ir siekia grožio“““. 

Žinijos galutinis uždavinys, prof. Šalkauskio pažiūra, 
yra suvokti ne tik tai, kas yra, bet ir tai, kas turi būti. 
Kitaip sakant, pažinimas, kaip kultūrinis veiksmas, eina 
nuo loginės tiesos prie ontologinės ir galop prie idealinių ' 
pasaulio pirmavaizdžių, kurie glūdi kuriamajame Abso- 
liuto prote. „Ėjimas nuo idėjos prie idealo yra galimas 
todėl, kad daiktų lytys yra realizuotos kuriamojo in- 
telekto idėjos ir kad, iš antros pusės, žmogaus proto 
idėjos yra derealizuotos daiktų lytys. Derealizuodami, 
arba nugamtindami, daiktų lytis, mes paskaitome reali- 
zuotas jose daiktų idėjas, kurios mums leidžia irgi šį tą 
spręsti apie kuriamuosius pirmavaizdžius. Kaip mūsų idė- 
jos yra, kad ir silpnos, vis dėlto kuriamųjų idėjų at- 
spindys, taip mūsų idealai, kad ir silpni, vis dėlto yra ku- 
riamųjų pirmavaizdžių atspindžiai. Tokiu būdu abstrakci- 
jos ir integracijos keliu mes dešifruojame pasaulyje glū- 
dintį dieviškąjį planą. ..““ 

Šitas dieviškojo pasaulio plano dešifravimas yra tikras 
kultūrinis žmogaus veikimas. „Pažinimas tampa kuitūri- 
niu veikimu sulig tuo momentu, kaip juslinėje patir- 
tyje žmogaus protas paskaito įvystytą joje idėją. Žmo., 
gaus protas, taip sakant, skilia tiesą iš patiriamosios 
medžiagos, kaip kad skiltuvu galima skilti ugnies iš 
titnago. Tuo pačiu protas tarsi peršviečia tamsią jusli- 
nę medžiagą, taip sakant, apipavidalina ją sąvokomis, 
kurios galutinėje sąskaitoje kaip integruotos, arba atsta- 
" tytos tobula pilnatve, idėjos mažiau ar daugiau atitinka 
dieviškiesiems pirmavaizdžiams. Šitame patirtinės me- 
džiagos apdirbime jau yra aiškus kultūrinis veikimas, 
turįs savyje visus kultūrinio veiksmo pradus, Veikiąs 
subjektas yra žmogus, besinaudojąs proto galia. Patiria- 
moji medžiaga yra veikiamasis intelektualinio kultūrinio 
veikimo objektas. Suėmimas šitos medžiagos pro protines 
suvokiamąsias lytis yra šitos medžiagos apipavidalini- 

mas, arba apdirbimas. Pagaliau šitas apipavidalinimas 
įvyksta su pagalba protinių lyčių, kurios vadinamos są- 
vokomis ir kurios galutinėje sąskaitoje atitinka aukš- 
tesnėms dieviškoms idėjoms, arba pirmavaizdžiams. Ap- 
dirbdamas patiriamąją juslinę medžiagą, protas lavinasi, 
t.y. susidaro intelektualinė jo kultūra, kurios išdavoje 
išsiplėtoja objektyvuota žinija“?š 

Antroji pagrindinė kultūros lytis yra dora. „Dora,— 
prof. Šalkauskio pažiūra,— yra toji kultūros lytis, kuri 
reiškiasi labiausiai valios galia ir stengiasi nustatyti 
atitikimo santykį tarp žmogaus gyvenimo bei veikimo 
iš vienos pusės ir idealinės jo prigimties iš antros“". 
Šitoji idealinė prigimtis, arba žmogaus pirmavaizdis, 
apima ir žmogaus kūną, ir žmogaus sielą. Dorinio veiks- 
mo uždavinys yra sutapdyti faktinį žmogų su jojo pirma- 
vaizdžiu. Todėl mūsų veiksmai yra geri ar blogi pagal 
tai, „ar jie atitinka, ar priešinasi šitam bendram žmo- 
gaus uždaviniui sutapti su dieviškuoju mūsų pirmavaiz- 
džiu“'*". 

Čia kaip tik ir glūdi visi kultūriniai dorinio veiks- 
mo pradai. Kultūrinis subjektas čia yra tas pats žmogus 
kaip aukštesnės savo prigimties, arba savo pirmavaiz- 
džio, atstovas. Prigimtasis objektas doroje yra faktinė 
žmogaus prigimtis, arba žmogus toks, koks jis yra. Kul- 
tūrinės lytys čia yra tie pastovūs nusiteikimai, kuriais 
faktinoji prigimtis yra apipavidalinama. Šitos lytys ir 
yra dorybės, Galop aukštesnioji idėja, pagal kurią fakti- 
noji prigimtis yra keičiama, doroje yra žmogaus pir- 
mavaizdis, arba dieviškoji žmogaus idėja. 

Šitaip suprantama dora „gali būti imama nepriklauso- 
mai nuo antgamtinio apsireiškimo, kuris tam tikrais 
atvejais atremia dorą į pozityviosios religijos reikalavi- 
mus. Ten, kur dora nesurišta su pozityviosios religijos 
reikalavimais, gali būti kalbos apie prigimtąją dorą, kuri 
yra todėl ne religijos, bet kultūros apraiška“ !*!, 

Dora idealinį pradą vykdo žmogaus prigimtyje. Bet 
šalia žmogaus dar yra ištisas nuošalinis materialinis pa- 
saulis, kuris taip pat trokšta būti sutapdomas su savo 
pirmavaizdžiu. Šitą sutapdymą, prof. Šalkauskio pažiūra, 

kaip tik ir vykdo menas. „Žinija,— sako prof. Šalkaus- 
kis, — turi savo uždaviniu pažinti tiesą apie tai, kas yra 
ir kas privalo būti. Galutinėje sąskaitoje žinijos sistema 
randa savo atbaigimą dieviškųjų visų daiktų pirmavaiz- 
džių pažinime. Dora turi savo uždaviniu realizuoti gėrį 
žmogiškajame asmenyje, arba individualinėje jo prigim- 
tyje. Tokiu būdu dora realizuoja žmogiškojo asmens 
pirmavaizdį faktinėje prigimtyje. Pagaliau dailusis menas 
realizuoja grožį materialiniuose prigimtojo pasaulio daik- 
tuose kaip šitų daiktų pirmavaizdžius“!**, 

Prof. Šalkauskis yra įsitikinęs, kad Liesa, gėris ir 
grožis savo esme yra tas pats idealinis pradas, tik suvokia- 
mas kitomis galiomis arba apsireiškiąs mūsų pasaulyje 
kilomis formomis. „Grožyje apsireiškia pojustiniu būdų 
tas pats idealinis pradas, kuris žinijoje yra pažįstamas 
kaip pirmavaizdis ir kuris doroje yra siekiamas kaip 
žmogaus idealas“!“?. Žinijoje šitas pradas apsireiškia dau- 
giau simboliniu būdu. „Mokslo veikalas yra intelektua- 
linės kultūros apraiška ne tuo, kaip jis išrodo, bet tuo, 
ką jis simbolizuoja“ (70 p.). Doroje idealinis pradas ap- 
sireiškia daugiau išvidiniu būdu. Tuo tarpu meno kūriniuo- 
se šitas idealinis pradas yra užčiumpamas regimu ir po- 
justiniu būdu. Bet tai yra apsireiškimo ir suvokimo 
skirtybės. Tarp tiesos, gėrio ir grožio nėra skirtumo jų 
esmėje. 

Prof. Šalkauskis pastebi, kad dailusis menas stovi 
viduryje tarp technikos ir religinio kulto. Technika pa- 
rengia dailiajam menui materialinių sąlygų. Tuo tarpu 
religinio kulto misterijos atbaigia tai, ką dailusis menas 
yra pradėjęs. Religinėse misterijose įvyksta substan- 
cialinių daikto lyčių pakeitimas ir faktinės daikto pri- 
gimties sutapdymas su idealiniu jo pirmavaizdžiu. Čia 
galima priminti ir Berdiajevo posakį, kad „Bažnyčios 
sakramentai sudaro viso pasaulio transtigūracijos proto- 
tipus“!“*, Todėl prof. Šalkauskis ir teigia, kad „dailiojo 
meno- linkmė veda nuosekliai į religijos sritį, kur gali 
būti realizuojami uždaviniai, kurie nėra prieinami gry- 
noms žmogiškosios kultūros priemonėms“ “. Dailioji kū- 
ryba savo atbaigą randa leurgijoje. - 

„Nagrinėdamas siekiamąją kultūros priežastį, prof. Šal- 
kauskis skiria du kultūros tikslus: išvidinį ir išviršinį, 
Išvidinis kultūros tikslas yra pati kultūrinė lytis, nes 
ji yra realizuojama prigimtajame objekte ir josios siekia 
kultūrinė kūryba. „Kuriamoji kultūros lytis yra arti- 
miausioji siekiamoji priežastis, kitaip vadinama tikslų. 
Tokiu tikslu ji yra jau dėl to, kad sumanymo tvarkoje 
ji yra kuriamuoju pirmavaizdžiu, kuris vykdymo tvar- 
koje yra paskutinėje vietoje kaip veiksmo išdava“!9 
Iš kitos pusės, šitoji kuriamoji kultūros lytis visados 
konkrečiai apsireiškia kaip tam tikra objektyvuota gė- 
rybė. Vadinasi, išvidinis kultūros likslas yra šitos objek- 
tyvinės kultūrinės gėrybės. Bet obiektyvinės kultūros 
gėrybės, kaip jau minėjome anksčiau, prof. Šalkauskio 
pažiūra, sudaro civilizaciją. Štai kodėl prof. Šalkauskis 
ir sako, kad „civilizacija yra ne kas kita kaip išvidinio 
tikslingumo apsireiškimas aikštėn“'"7. Kultūrinis veiki- 
mas pačia savo prigimtimi siekia civilizacijos, kuri objek- 
tyviai ir regimai apreiškia išvidinius ir tiesioginius kul- 
tūros tikslus. 

Jeigu kultūrinė kūryba galėtų daiktą perkeisti iš 
esmės, jeigu kultūrinės lytys būtų ne atsitiktinės, bet 
substancialinės ir jeigu žmogaus realizuojama daikte 
idėja visiškai atitiktų ir sutaptų su daiktų pirmavaiz- 
džiu, tuomet objektyviniai laimėjimai būtų vienintelis 
kultūrinės kūrybos tikslas, nes šita kūryba čia įvykdytų 
tai, ko ji siekia. Bet tikrumoje taip nėra. Tikrumoje kul- 
tūros lytys yra daiktams tik atsitiktinės, jų realizavi- 
mas yra labai netobulas, ir daikto perkeitimas kultū- 
ros veiksme yra tik labai primityvus. Todėl kultūra 
savaime visomis savo gėrybėmis pasidaro tik atrama 
aukštesniam veikimui, kuris gali papildyti šituos kūrybi- 
nius žmogaus netobulumus ir atbaigti daiktus. Kultūra 
siekia aukštesnio gyvenimo laipsnio ir pati šitam laipsniui 
patarnauja. Tasai aukštesnis laipsnis, prof. Šalkauskio 
pažiūra, ir yra religija. Kultūra siekia religijos,ir reli- 
gijoje ji mato savo pastangų atbaigimą. Todėl religija 
savaime virsta kultūros tikslu, bet jau ne išvidiniu, tik 
išviršiniu. Religija ateina kultūrai iš viršaus ir iš viršaus 
jai pagelbsti. 

Bet prof. Šalkauskis visai teisėtai kelia klausimą, kas 

įvyksta tada, kai žmogus atsisako nuo religijos kaip nuo 
kultūros tikslo ir nori pasitenkinti tik išvidiniu kultūros 
tikslu, civilizacijoje matydamas vienintelį kultūrinės kūry- 
bos siekimą. Tokio klausimo iškėlimas veda mus į pro- 
metėjizmo problemą. Prometėjizmo esmė yra ta, kad 
žmogus pats savo jėgomis stengiasi įkūnyti realybėje 
daiktų pirmavaizdį, perkeisti daiktus pagal jo reikalavi- 
mus, nepaisydamas dieviškosios paramos. Šitoks nusista- 
tymas jau glūdėjo graikų dvasios intuicijoje, iš kurios 
išaugo mitas apie prikaltąjį Prometėją. Savaime supran- 
tama, kad toks nusistatymas labai aukštai iškelia žmo- 
gaus dvasią ir pažemina dievybę. Tokio nusistatymo 
metu išauga didžiausi kultūros laimėjimai, nes žmogaus 
dvasia tada apreiškia kūrybines pastangas. Bet sykiu su 
šitais laimėjimais eina išvidinis išsekimas ir kančia, kurią 
jau Aischilas išreiškė žodžiais: „Aš savo mintimis ėdu 
savo širdį“. „Prometėjizmo esmėje,— sako prof. Šalkaus- 
kis,— yra kažkas, kas padaro iš jo save naikinančios 
dvasios didybę. Prometėjizmo dvasia nenurimsta miesčio- 
niškame pasitenkinime tarp materialinių kultūros gėrybių. 
Ji pasižymi galingu kuriamuojų užsimojimu, kas liudija, 
taip ar šiaip, apie aukštą žmogaus kilmę ir taurią dvasios 
esmę. Bet, pasidavusi puikybės pagundai, ta pati dvasia 
sukausto save apribotame gyvenimo plote ir čia randa 
ir savo Kaukazo uolas, ir plėšrų vanagą, kuris drasko 
jos vidurius“!**. Prometėjiškosios dvasios užsimojimai ir “ 
būtinas šitų užsimojimų sudužimas kaip tik ir yra ryš- 
kiausias liudytojas, kad kultūra negali išsiversti tik vienu 
išvidiniu tikslingumu, kad ji būtinai ir iš esmės siekia 
religijos kaip išviršinio savo tikslo. 

Logiškas kultūros filosofijos išvystymas ligi galo aiš- 
kiai parodo, kad „materialinėje ir grynai žmogiškoje 
gyvenimo tvarkoje nėra veiksnių, kurie galėtų patenkinti 
giliausius ir aukščiausius žmogaus dvasios troškimus ir 
peržengti būtinas prigimties ir kultūros netobulumo ri- 
bas. Iš vienos pusės, žmogaus godumas verčia žmogų 
tenkinti juslingas jo užgaidas, iš kitos pusės, žmogaus 
dvasios puikumas verčia jį tenkintis savimi ir savo iš- 
galėse ieškoti savo išganymo. Turint galvoje šituos fak- 
tus, reikėtų paskęsti pesimizme, atsisakius ieškoti išga- 
nymo aukštesnėje gyvenimo srityje; ir sykiu būtų ne- 
dovanotinu lengvabūdišku optimizmu pasitikėti, kad be 


108 Op. cit., 90 p. 

religijos kultūrinis istorijos vyksmas gali privesti prie 
laimingo galo. Kadangi netobulas kultūros idealas negali 
patenkinti giliausių žmogaus dvasios troškimų, tenka jis 
papildyti tobulu religijos idealu. Tai iš tikrųjų reiškia, 
kad lygstamasis kultūros tikslas dera palenkti nelygsta- 
majam religijos tikslui, arba, kitaip tariant, išvidinis 
kultūros tikslingumas palenkti išviršiniam religijos tiks- 
lingumui. Tuomet išeina, kad kultūros tikslai religijos 
atžvilgiu tegali būti vien priemonėmis, kurios įgauna 
tikros prasmės ir tikslingumo vien sąryšyje su religijos 
tikslais, kurie, tarp kitko, jos siekiami“'??. Prof. Šal- 
kauskio kultūros filosofija nuosekliai baigiasi perėjimu 
į religijos filosofiją, nes tik religijos filosofija galėtų 
įrodinėti, kad „religijos idealas pateisina visiškai gi- 
liausius žmogaus dvasios troškimus tobulumo bei lai- 
mingumo“!!“, 

Tokia yra bendriausiais bruožais prof. Šalkauskio 
kultūros koncepcija. Čia ji yra atpasakota daugiausia jo 
paties žodžiais arba bent jo terminais ir reiškimosi bū- 
dais. Kaip matome, prof. Šalkauskis yra kultūros prob- 
lemą sprendęs sisteminėje tvarkoje, Jis yra sukūręs ištisą 
kultūros filosofijos sistemą. Tai yra pirmas tos rūšies 
žygis visoje kultūros filosofijos literatūroje. Šiandien nei 
Vakarų, nei Rytų filosofinėje literatūroje negalima dar 
rasti sisteminių kultūros filosofijos veikalų. Tai daugiausia 
tik atskirų problemų tyrinėjimai, Vakaruose daugiausia 
liečią kultūros esmę, o Rytuose — daugiausia kultūros 
tikslą. Prof. Šalkauskis yra pirmas davęs tegul ir trumpą 
kultūros problemos sisteminį sprendimą. Siuo atžvilgiu 
kultūros filosofija Lietuvoje yra pralenkusi kitų šalių 
kultūros filosofijos išsivystymą. 

Prof. Šalkauskio kultūros filosofija, kaip buvo galima 
pastebėti iš pagrindinių idėjų apžvalgos, pačia savo pri- 
gimtimi yra sintetinio pobūdžio. Vakarų kultūros proble- 
mos sprendimas yra daugiau humanistinis. Čia Žmogus 
daugiausia pabrėžia savo jėgą ir savo galią apipavidalinti 
gamtą ir prigimtį. Rytų kultūros filosofijoje yra smarkiai 
akcentuojama kultūros netobulumas ir iš religijos laukia- 
ma pasaulio išganymo. Visa tai rytietiškąją kultūros 
filosofiją padaro apokaliptinę. Tuo tarpu prof. Šalkaus- 
kio kultūros filosofijoje žmogaus galia apipavidalinti 


9 Op, cit., 92 p. 
"0 Op, cit., ibid, 

prigimtį ir Dievo galybė perkeisti visą pasaulį yra su- 
derintos organinėje sintezėje. Prof. Šalkauskis neneigia 
žmogaus reikšmės, kaip tai linksta daryti Rytų filoso- 
fai, bet taip pat neperdeda žmogaus pastangų vertės, 
kas pastebima Vakarų filosofijoje, kur prometėjiški už- 
simojimai kartais yra tiesiog demoniški. Prof. Šalkauskis 
kultūrą padaro religijos atrama, o religiją — kultūros 
atbaiga. Tuo būdu kultūros ir religijos, žmogaus ir Dievo 
santykių problema darosi laimingai išspręsta. Čia kultūra 
nėra pati sau tikslas, bet nė religija be kultūros nėra 
reikšminga. Religija reikalauja kultūros, kad galėtų išvys- 
Lyti išganomąjį savo veikimą, ir kultūra reikalauja reli- 
gijos, kad galėlų įvykdyti pagrindines savo tendencijas. 
Atramos ir atbaigos principas valdo visą prof. Šalkauskio 
gyvenimo filosofiją ir yra labai laimingai pritaikytas 
kultūros ir religijos problemos sprendimui. Šiuo atžvil- 
giu lietuviškoji kultūros filosofija iš tikro eina integra- 
linio sintetizmo keliu ir vykdo tąją plačią sintezę, kurią 
lietuviškajai kultūrai yra skyręs prof. Šalkauskis: su- 
jungti Rytų ir Vakarų gyvenimą, veizdėjimą bei kū- 
rybą. 


2. KULTŪROS FILOSOFIJOS SUPRATIMAS 
a. Trejopos pažiūros į kultūrą 


Kultūros filosofijos sąvoka iš esmės yra susijusi su 
kuliūros sąvoka. Tiesa, kultūros filosofijos įvade, nagri- 
nėjant kultūros filosofiją kaip mokslą, negalima visu 
piatumų kultūros problemos pastatyti ir išspręsti. Vis 
dėlto net ir įvade be kultūros sąvokos, tegul ir labai 
bendros, negalima apsieiti. Jeigu nenorime, kad kultūros 
filosofijos apibrėžtis būtų tik nominalinė, vadinasi, kad 
ji apibrėžtų tik vardą, o ne patį dalyką, turime į ją įvesti 
ir kultūros sąvoką. Nominalinė apibrėžtis ne tik neatsklei- 
džia kultūros filosofijos esmės, bet ji net neparodo, kokiu 
atžvilgiu kultūra yra nagrinėjama. Sakyti, pav., kad kul- 
tūros filosofija yra toji filosofinė disciplina, kuri tyrinėja 
kultūros pagrindus, reiškia nedaug ką pasakyti, nes šitoji 
apibrėžtis nepaaiškina nei materialinio, nei formalinio 
kultūros filosofijos objekto. Ji net nenurodo, kas yra 
kultūra ir kokie pagrindai čia yra tyrinėjami. Ji taip 
pat neatskleidžia, kokiu atžvilgiu kultūra yra tyrinė- 

jama, nes ir filosofinės disciplinos gali būti skirtingos 
formaliniu atžvilgiu, nors materialinis jų objektas gali 
būti ir tas pats. Todėl kultūros sąvoka kultūros filoso- 
fijos realinei apibrėžčiai yra būtinai reikalinga. Tik ži- 
nodami, kas yra kultūra, galėsime suprasti, kas yra kul- 
tūros filosofija ir kokiu atžvilgiu ji šitą kultūrą tyri- 
nėja. 

Vis dėlto kultūros filosofijos įvade kultūros sąvoka 
negali būti išvesta iš tikrovės nagrinėjimo, arba, kaip 
sakoma, a posleriori. Čia negalima kultūros problemos 
tirti visu plaiumu. Šį uždavinį turi atlikti jau ne kul- 
tūros filosofijos įvadas, bet pati kultūros filosofija kaip 
tokia, būtent toji josios dalis, kuri tiria kultūros esmės 
problemą. Kultūros filosofijos įvade galima tik iš anksto 
nustatyti savą kultūros supratimą ir jį sugretinti su kitomis 
kultūrinėmis koncepcijomis. Įvade kultūros sąvoka yra 
nustatoma, kaip sakoma, a priori. Jai pateisinti ir plačiau 
išaiškinti turi būti skiriama visa kultūros filosofija. 

Dabartinėje kultūros filosofijoje galima pastebėti tre- 
jopas kultūros supratimas. Dažniausiai kultūra yra supran- 
tama kaip gamios formavimas arba josios apipavidali- 
nimas. Gamta yra visa tai, kas tamauja kaip medžiaga 
žmogaus idėjoms realizuoti. Tuo tarpu kultūra yra arba 
pats šitų idėjų realizavimo vyksmas, arba šito realiza- 
vimo gaviniai. Šitoji pirmoji kultūros filosofijos srovė 
savo tyrinėjimus pradeda tuo faktu, kad žmogus savo 
veikimu padaro tam tikros įtakos gamtai ją perkeisda- 
mas, pakilnindamas ir įvesdamas ją į aukštesnę buvimo 
tvarką. Tokią kultūros koncepciją galima pastebėti prasi- 
dedančioje prancūzų kultūros filosofijoje. J. Maritainas 
savo kultūros nagrinėjimus pradeda faktu, kad žmogus, 
kultivuodamas gamtą, išveda iš josios aukštesnių verty- 
bių, kokių pati gamta būtų neįstengusi sukurti. Kultūra, 
pasak Maritaino, „yra dvasios ir laisvės darbas, prie 
gamtos pastangų prijungiąs savąsias“!. Nors minėta Ma- 
ritaino studija dar yra tik pradinio pobūdžio, vis dėlto 
bendra linkmė jau galima ir joje pastebėti. 

Jau rečiau pasitaiko kultūros kaip dvasios objektyva- 
vimo supratimas. Šitoji kultūros koncepcija yra išaugusi 
iš Hegelio filosofijos. Hegeliui visas gyvenimas, tuo 
pačiu ir kultūra, buvo ne kas kita kaip objektyvinės 


' Religion et Culture, 12 p. 

dvasios, arba idėjos, įsikūnijimas ir skleidimasis, apsi- 
reiškiąs įvairiausiais pavidalais ir įvairiausiomis formo- 
mis: mokslu, menu, dorove, valstybe, politika, visuome- 
niniu gyvenimu ir religija. Kultūrinėje kūryboje žmogaus 
dvasia tarsi išeina pati iš savęs ir susikristalizuoja objekty- 
viniais pavidalais. Šituose pavidaluose esti sutelktos dva- 
sios ypatybės. Dvasia juose yra įsikūnijusi, virsdama tuo 
būdu objektyvine ir net objektyvuota dvasia. Pasak šitos 
koncepcijos, kultūrinė kūryba ir yra subjektyvinės indi- 
vidualinės dvasios įsikūnijimas ir apsireiški mas tam tikrais 
regimais pavidalais. Šita prasme kultūra kartais ir yra 
vadinama „dvasios eksteriorizacija“ (O. Braun). 

Šiai kultūros koncepcijai mūsų dienomis atstovauja 
N. Hartmann? ir H. Freyer“, 

Hartmannas sako, kad „atskiras žmogus objektyvuojasi 
jau savo žodžiuose, savo darbuose, savo veikimė ir savo 
veikale. Kas buvo jo mintyse, įsikūnija jo veikime ir 
išeina iš jo į daiktinę tikrovę“'. Tai yra kiekvienos 
dvasios likimas. „Kiekviena gyva dvasia objektyvuojasi, 
asmeninė ir bendruomeninė, ir objektyvuojasi visose 
srityse"“. Hartmannas skiria tris dvasios buvimo būdus: 
asmeninę dvasią, kuri yra individuali ir subjektyvi; 0b- 
jektyvinę dvasią, kuri yra bendruomeninė ir gyvena 
bendruomeniniuose pavidaluose; ir galop objektyvuotą 
dvasią, gyvenančią konkrečiuose ir pastoviuose žmogaus 
kūriniuose. Objektyvuotoji dvasia kaip tik ir sudaro tai, 
ką mes šiandien vadiname kultūros gyvenimu su visomis 
jo formomis ir apraiškomis. Šitoji objektyvuotoji dvasia 
yra skirtinga ir nuo asmeninės dvasios, ir nuo gyvos 
objektyvinės dvasios. Ji jau yra išėjusi iš asmens gyve- 
nimo. Bet ji taip pat jau yra atsipalaidavusi ir nuo 
bendruomenės. Objektyvuota dvasia nėra gyva, todėl ji 
yra neišsivystanti, bet sykiu ir nemirštanti. „Kūrinys, — 
sako Hartmannas, — pergyvena savo kūrėją... Gyva dva- 
sia, vis tiek ar ji bus asmeninė, ar bendruomeninė, yra 
palenkta gyvybės dėsniui: ji yra palenkta mirčiai... 
Kitaip yra su dvasios padarais, su dvasinėmis gėrybė- 
mis. Jos yra palenktos kitokiam dėsniui: kadangi jos 
nėra gyvos, jos ir nemiršta su gyvaisiais. .. Objektyvaci- 


* Pig. Das Problem des geistigen Seins, Berlin u. Leipzig, 1933, 
3 Plg. Theorie dės objektiven Geistes, Leipzig u. Berlin, 1934. 
* Op. cit., 349 p. 
5 Op. cit., 350 p. 

jos kaip tokios neturi jokio aprėžto gyvenimo tarpsnio, 
nes jos nėra gyvos““ 

Freyeris pačioje "objektyvinėje dvasioje skiria tris 
josios apsireiškimo būdus. Objektyvinė dvasia visų pirma 
yra būtis. Freyeriui objektyvinės dvasios kaip būties 
buvimas yra aiškus ir kasdieninis dalykas. „Kas apsupa 
mus kaip kultūringus žmones?“ — klausia Freyeris. 

„Ne gamta,— jis atsako, — ne dėsningas ir dvasiai sve- 
timas laukinių jėgų susibėgimas, bet „ankštas sąmyšis 
šių pastarųjų ir dvasios objektyvacijų“!. Dvasios objek- 
tyvacijos mus apsupa iš visų pusių, ir mūsų gyvenimas 
yra be jų neįmanomas. Objektyvinė dvasia kaip būtis 
apreiškia savo buvimą ir savo prasmę per ženklą. „Pras- 
mė yra ženkle kaip gyvybė gyvame kūne. ... Prasmė 
įgyvina, įsielina, įdvasina ženklą; jis yra prasmės apsi- 
reiškimas materialiniame pasaulyje“š 

Toliau objektyvi dvasia Freyeriui yra vyksmas, arba 
procesas. Objektyvinė dvasia kaip būtis gyvena, tiesa, 
tam tikruose konkrečiuose pavidaluose ir formose. Bet 
visos šitos formos yra ne atskirtos viena nuo kitos, tik 
sujungtos viename organiškame, nepertraukiamame gy- 
venimo procese. Objektyvinę dvasią kaip procesą Frey- 
eris supranta ne tiek istorijos prasme, kiek kaip „imanen- 
tinę dinamiką, kuri sklinda visur, kur tik objektyvinė 
dvasia yra“?. Objektyvinė dvasia yra sykiu ir kūrybinė 
dvasia. Kūrybos vyksmas yra sykiu ir objektyvinės dva- 
sios vyksmas, arba objektyvinė dvasia kaip procesas. 

Galop Freyeris objektyvinę dvasią supranta kaip 
sistemą. Atskiri objektyvinės dvasios pavidalai orga- 
niškame žmonijos gyvenime nėra išskaldyti ar išbarstyti, 
bet jie kuria vieningą visuotinės kultūros sistemą. Frey- 
eris yra įsitikinęs, kad yra viena žmonijos kultūra, o ne 
įvairių kultūrų suma, kaip savo laiku manė Spengle- 
ris. „Yra gili vienybė, — sako Freyeris,— žmogiškojo tu- 
rinio, kuris sudaro kultūros prasmę, ir yra gilūs žmogaus 
pasikeitimai, kurie judina kultivuotos žemės istoriją“! 

Pagrindinė kultūros kaip dvasios objektyvavimo supra- 
timo mintis yra ta, kad subjektyvinė dvasia žmogiškosios 
kūrybos metu virsta gamtinių dalykų lytimi ir tuo pačių 


k „OP. cit, 351 p. 
? Theorie des objektiven Geistes, 16 p. 
* Op. cit., 19—20 p. 
* Op. cit., 76 p. 
" Op. cit., 146 P 

tarsi išeina iš savęs. Objektyvūs šitos dvasios pavidalai 
sudaro kultūros būtį, pats objektyvacijos procesas sudaro 
kultūrinę kūrybą, o šitų pavidalų susiorganizavimas gy- 
venimo eigoje sudarc kultūrines sistemas. 

Dar mažiau populiarus yra trečiasis kultūros su- 
pratimas, pagrįstas moderniąja vertybių filosofija. Nuo 
to laiko, kai Lotze paragino filosofuoti apie vertybes 
ir kai „Nietzsche paskelbė visų vertybių pervertinimą, 
vertybės problema atsistojo naujosios filosofijos centre, 
Šiandien vertybių filosofija pradeda vis labiau įsigalėti 
filosofijos sistemoje ir vis labiau reikalauja atskiros 
sau vietos. Tiesa, vertybė šiandien dar nėra vienodai 
suprantama. Vieni ją laiko atskira nuo būties sritimi. 
Tuo tarpu kiti vertybę ankštai sieja su gėriu ir tuo pačiu 
su daikto būtimi. Taip pat nėra nė vienodų pažiūrų į 
vertybių pažinimą bei pergyvenimą. Čia vėl vieni verty- 
bių pergyvenimą laiko pirmykščiu ir nepriklausomu žmo- 
gaus dvasios dalyku, tuo tarpu kiti jį ankštai riša su pa- 
saulėžiūra. Vis dėlto vertybės idėja šiandien turi labai 
didelės reikšmės visam filosofiniam gyvenimui. Ji turi 
reikšmės ir kultūros filosofijai, ir apskritai visai kultū- 
ros problemai. Šalia kultūros kaip gamtos apipavidalini- 
mo ir kultūros kaip dvasios objektyvavimo koncepcijos 
atsistoja trečioji, kultūros kaip vertybių realizavimo 
koncepcija. Jau esame minėję J. Cohno pažiūras į kul- 
tūrą, kurią jis laiko vertybės vedamo darbo rezultatu. 
Šita prasme ir W. Saueris sako apie kultūrą, kad ji 
esanti nuolatinis „gyvenimo kėlimas į vertingesnį ir vis 
vertingesnį laipsnį“'!. Tą patį mano ir Johannsenas sa- 
kydamas, kad „kiekviena kultūra turi prasmę tik tada, kai 
ji realizuoja vertybes. Ji yra turiningas vertybių įkūni- 
jimo vykdymas istorijos scenoje“!?. Tiesa, šitoji kultū- 
ros koncepcija dar nėra išvystyta į ištisą kultūros fi- 
losofiją. Atskiri josios atžvilgiai dar yra sprendžiami 
nesisteminiu būdu. Vis' dėlto ji yra reikšminga kultūros 
filosofijai kaip visiškai naujas bandymas suprasti kultūros 
prasmę ir išaiškinti josios paskyrimą. Šalia pirmųjų dviejų 
kultūros koncepcijų šita trečioji koncepcija užima kultūros 
filosofijoje gana reikšmingą vietą'?. 


1929" Lehrbuch der Rechts-und Sozialphilosophie, 110 p. Berlin, 


12 Deutsche Schule, 289 p., 1924. 
3 Kultūros kaip vertybių realizavimo koncepcijai reikšmingas yra 
ir Fr. Giese's veikalas „Philosophie der Arbeit“, Halle s. S., 1932. 

b. Sintetinis kultūros supratimas 


Vis dėlto nė vienas iš šitų kultūros supratimų nėra 
pakankamas, nes nė vienas neapima kultūros visoje jos 
pilnumoje. Kultūra gali būti ir gamtos formavimas, ir 
dvasios objektyvavimas, ir vertybių realizavimas. Bet 
kiekvienas šitoks kultūros supratimas yra tik vieno josios 
atžvilgio koncepcija, kuri paliečia ir suima į save lik 
vieną kurį kultūros momentą, vieną kurį kultūros atžvilgį, 
bet palieka nuošaliai kultūros visumą. Kultūros feno- 
menas savo pilnumoje yra daugiau negu tik gamtos 
formavimas. Jau šitame formavime apsireiškia žmogaus 
dvasia objektyviniais pavidalais. Iš kitos pusės, šitas 
formavimas visados yra surištas su vertybėmis, Todėl 
jeigu mes žiūrime į kultūrą Lik kaip į gamtos formavimą, 
mes praleidžiame paties šito formavimo pradus. Bet kultū- 
ra taip pat nėra nė tik dvasios objektyvavimas. Dvasios 
apsireiškimas regimais pavidalais vyksta per gamtinio 
pasaulio keitimą. Tuo tarpu šitas gamtos keitimas kultū- 
rai yra nė kiek ne mažiau charakteringas kaip ir dvasios 
apsireiškimas. Kultūra nėra nė tik vertybių realizavi- 
mas. Vertybės gali būti realizuotos tik gamtos parengtose 
materialinėse aplinkybėse, kas suponuoja gamtos. perkei- 
timą ir josios apipavidalinimą. Iš kitos pusės, vertybių 
realizavimas ne tik keičia gamtą, bet sykiu apreiškia ir 
žmogaus dvasią, kurios.struktūra išeina aikštėn vertybių 
realizavimo lytyse. S 

Visi šitie trys kultūros momentai — gamtos forma- 
vimas, dvasios objektyvavimas ir vertybių realizavimas — 
yra vienas su kitu iš esmės susiję ir vienas kitą savyje 
turį. Todėl kiekvienas jų perskyrimas ir nagrinėjimas 
skyrium yra vienašališkas ir tuo pačiu neapimąs kultū- 
ros esmės josios visumoje. Todėl ir kultūros filosofija, 
į kurios pagrindą yra padėta tik viena kuri aukščiau 
minėta kultūros koncepcija, nėra pilnutinė ir kultūros 
problemos tobulai išspręsti negali. Pilnutinei kultūros 
filosofijai yra reikalingas toks kultūros supratimas, kuris 
visas aukščiau minėtąsias kultūros koncepcijas suvestų 
į vieną organišką sintezę. 

Iš kitos pusės, kiekvienas minėtasis kultūros supratimas 
paliečia daugiau tai, kas yra kultūra savo apraiškose, bet 
ne tai, kas ji yra savo esmėje. Kai sakoma, kad kultūra 
yra gamtos apipavidalinimas, kad ji yra dvasios objekty- 
vavimas ar vertybių realizavimas, mes iš esmės pasakome 

tik tai, kuo kultūra apsireiškia iš viršaus, kuo ji yra 
prieinama paprastam stebėjimui ir paprastam suvokimui. 
Bet kultūros gelmės, pati giliausia josios esmė mums 
tokiais atvejais lieka paslaptis. Tuo tarpu kultūros fi- 
losofija, jeigu ji nori atlikti jai skiriamą uždavinį, kaip 
tik ir turi atskleisti šitas gelmes. Ji turi pažvelgti į patį 
kultūros dugną, ji turi suvokti kultūrą ne tik josios ap- 
raiškose, bet josios esmėje ir viso gyvenimo perspekty- 
voje. Tuo tarpu kiekviena minėtoji kultūros koncepcija 
kaip tik ir kliudo kultūros filosofijai pastatyti kultūros 
problemą visu josios gilumu. Reikia todėl surasti tokį 
kultūros supratimą, kuris ir sintetiškai aprėptų visas mi- 
nėtąsias kultūros koncepcijas ir sykiu vestų ne tiek į 
kultūros fenomeno periferiją, kiek į patį jojo centrą. 
Toks sintetinis kultūros supratimas yra kultūros kaip 
žmogiškosios kūrybos koncepcija. Kultūra yra žmogiško ji 
kūryba. Štai kultūros sąvoka, kuri turi būti įvesta į kultū- 
tos filosofijos apibrėžtį. Sakydami, kad kultūra yra žmo- 
giškoji kūryba, mes ją norime atskirti nuo prigimtosios 
ir dieviškosios kūrybos. Kūrybinė yra kiekviena esybė: 
ir gyvybė, ir dvasia, ir Dievas. Bet kiekvienos esybės 
kūryba yra kitokia. Gyvybės kūryba organizuojasi gamtos 
pavidalais. Dievo kūryba apsireiškia bet kurios esybės 
sukūrimu iš nebūties. Tuo tarpu žmogiškosios dvasios 
kūryba reiškiasi kultūros lytimis. Šitaip suprasta kultūra 
neverčia tyrinėtojo aprėžti kultūros problemos tik vienu 
kuriuo atžvilgiu. Ča jis ją gali tirti visoje jos pilnu- 
moje. Visa, kas tik liečia žmogaus kūrybą, čia turi būti 
apimta ir ištirta iki pačių giliausių pagrindų. Iš kitos pusės, 
kūrybos koncepcija kultūrai nėra periferinis dalykas. 
Kultūra kaip kūryba apsireiškia ne iš viršaus, bet žmogiš- 
kame veikime atskleidžia pačią ontologinę savo esmę. 
Kultūros kaip žmogiškosios kūrybos supratimas leidžia 
kultūros problemą pastatyti ir išspręsti ne tik siauru 
mūsų gyvenimo, bet sykiu ir kosminiu atžvilgiu. 
Kūrybos sąvoka čia tinka dar ir todėl, kad ji gali 
būti pritaikyta labai įvairiam kultūros supratimui, Kultūra 
kartais yra.suprantama kaip išvidinis žmogaus nusitei- 
kimas. Kartais ji yra laikoma kūrybiniu žmogaus vei- 
kimu. Kartais josios vardu yra vadinami objektyviniai 
laimėjimai, arba tai, ką prof. Šalkauskis vadina civiliza- 
cija. Kūrybos sąvoka kaip tik ir atitinka visas šitas kul- 
tūros reikšmes. Kūryba taip pat gali būti suprasta ir 
dažnai tikrumoje suprantama ir kaip išvidinis nusiteiki- 

mas, ir kaip pats kuriamasis aktas, ir galop kaip šito 
akto padarai. Todėl ir šiuo atžvilgiu tarp kūrybos 
ir kultūros sąvokų yra didelis panašumas. 

Iš kitos pusės, kultūros kaip žmogiškosios kūrybos 
koncepcija apima visus minėtus kultūros supratimus. 
Žmogiškoji kūryba yra visų pirma gamtos apipavidali- 
nimas. Kūrybinis aktas reikalauja tam tikro medžia- 
ginio substrato, kuriame yra realizuojamos kuriamosios 
idėjos. Ir šitas realizavimas čia kaip tik ir įvyksta gamtos 
formavimu, kuriuo medžiaginiams dalykams yra suteikia- 
mos aukštesnės lytys. Žmogiškoji kūryba yra ir dvasios ob- 
jeklyvavimas. Kūrybinis aktas, realizuodamas idėją, ją 
realizuoja tokią, kokia ji yra žmogaus dvasioje, ir taip, 
kaip ji šitos dvasios buvo sukurta. Kiekvienoje kuriamojo- 
je idėjoje glūdi įvystyta ją turinčios dvasios struktūra. 
Todėl kai šitoji idėja yra realizuojama regimu pavidalu, 
ji ne tik pati apsireiškia (ir apsigyvena) šalip dvasios, 
bet per ją ir pati dvasia tarsi išeina iš savęs ir įsikūnija 
objektyviniame pasaulyje. Štai dėl ko yra sakoma, kad 
kūrėjas gyvena savo kūriniuose. Ir štai dėl ko žmogaus 
kūryba yra sykiu ir jo dvasios objektyvavimas. Žmo- 
giškoji kūryba yra ir vertybių realizavimas. Daiktas 
yra vertingas tik tada, kai jis turi savyje įkūnytą aukš- 
tesnę idėją. Vertybių realizavimas tikrumoje visados 
reiškia šitų aukštesnių idėjų įkūnijimą. Tai ir yra pa- 
grindinis žmogiškosios kūrybos uždavinys. 

Todėl žmogiškoji kūryba apima ir gamtos formavimą, 
ir dvasios objektyvavimą, ir vertybių realizavimą. Visi 
šitie trys dalykai yra tik atskiri žmogaus kūrybos mo- 
mentai, kurie visi trys vykdomi kartu, ir todėl kūrybos 
sąvokoje jie organiškai vienas su kitu susijungia. Jie 
gali būti atskiri kultūros nagrinėjimo atžvilgiai. Bet nė 
vienas iš jų neišsemia kultūros esmės, nes nė vienas 
nesudaro žmogiškosios kūrybos esmės. Giliausią žmogiš- 
kosios kūrybos esmę sudaro josios originalumas, arba 
pagaminimas naujo daikto kaip tokio (productio rei ex 
nihilo sui). Tai sykiu yra ir kultūros esmė. 

Šitokia kultūros koncepcija atrodo esanti tinkamesnė 
negu kuri kita, nes ji apima kultūrą visoje josios pilnu- 
moje ir leidžia ištirti pačias josios gelmes. Kultūros 
filosofijai ji gali būti labai vaisinga. 

Kultūros kaip žmogiškosios kūrybos koncepcijos prad- 
menų galima rasti jau ir dabartinėje kultūros filoso- 
fijoje. Otto Braunas dar 1912 metais yra išleidęs „Grundriss 

einer Philosophie des Schaffens als Kulturphilosophie“ 
(Leipzig). Šitame savo veikale Braunas pirmą sykį yra 
bandęs suvokti kultūrą kaip žmogaus kūrybą. Tiesa, jo 
koncepcija dar nebuvo visai aiški ir išvystyta. Bet ji 
buvo labai charakteringa, nors, reikia pasakyti, Vakaruose 
ji liko nepastebėta. Rytuose šitai koncepcijai atstovauja 
N. Berdiajevas. Jau 1914 metais jis išleido savo „Kūrybos 
filosofiją“, kuri 1926 m. buvo išleista antrą sykį ir 
1927 m. pasirodė vokiškas josios vertimas, pavadintas 
„Der Sinn des Schaffens“ (Tūbingen). Tai yra vienintelis 
veikalas, kuriame kūrybos problema yra iš tikro plačiai 
pastatyta. Berdiajevas čia paliečia visas kūrybos rūšis, 
pradedant pažinimu ir-baigiant magija ir mistika. Pagrin- 
dinė Berdiajevo mintis yra ta, kad žmogus pačia savo 
prigimtimi yra pašauktas kurti ir kad jo kūryba yra 
atsakymas į kviečiančiąją Dievo meilę. Savo kūryba žmo- 
gus pateisina savo buvimą pasaulyje ir jį įprasmina. 
„Yra daugybė Dievo pateisinimų, daugybė teodicėjų 
prirašyta, — sako Berdiajevas.— Dabar ateina laikas, kada 
turi būti parašytas žmogaus pateisinimas — antropodicė- 
ja... Mano knyga yra antropodicėjos bandymas per 
kūrybą“!'. Tiesa, Berdiajevo veikalas yra parašytas, kaip 
jis pats pasisako, jo gyvenimo Sturm und Drang metu. 
Todėl jis mažiau gilinasi į pačią kūrybos esmę, o daugiau 
nagrinėja kūrybos reikšmę ir vietą kosminiame gyve- 
nime. Ypač Berdiajevas mėgsta pabrėžti tam tikrą antino- 
miją tarp kūrybos ir išganymo. Šitame veikale net galima 
pastebėti tam tikrų prometėjiškų tendencijų. Bet drąsio- 
mis savo koncepcijomis ir plačia savo apimtimi Berdia- 
jevo veikalas yra vienintelis savo srityje. Kultūros filo- 
sofijai, kuri yra grindžiama kultūros kaip žmogiškosios 
kūrybos koncepcija, jis yra pagrindinis. 

Štai koks yra mūsasis kultūros supratimas, arba kultū- 
ros sąvoka, kuri bus įvesta į kultūros filosofijos api- 
brėžtį. Mes suprantame kultūrą kaip žmogiškąją kūrybą 
ir šitoje kūryboje matome giliausią kultūros esmę. Šitą 
mintį išvystyti ir pagrįsti būtų jau ne kultūros filosofi- 
jos įvado, bet visos kultūros filosofijos sistemos uždavi- 
nys. Ji čia, kaip jau anksčiau minėjome, yra imama, taip 
sakant, a priori. Vis dėlto pačiam kultūros filosofijos 

c. Kultūros Hilosofijos objektas ir apibrėžtis 


: Kultūros filosofijos, kaip ir kiekvienos kitos filoso- 
finės disciplinos, objektas yra tikrovė. Materialinis ob- 
jektas visai filosofijos sistemai šiuo atžvilgiu yra tas 
pats. Net apskritai būtų galima pasakyti, kad materiali- 
niu atžvilgiu visa žinija tiria tą patį dalyką, tą pačią būtį 
ir tą pačią tikrovę. Žinijos atskiros šakos arba ir atski- 
ros filosofinės disciplinos skiriasi dažniausiai formaliniu 
objektu, arba tuo atžvilgiu, kuriuo jos tikrovę tiria. 
Ontologija, pavyzdžiui, arba bendroji metafizika tiria 
tikrovę kaip esančią. Buvimo žymė, arba buvimo atž- 
vilgis, skiria josios objektą nuo kitų filosofinių discip- 
linų objekto. Gamtos filosofija tiria tikrovę kaip ne- 
priklausomą nuo žmogaus. Gamtos filosofijos objektas 
yra ne tik medžiaga ir gyvybė. Gamtos filosofijai pri- 
klauso ir siela, kiek ji yra nuo žmogaus veikimo nepri- 
klausanti, vadinasi, kiek ji yra žmogaus asmeniui atėjusi 
iš šalies. Psichologija tiria tikrovę, kiek ji yra sąmoninga. 
Ji taip pat negali apsiriboti tik žmogumi, bet turi apimti 
visa, kas bet kokiu būdu turi savyje sąmoningumo pra- 
dų. Šiandien todėl visai prasmingai yra kalbama apie 
gyvulių ir net augmenų psichologiją. Taip yra ir su kito- 
mis filosofijos disciplinomis. Jos visos skiriasi viena nuo 
kitos tais atžvilgiais, kuriais tikrovę supranta ir tyrinėja. 
Bandymas skirstyti filosofijos disciplinas tik pagal ma- 
terialinį objektą nėra visai tikslus. Tai jis yra kaltas, 
kad šiandien kai kurios filosofinės disciplinos neranda 
vietos filosofijos sistemoje. 

Kultūros filosofijos objektas materialiniu atžvilgiu taip 
pat yra tikrovė. Bet kultūros filosofija šitą tikrovę ty- 
rinėja ypatingu atžvilgiu, kuriuo josios netyrinėja nė viena 
kita filosofijos disciplina. Kultūros filosofija tyrinėja 
tikrovę kaip žmogaus kūrybą. Tuo ji skiriasi nuo gamtos 
filosofijos, kuri tiria tikrovę kaip nepriklausomą nuo 
žmogaus, ir sykiu nuo religijos filosofijos, kuri tiria tikro- 
vę kaip dievažmogiškąją kūrybą. Kultūros filosofija žiūri 
į tikrovę kaip į gimusią iš kūrybinės žmogaus dvasios. 
Žmogų ji laiko savo objekto autoriumi ir kūrėju. Kiek 
tik būtis yra susilietusi su žmogumi vis tiek kuriuo būdu, 
tiek ji yra kultūros filosofijos objektas. Kur tik būtis 
patenka žmogaus kūrybos įtakon ir patiria kūrybinio 
veikimo, vis tiek ar tai bus žmogaus pažinimas, ar norė- 
jimas, ar formavimas, visur kultūros filosofija randa sau 

medžiagos ir išplečia savo tyrinėjimus. Ligšiolinė kul- 
tūros filosofija nebuvo aiškiai suvokusi savo objekto, nes 
ji norėjo ji atskirti nuo kitų disciplinų materialiniu 
atžvilgiu. Tai kaip tik ir buvo netikslu. Jo įtakoje Win- 
delbandas kultūros filosofijos apimtį išplėtė visam gy- 
venimui. Iš tikro materialiniu atžvilgiu kultūros filoso- 
fija gali apimti visą gyvenimą, nes jis visas vienokių 
ar kitokiu būdu yra žmogaus sukurtas. Taip pat šito ne- 
tikslumo įtakoje daugelis vis dar neįstengia tinkamai 
atskirti kultūros nuo religijos. Ši pastaroji vis dar yra 
įimama į kultūros sritį. Tuo tarpu tikrumoje ne religija 
telpa kultūroje, bei kultūra — religijoje. Religija taip pat 
yra kūryba. Bet jau ne vieno žmogaus, tik žmogaus ir 
Dievo. Religija yra dievažmogiško ji, arba teandrinė, kū- 
ryba. Tuo tarpu kultūra yra grynai žmogiškasis pada- 
ras. Kultūra iš esmės yra žmogaus kūryba, ir kiek tikrovė 
yra šitos kūrybos padaras, tiek ji yra kultūros filosofi- 
jos objektas. 

Kultūros filosofija, kaip jau parodo pats žodinis josios 
pavadinimas, yra lilosoiinė disciplina, vadinasi, tokia, 
kuri nuo specialiųjų mokslų taip pat skiriasi formaliniu 
objektu, arba savo tiriamuoju atžvilgiu. Kiekviena fi- 
losofinė disciplina tiria savo objektą iš giliausiųjų prie- 
žasčių. Ji palieka šalia artimesnes priežastis ir ieško 
pačių būties šaknų, pačių būties gelmių ir josios centro. 
Tai tinka ir kultūros filosofijai. Kultūros filosofija taip 
pat tiria savo objektą iš pirmutinių, arba tolimiausių, 
priežasčių. Ji nagrinėja ne kultūros artimiausius pagrin- 
dus, arba pradus, bet ji leidžiasi į pačią ontologinę kul- 
tūros esmę ir nori susekti pačius giliuosius josios pa- 
grindus, Kultūros filosofijos objektas santykyje su kitomis 
tilosotinėmis disciplinomis yra tikrovė kaip žmogaus kūry- 
ba. Kultūros filosofijos tyrimo atžvilgis santykyje su 
specialiaisiais mokslais yra tyrimas iš giliausiųjų prie- 
žasčių. Sujungę šitas dvi žymės, mes gausime tokią kul- 
tūros filosofijos apibrėžtį: 


Kultūros tilosofija yra disciplina, tirianti iš pirmu- 

tinių priežasčių tikrovę kaip žmogaus kūrybą. 
Tirdama tikrovę, kultūros filosofija susisiekia ne tik su 
filosofija, bet ir su visa žinija. Tirdama tikrovę kaip 
žmogaus kūrybą, kultūros filosofija atsiskiria nuo visų 
tų disciplinų, kurioms tikrovė yra Dievo padaras arba 
kurios ją tyrinėja kitais atžvilgiais. Bet čia ji susiduria 

su tomis disciplinomis, kurių objektas taip pat yra žmo- 
gaus kūryba. Iš tokių disciplinų reikia paminėti visų 
pirma meno filosofiją, paskui kultūros istoriją ir kultūros 
tipologiją. 

Meno filosofija yra kūrybos filosofija, ir tai kūrybos 
giliausia prasme. Mene kuriamasis žmogaus veikimas 
apsireiškia aiškiausiai ir pasiekia giliausius būties pagrin- 
dus. Bet menas yra tik viena žmogaus kūrybos sritis. 
Žmogiškąją kūrybą aprėžti menu, kaip tai daro kai kurie 
estetai, yra nepateisinama. Žmogiškoji kūryba yra daug 
platesnė negu meniškoji. Menas yra tik viena speciali, 
tegul ir giliausia, žmogaus kūrybos sritis. Todėl kul- 
tūros filosofija, kaip bendrosios žmogaus kūrybos filoso- 
fija, ne tik nesipriešina meno filosofijai, bet ją į save 
įima. Kitaip sakant, meno filosofija yra speciali kultū- 
ros Lilosolijos dalis, kiek ji liečia grožinę žmogaus kū- 
rybą. Ši mintis bus išvystyta kiek vėliau, kalbant apie 
kultūros filosofijos sistemą. 

Kultūros istorija ir kultūros tipologija skiriasi nuo 
kultūros filosofijos tuo, kad šios dvi disciplinos kul- 
turos netyrinėja filosofiniu metodu, vadinasi, nesiekia 
pirmutinių priežasčių ir pačių giliausių kultūros pagrin- 
dų. Tuo tarpu kultūros filosofija, kaip filosofinė disciplina, 
nepasitenkina pažinusi tik kultūros apraiškas. Ji visados 
stengiasi suvokti giliausią kultūros esmę. Kultūros isto- 
rija tyrinėja kultūros vyksmą, kiek jis priklauso nuo 
artimesniųjų priežasčių. Kultūros tipologija sistemina ats- 
kiras kultūras ir ieško tam tikrų kultūrinių tipų. Abu 
šitie uždaviniai turi būti paliesti ir kultūros filosofijos. 
Bet čia jie yra vykdomi visai kitaip negu kultūros is- 
torijoje arba kultūros tipologijoje. Kultūros filosofija 
tiria kultūros vyksmą ryšium su viso gyvenimo vyksmu 
ir ieško ontologinio jo pagrindo. Kultūros filosofija tiria 
kultūros tipus ne tiek, kiek jie yra išviršinių sąlygų pa- 
daras, bet kiek jie yra pačios kultūros esmės skleidima- 
sis laike ir erdvėje. Malerialiniu atžvilgiu kultūros filoso- 
fija nesiskiria nuo kultūros istorijos ir kultūros tipolo- 
gijos. Bet skiriasi formaliniu atžvilgiu, kaip visa filoso- 
fija skiriasi nuo specialiųjų mokslų. 


d. Kultūros filosofijos uždaviniai 


Kultūros filosofija, kaip ir kiekvienas kitas mokslas, 
eina prie savo objekto įvairiais keliais. Tai yra reika- 


91 


linga dėl to, kad mokslo objektas paprastai esti labai 
Sudėtingas ir vienu tik būdu neištiriamas. Pagrindinis 
kultūros filosofijos uždavinys visados yra tas pats: pažin- 
tį kultūros esmę. Bet šitoji esmė tikrovėje apsireiškia 
labai įvairiais pavidalais. Todėl ir kultūros filosofija 
vyra priversta tirti šituos pavidalus įvairiais būdais ir 
tuo pačiu vykdyti įvairius uždavinius. 

Nagrinėjant kultūrą, galima ją visų pirma stengtis 
pažinti, kaip ji yra savyje. Paskui galima šitas pažintis 
suvesti į vieningą sistemą. Galima taip pat kritikuoti 
jau esamas kultūros apraiškas, vertinant jas pažintu amži- 
nuoju kultūros idealu. Tuo būdu mes gauname tris pag- 
rindinius kultūros filosofijos uždavinius: pažinti, kritikuoti 
ir sisteminti. Tik organiškas visų jų sujungimas padaro, 
kad kultūros esmė galima suvokti ir kad kultūros filo- 
sofija neatitrūksta nuo realybės. Kultūros filosofijoje 
visi šitie trys uždaviniai turi būti padėti į kiekvienos 
problemos sprendimo pagrindus Jeigu vienas kuris užda- 
vinys gauna viršų, tuomet kultūros filosofija pasidaro 
vienašališka, ir kultūros esmės pažinimas jai yra sunkiai 
prieinamas. 

Bet net ir tokiu atveju vienaip ar kitaip orientuota 
kultūros filosofija nenustoja savo reikšmės. Jeigu kultū- 
ros filosofijoje aiškiai gauna persvarą vienas kuris už- 
davinys, jeigu kultūros filosofija nori žmogaus kūrybą 
arba tik pažinti, arba tik sisteminti, arba tik kritikuoti, 
tuomet tokia kultūros filosofija virsta tam tikru mokslu, 
kuriame kultūra yra tiriama tik kaip pažinimo arba tik 
kaip sistemos, arba tik kaip kritikos objektas. Pirmuoju 
atveju kultūros filosofija virsta kultūros logika, antruo- 
ju — kultūros sistematika, trečiuoju — kultūros kritika. 
Pilnutinėje kultūros filosofijoje visi šitie uždaviniai turi 
būti pusiausvyroje. 

Kultūros logikos uždavinys yra kultūros pažini mas. 
Bet tai nėra kultūros fakto pažinimas. Kultūros logika, 
jeigu -ji nori būti organiška kultūros filosofijos dalis, 
negali pasitenkinti pažinusi kultūros apraiškas ir todėl 
būti tik kultūros fenomenologija. Ji turi leistis ligi pat 
kultūros gelmių, ji turi pažinti kultūros dvasią. Kultūros 
logikai negali būti svetimas tas žmogaus gyvenimo dėsnis, 
kad išviršiniai įvykiai ir išviršiniai kūrybos ženklai 
visados yra tik apraiškos to, kas vyksta žmogaus dva- 
sioje, kad kultūros šaknys minta žmogaus dvasia ir šitoje 
dvasioje skleidžiasi. Todėl, neapsiribodama tik objektyvi- 

niais kultūros pavidalais, kultūros logika turi tirti ir patį 
žmogų kaip kultūros kūrėją. Kultūros logika apima ne 
tik kultūrą objektyvine prasme, bet ir išvidinį žmogaus 
nusiteikimą kurti, nes tik per šito nusiteikimo esmės 
pažinimą eina kelias į amžinąją kultūros esmę. Iš kitos 
pusės, kultūrinė kūryba turi visados labai ankštų ryšių su 
gamtine kūryba, su josios objektyvacijomis ir su josios 
vyksmu. Galima net būtų įrodinėti, kad yra tam tikro para- 
lelumo tarp žmogaus ir gamtos kūrybos, kad yra net savo- 
tiško stiliaus panašumo. Gamtinė kūryba tarnauja kul- 
tūrinei kūrybai kaip materialinė atrama. Žmogus yra 
kūrėjas pačia giliausia savo esme. Bet jis nėra Absoliu- 
tas, kad galėtų kurti be materialinio substrato. Žmogaus 
kūryba yra productio rei ex nihilo sui, bet ne ex nihilo 
subiecti. Materialinė tikrovė kultūrinei kūrybai visados 
yra conditio sine gua non. Todėl ir kultūros logika ne- 
gali tylomis praeiti pro šitą kultūrinės žmogaus kūrybos 
ryšį su gamtine kūryba. Materialinių kultūros sąlygų 
ir aplinkybių pažinimas taip pat įeina į kultūros logikos 
plotą. Tuo būdu kultūros logika apima tris pagrindines 
kultūros filosofijos problemas: kuliūros esmės, žmogaus 
kaip kultūros kūrėjo ir kultūros santykių su gamta prob- 
lemą. 

Kultūros sistematikos uždavinys yra susekti, kokiomis 
objeklyvinėmis formomis, arba kokiais objektyviniais 
pavidalais, susiskirsto kultūra pagal ontologinę savo esmę. 
Jai negali rūpėti, kokiais istoriniais pavidalais kultūra 
yra apsireiškusi gyvenimo eigoje, nes šitie pavidalai yra 
ne tiek kultūros esmės skleidimasis, kiek išviršinių 
sąlygų padarai. Kultūros sistematika atskleidžia kultūros 
esmės pradus ir tiria, kaip šitie pradai kristalizuojasi 
regimoje tikrovėje. Paprastai kultūros sistematika sus- 
kirsto visą žmogiškosios kūrybos plotą į tris pagrindi- 
nes sritis: į loginę, etinę ir esletinę kultūrą. Visos kitos 
kultūros lytys yra šitų trijų lyčių junginiai arba smul- 
kesnis jų pasiskirstymas. 

Kultūros kritika stengiasi įvertinti istorines kultūros 
apraiškas, pasiremdama amžinuoju kultūros idealu. Kul- 
tūros kritikos uždavinys yra susekti, ar istorinės kultūri- 
nio gyvenimo tendencijos sutinka su kultūros idealo 
tendencijomis; jeigu nesutinka, kur josios yra prasilen- 
kusios ir kiek jos nuo šito idealo yra nutolusios. Kul- 
tūros kritika todėl visados yra aktuali. Šitas kritiškasis 
kultūros filosofijos uždavinys galima būtų pavadinti nor- 

matyviniu uždaviniu, nes jis, iš vienos pusės, nagrinėja 
idealines kultūros normas, iš kitos — stengiasi istorinį 
kultūros gyvenimą šitomis normomis apspręsti. Tai yra 
pats gyvenimiškiausias kultūros filosofijos uždavinys. Jis 
parodo kultūros vietą gyvenimo santvarkoje, nustato jo- 
sios santykius su religija kaip su aukštesniu pradu. Kul- 
tūros kritika šiuo atžvilgiu yra tarpininkė tarp kultūros 
ir religijos filosofijos. Įrodinėdama, kad kultūros idea- 
las negali būti realizuotas prigimtojoje tvarkoje, ji tuo 
pačiu veda žmogaus mintį į religijos idealą ir tuo pačiu 
į religijos filosofiją. 

Šitas kultūros filosofijos uždavinių suskirstymas yra 
grynai loginis. Jis gali turėti reikšmės kultūros proble- 
moms sisteminti, bet jis nekyla iš pačios kultūros esmės. 
Jis yra loginė kultūros filosofijos, o ne kultūros sklaida. 
Iš kitos pusės, visi šitie uždaviniai neina vienas po kito ar- 
ba šalia vienas kito. Jie visi susijungia organiškoje kultū- 
ros filosofijoje ir todėl nesudaro atskirų kultūros filoso- 
fijos sričių, arba dalių. Kultūros filosofijos negalima 
padalinti į kultūros logiką, kultūros sistematiką ir 
kultūros kritiką. Kultūros pažinimas reikalingas visoms 
kultūrinėms problemoms, vis tiek ar jas sisteminsime, 
ar kritikuosime. Taip pat tikras sisteminimas yra reika- 
lingas ir pažinime, ir kritikoje. Tam tikra kritika yra 
būtina ir pažinimui, ir sisteminimui. Todėl kultūros filo- 
sofijos uždavinių suskirstymas yra grynai loginis. Juo 
negalima grįsti kultūros realios sistemos ir į atskirus 
uždavinius žiūrėti kaip į atskiras sistemos dalis. Realus 
kultūros filosofijos suskirstymas turi būti paremtas kitokiu 
pagrindu. 


e. Kultūros filosofijos suskirsty mas 


Realus kultūros filosofijos suskirstymas gali būti at- 
remtas tik į tas pirmutines priežastis, pagal kurias kultūros 
filosofija tiria savo objektą. Jau nuo Aristotelio laikų 
yra žinomos keturios pagrindinės priežastys, kurios sudaro 
būties pagrindus ir kurių ištyrimas laiduoja tikrą ir pilną 
dalyko pažinimą. Tų priežasčių yra ketvertas: vykdan- 
čioji priežastis (causa efticiens), materialinė priežastis 
(causa materialis), formalinė priežastis (causa formalis) 
ir siekiamoji priežastis (causa finalis). Vykdančioji prie- 
žastis yra visi tie veiksniai, kurie tikrovę kuria, kurie 
duoda jai buvimą arba kurie šitą buvimą palaiko. Materia- 

linė priežastis yra visa tai, iš ko kas nors yra kuriama. 
Tai toji medžiaga arba tos materialinės aplinkybės, kuriose 
yra realkizuojama esybės idėja. Formalinė priežastis yra tos 
lytys, arba tie konkretūs pavidalai, kuriais daikto buvimas 
kristalizuojasi pagal išvidinius savo dėsnius. Siekiamoji 
priežastis yra tasai tikslas, kurio kas nors siekia ir kurį 
savo buvimu realizuoja. Visos šitos priežastys gali būti 
visai gerai pritaikytos ir kultūros problemai tirti. 

Vykdančioji kultūros priežastis yra visi tie veiksniai, 
kurie kultūrą kuria. Jeigu kultūra yra žmogiškoji kūry- 
ba, tai kultūros kūrėjas yra žmogus. Pagrindinė todėl 
ir bendriausioji vykdančioji kultūros priežastis yra žmo- 
gus kaip protinga ir laisva būtybė. Iš jo prigimties 
kyla kuriamosios idėjos, kuriomis jis apipavidalina gam- 
tą, kuriomis jis objektyvuoja savo dvasią ir realizuoja 
nelygstamąsias vertybes. Dvasinis žmogaus prigimties pra- 
das yra pirmutinis kultūrinės kūrybos veiksnys. Todėl 
kuliūros vy kdančiosios priežasties tyrinėjimuose žmogaus, 
kaip dvasingo kūrėjo, problema yra pirmutinė ir pati 
svarbioji. Bet žmogus yra ne tik dvasinis asmuo. Jis 
yra sykiu vyras arba moteris, jis yra taip pat kolektyvi- 
mis žmogus arba net kolektyvinis asmuo bendruome- 
nės pavidalu. Todėl žmogaus lytiškumas ir jo visuomeniš- 
kumas taip pat dalyvauja kultūros kūrime. Negalima 
būtų įrodyti, kad vyriškumas ar moteriškumas neturi 
žmogaus kūrybai jokios reikšmės, kad lytis kūryboje 
nedalyvauja ir josios vienaip ar kitaip neapsprendžia. 
Todėl lyties reikšmė kuliūrinėje kūryboje yra anira 
pagrindinė kultūros vykdančiosios priežasties tyrinėjimų 
problema. Taip pat yra reikalo kalbėti apie visuome- 
nės, arba bendruomenės, reikšmę kultūrinėje kūryboje 
jau tik dėl to, kad kultūrinis kolektyvizmas vienašališkai 
visą kultūrinę kūrybą suveda tik į visuomenę, padary- 
damas asmenį grynu ir dažnai net nesąmoningų visuo- 
menės įrankiu. Be to, tokios bendruomenės, kaip šeima, 
tautą ir žmonija, negali neturėti reikšmės kultūrinei kū- 
rybai. Visos jos yra tikri kultūros veiksniai ir todėl 
prašosi kultūros filosofijos tyrinėjamos. Tuo būdu kultūros 
vykdančiosios priežasties nagrinėjimui atsiranda dar ir 
trečia pagrindinė problema: bendruomenės reikšmė kultū- 
rinei kūrybai. 

Materialinė kultūros priežastis yra visa tai, kame yra 
realizuojamos kultūrinės idėjos kuriamuoju žmogaus 
aktu. Tai toji medžiaga, iš kurios žmogus kuria, nes 

žmogus savai kūrybai medžiagos yra būtinai reikalin- 
gas. Šitos medžiagos kaip tik ir teikia gamta, suprasta 
plačiausia šito žodžio prasme. Gamta kultūros atžvilgiu 
yra ne tik regimasis pasaulis, kuris yra šalia žmogaus, 
bet ir pats žmogus, kiek jis yra ne jo paties padaras. 
Žmogus gali kurti ir save. Tai vyksta etinėje kultūroje. 
Todėl žmogus pats sau yra taip pat medžiaga, gamtos 
duota ir nuo jo pastangų nepriklausoma. Gamta žmo- 
guje tiksliau yra vadinti prigimtimi. Tuo būdu kultūros 
medžiaga yra gamta, kuri yra šalia žmogaus, ir pati 
žmogaus prigimtis. Abiejų šių pradų santykis su kuria- 
muoju žmogaus veikimu kaip tik ir sudaro materia- 
linės kultūros priežasties plotą. Čia visų pirma turi būti 
ištirti santykiai tarp gamtinės ir kultūrinės kūrybos. 
Kadangi gamtinė kūryba apsireiškia evoliucijos pavidalu, 
todėl pirmoji šios srities problema yra evoliucijos santy- 
kiai su žmogiškąja kūryba. Pasinaudodamas materialinių 
objektyviniu pasauliu, žmogus visų pirma susikuria sąly- 
gas aukštesnėms kultūros lytims. Toks bendriausias 
pagrindas yra ūkis, arba ekonominė kultūra. Josios iš- 
nagrinėjimas yra antroji pagrindinė materialinės priežas- 
Les probiema. Pasinaudodamas sava prigimtimi kaip 
medžiaga išvidinei savo kultūrai, Žmogus visų pirmą 
susikuria savo paties būtybėje sąlygas aukštesnei išvidi- 
nei kultūrai. Šitos sąlygos apsireiškia kūno gyvenimo 
kultivavimu, arba fizine kultūra. Todėl fizinės kultūros 
problema yra trečia kultūros materialinės priežasties prob- 
lema. 

Formalinė kultūros priežastis apima tas lytis, arba 
tuos pavidalus, kuriais kultūrinė kūryba kristalizuojasi 
pagal išvidinius savo dėsnius. Tai nėra istoriniai pavi- 
dalai. Tai yra lytys, išaugusios iš pačios kultūros es- 
mės. Jų, kaip minėjome kalbėdami apie kultūros siste- 
matiką, yra trejetas pagrindinių: loginė, etinė ir estetinė 
lytis. Visos šitos lytys yra sudėtingos. Kiekviena jų | 
turi po vieną grindžiamąją ir po vieną albaigiamąją 
lytį. Loginės lyties grindžiamasis elementas yra kalba, 
atbaigiamasis — žinija. Etinės lyties grindžiamasis pradas | 
yra ugdymas, atbaigiamasis — dora. Estetinės lyties grin- 
džiamasis pradas yra lechnika, atbaigiamasis — menas, 
Tuo būdu susidaro ištisa kultūros lyčių sistema: 

loginė kultūros lytis: 
kalba, 
žinija; 

etinė kultūros lytis: 
ugdymas, 
dora; 
estetinė kultūros lytis: 
technika, 
menas. 
Visų šitų lyčių išnagrinėjimas žmogiškosios kūrybos at- 
žvilgiu išsemia formalinę kultūros priežastį. 

Siekiamoji kuliūros priežastis yra tasai tikslas, kurio 
žmogus siekia sava kūryba ir kurį jis šitoje kūryboje 
realizuoja. Pirmutinis arba išvidinis žmogaus kūrybos 
tikslas yra pals kūrinys, arba kuriamosios idėjos išraiška 
objeklyviniu pavidalu. Šitas tikslas, imant jį plačia 
prasme, visados yra būties pilnatvė ir paties žmogaus, 
ir jo žinioje esančio kosmo. Bet vienas žmogus tik savo 
paties pastangomis, kaip matėme nagrinėdami prof. Šal- 
kauskio kultūros filosofiją, šito tikslo niekados nepasie- 
kia. Žmogaus kūriniai visados yra labai netobuli. Kuria- 
masis žmogaus aktas nesugeba perkeisti gamtinio pasau- 
lio iš esmės. Būties pilnatvės pasiekia tik religija. Todėl 
kultūrinė žmogaus kūryba, siekdama būties pilnatvės kaip 
išvidinio savo tikslo, tuo pačiu siekia ir religijos kaip 
išviršinio tikslo, kaip tokio prado, kuris glūdi jau ne 
kultūroje ir kuris vis dėlto turi galią atbaigti žmogaus 
pradėtąjį darbą. Todėl siekiamoji kultūros priežastis turi 
dvi pagrindines problemas: išvidinio ir išviršinio kultū- 
ros tikslo. Išvidinis tikslas, imant jį grynai kultūrinė 
prasme, yra objektyvūs kultūriniai padarai, arba civili- 
zacija prof. Šalkauskio prasme. Išviršinis likslas yra 
religija. Todėl civilizacijos ir religijos problemos ryšium 
su kultūrine žmogaus kūryba yra svarbiausios šios srities 
problemos. 

Bet pirma, negu galima pradėti tirti pagrindines kul- 
tūros priežastis, reikia atsakyti į klausimą, kas yra pati 
kultūra iš esmės. Todėl, šalia pagrindinių kultūros prie- 
žasčių nagrinėjimo, kultūros filosofijai atsiranda dar viena 
labai bendra ir plati problema: kultūros esmės problema. 
Ji turi eiti kultūros filosofijos sistemoje pirmoje vietoje, 
nes tik žinodami, kas yra kultūra, galėsime sėkmingai 
tirti kultūros kūrėją, kultūros medžiagą, kultūros lytis 
ir kultūros tikslus. Tiriant kultūros esmę, yra svarbu 
ištirti visų pirma kultūrinį žmogaus nusiteikimą, nes kul- 
tūrinė kūryba visų pirma yra išvidinis dalykas; toliau 
reikia ištirti kultūrinės kūrybos veiksmą ir galop šilo 

veiksmo gavinius. Kultūrinis nusiteikimas, kultūrinis 
veiksmas ir kultūrinis gavinys yra trys esminiai kul- 
tūros momentai, sudarą tris pagrindines kultūros esmės 
problemas. 
Tuo būdu visa kultūros filosofija visai natūraliai pasi- 

dalina į penketą pagrindinių dalių: 

pirmoji dalis: kuliūra kaip žmogaus kūryba, 

antroji dalis: žmogus kaip kultūros kūrėjas, 

trečioji dalis: gamta ir kultūra, 

ketvirtoji dalis: kultūros lytys, 

penktoji dalis: kultūros tikslai. 


Pagrindinės šitų dalių problemos yra šios: 


I. Kultūra kaip žmogaus kūryba: 
1) kultūrinio nusiteikimo pagrindai, 
2) kultūrinės kūrybos veiksmas, 
3) kultūrinės kūrybos objektyvacija. 
II. Žmogus kaip kultūros kūrėjas: 
1) asmens vaidmuo kultūrinėje kūryboje, 
2) lyties vaidmuo kultūrinėje kūryboje, 
3) bendruomenės vaidmuo kultūrinėje kūryboje. 
III. Gamta ir kultūra: 
1) kultūrinė kūryba ir evoliucija, 
2) ekonominė kultūra, 
3) fizinė kultūra. 
IV. Kultūros lytys: 
1) loginė lytis: 
a) kalba, 
b) žinija; 
2) etinė lytis: 
a) ugdymas, 
b) dora; 
3) estetinė lytis: 
a) technika, 
b) menas. 
V. Kultūros tikslai: 
1) civilizacija kaip išvidinis kultūrinės kūrybos tiks- 
las, 
2) religija kaip išviršinis kultūros tikslas. 


Antras skyrius 


KULTŪROS FILOSOFIJA 
FILOSOFIJOS SISTEMOJE 


1. KULTŪROS FILOSOFIJOS VIETA 
FILOSOFIJOS SISTEMOJE 


a. Žmogus kaip filosofinio pažinimo pagrindas 


Kultūros filosofija, kaip jau buvo minėta, dar nėra 
tinkamai susiformavusi, ir josios vieta filosofijos siste- 
moje ligi šiol dar:vis nėra kaip reikia nustatytą. Dėl to 
kaltas yra ne visai vykęs dabartinis filosofijos sistemos 
skirstymas. Šiandien atskiros disciplinos nėra griežtai vie- 
na nuo kitos atskirtos. Net ir pats filosofijos suskirsty- 
mo pagrindas yra neaiškus ir nevienodas. Todėl visai 
suprantama, kad bet kurios naujos filosofinės discipli- 
nos įterpimas į filosofijos sistemą yra labai sunkus. O 
kol disciplina nėra radusi savo vietos, tol ir josios su- 
siformavimas nėra baigtas. Mokslo srityje yra tas pat, 
kas ir žmogaus gyvenime. Kol žmogus nežino, ką jis 
gyvenime veiks ir kokią vietą jis užims, tol dvasiniu 
atžvilgiu jis yra nesubrendęs. Pastovios ir savos 
vietos suradimas brandina ir žmogų, ir mokslą. 

Toks klajoklio likimas yra ištikęs ir kultūros filoso- 
fiją. Ligi pat paskutinių dienų kultūros filosofija nėra 
radusi savos vietos filosofijos sistemoje. Tai nėra tik jo- 
sios, kaip naujos disciplinos, kaltė. Čia kaitas yra ir 
dabartinis filosofijos skirstymas, nes jame dabar viešpa- 
tauja tikras chaosas. Paskutinieji filosofinio gyvenimo 
dešimtmečiai šalia tradicinių filosofinių disciplinų sukū- 
rė ištisą eilę naujų: šalia logikos pradėjo atsirasti žinijos 
filosofija, šalia etikos — doros filosofija, šalia estetikos — 
meno filosofija. Atsirado arba išryškėjo ir visiškai sa- 
varankiškų disciplinų, kaip religijos filosofija, kalbos 
filosofija, technikos filosofija, visuomenės filosofija, ūkio 
filosofija ir galop kultūros filosofija. Visos jos turi vie- 
nodą likimą: visos jos nerado savos vietos filosofijos 

sistemoje. Tai kaip tik ir parodo, kad dabartinis filo- 
sofijos skirstymas yra ne visai vykęs, kad jis nesiderina 
su:išaugusiu filosofinio pažinimo medžiu, kad jis nepa- 
tenkina naujų disciplinų reikalavimo ir tuo pačiu turi 
būti pakeistas kitu lankstesniu suskirstymu. 

Filosofijos skirstymas priklauso nuo pažiūrų į filoso- 
fijos esmę ir į josios santykius su specialiuoju mokslu. 
Jau minėjome, kad materialinis mokslo ir filosofijos ob- 
jektas yra tas pats, būtent Likrovė. Filosofija ir moks- 
las skiriasi ne tiek tuo, ką tyrinėja, kiek tuo, kuriuo at- 
žvilgiu tyrinėja, vadinasi, skiriasi ne materialiniu, bet 
formaliniu savo objektu. Paprastai yra sakoma, kad moks- 
las tyrinėja tikrovę iš artimesniųjų priežasčių, o filosofija 
ieško pačių giliausių pagrindų. Tai yra tiesa. Toks pasidali- 
nimas žmogaus žinijos sistemoje iš tikro yra įvykęs. Kos- 
mografija niekados nėra kosmologija. Kosmografija pa- 
saulį aprašo. Kosmologija jį aiškina. Bet kas padaro, kad 
mokslas siekia tik apraiškų, o filosofija įstengia įsibrauti 
į pačias būties gelmes? Kas yra tokio žinijos pasidalinimo 
pagrindas? Mokslo ir filosofijos skirtingumas yra daug 
gilesnis, negu iš sykio gali atrodyti. 

Moksio ir filosofijos skirtingumas priklauso nuo to at- 
žvilgio, kuriuo šios dvi žinijos sritys tyrinėja savo objektą. 
Mokslo formalinis nusistatymas tikrovės atžvilgiu yra 
toks, kuris jam niekados negali atverti būties gelmių. 
Mokslas niekados negali pereiti į filosofiją. Mokslas tik 
gali parengti filosofijai kelią. Bet tai, kas pagimdo kurią 
noIs lilosofinę discipliną, yra ne tiek mokslo išsivystymas, 
kiek naujas savotiškas pažvelgimas į atitinkamą tikrovės 
sritį. Kalbos filosofija anaiptol nekilo iš filologijos, ir tech- 
nikos filosofija — išinžinerijos. Filologijos ir inžinerijos iš- 
sivystymas davė tik medžiagos, tik progos savotiškai pažiū- 
rėti į tas dvi tikrovės apraiškas, kurios yra ypatingai susi- 
jusios su žmogaus gyvenimu. Tas pat yra ir su visomis kito- 
mis filosofinėmis disciplinomis. 

Šitų naujų filosofinių disciplinų atsiradimo būdas mus 
kaip tik ir veda į pačios problemos dugną. Kalba, technika, 
visuomenė, ūkis yra tokie pat seni, kaip ir pati žmonija. 
Tuo tarpu filosofinis šitais dalykais susidomėjimas yra dar 
labai jaunas. Dėl ko taip yra? Dėl ko nei senovėje, nei vidu- 
riniais amžiais, nei Renesanso metu žmonijos mintis nesi- 
stengė pažinti kalbos, visuomenės, technikos, ūkio pagrin- 
dų? Tuo metu kilo kalbos mokslas, technikos mokslas, vi- 
suomenės mokslas, ūkio mokslas. Bel tuo metu neatsirado 

visų šitų sričių filosofijos. Atsakymas čia gali būti tik vie- 
nas: dėl to, kad šitos sritys dar ide kadą tuo Elo ypatingų 
santykių su žmogumi. TTT7ZR60 II 

Kai tikrovė yra šalia žmogaus, kai ji jam yra tik objek- 
tyvi, ji gali būti mokslo objektas, bet ji negali būti /iloso- 
fijos objektas. Filosofija, teisingai sakoma, yra pačių bū- 
ties pagrindų suvokimas. Bet būties pagrindai atsiveria tik 
per žmogų ir žmoguje. Kol dvasia nesuima savin būties 
tol ji negali pasiekti josios gelmių. Pažinimas yra būties 
atsivėrįmas dvasiai ir dvasioje. Grynai objektyvi tikrovė 
yra šalia dvasios. Tai nebyli ir neatsivėrusi būtis. Ji gali 
būti tiriama savo apraiškose, bet ji negali būti prieinama 
ligi gelmių. Tokia nebyli ir neatsivėrusi būtis kaip tik ir 
yra mokslo objektas. Mokslas tiria būtį, esančią šalia 
žmogaus. Jis todėl įstengia ištirti tik josios paviršių arba 
tik artimesnes. josios priežastis. , 

Tuo tarpu filosofija, norėdama leistis į pačias būties 
gelmes ir ištirti tolimiausias priežastis ir galutinius pagrin- 
dus, visados eina į tikrovę per žmogų. Filosofijai tikrovė 
niekados nėra tik objektyvi. Filosofijai ji yra ir subjektyvi, 
vadinasi, jau perėjusi per žmogaus dvasią ir turinti šitos 
dvasios ypatybių bei žymių. Čia glūdi giliausia priežastis, 
dėl ko mokslas nepasitiki filosofijos objektyvumu. Moks- 
lo šalininkai instinktyviai nujaučia, kad filosofijos objekto 
objektyvumas yra kitaip suprantamas negu mokslo objek- 
to. Filosolijos objektas visados yra tam tikra prasme su- 
dvasintas. Tuo tarpu mokslo objektas visados yra sumate- 
rialintas, net ir tada, kai mokslas tiria dvasinę apraišką. 
Net ir žmogaus dvasia bei josios kūryba, jeigu tai yra 
mokslo objektai, visados yra tyrinėjami kaip esą šalia 
žmogaus, kaip gamtiniai padarai. Tuo tarpu filosofija nie- 
kados negali pažiūrėti į savo objektą kaip į visai svetimą 
dvasiai pradą, kaip į esantį šalia dvasios. 

Filosofija sugeba prieiti ligi pat tikrovės gelmių kaip 
tik dėl to, kad suvokia tikrovę per žmogų. Būtis šalia žmo- 
gaus ir be žmogaus neturėtų prasmės. Ontologinė būties 
paskyrimo tvarka atsispindi ir pažinimo tvarkoje. Žmogus 
yra būties tikslas ir įprasminimas. Todėl ir galutinis bei 
giliausias būties pažinimas gali įvykti tik žmoguje ir per 
žmogų. Žmoguje todėl! ir glūdi filosofinio pažinimo pagrin- 
das. Kiekviena filosofija, kuri norėtų tirti tikrovę be žmo- 
gaus, liktų nevaisinga ir abstrakti. 

Čia mums aiškėja ir naujų filosofinių disciplinų atsira- 
dimo pagrindai, Kai viena kuri tikrovės sritis dėl ypatingų 

gyvenimo santykių artimai paliečia žmogų, kai ji tam tikra 
prasme įeina į žmogų, tada atsiranda gilesnis ja susidomėji- 
mas, ja ne kaip grynai objektyvia, bet jau kaip sudvasinta, 
susubjektyvinta ir todėl prieinama filosofiškam nagrinėji- 
mui. Kol kuri nors sritis yra tik šalia žmogaus, tegul ji būtų 
net paties žmogaus sukurta, kol ji nepaliečia žmogaus dva- 
sios, to! filosofinis josios tyrimas yra negalimas. Štai kodėl 
seniau nebuvo nei kalbos, nei technikos, nei visuomenės, 
nei ūkio filosofijos, nes tuomet kalba, technika, visuomenė, 
ūkis egzistavo šalia žmogaus. Tik modernieji laikai visas 
šias sritis suvedė į žmogų, jas sudvasino ir susubjektyvino. 
Jie privertė žmogų jas visas pergyventi kaip esančias jo 
paties dvasioje, kaip jį patį ypatingai paliečiančias. Visos 
šitos realybės įėjo į žmogų ir tapo jo dvasios sritimis ir net 
dalimis. Šiandien ne be prasmės yra kalbama apie techniš- 
ko, visuomeniško ar ekonomiško nusiteikimo žmones. 
Šiandien yra žmonių, kurie jau turi techninę, visuomeninę 
ar ekonominę dvasios struktūrą. Sprangerio tipologija visu 
pilnumu nebuvo galima senovėje, nes tada žmogaus dvasia 
dar nebuvo išsidiferencijavusi. O ji nebuvo išsidiferencija- 
vusi dėl to, kad žmogus ne su visomis tikrovės sritimis 
turėjo išvidinių ryšių. Objektyvinės tikrovės pasisavini- 
mas ir josios sutapdymas sų sava dvasia diferencijuoja 
žmogaus dvasią ir sykiu diferencijuoja pačią tikrovę. Ob- 
jektyviniai gyvenimo pavidalai pasisavinamomis savo ly- 
timis žmogų apsprendžia ir tuo būdu sukuria jo dvasios 
struktūrą. Sitaip apspręsta dvasia savo darbais ir savo nu- 
siteikimais turi įtakos ir tikrovės tvarkai. 

Taip skirstosi ne tik žmogaus dvasia, ne tik tikrovė, bet 
ir pati filosofija. Filosofija iš esmės yra surišta, iš vienos 
pusės, su objektyvine tikrove, iš kitos — su dvasios struk- 
tūra, Todėl kol dvasia nėra išdiferencijuota, kol ji nepasi- 
savina išdiferencijuotos tikrovės, to! ir atskiros filosofinės 
disciplinos negali atsirasti. Tik išdiferencijuota dvasia 
sugeba pažiūrėti į atskiras sritis ligi pat pagrindų, sugeba 
jas ištirti filosofiškai, nes ji į šitas sritis žiūri per žmogų ir 
žmoguje. 


b. Filosofijos sistemos suskirstymas 


Šitoks filosofijos esmės supratimas turi pagrindinės 
reikšmės ir pačiam filosofijos sistemos skirstymui. Jeigu 
filosofija yra tikrovės pažinimas per žmogų ir žmoguje, tai 
žmogaus santykiai su tikrove gali būti visai geras pagrin- 

das iilosofijos sistemai suskirstyli. Kokie yra žmogaus su 
tikrove pagrindiniai santykiavimo būdai, kokie yra pa- 
grindiniai žmogaus nusistatymai būties atžvilgiu, tokios gali 
būti ir pagrindinės filosofijos sistemos dalys. Žmogaus 
dvasios santy kiai su atskiromis tikrovės rūšimis gimdo at- 
skiras lilosotines disciplinas. Tuo tarpu pagrindiniai tikro- 
vės suvokimai suveda šitas atskiras disciplinas į vieningą 
filosofijos sistemą, Filosofijos sistemos skirstymo pagrin- 
das yra žmogaus dvasios santykiuosena su tikrove. 

Šita žmogaus santykiuosena su tikrove, arba, plačiau 
imant, su būtimi, gali būti trejopa. Visų pirma žmogus gali 
žiūrėti į būtį kaip į esančią, kaip į faktą, su kuriuo jis susi- 
duria kasdieniniame gyvenime ir kurį jis nuolatos patiria 
si įžvelgti į pačios būties kaip tokios esmę, suvokti josios 
prasmę ir tikslą. Filosofija, kuri stengiasi susekti giliausius 
būties kaip esančios pagrindus, yra ne kas kita kaip būties 
buvimo, arba būsmo, mokslas. Tai dabartinė metafizika, 
arba vokiečių vadinamoji Seinsphilosophie. Šalia būties 
kaip esančios suvokimo, žmogus gali nagrinėti būtį ir kaip 
tampančią, kaip neatbaigią savyje, nuolatos kuriamą ir pa- 
laikomą. Toksai dvejopas būties supratimas ir dvejopas 
josios tyrimo atžvilgis yra gyvas nuo pat žmogaus minties 
pradžios. Jeigu Parmenido filosofija buvo būsmo filosofi- 
ja, tai Heraklitas yra padėjęs pamatus tapsmo filosofijai. 
Kiek būsmo filosofija ieško buvimo prasmės ir buvimo 
pagrindų, tiek tapsmo filosofija stengiasi atskleisti 
lapimo prasmę ir surasti tapimo pagrindus. Tapimas yra 
toks pat realus, kaip ir buvimas. Todėl jo tyrimas iš giliau- 
siųjų priežasčių kaip tik ir sukuria naują filosofijos šaką, 
skirtingą nuo būsmo filosofijos. Be šitų minėtųjų žmogaus 
dvasios santykiuosenų su būtimi, be būties kaip esančios 
ir tampančios, žmogus gali suvokti būtį kaip aukštesnę 
ir už buvimą, ir už tapimą, kaip tokią, kurioje glūdi nuosta- 
tai, tvarką patį buvimą ir tapimą. Tai yra idealinės ir nor- 
minės būties sritis. Žmogaus dvasios santykis su šita sriti- 
mi, arba su idealine būtimi, yra pergyvenamas kaip viso 
gyvenimo apsprendimas aukštesniais dėsniais, kaip visos 
realios būties palenkimas aukštesnei tvarkai ir aukštes- 
niems įstatymams. Idealinė būtis yra suvokiama kaip nor- 
ma visam tam, kas yra arba kas tampa. Kai filosofija imasi 
tyrinėti giliausiųs norminės būties pagrindus, ji tampa nor- 
mos mokslu, 

Taigi būtį žmogus gali suvokti ir pergyventi trejopai: 

kaip esančią, kaip lampančią ir kaip normuojančią. Tai nė- 
ra trys būties sritys, bet trejopas vienos ir tos pačios būties 
suvokimas ir pergyvenimas. Todėl ir filosofija, kūri yra 
būties pažinimas visoje josios pilnumoje, yra vieninga pati 
savyje, bet pasidalina pagal skirtingą žmogaus dvasios 
santykiavimą su būtimi. Filosofija gali būti būsmo, lapsmo 
ir normos mokslas. Šitas trejopas filosofijos supratimas ir 
yra pagrindas filosofijos sistemai kurtį. 

Būtis kaip esanti žmogui apsireiškia: 1) kaip gamta, 
kuri yra šalia žmogaus, 2) kaip dvasia, kuri gyvena pačia- 
me žmoguje, ir 3) kaip Dievas, kuris yra aukščiau už gamtą 
ir už dvasią. Pagal tai susiskirsto ir būsmo filosofija. Filo- 
sofinė disciplina, kuri tiria giliausius gamtos pagrindus, 
jos esmę, tikslą ir prasmę, vadinasi gamtos filosofija arba 
kosmologija. Disciplina, kurios uždavinys ištirti žmogaus 
dvasią, paprastai yra vadinama psichologija. Bet šitas pa- 
vadinimas yra per siauras, nes čia reikia ištirti ne tik žmo- 
gaus psyche, bet ir jo dvasia. Čia reikia suvokti žmogaus 
gyvėnimo prasmė ir tikslas. Šita filosofinė disciplina turėtų 
būti tikra ir išsami žmogaus filosofija, kuriai geriausiai 
tinka senas antropologijos vardas. Disciplina, kuri tiria 
Absoliutinės Būties buvimą ir Josios esmę, analogiškai su 
žmogaus filosofija galima vadinti Dievo filosofija arba 
teologija, nors nuo Leibnizo laikų šitas vardas įprasta keis- 
ti „teodicėja“ ,kadangi „teologija“ šiandien yra taikoma vi- 
ai kitai žinijos sričiai, būtent tai, kuri tiria Dieviškojo 
Apreiškimo sritį savotišku metodu ir savomis priemonėmis, 
Be šitų trijų disciplinų, gali būti ir ketvirtoji. Žmogaus 
dvasia gali tirti būlį apskritai, neskaldydama josios į at- 
skiras sritis, bet ieškodama bendrų būties pagrindų. Tokia 
filosofinė disciplina, kurios objektas yra būtis kaip tokia, 
tenka vadinti būties filosofija arba, šiandieniniu terminu, 
ontologija. Ji dar yra vadinama ir bendrąja metafizika, 
kaip skirtinga nuo minėtųjų specialiųjų gamtos, dvasios ir 
Dievo metafizikų. Taigi filosofija kaip būsmo mokslas su- 
siskirsto į ketvertą pagrindinių disciplinų: 1) būties filoso- 
žija (ontologija), 2) gamtos filosofija (kosmologija), 3) 
žmogaus filosofija (antropologija) ir 4) Dievo filosofija (te- 
odicėja). 

Būtis kaip tapsmas yra žmogaus suvokiama kaip gyve- 
nimas. Gyvenimas ir yra ne kas-kita kaip neatbaigtos būties 
tapsmas, kaip nuolatinis kūrimasis arba kūrimas. Gyveni- 
mo negali būti ten, kur būtis yra pasiekusi visišką savo pil- 
natvę, kur ji jau yra atbaigta, kur jokia kūryba nebeturi 

prasmės. Gyvenimas iš esmės yra būties tapsmas. Todėl ir 
filosofija, tirianti būtį kaip tapsmą, savaime tampa gyveni- 
mo lilosolija. Tai nėra visai tas pat, ką vokiečiai vadina 
Lebensphilosophie. Vokiškas žodis „Leben“ reiškia ir gy- 
venimą, ir gyvybę. Modernioji vokiečių Lebensphiloso- 
phie kaip tik dažnai ir yra ne tiek gyvenimo, kiek gyvybės 
filosofija. Gyvenimo filosofija yra visuotinio kosminio 
vyksmo filosofija. Tuo tarpu gyvybės filosofija yra tik spe- 
ciali kosmologijos, arba gamtos filosofijos, dalis. Ji mūsų 
laikais pabrėžiama tik dėl to, kad po viešpatavusio praėju- 
siame amžiuje mechanistinio pasaulėvaizdžio vitalistinis 
pasaulėvaizdis pradeda šiandien imti viršų, o su juo atgyja 
ir gyvybės esmės tyrinėjimas. Šiandieninis pasaulio supra- 
timas jau yra peržengęs medžiagos kiautą. Bet jis dar nėra 
pakilęs ligi dvasios sričių. Todėl jis ir žavisi vitaliniu pra- 
du. Gyvybės filosofijos pabrėžimas mūsų dienomis yra ir 
didėjančio zoocentrizmo ženklas. Gyvenimo filosofija ne- 
turi beveik nieko bendro su šitaip suprasta gyvybės filo- 
sofija. Kad gyvybė yra vienas iš gyvenimo veiksnių, kad ji 
dalyvauja kosminėje kūryboje, to negalima neigti. Bet gy- 
vybė ir jos sukurta gamta yra tik viena gyvenimo lytis, 
yra tik viena būties tapsmo forma, kuriomis kosmo vyks- 
mas kristalizuojasi. Bet pats likrasis gyvenimas prasideda 
tik ten, kur dalyvauja žmogus. Būties tapsmas neina be 
žmogaus, ir be jo jis neturi prasmės. Visuotinės kūrybos 
centre stovi žmogus. Gamtinė kūryba žmogaus siekia. Reli- 
ginė kūryba žmogumi prasideda. Būties tapsmas tampa gy- 
venimu dėl to, kad žmogus šitą tapsmą suvokia, pergyvena 
ir įprasmina. 

Filosofija kaip tapsmo mokslas, arba gyvenimo filoso- 
fija, gali šitą tapsmą tirti visų pirma bendrai, neskirstyda- 
ma jo įatskiras sritis. Kaip bendroji metafizika, arba onto- 
logija, tiria būtį kaip tokią, taip ir bendroji gyvenimo filo- 
sofija gali tirti būties tapsmą kaip lokį. Šitą filosofijos dis- 
cipliną, kurios objektas yra gyvenimas kaip toks, arba pa- 
tys bendriausi būties tapsmo pagrindai, mes vadinsime 
istorijos filosofija. Istorija, kaip matysime kiek vėliau, 
nėra tik kultūros vyksmas. Istorija yra viso gyvenimo vyks- 
mas, kuriame dalyvauja ne tik žmogus, bet ir Dievas ir 
net tam tikra prasme gamta. Tiesa, istorijos centre visados 
stovi žmogus. Istorija vyksta žmogui ir per žmogų. Bet 
pats vienas žmogus nėra istorijos kūrėjas. Istorijos nieku 
būdu negalima sutapdyti su vieno tik žmogaus kūryba. Is- 
torija yra visuotinė kūryba, viso kosmo tapsmas ir visos 

būties vyksmas, arba gyvenimas tikrąja šito žodžio pras- 
me. Todėl tą filosofijos discipliną, kuri nagrinėja ben- 
druosius viso gyvenimo principus,mes ir vadiname istorijos 
filosofija. > 

Būties tapsmas, arba gyvenimas, kuriasi santykiuojant 
visoms būties rūšims, visiems josios laipsniams, būtent 
gamtai, žmogui ir Dievui. Tik iš šito visuotinio santy- 
kiavimo kyla gyvenimas. Tik šitų trijų veiksnių įtakoje jis 
vyksta ir eina į savo atbaigą. Bendroji istorijos, arba 
gyvenimo, filosofija tiria šituos santykius jų visumoje. 
Ji ima gyvenimą jo pilnatvėje ir tyrinėja visų esybių 
santykius, išeidama iš jų visumos. Bet galima šituos 
santykius ir specifikuoti. Galima tirti dviejų narių santy- 
kius ir žiūrėti, kaip gyvenimas reiškiasi ir kaip jis vyksta 
tokiu atveju. Tirdami atskirų būties laipsnių santykius ir 
tuo pačiu atskiras gyvenimo sritis, gausime jau specialiąją 
gyvenimo filosofiją, kuri turės tiek atskirų disciplinų, 
kiek gali būti realių santykių tarp atskirų būties rūšių. 
Kadangi gyvenimo centre stovi žmogus, tai tik jis gali 
turėti realių santykių su kitais būties laipsniais. Žmogus 
gali turėti ir tikrumoje turi gyvenimiškų santykių ir 
su pasauliu, ir su Dievų. Kitaip sakant, bendrasis būties 
vyksmas, kiek jis yra gyvenimo vyksmas, reiškiasi dviem 
pagrindinėmis lytimis, arba dviem pagrindiniais pavida- 
lais, kurių pagrindas visados yra kūryba, nes gyvenimas 
iš esmės yra kūryba, Kiek šitoji kūryba kyla iš žmogaus 
santykių su pasauliu, mes turime žmogiškąją kūrybą, nes 
žmogus čia yra vienintelis kūrėjas. Kiek šitoji kūryba 
kyla iš žmogaus santykių su Dievu, mes turime dieva- 
žmogiškąją kūrybą, nes Dievas šituose santykiuose nėra 
pasyvus objektas, kaip gamta arba pasaulis, bet aktyvus 
ir net pirmaeilis veikėjas. Žmogiškąją kūrybą mes vadina- 
"me, kaip jau esame minėję, kultūra. Dievažmogiškąją 
kūrybą mes vadiname religija. Kultūra ir religija yra 
pagrindinės gyvenimo lytys, arba pagrindinės žmogaus 
santykių su kitomis būties rūšimis formos. Todėl spe- 
cialioji gyvenimo filosofija turi ištirti dvi sritis: kultūrą 
ir religiją. Ji todėl savaime suskyla į dvi atskiras dis- 
ciplinas: į kultūros ir religijos tilosoliją. Pridėję prie 
šių pastarųjų istorijos filosofiją, gausime tris pagrindi- 
nes filosofijos kaip tapsmo mokslo, arba gyvenimo filoso- 
fijos, disciplinas. 

Būtis kaip norma apsireiškia žmogaus dvasiai visų 
pirma kaip tiesa, apspręsdama žmogaus pažinimą, kaip 

gėris, apspręsdama žmogaus praktinį veikimą, ir kaip 
grožis, apspręsdama žmogaus dailiąją kūrybą. Filosofinė 
disciplina, kuri tiria tiesą, josios radimą ir josios vyk- 
dymą žmogaus pažinime, gali būti visai teisingai vadi- 
nama tiesos filosofija. Šiandien šita disciplina turi dvi 
specialesnes šakas, būtent logiką ir gnoseologiją. Pirmoji 
rūpinasi ištirti taisyklingo, o antroji — teisingo pažinimo 
ir mąstymo pagrindus. Tiesos filosofija turėtų apimti šias 
abi tiesos tyrimo funkcijas. Disciplina, kuriai tenka tyrinėti 
gėrio vykdymą praktiniame žmogaus gyvenime ir jo pa- 
ties asmenyje, tenka vadinti gėrio filosofija, arba etika. 
Josios pagrindinis uždavinys yra susekti dėsnius ir normas, 
kurių laikydamasis žmogus kurtų gėrį savyje ir aplinkoje. 
Disciplina, kuri tiria grožio vykdymą estetinėje žmo- 
gaus kūryboje, reikia vadinti grožio filosofija, arba este- 
tika. Josios uždavinys yra surasti giliausius pagrindus 
dėsnių ir normų, kurie vykdomi realizuotų grožį tiek 
pačiame žmoguje, tiek pasaulyje. Taigi filosofija kaip 
normos mokslas turi tris pagrindines disciplinas: 1) Lie- 
sos lilosofija (logika, gnoseologija), 2) gėrio filosofija 
(etika) ir 3) grožio filosofija (estetika). 

Tuo būdu mes pasiekiame filosofijos sistemos skirsty- 
mo pabaigą. Schemoje šitas filosofijos sistemos padalini- 
mas šitaip atrodė: 

I. Filosotija kaip būsmo mokslas: 

1) būties filosofija: ontologija (būtis apskritai), 

2) gamtos filosofija: kosmologija (pasaulis), 

3) žmogaus filosofija: antropologija (žmogus), 

4) Dievo filosofija: teodicėja (Dievas). 

II. Filosofija kaip tapsmo mokslas: 

5) istorijos filosofija (kūryba apskritai), 

6) kultūros filosofija (žmogiškoji kūryba), 

7) religijos filosofija (dievažmogiškoji kūryba). 

III. Filosolija kaip normos mokslas: 

8) tiesos filosofija: logika, gnoseologija (pažinimo 
norma), 

9) gėrio filosofija: etika (veikimo norma), 

10) grožio filosofija: estetika (estetinio kūrimo norma). 

Šitaip suskirsčius filosofijos sistemą, tuojau aiškėja ir 
kultūros filosofijos vieta. Visų pirma kultūros filosofija įei- 
na į filosofiją kaip į tapsmo mokslą, arba į gyvenimo filo- 
sofiją. Kultūros filosofija yra viena iš pagrindinių gyveni- 
mo filosofijos disciplinų. Ji sudaro specialiąją gyvenimo ' 
filosofijos dalį. Bet jeigu gyvenimo filosofija savo vi- 

sumoje yra ne kas kita kaip istorijos filosofija, tuo 
pačiu kultūros filosofija sudaro ir vieną specialiąją is- 
torijos filosofijos dalį, Apie kultūros filosofijos santykius 
su istorijos filosofija dar bus kalbama vėliau specialiai. 
Čia tik galima pastebėti, kad kitų, čia neminėtų filoso- 
finių disciplinų, kaip kalbos, meno, doros filosofijų, vieta 
filosofijos sistemoje paaiškės iš kultūros filosofijos siste- 
mos, nes kiekviena pagrindinė disciplina filosofijos sis- 
temoje gali turėti savą sistemą ir savų specialesnių 
disciplinų. Tarp tokių kaip tik ir yra kultūros filosofija. 


c. Kultūros iilosolijos sistema 


Žmogaus kūrybos laukas yra toks platus ir įvairus, 
kad jis apima visą tikrovę. Visuotinis būties tapsmas 
apsireiškia kuliūroje savotišku būdu, bet jis joje nesu- 
siaurėja ir nesusmulkėja. Kultūros filosofija todėl yra 
pašaukta ištirti šitą plačią žmogaus kūrybą visose josios 
srityse, Bet kadangi jau pati kultūra nėra vienalytė, tuo 
pačiu ir kultūros filosofija negali būti vienlypis pada- 
ras, bet savo pilnumoje turi sudaryti tam tikrą sistemą, 
kuri aprėptų visą kultūrą. Atskiros kultūros sritys, tiria- 
mos filosofiniu būdu, gimdo specialias kultūros filoso- 
fijos disciplinas, kurios, organiškai sujungtos ir sutvarky- 
tos, sudaro kultūros filosofijos sistemą. 

Kad tokių disciplinų šiandien jau realiai esama, ne- 
tenka nė abejoti. Jau esame minėję kalbos filosofiją, 
doros filosofiją, meno filosofiją, ūkio filosofiją; taip pat 
šiandien kuriasi technikos filosofija ir ugdymo filoso- 
fija. Dabartinėje labai išplėstoje gnoseologijoje glūdi 
nemaža žinijos filosofijos elementų. Visos šitos discipli- 
nos kaip tik ir yra specialios kultūros filosofijos discipli- 
nos, nes jos visos tyrinėja atskiras kultūros sritis. Visos 
jos todėl prašosi suvedamos į vieningą kultūros filoso- 
fijos sistemą. 

Kultūros filosofijos pagrindas, savaime suprantama, 
yra reali kultūros sistema. Kultūros sudėtingumas pašau- 
kia gyveniman specialių filosofinių disciplinų, ir tos pa- 
čios kultūros realus sistemingumas pagrindžia kultūros 
filosofijos sistemą. Kaip jau esame minėję pirmame sky- 
riuje, kultūros sistematika, kurios uždavinys kaip tik ir 
yra suvokti pagrindinius kultūros tipus, arba lytis, suranda 
trejetą pagrindinių lyčių, kuriomis kristalizuojasi visa 
žmogiškoji kūryba, būtent loginę, etinę ir estetinę lytį. 

ius Žo 


Taip pat jau buvo sakyta, kad kiekviena šita lytis turi 
dvi sinulkesnes lytis: grindžiaimąją ir atbaigiamąją. Visą 
tad kultūros piotą išsemia šešetas atskirų ir skirtingų 
konkrečių kultūrinių pavidalų, ar6a lyčių: 1) kalba, 2) ži- 
nija,3) ugdymas, 4) dora, 5) technika ir 6) menas. Kalba 
ir žinija išsemia loginę kultūros lytį, ugdymas ir dora — 
etinę, technika ir menas — estetinė. 

Kultūros filosofija turi nagrinėti visas šitas lytis. Šitas 
nagrinėjimas gali vykti arba bendroje kultūros filoso- 
fijoje, arba gali būti kiekvienai lyčiai sukurta speciali 
kultūros filosofijos disciplina. Bendroji kultūros filoso- 
fija atskiras kultūros lytis nagrinėja tik tiek, kiek jos 
apreiškia bendruosius žmogiškosios kūrybos principus. 
Bet specialesnis ir gilesnis kiekvienos atskiros kultūros 
lyties nagrinėjimas bendrajai kultūros filosofijai yra nepa- 
keliamas. Tuo tarpu kuliūriniani gyvenimui vis labiau 
išsišakojant, visai natūraliai atsiranda reikalas atskiras 
kultūros sritis panagrinėti ex professo, suvokti šitų atskirų 
sričių išsivystymo dėsnius, jų gyvenimo prasmę ir tikslą. 
Tokiu būdu ir atsiranda kultūros filosofijos specialios 
disciplinos. Visos jos yra susijusios su atskiromis kultūros 
lytimis, o jų nagrinėjimas laikosi bendrosios kultūros 
filosofijos principų. Kadangi pagrindinių kultūros lyčių 
yra šešetas, todėl ir atskirų specialių kultūros filosofijos 
disciplinų taip pat bus šešetas. Visos jos kaip tik ir sudaro 
kultūros filosofijos sistemą. Visa tad kultūros filosoiija, 
suvesta į sistemą, taip atrodo: 


1) kalbos filosofija, 

2) žinijos filosofija, 

3) ugdymo filosofija, 
4) doros filosofija, 

5) technikos filosofija, 
6) meno filosofija. 


Kuliūros filosofija: 


Tuo būdu tos filosofinės disciplinos, kurios nerado vietos 
bendrojoje filosofijos sistemoje, organiškai įsijungia į 
kultūros filosofijos sistemą, nes šiai jos priklauso pačia 
savo prigimtimi. 

Kultūros filosofijos sistemoje, kaip matome, yra tokių 
disciplinų, kurios atrodo savo objektais panašios į kai 
kurias filosofines disciplinas iš bendrosios sistemos. Kokie 
yra tarp jų santykiai? Kokie yra santykiai tarp logikos ir 
žinijos filosofijos, tarp etikos ir doros filosofijos, tarp 
estetikos ir meno filosofijos? Logika, etika ir estetika, 


109 


kaip jau buvo sakyta, yra filosofijos kaip normos mokslo 
disciplinos. Tuo tarpu žinijos filosofija, doros filoso- 
fija, meno filosofija yra filosofijos kaip tapsmo mokslo 
disciplinos: jos priklauso gyvenimo filosofijai. Tai ir yra 
pagrindinis jų skirtumas. Logika, etika ir estetika yra 
normatyvinės disciplinos, vadinasi, jos tiria būtį kaip 
normą, arba tai, kas turi būti. Žinijos filosofija, doros 
filosofija ir meno filosofija tiria būtį kaip tapsmą, vadi- 
nasi, tiria tai, kas realybėje tampa, įvyksta, kas yra 
žmogaus sukuriama. Logika, etika ir estetika yra daugiau 
žmogaus disciplinos. Žinijos, doros ir meno filosofija 
yra daugiau žmogaus kūrybos disciplinos. Pirmosios tyri- 
nėja žmogaus gyvenimo normas. Antrosios tiria patį šito 
gyvenimo faktą, pačius gyvenimo gavinius, kiek jie apsi- 
reiškia žinijos, doros ir meno pavidalais. Logika, etika ir 
estetika tiria tai, pagal ką žmogus kuria. Žinijos, doros 
ir meno filosofijai svarbu yra tai, kas jau yra sukurta, 
Todėl logika, etika ir estetika yra pirmesnės savo prigim- 
timi negu žinijos, doros ir meno filosofija. 

Jos yra pirmesnės ir laiko atžvilgiu, nes žmogaus min- 
ties istorijoje normatyvinės disciplinos išsivystė anksčiau 
negu aprašomosios. Žmogaus dvasiai pirmiau rūpėjo 
susekti tai, pagal ką gyvenimas turi būti kuriamas, o tik 
paskui patyrinėti pačią gyvenimo kūrybą ir josios konkre- 
čius bei atskirus pavidalus. Žinija yra ne kas kita kaip 
intelektualinės kūrybos gavinys, kai yra laikomasi loginių 
normų. Dora yxa ne kas kita kaip valios kūrybos ga- 
vinys, kai laikomasi etikos normų. Menas yra specia- 
liai dailiosios kūrybos gavinys, kai yra laikomasi esteli- 
kos normų. Logika, etika ir estetika yra pažinimo, no- 
rėjimo ir dailiojo kūrimo normų filosofija. Tuo tarpu ži- 
nijos, doros ir meno filosofija yra pažinimo, norėjimo 
ir dailiojo kūrimo padarų filosofija. 

Praktikoje šitos disciplinos paprastai yra labai susi- 
pynusios. Gal tik viena logika buvo aiškiai aprėžusi 
savo objektą. Tuo tarpu kitos disciplinos dažnai nagrinė- 
davo ne tai, kas pagal jų prigimtį joms derėtų nagri- 
nėti. Etika nagrinėdavo ne tik tai, kaip žmogus turi 
tvarkyti savo valios veiksmus, kad kurtų gėrį, bet ne- 
retai paliesdavo ir tokius dalykus, kaip šeimą, valstybę, 
visuomenę. Tuo tarpu šitie dalykai jau yra voliuntari- 
nės kūrybos gaviniai, arba etinių normų pritaikymo re- 
zultatai. Ligšiolinėje etikoje jie būdavo paliečiami tik 
paviršutiniškai, nes pats etikos pobūdis neleidžia juos 

nagrinėti ex professo. Todėl doros filosofijos reikalas , 
šiandien yra aiškiai jaučiamas. Šiandien vis labiau žmo- 
gaus dvasia ima domėtis ne tik gėrio normomis, bet ir 
pačiais gėrio normų pritaikymo rezultatais. Sykiu su tuo 
iškyla ir naujos filosofinės disciplinos uždaviniai. 

Tas pat reikia pasakyti ir apie estetiką, tik atvirkš- 
čiai. Šiandieninė estetika nagrinėja ne dailiosios kūrybos 
normas, bet dailiosios kūrybos padarus. Ji yra tikra 
meno filosofija, nors pati dažnai to nežino. Šitas mišrus 
estetikos pobūdis ir padaro, kad ji šiandien tinkamai 
neatskleidžia nei dailiosios kūrybos normų, nei pačios 
giliosios meno prasmės. 

Apie žinijos filosofiją šiandien dar negalima daug 
kalbėti, nes ji yra dar tik pačioje užuomazgoje. Po- 
kariniais metais, kai buvo paskelbta mokslo sudužimo 
mintis, filosofija aiškiai pasisuko į šią sritį, norėdama 
ištirti žinijos krizės priežastis. Tuo kaip tik ir buvo 
padėti pamatai atskirai filosofinei disciplinai. Bet jos 
išsivystymas, jos uždavinių suvokimas ir problemų išryš- 
kinimas yra labai lėtas. Vis dėlto yra ženklų, kurie lei- 
džia tikėtis, kad kultūros filosofijos naujai užsibrėžu- 
sios disciplinos nežlugs, bet pamažu išsiskleis ir užims 
filosofijos sistemoje joms priderančią vietą. Tuomet ir 
visa žmogiškoji kūryba bus ištirta ne tik bendriausiuo- 
se savo pagrinduose, bet ir kiekvienoje specialioje sri-- 
tyje. 
i Apie likusias kultūros filosofijos disciplinas nėra ką 
daug kalbėti, nes jau patys jų pavadinimai nurodo jų 
objektus ir jų prigimtį. Kalbos filosofija stengiasi ištirti 
giliausias kalbos priežastis ir suvokti kūrybinį josios 
pobūdį. Ugdymo filosofija tiria giliausius ugdymo pagrin- 
dus. Technikos filosofija nori susekti technikos prasmę 
ir josios tikslą. Visos šitos disciplinos yra skirtingesnės 
nuo pirmųjų, nes jų objektai yra labai aiškūs ir lengvai 
skiriami nuo kitų kultūros lyčių. Kalba, ugdymas ir techni- 
ka yra grindžiamosios lytys. Jos yra pirmykščiai žmo- 
gaus dvasios kūriniai, vienas iš kito neišvedami, turį 
savarankišką gyvenimą ir todėl lengviau suvokiami negu 
atbaigiamosios lytys, kurios jau susipina su kitomis ir su 
visa kultūra. Šitų grindžiamųjų lyčių savotiškumas ir jų 
savarankiškumas palengvina jas nagrinėjančioms discipli- 
noms greičiau atsiskirti nuo kitų. Šiandien kalbos, ug- 
dymo ir technikos filosofija eina visai nepriklausomai. 
Tiesa, joms taip pat nerandama vietos filosofijos siste- 

moje. Bet jos bent aiškiai yra aprėžusios savo objektus. 
Problematikos atžvilgiu šitos disciplinos šiandien dar 
taip pat yra tik užuomazgoje. Bet aiškus jų objekto su- 
vokimas žada joms greitesnį išsivystymą ir susiforma- 
vimą negu žinijos, doros ir meno filosofijai. 

Visa tai rodo, kad kultūros filosofija ne tik užima 
svarbią vietą filosofijos sistemoje, bet kad ji ir pati su- 
daro tam tikrą sistemą, kurioje telpa daugybė naujų 
filosofinių disciplinų, kurios yra atsiradusios paskuti- 
niais laikais ir kurios yra pasiryžusios ištirti atskiras 
žmogaus kūrybos sritis. Kultūros filosofija yra žmogaus 
kūrybos filosofija, ir todėl ji apima visa, kas tik žmogaus 
yra sukurta gyvenimo vyksme. 


2. KULTŪROS FILOSOFIJA 
IR ISTORIJOS FILOSOFIJA 


a. Istorijos saniy kiai su kultūra 


Kultūros filosofijos vieta filosofijos sistemoje nurodo 
ir bendrus kultūros filosofijos ir istorijos filosofijos 
santykius. Vis dėlto šitas klausimas yra reikalingas dar 
ir specialesnio nagrinėjimo. Kultūros ir istorijos filoso- 
"fijų santykiavimas atskleidžia ne tik šitų disciplinų po- 
būdį, bet paaiškina ir pačią kultūros bei istorijos esmę. 
Be to, šiandien šitas klausimas filosofinėje literatūroje 
yra sprendžiamas labai įvairiai. Visa tai pateisina kiek 
platesnį šitos probiemos aiškinimą. 

Dabartinėje filosofinėje literatūroje kultūros filosofi- 
jos ir istorijos filosofijos santykių problema yra sprendžia- 
ma dvejopai. Vieniems kultūros filosofija yra istorijos 
filosofijos dalis. Pasak jų, šitos dvi disciplinos yra ne 
savarankiškos, bet viena subordinuota antrai, būtent kul- 
tūros tilosotija yra subordinuota istorijos filosolijai. 
Šita pažiūra yra grindžiama tuo, kad kultūra yra viena 
iš istorinio gyvenimo lyčių ir tuo pačiu palenkta gyve- 
nimo visumai. Antriems istorijos filosofija yra kultūros 
filosofijos dalis. Pasak jų, istorijos filosofija yra subor- 
dinvota kultūros filosofijai. Šitai pažiūrai žmonijos istorija 
yra ne kas kita kaip kultūros išsivystymas laike, arba 
kultūrinis žmonijos vyksmas. Istorinių problemų spren- 
dimas čia yra įjungiamas į kultūrinių problemų spren- 
dimą. 

Abi nuomonės! pripažįsta kultūros filosofijai tam tikrą 
savarankiškumą. Tarp šitų nuomonių skirtumas yra tas, 
kad pirmoji kultūros filosofiją laiko specialia istorijos 
filosofijos dalimi, o antroji istorijos filosofiją laiko spe- 
cialia kultūros filosofijos dalimi. 

Kultūros filosofijos ir istorijos filosofijos santykių 
išsprendimas priklauso nuo pažiūrų į istorijos santykius 
su kultūra. Filosofinės disciplinos taip santykiuoja viena 
su kita, kaip santykiuoja jų tiriamieji objektai. Kam 
kultūra ir istorija yra dvi atskiros sritys, tam ir kultūros 
filosofija yra visiškai nepriklausoma nuo istorijos filo- 
soiijos. Kam istorija apgaubia kultūrą, tas kultūros filoso- 
fiją laiko istorijos filosofijos dalimi. Kam galop kultūra 
yta visuma, o istorija — tik specialus kultūros atžvilgis, 
tam ir istorijos filosofija yra tik speciali kultūros fi- 
losofijos disciplina arba net tik viena kultūros filosofi- 
jos dalis. Norint tad šį klausimą išspręsti, reikia visų 
pirma išaiškinti istorijos santykius su kultūra. 

Šiandien žodis „istorija“ reiškia ir gyveni mo vy ksmą, 
ir šito vyksmo mokslą. Apie „visuotinę istoriją“ yra 
kalbama abiem prasmėm. „Visuotinė istorija“ gali reikšti ir 
visos žmonijos nuolatinį žengimą pirmyn, ir šito žengimo 
tyrinėjimą moksliniu būdu. Norėdami susekti, kokie yra 
santykiai tarp istorijos ir kultūros, žodį „istorija“ turime 
imti ne mokslo, bet žmonijos vyksmo prasme. 

Istorija, suprasta pirmąja prasme, visų pirma yra 
vyksmas. Bet ne kiekvienas vyksmas jau tuo pačiu yra 
istorija. Vyksmas yra tik gimininė istorijos žymė. Be 
vyksmo negali būti istorijos. O. Spannas yra pasakęs, 
kad, „tapsmas ir kitimas yra pirmasis istorijos elemen- 
tas“?. Bet šitas elementas sukuria istoriją tik tada, kai 
jis įgyja tam tikrų ypatybių, kurios jį išskiria apskritai 
iš vyksmo kategorijos. Jau Aristotelis yra pasakęs, kad 
vyksmas yra „motus, in guo mMateria appetit formam“, 
vadinasi, vyksmas yra toks judesys, kuriame medžiaga 
siekia lyties arba kuriame lytis yra medžiagoje realizuo- 
jama bei įkūnijama. Vyksmas šiuo atžvilgiu gali būti labai 
įvairus, žiūrint kokia forma kokioje medžiagoje yra 
realizuojama. Šita prasme galima kalbėti apie gamtinį 


! Teoretiškai yra galimos dar dvi pažiūros: 1) istorijos ir kultūros 
filosofijos yra visiškai persiskyrusios; 2) istorijos ir kultūros filosofi- 
jos yra susikertančios. Bet praktiškai šitos abi nuomonės — bent dabar — 
nepasitaiko. 

* Geschichtsphilosophie, 382 p. Jena, 1932. 

vyksmą, kuriame yra realizuojamos gamtinės formos. 
Gamtinis vyksmas yra ne kas kita kaip evoliucija. Evo- 
liucijoje gamtinis pasaulis pasiekia regimos savo išraiš- 
kos, vadinasi, realiai įkūnija ir apreiškia tai, kas gamtoje 
glūdi potencialiu būdu, kas joje yra tik reali galimybė. 
Bet gamtinio vyksmo, arba evoliucijos, mes nelaikome 
istorija. Tiesa, dažnai gamtos moksluose yra kalbama 
apie žemės istoriją, apie ledynų istoriją, apie jūrų istoriją 
ir t.t. Bet čia žodis „istorija“ yra vartojamas plačiausia 
vyksmo prasme. Čia jis turi tik gimininę savo žymę. 
Filosoline prasme nei žemė, nei ledynai, nei jūros isto- 
rijos neturi ir negali turėti. Bet jau visai teisingai ir 
tikra prasme galima kalbėti apie Olandijos pylimų istori- 
ją. Galima kalbėti apie kasyklų istoriją, kuriose yra ima- 
mi žemės turtai. Galima taip pat kalbėti apie laivų isto- 
riją, kurie apvaldo jūras. Šitie dalykai turi savo 
istoriją, nes jie yra surišti su žmogumi. Kur bet kuria- 
me vyksme nedalyvauja žmogus, ten istorijos nėra. Žmo- 
gaus dalyvavimas yra pirmutinė žymė, kuri bendrą ir 
plačią vyksmo kategoriją paverčia istorijos kategorija. 

Bet reikia gerai suprasti šitą žmogaus dalyvavimą. 
Kuris nors vyksmas tampa istoriniu tik tada, kai žmogus 
jame dalyvauja sąmoningai. Žmogaus kūnas, pav., neturi 
istorijos. Bet kūno gydymas arba jo auklėjimas jau gali 
turėti istoriją, nes čia žmogus sąmoningai kišasi į kūno 
gyvenimą ir jį tam tikru būdu apsprendžia. „Žodis „istori- 
ja“, — sako K. Joėlis,— reiškia ne tik vyksmą, bet ir vyks- 
mo sąmonę... Istorinis gyvenimas yra suvokiamas kaip 
istorinis mąstymas aukščiausiame laipsnyje, kaip istorijos 
filosofija“?. Tai reiškia, kad juo labiau vyksmas yra 
žmogiškosios sąmonės apvaldomas, tuo labiau jis darosi 
istorinis. Kadangi aukščiausias vyksmo sąmoningumo laips- 
nis apsireiškia istorijos filosofijoje, ji todėl teisingai 
ir yra laikoma istorijos kūrėja. Sąmoningumas ir istorija 
yra surišli savo esmėje. „Istorija reikalauja sąmonės, 
kad josios vyksmas nebūtų tuščias, ir sąmonė reikalauja 
istorijos, kadangi ji pati gyvena istoriškai, pakildama 
viršum savęs“1. Štai dėl ko istorija dažnai yra vadinama 
gyvenimo ir mąstymo sinteze. Gyvenimo vyksmo įsisą- 
moninimas yra antroji žymė, kuri istorinį vyksmą išskiria 
iš bendros vyksmo kategorijos. 


* Wandlungen der Weiltanschauungen, I, 21 p. Tūbingen, 1928. 
* K Joėl. Op. cit., 25 p. 

Vis dėlto nei tik vienas žmogus, nei tik vienas žmogaus 
sąmoningumas vyksmo dar nepadaro istorija, jeigu šitas 
vyksmas nėra pažangus. Sąmoningas žmogaus dalyva- 
vimas gali sukurti kuliūrą, bet jis vienas negali sukurti 
istorijos. Modernioji etnologija atskleidė šitą skirtumą 
ir tuo būdu prisidėjo prie kultūros ir istorijos sąvokų nusta- 
tymo. Kol evoliucionistinė etnologija primityviuosius 
žmones laikė be kultūros, tol kultūros nebuvimas 
buvo galimas laikyti istorijos nebuvimu, o josios sukū- 
rimas galėjo atrodyti istorijos pradžia. Senosios etnologi- 
jos klaida pastūmėjo kai ką padėti lygybės ženklą tarp 
kultūros ir istorijos. Tuo tarpu naujoji etnologija paro- 
dė, kad ir esant kultūrai istorijos gali nebūti. Šiandien 
jau negalima tvirtinti, kad primityvieji žmonės neturi 
kultūros, kaip manė praėjusio amžiaus etnologai. Jie 
turi kultūrą, bet jie neturi istorijos, nes neturi pažangos. 
Primityvieji turi kalbą, ugdymą ir techniką, vadinasi, 
visas parengiamąsias arba grindžiamąsias kultūros lytis. 
Bet visas kultūrinis jų gyvenimas nedaro pažangos, ir 
todėl jis negali būti laikomas istoriniu. Tiesa, jau pats 
kultūros, tegul ir labai netobulame laipsnyje, kūrimas 
suponuoja tam tikrą pažangą, ir todėl net ir pačiame 
primityviausiame gyvenime pažangos pradų galimą užeiti. 
Bet šitoji pažanga čia yra visai savotiška. Ji apima ne 
asmenis, ne generacijas, net ne amžius, bet tūkstančius 
metų. Todė! primityviame gyvenime lieka be istorijos ne 
tik atskiri asmenys, bet ir ištisos kartų eilės, nes jų | 
gyvenimo vyksmas esti tik kartojimas to, kas jau sukurta. 
Pats primityviųjų gyvenimas savo visumoje, kaip vyks- 
mas, kuris turi savo dalį visuotiniame vyksme, yra isto- 
rinis. Bet primityvieji kaip kartos, kaip tautos neturi 
istorijos, nes nedalyvauja visuotinio gyvenimo pažangoje. 

Primityviųjų nepažangumas galima aiškinti tuo, kad 
kultūra galima kurti ir gamtinės evoliucijos ribose, tuo 
tarpu tikras istorinis gyveni mas reikalauja dvasios projek- 
cijos į begalybę. Žmogus yra sykiu ir gamta, ir dvasia. 
Kultūra gali būti kuriama patenkinti ir gamtai, ir dvasiai. 
Kai kultūra yra kuriama patenkinti gamtos reikalavi- 
mams, ji negali daryti nuolatinės pažangos, nes šitos pa- 
žangos nedaro nė pati gamta. Gamta visados reikalauja 
tų pačių dalykų. Gamtiniai interesai visados yra vienodi. 
Jeigu gamtos reikalavimai yra patenkinami, ji nurimsta 
ir toliau žmogaus neveikdo. Begalinius reikalavimus stato 
tik dvasia. Dvasios reikalavimai niekados nėra aprėžti. 

Todėl jeigu kultūra yra kuriama pirmoje eilėje dvasiai 
ir jeigu yra žadinama dvasinių motyvų, ji tuo pačiu 
darosi pažangi, vadinasi, visados einanti į priekį, kad 
patenkintų begalinę dvasią. Tuo tarpu primityviųjų kultū- 
ra yra kuriama kaip tik gamtai, o ne dvasiai. Visi kul- 
tūriniai primityviųjų laimėjimai veikia gamtinės evoliu- 
cijos ribose ir siekia tik gamtinio tikslo. Primityviųjų 
kalba yra susižino jimui, primityviųjų technika yra reikalui 
ir primityviųjų ugdymas yra subrendimui. Bet ir susiži- 
nojimas, ir reikalas, ir subrendimas yra dar tik gamtiniai 
dalykai. Jiems patėnkinti primityvusis žmogus veikia są- 
moningai, vadinasi, kultūringai. Bet jis dar neveikia 
istoriškai, nes jis nedaro pažangos. Istorijos negalima 
identifikuoti su kultūra. Istorija gal dar galima būtų va- 
dinti pažangią kultūrą, bet niekados ne kultūrą apskri- 
tai. Pažangumas gyvenimo vyksme yra trečioji žymė, 
kuri bendrąjį vyksmą padaro istoriniu. 

Istorija tad yra sąmoningas ir pažangus žmogaus 
gyvenimo vyksmas. Istorija yra tik žmogaus gyvenimo 
vyksmas, bet toks, kuriame žmogus dalyvauja kaip są- 
moninga būtybė,vadinasi, kur jis kišasi į šitą vyksmą ir 
jį apsprendžia. Taip pat šitas vyksmas turi būti nuolatinis 
žengimas pirmyn prie dvasios suvokto idealo, vadinasi, , 
turi būti dvasios projekcija į begalybę, užbrėžta laike 
ir pasibaigianti tik amžinybėje. 

Šitaip suprasta istorija nieku būdu negalima su- 
talpinti kultūrinio vyksmo ribose, tegul šitas vyksmas 
ir būtų pažangus. Žmogus savo gyvenime sujungia' du 
pasauliu: gamtinį ir dieviškąjį, ir todėl su jais abiem jis 
gali turėti ir tikrumoje turi sąmoningų bei kūrybinių 
santykių. Iš istorijos nė vienos šitų santykių rūšies ne- 
galima išskirti, jeigu nenorime savavališkai susiaurinti 
istorijos sąvokos. Istorija apima ne tik žmogaus santykius 
su pasauliu, vadinasi, kultūrą, bet ir žmogaus santykius su 
Dievu, vadinasi, religiją. Istorija yra ne kuri nors žmogaus 
gyvenimo dalis, bet visas gyvenimas kaip toks, visoje savo 
pilnatvėje ir visame savo turiningume, Istorija-yra ne gy- 
venimo apraiška, bel pals gyvenimas. .N. Berdiajevas tei- 
singai istoriją vadina „sutirštinta buvimo lytimi"". Tas pats 
Berdiajevas sako, kad „istorija yra apreiškimas, kurio ob- 
jektas yra giliausia tikrovės esmė“"?. Istoriniame būties 


5 Der Sinn der Geschichte, 36 p. 
S Op. cit, 40 p. 

vyksme visa realybė apsireiškia ne paviršiumi, ne savo ap- 
raiškomis, bet pačia giliausia savo esme, ontologiniu savo 
pagrindu ir savo pirmykšte prigimtimi. Istorijoje susieina 
visi būties pradai, visi jie dalyvauja visuotiniame būties 
vyksme, ir tuo būdu visi jie yra istorijos apgaubti. Istorija 
sukasi aplink žmogų. Bet ne dėl to, kad ji būtų tik žmogaus 
padaras ir apimtų tik jo paties kūrybą, o dėl to, kad žmo- 
gus taip pat yra „sutirštinta buvimo lytis", kad jis yra mik- 
rokosmas, kuriame susitelkia visi būties pradai ir kuris to- 
dėl savaime virsta viso gyvenimo centru. Bet vienas tik 
žmogiškosios kūrybos vyksmas dar nesudaro viso gyveni- 
mo vyksmo. Kultūrinė kūryba yra labai svarbi istorijos 
lytis. Bet ji nėra vienintelė. Žmogus istorijos eigoje santy- 
kiuoja ir su Dievu, ne tik su pasauliu. Todėl religinė, arba 
dievažmogiškoji, kūryba taip pat priklauso istorijai. 
Dar daugiau! Religijos vaidmuo istorijoje yra dar svar- 
besnis negu kultūros. „Visas istorinis likimas,— sako 
N. Berdiajevas,— yra ne kas kita kaip žmogaus likimas; 
bet žmogaus likimas yra ne kas kita kaip likimas giliausių 
išvidinių santykių tarp žmogaus ir Dievo““. Antropocentri- 
nis mūsų laikų nusistatymas neįžiūrėjo, kad gyvenimo pro- 
blema iš esmės yra religinė problema. Ir ten, kur gyveni- 
mas galų gale pasilieka religijai neutralus, josios nei teig- 
damas, nei neigdamas, ten jis nėra nei gilus, nei prasmin- 
gas. Būties vyksmo gelmes, visą jo tragiką ir palaimą gali- 
ma patirti tik tada, kai šitas vyksmas pasiekia Dievą, su 
juo susijungdamas arba jį paneigdamas. Gyvenimui yra 
reikšmingas tik satanizmas ir teizmas, bet niekados ne 
nepriklausomas antropocentrizmas. Nepriklausomas ir 
Dievu nesirūpinąs antropocentrizmas tuojau išsigema į 
buržuaziškumą. Buržuazinė kultūra yra iš esmės deistinė 
kultūra. Bet tuo pačiu ji yra ir nevaisinga kultūra. Buržua- 
zinis nusiteikimas yra civilizacijos ženklas ir iš esmės bar- 
bariškas nusiteikimas. Antropocentrizmas visados skyla į 
buržuaziškumą ir prometėjizmą. Prometėjizmas galutinėje 
sąskaitoje virsta satanizmu. Bet gyvenimo — kosminio gy- 
venimo — atžvilgiu yra reikšmingiau demoniškai kovoti 
negu buržujiškai laisser passer. Gyvenimo problemos 
išsimezgimą rengia tik gėrio ir blogio pradų kova, bet 
ne tingus ir rambus pasitenkinimas pasiektais rezultatais. 
„Pirklių kultūra“ neturi dalies gyenime. „Istorija yra už 


*? Op. cit., 86 p. 

išganymą kovojąs gyvenimas“, kaip teisingai yra pastebė- 
jęs O. Spannas. Tai „nepertraukiama laiko kova su amži- 
nybe“?, kaip ją vadina Berdiajevas. Religija gyvenimo 
vyksme užima svarbiausią vietą, ir todėl dievažmogiško ji 
kūryba istorijoje yra pagrindinis elementas. 

Visa tai rodo, kad istorija apima visą gyvenimą, kad ji 
nėra jokia prasme kultūros funkcija arba kuri nors josios 
lytis. Atvirkščiai, kultūrinis žmogaus gyvenimas yra įglaus- 
tas į bendrąjį jo gyvenimą ir su juo iš esmės sutapęs. Kul- 
„ tūra nėra šalia istorijos, bet istorijoje. Istorija įima į save 
kultūrą kaip vieną visuotinio vyksmo apraišką, kaip vieną 
gyvenimo lytį, kuria susikristalizuoja žmogaus dalyva- 
vimas būties vyksmo apsprendime. Kultūra todėl tampa 
viena istorijos lytimi arba viena istorijos funkcija. Visas 
žmogaus gyvenimo vyksmas kristalizuojasi dviem pagrin- 
dinėmis lytimis: kultūra ir religija. Kultūra ir religija iš- 
semia istorinį Žmogaus gyvenimą ir tuo pačiu tampa istori- 
jos lytimis. Kultūra taip santykiuoja su istorija, kaip dalis 
su visuma, kaip visuotinis vyksmas su konkrečia savo ap- 
raiška. 


b. Istorijos filosofijos santykiai su kultūros filosofija 


Šitaip suprasti santykiai tarp istorijos ir kultūros tuojau 
parodo, kokie turi būti santykiai ir tarp istorijos filosofijos 
ir kultūros filosofijos. Istorijos filosofijos objektas yra vi- 
sas gyvenimo vyksmas, kiek jame žmogus dalyvauja kaip 
sąmoninga būtybė ir kiek šitas vyksmas yra pažangus. 
Istorijos filosofija negali apsirėžti tik kultūros vyksmo 
tyrinėjimų, nes pati istorija šituo vyksmu neapsiriboja. 
Istorijos filosofijos objektas yra ne tik žmogaus santykiai 
su pasauliu, bet ir jo santykiai su Dievu. „Istorijos metafi- 
zika, kaip istorijos filosofiją vadina Berdiajevas, turi rei- 
kalo su žmogaus likimu ribose išvidinės vienybės ir išvi- 
dinės tapatybės tarp žemiško ir dangiško jo likimo“ !“, 
Istorijos filosotijai rūpi ne viena kuri konkreti gyvenimo 
lytis, bet pats gyvenimo vy ksmas jojo pilnaivėje. Konkre- 
čias šito gyvenimo formas tiria filosofijos kaip vyksmo 
mokslo kitos disciplinos: kultūros filosofija ir religijos fi- 
losofija. Kultūros filosofijos objektas yra žmogiškoji kū- 


5 Geschichtsphilosophie, 373 p. 
* Op. cit., 104 p. 
W Op. cit., 73 p- 

ryba, kiek ji kyla iš žmogaus santykiavimo su pasauliu ar- 
ba su gamta. Religijos filosofijos objektas yra dievažmo- 
giškoji kūryba arba žmogaus santykiavimas su Dievu. Isto- 
rijos filosofijos objektas yra visuotinė kūryba, kuria reiš- 
"kiasi pats būties vyksmas kaip sąmoningas ir pažangus 
žmogaus gyvenimas. Kultūros filosofija todėl yra speciali 
istorijos filosofijos disciplina. Savo nagrinėjamu objektu 
ji įeina į istorijos filosofiją kaip į visumą. Bet ji netampa 
tik viena specialia istorijos filosofijos dalimi. Ji palaiko sa- 
varankiškos disciplinos charakterį, nes josios objektas 
Iormaliniu atžvilgiu yra skirtingas nuo istorijos filosofijos 
objekto. Kultūros filosofija priklauso istorijos filosofijai 
sisteminiu atžvilgiu taip lygiai, kaip kalbos arba meno fi- 
losofija priklauso kultūros filosofijai. Tarp filosofinių dis- 
ciplinų yra tam tikra hierarchinė tvarka, kuri dar nereiškia 
nesavarankiškumo. 

Atsimenant tad tas dvi minėtąsias pažiūras į kultūros 
filosofijos ir istorijos filosofijos santykius, galėsime dabar 
lengvai pastebėti, kad tikrai patenkinanti yra tik pirmoji 
pažiūra, kuri kultūros filosofiją laiko subordinuota istori- 
jos tilosotijai. Antroji pažiūra, netinkamai išspręsdama 
kultūros ir istorijos santykius, negali nustatyti nė tikrų 
santykių tarp kultūros filosofijos ir istorijos filosofijos. 

Kalbant apie šzultūros ir istorijos filosofijos santykius, 
reikia paminėti dar vieną specialesnį klausimą, būtent: 
kokie yra sanlykiai tarp kultūros filosotijos ir tos istorijos 
tilosolijos dalies, kuri šiandien yra vadinama „istorijos 
logika“. Vakaruose dabartinė istorijos filosofija turi dvi 
pagrindines dalis: istorijos metafiziką ir istorijos logiką. 
Istorijos metafizika nagrinėja gyvenimo vyksmą, jo esmę, 
jo tikslus, jo reiškimosi lytis ir dėsnius. Istorijos logika 
nagrinėja gyvenimo vyksmo mokslą, arba istorijos moks- 
lą. Pirmoji dalis yra istorijos filosofija tikra prasme. 
Antroji yra ne kas kita kaip istorinio pažinimo mokslas. 
Bet kadangi istorinis pažinimas nėra kitoks negu pažinimas 
apskritai, todėl šitoji istorijos filosofijos dalis negali būti 
laikoma istorijos filosofija. Ji priklauso, iš vienos pusės, 
logikai, iš kitos — žinijos filosofijai, kiek žinijos filosofija 
tiria bendruosius pažinimo fakto dėsnius. Istorijos logikos 
įtraukimas į istorijos filosofiją buvo pažadintas didelio 
gnoseologijos įsigalėjimo. Istorijos logika dažnai dar na- 
grinėja specialius istorijos metodų klausimus. Tuomet ji 
jau visiškai išeina iš filosofijos ribų ir pereina į specialiųjų 
istorijos mokslų sritį. 

Su istorijos logika, kaip ji suprantama dabar, kultūros 
filosofija neturi nieko bendro. Istorijos logika priklauso 
filosofijai kaip normos mokslui. Tuo tarpu istorijos filoso- 
fija yra iš esmės vyksmo mokslas. Tiesa, kiek istorijos l0- 
gika liečia pažinimą ryšium su praeitimi ir kiek ji susiliečia 
su žinijos filosofija, tiek ji gali turėti ryšių su kultūros fi- 
losofija. Bet kalbėti apie specialų istorinį pažinimą nėra 
prasmės. 


3. KULTŪROS FILOSOFIJA 
IR KITOS DISCIPLINOS 


a. Kultūros filosofija ir visuomenės filosolija 


Kultūros filosofijos ir visuomenės filosofijos santykių 
klausimas yra dar painesnis negu kultūros filosofijos ir 
istorijos filosofijos. Visuomenės filosofija šiandien yra dar 
gana jauna disciplina. Josios šaknys glūdi romantikoje. 
Romantika, kuriai bendruomenė buvo viena iš pagrindinių 
gyvenimo sąvokų, atrėmė visuomenės filosofiją į savo 
mokslą apie kolektyvo sielą. Nuo to laiko šita disciplina 
pradėjo pamažu brautis į filosofijos sistemą ir ten reikalau- 
ti lygių teisių su kitomis disciplinomis. Vis dėlto ligi pat 
mūsų dienų visuomenės filosofijos veidas nėra aiškus, ir 
dažnai nežinia, kuo ją laikyti: savarankiška filosofijos 
disciplina ar tik vienos kurios disciplinos specialia dalimi, 
ar gal tik vienos gyvenimo problemos specialiu tyrinėjimų, 
kuris nesudaro atskiros disciplinos, bet kuris netelpa nė 
vienoje kitoje jau esančioje disciplinoje. Šitas klausimas 
bus galima išspręsti lik panagrinėjus visuomenės (iloso- 
fijos sąvoką ir josios objektą. 

Visų pirma visuomenės filosofiją reikia skirti nuo so- 
ciologijos. Tiesa, visuomenės filosofija (Sozialphilosophie) 
dažnai yra vadinama sociologija. Bet pavadinimas ir pats 
šitų dviejų disciplinų sugretinimas yra netikslus. Sociolo- 
gija yra specialus visuomenės mokslas arba net ištisa vi- 
suomeninių mokslų grupė. Tuo tarpu visuomenės filosofi- 
ja, kaip parodo jau pats vardas, yra filosofinė disciplina. 
Sociologija ir visuomenės filosofija turi tą patį malerialinį 
objektą, bet jiedvi skiriasi formaliniu objektu. Sociologija 
tyrinėja visuomeninio gyvenimo apraiškas, kaip jos yra 
tikrovėje. Tuo tarpu visuomenės filosofija ieško visuome- 
ninio gyvenimo pagrindų ir giliausių jo priežasčių. Reikia 

pripažinti, kad dabartinėje sociologijoje yra daugybė filo- 
sofinių svarstymų, o dabartinėje visuomenės filosofijoje — 
daugybė specialių sociologijos klausimų. Šitų dviejų dis- 
ciplinų ribos dabar yra labai neaiškios. Tai atsitiko dėl to, 
kad visuomenės filosofijos kūrime dalyvavo ne tiek filoso- 
fai iš pašaukimo ir profesijos, kiek visuomenininkai ir tei- 
sininkai. Visuomene, kaip filosofijos tyrimo objektu, susi- 
domėta tik labai neseniai. Juk tokie visuomenės filosofijos 
atstovai, kaip O. Spann, W. Sauer, E. Eppich, yra išėję ne 
iš filosofijos, bet iš ekonomijos arba teisės srities. Todėl 
dabartinė visuomenės filosofija nėra tiksliai atskirta nuo 
specialiųjų visuomenės mokslų, kurie sudaro sociologijos 
sistemą. 

Visuomenės filosoiijos objektas yra visuomeninis žmo- 
gaus gyvenimas. Žmogus, būdamas iš pačios prigimties 
Zoon politikon, kaip jį pavadino jau Aristotelis, kuria vi- 
suomeninio gyvenimo lyčių ne tik kultūrinėje srityje, bet 
ir religinėje, ir net jau gamtinėje. Visuomeninis žmogaus 
gyveninias yra ne viena kuri alskira gyvenimo sritis, bet 
vienas specialus gyvenimo atžvilgis, kuris traukiasi per 
visus gyvenimo laipsnius ir per visas jojo sritis. Visuome- 
ninio gyvenimo užuomazgų randame jau pačios gamtos 
gyvenime. Šitos užuomazgos išsivysto kultūroje ir savo at- 
baigą randa religijoje. Religinė visuomeninio gyvenimo 
forma taip pat yra faktas, kurio visuomenės filosolija nega- 
li nepaisyti. Visuomenės filosofijos objektas išplinta visa- 
me gyvenimo plote, o ne susilelkia kurioje tik vienoje jo 
dalyje. Visuomeninis gyvenimas nėra tik specifinė kultū- 
TOS apraiška, nes jis yra ir religijoje, ir dar net tobuliau ne- 
gu kultūroje. Visuomeninis gyveni mas yra visas žmogaus 
gyvenimas, tik suprantamas tam tikru alžvilgiu, kaip ap- 
raiška bendruomeninės žmogaus prigimties, kuri eina per 
visas objektyvinio gyveni mo sritis. 

Visa tai padaro, kad visuomenės filosofija negali tilpti 
kultūros filosofijoje, nes josios objektas netelpa kultūro- 
je. Bet ji turi su kultūros filosofija labai ankštų ryšių, nes 
visuomeninės apraiškos geriausia yra stebėti ir tirti kultū- 
riniame gyvenime. Kultūros filosofija taip pat paliečia vi- 
suomeninę gyvenimo lytį, kiek ji dalyvauja kultūros kūri- 
me ir kiek ja apsireiškia objektyvūs kultūros pavidalai. Bet 
kultūros filosotija negali tirti visuomeninių apraiškų visu- 
mos, nes jos išeina iš kultūros ploto ir tuo pačiu nustoja 
būti kultūros filosofijos objektu. Religinė visuomeninio 
gyvenimo lytis nėra kultūrinės kūrybos padaras ir todėl 

nėra nė kultūros filosofijai priklausanti problema. Bet 
visuomenės filosofija ją gali ir Luri tyrinėti, nes ji tyrinėja 
visa tai, kas tik yra visuomeninės prigimties. Ar tai pri- 
klauso kultūrai, ar religijai — visuomenės filosofija nežiū- 
ri. Tuo tarpu kultūros filosofija negali peržengti kultūros 
ribų. Vadinasi, visuomenės filosofijos objektas netelpa 
kultūros filosofijoje. Visuomenės filosofijos negalima įg- 
lausti į kultūros filosofiją kaip specialios dalies arba spe- 
cialios problemos tyrinėjimo. 

Dėl! tų pačių priežasčių visuomenės filosofijos negali- 
ma įglausti nė į religijos filosofiją. Religijos filosofija, kaip 
ir kultūros filosofija, paliečia visuomeninį gyvenimą, kiek 
juo reiškiasi žmogaus santykiai su Dievu. Bet religijos fi- 
losofija netyrinėja visuomeninio gyvenimo ex professo. 
Religijos filosofijai apskritai nerūpi kultūrinės visuomeni- 
nio gyvenimo lytys. Visuomeninė religijos filosofijos dalis 
yra žymiai siauresnė negu visuomenės filosofija, paimta 
savo visumoje. Vadinasi, visuomenės filosofija netelpa nė 
religijos tilosofijoje. 

Objekto apimties alžvilgiu visuomenės filosofija su- 
lampa su istorijos tilosofija, nes istorijos filosofija, apim- 
dama visą gyvenimo vyksmą, tuo pačiu apima ir visuome- 
ninį šito vyksmo reiškimąsi. Vis dėlto visuomenės filosofi- 
ja nėra speciali istorijos filosofijos disciplina. Istorijos fi- 
losolija kreipia dėmesio į savo objeklą tapsmo alžvilgiu. 
Visuomenės filosotija nagrinėja visuomenę būsmo atž- 
vilgiu. Istorijos filosofijai visuomenė yra svarbi kaip gy- 
venimo vyksmo vedėja ir jo apsprendėja. Visuomenės fi- 
losofija į visuomenę žiūri kaip į pastovų gyvenimo pavida- 
lą. Prof. Šalkauskis šitas dvi disciplinas atskiria tuo, kad 
istorijos filosofijai, pasak jo, yra „svarbus visuomeninio 
vyksmo turinys, visuomenės filosofijai — visuomenės gy- 
venimo lytys, arba formos“!. 

Tuo būdu visuomenės filosofijos negalima sutalpinti 
nė vienoje filosofijos kaip tapsmo mokslo disciplinoje: 
nei kultūros, nei religijos, nei istorijos filosofijoje. Bet nė 
nuo vienos šitos disciplinos josios negalima atskirti. Nė 
nuo vienos visuomenės filosofija nėra nepriklausoma, nes 
josios objektą nagrinėja ir kultūros, ir religijos, ir istorijos 
filosofija. Šitoks keistas visuomenės tilosolijos padėjimas 
atsiranda dėl to, kad pals josios objektas yra vienas viso 
gyvenimo alžvilgis. Visuomenės filosofija nagrinėja ne 

vieną kurią gyvenimo sritį, ne vieną kurį atskirtą ir aprėž- 
tą objektą, bet visą gyvenimą tam tikru atžvilgiu. Todėl 
ji negali nei atsiskirti nuo kitų disciplinų, nei su jomis 
sutapti. Iš kitos pusės, visuomenės filosofija negali tapti 
nė savarankiška disciplina filosofijos sistemoje. Visuome- 
ninis gyvenimo atžvilgis nėra savarankiška gyvenimo lytis 
šalia kitų lyčių, kaip kultūra arba religija. Ji yra sutapusi 
su kitomis lytimis, ji yra jas visas persunkusi ir nuo jų to- 
dėl priklausanti. Neturėdama tad savarankiško objekto, 
visuomenės filosofija tuo pačiu negali nė pati virsti nepri- 
klausoma disciplina. Ji iš esmės yra ir gali būti tik gyveni- 
mo filosofijos disciplinų ribose. Ji tyrinėja specialią gyve- 
nimo problemą, ir šiuo atžvilgiu ji yra pateisinamą. Bet 
šita josios problema nėra vienalypė, tik jungtinė. Ji susi- 
deda iš gamtinės, kultūrinės ir religinės dalies. Tuo pačiu 
todėl ir visuomenės filosofija tampa specialia gyvenimo 
visuomeninio atžvilgio sintetika. Ji sintetizuoja ir specia- 
liau tyrinėja tai, kas yra pasisklaidę visame gyvenime ir 
ką savo vietoje tiria istorijos, religijos ir kultūros filoso- 
ftijos. Visuomenės filosofija yra specialus ir sintetinis vi- 
suomeninio gyvenimo atžvilgio tyrinėjimas filosofiniu me- 
lodu ir filosofinėmis priemonėmis. 

Tokių specialių tyrinėjimų filosofijos sistemoje gali 
pasitaikyti ir daugiau. Paskutiniu metu yra ypač pabrėžia- 
mas tautos vaidmuo žmogaus gyvenime. .Nebūtų nieko 
nuostabaus filosofiniu būdu patyrinėti tautą, josios esmę, 
josios buvimo lytis, josios tikslus ir josios gyvenimo pras- 
mę. Tai būtų tautos filosofija. Bet šitoji tautos filosofija ne- 
galėtų pretenduoti į filosofijos sistemą kaip nepriklausoma 
disciplina, nes josios objektas — tauta — taip pat yra ne 
atskira ir savarankiška gyvenimo sritis, tik vienas gyveni- 
moalžvilgis, kuris eina per visus gyvenimo laipsnius ir per 
visas jojo sritis. Tautos filosofija būtų tik specialus gyveni- 
mo tautinio atžvilgio tyrinėjimas. Tas pat būtų ir su vyro 
bei moters problemos tyrimu. Lytis taip pat nėra gyvenimo 
sritis, bet gyvenimo atžvilgis arba, tiksliau, buvimo būdas, 
Todėl lyčių filosofija būtų tik specialus lytinės būsenos 
tyrinėjimas filosofiniu būdu. Tą patį galima pasakyti ir 
apie visas kitas tuo būdu atsirandančias ir atsirasiančias 
filosofines disciplinas. 

Šitaip suprasta visuomenės filosofija, savaime aiškų, 
turi ankštų ryšių su kultūros filosofija, bet su ja nesutampa. 
Ji susiliečia su kultūros filosofija tam tikra dalimi, kiek 
visuomeninis gyvenimo atžvilgis yra tiriamas kultūros 

plotmėje. Bet ji išeina iš kultūros filosofijos ribų ten, kur 
paliečia visuomeninį gyvenimą gamtoje ir religijoje. 
Kultūros Hilosofija ir visuomenės filosofija yra viena su 
antra susisiekiančios, bei ne viena antrai palenktos. Jos 
nagrinėja visuomeninį gyvenimą abi, bet visuomenės filo- 
sofijos objektas yra žymiai platesnis negu kultūros iiloso- 
fijos. Visuomenės filosofijos problema tik viena savo da- 
limi telpa kultūros filosofijoje, Iš kitos pusės, kultūros fi- 
losofija taip pat netelpa visuomenės filosofijoje. Šalia vi- 
suomeninio gyvenimo, kurį tiria kultūros filosofija, jai 
dar lieka daugybė kitų problemų, kurių visiškai neliečia 
visuomenės filosofija, pav., kultūros esmė, kultūros santy- 
kiai su gamta, kultūros lytys ir tikslai. Todėl visuomenės 
filosofijos objektas vienu atžvilgiu yra platesnis už kul- 
tūros filosofijos objektą, o kitu atžvilgiu kultūros filoso- 
fijos objektas yra platesnis už visuomenės filosofijos ob- 
jektą, nes jie paliečia kiltas sritis, tiriamas kiekvienos šitos 
disciplinos-atskirai, Visuomenės filosofija yra — gyvenimo 
atžvilgiu — atžvilginė disciplina. Kultūros filosofija — 
gyvenimo atžvilgiu — yra sritinė disciplina. Todėl jos vie- 
noje vietoje susiliečia, o kitoje — persšiskiria. 


b. Kultūros Hilosofija ir pedagogika 


Du dalykai verčia kalbėti apie kultūros filosofijos ir 
pedagogikos santykius: išvidinis šitų disciplinų ryšys ir 
vyraujančios kuiiūrpedagoginės srovės buvimas. Kultūros 
filosofija turi daugiau ryšių su pedagogika negu bet kuri 
kita filosofijos disciplina. Iš kitos pusės, šiandien pedago- 
gikos moksle vyrauja srovė, kuri yra ypatingai atsirėmusi 
į kultūros filosofiją. Ji save visai teisingai vadina kultūr- 
pedagogine. Kultūrinės vertybės jai turi ypatingos reikš- 
mės ugdymo problemoje. Visa tai paragina panagrinėti 
arčiau išvidinius kultūros filosofijos ir pedagogikos santy- 
kius. 

Išvidinis kultūros filosofijos ryšys su pedagogika aiš- 
kėja iš išvidinio ryšio tarp pedagogikos ir filosofijos aps- 
kritai. Šiandien pedagogai daug ginčijasi dėl pedagogikos, 
kaip mokslo, autonomiškumo..Niekas negali neigti, kad pe- 
dagogika tam tikru būdu priklauso nuo įvairių kitų moks- 
lų: nuo psichologijos, nuo antropologijos, nuo medicinos, 
o ypač nuo filosofijos ir teologijos. Šitas priklausomumas 
kaip tik ir pažadina mintį, kad pedagogika negalinti turėti 

autonomijos mokslų sistemoje, kad ji esanti tik tam tikros 
mokslų grupės dalis arba speciali antropologijos, ypatingai 
psichologijos, disciplina. R. Hėnigswaldas, pav., mano, kad 
pedagogika į universitetus gali būti įsileista tik kaip filo- 
sofinė disciplina. 

Šitoks ypatingas pedagogikos siejimas su filosofija 
nėra atsitiktinis. Tiesa, jis anaiptol nepanaikina pedagogi- 
kos, kaip mokslo, autonomijos. Bet kuris mokslas gali būti 
nepriklausomas įvairiais atžvilgiais ir įvairiais laipsniais. 
Fizika, pav., intensyviai naudojasi matematika. Bet dėl to 
ji dar nenustoja nepriklausomumo, nors ji nėra nepriklau- 
soma tokiame pat laipsnyje, kaip pati matematika. S. Beh- 
nas todėl teisingai mokslų autonomiškumą skirsto į du 
laipsnius: į pirmo laipsnio ir antro“. Fizika bus antro laips- 
nio nepriklausoma disciplina. Tuo tarpu matematika — pir- 
mo laipsnio. Pritaikant šitą mintį pedagogikos ir filosofi- 
jos santykiams, bus aišku, kad filosofija yra pirmo laips- 
nio autonomiškas mokslas, o pedagogika — antro laipsnio. 
Iš kitos pusės, į mokslų autonomiškumą galima žiūrėti ma- 
terialiniu ir formaliniu atžvilgiu. Pedagogika naudojasi ki- 
tų mokslų išvadomis kaip medžiaga savo problemoms sprę- 
sti. Ji todėl materialinių atžvilgiu nėra autonomiška. Bet ji 
šitą medžiagą sutvarko savarankiškai, pagal savo uždavi- 
nius ir tikslus. Ji nagrinėja ją ypatingu atžvilgiu, kuriuo 
josios nenagrinėja nė vienas kitas mokslas. Formalinių 
tad atžvilgiu pedagogika yra autonomiškas mokslas. Vis 
dėlto josios sąryšis su filosofija, ir tai ypatingas sąryšis, 
pasilieka visados, nes pedagogika ir materialiniu atžvilgiu 
filosofijai lieka labai daug skolinga. 

Jau Platonas, pasak Natorpo, yra supratęs, kad ugdy- 
mas yra ne kas kita kaip praktiškai pritaikyta filosofija“. 
Ugdomasis darbas yra galimas tik tada, kai yra suvokiama 
žmogaus gyvenimo prasmė ir jo buvimo tikslas. Pirma, 
negu pradedama ugdyti, reikia žinoti, kam ugdyti. Ugdymo 
tikslas yra pirmutinis, su kuriuo susiduria kiekvienas ug- 
dytojas, Tikslas ugdyme, kaip ir visur kitur, yra primus in 
intentione. Tuo tarpų ugdymo tikslas nieku būdu negali 
būti suprastas ir susektas be gyvenimo tikslo. Žmogus ug- 
dymu yra rengiamas gyvenimui. Todėl kaip suprasime, 


2 Plg. Ūber die Grundlagen der Pūdagogik, Mūnchen, 1918. 


3 Plg. Allgemeine Geschichte der Padagogik, 343—356 p. Pader- 
born, 1928. 
* Pig. Philosophie und Pėdagogik, 5 p. Marburg, 1909. 

koks yra gyvenimo tikslas, taip suprasime ir tai, koks yra 
ugdymo tikslas. Kovoje už ugdymo tikslus visados pasi- 
rodo pasaulėžiūra. Taip yra ne tik su ugdymo tikslu, bet 
ir su pačiu jo objektu. Pažiūros į žmogų taip pat turi le- 
miančios reikšmės visam ugdomajam darbui. Kam ugdyti- 
nis yra tik medžiagos agregatas, kaip jį laiko materialistinė 
pasaulėžiūra, tas jį ugdys kitaip negu tas, kas ugdytinį lai- 
ko Absoliuto atvaizdu. Kitoks bus ugdymas, jei žmogui 
yra pripažįstama substanciali ir nemirtinga siela, vėl ki- 
toks, jei šita jo siela yra laikoma tik asociacijų ryšuliu, 
kaip skelbia Wundto mokykla. Pažiūros į gyvenimą ir į 
žmogų, vadinasi, pasaulėžiūra, paimta plačiausia prasme, 
apsprendžia visą ugdomąjį darbą. 

Tuo tarpu nustatyti tam tikras pažūras į būtį yra kaiptik 
filosofijos uždavinys. Filosofija par excellence yra pasau- 
lėžiūros mokslas. Čia ji tad ir susiliečia su pedagogika. Fi- 
losofija duoda pedagogikai vedamųjų idėjų. Ji negrindžia 
josios darbo tam tikrais dėsniais, kaip biologija ar fiziolo- 
gija. Bet ji pedagogiką veda nustatydama ugdytojui ir pe- 
dagogui jo darbo kryptį, apspręsdama jo darbo apimtį ir 
Ela, Pedagogi kos atžvilgiu filosotija yra vedamasis mo- 

slas, 

Iš filosofinių disciplinų, kurios sudaro vedamuosius 
pedagogikos mokslus, ypatingą vietą kaip tik ir užima 
kultūros filosofija. Kultūros filosofija, kaip jau buvo mi- 
nėta, nagrinėja tą gyvenimo sritį, kurią sudaro žmogiškoji 
kūryba, vadinasi, kuri priklauso nuo laisvo ir sąmoningo 
žmogaus veikimo. Žmogiškoji kūryba gyvenimo santvar- 
koje užima labai ypatingą vietą dėl to, kad tokią pat ypa- 
tingą vietą užima ir žmogus būties santvarkoje. Parengti 
žmogų gyvenimui, ką stengiasi ugdymas, reiškia visų pir- 
ma parengti jį šitai kūrybai, parengti jį laip, kad jis šiltoje 
kūryboje aktyviai dalyvautų, kad jis sugebėtų kurti ir su- 
prastų savo kūrybos esmę ir tikslą. Kitaip sakant, parengti 
žmogų gyvenimui reiškia visų pirma parengti jį kultūrai, 
nes kultūrą kaip tik ir sudaro žmogiškoji kūryba. Pirmuti- 
nis, plačiausias ir sykiu reikšmingiausias ugdymo uždavi- 
nys todėl yra kuliūrinimas. Kiti ugdymo uždaviniai, kaip 
fizinis ar net ir religinis auklėjimas, sudaro tik nedidelę 
ugdomojo darbo dalį. Tuo tarpu visas ugdymas paprastai 
sukasi apie kultūrinį lavinimą. Kultūra yra plačiausia gy- 
venimo sritis, labiausiai išsišakojusi, ir todėl parengimas 
jos tikslams taip pat yra plačiausias ir sunkiausias ugdymo 
uždavinys. 

Kultūros filosofija šiam uždaviniui vykdyti kaip tik ir 
duoda pagrindinių nurodymų. Ji atskleidžia žmogaus kūry- 
bos prasmę ir jos tikslus, ji nurodo, kokiomis lytimis šita 
kūryba kristalizuojasi gyvenimo eigoje ir kokios reikšmės 
šios lytys turi visai kūrybai. Tuo būdu kultūros filosofija 
tampa pagrindine vedamąja disciplina svarbiausiam ugdy- 
mo uždaviniui — kultūrinimui. Be kultūros filosofijos pe- 
dagogika negalėtų tinkamai suprasti kultūrinio lavinimo 
tikslų, ir tuo pačiu ji negalėtų imtis tinkamų priemonių 
kultūriniam žmogaus parengimui. Štai dėl ko prof. Šalkau- 
skis ir sako, kad „pedagogas, nesiorientuojąs laisvai ir są- 
moningai kultūros probleinoje, bus visados linkęs nesąmo- 
ningai ir pasyviai plaukti su srove ir laiku ir nepajėgs su- 
naudoti aukštiems ugdymo tikslams visų tų galimybių, 
kurių yra laisvoje žmogaus asmenybėje“?. Štai dėl ko 
kultūros filosofija formavosi paraleliai su pedagogikos 
mokslo formavimusi. 

Kultūros filosofijos ryšys su pedagogika ypač matyti 
dabartinėje pedagogikos srovėje, kuri paprastai yra va- 
dinama kultūrpedagogine, Kultūrpedagogikos atstovams 
"(E. Ecker, E. Spranger, T. Litt, J. Cohn) „ugdymas yra kito 
asmens sielos meilės pažadintas noras išvystyti jame pilnu- 
tinį sugebėjimą vertybes prisiimti ir jas apipavidalinti““. 
Vertybės sąvoka yra pagrindinė šitos pedagoginės srovės 
šąvoka. Ji todėl kartais net yra vadinama „wertphiloso- 
phische Pūdagogik“'. Ugdymas šitai srovei yra vertybių 
realizavimas žmoguje. Kaip apskritai kultūra yra vertybių 
realizavimas tikrovėje, taip ugdymo esmė esanti ta, kad jis 
šitas vertybes realizuoja žmogaus asmenyje. Tuo jis ypa- 
tingai susiliečia su kultūra, tapdamas aukščiausiu kultū- 
riniu veikimu. Iš tikro, jeigu ugdymas gamtinį žmogų pa- 
verčia kultūriniu, jei jis pakelia jį iš gamtinio padėjimo į 
sąmoningą ir kultūrinį padėjimą, tai ne kuo: kitu kaip tik 
aukštesnių vertybių realizavimu jo prigimtyje. Kultūrpe- 
dagogika todėl ypatingai šliejasi prie kultūros, kurios gė- 
rybėse ji mato realizuotas šitas aukštesnes vertybes ir iš 
kurios išsivystymo ji tikisi laimėti ugdymui normas. Ug- 
dymo idealai jai išauga iš kultūros idealų, ir ugdymo užda- 
vinys yra laip parengti žmogų, kad jis „jam prieinamo kul- 


5 Kultūros filosofijos metmens, 6—7 p. : 
E. Spranger. Lebensiormen, 381 p. Halle a. S., 1930. 
* Pig. A. Messer. Pidagogik der Gegenwart, Leipzig, *1931. 

tūros pasaulio prasmę ir dorinį turinį pagal savo paties nu- 
sislatymą ir sugebėjimą suprastų, įvertintų ir apipavidalin- 
tų“. 

Kultūrpedagogika šiandien yra rimčiausia pedagoginė 
srovė. Visi didieji Vakarų pedagogai yra kultūrpedago- 
gikos šalininkai ir atstovai, Nesunku pastebėti, kad šitoje 
srovėje kultūra yra suprantama ne tiek kaip gamtos api- 
pavidalinimas ir ne tiek kaip žmogaus kūryba, kiek kaip 
verlybių realizavimas. Kultūrpedagogika iš esmės yra pa- 
grįsta tam tikra kultūros filosofija. Kultūros supratimas 
čia yra atrama ugdymo supratimui. Ugdymas šiai srovei 
yra specialus kultūrinis veikimas, kuriuo vertybės yra re- 
alizuojamos žmoguje, vadinasi, toks kultūrinis aktas, kuris 
liečia žmogų. Galima kultūrpedagogikai prikišti, kad jo- 
sios ugdymo supratimas yra per platus, kad kiekvienas 
ugdymas yra vertybių realizavimas, bet ne kiekvienas ver- 
tybių realizavimas yra ugdymas. Vertybes žmoguje rea- 
lizuoja ir dora, ir religija, ir higiena su medicina. Jeigu 
tad ugdymą en bloc laikysime vertybių realizavimu žmo- 
guje, mes jį suplaksime sų visomis minėtomis sritimis. Be 
vertybių realizavimo, ugdymas dar turi savotiškų elemen- 
tų, kurie jį atskiria ir nuo doros, ir nuo religijos, ir nuo me- 
dicinos bei higienos. Kultūrpedagogika kaip tik ir nepas- 
tebėjo šitų savotiškų ugdymo pradų. Vis dėlto šita peda- 
goginė srovė yra charakteringa tuo, kad kultūros filosofi- 
ja jai nurodo ne Tik gaires pačiam ugdomajam darbui, bet 
kad ji ir pagrindžia svarbiausias šitos srovės sąvokas. Kul- 
tūrpedagogika yra aiškiausias ir artimiausias pavyzdys, 
kaip kultūros filosofija artimai siejasi su pedagogikos mo- 
kslų. 

Trečias skyrius 


KULTŪROS FILOSOFIJA 
IR PASAULĖŽIŪRA 


1. PASAULĖŽIŪROS SUPRATIMAS 
a. Pasaulėžiūra kaip dvasios santykis su būtimi 


Pasaulėžiūrų įvairumas yra neginčytinas faktas. Jau 
nuo pat žmogaus minties pabudimo dvasia nevienodai su- 
prato pasaulį ir gyvenimą, nevienodai juos vertino ir todėl 
nevienodai formavo. Pažiūrų vienodumas yra siekiamasis 
žmonijos idealas. Bet istorijos vyksme jis niekados nebu- 
vo ir nebus realizuotas. Atvirkščiai, juo žmogaus dvasia 
giliau įsibrauna į būties paslaptis, tuo savotiškiau ji šitą 
būtį suvokia ir tuo pažiūros vis labiau skaldosi. Istorijos 
vyksmas atrodo einąs ne į pažiūrų vienybę, bet į pažiūrų 
įvairybę. Galimas daiktas, kad šitoji įvairybė kada nors 
pasieks išvidinę savo vienybę. Bet tuo tarpu mes galime 
kalbėti tik apie pasaulėžiūrų skaldymąsi ir net apie pakri- 
kimą. Pasaulėžiūrų įvairybė reiškia ne ką kita kaip žmo- 
gaus dvasios sugebėjimą pažiūrėti į pasaulį ir į gyvenimą 
iš begalybės atžvilgių. Ir šitas sugebėjimas anaiptol nėra 
žmogaus dvasios silpnybė. Atvirkščiai! Jis kaip tik ir pa- 
rodo, kad žmogus bent in potentia yra begalinis, kad abso- 
liutumas jam yra siekinys, tegul ir niekados nerealizuo- 
jamas. Pasaulėžiūrų įvairybė tikrumoje reiškia žmogaus 
dvasios absoliutumą. Chaosas, apie kurį šiandien vis la- 
biau kalbama, atsiranda tik tada, kai visos šitos pažiūros 
neturi vienijančio centro, kai ir pati būtis praranda pir- 
mykštę savo vienybę. Šiandieninis pasaulėžiūros pakri- 
kimas kaip tik ir kyla iš tokio centro stokos. Šiandien savo 
pažiūromis žmogus suskaldė pačią būtį ir tuo būdu pateko 
į visuotinį sąmyšį. Pats pasaulėžiūros įvairumas kaip toks 
nėra ir negali būti jokia blogybė. Jis yra natūralus prigim- 
to pažinimo padaras. Tai apsireiškimas dvasios santykių 
su būtimi. 

Pasaulėžiūra priklauso pažinimo sričiai. Bet pasaulėžiū- 
rinis pažinimas nėra pirmykštis, naivus pasaulio bei gyve- 
nimo suvokimas. Naivus suvokimas ir pergyvenimas ga- 
mina tik pasaulėvaizdį, ne pasaulėžiūrą. Pasaulėžiūra jau 
yra kritiško ir sąmoningo žmogaus nusistatymo dalykas. 
Pasaulėžiūroje dvasios ir būties santykis jau yra kilęs iš 
žmogaus kovos su gamta, iš gamtos apvaldymo ir iš josios 
apipavidalinimo. Pasaulėžiūra jau yra tikra žmogiškoji kū- 
ryba ir todėl priklauso kultūros sričiai. Kai dvasia pažįsta 
pasaulį, ji pažįsta jį ne tik taip, kaip jis yra, bet ir taip, kaip 
pati dvasia yra. Pasaulis ateina dvasiai chaotišku pavidalu. 
Begalinė daugybė įspūdžių, kurie užplūsta mūsų sąmonę, 
patys savyje yra nesutvarkyti ir neprasmingi. Juos sut- 
varko ir įprasmina dvasia. Jeigu pasaulis mus pasiekia 
kaip chaosas ir jeigu vis dėlto mes jį suvokiame kaip kos- 
mą,tai tik dėl to, kad dvasia įveda į jį vienybės pradą, kad 
ji visiems tiems įspūdžiams suteikia prasmės, kad juos sut- 
varko ir susistemina. Dvasios gyvenimas nėra įspūdžių 
suma, rišama asociacijų. Dvasios gyvenimas yra organiška 
vienybė, kur substancialus centras telkia savyje visa, kas 
jame yra arba įvyksta. Jis palenkia savo dėsniams išvirši- 
nius įspūdžius, jis persunkia dvasiniu pradu visą gamtą. 
R. Euckenas teisingai yra pastebėjęs, kad „tyrinėtojo pa- 
saulis, perkeisdamas gamtą į jėgas, dėsnius ir santykius, 
iš esmės yra kitoks negu tas, kurį mums perteikia juslės“ !. 
Juslių perteiktame pasaulyje dar vyrauja gamta. Dvasios 
perkurtame ir perkeistame pasaulyje gamta ir dvasia su- 
eina išvidinėn vienybėn. Pažinimas, iš kurio kyla pasaulė- 
žiūra, nėra tikrovės fotografija, bet tikrovės portretas, ku- 
riame yra įdėta jau ir kuriančiosios dvasios bruožų. Kiek- 
viena pažįstanti dvasia yra tarsi prizmė, kuri savaip laužia 
ateinančius įspūdžius ir juos savaip sutvarko. Tai nėra gno- 
seologinis subjektyvizmas. Tai tik noras dvasinį pažinimą 
išgelbėti iš naivaus realizmo, kuris pažinimo srityje neran- 
da jokios kūrybos. Pažinimas yra kūryba, kaip ir kiekvie- 
nas dvasios aktas. Ir juo aukštesnis yra pažinimo laips- 
nis, tuo kuriamoji dvasios įtaka yra didesnė. Pažinimas kyla 
ne tik iš pažįstamo objekto, bet ir iš pažįstančio subjekto. 
Pažinimas yra pirmutinis aktas, kuriuo žmogaus dvasia 
kuria ir palaiko kosmo vienybę. 

Pasaulėžiūra, kaip aukštesnis ir sistemingas pažinimo 
laipsnis, turi savyje dar daugiau žmogaus dvasios bruožų. 


! Der Sinn und Wert des Lebens, 23 p. Leipzig, 1922. 

Juslių pažinime dvasia tik priima tai, kas jai ateina iš iš- 
viršinio pasaulio. Tai yra pažinimo medžiaga ir tuo pačiu 
intelektualinės kūrybos materialinė atrama. Bet aukštes- 
niuose pažinimo laipsniuose, iš kurių išauga pasaulėžiūra, 
žmogaus dvasia sutvarko ir apipavidalina šitą medžiagą 
jau pagal idealinę savo esmę ir pagal idealinius pirmavaiz- 
džius. Todėl pasaulėžiūroje labai aiškiai žymus tasai pra- 
das, kuris jungia pakrikus įspūdžius ir su jais atgabentą 
gamtinę medžiagą. Pasaulėžiūroje yra žymi dvasios struk- 
tūra. Šiuo tad atžvilgiu pasaulėžiūra yra kūrybinės dva- 
sios santykiavimas su būtimi pažinimo tvarkoje. Pažinimė 
dvasia suardo pasaulio užtvaras, įsibrauna į pačias jo gel- 
mes ir būtį suvokia ne tik pasyviai, bet ir aktyviai, pati su- 
teikdama būčiai savų bruožų, tuo būdu ją perkurdama ir 
suvienydama. Tasai būdas, kuriuo dvasia su būtimi san- 
tykiuoja, kuriuo ji būtį apipavidalina ir suvienija pažini- 
mo srityje, kaip tik ir gamina pasaulėžiūrą. 

Pasaulėžiūra todėl visados yra tam tikras žmogaus nu- 
sistatymas būties atžvilgiu. Pasaulėžiūra yra dvasios santy- 
kiuosena su tuo, kas yra. Savo atsiradimui ji reikalauja 
dviejų polių: objektyvios būties ir subjektyvios dvasios. 
Pasaulėžiūra nėra tik vienos dvasios padaras. Ji nėra lik 
subjektyvi. Bet ji nėra Lik objektyvus realybės išreiškimas. 
Ji nėra tik objektyvi. Pasaulėžiūra yra būties ir dvasios są- 
veikos padaras. Ji nėra nei dvasiai primestas realizmas, 
nei dvasios sauvalia. Pasaulėžiūra atsiranda tada, kai dva- 
sia organiškai susiliečia su būtimi, kai ji įima būtį į save 
ir sutapdo ją su išvidiniu savo pasauliu. Šitas įėmimo ir 
sutapdymo būdas gali būti labai įvairus, Jo įvairumas kaip 
tik ir gimdo pasaulėžiūrų įvairumą. 

Objektyvi būtis nėra vienalytė. Ji yra turtinga laips- 
niais, sritimis ir atžvilgiais. Gamta nėra tik mechaniniam 
dėsningumui palenktas daiktas. Ji taip pat yra Dievo kūri- 
nys. Ji slepia savyje idėją, ji šitą idėją išvysto ir atsklei- 
džia. Žmogus nėra tik animal rationale, Jis yra ir kūrėjas, 
ir kūrinys, ir atrama Dievo veikimui. Dievas yra ne tik pa- 
saulio Sutvėrėjas, ne tik jo Palaikytojas, bet ir jo Atpirkė- 
jas. Jis yra ne tik transcendentinis, bet ir imanentinis. Kie- 
kviena esybė yra polinga savo viduje, savo prigimtyje, 
todėl turtinga ir įvairi. Galima ją todėl suvokti vienu ku- 
riuo atžvilgiu. Galima ją šituo atžvilgiu vertinti bei for- 
muoti. Dar daugiau! Individuali žmogaus dvasia negali ap- 
rėpti buties visu plotu.. Nė viena sutverta dvasia nesuge- 
ba 1ssamiai pažiūrėti į būtį. Ji yra priversta pasirinkti vie- 

ną kurį atžvilgį ir juo būtį suvokti ir vertinti. Jeigu Krikš- 
čionybė yra laikoma pilnutine pasaulėžiūra, tai tik dėl to, 
kad ji yra Dievo, ne žmogaus, padaras. Krikščionybė išreiš- 
kia ne tai, kaip žmogus suvokia būtį, bet kaip ją suvokia 


„Dievas. Krikščionybės pilnatvė yra sykiu ir dieviškos jo- 


sios kilmės įrodymas. Tuo tarpu kiekviena kita pasaulėžiū- 
ra, kuri yra žmogaus sukurta, visados tam tikra prasme 
yra vienašališka, nes žmogaus dvasia gali suvokti pasaulį 
tik vienu ar kitu kuriuo atžvilgiu. Tik objektyvioje dvasio- 
je, tik visų laikų ir tautų pažinime realizuojasi pasaulėžiū- 
ros pilnatvė. Visuotiniame žmonijos pažinime atsispindi 
pilnutinis dieviškasis pažinimas. Sita prasme teisingai yra 
sakoma, kad Krikščionybėje nėra nė vienos dogmos, ku- 
rios nebūtų skelbusi ta ar kita pasaulėžiūra. Tai reiškia, 
kad dieviškasis pasaulio ir gyvenimo pažinimas, arba die- 
viškoji pasaulėžiūra, yra išbarstyta žmogiškųjų pasaulė- 
žiūrų įvairumoje. - 

ia ir glūdi pirmutinė pasaulėžiūrų įvairumo priežas- 
tis. Pasaulėžiūrų įvairumas visų pirma reiškia būties tur- 
tingumą bei įvairumą ir sy kiu dvasios galią šitą turtingumą 
pažinti vienu kuriuo atžvilgiu. Atskiros pasaulėžiūros yra 
tik konkrečios šito būties turtingumo išraiškos. 

Bet turtinga ir įvairi yra ne tik būtis. Įvairi yra 
ir dvasia, kuri būtį suvokia, vertina ir formuoja. Dvasia 
turi savą struktūrą, kuri būtį keičia ir pertvarko pagal 
dvasios reikalavimus. Dvasia turi tam tikrą sugebėjimą 
įsibrauti į būties gelmes pro vieną ar pro kitą punktą. 
Ji turi tam tikrą lytį, kuria apsprendžia butį ją formuodama 
ir jau net pažindama. Ji turi tam tikrą normą, kuria būtį 
vertina. Šitie sugebėjimai, lytys ir normos kaip tik ir 
sudaro dvasios struktūrą. Dvasia yra struktūringa pačioje 
savo prigimtyje. E. Sprangeris? yra susekęs ir aprašęs 
šešetą pagrindinių žmogaus dvasios struktūrų. Pasak Spra- 
ngerio, žmogaus dvasia gali turėti leorinę, ekonominę, 
socialinę, estetinę, prievartinę ir religinę struktūrą. Pagal 
šias struktūras Sprangeris charakterizuoja visą žmogaus 
pasaulėžiūrą, jo santykius su įvairiomis gyvenimo sTi- 
timis ir jo nusistatymus. Galimas daiktas, kad tokių 
struktūrų yra ir daugiau. Bet viena yra tikra, kad dvasia 
nėra vienalytė, kad ji pati savyje yra tam tikrų būdu 
apspręsta. 

Dvasios struktūringumas yra antra pasaulėžiūrų įvaįru- 


2 Plg. Lebensformen, 12i—236 p. 

mo priežastis. Pasaulėžiūra, kaip minėjome, nėra pa- 
prastų įspūdžių telkinys arba faktų konstatavimas. Pa- 
saulėžiūra išauga iš kūrybinio dvasios santykiavimo su 
būtimi. Tuo tarpu šitas kūrybinis dvasios santykiavimas 
kaip tik ir yra apsprendžiamas dvasios išvidinės struktū- 
ros. Išvidinė dvasios struktūra apsprendžia pažįstamą, 
vertinamą ir formuojamą būtį. Pasaulėžiūrų įvairumas 
todėl reiškia ne tik būties turtingumą, bet ir dvasios 
struktūrų įvairumą. 

Šita prasme K. Joėlis teisingai pasaulėžiūrą vadina 
dvasios stiliumi. „Jeigu šiandien, — sako Joėlis,—- jau me- 
no stiliai teisingai yra aiškinami kaip pasaulėžiūrų iš- 
raiška, tai dar geriau pačias pasaulėžiūras galima su- 
prasti kaip dvasios stilius, kurie vis dėlto ne savavališ- 
kai eina vienas po kito, bet vienas kitą atitinka, vienas 
kitą papildo iš gyvenimo visumos, kuri įvairiose savo 
funkcijose išvysto vieningą savo struktūrą. ... Pasau- 
lėžiūros yra stiliai... Ne tik menas turi savo stilių. 
Jį turi ir dvasia. Ne tik pasaulėžiūros išraiška mene su- 
siformuoja stiliumi, bet juo susiformuoja ir- pati pasau- 
lėžiūra, nes ji yra ne kas kita kaip tiesos formavimas“?. 
Pasaulėžiūra, formuodama ir išreikšdama būtį, formuoja 
ir išreiškia ją pagal dvasinę žmogaus struktūrą, pagal 
išvidinį jo prigimties palinkimą ir sugebėjimą tam tikru 
būdu žiūrėti į pasaulį bei į gyvenimą. . 

Pasaulėžiūra yra, kaip pastebi Joėlis, ir tiesos for- 
mavimas. Tiesos ir pasaulėžiūros santykiai dar geriau 
atskleidžia pasaulėžiūrų įvairumo prasmę. Tiesa yra viena. 
Tiesa yra amžina ir gyva. Bet tiesa neapsireiškia žmogaus 
dvasiai visų pilnumu. Tiesą kaip tokią, tiesą visoje josios 
pilnatvėje pažįsta tik dieviškasis protas. Žmogaus dvasiai 
tiesa yra prieinama tik per konkrečius pavidalus, tik 
dalimis, tik tarpsniais. Šitie tiesos pavidalai, šitos dalys, 
šitie tarpsniai kaip tik ir yra pasaulėžiūros. Pasaulėžiūroje 
tiesa įsikūnija vienu kuriuo atžvilgiu. Pasaulėžiūra išreiš- 
kia tik tiesos aspektą. Bet ji negali suimti savin visos 
tiesos, kaip dvasia negali suimti savin visos būties. "Nė 
vienoje pasaulėžiūroje, kurią tik yra sukūrusi žmogaus 
dvasia, nėra tiesos pilnatvės, Tiesa savo pilnatvėje gy- 
vena visose pasaulėžiūrose ir visuose įsitikinimuose ir tik 
per juos išsivysto. Pasaulėžiūrų įvairumas tiesos atžvilgiu 
reiškia tiesos skleidimąsi laike ir erdvėje. Pasaulėžiūra 


* Wandlungen der Weltanschauungen, I, VIII, 51 p. 

yra konkretus tiesos išsivystymo ir skleidimosi pavi- 
dalas. Šiuo tad atžvilgiu Joėlis teisingai sako, kad „tiesa 
yra amžina, pasaulėžiūra laikinė; tiesa pastovi, pasaulė- 
žiūra kintanti; tiesa vieninga, pasaulėžiūra dauginga ir 
įvairi“. „Tiesa,— sako Joėlis kitoje vietoje, — gyvena 
konkrečiuose savo pavidaluose — pasaulėžiūrose, kurios, 
kaip ir visi pavidalai, gyvena ir miršta, nes jos pilnatvės 
tik siekia, bet niekados nerealizuoja; jos tik daugiau ar 
mažiau dalyvauja amžiname tiesos gyvenime“'. Juo kuri 
pasaulėžiūra daugiau tiesos apima, juo jos dalyvavimas 
tiesos gyvenime yra platesnis, tuo ir šitos pasaulėžiūros 
amžius yra ilgesnis. Tiesa yra amžinai gyva, todėl ji išsi- 
vysto, išsivysto ne chaotiškai, bet organiškai įvairių pa- 
saulėžiūrų ir jų sistemų pavidalais. 

Du tad yra pagrindiniai dalyviai, ant kurių rymo pa- 
saulėžiūrų įvairumas: būties turtingumas ir dvasios struk- 
tūringumas. Bet šitie dalykai yra susiję ir tarp savęs. 
Dvasios struktūra visados atitinka tą ar kitą būties atž- 
vilgį, tą ar kitą būties laipsnį ar sritį. Tarp dvasinės žmo- 
gaus: struktūros ir būties yra organiškas ryšys. Peda- 
gogikoje yra žinoma Kerschensteinerio „lavinimo vyks- 
mo aksioma“, kurią jis taip formuluoja: „Individo lavi- 
nimas yra galimas tik tomis kultūros gėrybėmis, kurių 
dvasinė struktūra visai arba iš dalies atitinka individua- 
linės psychė's struktūrą“*. Šita Kerschensteinerio aksioma 
tinka ir pasaulėžiūrai. Kaip lavinimo vyksme individas 
pastovių lyčių įgyja tik iš tų kultūrinių gėrybių, kurios 
atitinka išvidinę jo struktūrą, taip ir pasaulėžiūrą ku- 
riant esti imami tik tie būties laipsniai, tik tie josios 
atžvilgiai arba tik tos josios sritys, kurios atitinka 
kūrėjo dvasios struktūrą. Žmogaus dvasia čia pasirenka 
tik tai, kas susiderina su josios struktūringumu. Būties 
turtingumas ir .dvasios struktūringumas atitinka vienas 
antrą ir abu, organiškai sutapę, kuria vienokią arba ki- 
tokią pasaulėžiūrą. Jeigu mums pavyktų atspėti pagrindi- 
nius būties laipsnius ir pagrindines dvasios struktūras, 
mes lengvai galėtume surasti ir pagrindinius pasaulėžiū- 
rų tipus, 


* Op. cit., 2, 20 p. 
5 Das Grundaxiom des Bildungsprozesses, 27 p. Berlin, *1927, 

b. Pagrindiniai pasaulėžiūrų tipai 


Pagrindiniai būties laipsniai yra trys: gamta, kurią 
sudaro medžiaga ir gyvybė, dvasia, kuri reiškiasi as- 
meniu ir visuomene, ir Dievas. Visi šitie trys būties 
laipsniai yra pagrindiniai, pirmykščiai ir amžini, bent 
ex parte post. Jie negali būti vienas iš kito išvedami, 
nors yra vienas su kitu susiję ir vienas kitą paremią. 
Gyvybė nėra medžiagos eksponatas, nors ji reikalauja 
medžiagos kaip materialinės atramos, kad galėtų veikti. 
Dvasia negali būti išvedama iš gamtinės būties, nors 
savo veikimui ji gamtos taip pat yra reikalinga. Dievas 
yra aukštesnis už gamtą ir už dvasią. Jis yra visos kitos 
būties Kūrėjas. Bet kūrinija nėra emanacija. Kūrinija 
nėra Dievo esmės susikristalizavimas. Dievas nėra išve- 
damas iš kūrinijos ir kūrinija iš Dievo. Vis dėlto kaip 
kūrinija negali nei egzistuoti, nei būti atbaigta be Dievo, 
taip ir Dievas negali pasaulio, arba tos pačios kūrini- 
jos, atbaigti be josios pačios. Tegul šita Dievo negalia 
ir nėra absoliuti. Vis dėlto, esant dabartinei tvarkai, 
kuri yra paties Dievo norėta, kūrinija, ypač žmogus, 
sudaro Dievo veikimui sąlygas ir parengia jam atramą. 
Tokie kilniausi Dievo aktai, kaip atpirkimas, pašven- 
timas, pasaulio perkeitimas, dabartinėje tvarkoje negali 
įvykti be laisvo ir sąmoningo žmogaus prisidėjimo. 
Per žmogų su Dievu bendradarbiauja ir visas gamtinis 
pasaulis. 

Šitais trimis laipsniais išsisemia visas būties turtin- 
gumas. Jokių kitų būties laipsnių, be šitų trijų, nėra. 
Reikia pastebėti, kad kiekvienas šitas laipsnis turi dar 
įvairių atžvilgių. Gamta reiškiasi medžiaginiu, vegetaty- 
viniu ir sensityviniu pradų. Dvasia reiškiasi intelektua- 
liniu, voliuntarinių ir estetiniu pradu. Dievas taip pat 
gali būti suvokiamas kaip Deus in nobis ir Deus supra 
nos. Visi šitie atžvilgiai taip pat turi reikšmės būties 
pažinimui ir josios formavimui. Jie taip pat dalyvauja 
pasaulėžiūrų kūrime. Visai teisingai yra kalbama apie 
materializmą, kuris atsiremia į medžiaginį gamtos prin- 
cipą; apie vitalizmą, savo pagrindu turintį gyvybę; apie 
intelektualizmą, kuris yra remiamas intelektualiniu dva- 
sios pradu; apie voliuntarizmą, kuris persvarą atiduoda 
valiai; apie esteticizmą, kuris į gyvenimo pagrindą deda 
estetinį dvasios principą; apie religinį imanentizmą, kuris 
Dievą supranta kaip gyvenantį viduje būties; apie religinį 

transcendentizmą arba deizmą, kuris Dievą laiko su būtimi 
nesusisiekiančiu principu. Bet visos šitos pasaulėžiūros 
sudaro jau smulkesnius pagrindinių tipų atžvilgius. Pa- 
grindiniai tipai išauga iš pagrindinių būties laipsnių. 

Sunkiau yra surasti dvasios struktūrų tipus. Žmogaus 
dvasia šiuo atžvilgiu dar nėra pakankamai ištirta. Vis 
dėlto šiandieninė psichologija yra jau tiek pažengusi, 
kad bent pagrindiniai dvasios struktūros tipai gali būti 
nustatyti. Lemiančios reikšmės čia turi E. Sprangerio ti- 
pologija. Jau esame minėję, kad Sprangeris surado ir 
aprašė šešetą dvasios struktūros tipų: teorinį, ekonominį, 
estetinį, socialinį, prievartinį ir religinį. Bet jeigu gerai 
įsižiūrėsime į visus šituos tipus, lengvai galėsime tarp kai 
kurių jų rasti organiškų ryšių ir suvesti juos į dar bendres- 
nes kategorijas. Ekonominė dvasios struktūra, arba, kaip 
Sprangeris pats vadina, „ekonominis žmogus“, yra panašus 
į prievartinę struktūrą, arba į „prievartos žmogų" (Macht- 
mensch), tuo, kad juos abu jungia Aristotelio physis. 
Ekonominio žmogaus pagrindas yra gamtinis daiktas. 
Prievartos žmogaus pagrindas dažnai yra gamtinė jėga. 
Abu juodu yra gamtos žmonės. Nei vienas, nei antras 
dažniausiai nepakyla viršum gamtinės tvarkos ir viršum 
josios dėsningumo. Jų dvasios struktūra savo pagrinde 
yra vienoda. Tik ekonominis žmogus labiau krypsta į 
medžiagą, kuri duoda naudos, o prievartos žmogus la- 
biau žavisi gyvybe, iš kurios kyla jėga. Bet ir medžiaga, 
ir gyvybė yra gamtos pradai. Gamta apsupa ir ekono- 
minį, ir prievartinį žmogų ir jiems abiem sudaro bendrą 
pagrindą. Šitokią dvasios struktūrą, kuri pirmoje eilėje 
krypsta į gamtą, mes vadinsime natūralistine, o ją turintį 
žmogų — homo naturalista. 

Teorinė, estetinė ir socialinė struktūra arba teorinis, 
estetinis ir socialinis žmogus yra panašūs vienas į kitą 
tuo, kad visus juos jungia dvasia. Kiekviena šita struktūra 
yra paremta dvasios gyvenimu: ji iš dvasinio prado 
kyla ir į dvasią krypsta. Teorinio žmogaus pagrindas 
yra liesa, estetinio — grožis ir socialinio — meilė. Bet 
visi šitie trys pradai — tiesa, grožis ir meilė — yra 
dvasios pradai, Jie nėra iš gamtos. Jie nėra gamtinio 
dėsningumo padarai. Jie kyla kūrybiniu laisvos žmogaus 
dvasios.veikimu. Dvasia yra jų visų pagrindas ir tuo pačiu 
pagrindas anų trijų struktūrų. Jos visos yra viena nuo 
kitos skirtingos. Bet visos jos savotiškais pavidalais iš- 
reiškia dvasios gyvenimą. Bet dvasia gyvena žmoguje. 

Žmogus yra vienintelis dvasios turėtojas ir josios reiškė- 
jas. Dėl to konkrečiai šitoji dvasinė struktūra atsiremia 
į žmogų kaip į dvasinį pradą. Žmogaus būtybė ir josios 
gyvenimas čia yra kiekvieno veikimo pagrindas i ir centras. 
Todėl šitokią dvasios struktūrą, kuri pirmoje eilėje 
krypsia į žmogaus dvasią, mes vadinsime humanistine, o 
ją turintį žmogų — homo kumanista. 

Natūralistinė ir humanistinė dvasios struktūra apima 
penketą Sprangerio tipų: ekonominį ir prievartinį, teo- 
rinį, estetinį ir socialinį. Lieka dar vienas: religinis žmo- 
gus, kuris negali būti sujungtas nė su vienu aukščiau 
minėtu tipu, nes jo pagrindas yra visai kitoks. Religi- 
nis žmogus iškyla aukščiau ir už natūralistinį, ir už 
humanistinį žmogų. Religinė dvasios struktūra pirmoje 
eilėje krypsta ne į gamtą ir ne į dvasią, bet į Dievą. Die- 
vas čia yra kiekvieno veikimo pagrindas ir toji būtis, 
kuri patenkina šitos dvasinės struktūros reikalavimus. 
Tokią dvasios struktūrą mes vadinsime teistine, o ją 
turintį žmogų — homo Lheista. 

Trys tad yra pagrindinės dvasinės struktūros: na- 
tūralistinė, humanistinė ir teistinė. Trys yra šitų struktūrų 
apspręsti žmonių tipai: homo naluralista, homo humanis- 
ta ir homo theisia. Iš kitos pusės, yra trys pagrin- 
diniai būties laipsniai: gamta, dvasia ir Dievas. Savaime 
aišku, kad šitos trys dvasios struktūros atitinka anuos 
tris būties laipsnius, nes dvasios palinkimas į tą arba į kitą 
laipsnį ir sudaro josios struktūros esmę. Homo naturalis- 
ta savaimingai linksta į gamtą, homo humanista — į žmo- 
gaus dvasią, homo theista — į Dievą. Iš šito linkimo, iš 
dvasios santykiavimo su ją liečiančia būtimi išauga ir 
trys pagrindinės pasaulėžiūros: natūralizmas, humanizmas 
ir (eizmas, 

"Natūralizmas yra natūralistinės dvasios struktūros ga- 
vinys santykiavime su gamta. Homo naturalista gamtoje 
randa jo gyvenimą ir jo dvasią atitinkantį pradą, juo 
atsiremia ir juo apsprendžia savo santykius su kitais 
būties laipsniais. Natūralistinis žmogus gali neneigti nei 
dvasios, nei Dievo. Bet jis juos suvokia kaip gamtinius 
principus. Gamtos dėsnius jis pritaiko dvasiai ir Dievui. 
Modernusis Dievo supratimas kaip didžiojo Matematiko, 
kaip didžiojo Fiziko ir pasaulio Statytojo yra natūralistinės 
dvasios padaras. Tai gamtinių sąvokų pritaikymas ant- 
gamtinei realybei. Homo naturalista nutraukia Dievą ir 
dvasią į gamtos sferas, taiko jiems gamtinius dėsnius 

ir mąsto apie juos gamtinėmis sąvokomis. Jis juos su- 
gamtina. Natūralistinės pasaulėžiūros pėdsakų galima rasti 
visur: ir moksle, ir mene, ir visuomeniniame gyvenime, 
ir religijoje. Pagrindinė jų žymė yra gamtinio dėsnin- 
gumo pabrėžimas. > 

Humanizmas yra gavinys humanistinės dvasios struk- 
tūros santykiavimo su žmogumi. Homo humanista laiko 
žmogų būties centru, į jį atremia savo mąstymą bei 
veikimą ir iš jo kylančiais dėsniais apsprendžia visą 
gyvenimą. Gyvenimo šaknys humanistinei pasaulėžiūrai 
glūdi žmoguje. Žmoguje yra tiesos, gėrio ir grožio pa- 
grindai. Žmogus yra gamtos viešpats. Žmogus yra antra- 
sis Dievo Aš. Žmogaus santykiai su gamta ir su Dievu čia 
yra tvarkomi pagal dvasios gyvenimo principus. Kiek 
natūralizme vyrauja priežastingumas ir būtinumas, tiek 
humanizmo pagrindas yra prasmingumas ir laisvė. Žmo- 
gus čia tam tikru būdu suantrzopomorlina visą gyvenimą, 
nes visą jį stengiasi perskverbti žmogaus dvasia. 

Teizmas yra gavinys teistinės dvasios struktūros san- 
tykiavimo su Dievu. Homo theista į visą būtį žiūri sub 
specie aeternitatis. Dievas tokiai dvasios struktūrai yra 
vienintelis pradas, kuris patenkina giliausius žmogaus 
ir visos būties reikalavimus, kuris viską išaiškina, viskam 
duoda prasmę ir tikslą, „kuriame gyvename, judame įr 
esame“. Teistinis žmogus nori viską iš Dievo išvesti ir 
viską į Dievą suvesti. Pasaulio vyksmas jam Dievu prasi- 
deda ir Dievu baigiasi. Visa būtis eina Dievo linkui, sten- 
giasi su Juo susijungti ir būti sudievinta. Teistinė pa- 
saulėžiūra stato absoliutinius reikalavimus ir dvasiai, ir 
gamtai. Dieviškasis gyvenimas ir dieviškieji dėsniai čia 
yra laikomi normalaus ir tikro gyvenimo dėsniais. Kiek- 
vienos normos pagrindo, vis tiek ar šitoji norma būtų 
tiesa, ar gėris, ar grožis, ieškoma absoliutinėje Būty- 
je. Mistinis bruožas žymu visuose šitos pasaulėžiūros 
žygiuose. š 

Nereikia nė aiškinti, kad gryni šitų pasaulėžiūrų tipai 
nėra dažnas dalykas. Paprastai jie esti sumišę, susijungę 
ir susilieję. Bet kiekviena konkreti pasaulėžiūra visa- 
dos priklauso vienam arba kitam tipui. Kiekvienas konk- 
retus Žmogus yra daugiau natūralistas arba daugiau hu- 
manistas, arba daugiau teistas. Šitos trys pagrindinės 
pasaulėžiūros savo bruožais nudažo ištisas teorijas, išti- 
sas tautas, kultūras ir amžius. Jos traukiasi per visą 
istoriją ir dialektiniu savo vyksmu kuria istorinius 

periodus: juos gimdo ir žudo. Gal neklysime pasakę, 
kad antikinės kultūros dvasia buvo humanistinė, kad 
viduriniais amžiais vyravo teistinė pasaulėžiūra, kad hu- 
manizmas atsigavo Renesanso metų ir kad paskutinieji 
amžiai smarkiai pakrypo į natūralizmą. Neklysime gal 
tvirtindami, kad demokritiškoji filosofija yra daugiau 
natūralistinė, aristoteliškoji-tomiškoji yra daugiau huma- 
nistinė, o platoniškoji-augustiniškoji yra daugiau teistinė. 
Pasaulėžiūrų bangavimas istorijos vyksme sudaro įdo- 
miausią istorijos filosofijos problemą. Šitoje vietoje ji 
negali būti net nė paliesta. Čia mes tik pabrėžiamė 
pagrindinius pasaulėžiūrų tipus ir juos labai trumpai 
charakterizuojame. . 2£ 


2. PASAULĖŽIŪRINIAI KULTŪROS FILOSOFIJOS 
TIPAI 


Pagrindiniai žmogaus dvasios nusistatymai visos būties 
atžvilgiu turi didelės reikšmės ir pažiūroms į kultūrą. 
Kaip žmogus suvokia, vertina ir formuoja visą būtį, taip 
lygiai jis nusistato ir žmogiškosios kūrybos atžvilgiu. 
Iš bendrųjų pasaulėžiūros tipų išauga pasaulėžiūriniai 
kultūros filosofijos tipai, kurie yra ne kas kita kaip anų 
bendrųjų tipų specialus pritaikymas kultūros problemai. 
Žmogiškoji kūryba taip pat yra tikrovės dalis. Žmogaus 
dvasia taip pat negali šitos dalies aprėpti visoje josios “ 
pilnumoje, Į žmogiškąją kūrybą taip pat galima žiūrėti 
tam tikru atžvilgiu ir juo grįsti visą kultūros problemos 
tyrinėjimą. Tokiu būdu ir formuojasi įvairios kultūrinės 
žmogaus pažiūros ir įvairūs kultūros filosofijos tipai. 
Bet šitos pažiūros ir šitie tipai yra visados įjungti į bend- 
rąją žmogaus pasaulėžiūrą. Negalimas daiktas, kad na- 
tūralistinės pasaulėžiūros atstovas kultūros filosofijoje 
pasisakytų už teizmą. Kultūriniai nusistatymai nėra kokios 
specialios pažiūros, bet tik viena organiška bendrosios 
pasaulėžiūros dalis. Kultūros filosofija gal labiau negu 
kuri kita priklauso nuo bendrųjų pažiūrų į būtį, nes 
žmogus sava kūryba formuoja visą pašaulį ir tuo pačiu 
jo viso atžvilgiu pareiškia tam tikrą nusistatymą. Kokios 
yra žmogaus pažiūros į būtį, tokios jos yra ir į būties 
vyksmą arba į gyvenimą, kurio problemos sprendime 
kultūros filosofija užima labai žymią vietą. 

Todėl pagal bendruosius pasaulėžiūros tipus formuo- 

jasi ir pasaulėžiūriniai kultūros filosofijos tipai. Čia galime 
kalbėti apie kuliūrinį natūralizmą, apie kultūrinį hu- 
manizmą ir apie kultūrinį leizmą. 


a. Kultūrinis natūralizmas 


Kultūrinis natūralizmas yra išaugęs iš bendrosios na- 
tūralistinės pasaulėžiūros. Kaip visam natūralizmui gamta 
yra aukščiausias gyvenimo laipsnis, taip ir kultūrinis 
natūralizmas žmogiškąją kūrybą laiko pirmoje eilėje gam- 
tos veiksnių padaru. Žmogus čia yra tik sąmoningas 
įrankis gamtos dėsnių rankose. Ne idėjos, ne įsitikini- 
mai, ne asmuo ar visuomenė turi pagrindinės ir pirmaei- 
lės kultūrai reikšmės, Bet gamta su visomis savo sriti- 
mis. Gamta kultūriniam natūralizmui yra ne medžiaga, ne 
materialinė atrama, bež pirmaeilė ir aktyvi kultūrinės 
kūrybos apsprendėja. Gamtiniai veiksniai apsprendžia 
kultūrą ne tik kaip sąlygos, bet ir kaip josios kūrė- 
jai. Kultūrinės kūrybos motyvai šitai kultūros filosofijos 
srovei yra gamtiniai motyvai, ir kultūrinės kūrybos tiks- 
lai čia yra gamtiniai tikslai. 

Gamtiniai veiksniai gali būti dvejopi. Jie gali kilti 
arba iš medžiagos, arba iš gyvybės, nes ir pati gamta 
apsireiškia kaip materialinis ir vitalinis principas. Todėl 
kultūrinis natūralizmas gali labiau pabrėžti arba medžiagos 
vaidmenį kultūrinėje kūryboje, arba gyvybės. Tuo pačiu 

- šitas kultūros filosofijos tipas suskyla į dvi pagrindines 
sroves: į kultūrinį materializmą ir kultūrinį vitalizmą. 

Pirmutinė natūralistinės kultūros filosofijos srovė yra 


kultūrinis materializmas, 


Kultūrinio materializmo grindėjas yra K. Marxas. Marxas 
buvo pirmutinis, kuris natūralistinę pasaulėžiūrą pritaikė 
kultūrinių problemų sprendimui. Marxas yra išaugęs iš 
devynioliktojo šimtmečio dvasios. Galima šitą amžių ver- 
tinti labai įvairiai. Bet viena yra tikra, kad socialinės 
problemos atsiradimas ir radikalus įosios sprendimas yra 
ir bus charakteringiausia šito amžiaus žymė. Technikos 
įsigalėjimas perkeitė žmonių santykius tarp savęs ir su 
gamta. Pirma gamtos turtai buvo prieinami kiekvienam, 
kas tik sugebėjo pasinaudoti įrankiu. Devynioliktajame 
amžiuje —ir net jau anksčiau — mašina juos sutelkė 
į rankas tų, kurie galėjo šitų mašinų įsigyti. Fabrikas 


140 


nugalėjo amatininką, ir mašina išstūmė įrankį. Kova už 
duoną pakeitė kovas už idėją. Marxo doktrina kaip tik 
ir buvo „kovos už duoną filosofija“. 

Marxas išėjo iš visai realaus fakto, kad materialiniai 
žmogaus reikalai apsireiškia žmogaus gyvenime būtinu 
būdu, kad jų bent minimalinis patenkinimas yra pagrin- 
dinė bet kurios kūrybos sąlyga. Bet jis šitą faktą išaiš- 
kino labai savotiškai. Materialinių reikalų būtinumas jo 
buvo padarytas vyricusiu gyvenimo apsprendėju ir kūrė- 
Ju. Visa, kas tik yra žmogaus kuriama, vyksta šitų reikalų 
dėlei. Visa žmonijos kultūra yra ne kas kita kaip įvairūs 
ekonominės kultūros pavidalai. Žmogiškosios kūrybos 
akstinai yra ne dvasiniai reikalai, bet ekonominiai arba 
fiziniai. Idėjos esančios kilusios iš ekonominio gyveni- 
mo išsivystymo. Dvasiniai motyvai arba dvasiniai rei- 
kalai yra tik neesminis priedas prie ekonominių reikalų. 
Visa žmogaus kultūros istorija esanti ne kas kita kaip 
įvairių ekonominių veiksnių kova vienų su kitais ir ši- 
tos kovos rezultatas, sudarąs įvairius kultūros tipus. Kul- 
tūrų atsiradimą ir žlugimą Marxas taip pat aiškina grynai 
ekonominėmis priežastimis. 

Tuo būdu kultūrinio materializmo filosofijoje žmogaus 
dvasia neturi vietos kultūrinėje kūryboje arba šita josios 
vieta yra labai menka. N, Berdiajevas teisingai pastebi, 
kad ekonominis materializmas yra vienintelė doktrina, 
kuri ligi galo išvystė visas tas koncepcijas, kurios jau 
nuo Apšvietos laikų reiškėsi istorijos ir kultūros filoso- 
fijoje. Visos kitos doktrinos daugiau ar mažiau dar 
palikdavo dvasiai vietos kultūrinėje kūryboje. Vienas 
tik ekonominis materializmas turėjo drąsos paneigti visas 
tradicijas, visokį istorinio gyvenimo nenutrūkstamumą ir 
jo ryšį su aukštesniais žmogaus reikalavimais. „Ekono- 
minio materializmo koncepcijoje,— sako Berdiajevas,— 
istorinis vyksmas atrodo visiškai neturįs sielos, Siela, 
išvidinė misterija, išvidinis paslaptingas gyvenimas dau- 
giau nebeegzistuoja ir niekur neegzistuoja. „Nepasitikė- 
jimas šventenybėmis priveda prie to, kad vieninteliu 
realiu istorijos vyksmu yra laikomas materialinės eko- 
nominės produkcijos vyksmas, ir tos ekonominės for- 
mos, kurias šitas vyksmas pagimdo, atrodo kaip vie- 
nintelės ontologinės, pirmykštės ir realios formos. Visa 
kita yra tik antraeiliai dalykai, tik refleksas, tik prie- 
duras. Visas religinis gyvenimas, visa dvasinė kultūra, 
visa žmogiškoji kūryba yra tik atvaizdas, tik refleksas, 


141 


bet ne tikroji realybė"!. Čia kaip tik ir glūdi visa kultūrinio * 
materializmo stiprybė. Jis, absoliučiai teigdamas fizinių 
žmogaus reikalų nelygstamumą, savo doktrinoje be jokių 
kompromisų paneigė dvasinių reikalų reikšmę, ko kitos 
doktrinos nedrįsdavo padaryti. Tuo būdu buvo atskleistas 
kelias į visiškai kitokį kultūros ir istorijos supratimą. 
Iš neaiškaus ir netikro padėjimo kultūros ir istorijos 
filosofija buvo priversta išeiti į pasaulėžiūrinio savo ap- 
sisprendimo aiškumą. Arba kultūra yra kuriama dvasios 
ir yra dvasinis dalykas, arba dvasia yra tik įrankis ma- 
terialinių reikalų rankose, ir todėl kuitūra yra ekonominis 
dalykas. Trečios išeities čia nėra. Marksizmas šitą dilemą 
pastatė visu griežtumu. Pasaulėžiūrinis kultūros filosofi- 
jos pobūdis marksizmo doktrinoje yra aiškiausias. 

Antra kultūrinio natūralizmo srovė, kuri mūsų dieno- 
mis kas kartą darosi vis stipresnė, yra 


kultūrinis vitalizmas. 


Kiek kultūrinis materializmas kultūros kūrimo veiksniais 
laiko medžiaginius ekonominius dalykus, tiek kultūrinis 
vitalizmas vieninteliu tikru ir pirmaeiliu kultūros kūrėju 
laiko vitalinį, arba gyvybinį, žmogaus pradą. Šitas kul- 
tūros tipas dar yra gana jaunas. Bet paskutiniais metais 
jis jau susiformavo rasizmo pavidalu. Rasistinei kultūros 
filosofijai kultūrinio žmonijos gyvenimo apsprendėjas yra 
rasė, Kiek kultūrinis ekonomizmas kultūros veiksnių ieško 
šalia žmogaus, tiek kultūrinis vitalizmas šituos veiks- 
nius perkelia į patį žmogų, į vitalinį jojo pradą. Jeigu 
rasiniai arba vitaliniai žmogaus elementai yra stiprūs ir 
gryni, jie kuria aukštą kultūrą. Kultūros krizė atsirandanti 
dėl nelygios kraujomaišos, kultūros galas ateinąs tada, kai 
įsigali menkaverčiai biologiniai pradai. Viso pasaulio 
istorija esanti ne kas kita kaip šitų biologinių elementų 
maišymasis, arba, kaip Gobineau yra pasakęs, rasių che- 
miją. Kultūrinės kūrybos motyvai šitai pažiūrai taip 
pat yra ne idėjos, bet kraujo balsas. Šiandien šitas nu- 
sistatymas apima vis platesnes gyvenimo sritis taip, kad 
galima visai neperdedant kalbėti apie besiartinantį z00- 
centrizmo larpgnį. 

Zoocentrizmo daigų randame jau pačiame Renesanso 
pradžioje. Macchiavelli savo veikaie „Ii principe“ paskel- 
bė jėgos etiką ir tuo pačiu pirmoje eilėje pastatė ne dvasią, 


! Der Sinn der Geschichte, 32 p. 

bet gyvybę. „Macchiavelli,— gražiu S. Behno pasakymu,— 
visados lieka tironiškojo idealo dainiumi“?. Jo Principe 
yra jėgos atstovas, kuris priespauda, gudrumu ir klasta 
įtvirtina savo pirmenybę ir siekia išsilaikyti ir išsivystyti. 
Stiprus ir miklus kūnas, galinga kumštis ir nepalaužiama 
kovos valia jam yra idealas, Macchiavelli į etikos pagrin- 
dus padėjo tai, kas ligi tol buvo laikoma žvėries atpalaida- 
vimu žmoguje. Ne visados šitoji etika yra ginama viešai: 
jos dažnai net išsižadama. Bet tikrumoje ji vyrauja. 
Macchiavelli išdrįso ją formuluoti ir paslėptą praktiką 
paversti teoriniu principu. 

Macchiavelli vardas mus veda į Nietzsche ir sykiu 
į mūsų laikus. „Nietzsche's antžmogis, kaip jį charakteri- 
zuoja S. Behnas, yra „raudonveidis, sveikas, karingas, 
užgrūdintas kaip fechiuotojas, švelnus kaip muzikas, stip- 
rus kaip imtynininkas, išdidus, gražus, stiprus ir nepalau- 
žiamas kaip deimantas“?. Jame nesunku įžvelgti Cezario 
bruožų, nors Nietzsche's fantazijoje jis atrodo kilnesnis 
negu Macchiavelli'o teorijoje, nes Nietzsche buvo didesnis 
estetas negu Macchiavelli. Macchiavelli'o Principe yra 
daugiau politikas, Nietzsche's Ubermensch yra daugiau 
estetas. Bet ir vienas, ir antras savo galybę semia iš vitali- 
nio prado. Ir vienas, ir antras turi būti kilnaus kraujo, ti- 
kros bei grynos rasės, žodžiu, tobulo gyvingumo tipas. 
Nietzsche's teorijoje pirmą kartą buvo drąsiai ir aiškiai 
paskelbtas vitalinių vertybių nepriklausomumas. 

Aiškiai rasinės kultūros ir net istorijos filosofijos 
kūrėjas buvo Arthur Gobineau. Žymiausiu savo veikalu 
apie žmonių rasių nelygybę“ jis padėjo pagrindus da- 
barties rasizmui. Jis visuotinę žmonijos istoriją suprato 
kaip rasių chemiją. Jis kultūros apsprendėjais laikė bio- 
loginius žmogaus prigimties elementus. Šiandien Gobineau 
teorija labai populiari ir žada virsti net ištisa pasau- 
lėžiūra. „Dabarčiai,— pasak A. Wirtho,— Gobineau atrodo 
kaip josios didvyris ir šauklys“". , 

Gobineau mintis vystė Bacher de Lepouge. Juo pasekė 
ir kultūros istorikas H. St. Chamberlainas, autorius šian- 
dien labai populiaraus veikalo „Die geistigen Grundla- 
gen des 19 Jahrhunderts““, kuris, teisingu P. Bartho 


* Erzieherische Ideale, 171 p. Bonn, 71928. 

i Philosophie der Werte, 163 p. Mūnchen, 1930. 

š Essai sur N'inėgalitė des races humaines, 1854, 
Rasse und Volk, 20 p. Halle a. S., 1914. 

* Volksausgabe, 1935. 

pasakymu, yra „grynai impresionistinė pasaulio istorijos 
apžvalga, žiūrint iš rasių teorijos punkto“?. Šiaurės rasė, 
pasak Chamberlaino, esanti vienintelis mūsiškosios kultū- 
ros veiksnys, o arijų dvasia tobuliausios išraiškos radusi 
R. Wagnerio kūryboje. Chamberlaino mintys Vokietijos 
rasistinėje doktrinoje šiandien yra įgijusios nelygstamojo 
pobūdžio. 

Nors marksistinė doktrina savą kultūros filosofiją 
atremia į kitokį principą, vis dėlto kultūriniam vitaliz- 
mui ji turėjo labai didelės įtakos. Istorinis materializmas, 
kuriam visas žmonijos gyvenimas yra ne kas kita kaip 
ekonominių veiksnių padaras, savo esme yra gyvybės 
išlaikymo tilosotija. Ekonominis gyvenimas yra kuriamas 
tam, kad žmogus galėtų aprūpinti vitalinį savo pradą. 
Istorinio materializmo centras yra homo oeconomicus. 
Bet šitas ūkio žmogus tarnauja visu savo gyvenimu ne 
kam kitam kaip tik savo gyvybei. Gyvulio reikalavimai 
atbunda jame ir pergali visus kitus reikalavimus. Gyvybė 
turi savo teisių. Jų negalima neigti, Bet marksizmo pagrin- 
das yra ne šitų teisių pripažinimas, bet jų suabsoliu- 
tinimas. Marksizmas žmogų nudvasina ir paverčia jį gy- 
vuliu. Gyvybė marksistinėje gyvenimo filosofijoje yra 
aukščiausias žmogaus būtybės pradas, kurį išlaikyti yra 
aukščiausias žmogaus uždavinys. 

Giliausia savo prigimtimi rasizmas yra antroji mark- 
sizmo metafizikos pusė. Rasizmui rasės tobulumas yra 
aukščiausia vertybė. Žmogus jam yra biologinis faktas, 
tiek vertingas, kiek jis apreiškia savimi gyvybės tobulu- 
mą ir kiek jis sugeba šitą tobulumą palaikyti savyje ir 
savo įpėdiniuose. Kiek marksistinis žmogus yra homo 
oeconomicus, tiek rasistinis žmogus yra homo sexualis. 
Istorinis vyksmas rasizmui yra apsprendžiamas rasių 
maišymosi. Kultūra yra rasinių pradų padaras. Kiekviena 
kūryba esanti ne kas kita kaip biologinio instinkto ap- 
sireiškimas konkrečiomis formomis. Marksizmas ir ra- 
sizmas — abu sykiu — kuria tikrą ir pilnutinį zoocentriz- 
mą. Marksizmas padeda jam pagrindą ekonominių gėry- 
bių pavidalu. Rasizmas jį išvysto toliau, veislės gerini- 
mu laiduodamas jam tolimesnį buvimą. Darbo gerinimas, 
produkcijos našumas, gaminių kokybė marksizme, euge- 
nika, gimimų didinimas, sterilizacija rasizme — štai tos 
priemonės, kuriomis zoocentrizmas vis labiau įsigali 


* Philosophie der Geschichte als Soziologie, 569 p. Leipzig, 1922. 

dabartinio amžiaus gyvenime. Jeigu teisingai sakoma, kad 
kiekvienas istorinis tarpsnis turi vieną kurią centrinę idė- 


"ją, tai dabarties tarpsnio idėja yra gyvybės idėja. Gyvybės 


filosofija (Lebensphilosophie) prasidėjo jau prieš karą. Jos 
užuomazgų galima rasti, kaip minėjome, Macchiavelli'o 
ir Nietzsche's veikaluose. Modernioji vertybių filosofija 
vilalines vertybes pastatė šalia šventumo, gražumo, teisin- 
gumo ir kitų dvasinių vertybių. Marksizmas su rasizmu 
šitas vertybes paskelbė aukščiausiomis. Natūrali pagrindi- 
nių būties laipsnių tvarka yra tokia: 
Dievas, 
dvasia, 
gyvybė. 
Natūrali todėl pagrindinių vertybių eilė yra ši: 
šventumas, 
dvasingumas, 
gyvingumas, 
Šiandien yra sukeista ir būties laipsnių tvarka, ir sykiu 
vertybių eilė. Šiandien būties laiptai yra tokie: 
gyybė, 
dvasia, 
Dievas. 
Šiandien vertybių eilė yra priešinga natūraliai eilei: 
gyvingumas, 
dvasingumas, 
, šventumas. 
Sukeitimas yra absoliutinis. Jis reiškia ne dalinį, bet 
visuotinį dabartinės pasaulėžiūros pasikeitimą. Mūsų am- 
žius yra vidurinių amžių pasaulėžiūros priešginybė. Nuo 
teokratijos per antropokratiją mes žengiame į zookrati- 
jos laikus. 

Ir čia mes kaip tik susiduriame su kultūros problė- 
mos aštrumu. Viduriniai amžiai prasidėjo teigimu Dievo. 
Renesansas prasidėjo teigimu dvasios. Mes pradėdame 
naują erą teigimu gyvybės. Dievo teigimas sukūrė reli- 
ginio gyvenimo šedevrus: liturgiją, mistiką, gotiką. Dva- 
sios teigimas sukūrė kultūrinio gyvenimo viršūnes: tech- 
niką, meną, mokslą ir valstybę. Ką sukurs gyvybės tei- 
gimas? Fizinį gyvenimą. Bet ar šitas fizinis gyvenimas 
bus tikra prasme kultūringas? Štai klausimas, kuris sa- 
vaime kyla svarstant dabarties tendencijas. Jo išspren- 
dimas priklauso nuo dvasios santykių st gamta. 

Zoocentrinis nusistatymas grąžina žmogų į gamtą, pa- 
daro jį gamtos padaru (Naturwesen) ir vitalinį jo pri- 


10.— 5564 145 


il alk Žas 


gimties pradą pastato priešais dvasinį pradą. Esąs žmo- 
guje priešingumas tarp dvasios ir gyvybės yra jaučiamas 
visados. Apie jį rašė Ovidijus, dėl jo skundėsi šv. Pau- 
lius, jo tragiką pergyvena kiekvienas. Etinės kultūros 
esmė ir yra, kad ji perkeičia gyvybės pradą pagal dvasios 
reikalavimus. Kai žmogus palenkia savo gyvingumą dva- 
singumui, jis kultūrina patį save, vadinasi, jis save dorina. 
Zoocentrizme tokio palenkimo kaip tik nėra. Vitalinis 
pradas čia yra laikomas aukščiausia vertybe, kuriai turi 
būti visa palenkta. Ji yra nepriklausomas gėris objekty- 
viniame gyvenime ir absoliutinė vertybė subjektyviniame. 
Ji todėl dvasiai yra ne medžiaga, ne materialinė atrama, 
bet dvasios principas ir tvarkytojas. Zoocentrizme ne 
dvasia keičia gyvybę, bet gyvybė keičia dvasią. Zoocentri- 
nis žmogus1yra nudvasintas žmogus. 

Bet kur nėra dvasios viešpatavimo, ten nėra nė kul- 
tūros. Kultūra par excellence yra padaras dvasios įsi- 
galėjimo gamtoje, vis tiek kas šitoji gamta būtų: gyvy- 
bė, medžiaga ar siela. Zoocentrizmas todėl visų pirma 
paneigia etinę kultūrą. Zoocentrinis žmogus yra ne doras, 
bet stiprus ir sveikas žmogus. Vietoje askelikos čia atsi- 
stoja higiena. 

Bet tai dar ne galas, Gamtos pastatymas prieš dvasią 
zoocentrizme yra išplečiamas ir visam objektyviniam 
gyvenimui. „Kraujas ir žemė“ (E. Krieck) tampa gyvenimo 
pagrindu. Ne dvasia kuria ir tvarko istorinį vyksmą, 
bet rasė ir gamtinė aplinka. Dvasia istorijoje, kaip ją 
supranta Zzoocentrizmas, darosi tik gamtos tarnas, kar- 
tais klusnus, kartais preštaraująs, bet visuomet pralaimįš 
savo pasipriešinime. L. Klagesas savo labai mūsų amžiui 
charakteringame veikale „Der Geist als Widersacher des 
Lebens“ („Dvasia kaip gyvybės priešininkė“) kaip tik 
ir yra iškėlęs šitą zoocentrizmo principą. Bet čia įvyksta 
tas pat, kas ir subjektyviniame gyvenime: dvasia pasi- 
traukia į šalį ir kultūra pradeda nykti. Zoocentrinis 
nusistatymas visame gyvenimo plote yra priešingas kul- 
tūrai. Zoocentrizme negali būti jokio kultūros klestėjimo. 
Kai žmogus grįžta į gyvūnų gyvenimą, jis tuo pačiu 
pameta kultūrą, nes gyvūnai kultūros nekuria, 

Štai dėl ko mūsų laikai yra atsidūrę naujos barbarijos 
pavojuje. Mūsų laikų žmogus, teigdamas gyvybę, naikina 
savyje kūrybinį nusiteikimą ir sykiu ugdo nedraugišką 
nusistatymą kultūrinių gėrybių atžvilgiu. Šiandien iš pačių 
zoocentrizmo vadų galima išgirsti, kad kultūra esanti 

tik apmušalas, vadinasi, toks dalykas, kuris nesiekia daik- 
tų prigimties, bet visados lieka susijęs tik su paviršiumi. 
Šiandien su panieka yra nusigrįžtama nuo grynojo moks- 
lo, nuo grynojo meno, nusigrįžtama nuo filosofijos ir 
apskritai nuo bet kurios teorijos. Reikia tik apgailes- 
tauti, kad tokio nusistatymo galima pastebėti ir katali- 
kuose, kurie, rodos, iš pašaukimo turėtų būti dvasios 
gynėjai. Pavojus subarbarėti šiandien yra daug didesnis, 
negu daugeliui atrodo. Todėl ir kova už dvasios viešpa- 
tavimą žmogaus kūryboje šiandien yra vedama daug 
aštriau negu kada nors anksčiau. 


b. Kultūrinis humanizmas 


Kultūrinio humanizmo pagrindas yra žmogus. Žmogus 
yra pirmutinis ir svarbiausias kultūros kūrėjas. Gamta 
esanti tik medžiaga ir sąlyga. Gamta parengia materiali- 
nių aplinkybių, kuriose žmogiškoji idėja gali būti reali- 
zuota. Kultūrinis humanizmas neneigia, kad gamta kultūri- 
nei kūrybai turi didelės reikšmės. Gamtos parengta 
medžiaga gali būti dvasios kūrybai palanki ir nepalanki, 
vadinasi, ji gali idėjos realizavimą palengvinti arba 
apsunkinti, kartais — padaryti jį net visiškai negalimą. 
Vis dėlto šitas gamtos vaidmuo kultūrinėje kūryboje čia 
yra ne priežastingas, bet atsitiktinis ir sąlyginis. Gamta 
jokia prasme nėra kultūros priežastis, Kultūrinės kūry- 
bos motyvai yra dvasiniai. Tai idėjos, kurios iš vidaus 
verčia žmogų jas realizuoti regimais pavidalais. Kultū- 
rinės kūrybos tikslas yra dvasinis. Pasak kultūrinio hu- 
manizmo, ne medžiaga ir gyvybė turi kultūrai Iemian- 
čios reikšmės, bet dvasia ir josios reikalavimai. Žmogus 
yra kūrybinis pačia giliausia savo prigimtimi, ir jis kuria 
kultūrą ne gyvybei išlaikyti ar jai ištobulinti, bet ats- 
kleisti pasaulio ir savo paties prasmei. 

Bet realus ir konkretus žmogus gali būti supranta- 
mas dvejopai: kaip individualus asmuo ir kaip visuome- 
nė, arba bendruomenė. Ir vienas, ir antras žmogaus 
supratimas, ir viena, ir antra dvasios gyvenimo forma 
turi kultūrinei kūrybai nemaža reikšmės. Žmogus daly- 
vauja kultūros kūrime ir kaip asmuo, ir kaip bendruo- 
menė. Kultūrinis humanizmas todėl suskyla į dvi pagrindi- 
nes sroves: į kultūrinį individualizmą ir į kultūrinį kolek- 
tyvizmą. Kultūrinis individualizmas kultūrinę kūrybą laiko 
asmens veikimo padaru, o bendruomenę — tik asmens kū- 

rybos palaikytoja ir platintoja. Kultūrinis kolektyvizmas, 
atvirkščiai, kultūrinės kūrybos atsiradimą sutelkia į 
bendruomenės rankas, o asmenį laiko tik bendruomenės 
valios arba bendruomeninės dvasios apraiška ir josios rei- 
kalavimų vykdytoju. 

Paprastai vyraujanti kultūrinio humanizmo srovė yra 


kultūrinis individualizmas. 


Jam pirmutinis ir vyriausias kultūros kūrėjas yra asmuo. 
Bendruomenė galinti būti aplinka skleistis ir išsivystyti 
kultūriniams laimėjimams, bet ji negalinti būti aktyvi 
kultūros kūrėja. Ne bendruomenė apsprendžia kultūrinius 
asmenų žygius,bet genialūs kūrėjai savo veikalais palen- 
kia bendruomenę ten, kur nori. Bendruomenė esanti tik 
įrankis didžiųjų asmenų rankose. Ji gyvenanti tuo, ką 
genijai yra palikę. 

Žymiausias ir griežčiausias kultūrinio individualizmo 
atstovas yra Th. Carlyle. 

Visa, kas yra žmonijos sukurta, visas kultūrinis gy- 
venimas su įvairiomis savo formomis yra, pasak Carlyle, 
didžiųjų asmenų veikimo padaras. „Visuotinė istorija, 
kaip aš ją suprantu, — sako jis,— istorija, ką žmonės 
vykdė šiame pasaulyje, savo pagrinde yra istorija didžiųjų 
žmonių, kurie veikė čia ,žemėje. Jie, šitie didieji, buvo 
žmonių vadai, keitėjai, šeimininkai ir apskritai kūrėjai 
viso to, ką bendroji žmonių masė galėjo daryti arba siekti. 
Visi daiktai, kuriuos matome atbaigtus pasaulyje, yra 
išviršinis materialinis rezultatas ir praktinis įsikūnijimas 
minčių, kurios gyveno didžiuosiuose žmonėse, pasiųstuose 
į šį pasaulį. Visos pasaulio istorijos siela, galima visai 
teisingai teigti, yra šitų žmonių istorija“?. Kultūros žlugi- 
mas, pasak Carlyle, priklausąs nuo didžiųjų žmonių nebu- 
vimo. Istorijoje pasitaiko periodų, kurie yra tarsi tušti, 
kurie negimdo genijų ir todėl visados yra įžanga į didesnį 
ar mažesnį kultūros nuosmukį. Tuo tarpu „joks amžius ne- 
būtų buvęs visiškai žlugęs, jei jis būtų galėjęs rasti žmogų 
pakankamai didį, pakankamai išmintingą ir pakankamai 
gerą... Didysis žmogus, laisvomis savo galiomis išėjęs 
tiesiog iš Dievo rankų, yra žaibas. Jo žodis yra gydąs 
išminties žodis, kuriuo visi gali tikėti“?. Todėl E 


* Les Hėros, Ie culte des Hėros et Vhėroigue dans Y'histoire, 3 p. 
Paris, 1888. 
3 Op. cit, 2 p. 

ir tvirtina, kad „visose istorijos epochose mes randame, 
kad didieji žmonės buvo būtini savo amžiaus gelbėto jai“. 10 

Nuosekliai Carlyle tvirtina, kad „visuomenė yra pa- 
statyta ant didvyrių kulto... Visuomenė yra tam tikra 
laipsniuoto didvyrių kulto išraiška. Visi visuomeninio 
gyvenimo laipsniai savo prigimtimi apreiškia didvyrių 
laipsnius ir šitų laipsnių pagarbą. Carlyle skiria šešetą 
didvyrių laipsnių, arba rūšių: dievą, pranašą, poetą, 
kunigą, rašytoją (homme de lettres) ir karalių. Didvyris 
kaip dievas yra seniausia ir pati pirmoji didvyriškumo 
forma. Didvyris kaip pranašas jau yra laikomas ne dievu, 
bet tik Dievo įkvėptu. Tai yra antras didvyrių kulto 
laipsnis. Didvyris kaip poetas priklauso visiems amžiams, 
Visi amžiai turi poetų. Tuo tarpu dievai ir pranašai 
jau yra praeities dalykas. Didvyriškumas apsireiškia ir 
kunigo forma. Kunigas, pasak Carlyle, yra taip pat tam 
tikras pranašas. Jame taip pat žymu įkvėpimo šviesos. 
Kunigas stovi žmonių priešakyje ir vadovauja garbi- 
nimui. Jis jungia žmones su aukštesniu šventuoju pra- 
du. Didvyris kaip rašytojas (homme de lettres), Carlyle 
nuomone, yra visiškai naujųjų laikų padaras. Rašto ir 
ypač spaudos išradimas padarė, kad šitoji didvyriškumo * 
forma atsistojo šalia kitų ir net tam tikra prasme visas 
kitas suėmė į save. Rašytojas šiandien, pasak Carlyle, 
yra viso ko siela. Ko jiš moko ir ką jis sako, tą 
būsimieji amžiai įvykdys. Karalius yra paskutinė did- 
vyriškumo forma. Praktiškai šitoji forma, pasak Carlyle, 
yra.visų didvyriškumo formų santrauka. Kunigas, mo- 
kytojas, pranašas, žodžiu, visa, ką tik mes galime įsi- 
vaizduoti, susijungia čia viename žmoguje tam, kad jis 
galėtų mus valdyti. Visų šitų didvyrių garbinimas savo 
esme yra ne kas kita kaip savaiminga išraiška tos pa- 
garbos, kuri kiekvieno asmens sieloje yra reiškiama di- 
džiajam žmogui. 

Visuomenės reikšmė kultūrinio gyvenimo vyksme, 
Carlyle pažiūra, yra tik antraeilė. Didieji žmonės yra 
vieninteliai, kurie pažadina snūduriuojančias istorijos 
jėgas, kurie sugeba kurti, kurie įstengia įsibrauti į 
pirmykštės gamtos gyvenimą. Didžiajame asmenyje telkia- 
si visas kūrybinis gyvenimas. Niekas, kas yra pasau- 
lyje didžio ir kūrybiško, negali įvykti be genialaus as- 
mens. Genijus yra nepavaduojamas. Jis nėra masės pro- 


10 Op. cit., 23 p. 

duktas. Jis yra tiesioginis Dievo kūrinys. Masė yra tik 
parako krūva, o genijus — žaibas, kuris šitą krūvą už- 
dega. 

Kultūrinio individualizmo priešginybė yra 
kultūrinis kolektyvizmas. 
Kultūriniam kolektyvizmui pirmutinis kultūros kūrėjas 
ir josios palaikytojas yra ne asmuo, bet bendruomenė. 
Asmuo yra tik bendruomenės apraiška ir visuomeninių 
tendencijų santalka. Asmenų savarankiškumas kultūrinėje 
kūryboje esąs nerealus. Jie savo darbuose tik atrodo 
reiškią savo pažiūras ir norus. Bet tikrumoje jie rea- 
lizuoja bendruomenės reikalavimus. Čia nesudarą išim- 
ties net nė didžiausi genijai. Atvirkščiai, genijai kaip 
tik yra geriausias bendruomeninio prado persvaros kul- 
tūrinėje kūryboje įrodymas. Genijų veikaluose susi- 
telkia visos aplinkos, viso amžiaus, net ištisos istorinės 
epochos dvasia. Platonas yra amžinas mistinio Žmonių 
nusiteikimo tipas. Iš Goethe's veikalų kalba aštuonio- 
liktojo šimtmečio gyvenimas. Dostojevskio dvasia yra 
visos rusų tautos dvasia. Jeigu -genijų gyvenime kas 
nors ir apsireiškia skirtingo nuo bendruomenės tendenci- 
jų, tai šitie grynai asmeniniai pradai yra nepastovūs. Jie 
greit pranyksta istorijos eigoje. Genijų įtaka remiasi 
ne asmeniniu jų veikalų pobūdžiu, bet tuo, kiek jie yra 
sutelkę savyje bendruomenės dvasią ir ją išreiškę savo 

kūriniuose. 

Kultūrinis kolektyvizmas paprastai yra susietas su 
bendruomenės, kaip organizmo, sąvoka. Jeigu bendruo- 
menė yra ne tik organiška, bet organizmas, savaime 
suprantama, kad asmuo šito organizmo gyvenime vykdo 
ne tiek savo norus, kiek viso organizmo funkcijas. To- 
dėl kur tik visuomenės filosofijoje vyrauja organizmo 
koncepcija, ten ir kultūrinėje kūryboje persvarą gauna 
bendruomenės pradas. Beveik visi romantikos filosofai 
buvo kultūrinio kolektyvizmo šalininkai. Visi jie pripa- 
žino bendruomenei substancialumą, tam tikrą substan- 
cialią sielą ir todėl nuosekliai kultūrinę kūrybą laikė 
šitos sielos padaru. Atskiri asmenys čia yra įjungti į 
šitos sielos funkcijas, jas vykdo ir šitai sielai tarnauja. 
Jau esame minėję Herderio pažiūras į kultūrą, kurią jis 
laiko tautos dvasios apsireiškimu ir pražydėjimu. Prie 
tokių kultūrinio kolektyvizmo atstovų reikia priskirti 
ir tokius romantikos filosofus, kaip A. Mūllerį, Fr. Schle- 
gelį ir kitus. 

Kultūrinių romantikos pažiūrų atgaivintojas, jų tęsė- 
jas ir išvystytojas mūsų laikais yra O. Spannas, Išaugęs 
iš romantiškosios mokyklos, Spannas ir kultūrinį žmo- 
nijos vyksmą supranta kitaip negu kultūrinis indivi- 
dualizmas. Tiesa, negalima Spanno laikyti vienašališku 
kultūrinio kolektyvizmo šalininku. Jis neneigia asmens 
reikšmės istorijoje. Jis taip pat pripažįsta, kad atskiri 
asmenys turi savą gyvenimą ir jį savo darbuose apreiškia. 
Kultūros kūrėjai nėra tik bendruomenės produktai ir 
josios dvasios įrankiai. Vis dėlto bendruomeninio prado 
persvara Spanno filosofijoje aiškiai galima jausti. Kalbė- 
damas apie istorinio gyvenimo palaikytojus, jis sako: 
„Kas nori istoriją suprasti, o nenori pradėti nuo bendru- 
mos, tas niekados tikslo nepasieks. Jis kaip tik praleidžia 
tai, kas yra esmiška,— visumą, kurioje gyvena atskiras 
žmogus, kurios jis yra narys. Tiesa, yra atskirų žmonių, 
kuriuos mes matome istorijoje veikiant, religijos kūrėjų, 
valstybių steigėjų, bažnyčios valdytojų, menininkų, moks- 
lininkų, atradėjų, išradėjų. Bet gilesnė yra tiesa, kad 
visuma per atskirus žmones kurdina istoriją. Mes sakome 
„kurdina“, ne kuria, nes atskiri žmonės nėra mašinos 
ar lėlės, kurios mechaniškai būtų judinamos, bet jie turi 
savą gyvenimą (vita propria), kuris visumos patiektus da- 
lykus supranta arba nesupranta ir, jei supranta, gerai arba 
blogai perdirba. . . Didžiausia klaida, į kurią patenka istori- 
jos tyrinėjimas, yra ta, kad faktai yra nagrinėjami ryšium 
su atskirais žmonėmis. . . Šitas istorinis individualizmas 
yra kiekvieno istorijos tyrinėjimo mirtis. Jis neleidžia 
pamatyti, kas yra istorija. Jis taip pat neleidžia pažinti, 
kokia gilesnė tiesa glūdi anų atskirų žmonių padarytuose 
dalykuose. Galima visumos istoriją tirti atskiruose žmo- 
nėse, galima net pirmoje eilėje pastatyti atskirų didvyrių, 
atskirų didžiųjų žmonių gyvenimo aprašymą. Bet niekados 
nereikia užmiršti, kad atskiras žmogus dvasios žmogumi 
tampa tik visumoje. . . Visuma apreiškia savo dvasios turi- 
nį per atskirus asmenis, visuma šakojasi atskiruose žmo- 
nėse,— štai kas yra istorinė tiesa. Istorijoje reikia suprasti 
ir atrasti atskiro žmogaus nariškumas. Atskiro asmens ne- 
galima nepaisyti. Bet jeigu yra konstatuojamas jo narišku- 
mas, tuomet istorinės visumos (die geschichtliche Ganz- 
beiten) yra aukščiausi ir tikriausi dalykai, kurie pasirodo 
istorijos scenoje"! 


M Geschichtsphilosophie, 319, 320, 321 p. 

Šitų istorinių visumų palaikytojai yra atskiri asmenys. 

Tai Spannas pripažįsta. Bet jis čia pat pastebi, kad tai yra 
reti ir tik rinktiniai asmenys. „Tik reta kūrybinė dvasia 
yra istorijos kūrėja“!Ž. Plačios masės čia nedalyvauja. To- 
dėl Spannas tik dviem didžiųjų žmonių rūšims leidžia kurti 
istoriją: šventajam ir veikėjui. „Tik dvejetas yra Žmonių, 
kurie kuria istoriją: išminčius, kuris yra sykiu ir šventasis, 
ir didvyris, arba veiksmo žmogus. Visi kiti turi pasilikti 
užpakalyje, vis tiek ar jie būtų mokslininkai, ar meninin- 
kai“. Mokslininkai ir menininkai negali nieko daugiau, 
kaip tik pasekti tuo, ką yra padarę šventieji ir veiksmo 
žmonės. Bet ir šitie šventieji bei veikėjai visados yra tų, 
Spanno terminais kalbant, istorinių visumų reiškėjai ir pa- 
laikytojai. Kultūra kyla ir esti apsprendžiama ne tiek in- 
dividualios kūrėjo dvasios bruožų, kiek šitos visumos stru- 
ktūros. Kultūros tipai yra bendruomeninės struktūros iš- 
raiška. 

Reikia pastebėti, kad kultūrinis kolektyvizmas paskuti- 
niais metais Europos gyvenime vis labiau pradeda įsigalė- 
ti. Jis apsireiškė kaip reakcija prieš vienašališką kuitūri-. 
nį individualizmą, kuris visuomenę laikė tik atskirų indi- 
vidų suma, reikalinga geresnei individo egzistencijai. Bet 
jau šiandien galima jausti tą didį pavojų, kuriuo kultūrinis 
kolektyvizmas graso žmogaus asmenybei. .Nacionalizmo 
doktrinoje šitas pavojus pasirodo kaip visai realus faktas. 
Šiandien .vėl atsiranda reikalo ginti individualinį pradą 
kultūrinėje kūryboje, kaip romantikos metu buvo ginamas 
bendruomenės pradas. Kultūros filosofija čia stovi prieš 
labai svarbią antinomiškąją problemą, kurios sprendimas 
svyruoja tarsi švytuoklė visoje žmonijos istorijoje. 


c. Kultūrinis teizmas 


Kultūrinis teizmas tuo skiriasi ir nuo kultūrinio natū- 
ralizmo, ir nuo kultūrinio humanizmo, kad jis giliausiu kū- 
rybos pagrindu laiko ne gamtą ir ne dvasią, bet Dievą. Tie- 
sa; nei žmogus, nei gamta čia nėra neigiami. Tik jiems ne- 
pripažįstama absoliutinės vertės. Vis dėlto kultūrinio 
teizmo nusistatymas kultūros atžvilgiu yra savotiškas. 
Tarp kultūrinio teizmo ir kultūrinio natūralizmo ar kultū- 
rinio humanizmo nebūtų galima pravesti paralelės. Kultū; 


12 Op. cit., 322 p. 
13 Op. cit., 445 p. 

rinis teizmas niekados neteigia, kad kultūra yra liesiogi- 
nės Dievo įtakos padaras arba kad žmogus yra tik instru- 
mentas Dievo rankose. Kultūriniam teizmui kultūros veikė- 
jas yra žmogus. Šiuo atžvilgiu jis nesiskiria nuo kultūrinio 
humanizmo. Kultūrinis teizmas yra charakteringas tuo, kad 
jis ima kultūrą ne vieną sau, kaip kultūrinis natūralizmas 
arba kultūrinis humanizmas, bet lik ryšium su religija. Nei 
kultūriniam natūralizmui, nei kultūriniam humanizmui yra 
nesvarbu, ar kultūra turi kokių nors ryšių Su religija ir su 
Dievu, ar ne. Abiem pirmosioms kultūros filosofijos sro- 
vėms kultūra yra autonominė gyvenimo sritis, turintį savą 
prasmę, savą tikslą, savus dėsnius ir savą išsivystymo eigą. 
Tuo tarpu kultūrinis teizmas, remdamasis pagrindiniu savo 
principų, kad žmogus vyra Dievo Kūrėjo atvaizdas, kad 
žmogus gali kurti tik todėl, kad dalyvauja dieviškoje kūry- 
boje, neatskiria kultūros nuo religijos, bet šitas dvi gyve- 
nimo sritis ankštai vieną su antra susieja ir nustato tarp jų 
išvidinius santykius. 

Religijos ir kultūros ryšys gali būti dvejopas. Religija 
gali neigiamai nusistatyti kultūros atžvilgiu ir paneigti 
kultūrinius laimėjimus. Bet ji gali nusistatyti ir teigiamai, 
jimti kultūrinės kūrybos vaisius į savo sritį, juos atbaigti ir 
perkeisti. Iš šito dvejopo religijos nusistatymo kultūros 
atžvilgiu kaip tik ir kyla dvi pagrindinės kultūrinio teizmo 
srovės. Jos nėra tik teorinė išvada. Jos kuria ir du kultūros 
tipu, kurių apraiškos yra gyvos žmonijos istorijoje. 

Iš neigiamo religijos nusistatymo kultūros atžvilgiu 
kyla 

Kultūrinis negatyvizmas. 
Kultūrinis negatyvizmas yra dualistinės pasaulėžiūros pa- 
daras. Dualizmui „žmogus ir Dievas" arba apskritai „pasau- 
lis ir Dievas“ yra dvi atskiros ir atskirtos esybės. Pasaulis 
yra blogojo prado padaras, Dievas yra gerojo prado reiš- 
kėjas. Dievas gali susiartinti su žmogumi ir su pasauliu tik 
tada, kai jis sunaikina visa, kas iš jų kyla, nes visi pasaulio 
ir žmogaus padarai yra blogi. Dieviškasis veikimas išskais- 
tina žmogaus darbus, bet taip, kad jie netenka žmogiškojo 
charakterio. Todėl vienintelis geras ir tobulas gyvenimo 
laipsnis yra religija, kurioje Dievo veikimas yra persveriąs 
ir naikinąs žmogaus veikimą. Kultūra, kuri kyla iš pasaulio 
ir žmogaus sąveikos, negali sutapti su religija, kaip blogis 
negali sutapti su gėriu. Kultūra turi būti religijos pergalėta 
ir sunaikinta. Religija turi išplėsti savo veikimą visame 

gyvenimo plote, turi pakeisti žmogaus įtaką dieviškąja 
įtaka-ir tuo būdu laiduoti gėrio įsigalėjimą blogoje gamti- 
nėįe tvarkoje. 

Kultūrinio negatyvizmo gimtinė ir nuolatinė gyvena- 
moji vieta yra Indija. Budistinėje pasaulėžiūroje religija 
yra vienintelė viešpataujanti galybė. Kultūra religijai 
esanti ne atrama, bet kliudytoja įsigalėti prigimtojoje tvar- 
koje ir perkeisti žmogų bei pasaulį pagal savo esmę. Budis- 
tinė asketika yra sugalvojusi visą eilę palaipsniui tobulė- 
jančių praktikų, kurių pagalba esą galima išsinerti iš pri- 
gimto asmeninio buvimo ir pasiekti visiškos ramybės ir 
neveiklumo padėjimą. Budistų asketai ištisas savaites ir net 
mėnesius žiūri į pūvantį lavoną arba į kirmėlių apgultą 
žmogaus kaukolę. Indų jogai tol laiko nenormalioje padė- 
tyje kurią nors kūno dalį, kol ji nudžiūsta ir atrofuojasi. 
Susiliejimas su dievybe čia yra laikomas žmogaus gyveni- 
mo tikslu, ir religijos siūlomas gyvenimo paneigimas čia 
yra nurodomas kaip geriausias kelias į šitą tikslą. 

Šitoks nusistatymas savaime veda ne tik į kultūrinį ne- 
vaisingumą, bet taip pat į kultūrinių vertybių menka paisy- 
mą ir net jų paneigimą, į sunaikinimą viso to, ką žmogaus 
dvasia yra laimėjusi amžių eigoje. Štai kodėl tokia misti- 
cistinė gyvenimo kryptis išviršinės kultūros atžvilgiu visa- 
dos yra labai skurdi. Vis dėlto negatyvus nusistatymas kul- 
tūros atžvilgiu čia anaipto! nėra barbariškas nusistatymas. 
Budizmas nėra barbarijos apologija. Barbaras grįžta į gam- 
tą arba gamtoje pasilieka. Tuo tarpu budistas pakyla ne tik 
aukščiau už gamtą, bet ir aukščiau už kultūrą. Net ir griež- 
čiausiose budistinėse praktikose negalima pastebėti barba- 
riškumo ženklų. Budistas visados teigia dvasios pirmeny- 
bę. Jis savo praktikomis pasiekia net nuostabių laimėjimų 
santykiuose su savo kūnu ir su aplinka. Gamtos vyravimas, 
taip labai žymus barbaro gyvenime, budistinėse praktikose 
visiškai nepasirodo. Budizmas iš esmės yra dvasios teigi- 
mas, nors šitoji dvasia čia yra ne žmogaus, bet Dievo dva- 

“sia. Žmogaus kūryba čia užleidžia vietą Dievo kūrybai, ir 
dvasia veikia ne savo jėgomis, bet jėgomis, įsigytomis iš 
susijungimo su dievybe.. Nenuostabu, kad budistinis nusis- 
tatymas gali būti labai vaisingas išvidinės kultūros atžvil- 
giu. Bet jis yra beveik be įtakos išviršinei kultūrai. Budiz- 
me tarpsta dora, bet jame netarpsta žinija sistemos pavida- 
lu, technika, menas ir visuomeninis gyvenimas, 

Reikia pastebėti, kad kultūrinio negatyvizmo ženklų 
pokariniais metais buvo galima pastebėti ir Europos gyve- 

nime. Vis didėjąs nusivylimas kultūros pažadais, nuolati- 
nis veržimasis į Vakarus misticistinio elemento teosofijos, 
antroposofijos ir neobudizmo pavidalu daugelyje pažadino 
nepasitikėjimą kultūra, nepripažinimą jai vertės ir net at- 
virą josios niekinimą. Tai buvo reakcija prieš kultūrinį 
humanizmą, kuris kultūrą laikė nelygstamąja gyvenimo 
vertybe ir ją buvo pastatęs religijos vietoje. Kai šitoks 
prometėjiškas kultūrinio humanizmo nusistatymas pasiro- 
dė esąs klaidingas ir apgaulus, žmogaus dvasia pakrypo į 
kitą pusę ir taip pat vienašališkai pradėjo teigti religiją. 

Psichologiškai toksai moderniojo žmogaus svyravimas 
yra visai suprantamas. Jeigu po tiek pastangų, po tiek dar- 
bo ir kančios kultūra vis dėlto nepatenkino žmogaus be- 
galinės dvasios, savaime galėjo kilti abejonė, ar iš viso kul- 
tūra yra tikusi žmogaus gyvenimui, ar iš viso ji yra kam 
nors verta, ar stiprus žmogaus ir jo kūrybos pabrėžimas 
nėra kartais visų nepasisekimų šaltinis. Jeigu religija žada 
patenkinti giliuosius žmogaus troškimus ir jeigu kultūra 
šitų troškimų kaip tik nepatenkina, savaime žmogaus min- 
tyje pasidaro išvada, kad religija yra vienintelis laimės šal- 
tinis, o kultūra tik nuveda tolyn nuo šito šaltinio. Jeigu in- 
divido atpalaidavimas nuo Dievo pražudo patį individą, tai 
juo bus didesnis su Dievu susijungimas, tuo labiau išnyks 
tas blogis, kuris iš atpalaidavimo kyla. Jeigu tikėjimas į 
žmogaus visagalybę padaro žmogų visiškai bejėgį, tai ar 
iš viso yra reikalingas koks nors kultūrinis žmogaus veiki- 
mas, ar Ne geriau, jeigu žmogus veikia tik religijos srityje. 
Tokio nusiteikimo įtakoje religija ir kultūra yra padaro- 
mos priešginybėmis, net nesutaikomais prieštaravimais, 
iš kurių nesuderinamumo kaip tik ir kyla visa gyvenimo 
tragedija. Bet jeigu šitų prieštaravimų negalima suderinti, 
tuomet vieną jų reikia sunaikinti. Misticistinis nusistaty- 
mas kaip tik pasirenka panaikinti kuliūrą. Pokariniai metai 
tokiam žmogaus nusiteikimui buvo labai palankūs, nes suk- 
rėsta Europa iš tikro pastebėjo, kad atpalaiduotas huma- 
nizmas yra šitų didžiulių katastrofų kaltininkas. Misticis- 
tinis nusistatymas ir įvairių mistinių religijos apraiškų įsi- 
galėjimas čia kaip tik ir rado gerą dirvą. Tik tiesiog pro- 
metėjiškos kūrybinės bolševizmo pastangos ir mesianiška 
neopagonizmo filosofija užkirto kelią misticistiniams sąjū- 
džiams Europos gyvenime. 

Šalia kultūrinio negatyvizmo, kuris yra neigiamai nu- 
sistatęs kultūros atžvilgiu, kultūriniame teizme gali būti ir 
teigiamos pažiūros į kultūrą ir į visus žmogaus dvasios lai- 

mėjimus. Šitai srovei kultūra nėra religijos priešininkė, bet 
atrama ir pagalbininkė. Religija čia apgaubia kultūrą ir ją 
palenkia absoliutiniams savo tikslams. Tokia srovė ir bus, 
bent mes ją taip vadinsime, 


kultūrinisintegralizmas, 


Kultūriniam integralizmui tarp religijos ir kultūros yra 
tokie pat santykiai, kaip tarp kultūros ir gamtos, Kaip gam- 
ta yra materialinė sąlyga ir materialinė atrama kultūrai, 
taip kultūra yra materialinė sąlyga ir materialinė atrama 
religijai. Kaip kultūra pratęsia tai, ką pradeda gamta, taip 
religija pratęsia kultūros laimėjimus ir juos atbaigia. Kul- 
tūra čia yra religijos atrama, o religija yra kultūros albai- 
ga. Kultūriniame integralizme religija nenaikina kultūros, 
bet ją savimi apgaubia, pakilnina ir dieviškojo prado veiki- 
mu atbaigia. Žmogaus kūryba čia susijungia su Dievo kū- 
ryba, kad sykiu toliau tęstų pasaulio atbaigimo darbą. Re- 
liginis veikimas būties tapsme yra atbaigiamasis. Tai pas- 
kutinis būties tapsmo tarpsnis, kur gamtos ir žmogaus kū- 
ryba yra papildoma dieviškąja galybe ir kur būtis sutampa 
Su savo pirmavaizdžiu. Čia nėra paneigiami nei gamtiniai, 
nei dvasiniai veiksniai. Čia jie tik subordinuojami religi- 
niam veiksniui, kuris turi atbaigiamosios reikšmės. Gamtos 
ir kultūros veikimas be religijos būtų neprasmingas, nes 
nepasiektų savo tikslo. Religija apima visą gyvenimą su vi- 
sais jojo veiksniais ir su visomis jo sritimis. Joje esti at- 
baigiami ir įvykdomi visi būties troškimai ir visos josios 
viltys. 

Dėl tokio savo pobūdžio šitoji kultūros filosofijos srovė 
ir yra geriausia vadinti kultūriniu integralizmuų. Kultūrinis 
integralizmas yra vienintelė kultūros filosofija, kuri kultū- 
rą supranta pilnutine prasme. Visi kiti kultūros filosofijos 
tipai daugiau ar mažiau yra vienašališki. Jie pabrėžia tik 
vieną kurį kultūros pradą. Tuo tarpu kultūrinis integraliz- 
mas pripažįsta visus pradus ir jiems visiems nurodo tinka- 
mą vietą gyvenimo santvarkoje. Šiuo atžvilgiu kultūrinis 
integralizmas yra ne tik teisingas loginiu atžvilgiu, bet 
vaisingas ir pačiai kultūrinei kūrybai. Kultūrinė kūryba pil- 
Nai išsiskleisti gali tik tada, kai ji yra ne susiaurinama ko- 
kiu nors vienu atžvilgiu; bet kai ji yra suprantama ir per- 
gyvenama giliai ir plačiai, kaip tinka begalinei žmogaus 
dvasiai. 

Pagrindiniai tad pasaulėžiūriniai kultūros filospfijos ti- 
pai yra šie: 

1) kultūrinis ekonomizmas (medžiagos persvara), 

2) kultūrinis vilalizmas (gyvybės persvara), 

3) kuliūrinis individualizmas (asmens persvara), 

4) kultūrinis kolektyvizmas (bendruomenės persvara), 
5) kuliūrinis negatyvizmas (religijos persvara), 

6) kultūrinis infegralizmas (visų pradų pusiausvyra). 


3. KULTŪROS FILOSOFIJA IR APREIŠKIMAS 


a. Kultūros filosofija ir kultūros teologija 


Paskutinis mūsų nagrinėtas kultūros filosofijos tipas — 
kultūrinis integralizmas — yra ankštai susijęs su religija ir 
savo pobūdžiu priartina kultūros filosofiją prie Apreiški- 
mo. Kultūros filosofijos ir Apreiškimo santykis yra labai 
„įdomi ir sykiu labai mažai tyrinėta problema. Ar dieviška- 

sis Apreiškimas turi savyje ką nors, kas liestų kultūrinį 
žmonių gyvenimą kaip tokį? Ar Apreiškime galima rasti 
tokių dalykų, kurie padėtų kultūros filosofijai orientuotis 
kultūros problemų sprendime? Ar kultūros problema žini- 
jos sistemoje gali kilti per visus josios laipsnius? Ar yra 
galimas kultūros mokslas, kultūros filosofija ir kultūros 
teologija? 

Štai visa eilė klausimų, kurie dabartinėje kultūros fi- 
losofijoje dar beveik nejudinti. Kad yra kultūros mokslas, 
šiandien negali būti nė abejonės. Kultūros istorija, etnolo- 
gija, kultūros sistematika, kultūros tipologija — vis tai 
disciplinos, kurios priklauso prie specialiojo mokslo, ti- 
riančio kultūros problemą iš artimesniųjų priežasčių. Gi- 
lesnis kultūros pažinimas ir noras ištirti pačius giliuosius 
kultūros pagrindus pagimdė kultūros filosoliją. Kultūros 
filosofija šiandien taip pat jau pradeda įsigyti pilietybės 
teisių žinijos sistemoje. Kultūros problemos sprendimas 
jau yra perėjęs per du žinijos laipsnius: per mokslą ir per 
filosofiją. 

Visai kitaip yra su trečiuoju laipsniu — teologiniu, 
kuris remiasi dieviškuoju Apreiškimu. Kultūros teologijos 
šiandien mes dar neturime. Kultūros problemos sprendimas 
dar nėra remiamas dieviškuoju Apreiškimu. Kiti žmogaus 
gyvenimo dalykai jau seniai yra perėję visus žinijos laips- 
nius ir teologijoje radę galutinį išsprendimą. Tuo tarpu 
kultūros problema vis dar pasilieka prigimtojo proto srity- 
se, kuriose klaida ir nežinojimas yra kasdieniniai dalykai, 

Jeigu net katalikai filosofai kultūros problemos sprendime 
dažnai prieina prieštaraujančių išvadų, tai tik dėl to, kad 
šitam sprendimui jie dažnai nesivadovauja dieviškojo Ap- 
reiškimo tiesomis, liečiančiomis kultūrinį žmonijos gy- 
venimą. 

Taip yra dėl to, kad dabartinė teologija, atrodo, Apreiš- 
kime nėra nieko suradusi, kas galėtų būti atrama teologi- 
niam kultūros problemos sprendimui. Šiandien mes jau 
galime kalbėti apie teologinę antropologiją, teologinę kos- 
mologiją, teologinę teodicėją. Dievas savo Apreiškime 
yra pakankamai pasakęs apie žmogų, apie pasaulį ir apie 
patį save, ir šitie pasakymai kaip tik yra atrama kurti mi- 
nėtosioms teologinėms disciplinoms. Ar tokiu būdu yra 
galima ir kultūros teologija? Ar galima kultūros problemą 
spręsti ne tik grynai filosofiškai, bet pasiremiant ir dieviš- 
kuoju Apreiškimut Teoretiškai imant, šitas klausimas 
yra visai nepainus, Jeigu Dievas yra ką nors savo Apreiš- 
kime pasakęs ir apie kultūrą, savaime suprantama, kad kul- 
tūros problemos spendimas turi būti ne tik filosofiškas, 
bet ir teologiškas. Kaip žmogaus arba pasaulio probiema 
galima ligi gelmių suprasti tik pasirėmus Apreiškimo tie- 
somis, taip ir kultūros problema pilnutiniu būdu gali būti 
išspręsta naudojantis ir Apreiškimu. Kultūros teologija sa- 
vo esme būtų ne kas kita kaip kultūros problemos ty rimas 
ne prigimtuoju žmogaus protu, bet išeinant iš dieviškojo 
Apreiškimo. 

Bet ar Apreiškime yra kas nors, kas liestų kultūrą kaip 
tokią? Ar yra materialinis kultūros teologijai pagrindas? 
Dabartinė teologija, atrodo, tokio pagrindo kol kas nėra 
radusi. Tai dar nereiškia, kad jo iš viso nebūtų. Tai tik reiš- 
kia, kad teologija lig šiol buvo daugiau susirūpinusi kito- 
mis problemomis, o kultūros problema buvo palikta šalia. 
Tuo tarpu pavartę Apreiškimo lapus, galėsime nesunkiai 
įsitikinti, kad čia yra specialių davinių kultūros teologijai. 
Apreiškimas yra davęs ištisą dieviškąjį kultūros probie- 
mos sprendimą, kuris yra atskleistas šv. Jono Apreiškime, 
arba Apokalipsėje. Charakteringa, kad teologija kaip tik 
į šitą Apreiškimo knygą yra atkreipusi mažiausiai dėme- 
sio, Daugeliui teologų Apokalipsė atrodo tik savotiškas 
rebusų rinkinys, kuriuos jie sprendė savotiškai, dažnai la- 
bai naiviu būdu, pasigaudami net matematikos. Todėl tik- 
roji Apokalipsės prasmė kaip tik ir buvo aptemdyta. Daž- 
nai yra sakoma, kad Apokalipsė yra sunkiausiai supranta- 
ma Apreiškimo knyga. Iš tikro taip ir yra. Bet, iš kitos 

pusės, šitas sunkumas kyla ir iš to, kad mes per mažai sten- 
gėmės įsigilinti į šitos knygos paslaptis. Mums dar neaišku, 
kokia yra šitos knygos prasmė, ką ji apima ir ka ji liečia. 
Tuo tarpu Apokalipsės prasmės atskleidimas kaip tik yra 
būtinas kuliūros teologijai sukurti. 

Šv. Jono Apreiškimas yra laikomas pranašyste. Tai yra 
tik pusiau tiesa. Pranašystė paprastai liečia tik ateitį. Šita 
prasme Apokalipsė yra daugiau nezu pranašystė. Apoka- 
lipsė yra dieviškasis viso gyvenimo vyksmo apžvelgimas 
nuo pal istorijos pradžios ir ligi josios galo. Čia nėra tik 
vieni ateities pramatymai, ką, pavyzdžiui, randame Senojo 
Testamento pranašų knygose. Apokalipsės objektas yra 
visas gyvenimas su visa praeitimi, su visa dabartimi ir su 
visa ateitimi. Kiek kitos Apreiškimo knygos liečia tik ats- 
kiras žmogaus gyvenimo sritis, tiek Apokalipsė liečia gy- 
venimą kaip tokį, gyvenimą jojo pilnumoje ir visumoje. 
Čia Dievas tarsi daro Apreiškimo apžvalgą arba sintezę. 
Čia yra atskleidžiama istorijos prasmė ne kaip ją suvokia 
žmogaus protas, bet kaip ją regi Amžinasis Logas. Apoka- 
lipsė yra viso gyvenimo teologija. Tai yra pagrindas, ant 
kurio turi išaugti teologinė istorijos ir kultūros doktrina. 
Istorijos ir kultūros filosofija Apokalipsėje randa natūra- 
Jų savo albaigimą. Reikia tik, kad žmogus savo protu prisi- 
dėtų prie jo išvystymo. Materialinis kultūros teologijos 
pagrindas Apreiškime yra labai platus ir labai stiprus. Ligi 
šiol jis buvo lyg ir pamirštas. Bet dabar, kada kultūros pro- 
blema jau yra pilnai sprendžiama filosofiniu būdu, turi 
ateiti laikas pažiūrėti į ją ir !eologijos atžvilgiu. Nė viena 
žinijos sritis negali būti atbaigta, kol nepasiekia teologinio 
tarpsnio, kol josios problemų sprendimas nėra patikrina- 
mas dieviškojo Apreiškimo kriterijais. Jeigų Apšvietos 
metu ir katalikai tikėjo į nuolatinę kultūros pažangą, tai 
tik dėl to, kad jie kultūros problemą buvo visiškai atskyrę 
nuo Apreiškimo. Apreiškime nelygstamam kultūriniam op- 
timizmui ir progresizmui anaiptol nėra vietos. Dabartinė 
kultūrinio progresizmo kritika kaip tik randa patvirtinimą 
dieviškajame Apreiškime. Kultūros filosofija savo atbaigą 
gali rasti tik kultūros teologijoje. 


b. Apokalipsės reikšmė kultūros ir istorijos filosofijai 


Istorijos, o tuo pačiu ir kultūros supratimas yra atrem- 
tas į keturias pagrindines koreliatyvines sąvokas: pra- 
džios—galo ir praeities—ateities. Istorinis gyvenimas 

neturėtų jokios prasmės ir apskritai istorijos sąvoka būtų 
negalima, jeigu nepripažintume, kad istorija yra prasidė- 
jusi ir kad ji pasibaigs. Kiekviena ciklinė istorijos filosofi- 
ja iškreipia pačią istorijos esmę. Graikai tik todėl nesukū- 
rė istorijos filosofijos, kad jie neturėjo pradžios ir galo 
sąvokų. Jiems gyvenimas buvo amžinas kartojimasis ir 
grįžimas to, kas buvo. Tuo tarpu kas sukasi ratu ir neturi 
nei pradžios, nei galo, tas tuo pačiu neturi prasmės. Apie 
ciklinio gyvenimo vyksmo prasmę ir tikslą negali būti nė 
kalbos. Todėl istorijos filosofija pasidarė galima tik tada, 
kai į gyvenimą buvo pažiūrėta kaip į vienkartinį vyksmą, 
kuris sykį prasidėjęs eina prie galo, kuris siekia tam tikro 
tikslo ir kada nors jį pasieks. Pradžios ir galo sąvokos yra 
pagrindinės visai istorijos filosofijai ir sykiu kultūros Ii- 
losolijai, kiek ji tiria kultūros vyksmo prasmę ir apskritai 
kuliūros tikslo problemą. 

Iš kitos pusės, su pradžios ir galo sąvokomis yra iš es- 
mės surištos praeities ir ateities sąvokos. Istorija yra gali- 
ma tik todėl, kad tai, kas yra praėję, realiai gyvena ir daro 
įtakos dabarčiai ir ateičiai. Praeitis niekados nereiškia iš- 
nykimo, tik pasitraukimą į kitą buvimo sferą. Jeigu praei- 
ties nelaikytume realia ir jeigu mūsų atmintis nekovotų 
sų žudančiu laiko pradu amžinybės vardan, mes neturėtu- 
me istorijos supratimo, mes iš viso neturėtume istorijos, 
kaip kad josios neturi gyvuliai. Tas pat reikia pasakyti ir 
apie ateitį. Ateitis taip pat yra būtina istorijos prielaida. 
Ji turi nurodyti istorijos galą. Ji atskleidžia istorinio ir kul- 
tūrinio gyvenimo tikslą ir jojo prasmę. Be ateities žinoji- 
mo mes nesuvoktume istorijos prasmės. Tik ateities sąvo- 
ka įprasmina gyvenimo vyksmą ir apsaugo jį mūsų sąmo- 
nėje nuo neprasmingo ciklinio kartojimosi. 

Ir štai yra du realūs dalykai, kuriuose šitas dvejetas 

- sąvokų randa ontologinį savo pagrindą: tradicijos ir pra- | 

našystės. Tradicijose gyvena praeitis. Pranašystės slepia sa- | 
vyje ateitį. Abu šie dalykai istorijai yra būtini. Abu jie pa- 
daro istoriją suvokiamą ir prasmingą. Abu jie yra būtini ir 
istorijos filosofijai. Iš tradicijų istorijos filosofija laimi 
pradžios ir praeities idėją. Iš pranašysčių ji gauna ateities 
ir galo idėjas. Kiek tradicijos yra reikalingos gyvenimo 
praeičiai pažinti, tiek pranašystės yra būtinos suvokti gy- 
venimo galui ir tikslui.. Tradicijos pasako, iš kur ir kaip 
gyvenimas prasidėjo. Pranašystės nurodo, kaip ir kada 
gyvenimas baigsis. Be tradicijų istorijos filosofija nesu- 
prastų gyvenimo vyksmo-pagrindų. Be pranašysčių jai bū- 

tų neprieinamas gyvenimo tikslas ir jo prasmė. Todėl kiek- 
viena istorijos filosofija, kuriai rūpi istorinio žmonijos 
vyksmo tikslas, neapsieina be tam tikrų pranašavimų. Atei- 
ties pažinimas bent bendriausiais bruožais istorijos ir 
kultūros filosofijai yra būtinas, ir šitoje srityje kiekvienas 
filosofas tampa didesniu ar mažesniu pranašu. Todėl kultū- 
ros ir istorijos filosofija savaimingai ieško atramos visur 
ten, kur tik yra nurodymų ateičiai, kur tik yra sprendžiama 
žmorijos gyvenimo galo problema. Ir čia istorijos ir kultū- 
ros filosofija visai natūraliai susiduria su Apokalipse. 

Jeigu istorinės Apreiškimo knygos yra daugiau tradi- 
cinio pobūdžio, tai pranašų raštai iš esmės slepia savyje gy- 
venimo ateitį ir sprendžia istorijos išsimezgimo problemą. 
Istorijos ir kultūros filosofija gali pasinaudoti Apreiškimo 
istorinėmis knygomis, kalbėdama apie istorijos ir kultūros 
atsiradimą ir pirmuosius josios tipus. Barbarijos, pavyz- 
džiui, problema negali būti išspręsta nepasigaunant Apreiš- 
kimo nurodymų apie pirmuosius žmogaus gyvenimo lai- 
kus. Bet tada, kai istorijos filosofija nori išspręsti visos is- 
torijos prasmės problemą, kai kultūros filosofija ieško 
kultūrinės kūrybos tikslo ir jos reikšmės visuotinio gyve- 
nimo vyksme, ji turi kreiptis į profetines Apreiškimo kny- 
gas. Tuo tarpu iš visų profetinių Šv. Rašto knygų pirmą 
vietą užima šv. Jono Apokalipsė. 

Šiuo atžvilgiu šv. Jono Apreiškimas yra nepaprastos 
svarbos kultūros ir istorijos filosofijai. Jis nurodo istorinio 
gyvenimo perspektyvas ir jojo galą. Jis grandioziniais sim- 
boliais piešia istorinio gyvenimo vyksmą, šito vyksmo ei- 
gos vingius ir jo galutinį išsimezgimą, ir šito išsimezgimo 
būdą. Istorijos ir kultūros filosofas, kuriam dieviškasis 
Apreiškimas yra buvimo ir kūrimo gairės, negali praeiti 
tylomis pro Apokalipsę nepasiklausęs, koks bus istorinio 
ir kultūrinio gyvenimo problemos išsimezgimas Dievo Ap- 
vaizdos kelyje. Šitoks pasiklausimas dar ir dėl to yra būti- 
nas, kad tikras ir neklaidingas ateities pažinimas, be kurio 
istorijos filosofija būtų be prasmės, yra prieinamas tik Die- 
vui. Filosofas, nors jam ateitis yra būtina, negali josios pa- 
žinti visoje josios pilnumoje. Jis gali tik spėlioti. Tuo 
tarpu visoks spėliojimas filosofijai neduoda nieko tikro ir 
pastovaus. Dėl to kiekviena istorijos ar kultūros filosofija, 
kuri nepaiso Apreiškimo, negali nė bandyt išspręsti gyve- 
nimo problemos. Istorijos filosofija savaime krypsta į 
pranašystes ir tuo pačiu savaime susiduria su Apokalipse. 
Jeigu tik Apokalipsė yra tinkamai suprantama, ji gali būti 

nepavaduojama istorijos ir kultūros filosofijos vadovė. 
Bet kad istorijos ir kultūros filosofija galėtų tinkamai 
pasinaudoti Apokalipse, reikia gerai suprasti josios kalbė- 
jimo būdą.. Niekam nėra paslaptis, kad apokaliptinė kalba 
yra simbolių kalba. Bet šitų simbolių prasmė — štai kas yra 
paslaptis. Apokalipsės aiškintojai paprastai daro dvi klai- 
das: Apokalipsės vaizdus jie laiko chronologiniu įvykių 
pasakojimu ir, antra, jie priskiria juos išviršiniams įvy- 
kiams. Tuo tarpu kas atidžiai skaito šv, Jono regėjimus, 
negali nepastebėti, kad jie nereiškia chronologinės pasau- 
lio įvykių eilės. Regėjimų eiga nėra būtinai surišta su bū- 
simų įvykių eiga. Apokalipsės vaizdai slepia savyje ne 
vieną kurį nors įvykį atskirai, bel kiekvienas vaizdas iš- 
reiškia visą gyvenimą kuriuo nors atžvilgiu. Apokalipsės 
vaizdai papildo vienas kitą. Apokalipsėje yra daugybė pa- 
sikartojimų. Tai reiškia, kad keletas regėjimų liečia tą patį 
dalyką, tik kitu atžvilgiu. Norint tad tinkamai suprasti 
Apokalipsę ir ja pasinaudoti istorijos ar kultūros filosofi- 
jai, reikia į josios aiškinimo pagrindą padėti ne vaizdų 
chronologinę eilę, bet kiekvieno vaizdo integralumą sa- 
vyje. 

Iš kitos pusės, Apokalipsės regėjimai reiškia ne liek 
išviršinius pasaulio įvy kius, kaip karus, sukilimus, žemės 
drebėjimus, revoliucijas, persekiojimus, kiek įvy kius žmo- 
nijos dvasios viduje. Per didelis simbolių sumaterialini- 
mas kaip tik uždengia jų prasmę. Tiesa, Apokalipsė daug 
kalba apie išviršinius įvykius. Kiekvienas vaizdas piešia 
vieną kurį nors tokį įvykį. Bet šitie materialiniai pasakoji- 
mo simboliai yra tik priemonė išreikšti daug gilesniems 
dalykams. Kaip žodžio garsai yra tik lukštas, kuriame glū- 
di dvasinės prasmės branduolys, taip ir išviršiniai Apoka- 
lipsės pasakojami įvykiai yra tik materialinis kiautas tų 
perversmų, kurie vyksta žmonijos gelmėse. Mate- 
rialiniai įvykiai ir dalykai reiškia žmonijos dvasios kitėji- 
mą, kuris gali apsireikšti ir karais, ir revoliucijomis, ir per- 
sekiojimais, ir net gamtos katastrofomis, nes žmogaus dva- 
sia yra ir pasaulio tvarkos palaikytoja. Pakrikusi pati sa- 
vyje, ji pakrikdo ir pasaulį. Todėl visados pro išviršinius 
Apokalipsės vaizduojamus įvykius reikia matyti gilesnę 
prasmę ir dvasinius įvykius. Simbolio nereikia sumateria- 
linti. 

Ryškiausias tokio sumaterialinto simbolio pavyzdys 
yra antikristo idėja. Liaudies sąmonėje antikristas yra su- 
prantamas kaip vienas asmuo, Tuo tarpu Apokalipsėje nėra 

pagrindo, kuris patvirtintų tokią nuomonę. Antikristas 
Apokalipsėje yra vaizduojamas dviejų žvėrių pavidalu, 
kurių antrasis padeda pirmajam ir išgydo pirmojo žaizdas. 
Apokalipsėje antikristas gali būti suprastas /ik kaip idėja. 
Gali šita idėja rasti ypatingą savo reiškėją viename kuria- 
me istoriniame asmenyje. Bet Apokalipsė apie tai nekaiba. 
Apreiškimui yra svarbu pasakyti, kad anlikristinė idėja 
laimės prigimtojoje tikrovėje ir tik liesioginis Kristaus 
įsikišimas vėl atstatys paneigtą tiesą. Antikristo suprati- 
mas parodo, kad Apokalipsės aiškinimas yra patekęs į tokį 
kelią, kuriuo eidamas jis negali atskleisti Apreiškimo sim- 
bolių tikrosios prasmės. Simbolių sumaterialinimas ir jų 
paviršiaus aiškinimas kultūros ir istorijos filosofijai yra 
nenaudingas. Jis paverčia Apreiškimą išviršinių įvykių 
vaizdavimu. Tuo tarpu Apreiškimas pačia savo esme yra 
gyvenimo gelmių atskleidimas, o gyvenimo gelmes sudaro 
ne išviršiniai įvykiai, bet įvykiai žmogaus dvasios viduje. 
Išviršiniai įvykiai yra tik išvidinių įvykių apraiška. Pir- 
ma, negu revoliucija įvyksta valstybėje, ji jau esti įvykusi 
dvasioje, 


c. Kultūros problemos išsprendimas Apokalipsės šviesoje 


Kultūros filosofijai yra svarbu suprasti ne tik Apokalip- 
sės kalbėjimo būdą, vadinasi, Apokalipsės metodą, bet taip 
pat svarbu — ir dar net svarbiau — suprasti pačią pagrin- 
dinę josios idėją. Kaip tad atrodo kultūrinio gyvenimo 
vyksmas Apokalipsės simbolių šviesoje? 

Viso gyvenimo, visos istorijos eiga, pasak Apreiškimo, 
turi tris pagrindinius įvykius, aplinkui kuriuos sukasi visi 
kiti įvykiai. Jie arba rengia aniems sąlygas, arba anuos 
pratęsia ir net atbaigia. Šitie trys pagrindiniai istorinio gy- 
venimo įvykiai yra: pasaulio sulvėrimas, pasaulio atpirki- 
mas ir pasaulio perkeitimas. Pasaulio sutvėrimas suponuo- 
ja jo pradžią. Pasaulio perkeitimas reiškia Ystorinę jo pa- 
baigą. Pasaulio atpirkimas stovi tarp šitų dviejų įvykių 
kaip jungiamoji jų grandis. Visa istorija prieš Kristų ėjo 
Įsikūnijimo linkui. Visa istorija po Kristaus eina perkeiti- 
mo linkui. Apokalipsės vaizduojama kultūrinio gyvenimo 
eiga nėra nei Spenglerio pesimizmas, nei Apšvietos opti- 
mizmas. Apreiškimas gyvenimą vaizduoja ne pesimistiš- 
kai. Jam gyvenimas nežlunga ir nenyksta. Būtis yra amži- 
na, kaip ir pats Dievas yra amžinas. Jokio neprasmingo ga- 
lo čia nėra ir negali būti. Bet, iš kitos pusės, šitas gyvenimo 
vyksmas nėra nė toks optimistiškas, kaip jį suprato Apš- 

vietos filosofai. Istorija anaiptol neina tiesiu pažangos ke- 
liu. Atvirkščiai, istoriniame vyksme pažanga vyksta ne 
gamtinėje, bet, pasak Apreiškimo, anigamtinėje tvarkoje. 
Gamtinėje tvarkoje laimi blogis. Ir gamtinė tvarka sudūž- 
ta kaip tik dėl šitos blogio persvaros. Tai nėra optimistiš- 
kas progresizmas, kuris gamtinėje tikrovėje mato nuolati- 
nį gėrio įsigalėjimą. Apreiškimui gėris taip pat laimi, bet 
laimi po visuotinės katastrofos arba net per ją. Prigim- 
toji tvarka yra albaigiama ne lėta ir nuolatinė evoliucija, 
bet visuotine revoliucija. Kaip pasaulio sutvėrimas iš ne- 
būties įvyko vieną momentą, taip ir pasaulio perkeitimas 
yra staigus ir netikėtas Dievo įsikišimas į istorijos eigą ir 
josios uždarymas. Apreiškimo vaizduojamas pasaulio ke- 
lias yra kelias ne į pražūtį, ne į šios tikrovės laimę, bet ke- 
lias į visuotinę transtigūraciją per visuotinę ir staigią ka- 
tastrofą. Tai yra pagrindinė Apokalipsės idėja, kuri tampa 
nepavaduojama gaire visai kultūros filosofijai. 
Svarbiausias klausimas, kuris kyla kultūros filosofijai 
ryšium su Apreiškimu, yra šis: kokios reikšmės Luri kultū- 
ra šitos visuotinės transtigūraci jos vyksme? Kultūra negali 
nedalyvauti šitoje transfigūracijoje ne tik kaip objektas, 
bet sykiu ir kaip veiksnys, Kultūra ne tik pati patiria skais- 
tinančios įtakos, bet ji prisideda ir prie visuotinės trans- 
figūracijos vykdymo. Kultūra yra žmogaus kūryba. Trans- 
figūracija yra tiesioginis Dievo įsikišimas į pasaulio tvar- 
ką, arba atbaigiamoji Dievo kūryba. Bet, kaip matysime 
priede, kalbėdami apie kūrybos supratimą, atbaigiamoji 
Dievo kūryba reikalauja tam tikrų sąlygų, kurias turi pa- 
rengti žmogus. Apokalipsėje dažnai pasitaiko posakių apie 
metą teisti, apie pilną skaičių, apie pribrendusią pjūtį. Gal 
šitie posakiai ir neturėtų didesnės reikšmės, jeigu ir Kris- 
taus Įsikūnijimui jie nebūtų Apreiškimo taikomi. Apreiški- 
mas ir Kristaus Įsikūnijimą yra sujungęs su tam tikru ple- 
nitudo temporum. Kristus gimė tada, kai „laikas pasidarė 
pilnas“ (Mk 1, 15). Antrasis Kristaus atėjimas taip pat yra 
rišamas su laikų pilnybe. Abiem šitiems kosminės reikš- 
mės įvykiams, pasak Apreiškimo, yra reikalingas tam 
tikras pribrendimas, tam tikras pasaulio pasiruošimas. 
Tai yra ne kas kita kaip simbolinis žmogaus ir Dievo ben- 
dradarbiavimo pavaizdavimas. Dievas keičia pasaulį tik ta- 
da, kai žmogus parengia šilam perkeitimui sąlygas. Galu- 
tinė gėrio pergalė įvyksta ne tik dieviškąja galybe, bet ir 
pačiu gėrio svarumu, kurį yra sukūręs žmogus savo laimė- 
jimais. Iš čia kultūros filosofijai plaukia didelės reikšmės 

išvada, kad kosmo perkeitime ir kovoje už šitą perkeitimą 
dalyvauja kiekvienas žmogus savais darbais. Kiekvienas 
žmogus gėrio pergalę artina arba tolina, žiūrint ką jis sava 
kūryba stiprina: blogį ar gėrį. Gėris laimės. Bet jo laimėji- 
mo laikas priklauso nuo žmogaus laimėjimų. Žmogus kuria 
plenitudo tempormm. Tai ir yra viso žemės gyvenimo ir vi- 
sos kultūrinės kūrybos prasmė. Žmogus yra kūrėjas,ir to- 
dėl sava kūryba jis tam tikra prasme tęsia dieviškąją kūry- 
bą ir dalyvauja josios atbaigime. Kultūra iš esmės yra įjung- 
ta į transiigūracijos vyksmą ir aktyviai jame dalyvauja. 

Bet kultūrinė kūryba pati viena būties transiigūracijos 
nepasiekia. Būties perkeitimas pagal dieviškąjį josios pir- 
mavaizdį, kas sudaro transfigūracijos esmę, yra galimas tik 
dieviškąja galybe. Žmogaus kūryba niekados nepasiekia 
daikto esmės. Ji visados lieka daikto paviršiuje. Ji yra tik 
simbolis tikro ir realaus būties perkeitimo. Kultūra yra tik 
Lransiigūracijos pranešėja ir josios šauklė. Kultūrinis pro- 
metėjizmas kaip tik dėl to yra toks tragiškas, kad jis šitą 
simbolinį kultūros charakterį sukeičia su realiniu. Prome- 
tėjizmas nori ir stengiasi, kad pats žmogus sava kūryba 
įvykdytų pasaulio ir žmogaus transfigūraciją. Tuo tarpu 
tikrumoje kiekviena kultūros pretenzija perkeisti pasaulį 
pagal pirmykštį dieviškąjį jo pirmavaizdį baigiasi nepa- 
sisekimu, Kultūra sukuria tik tokias gėrybes, kurios trans- 
figūracijos šviesoje yra tik nevykę bandymai. Žinija yra 
tik nevykęs bandymas paregėti tiesą, kaip ji yra savyje. 
Dora yra nevykęs bandymas sudievinti žmogų. Menas yra 
nevykęs bandymas išskaistinti materialinį pasaulį. Visi 
kultūros laimėjimai turi labai didelės reikšmės ir labai gi- 
lios prasmės tik tada, kai į juos žiūrime ne kaip į atbaigia- 
muosius, bet kaip į parengiamuosius, kaip į sąlygas dieviš- 
kajam veikimui. Transfigūracijos šviesoje kultūra yra, iš 
vienos pusės, simbolinis transtigūracijos apreiškimas, iš 
kitos — materialinių sąlygų parengimas realiai transtigū- 
racijai. Čia glūdi kultūros misija, josios didybė ir josios 
prasmė, Jeigu kultūrinės kūrybos laimėjimus palyginsime 
su laukiamos transfigūracijos gaviniais, jie bus tik nevykę 
bandymai. Bet Berdiajevas teisingai pastebi, kad „kultūros 
nepasisekimas yra šventas nepasisekimas, per kurį eina 
kelias į aukštesnę būtį“!. 

Todėl visai suprantama, kodėl žmogaus dvasia nieka- 
dos negali pasitenkinti šituo simboliniu kultūros charakte- 


' Der Sinn des Schaffens, 347 p. 

riu. Žmogus nori ne simbolių, bet realybės. Žmogus nori ne 
tiesos simbolio, bet pačios tiesos, pilnutinės ir amžinos. 
Žmogus nori ne dieviškumo simbolio, bet paties Dievo. 
Žmogus trokšta ne grožio simbolio, bet absoliutinio grožio. 
Su kultūra yra surištas amžinas jąja nepasitenkinimas. Bet, 
iš kitos pusės, su ja yra surištas ir nuolatinis noras perženg- 
ti šitą simbolizmą ir pereiti į realybių sritį. Kultūros kri- 
zių metu šitas noras pasiekia aukščiausią laipsnį ir apsi- 
reiškia kartais net aiškia kultūros neapykanta. Čia žmogus 
yra natūraliai pastumiamas ieškoti realybės aukštesnėje 
tikrovėje, jeigu jis nenori grįžti atgal į gamtos gyvenimą, iš 
kurio jis iškopė vargingomis kultūros pastangomis. Jeigu 
tik žmogus logiškai išvysto ir išmąsto ligi pat galo kultūros 
simbolinį pobūdį ir josios negalią perkeisti daiktus, jis ne- 
išvengiamai pasiekia transfigūracijos idėją. Kultūros min- 
tis yra natūralus kelias į religinį gyvenimo supratimą ir 
aiškinimą. Kultūros filosofijos kelias baigiasi Apreiškimu. 
Apreiškimas atskleidžia giliausią kultūros prasmę ir tuo 
būdu nurodo gaires visai kultūros filosofijai. Iš Apreiški- 
mo yra aišku, kad kultūros prasmė glūdi ne joje pačioje, 
bet aukštesnėje tvarkoje, kad žmogaus kūryba padeda ma- 
terialinį pagrindą atbaigiamajai Dievo kūrybai ir pati yra 
joje atbaigiama. Šitomis gairėmis vaduodamasi, kultūros 
filosofija gali tikėtis įsibrauti į pačią kultūrinės kūrybos 
esmę, bandyti atskleisti ontologinę josios prasmę ir suvok- 
ti galutinį josios tikslą. 


Priedas 
KULTŪRA KAIP ŽMOGAUS KŪRYBA 


1. KŪRYBOS SUPRATIMAS 


a. Kūrybos buvimo prielaidos 


Kūrybos buvimas yra visuotinis faktas, toks pat gilus 
ir reikšmingas, kaip mirtis ir išnykimas. Būties kova su 
nebūtimi, josios pastangos pergalėti pirmykščio chaoso 
likučius ir užpildyti irimo padarytus plyšius eina per kūry- 
bą ir tiktai per kūrybą. Visas gamtos išsivystymas, visa 
žmogaus istorija, visas Dievo santykiavimas su kūrinija 
yra ne kas kita kaip vienas nuolatinis ir amžinas kūrimas. 
Gali jis būti labai įvairus ir skirtingas, gali jis apsireikšti 
visokiausiomis formomis, gali jis būti net tragiškas įvairių 
būties laipsnių susikirtimas, bet viena yra aišku, kad kū- 
ryba yra gyvenimo esmė, gyvybės funkcija ir dvasios pa- 
teisinimas. Kūrybos neigimas reiškia pasaulio dinamikos 
neigimą. Manyti, kad kosme esama tik energijos pasikeiti- 
mo, kad mirtis ir gimimas yra tik būties bangos iškilimas ir 
nusileidimas kaip jūroje siaučiant audrai, reiškia nesupras- 
ti pačių būties pagrindų. Kiekvienas statizmas sugriauna 
pats save. Ar Dievas, kuriame nėra nieko statiško, gali 
sutverti būtį, kuri būtų atbaigta ir nurimusi savyje? Kosmo 
tapsmas nėra dinaminės energijos pavertimas statine arba 
statinės dinamine, kaip tvirtina gamtamnokslinis pasaulė- 
vaizdis, bet kosmo tapsmas yra tikra prasme kūryba. 

Bet ar pasaulyje esanti kūryba yra pirmykštė? Ar ji 
neturi už savęs nieko, į ką ji atsiremtų? Ar gamta ir žmo- 
gus kuria pats iš savęs ir per save? Ar kosminės kūrybos 
buvimas nesuponuoja tam tikrų prielaidų? Į šituos klausi- 
mus atsako pati būties prigimtis. Kūryba kyla iš pačių bū- 
ties gelmių. Ji yra ne kas kita kaip būties esmės apsireiški- 
mas ir nuolatinis josios kilimas iš nebūties. Bet kosminė 
būtis nėra pirmykštė. Kosminė būtis yra atsirėmusi į Ab- 
soliutinę Būtį, gavusi iš josios savą buvimą ir šito buvimo 

prasmę. Kosmas tiek yra, kiek jis turi santykių ir ryšių su 
Absoliutu. Kitaip sakant, kosmas yra tik per Absoliutą ir 
Absoliute. Kiekvienas kosminio savarankiškumo teigimas 
buvimo tvarkoje veda į nebūtį, o pažinimo tvarkoje — į 
nesąmonę. Bet jeigu kosminė būtis nėra pirmykštė, tuo pa- 
čiu nėra pirmykštės nė jos prigimties tendencijos. Kaip 
pats buvimas suponuoja kitą, aukštesnę Būtį, taip ir kūrini- 
jos aktai suponuoja kitus, aukštesnius aktus. Būtis negalėtų 
gyventi, jei nebūtų Absoliutinio Gyvenimo. Būtis negalė- 
tų pažinti, jei nebūtų Absoliutinio Proto. Būtis negalėtų 
norėti, jei nebūtų Absoliutinės Valios, Būtis negalėtų kurti, 
jeigu nebūtų Absoliutinio Kūrėjo, jei kosminės kūrybos 
nebūtų pranokęs Dieviškosios kūrybos Aktas. Dieviško- 
sios kūrybos aktas yra pirmoji ir pagrindinė pasaulio kū- 
rybos prielaida, 

Kūryba, kaip įrodinėsime vėliau, nėra energijos per- 
keitimas iš vieno pavidalo į kitą, bet energijos prieauglis. 
Tai naujas ir originalus aktas, kuriuo kas nors yra padaro- 
ma iš nebūties. Bet šitas naujo dalyko kilimas neturėtų 
jokios prasmės ir net metafiziškai nebūtų galimas, jeigu jis 
nebūtų atremtas į pačios būties sukūrimą iš nebūties. Jeigu 
būtis yra sukurta iš nieko, tuomet ir kosminė kūryba yra 
galima. Jeigu būtis yra atsiradusi tik pasikeičiant energi- 
jos pavidalams, tuomet apie jokią kūrybą pasaulyje negali 
būti nė kalbos. Čia mes susiduriame su emanacijos ir kūry- 
bos prieštaravimu. Emanacijos teorijai būtis yra ne kas ki- 
ta kaip Dievo metamorfozės padaras. Dievas nesukūrė pa- 
saulio, bet Dievas tapo pasauliu. Pasaulio atsiradimas nėra 
surištas su jokiu kūrybiniu aktu. Tai tik dieviškosios Bū- 
ties transformacija. Bet jeigu taip, jeigu Absoliutas neku- 
ria, tuomet negali kurti nė šito Absoliuto metamorfozė, 
arba pasaulis. Jeigu kosminė būtis yra tik dieviškosios ener- 
gijos ištryškimas ir susikristalizavimas, tai šitos būties 
gyvenime taip pat tegali būti tik energijos pasikeitimo, tik 
josios ištryškimo, bet nieku būdu ne naujų dalykų atsira- 
dimo. Emanacijos ir kūrybos sąvokos yra prieštaraujan- 
čios ir todėl paneigia viena antrą. Emanacijos teorija, pa- 
neigdama kūrybos aktą Dievuje, tuo pačiu yra priversta jį 
paneigti ir kūrinijoje. Emanacinei pasaulėžiūrai nei moks- 
las, nei menas, nei technika, nei dorovė nėra kūryba, bet 
tik vienos ir tos pačios būties transformacijos įvairiais pa- 
vidalais. Tai yra paneigimas ne tik kūrybos, bet sykiu ir 
gyvenimo prasmės. 

Kosminės kūrybos buvimo faktas savaime mus veda į 

dieviškosios kūrybos pripažinimą ir pateisinimą. Tai yra 
kreacionistinės pasaulėžiūros apologija. Apgindami kūry- 
bą kaip naujo daikto padarymą, mes tuo pačiu apginame ir 
pirmykštį dieviškosios kūrybos aktą. Dar daugiau, mes tuo 
pačiu dieviškosios kūrybos aktą pripažįstame pagrindine 
kosminės kūrybos buvimo prielaida. Kūrinija kuria tik dėl 
lo, kad Dievas kuria. Kūrinijos kūryba yra atsirėmusi į 
Dievo kūrybą. Kūrinijos kūryba tik dėl to yra naujo daik- 
to padarymas, kad pirmykštė dieviškoji kūryba buvo ori- 
ginalus ir iš esmės naujas aktas. Net pati kūrybos idėja yra 
galima tik todėl, kad mes ją atremiame į pirmykštės Dievo 
kūrybos idėją. Tai yra pirmulinė kosminės kūrybos buvi- 
mo prielaida. 

Bet dieviškosios kūrybos aktas nėra vienintelė pasaulio 
kūrybos prielaida. Kūryba visados suponuoja nebūtį. Kur 
yra būties pilnatvė, kur būtis yra atbaigta savo viduje, ten 
kūrybos negali būti, nes ten negali būti naujo daikto atsi- 
radimo. . Naujas daiktas arba nauja būtis gali atsirasti tik 
ten, kur būtis tam tikra prasme yra sumišusi su nebūtimi, 
kur ji yra dar nepilna ir dar neatbaigta. Dievo prigimties 
viduje nevyksta joks kūrybinis aktas, nes Dievuje nėra ne- 
būties. Dievas gali kurti tik ad extra, vadinasi, jis gali kur- 
ti kitus, jo kūryba gali realizuotis tam tikra prasme šalip jo, 
bet ji negali liesti jo vidaus gyvenimo. Šv. Trejybės asme- 
nų buvimas yra grindžiamas ne kūryba, bet gimimu ir ki- 
limu. Tuo tarpu būtis kuria ne tik ad extra, bet ir ad intra. 
Ji kuria ne tik kitus, bet ir pati save. Josios vidaus gyveni- 
mas yra nuolatinis tapsmas, nuolatinis išsivystymas, vadi- 
nasi, nuolatinė kūryba. Dar daugiau! Kūrinija negali sukur- 
ti jokios kitos substancialinės lyties. Tuo pačiu ji negali 
sukurti tokios būties, kuri pati kurtų. Kūrinijos kūryba 
yra ne liek būlies dauginimas, kiek josios tobulinimas. 
Tai, kas atrodo kūrinijos sukurta šalip josios, yra ne kas 
kita kaip priemonės tobulinti ir kurti pačią save. Nei moks- 
las, nei menas, nei technika neturėtų prasmės, jeigu mes 
juos imtume be jokio ryšio su jau esančia būtimi. Jie 
visi yra skirti iš esmės ne duoti kosmui naują būtį, 
kurios ligi tol nebuvo, bet tobulinti ir atbaigti jau esan- 
čią. Kūrinijos kūryba pasiekia naujumo ne šalia būties, 
bet pačioje būtyje. Kosmo kūryba yra nukreipta į kosmo 
būties pilnatvės sukūrimą. Kiekvienas bandymas sukurti 
būtį nepriklausomą nuo kūrėjo — gyvą ir asmeninę — yra 
demoniškas bandymas. Kas nesiekia būties tobulinti, bet 
nori būtį dauginti, tas eina juodosios magijos keliu. 

Šitoks kūrinijos kūrybos pobūdis kaip tik ir parodo, 
kad būtis savyje nėra baigia, kad ji yra sumišusi su nebū- 
timi ir kad kūryba stengiasi ją iš šitos nebūties išvesti į bū- 
ties pilnybę. Kūrybos buvimo faktas suponuoja ne tik die- 
viškosios kūrybos aktą, bet sykiu ir dieviškosios kūrybos 
neatbaigi mą. 

Statinis būties supratimas susikerta su kūrybos sąvoka 
taip lygiai, kaip ir emanacijos teorija. Jeigu pasaulis jau 
yra visiškai atbaigtas, jeigu jo esmė jau yra išsiskleidusi 
nepriklausomai nuo gamtos ir žmogaus prisidėjimo, tuo- 
met esanti kūryba neturi jokios prasmės, ir kultūros prob- 
lema yra veltui sprendžiama. Tuo tarpu tikrumoj yra kaip 
tik priešingai, Nei pasaulis, nei žmogus nėra baigti savyje. 
Jie tampa, vadinasi, kuriasi patys ir yra kuriami. „Žmo- 

gus,— pastebi Berdiajevas,— yra tik Dievo užbraiža (ški- 
cas)"!. Ne didesnė užbraiža yra ir pasaulis. Jis yra kuria- 
mas gyvybės ir dvasios. Būtis yra ne tik sukurta, bet ir kū- 
rybiška. „Pačioje būtyje yra kūrybinių jėgų potencialinia- 
me ir prislėgtame padėjime. . . Kūrinija amžinai save kuria, 
joje nėra jokių ribų kūrybiniam procesui; ji nėra statinė; 
ji nėra joks duomuo. .. Kosmas save kuria, jis nėra duo- 
tas, bet užduotas"?. Būtis tikra prasme ne yra, bet būtis tam- 
pa. Ji tampa kūryboje. Būties tapsmas yra kūrybinis taps- 
mas, yra kūrybinė josios dinamika. „Pasaulių procesas yra 
aštuntoji tvėrimo diena; tai pratęstasis tvėrimas“?. Kultū- 
ros prasmė, kaip matysime vėliau, ir yra ta, kad ji įsijungia 
į šitą pratęstąjį tvėrimą ir stengiasi atbaigti dieviškosios 
kūrybos aktą. Čia yra ir kosminė žmogiškosios kūrybos 
prasmė. Bet čia sykiu yre ir pasaulio dinamizmo apologija. 
Kaip kūrybos buvimo faktas apgina pirmykštės dieviško- 
sios kūrybos aktą ir paneigia emanacihę pasaulėžiūrą, taip 
lygiai tas pats kūrybos buvimo faktas apgina dinaminį pa- 
saulio supratimą ir paneigia statinę pasaulėžiūrą. Kūryba 
nėra nuodėmės padaras, kaip bando įrodinėti kai kurie teo- 
logai. Nuodėmė nėra nei kūrybos šaltinis, nei josios atsira- 
dimo sąlyga. Kūryba yra surišta su pačia giliausia žmogaus 
prigimtimi, su pačia kilniausia žmogaus misija. Tuo tarpu 
nuodėmė yra atsitiktinis dalykas. Josios galėjo ir nebūti. 
Bet tai anaiptol nereiškia, kad nebūtų buvę ir kūrybos. Kū- 
ryba nėra tik pasaulio laisvinimas iš nuodėmės, bet sykiu 


! Esprit et Libertė, 13 p. ; 
* N. Berdiajew. Der Sinn des Schaffens, 146 p. 
3 N. Berdiajėw. Op. cit., 142 p. 

ir jojo būtiės atbaigimas. Būtis, būdama amžinai tampanti, 
vadinasi, amžinai negalėdama būti atbaigta, savaime supo- 
nuoja nesibaigiančią kūrybą. Statinis amžinybės suprati- 
mas yra pals blogiausias. Amžinybė reiškia ne kūrybos pa- 
baigą, bet tik tobulą jos vykdymą, kurio nekliudo laiko ir 
erdvės varžtai. Žmogus yra pašauktas dalyvauti amžinoje 
Dievo kūryboje. Būtis gali būti tampąs absoliutas. Bet kūri- 
nija niekados absoliutų netaps. Josios kelias į absoliutą 
yra projekcija į begalybę. Būties pilnatvė kosmui yra sie- 
kimas, kurio įvykdymas glūdi amžinybėje. Kūryba, būda- 
ma vienintelis kelias į būties pilnatvę, tuo pačiu darosi su- 
rišta su pačiais gyvenimo pagrindais. Begaliniame ir amži- 
name būties tapsme ji yra taip pat amžina ir progresyvi. Išė- 
jusi iš dieviškosios kūrybos akto ir radusi šitą aktą nebaig- 
tą, ji tęsia toliau Absoliutinio Kūrėjo darbą, pateisindama 
tuo būdu gyvenimą, pateisindama žmogaus pašaukimą ir 
juos abu įprasmindama. Pirmykštė Dievo kūryba ir šitos 
kūrybos neatbaigtas pobūdis yra kosminės kūrybos buvi- 
mo prielaidos, o kosminė kūryba savo ruožtu yra dieviško- 
sios kūrybos pratęsimas ir kelias į josios atbaigimą. Kūry- 
i akte Dievas ir žmogus tampa glaudžiais bendradar- 
iais, 


b. Kūryba kaip originalus aktas 


N. Berdiajevas yra pasakęs, kad „kūrybos akto prigim- 
tis gali būti suprasta tik per skirtumą su gimdymu ir per 
priešingumą su juo“*. Tai yra tiesa. Kūryba ir gimdymas 
yra tokie dalykai, kurie ne tik priešinasi vienas antram, 
bet sykiu ir atskleidžia vienas antro esmę. Senas posakis, 
kad „opposita iuxta se posita clarescunt“, tinka ir čia. Kū- 
rybos akto prigimtis aiškėja tik ryšium sų gimdymo akto 
prigimtimi. 

Du dalykai skiria kūrybą nuo gimdymo: individualinio 
prado vyravimas ir energijos prieauglis. Kurti gali tik in- 
dividas. Kūryboje energija nelieka ta pati ir nemažėja, bet 
priauga. Tuo tarpu gimdyme persvarą gauna rūšinis arba 
bendruomeninis pradas, ir čia energija pasilieka ta pati vi- 
sumoje, bet mažėja tame, kuris gimdo. Štai dvi pagrindinės 
skirtybės. Reikia jas paaiškinti kiek plačiau. 

Gimdymas ir kūryba yra ne tik priešingi vienas antram, 
bet sykiu ir panašūs į vienas antrą. Tai paradoksiškas šitų 


* De la destination de Vhomme, 167 p. Paris, 1935. 

dviejų sričių supratimas. Bet jis vienintelis yra teisingas. 
Toji energija, kuri verčia gimdyti, yra sykiu ir kūrybinė 
energija. Tai yra aukščiausia gamtos galybė, kurios ji gali 
pasiekti savo būties tapsme. Gimdymas gamtos srityje yra 
kilniausias ir tobuliausias aktas. Tai pati gamtos tapsmo 
viršūnė. Gamta nieko tobulesnio negali pasiekti. Ir vis 
dėlto gimdymas nėra kūryba. Gimdymo akte kūrybinė 
energija išeina iš individo ir apsireiškia pasaulyje regimu 
pavidalu. Taip yra ir kūryboje. Bet šitas apsireiškimo ke- 
lias ir apsireiškimo būdas yra visai kitoks. Kūryboje ener- 
gija apsireiškia per individą ir kaip individo energija. Tuo 
tarpu gimdyme šitoji energija apsireiškia per visumą, per 
rūšį ir kaip rūšies energija. Čia keičiasi josios pavidalai ir 
tuo pačių keičiasi šituos pavidalus gaminantieji aktai. 
Kūrybos psichologijoje jau seniai pastebėta, kad kiek- 
vienas kūrėjas yra ryškaus erotinio pobūdžio. Erotinis 
pradas yra nepakeičiamas kūrybinės prigimties elementas. 
Kiekvienas didis kūrėjas yra erotinis genijus. Bet nė vie- 
nas didis kūrėjas nėra seksualinis genijus. Genialumas yra 
perdėm erotinis, bet jis nėra seksualinis. Genijus gali būti 
seksualus. Gali gimdyti, gali netvarkingai gyventi ir net 
kęsti šito netvarkingumo prakeikimą. Bet niekas negali 
neigti, kad genijaus gimdymas ir genijaus netvarka kaip 
tik yra priešinga jojo kūrybai. Berdiajevas klasiškai yra 
pasakęs, kad „daugiausia gimdąs yra mažiausiai kūrybi- 
nis“", Toji energija, kuri yra reikalinga gimdymui, yra sy- 
kiu reikalinga ir kūrybai. Jeigu tad ji yra eikvojama rūšies 
reikalams, ji negali būti panaudota individo reikalui. Gim- 
dymo aktas yra priešingas kūrybos aktui, ir erotinis nusi- 
teikimas yra priešingas seksualiniam nusiteikimui. Eroti- 
nis nusiteikimas kyla iš individualinio prado vyravimo. 
Jis kyla iš individo gelmių. Jis siekia būtį tobulinti ir tęsti 
toliau dieviškąjį tvėrimą. Erotinis nusiteikimas iš esmės 
yra kūrybinis nusiteikimas. Tuo tarpu seksualinis nusitei- 
kimas yra iš esmės rūšinis nusiteikimas. Jis kyla iš rūšies 
gelmių. Jis siekia būtį dauginti. Seksualinis nusiteikimas 
yra gimdomasis nusiteikimas. Abiem šitiems nusiteiki- 
mams bendra energija gimdyme apsireiškia kūdikiais, kū- 
ryboje — kūriniais: Bet kūrinys turi daugiau žmogaus as- 
mens pradų negu kūdikis. Kūrinys yra labiau kūrėjo, negu 
kūdikis tėvo ar motinos, Šv. Augustinas labiau gyvena sa- 
vo „Confessiones“, savo „De Trinitate“, savo „De Civitate 

Dei" negu savo sūnuje Adeodate. Ką tai reiškia? Tai reiš- 
kia, kad kūriniai kyla iš asmens arba individo gelmių, tuo 
tarpu kūdikiai gema iš rūšies gelmių. Asmuo arba indivi- 
das kaip toks gimdyme nedalyvauja. Jis čia yra rūšies at- 
stovas ir net rūšies įrankis. Gimdyme energija neturi as- 
mens žymių. Ji čia prasiveržia pro rūšies pradą. Ji todėl 
kaip tik ir yra priešinga kūrybai. 

Tai yra pagrindinis kūrybos ir gimdymo skirtumas. Ki- 
ryba yra asmens triumfas. Gimdymas yra rūšies triumfas. 
Kūrybos rezultate gyvena asmuo. Gimdymo rezultate gyve- 
na rūšis. Gimdymas visados yra asmens pavergimas ir tam 
tikras jojo pažeminimas. Gimdąs žmogus pasiduoda neas- 
meniniam principui ir tuo pačiu save pažemina. Čia rūšis 
pavergia asmenį. Tuo tarpu kūryba yra nepaprastas asmens 
iškėlimas, jojo išaukštinimas ir pateisinimas. Kūryba yra 
iš esmės surišta su metafiziniu žmogaus pašaukimu. Kūry- 
binis paskyrimas yra daug visuotinesnis ir daug reikšmin- 
gesnis negu gimdomasis paskyrimas. Gimdymas stovi pir- 
moje vietoje gyvulių pasaulyje, nes gyvulys visų pirma yra 
rūšies atstovas, o tik paskui individas. Bet žmonių pasauly- 
je pirmą vietą užima kūryba, nes žmogus visų pirma yra 
asmuo, 0 paskui rūšies atstovas. Jeigu praktikoj lahai daž- 
nai yra priešingai, jeigu žmogiškoji sritis čia labai dažnai 
yra sukeista su gyvuliška sritimi, tai tik dėl to, kad žmo- 
nės nežino, kokia dvasia iš jų kalba ir kieno vardu jie vei- 
kia. Gamtos balsas čia yra laikomas dvasios balsu, ir pri- 
gimtas instinktas yra sukeičiamas su dieviškuoju žmogaus 
pašaukimu. 

Tai, kas toliau skiria gimdymą ir kūrybą, yra energijos 
prieauglis. Kūrybinis aktas tuo ir yra savotiškas, kad jame 
energija ne mažėja, bet auga. Kūrėjas kuria ne energiją 
keisdamas iš vieno pavidalo į kitą, bet ją didindamas. Kiek- 
vienas energijos pakeitimas negali būti laikomas kūryba. 
Kur energija yra tik paverčiama dinaminė arba dinaminė — 
statine, ten negali būti tikros kūrybos. Kūryba visados su- 
ponuoja atsiradimą iš nebūties, vadinasi, kažką naujo, ko 
jokiame pavidale ligi tol nebuvo. Kai vanduo virsta garu 
arba ledu, tai čia dar nėra jokios kūrybos. Kai akmens ga- 
balas virsta smėliu, čia taip pat dar nėra jokios kūrybos. 
Bet kai iš molio yra padaromas puodas, čia jau yra tikra kū- 
ryba, nes puodas molyje jokia prasme neegzistavo. Puodas 
santykyje su moliu yra visai naujas dalykas. Ir tasai aktas, 
kuris iš molio padarė puodą, yra visiškai naujas ir origina- 
Jus aktas. Kūryboje laimėta ir sukristalizuota energija yra 

visiškai nauja energija. Kūryba energijos ne tik nepraran- 
da, bet kūryba energiją laimį, ji didina josios prieauglį pa- 
saulyje. „Kūryba, — sako Berdiajevas,— nėra naujo santy- 
kio sudarymas tarp atskirų pasaulio dalių; kūryba yra ori- 
ginalus asmenybės aktas pasaulyje“? Tai reiškia, kad kū- 
ryba yra ne pakartojimas kokio nors akto, kuris buvo pa- 
darytas jau seniau, tik kitokia forma, bet kad ji yra visai 
naujas aktas, aktas, kurio niekas ligi tol nėra padaręs ir 
niekas vėliau nepakartos. Kiekvienas kūrybinis aktas iš 
esmės yra originalus aktas, nes jis yra asmeninio princi- 
po apsireiškimas ir įsigalėjimas. Kaip kiekvienas asmuo 
yra vienintelis savo srityje, nepasekamas ir nepakartoja- 
mas, taip ir kūryba, kaip asmens aktas par excellence, yra 
originali savo esmėje. Kūrybos kilimas iš asmeninio prado 
yra ir josios originalumo, josios naujumo ir josios nepa- 
kartojamumo šaltinis. Kaip asmuo yra ne kosminių elemen- 
tų keitimo, bet tiesioginės dieviškosios kūrybos padaras, 
taip ir asmens principo apsireiškimas kūryba yra ne ener- 
gijos keitimas ir transformacija, bet energijos didinimas, 
energijos pašaukimas iš nebūties ir josios sutvėrimas. , „Kū- 
rybinė energija yra prieauglio, bet ne keitimo energija"" 
Visai kitaip yra gimdyme. Gimdymas yra rūšies apsi- 
reiškimas. Bet rūšis nėra individuali. Rūšis yra bendra. Jo- 
sios tad apsireiškimas yra ne kas kita kaip šito bendrumo 
individualizavimas. Gamtiniame gimdyme neatsiranda nie- 
ko iš esmės naujo, ko nebūtų buvę rūšyje. Gimdymas tik 
iškelia iš tamsių rūšies gelmių tai, kas glūdi jose paslėpta, 
kas yra bendra ir todėl egzistuoja tik potencijoje. Gimdy- 
mas yra lik rūšies potencijos aktualizavimas. Rūšies būtis 
taip santykiuoja su gemančia būtimi, kaip potencija su ak- 
tu, kaip reali galimybė sų aktualizuota realybe. Bet po- 
tencijos iškilimas ligi akto nėra naujas veiksmas. Čia neat- 
siranda joOkios naujos būties ir jokios naujos energijos. Čia 
tik būtis iškyla iš potencijos gelmių, ir energija iš statinės 


. pavirsta dinamine. Gimdymas iš esmės yra energijos keiti- 


mas iš vieno pavidalo į kitą. Jeigu kas prikištų, kad žmo- 
gaus siela yra vis dėlto absoliučiai naujas dalykas, tai tik 
patvirtintų minėtus teigimus, nes siela yra ne gimdymo, bet 
tiesioginės dieviškosios kūrybos padaras. Gimdymas kaip 
toks yra neoriginalus aktas, ir gimdymo padarai yra nenau- 
ji kūriniai. Nauja yra tik tai, kas kyla iš kūrybos. Pasaulio 


5 Op. cit., 138 p. 
7 N. Berdiajew. Op. cit., 151 p. 

naujinimas ir tobulinimas pačioje jojo esmėje yra galimas 
tik kūryba, Gimdymas taip pat turi ryšių su pirmykščių 
dieviškuoju aktu. Bet tik ta prasme, kad jis šito akto netę- 
sia: gžmųdymas tik iAdividualizuoja ir aktualizuoja tai, kas 
jau yra Dievo sukurta, Dieviškoji kūryba gimdymo yra 
reikalinga. Bet tik tam, kad galėtų iš-realios potencijos iš- 
eiti į aktą ir kad bendras rūšinis josios pagrindas galėtų 
realybėje apsireikšti individualinėmis esybėmis. Gimdy- 
mas yra Dievo kūrybos tik periferinis pagalbininkas. Jis 
visiškai neliečia pačios sukurtosios būties gelmių. Tuo 
tarpu kūryba pasiekia nebūtį ir iš josios pašaukia naują 
daiktą ir naują energiją. Dieviškoji kūryba nėra baigta, 
vadinasi, iš josios išėjusi būtis yra sumišusi su nebūtimi. 
Kūryba todėl kaip tik ir atsiremia į šitą dalinę sukurtos bū- 
ties nebūtį. Savo jėga ir galybe ji mažina tarpą tarp realaus 
ir idealaus buvimo; ji iškelia daiktą ne iš potencijos kaip 
gimdymas, bet iš pačios nebūties ir tuo būdu tęsia toliau 
Dievo tvėrimą. Potencijoje daiktas jau yra. Tuo tarpu ne- 
būtyje jo nėra jokia prasme. Štai kodėl gimdymas; kaip 
daikto išvedimas iš potencijos į aktą, nėra originalus. Štai 
dėl ko kūryba, kaip daikto išvedimas iš nebūties į būtį, 
yra visiškai naujas ir originalus aktas. 


c. Kūrybos sąlygos 


Viena iš pagrindinių kūrybos buvimo prielaidų yra, 
kaip minėjome, dieviškosios kūrybos neatbaigimas. Kurti 
galima tik tada, kai būtis tampa, vadinasi, kai ji yra dar ne- 
atbaigta, nes kas jau yra atbaigta, tas netampa ir tuo pačiu 
nėra galimas kurti. Bet būties neatbaigimas iš esmės yra 
susijęs su nebūtimi.. Neatbaigimas kaip tik ir parodo, kad 
būtis dar nėra visiškai išėjusi iš nebūties, kad nebūtis dar 
nėra joje pergalėta ir kad kūryba kaip tik stengiasi šitą 
nebūtį pašalinti. Būties neatbaigimas yra nepilnas josios 
sukūrimas, palikimas josios nebūtyje. Dieviškosios kūry- 
bos pirmykštis aktas neapsireiškia visa savo galybe, ir tuo 
būdu absoliutinė nebūtis čia yra pergalima tik reliatyviai. 
Būtis čia yra sukuriama ne absoliutinėje savo pilnatvėje, 
bet tik tam tikrame laipsnyje, visa kita paliekant jai pa- 
siekti pačiai sava kūryba. Dieviškosios kūrybos aktas būtį 
tik pradeda iš nebūties. Bet ją ugdo ir tobulina jau pačios 
kūrinijos kūryba. Jeigu būtis iš Absoliuto rankų išeitų pil- 
nutinė, kūrinijos kūryba neturėtų jokios prasmės ir ap- 
skritai nebūtų net galima. Pirmutinė tad ir ontologinė kūry- 

bos sąlyga yra nebūtis. Kūryba yra galima tik ten, kur yra 
nebūties. 
Nebūtis kūrybai yra terminus ex guo. Terminus ad 
guem kūrybai yra būtis. Pats kūrybinis aktas yra perėji- 
mas iš nebūties į būtį. Kūryba dažnai todėl! ir apibrėžiama 
kaip „productio rei ex nihilo sui et subiecti“, vadinasi, pa- 
darymas daikto, kuris prieš tai neegzistavo nei kaip toks 
(nihilum sui), nei kaip medžiaga (nihilum subiecti). Šitas 
apibrėžimas tinka bet kuriai kūrybai. Bet visu pilnumu jis 
taikytinas dieviškajai kūrybai. Tik Absoliutinis Kūrėjas 
gali sukurti daiktą, kuris nebūtų prieš tai egzistavęs nei nė 
kaip medžiaga. Žmogus ir apskritai bet kuri būtybė gali 
sukurti daiktą, kuris būtų naujas kaip toks. Kūrinijos kū- 
ryboje negali būti absoliutinės nebūties, nes josios perga- 
lėjimas suponuoja absoliutinę galybę. Kūrinijos kūrybos 
sąlyga yra tik dalinė nebūtis, arba nihilum sui. Bet tai 
anaiptol neiškreipia pačios kūrybos esmės. Dar daugiau, 
absoliutinė nebūtis, arba nihilum subiecti, kūrybos esmei 
nepriklauso. Kūrybai yra visai nesvarbu, ar josios padaras 
yra naujas medžiagos atžvilgiu. Jai tik svarbu, kad kūri- 
nys nebūtų prieš tai egzistavęs jokia prasme kaip toks. 
Ar skulptorius statulą iškals iš molio, ar savo galybe jis ją 
sutvers iš nieko, pačiai kūrybos esmei tai neturi reikšmės. 
Tai tik rodo kūrėjo galybę, bet tai jokiu būdu nekeičia kū- 
rybos sąvokos. Kur tik daiktas kyla ne iš potencijos, bet iš 
nebūties, ten visur yra kūryba tikra to žodžio prasme. 
Dalinė nebūtis, kuria remiasi kiekvienos kreatūros kū- 
ryba, savaime suponuoja kitą sąlygą, būtent medžiagą. 
Gamta ir žmogus negali kurti be medžiagos. Be medžiagos 
kuria tiktai Dievas. Medžiaga sudaro kūrinijos kūrybai 
materialinę atramą ir materialinę sąlygą. Ji užpildo abso- 
liutinę nebūtį ir padaro, kad kūrinijos kūryba gali išeiti 
tik iš nihilum sui. Medžiaga yra nihilum subiecti priešgi- 
nybė. Tiesa, iš medžiagos kyla ir kūrybos tragika. Medžia- 
ga pasidaro ne tik kūrybos atrama, bet sykiu ir kūrybos 
kliudytoja. Pačios gražiosios idėjos, susidūrusios su me- 
džiaga, nustoja savo spindėjimo, ir kiekvienas kūrėjo pa- 
siryžimas medžiagoje atrodo nublukęs ir nevykęs. Prigim- 
tosios mūsų tikrovės medžiaga yra inertinga, sunki ir pa- 
syvi. Joje dar glūdi pirmykščio kosminio chaoso pradų. 
Ji todėl nėra gera medžiaga. Ji sudaro kūrybai būtiną at- 
ramą, bet šitoji atrama yra menka atrama. Kiekvienas kū- 
rėjas stengiasi pergalėti medžiagos inertingumą ir taip pa- 
lenkti ją savo idėjoms, kaip reikalauja kūrybinės jojo dva- 

sios įkvėpimas. Bet nė vienam kūrėjui nėra pavykę ši- 
tą savo norą įkūnyti. Kūrybinis aktas, kol jis yra dvasios 
gelmėse, stengiasi apsireikšti regimu pavidalu, vadinasi, 
stengiasi įsikūnyti medžiagoje. Bet susidūręs su šita savo 
ieškoma medžiaga, jis nustoja pirmykščio savo pobūdžio. 
Medžiaga stato savo reikalavimus, ir kūrėjas yra privers- 
tas juos patenkinti. Medžiaga, kaip sako Berdiajevas, ge- 
sina įkvėpimo ugnį. Vis dėlto ji yra būtina sąlyga, kad ši- 
tas įkvėpimas galėtų bent netobulai apsireikšti pasauliui ir 
vykdyti savo paskyrimą. Kūrybinis aktas bėga nuo medžia- 
os: jis josios nekenčia, ir sykiu jis josios labiausiai ieško. 
ia glūdi kūrinijos kūrybos savotiškumas ir josios tragika. 
Medžiagos reikalas kūrybai panaikina joje absoliutinę 
nebūtį — nihilum subiecti. Bet jis anaiptol nepanaikina 
nihilum sui. Iš medžiagos padarytas daiktas nėra naujas sa- 
vo materialinės priežasties atžvilgiu. Bet jis visados kūry- 
boje yra naujas kaip toks. Medžiaga nieku būdu nenaikina 
kūrybos originalumo. Net ir iš medžiagos sukurtas daiktas 
yra naujas visais atžvilgiais, nes medžiagoje jo nebuvo 
jokia prasme. Kai tapytojas paišo paveikslą, kai skulpto- 
rius kala statulą, kai architektas stato namus, kai moksli- 
ninkas kuria filosofijos sistemą, jis vykdo tikrą kūrybinį 
aktą, nors ir naudojasi tam tikra medžiaga. Visų jų padarai 
yra visiškai nauji kūriniai, nes dažuose nėra paveikslo, 
marmure nėra statulos, granite ar plytose nėra namo ir są- 
vokose nėra sistemos“. Visi šitie dalykai — ir paveikslas, 
ir statula, ir namas, ir filosofinė sistema — yra sukuriami 
iš nebūties, nes naudojamoje medžiagoje šitų dalykų ne- 
buvo. Kai iš apvaisinto kiaušinėlio išauga liūtas, čia nėra 
jokios kūrybos, nes kiaušinėlyje jau buvo liūtas in poten- 
tia, liūtas preformuotas, visas ligi pat smulkmenų. Jo au- 
gimas buvo ne kas kita kaip šitos potencijos aktualizavi- 
mas. Bet kai Canova iš marmuro iškalė liūtą, čia buvo tik- 
ra prasme kūryba, nes marmure nėra liūto jokia prasme. 
Tuo, kaip minėjome, kūryba ir skiriasi nuo gimdymo, kad 
gimdymas yra tik potencijos aktualizavimas, tuo tarpu kū- 
ryba yra išvedimas daikto iš nebūties. Kūrybinės idėjos, 
kurios yra realizuojamos medžiagoje, kyla anaiptol ne iš 
medžiagos. Medžiaga idėjoms yra tik reali ir materiali at- 
rama, tik vieta realizuotis ir tik priemonė apsireikšti. Net 


5 Gimdymui šito dėsnio negalima pritaikyti, nes gimdomojoje me- 
džiagoje kaip tik ir glūdi konkretus gimdinys. Tuo tarpų kūrybos 
padaras medžiagoje yra tik in pura polentia arba In possibililate, kas 
reiškia prieštaravimo nebuvimą. 

pats idėjos realizavimas medžiagoje nėra pati kūrybos es- 
mė. Kūrybinio akto centras yra išvidiniame idėjos kilime. 
Ar šita išvidinė idėja kada nors paregės pasaulį, ar ne, tai 
priklausys nuo kūrybinio talento ir nuo įvairių sąlygų. Iš- 
viršinis idėjos realizavimas yra lik kūrybinio akto atbaigi- 
mas. Bet pals svarhusis kūrybos procesas eina dvasios gel- 
mėsę idėjoms kylant. Tuo tarpu šitos idėjos kaip tik kyla 
ne iš medžiagos, bet iš nebūties. Jos nėra išvedamos iš re- 
alios potencijos į aktą, bet jos yra sukuriamos iš nebūties 
ir tik paskiau realizuojamos medžiagoje kaip materialinėje 
atramoje. 

Trečia kūrybos sąlyga yra laisvė. Laisvė, iš vienos pu- 
sės, yra ankštai susijusi su kūryba, iš antros — su nebūtimi. 

Kūryba ir laisvė atsiremia į nebūtį. Laisvės nebuvimas 

reiškia nebūties nebuvimą arba, kitaip sakant, pilnutinę 
būtį. Bet tai sykiu reiškia ir kūrybos nebuvimą. Kūryba 
kyla iš ten, iš kur kyla ir laisvė: iš nebūties. Štai dėl ko su- 
gebėjimas būti laisvam yra sugebėjimas kurti. Štai dėl ko 
Berdiajevas ir sako, kad „laisvė yra pozityvi kūrybinė ga- 
lia, niekieno nepagrįsta ir niekieno nelygstama, trykštanti 
iš be galo gilaus šaltinio. Laisvė yra galia kurti iš nieko; tai 
dvasios jėga kurti ne iš materialinio pasaulio, bet iš pačios 
savęs. Laisvė pozityvia prasme ir pozityvia savo reikšme 
yra kūryba““ Atsiremdama į nebūtį, laisvė yra nesukurta, 
kaip ir pati nebūtis yra nesukurta. Laisvė yra nekuriama. 
Jeigu mes tvirtiname, kad kūryboje atsiranda energijos 
prieauglis, tai šitas tvirtinimas gali būti teisingas tik tada, 
kai sutiksime, kad kūryba vyksta laisvai. Determinuotame 
veikime energijos priauglio negali būti, nes čia jau iš anks- 
to yra tai, ko siekiama. Determinuotas veikimas visados 
yra tik potencijos išvedimas į aktą. Jis gali būti vadinamas 
gimdymu, bet jis negali būti vadinamas kūryba. 

Todėl kaip emanacijos teorija, atmesdama pirmykštį 
dieviškosios kūrybos aktą, paneigia kūrinijos kūrybą, taip 
lygiai mechanistinė evoliucija ją paneigia atmesdama lais- 
vę. Mechanistinei pasaulėžiūrai kosmas yra determinuotas 
eiti griežtu išsivystymo keliu. Tai, kas pasaulyje apsireiš- 
kia kaip nauji elementai, yra ne kas kita kaip realizavimas 
to, kas buvo užbrėžta pirmykščiame būties plane. Tai yra 
potencijos pėrvedimas į aktą. Bet tai nėra kūryba. Me- 
chanistinė evoliucija ir kūryba yra priešingos ir net prieš- 
laraujančios sąvokos taip lygiai, kaip emanacijos teorija ir 

kūryba. Mechanistinio pasaulėvaizdžio pagrindinis dėsnis 
yra energijos pastovumo dėsnis. Tuo tarpu kūryboje šitas 
dėsnis kaip tik negalioja. Kūryba šito dėsnio ne tik nepaiso, 
bet ji jį tiesiog paneigia, nes kūryboje kaip tik yra energi- 
jos prieauglis. Kūryboje energija kristalizuojasi regimais 
pavidalais ne iš kitos energijos pavidalo, bet iš nebūties. 
Teigti energijos pastovumą ir šitą pastovumą išplėsti visai 
būčiai, kaip tai daro mechanistinė pasaulėžiūra, reiškia pa- 
neigti kūrybos buvimą. Mechanistinėje pasaulėžiūroje kū- 
ryba yra galima tik kaip energijos pakeitimas kita, kas 
reiškia visišką kūrybos esmės paneigimą. Energijos pasto- 
vumo dėsnis yra kilęs iš medžiagos srities, ir tik ten jis yra 
prasmingas. Kiekvienas bandymas jį pritaikinti dvasios 
pasauliui yra nevaisingas. Kūrybos faktas yra apologija ne 
tik dieviškosios kūrybos, bet sykiu ir pasaulio organiško 
išsivystymo. Kūrybiniame akte mechanistinis pasaulėvaiz- 
dis randa nepermaldaujamą savo priešą. 


d. Kūrybos rūšys 


Pats kūrybos buvimas nėra problema. Tai yra faktas, 
kurį neigti gali tiktai emanacinė arba mechanistinė pasau- 
lėžiūra. Bet ar pasaulyje esanti kūryba yra vienarūšė? Ar 
kiekviena būtis gali kurti ir ar kiekvienos josios kūryba 
bus tokia pat? Štai klausimai, į kuriuos galima atsakyti la- 
bai įvairiai. Labai dažnai kūryba yra priskiriama tik žmo- 
gui. Antropocentrinė pasaulėžiūra, laikydama žmogų aukš- 
čiausia būtimi, tuo pačiu jį laiko vieninteliu kūrėju, kuris 
sugeba duoti kosmui šį tą naujo, Spiritualistinė pasaulėžiū- 
ra, priešingai, kūrybinės galios turėtoju laiko tiktai Dievą. 
Tiktai Dievas esąs kūrėjas. Visi kiti sutvėrimai galį kurti 
tik ryšium su Dievu, kaip dalyviai dieviškoje kūryboje. 
Apie gamtos sugebėjimą kurti kalbama labai nedaug. Tie- 
sa, gamtos kūrybą labai smarkiai pabrėžia natūralistinė ir 
materialistinė pasaulėžiūra. Bet kadangi ji remiasi mecha- 
niška evoliucija, šitas pabrėžimas darosi nelogiškas, nes 
mechaniška evoliucija kaip tik paneigia bet kokią kūrybą. 
Visose šitose pažiūrose yra tiesos, bet visos jos yra nepil- 
nos ir negali kūrybos suskirstymo tinkamai pagrįsti. 

Kūryba, kaip minėjome, yra ne tiktai originalus, bet ir 
individualus aktas. Jis gali kilti tiktai iš individualinio pra- 
do. Vadinasi, tiktai ta būtis gali kurti, kuri yra individuali. 
Kiekvienas rūšinis ir bendras buvimas kūrybą padaro ne- 
galimą. Kas egzistuoja ne kaip individas, bet kaip masė, 

tas neturi kūrybinės galios. Ir atvirkščiai. Kiekvienas in- 
dividualinis pradas, kiekviena individualinė būtybė yra 
kūrybiška pati savo esmėje. 

Remdamiesi šituo principu, mes galime lengvai supras- 

ti, kas pasaulyje gali kurti, kas ne. Visa, kas pasaulyje yra 
individualu, visa yra kūrybiška. Pirmoje eilėje čia pri- 
klauso gyvybė. Aktualus gyvybės buvimas yra individua- 
lus. Gyvybė gyvena ne masės, bet individo gyvenimą. Ji 
tad yra pirmutinis kūrybinis pasaulio pradas, Josios apsi- 
reiškimas, josios išsivystymas ir išsiskleidimas yra kūryba. 
Dar labiau individuali ir tuo pačiu dar labiau kūrybiška yra 
dvasia. Dvasios gyvenimas jokia prasme nėra rūšies gyve- . 
nimas. Todėl ir dvasios žygiai yra visados kūrybiniai žy- 
giai. Aukščiausią individualumo ir sykiu kūrybiškumo lai- 
psnį pasiekia Dievas. Spiritualistinė pasaulėžiūra teisingai 
tvirtina, kad Dievas yra vienintelis tikras kūrėjas, nes Jis 
vienintelis yra Tobulas Individas. Jo gyvenimas yra abso- 
liučiai nepakartojamas ir nepasekamas. Jis tad savo veiks- 
muose yra tobuliausias Kūrėjas. Taigi gyvybė, dvasia ir 
Dievas yra trys kūrybinės būtybės. Medžiaga negali būti 
įskaityta į kūrybinių būtybių eilę, nes ji neturi individua- 
laus buvimo. Medžiagos gyvenimas yra masės gyvenimas. 
Medžiagos individas yra gabalas, vadinasi, tik masės at- 
lauža arba josios dalis. Medžiagoje vykstą procesai yra ne 
kūryba, bet tik vienos energijos pavertimas kita. Medžiaga 
nekuria. Ji tik tarnauja kaip atrama gyvybės, dvasios ir 
kartais Dievo kūrybai. Visas būties tapsmas apsireiškia 
ir išsisemia trimis kūrybos rūšimis, arba trimis josios lyti- 
mis: gyvybine, arba gamtine, kūryba, dvasine, arba žmo- 
giškąja, kūryba, ir dieviškąja kūryba. Kuo šitos kūrybos 
rūšys charakteringos kiekviena savyje ir kuo jos skiriasi 
viena nuo kitos? 

Gyvybės atsiradimas nėra kūryba. Kūryba yra tik jo- 
sios gyvenimas. Gyvybė yra ne sukuriama, bet ji gema, va- 
dinasi, tik aktualizuojasi ir individualizuojasi. Bet sykį 
tapusi aktuali ir išėjusi iš tamsių rūšies gelmių, ji darosi 
kūrybiška. Individualus josios buvimas jau yra kūryba tik- 
ra prasme. Kūrybinis gyvybės pobūdis visų pirma apsi- 
reiškia medžiagos organizacijoje, kuri tarnauja jai (gyvy- 
bei) išsiskleisti. Gyvybinis pradas, kuris gimdymo aktu yra 
aktualizuojamas ir individualizuojamas, tolimesniame sa- 
vo gyvenime darosi nepaprastas medžiagos organizuotojas 
ir josios keitėjas pagal savo esmę. Kiekvienas gyvas daik- 
tas, sakome, auga. Bet augimas savo esmėje nėra paprastas 

gyvo daikto didėjimas, kaip kristalo arba akmenų krūvos. 
Augimas yra substancialinės lyties skleidimasis organi- 
zuojant tam tikru būdu aplinkos medžiagą ir ją telkiant 
savyje. Pati substancialinė gyvo daikto lytis yra gimimo, 
ne kūrybos vaisius. Bet kad šita substancialinė lytis gali 
skleistis, kad ji gali diferencijuotis ir apsireikšti labai įvai- 
ria ir labai savotiška struktūra, tai jau yra kūrybos pada- 
ras. Gimdymas gyvybę individualizuoja, o paskui šita indi- 
vidualizuota gyvybė jau kuria pati save, pasigelbėdama 
medžiaginiu pasauliu. Pats augmuo ar gyvis kaip toks nėra 
kūrybos padaras. Bet jo organizacija, jo struktūra, jo kūno 
išsivystymas yra originalus aktas, nes toje medžiagoje, ku- 
rią vitalinis pradas naudoja, įokia prasmę nėra gyvo daikto 
kūno ar jojo struktūros. Vitalinis pradas gema. Bet vitali- 
nis pradas skleidžiasi kūryba. Gyvybė visų pirma kuria 
pati save. 

Augmenų pasaulyje šitoji autokreacija yra vienintelė 
kūrybos rūšis. Bet gyviai čia žengia žingsnį priekin. Jie sa- 
vo išsivystyme kuria ne tik patys save, bet ir aplinką. Kai 
bitės dirba korius, kai bebras stato namelius, kai paukščiai 
suka lizdus ir kai žvėrys gaminasi laužus, visi jie kuria, nes 
visi šitų jų veiksmų padarai yra kilę ne iš naudojamos me- 
žiagos, tik iš nebūties. Jų kaip tokių, kaip korių, kaip lizdų, 
kaip laužų medžiagoje jokia prasme nebuvo. Bet visa šita 
gyvių kūryba jau liečia ne juos pačius, tik aplinką. Gyvių 
pasaulyje pirmą sy kį apsireiškia kūryba ad exlra. Vis dėlto 
šitas aplinkos kūrimas ir tvarkymas dar yra labai surištas 
su pačių gyvių reikalais, Aplinkos kūryba, kokią mes ran- 
dame gyvių pasaulyje, yra dar ne kas kita kaip savęs kūrimo 
pratęsimas. Gyviai tvarko aplinką dar tik tam, kad galėtų 
geriau tvarkyti patys save. Autonominio aplinkos kūrimo 
gyvių srityje dar nėra, Jis yra rezervuotas žmogui. Bet, ne- 
paisant šito egoistinio motyvo, gyvių kūryba yra pirmas 
tarpsnis to ilgo kelio, to ilgo proceso, kuriuo vyksta matė- 
rialinio pasaulio tobulinimas. Augmenys pradeda kūrybą 
nuo pačių savęs, gyviai ją pratęsia jau į aplinką. 

Dvasia tęsia toliau pradėtą augmenų ir gyvių darbą. 
Būdama kūne, dvasia taip pat organizuoja ir kūnui medžia- 
gą. Bet čia josios darbas dar neturi nieko specifiškai dvasi- 
nio. Galima visai teisėtai abejoti, ar kūno organizavimas 
yra vykdomas dvasios. Dvasinė kūryba apsireiškia tik to- 
limesniame dvasios gyvenime ir josios pastangose įsigalė- 
ti pasaulyje. Čia jau dingsta gyvuliškas egoistinis motyvas, 
ir kūrybos autonomiškumas apsireiškia visa savo galybe. 

Čia iškyla aikštėn idėjinis motyvas, ko gyvulių kūrybai 
absoliučiai trūksta. Dvasia kuria ne tam, kad žmogus turėtų 
iš to naudos, ne tam, kad jis galėtų tobuliau išsiskleisti ir 
geriau gyventi, bet tam, kad tęstų toliau būties tobulinimą, 
kurį jau yra pradėję žemesniosios būtybės. Žmogaus kūry- 
ba pirmoje eilėje turi objeklyvinės reikšmės. Dėl] to ji dau- 
giausia ir yra nukreipta į objektyvinį pasaulį, į aplinką, o 
ne į patį žmogų. Dora taip pat yra kūryba. Bet dora žmogiš- 
kosios kūrybos srityje sudaro tik vieną dalį, gana siaurą ir 
gana paradoksišką. Nagrinėjant žmogų kaip kultūros kūrė- 
ją pasirodo, kad yra tam tikro prieštaravimo tarp aplinkos 
kūrybos ir savęs kūrimo, arba dorinimosi, kad tie, kurie 
ypatingai kuria ir tvarko aplinką, tie samoningai neįsten- 
gia kurti savęs, ir atvirkščiai. Tarp asketo ir kūrėjo yra tam 
tikras priešingumas. Tai nereiškia, kad kūrėjas gali būti 
nedoras. Tai tik reiškia, kad kūrėjo dorumas jam ateina 
kitu keliu negu asketo dorybės. Tai taip pat rodo, kad žmo- 
gaus kūryba par excellence yra pašaukta atbaigti pasaulį. 
Vis dėlto būtų prometėjiškas nusistatymas, jeigu mes 
manytume, kad žmogus pats vienas sava kūryba gali šitą 
atbaigimą tobulai pasiekti. Žmogaus kūryba nėra aukščiau- 
sia ir paskutinė kūryba. Žmogaus kūrybą pranoksta ir at- 
baigia Dievo kūryba. Dievo kūryba yra dvejopa: pradeda- 
moji ir atbaigiamoji. Jau esame minėję, kad pirmykštis 
dieviškosios kūrybos aktas yra bet kurios kitos kūrybos 
metafizinė prielaida ir josios buvimo pagrindas. Pradeda- 
moji Dievo kūryba yra tasai absoliučiai originalus aktas, 
kuriuo būtis kaip tokia pradeda būti. Tai vienintelis aktas, 
kuriame daiktas yra išvedamas ex nihilo sui et subiecti, 
Šita pradedamoji Dievo kūryba pagrindžia ne tik kūrybos, 
bet ir pačios būties buvimą. Ji stovi viso kosmo pradžioje. 
Kiek kitaip yra su atbaigiamąja Dievo kūryba. Apie ją 
kalbama visai nedaug. Tuo tarpu kosmui ji yra nė kiek ne 
mažiau reikšminga, kaip ir pradedamoji kūryba, Atbaigia- 
mąja Dievo kūryba mes vadiname tąjį dieviškąjį aktą, ku- 
riuo būtis bus išvaduota iš savo netobulumo ir sutapdyta 
su dieviškuoju savo pirmavaizdžiu. Tai- visų elementų iš- 
skaistinimas, išnaikinant iš medžiagos pirmykščio chaoso 
liekanas, gyvybę sudvasinant ir dvasią sudievinant. Savai- 
me suprantama, kad šitoji atbaigiamoji Dievo kūryba reiš- 
kia ir prigimtosios tikrovės bei istorijos, ir viso kosminio 
tapsmo pabaigą. Tai yra ne kas kita kaip apokaliptinis per- 
keitimas. Gal dėl to filosofijoje apie ją taip maža ir kal- 
bama. 

Atbaigiamoji Dievo kūryba daug kuo skiriasi nuo pra- 
dedamosios kūrybos. Visų pirma ji jau yra ne productio 
rei ex nihilo sui et subiecti, bet tik productio rei ex nihilo 
sui. Atbaigiamuoju aktu Dievas nekuria daikto absoliutinė 
prasme iš nebūties, bet tik atbaigia jį kurti, realizuodamas 
jame visu tobulumu tą idėją, kuri buvo pradėta realizuoti 
pirmykščiu aktu. Atbaigiamoji kūryba todėl atsiremia jau 
ne į absoliutinę nebūtį, tik dalinę. Tuo ji priartėja prie žmo- 
giškosios kūrybos. Dar daugiau, atbaigiamoji Dievo kū- 
ryba yra ne lik panaši į žmogaus kūrybą, be! žmogus joje 
dalyvauja kaip bendradarbis. Žmogiškoji kūryba yra ma- 
terialinė atrama -dieviškajai atbaigiamajai kūrybai, kaip 
gamtinė kūryba yra atrama žmogiškajai kūrybai. Žmogus 
yra pašauktas tęsti toliau pradedamosios Dievo kūrybos 
darbą ir prirengit sąlygas atbaigiamajai kūrybai. Atbai- 
giamojoje Dievo kūryboje pasirodo, kad ne tik žmogus yra 
reikalingas Dievo, bet ir Dievas yra reikalingas žmogaus. 
Čia pasirodo žmogaus ir Dievo ryšys ir aukščiausias žmo- 
gaus santykiavimas su Dievu. Atbaigiamoji kūryba yra ne 
vieno tik Dievo padaras, bet jungtinis Dievo ir žmogaus pa- 
stangų vaisius. Tai nėra tikra prasme dieviškoji kūryba, 
bet dievažmogiškoji kūryba. Tiesa, Dievas čia yra pirma- 
eilis veikėjas. Vis dėlto žmogus nėra tik instrumentas, bet 
taip pat sąmoningas ir laisvas kūrėjas. Atbaigiamojoje kū- 
ryboje žmogus duoda tobuliausią atsakymą į Dievo kvieti- 
mą dalyvauti Jo pradėtame kosmo kūrimo darbe. Čia pasi- 
rodo kilniausias žmogaus paskyrimas ir aukščiausias jo 
gyvenimo uždavinys. 

Pirmykštės Dievo kūrybos gaviniai susiformavo įvai- 
riopos būties, arba kosmo, pavidalu. Atbaigiamoji Dievo 
kūryba rengia perkeistąjį kosmą, apie kurį mums kalba 
Apreiškimas ir apie kurį svajoja visų amžių žmonijos 
intuicija. Tarp šitų dviejų polių vyksta gyvybės ir dvasios 
kūryba. Gyvybės kūrybos padarai kristalizuojasi gamtos 
pavidalais. Dvasios kūryba apsireiškia kultūros lytimis. 
Gamta ir kultūra yra tarpiniai nariai tarp prigimtosios tik- 
rovės pradžios ir josios galo. Jie yra uždaryti prigimtosios 
tikrovės sienose ir kenčia josios netobulumą. Bet jie laukia 
savo atpirkimo, nes atpirktas ir išgelbėtas turi būti ne tik 
žmogus, bet ir kiekviena kita būtis: ir medžiaga, ir gyvybė. 
Atbaigiamoji, arba dieviškoji, kūryba kaip tik ir yra tok- 
sai visuotinis kosmo atpirkimas. Jo pradžia jau vyksta re- 
ligijoje, nes religija iš esmės yra dievažmogiškoji kū- 
ryba. 

2. ŽMOGAUS KŪRYBINIO PAŠAUKIMO 
PAGRINDAI 


a. Žmogus kaip Dievo Kūrėjo atvaizdas 


Kas padaro, kad žmogus kuria? Iš kur kyla kūrybinis 
žmogaus nusiteikimas? Mes dažnai sakome, kad kurti žmo- 
gui yra įgimta. Pasakymas visai teisingas. Bet jis dar nieko 
neišaiškina. Jis nepasako, dėl ko būtent žmogui yra įgimta 
kurti. Įgimtas žmogaus kūrybiškumas nėra jam atsitiktinis 
dalykas, kaip įgimti kai kurių asmenų gabumai, pav., mu- 
zikai arba tapybai. Kai klausiame, dėl ko Rafaelis buvo ta- 
pytojas, mes pasitenkiname atsakę, kad tai buvo įgimto jo 
talento apsireiškimas. Bet kai norime žinoti, dėl ko žmogus 
kaip toks yra kūrybiškas, mes turime siekti daug giliau. 
Įeškodami kūrybinio žmogaus pašaukimo pagrindų, mes 
turime eiti ne į faktinąją žmogaus prigimtį, bet į amžinąją 
žmogaus idėją, nes tik tasai pirmykštis prototipas padaro, 
kad faktinoji prigimtis yra tokia, o ne kitokia. Šitoks kelias 

mus veda į ontologines būties sritis. Tik jose mes galime 
suvokti žmogaus pirmavaizdį ir tik jose galime surasti gi- 
liausius žmogaus kūrybiškumo pagrindus. 

Šiandien paprastai manoma, kad graikiškoji antropolo- 
gija geriausiai išreiškia žmogaus esmę ir jojo paskyrimą. 
Tai yra klaida, Graikų antropologija teisingai laiko žmogų 
animal rationale. Bet šitoji graikiškoji žmogaus idėja yra 
pagrįsta ne idealiniu žmogaus tipu, tik žmogaus prigimties 
perlierija. Ji išreiškia tik žmogaus paviršių, bet ji negali 
įsibrauti ligi pačių žmogaus gelmių. Protas, tiesa, yra kil- 
niausia žmogaus prigimties galia. Bet jis yra tik galia. Jis 
nėra giliausias žmogaus būtybės pagrindas. Jis yra tik 
viena išvidinio žmogaus gyvenimo lytis. Jis yra tik ins- 
principas. Graikiškoji antropologija yra tokio pat gilumo, 
kaip ir voliuntaristinė Schopenhauerio antropologija. Kaip 
graikai žmogų laikė tokia būtybe, kurioje yra įsikūnijęs 
sąmoningasis pradas, taip Schopenhaueriui žmous buvo 
visuotinės valios apsireiškimas. Bet tikrumoj žmogus yra 
daugiau negu tik protas arba negu valia. Nei racionalistinė 
graikų, nei voliuntaristinė Schopenhauerio antropologija 
giliausios žmogaus esmės neatskleidžia. 

Krikščioniškoji antropologija yra vienintelė, kuri su- 
geba išaiškinti žmogaus problemą, nes ją sprendžia ne taip, 
kaip žmogus ją supranta, bet taip, kaip Dievas ją regi amži- 

noje savo proto šviesoje. Krikščioniškoji antropologija 
yrasykiu ir dieviškoji antropologija, dieviškoji ta prasme, 
kad ji atitinka tą dieviškąjį pirmavaizdį, pagal kurį žmo- 
gus buvo sutvertas. Tuo tarpu pagrindinis šitos antropolo- 
gijos principas yra tas, kad žmogus yra ne tik creatura, 
vadinasi, Dievo kūrinys, bet ir creator, vadinasi, kūrėjas. 
M. Scheleris, nagrinėdamas krikščioniškąją antropologiją, 
teisingai yra suvokęs,kad ji žmogų laiko creatura, Bet jis 
šitoje antropologijoje nepastebėjo antros pusės, būtent 
kad Krikščionybei žmogus yra taip pat ir creator. Žmogus 
pirmoje eilėje krikščioniškajai antropologijai yra ne pro- 
tinga būtybė, ne visuomeninis padaras, bet žmogus visų 
pirma yra kūrybinė būlybė. Žmogus yra kūrėjas. Žmogaus 
kūrybiškumas yra p»erindinė jo žymė. Tai pirmykštis jo 
būtybės pradas, kuriame glūdi visi kiti pradai. Visos kitos 
žmogaus žymės yra ne pirmykštės, bet išvestinės kaip na- 
tūralūs jo kūrybiškumo rezultatai. 

Krikščioniškoji antropologija todėl kaip tik ir atsklei- 
džia giliausią kūrybinio žmogaus nusiteikimo pagrindą. 
Apreiškimo žodžiai „Faciamus hominem ad imaginem et 
similitudinem nostram“ (Pr 1,26) yra kūrybinio žmogaus 
charakterio išraiška. Dievo pėdsakų yra visoje kūryboje. 
Kiekvienas gamtos tyrinėtojas, kuris dar nėra praradęs 
organiškos pasaulėžiūros ir nepakeitęs josios mechanistiš- 
ku-Haeckelio pasaulėvaizdžiu, pakartoja tuos nuostabiai 
gražius ir nuostabiai teisingus bei prasmingus Linne'aus 
žodžius: „Regėjau iš miego atbusdamas tik ką dar praėjusį 
amžiną, begalinį, visa žinantį, visagalį Dievą ir stebėjausi. 
Aš pažinau keletą jo pėdų Kūrybos veikaluose, kurie visi 
ligi mažiausio ir visai neįžiūrimo turi savyje neišsemiamą 
jėgos, išminties ir tobulybės gausybę“. Kiekvienas Dievo 
padaras yra savotiškas Jo atspindys ir jau kaip esąs yra į 
Jį panašus. Tik nebūtis neturi absoliučiai jokio panašumo 
su Dievu. Bet šitas bet kurios esybės panašumas yra tik per 
modum vestigii, vadinasi, Dievo būties žymės yra įspaustos 
kūrinijoje Dievo kūrybos akto metu. Kiekvienas daiktas 
atspindi Dievą tik tam tikru atžvilgiu. Kiekviename daikte 
yra likęs „praėjusio Dievo“ pėdsakas. Bet vienas tik žmo- 
gus atspindi Dievą kaip tokį. Kiekviename daikte Dievas 
yra apsireiškęs viena kuria savo esmės žyme. Žmoguje Jis 
yra apsireiškęs pačia savo esme, pačia savo prigimtimi. 
Kiekviena esybė yra panaši į Dievą per modum vestigii. 
Žmogus yra panašus į Dievą per modum imaginis. 

Šitas žmogaus panašumas į Dievą kaip tik yra jo poten- 

cialaus absoliutumo ir jo kūrybiškumo pagrindas. Žmogus 
nėra absoliutas in actu. Bet jis yra absoliutas 1 poten- 
tia, tam tikra prasme iampąs absoliutas, nes jis yra Dievo 
paveikslas ir atvaizdas. Jokioje srityje žmogui nėra nu- 
brėžtos ribos: ligi čia ir ne toliau. Žmogaus troškimai ir su- 
manymai yra begaliniai. Tai suponuoja absoliutinę dvasią, 
absoliutinę ne aktualiai, bet potencialiai. Žmogus savo bū- 
ties gelmėse turi Dievo paveikslą ir stengiasi jį išryškinti 
konkrečiame savo gyvenime. Tuo tarpu toks išryškinimas 
yra ne kas kita kaip tapimas kas kartą vis labau panašiu į 
Dievą, vadinasi, nuolatinis tapimas absoliutų. Mistikai jau 
seniai sakydavo, kad kiekvienas daiktas iš Dievo išeina ir 
į Dievą įeina. Šitas ėjimas į Dievą, šitas kosminis visos kū- 
rinijos judesys anaiptol nėra erdvinis slinkimas. Tai yra ne 
judėjimas erdvėje, bet pačioje savo būtyje, pačioje savo 
esmėje. Artindamasis prie Dievo,daiktas keičia ne savo 
vietą, bel patį save. Ir šilas keitimas kaip tik vyksta pagal 
tą Dievo atvaizdą, kuris yra įspaustas kūrinijoje. Kūrinys 
išeina iš Dievo kaip iš savo Kūrėjo ir eina į Dievą kaip į 
savo Idealą, arba Pirmavaizdį. Kaip Kūrėjas, Dievas yra 
viršum daikių: Jis yra jiems lranscendentinis. Kaip Ldealas 
Jis yra ir daiktuose: Jis yra jiems laip pat imanenlinis, nes 
būtis savo pirmavaizdį turi ne tik Dievuje, bet nešioja įbrė- 
žtą ir savyje. Jį reikia išvystyti, perkeičiant būtį pagal jo 
reikalavimus, Dievo paveikslas glūdi kiekviename kūriny- 
je ir iš vidaus ragina daiktą eiti.Dievo kryptimi. Ėjimas 
todėl į Dievą yra ne kas kita kaip Dievo atvaizdo išryškini- 
mas savyje. Dievo paveikslas glūdi kūrinijoje ne kaip stati- 
nis įspaudas, bet kaip didi kūrybinė jėga, kaip viso kosmo 
vairuotojas į galutinę būties atbaigą. Juo laikosi visa kaip 
savo pagrindu, ne Dievas viršum daiktų yra pasaulio Kūrė- 
jas, o Dievas daiktuose yra pasaulio Palaikytojas. Išryš- 
kinti todėl Dievo paveikslą reiškia stipriau atsistoti ant sa- 
vo būties pagrindo. Kiekvienos gyvenimo srities šaknys 
glūdi Dievuje ir įgyja galios tik ryšium su Dievu. Potencia- 
lios žmogaus begalybės išvystymas yra galimas tik per Die- 
vą ir Dievuje. Kiekvienas prometėjiškas nusistatymas yra 
sykiu ir savo absoliutumo praradimas. Žmogus turi nenu- 
maldomą linkimą tapti absoliutu, nes jis turi savyje abso- 
liutinio Dievo atvaizdą, kuris jį skatina ir įpareigoja. Bet 
šito linkimo patenkinimas eina tik per Dievo atvaizdo iš- 
ryškinimą savyje. Dievo atvaizdas yra pirmutinis ir pagrin- 
dinis žmogaus prigimties motor movens. 
Dinaminis žmogaus dvasios pradas apsireiškia įo kū- 

ryba. Žmogus iš esmės yra kūrėjas. Bet jeigu Dievo atvaiz- 
das yra ontologinis žmogaus dinamizmo pagrindas ir jei- 
gu šitas dinamizmas apsireiškia kūryba, savaime aišku, 
kad Dievo atvaizdas yra ir žmogaus kūrybos pagrindas. 
Kiekviena kūrybos tilosofija, kuri nepaiso minėtų Gene- 
zės žodžių, nepasiekia savo tikslo. Dieviškasis kūrimas 
yra tam tikra prasme Dievo eksteriorizacija, arba Dievo 
apsireiškimas iš viršaus. Dievas kūrimo aktu apsireiškia 
kūrinijoje ir įspaudžia jai savo žymių. Dievas nesukuria ir 
negali sukurti nė vienos būtybės, kuri neturėtų jokio pana- 
šumo su savo Kūrėjų. Tiesa, kiekvienas daiktas skyrium iš- 
reiškia Dievą labai netobulai. Jis yra tik silpna Dievo atš- 
vaita. Bet kosmas visumoje jau daug ryškiau parodo Die- 
vo paveikslą. Dievas savo kūrybos metu tarsi įdeda į kūri- 
nį patį save. Ir kūrinys tiek gali priimti Dievo žymių, kiek 
pajėgia pakelti šito kūrinio idėja. Absoliučiai Dievas gali 
apsireikšti tik Dievuje. Tik amžinasis Logas yra absoliutinė 
Dievo išraiška, nes Jis pats yra Dievas: Deus de Deo. Kiek- 
vienas kūrinys išreiškia tik vieną kurį Dievo atžvilgį. Kie- 
kviename kūrinyje Dievas apsireiškia tik tam tikru būdu. 
Savaime aiškų, kad kūrinijos gradacijoje ir šitasai Dievo 
apsireiškimas darosi vis didesnis. Tobulesni kūriniai dau- 
giau suima savin Dievo žymių. Jie artėja prie Dievo pilnu- 
tinio atvaizdo, nors niekados jo tobulai išreikšti negali. 
Tai tinka visai kūrinijai. Bet šitas dėsnis ypač tinka 
žmogui. Jeigu kiekviename daikte Dievas apsireiškia tam 
tikru atžvilgiu ir tam tikru būdu, tai tuo labiau jis apsireiš- 
kia žmoguje. Žmogus yra tobuliausias Dievo apsireiški- 
mas visoje prigimtoje tvarkoje ir net visame gyvenime, 
nes joks kitas“ kūrinys nėra tobulesnis už žmogų. Šito 
dalyko nereikia įrodinėti. Mums yra svarbu tik susekti, 
kokiu ypatingu būdu Dievas žmoguje apsireiškia. Žmogus 
yra visų būties pradų sintezė. Jis todėl Dievą savimi apreiš- 
kia visais atžvilgiais. Bet žmogus yra tobuliausia visų bū- 
ties pradų sintezė. Jame todėl Dievas apsireiškia ryškiau- 
siai. . 
Jeigu ieškotume, kokia Dievo žymė yra charakterin- 
giausia, kuo Dievas yra ypatingas savo santykiuose su bū- 
timi, turėtume sutikti, kad tokia žymė kaip tik ir yra Dievo 
kūrybiškumas. Ir būties atsiradimas, ir josios palaikymas, 
ir josios atpirkimas, ir galutinis josios perkeitimas — vis 
tai kūrybiniai Dievo aktai, kuriais jis apreiškia save ir sy- 
kiu susiriša su būtimi, Kiekviena esybė savo būtį įgyja tik 
per dieviškąją kūrybą. Kiekvienos būtybės gyvenimo pra- 

džioje stovi kūrybinis Dievo aktas. Kiekviena esybė visų 
pirma susiduria su Dievu kaip su Kūrėju. Vėlesnis būties 
palaikymas buvįme taip pat yra ne kas kita kaip pratęstas 
nuolalinis josios kūrimas. Dievo Apvaizda nėra jokia pras- 
me statinis dalykas. Dievas palaiko kūriniją buvime tik 
tuo, kad jis ją nuolatos kuria. Apvaizda taip pat yra kūry- 
ba. Dievas Palaikytojas taip pat iš esmės yra Dievas Kūrė-. 
jas. Tas pat reikia pasakyti ir apie puolusio pasaulio atpir- 
kimą. Labai dažnai atpirkimas yra suprantamas kaip aisi- 
lyginimas Dievo teisingumui. Tai yra juridinis atpirkimo 
supratimas, kuris anaiptol! nepaliečia šitos misterijos gel- 
mių. Atpirkimo paslaptis yra kūrybos paslaptis. Nuodė- 
mė, su kuria atpirkimas yra iš esmės susijęs, nėra juridi- 
nių, bet ontologinių santykių su Dievu suardymas ir tuo pa- 
Čiu savos būties sumažinimas. Nuodėmė, kaip genialiai yra 
pastebėjęs šv. Augustinas, yra inclinatio ad nikilum — pas- 
linkimas į nebūtį. Tai žengimas atgal į pirmykštį būties 
chaosą, iš kurio žmogus yra kilęs..Nusidėjęs žmogus turi 
mažiau būties, mažiau ne tik moraline, bet ir ontologine 
prasme. Todėl pakėlimas žmogaus iš nuodėmės arba jojo 
atpirkimas yra iš esmės jo būties padidinimas, inclinalio ad 
esse. Bet šitas prarastos būties atstatymas yra ne būties pa- 
šaukimas iš potencijos, bet žmogaus pakėlimas iš nebūties, 
arba tikras kūrimas. Štai dėl ko šv. Paulius atpirkimą ir 
vadina creaiio nova. Štai dėl ko puolusią būtybę gali 
atpirkti Lik Dievas, nes tik Dievas gali tverti iš absoliutinės 
nebūties. Todėl ir Dievas Alpirkėjas taip pat yra Dievas 
Kūrėjas. Visuose tad svarbiausiuose savo aktuose Dievas 
apsireiškia kaip Kūrėjas. Jo kūrybiškumas yra pirmutinė 
žymė, su kuria susiduria reliatyvi būtis. 

Šita savo žyme Dievas kaip tik ir apsireiškia žmoguje. 
Visais laikais krikščioniškosios minties atstovai stengėsi 
suvokti, kame būtent glūdi žmogaus panašumas į Dievą. 
Vieni nurodė sielą, kiti ir sielą, ir kūną, dar kiti kalbėjo 
apie žmogaus pažinimą ir laisvę. Bet jie per maža kreipė 
dėmesio į kūrybinį žmogaus sugebėjimą. Pirmutinis, kuris 
žmogaus panašumą į Dievą surado žmogaus kūrybinėje ga- 
lioje, buvo-Hoene Wronski's. Šito filosofo vardas yra ma- 
žai kam žinomas. Jis yra užmirštas ir toje pačioje Prancūzi- 
joje, kurioje jis gyveno ir kurios kalba visą gyvenimą rašė. 
Vis dėlto jis yra vertas daugiau dėmesio, negu ligi šiol yra 
jam parodyta. Dauguma jo idėjų yra labai charakteringos 
ir labai originalios. Mūsų krašte didelis Wronski'o gerbė- 
jasirjo idėjų skelbėjas yra prel. A. Dambrauskas. Savo vei- 

kale „Mokslas ir Tikėjimas" (Kaunas, 1930 m.) jis kaip tik 
ir duoda Wronski'o pažiūrų santrauką. Žmogaus panašumo 
į Dievą problema, pasak Wronski'o, yra išdėstyta sykiu su 
pasaulio ir žmogaus sutvėrimo problema, Bet jeigu pirmu- 
tinė religijos tiesa skelbia, kad Dievas yra Kūrėjas, o an- 
troji — kad žmogus yra sukurtas panašus į Dievą, savaime 
aišku, kad šitas panašumas gali būti ne kur kitur, tik ku- 
riamojoje žmogaus galioje. Jei Dievas yra Kūrėjas, tai 
žmogus yra sukurtas pagal Dievo Kūrėjo paveikslą. Žmo- 
gaus pašaukimas yra tęsti toliau Dievo pradėtą pasaulio 
kūrimo darbą. Žmogus yra Dievo pradėto darbo bendradar- 
bis, arba sankūrėjas (co-crėateur): Šitos Wronski'o pažiū- 
ros, Jakšto nuomone, yra „vertos ypatingai dėmesio" (op. 
cit., 78 p.). Šiais laikais, kada besibaigiąs darvinizmas paža- 
dino dar labiau dvasiai prieštaraujantį rasizmą, kuriame 
gyvybė padaroma dvasios priešininke, kada žmogaus su- 
pratimas vėl yra grįžęs į zoologizmo tarpsnį, reikia ypatin- 
gai kelti aikštėn žmogaus kaip kūrėjo sąvoką ir tuo būdu 
pateisinti žmogaus buvimą pasaulyje. Wronski'o pažiūros 
šiuo atžvilgiu iš tikro yra vertos susidomėti. 

Jos kaip tik ir patvirtina mūsų pažiūrą į vyriausiąją 
Dievo žymę, kuria Jis apsireiškia savai kūrinijai. Jeigu 
Dievas visų pirma yra Kūrėjas, jeigu,iš kitos pusės, Jis 
ypatingai savo Kūrybos metu apsireiškia žmoguje, kaip 
tobuliausiame savo kūrinyje, savaime suprantama, kad 
šitas Jo apsireiškimas yra kūrybiškumo apreiškimas ir kū- 
rybiškumo perteikimas žmogaus prigimčiai. Dievas kūry- 
biniu savo aktu žmoguje visų pirma apsireiškia kaip Kūrė- 
jas. Tiesa, Dievas, kaip Kūrėjas, santykiuoja ir su kitais kū- 
riniais. Visi jie tad yra kūrybiški, Bet žmogus yra aukš- 
čiausias ir tobuliausias kūrėjas. Žmogaus kūryba yra la- 
biausiai panaši į Dievo kūrybą, nes pats žmogus yra aukš- 
čiausia būtis kosminėje gradacijoje,ir todėl Dievo, kaip 
Kūrėjo, žymės jame yra tobuliausiai įsispaudusios. Ontolo- 
ginis kūrybinio žmogaus nusiteikimo pagrindas kaip tik ir 
yra Dievo, kaip Kūrėjo, atvaizdas žmogaus prigimiyje. 
Žmogus linksta kurti dėl to, kad jį į kūrybą žadina giliau- 
sias jo prigimties principas kaip Dievo kūrybiškumo išraiš- 
ka. Žmogus turi kūrybinį pobūdį, nes jis yra Dievo kūrybiš- 
kumo atvaizdas, Berdiajevas todėl) ir sako, kad „jei žmogus 
nori ligi galo teigti save, jei jis nenori prarasti savo kūry- 
bai šaltinio ir tikslo, jis turi teigti ne tik save, bet ir Dievą. 
Jis turi teigti savyje Dievo atvaizdą“!. 


' Der Sinn der Geschichte, 213 p. 

b. Žmogaus atsakingumas už pasaulį 


Žmogus yra ypatinga būtybė ne tik Dievo apsireiškimo 

atžvilgiu, bet ir atžvilgiu savo prigimties sąrangos ir sykiu 
tos vietos, kurią jis užima kosminėje tvarkoje. Mikrokos- 
mo idėja nėra alegorija. Jau Platonui žmogus atrodė kaip 
pasakos būtybė, kaip chimera, kaip cerberis, jungiąs sa- 
vyje įvairių gyvių pavidalus. Aristotelis kalbėjo apie žmo- 
gaus sielą, kuri tam tikra prasme yra visa. Mintis, kad žmo- 
gus yra „minor mundus“ (Boecijus), kad savo prigimtyje jis 
vienija išsiskyrusius kosmo pradus, yra gyva visų amžių 
antropologijoje. Ypatinga žmogaus vieta pasaulio tvarkoje 
ir dar ypatingesnė jo prigimties sąranga pateisina mikro- 
kosmo idėją ir padaro žmogų gyvenimo vienybės palaiky- 
toju. Ne veltui tad Berdiajevas ir sako, kad „pažinimas 
žmogaus, kaip pasaulio centro, kuris slepia savyje pasaulio 
paslaptis ir kuris stovi aukščiau už visus pasaulio daiktus, 
yra kiekvienos filosofijos prielaida, be kurios negalima 
drįsti filosofuoti“?. 

Jau pats pažinimo aktas yra žmogaus visuotinumo įro- 
dymas. Pažinimas yra pirmas žmogiškasis veiksmas jo bū- 
tybės išsivystyme. Kūdikis visų pirma pažįsta. Jo valia dar 
tarsi miega, jo kūrybinis gabumas dar yra tik potencialus. 
Tuo tarpu jo pažinimo galia tuoj pasidaro veikli ir stengiasi 
pati pirmoji įsigalėti vaikui taip svetimoje aplinkumoje. 
Bet tai būtų žmogui dar necharakteringa, jeigu šitas paži- 
nimas tik ir pasiliktų pojūčiams prieinamoje aplinkumoje. 
Pojūčių aplinką pažinti stengiasi ir gyvuliai. Pačiose šitose 
pastangose dar nėra nieko specifiškai žmogiško. Bet tai, 
kas šiuo atžvilgiu skiria žmogų nuo gyvulių, yra dvasios 
tendencija į begalybę. Gyvulio pažinimas yra visados ir 
iš esmės aprėžtas. Jis susipažįsta su jį liečiančiais objektais 
ir nurimsta. Tuo tarpu žmogus nenurimsta niekados. Arti- 
miausios aplinkos pažinimas yra ne žmogaus pažinimo ga- 
las, bet tik pirmas punktas į visos būties pažinimą. Pažini- 
mo pastangose dvasia visų pirma apreiškia savo absoliuti- 
nes tendencijas. Kai tik atbudusi vaiko dvasia paklausia 
„kodėl“, čia ir pasirodo josios esminis skirtumas nuo gyvu- 
lio. Žmogui kaip tik ir yra charakteringa, kad jo dvasia nė- 
ra pririšta prie vieno kurio taško būties tvarkoje, bet kad ji 
sugeba apimti visą būtį, visą ją apžvelgti ir visą ją savo vi- 


2 Der Sinn des Schaffens, 53 p. 

savo ryšiais. 

Bet žmogus, kuris sugeba apimti savo dvasia visą būtį, 
negali būti šitos būties dalis. Jis negali būti įjungtas į bū- 
ties rūšių eiles. Jis negali būti viena — tegul ir labai savo- 
tiška — būtybė šalia kitų būtybių. Žmogus, kuris sugeba 
pažinti visą kosma, pals turi būti visas kosmas. Jeigu žmo- 
gus būtų tik kosmo dalis, tik viena kosminė būties rūšis, jis 
pačia savo prigimtimi negalėtų net norėti aprėpti visą kos- 
mą ir jį savo dvasioje sujungti. Daliai yra uždarytas visu- 
mos suvokimas, Jeigu tad žmogus vis dėlto visumą suvo- 
kia, turime pripažinti, kad jis nėra josios dalis, bet pati šita 
visuma, kad jame, kaip yra pasakęs M. Scheleris, „visų dai- 
ktų esmės susikryžiuoja ir solidariai jame gyvena "?. Pažini- 
mo taktas remiasi žmogaus kaip būties centro, arba mikro- 
kosmo, prielaida. Pažinimo objekto visuotinumas suponuo- 
ja, kad ir pažinimo subjekias yra visuotinis. Kas stengiasi 
apimtį visumą, tas pats savyje turi turėti visumos pradų, 
kurie sugebėtų susiderinti su kosminės būties įvairumu. 

Tas pat yra ir su gyvenimo vieningumu. Mūsų sąmonė- 
je gyvenimas visados yra pergyvenamas kaip vienybė. 
Tai nėra kokia nors įvairių pradų suma nė įvairių elementų 
telkinys, bet vieninga ir organiška sintezė. Gyvenimo vie- 
ningumas yra pagrindinis mūsų pergyvenimas ir pagrindi- 
nė sąlyga mūsų pažinimui ir veikimui. Jeigu gyvenimas 
mūsų būtų pergyvenamas kaip kažkas pakriko, mes negalė- 
tume jo nei pažinti, nei savo veikimu jo formuoti. Bet šitas 
gyvenimas nėra vienalytis. Gyvenimas yra mūsų pergyvė- 
namas ne tik kaip vienybė, bet sykiu ir kaip įvairybė. Jis 
yra vieningas. Tai tiesa. Bet jis yra sudėtas iš labai įvairių 
pradų. Jis nėra vienalytis padaras, bet daugingas ir šitame 
daugingume vieningas. Savaime aišku, kad šitas jo daugin- 
gumas suponuoja tam tikrą jungtį, kuri įvairius gyvenimo 
pradus suveda organiškon vienybėn. Be tokios realios ir 
konkrečios jungties apie gyvenimo vieningumą nebūtų ga- 
lima nė mąstyti. Kur yra pradų įvairybė ir sykiu kur yra re- 
ali vienybė, ten visados turi būti ir reali jungtis. Kitaip gy- 
venimo vieningumas būtų tik fikcija ir iliuzija. 

Kas tad yra šitoji jungtis? Kas padaro, kad įvairūs kos- 
mo pradai, įvairios kosminės būties rūšys susiderina ir su- 
kuria vieningą gyvenimą? Atsakymas aiškus: Žmogus. Jau 
pati dieviškoji kūryba padarė žmogų kosmo jungėju ir jo 

atbaigėju. Pirmykštėje Dievo kūryboje yra charakteringa, 
kad transcendentinių idėjų nusileidimas ir apsireiškimas 
konkrečiais pavidalais darosi vis platesnis, vis labiau api- 
ma įvairius būties laipsnius ir vis labiau juos tarp savęs su- 
vienija. Dievo Kūrybos pradžioje, kaip pasakoja Apreiš- 
kimas, stovi chaosas. Dievo kūrybos pabaigoje turi atsiras- 
ti žmogus. Visa Dievo kūryba tarp chaoso ir žmogaus ir bu- 
vo ne kas kita kaip žmogaus vietos parengimas, kaip pa- 
rengimas tų materialinių sąlygų, būtinų žmogiškajai idėjai 
realizuoti. Kosminės evoliucijos procesas ne prasidėjo 
žmogumi, bet žmogumi jis turėjo baigtis. Pradedamuoju 
punktu čia buvo chaosas. Formuojančios lytys pamažu lei- 
dosi į susipynusius gaivalus ir juos tvarkė žmogaus reika- 
lui. Čia ne žmogus taikėsi prie kosmo, bet kosmas taikėsi 
prie žmogaus. Prigimtosios mūsų tikrovės atsiradime ne 
pirmesnieji dalykai apsprendė paskesniuosius, bet pirmes- 
nieji buvo tvarkomi pagal paskutiniųjų reikalavimus. O 
kadangi žmogus čia buvo pats paskutinysis Dievo kūrybos 
tikslas, todėl jis kaip tik ir apsprendė visą kūrybos eigą ir 
kūrinių prigimties ypatybes. 

Iš kitos pusės, chaoso tvarkymas ir kuriamos būties 
vienijimas vyko tuo būdu, kad dieviškosios idėjos realiza- 
vosi vis platesniu mastu, realiame savo pavidale įimdamos 
visus žemesniuosius būties laipsnius. Augmens idėja suėmė 
savyje negyvosios medžiagos pradus. Gyvio idėja su- 
jungė savo prigimtyje negyvąją medžiagą ir augmenį. 
Žmogus galop suvienijo visą kosmą — materialinį ir dva- 
sinį. Žmogus tapo ne tik regima kosmo vienybės išraiška, 
bet ir šilos vienybės principu bei josios palaikytoju. Jo pri- 
gimtis yra ne tik išviršinis įvairių elementų sutelkimas, bet 
ir išvidinė jų jungtis. Substancialinė žmogaus lytis, arba 
dvasinis jo principas, slepia savyje visų būties substancia- 
linių lyčių galybę. Ir kai šitoji galybė buvo ne tik potencia- 
li kaip dabar, bet kai ji buvo reali ir aktuali pirmykščiame 
padėjime, tuomet žmogus visai realiai turėjo jėgos valdyti 
visą būtį pagal savo norus. Apreiškimo pasakojimas ir visų 
tautų intuicijoje glūdįs aukso amžius, kai žmogaus valiai 
pakluso visi sutvėrimai, kaip tik ir buvo ne kas kita kaip 
šitos žmogaus dvasinės jėgos aktualus apsireiškimas. Jeigu 
pirmykščiam žmogui buvo nusilenkę visi pasaulio gaivalai, 
tai ne dėl to, kad jis būtų juos privertęs sau tarnauti, kaip 
šiandien yra technikoje, bet dėl to, kad medžiaginės, jaus- 
minės ir gyvybinės lytys sielos buvo iš vidaus palenktos 
dvasinei lyčiai — žmogaus sielai. Pirmykščiame tarpsnyje 

dvasia valdė ne tik savo kūną, bet ir visus kūnus, nes ji tu- 
rėjo savyje visų sielų galybę. Tai, ką Maeterlinckas poetiš- 
kai išreiškė savo „Mėlynojoje paukštėje“, visa tai pir- 
mykščiame padėjime buvo tikrovė. Sapnuoją Maeterlincko 
vaikai, einą ieškoti mėlynosios paukštės ir pagalbon pa- 
siėmę ugnies sielą, cukraus sielą, vandens sielą, yra ne kas 
kita kaip vaizdingas atgaminimas seniai dingusios realy- 
bės. Šiandien šitoji realybė jau yra išsprūdusi iš mūsų są- 
monės. Ji atsinaujina tik poetiškame veizdėjime ir šventų- 
jų gyvenimuose. Bet ji yra neišgriaunamas įrodymas, kaip 
žmogus savyje jungia visą pasaulį. Tai, ko jis negali šian- 
dien aktualiai padaryti tiesioginiu būdu, jis bando per tech- 
niką ir per magiją. Technikos ir magijos giliausia prasmė 
kaip tik ir yra žmogaus bandymas atgauti prarastą tvarko- 
mają pasaulio galybę. Magija ir technika turi daug daugiau 
išvidinių ryšių, negu iš karto atrodo. Tai yra dvi pusės tų 
pačių žmogaus bandymų vėl imti tvarkyti pasaulį pagal 
išvidinius savo norus, kaip kad jis buvo tvarkomas pirmy- 
kščiame gyvenime. Tik magija priklauso mistiniam nusitei- 
kimui, o technika prometėjiškam. Magikas nori pavergti 
pasaulio jėgas, padedamas aukštesnių jėgų. Technikas 
nori priversti pasaulį tarnauti pats savo galybe. Žinoma, 
pastangos niekados nevyksta visu pilnumu. Bet jos rodo 
išvidinį žmogaus linkimą visados būti kosmo jungtimi ir 
vienytoju. 

Mikrokosminis žmogaus pobūdis kaip tik ir yra mora- 
linis kūrybinio žmogaus pašaukimo pagrindas. Žmogus, 
būdamas kosmo centras ir šitą centrinę savo vietą galėda- 
mas sąmoningai pergyventi, yra sykiu ir atsakingas už vi- 
są pasaulio likimą. Pirmykščio žmogaus tragedija buvo sy- 
kiu ir viso kosmo tragedija. Puolus mikrokosmui, puolė ir 
makrokosmas. Apreiškimas šitą tiesą pasako labai aiškiai. 
Paskui pirmojo žmogaus nuodėmę ir atitrūkimą nuo Dievo 
eina pasaulio grįžimas į chaosą. Dėl ko taip yra, savaime 
aišku. Jeigu žmogus yra jungiamasis kosmo pradas ir jei- 
gu šitas pradas nupuola, kitaip sakant, paslenka į nebūtį, 
kalbant šv. Augustino žodžiais, jis tuo pačiu netenka anos 
pirmykštės jungiamosios galybės. Puolusi dvasia nesugeba 
valdyti kosminių lyčių, nes ji netenka savos būties ryšio su 
kiekvienu galybės šaltiniu. Atitrūkimas nuo Absoliuto vi- 
sados yra grįžimas į nebūtį ir todėl praradimas išvidinės 
savo jėgos..Nusidėjusiam žmogui daiktų lytys, arba sielos, 
darosi nepaklusnios: jos net sukyla prieš jį, nes savo puoli- 
mu žmogus jas atpalaiduoja vieną nuo kitos ir suardo pa- 

saulyje esančią harmoniją bei pusiausvyrą. Tolimesnis ši- 
tos harmonijos bei pusiausvyros atstatymas yra taip pat 
galimas tik per žmogų, per žmogaus susijungimą su Dievu. 
Labai simboliška ir mūsų atveju labai prasminga, kad Die- 
vo pažadėtas kosmo atnaujinimas kaip tik prasidėjo Įsikū- 
nijimu, vadinasi, žmogaus susijungimu su Dievu, žmogaus 
įvedimu į dieviškąjį trinitarinį gyvenimą, Šv. Paulius žmo- 
gaus atsakingumą už pasaulio likimą ix žmogaus dalyvavi- 
mą šito likimo eigoje vaizduoja kaip sutvėrimo pavergimą 
„Sutvėrimas su išsiilgimu laukia Dievo vaikų garbės ap- 
reiškimo. Sutvėrimas juk buvo pavergtas tuštybei ne savo 
valia, bet to, kuris jį pavergė su viltimi, kad ir pats sutvėri- 
mas bus išliuosuotas iš sugedimo vergijos į Dievo vaikų 
garbės laisvę. Mes juk žinome, kad visas sutvėrimas vaito- 
ja ir kenčia skausmus ligi šiolei" (Rom 8, 19—22). 

N. Berdiajevas, atsiremdamas į šituos šv. Pauliaus žo- 
džius, tiesia nepaprasto žmogaus atsakingumo gaires. Savo 
veikale „Der Sinn der Geschichte“ jis sako: „Pasaulio cen- 
tre stovi žmogus, ir žmogaus likimas apsprendžia pasaulio 
likimą per žmogų ir žmogui“ (86 p.). Kitame savo veikale 
„Der Sinn des Schaffens“ Berdiajevas labiau precizuoja šitą 
mintį ir labiau pabrėžia žmogaus atsakingumą už pasaulio 
likimą. „Žmogus, kaip mikrokosmas, yra atsakingas už vi- 
są pasaulio struktūrą, ir visa, kas jame įvyksta, esti įspau- 
džiama visai gamtai. Žmogus pagyvina ir sudvasina gamtą 
kūrybinės savo laisvės dėka; jis ją žudo ir ją apkala gran- 
diniais dėl savo vergiškumo ir dėl patekimo į materialinį 
būtinumą. Aukščiausio hierarchinio gamtos centro puoli- 
mas traukia paskui save visos gamtos ir visų žemesnių lai- 
psnių puolimą“ (67 p.). „Atsakingumo laipsnis už padėjimą, 
kuriame dabar gamta yra, priklauso nuo laisvės laipsnio ir 
nuo hierarchinės kosme vietos. Labiausiai atsakingas yra 
žmogus, mažiausiai — akmenys. Karalius yra atsakingesnis 
už žemiausią savo tarną. Žmogaus puolimas ir paskui jį 
einąs karališkosios laisvės praradimas ir pasinėrimas į že- 
mesniąsias būtinumo sferas atėmė žmogui jo vietą gamto- 
je ir nustūmė jį į vergišką pri slauen e nuo žemesniųjų 
gamtos hierarchijos sferų. Žmogus, kuris savo puolimu ir 
savo pasijungimu palenkė gamtą mirčiai ir ją sumechanino, 
visur susitiko šito negyvo mechanizmo pasipriešinimą ir 
pateko į būtinumo vergiją. Akmenys, augmenys ir gyviai 
apvaldo žmogų ir jam keršija dėl savo nelaisvės. .. Žmo- 
gus darosi gamtinio pasaulio dalis, tik viena gamtos apraiš- 

ka šalia kitų, kurios yra būtinumo tarnai. Šitas būtinumo 
pasaulis yra puolęs dėl žmogaus puolimo, ir žmogus turi 
šito pasaulio gundymams atsispirti, turi pergalėti pasaulį, 
kad vėl galėtų atgauti savo karališkąją vietą gamtoje. 
Žmogus turi išsilaisvinti iš žemiausių gamtinės hierarchi- 
jos laipsnių, turi gėdytis savo vergiško pasidavimo tam, 
kas yra žemiau jo ir kas turėtų nuo jo priklausyti" (68 p.). 
„Gamta turėtų būti sužmoginta, išlaisvinta, pagyvinta ir 
per žmogų sudvasinta. Tik žmogus gali gamtą atkerėti, ją 
pagyvinti ir atgaivinti, nes jis ją apkalė grandiniais ir pa- 
lenkė mirčiai. Žmogaus likimas priklauso nuo gamtos liki- 
mo, nuo kosmo likimo, ir jis negali nuo jo išsivaduoti. .. 
Mikrokosmo likimas yra neatskiriamai surištas su makro- 
kosmo likimu. Jie sykiu puola ir sykiu keliasi. Vieno padė- 
jimas skverbiasi į antrą. Žmogus negali išsiskirti iš kosmo. 
Jis gali jį tik keisti ir apipavidalinti. Kosmas dalyvauja 
žmogaus likime, todėl žmogus dalyvauja kosmo likime. Ir 
tik tada žmogus gali kosmą paversti nauja žeme ir nauju 
dangumi, kai jis užima pasaulyje tą vietą, kurią Kūrėjas 
jam yra paskyręs“ (69 p.). 

Berdiajevo mintis yra aiški. Jis nori pasakyti, kad žmo- 
gus turi atitaisyti pirmykštį savo puolimą, turi pakelti pa- 
saulį iš „sugedimo vergijos“ ir vėl laimėti jungiamąją kos- 
me vietą. Bet šitas pirmykščio puolimo rezultatų atitaisy- 
mas vyksta, pasak Berdiajevo, tik tuo būdu, kad žmogus 
tampa tuo, kuo jis yra Kūrėjo skiriamas. Pirmy kščio pas- 
kyrimo atnaujinimas yra būtina sąlyga puolimo vaisiams 
išnaikinti ir gamtai išlaisvinti. Tuo tarpu šitas pirmykštis 
žmogaus paskyrimas kaip tik ir yra sąmoningas dalyvavi- 
mas kosminėje kūryboje ir dieviškosios kūrybos pralęsi- 
mas. Žmogus kaip kūrėjas yra tasai idealinis žmogaus 
tipas, kuris glūdi kuriančiajame Loge ir kuris Dievo inten- 
cijoje yra pirmutinis. Žmogaus kūrybiškumas, kaip mMinė- 
jome, yra pagrindinė jo prigimties žymė. Vadinasi, grįži- 
mas į pirmy kštį savo paskyrimą arba tapimas tuo, kuo Kū- 
rėjas norėjo, reiškia ne ką kita kaip grįžimą į sąmoningą 
dalyvavimą visuotinėje kūryboje. 

Čia mes galime suprasti du didelės svarbos dalyku: 
1) kad pirmy kštis žmogaus puolimas buvo jo nutolimas nuo 
savo kūrybinio paskyrimo, 2) kad aigavįmas jungiamosios 
reikšmės kosme ir gamtos išlaisvinimas gali vykti lik per 
sąmoningą žmogaus kūrybą. 

Pirmykščiame puolime yra daug žmogaus neklusnumo 
bruožų, yra jame daug ir prometėjizmo žymių. Bet vienas 

dalykas čia yra charakteringas, būtent noras pasinaudoti 
gamtos daiktu. Apreiškimas pasakoja apie vaisių, kurį val- 
gydamas žmogus manė tapsiąs Dievu. Vaisius yra gamtos 
padaras, ir valgymas yra gamtinis veiksmas. Nei vienas, 
nei antras neturi jokių ryšių su žmogaus dvasios kūryba. 
Vadinasi, būdas tapti Dievu čia žmogaus yra pasirinktas ne 
savo dvasios kelias, bet gamtos kelias. Ne sava kūryba ir 
ne savomis pastangomis žmogus bandė pasiekti dievišku- 
mo, bet gamtos sukurtu daiktu ir pasigelbėdamas gamti- 
niu veiksmu. Tai ir buvo šito jo noro tragedija. Žmogus, 
kuris iš Dievo rankų išėjo kaip kūrėjas, kaip žemės paver- 
gėjas ir apvaldytojas, čia pats atsisakė savo kūrybiškumo 
ir giliausioms savo prigimties aspiracijoms patenkinti pa- 
sirinko tos pačios žemės vaisių ir sykiu mažiausiai žmogiš- 
ką veiksmą — valgymą. Kūrybinis žmogaus paskyrimas 
čia buvo paneigtas, ir kūrėjo didybės žmogus atsisakė. Pir- 
mykštis puolimas buvo ne tiek pozityvaus Dievo įsakymo 
sulaužymas, vadinasi, ne tiek juridinis nusikaltimas, kiek 
susikirtimas su giliausia savo esme ir su giliausiu savo pa- 
skyrimu. Žmogus, būdamas savarankiškas ir kūrybinis pa- 
čia savo esme, atsisakė savo kūrybiškumo. Jis tapo nuogas, 
vadinasi, pavergtas gamtos būtinumui ir apiplėštas savo 
dvasioje. Pirmykščio puolimo tragedija glūdi žmogaus 
kūrybiškumo paneigime. Štai dėl ko išvytas iš Rojaus žmo- 
gus tapo barbaru, ir štai dėl ko kultūros kūrimas visados 
yra simbolis žmogaus pastangų pakilti iš barbariško, va- 
dinasi, puolusio padėjimo. Barbarija stovi arčiau gamtos, 
nes ji stovi arčiau nuodėmės. 
Čia mums peršasi kita, nė kiek ne menkesnė, išvada, 
kad visų amžių kūrybinės žmogaus pastangos yra ne kas 
kita kaip pastangos atitaisyti primutinę savo klaidą, at- 
šaukti savo kūrybiškumo paneigimą ir panaikinti iš šito 
paneigimo kilusius rezultatus. Titaniški kūrybos žygiai 
yra savotiškas žmogaus atsipirkimas dėl savo pasidavimo 
gamtai, dėl prasilenkimo su savo paskyrimu ir dėl susikir- 
timo ne tik su Dievu, bet ir su sava prigimtimi, Sava kū- 
ryba dabar žmogus kaip tik ir laisvinasi iš to gamtinio bū- 
tinumo, iš tos gėdingos vergijos, kuriai jis pasidavė, pasi- 
naudodamas gamtos parengtu daiktu. Iš kitos pusės, jis lais- 
vina iš materialinio būtinumo ir chaotiškumo pasaulį, kurį 
jis savo puolimu pakrikdė ir suardė. Kūryba yra vienintelis 
būdas atgauti, kas buvo prarasta kūrybiškumo paneigimu. 
Kai žmogus sąmoningai teigia save kaip kūrėją ir kai jis 
realiai vykdo kūrybines savo prigimties tendencijas, jis 

tuo pačiu vykdo pirmykštį savo paskyrimą, naikina savo 
puolimo vaisius, atgauna jungiamąją vietą kosme, vienija 
išsiskaldžiusius pasaulyje pradus ir laisvina savo paties 
pavergtą materialiniam būtinumui gamtą. Kūrybos panei- 
gimas padarė žmogų barbaru. Kūrybos teigimas padaro 
žmogų pasaulio centru ir kosmo valdytoju. Per kūrybą 
eina kelias į žmogaus laisvę, į laisvę viso pasaulio ir į visos 
būties atbaigimą. 

Čia kaip tik ir glūdi giliausias moralinis kūrybinio žmo- 
gaus pašaukimo pagrindas. Teigdamas savo kūrybiškumą 
ir realiai kurdamas, žmogus ne tik įvykdo pirmykštį savo 
paskyrimą, bet sykiu moraliai atlieka savo pareigą būti 
kosmo atbaigėju. Atsakingumas už kosmo likimą visados 
slegia žmogų. Ir šitą atsakingumą moraliai pateisinti jis 
gali tik sąmoninga ir vaisinga kūryba. Kūrybinis žmogaus 
nusileikimas moraliniu atžvilgiu visados kyla iš atsakingu- 
mo už kosmo likimą. Būdamas mikrokosmas ir stovėdamas 
pasaulio centre, žmogus turi kurti, nes kitaip jis nepateisi- 
na nei savo paskyrimo, nei užimamos vietos. Pasaulis rei- 
kalauja kūrybos, nes tik per kūrybą jis gali būti atbaigtas. 
Religija atbaigia kiekvieną būtybę; bet šitas atbaigimas 
visados suponuoja tam tikrą kultūringumo laipsnį. Religi- 
jai kultūra yra materialinė atrama. Kur nėra kultūros, kur 
gamta jokia prasme nėra paliesta žmogaus kūrybos, ten ji 
lieka šalia religijos, vadinasi, lieka neatbaigta. Atsisa- 
kymas nuo kūrybos reiškia žmogui juo pasitikinčio pa- 
saulio apvylimą ir sunkų nusikaltimą savo misijai. Gamta 
laukia žmogaus kūrėjo ir jam atskleidžia savo paslaptis. 
Bet dabartinėje atpirkimo epochoje žmogus turi naudotis 
ne žemesne už jį gamta, bet savo dvasios veikimu ir misti- 
niu santykiavimu su Dievu, kaip kiekvienos kūrybos šalti- 
niu. Santykis su gamta yra magija. Santykis su Dievu yra 
mistika. Magija pažemina žmogų, nes jį pavergia gamtos 
jėgoms. Mistika kelia kūrybą ir išaukština žmogų, nes jį 
sudievina, vadinasi, įvykdo tai, ko siekė pirmykštis žmo- 
gus. Kūrybinis žmogaus nusiteikimas gali būti mistiškas, 
bet jis niekados negali būti magiškas. Palinkimas į gamtą 
ir gamtoje ieškojimas sau paramos ne tik josios neduoda, 
bet pačią šitą gamtą sukelia prieš žmogų, nes magijoje 
gamta niekados negali būti atbaigta ir su jos pagalba žmo- 
gus negali atlikti savo paskyrimo. 

3. ŽMOGIŠKOSIOS KŪRYBOS FUNKCIJOS 
a. Kūryba kaip gamtos sužmogi ni mas 


Laiko atžvilgiu žmogus niekados nėra buvęs be kūry- 
bos. Praėjusiojo amžiaus etnologai buvo įsitikinę, kad pri- 
mityvieji žmonės yra labiau skirtingi nuo kultūringųjų ne- 
gu nuo gyvulių. Kūrybos nebuvimas primityviųjų Žmonių 
gyvenime praeities etnologams buvo visuotinis dėsnis. Bet 
šitie etnologai nebuvo pažinę nei žmogaus prigimties, nei 
paties primityviųjų tautų gyvenimo. Praėjusio amžiaus et- 
nologija ėjo be išimties materialistiniu ir evoliucionisti- 
niu keliu. Apie metafizinį žmogaus prigimties pradą buvo 
kalbama tik labai tylomis. Iš kitos pusės, pirmykščių žmo- 
nių gyvenimo tyrinėjimai buvo vedami labai paviršutiniš- 
kai. Devynioliktojo amžiaus etnologai tikėjosi galėsią pa- 
žinti primityviuosius tik kelionių ar ekskursijų metu. Cha- 
rakteringiausias tokio paviršutiniško tyrinėjimo pavyz- 
dys yra paties Darvino kelionė į Ugnies Žemę, kurios gy- 
ventojus jis matė tik iš tolo iš laivo išlipęs!. Tuo tarpu Dar- 
vino nuomonė apie šio krašto žmones nulėmė visą praėju- 
sio amžiaus etnologiją. 

Gilesnis žmogaus prigimties pažinimas ir sykiu stropes- 
nis primityviųjų tautų tyrinėjimas parodė visai ką kita. 
Antropologai pamatė, kad kūrybinis žmogaus nusiteiki- 
mas nėra atsitiktinis dalykas, bet kad jis glūdi žmogaus pri- 
gimties gelmėse ir apsireiškia visur bei visados. Vadinasi, 
net ir labiausiai primityvus žmogus negali būti be kūrybos. 
Šita teorinė išvada buvo patvirtinta ir moderniosios etno- 
logijos. W. Schmidto, Guzinde's, Kopperso ir kitų tyrinė- 
jimai parodė, kad nuomonė, jog primityvieji gyvena be 
kūrybos, neturi jokio pagrindo. Primityvieji neturi istori- 
jos, bet jie turi kalbos, ugdymo ir technikos pradmenis, 
vadinasi, visas grindžiamąsias kultūrinės kūrybos lytis, ant 
kurių gali išaugti aukštesni kūrybos pavidalai. Primity- 
viųjų žmonių kultūringumas (apie laipsnį čia nekalbama, 
nes jis mūsų problemai yra nesvarbus) šiandien yra visų 
pripažįstamas. Laiko atžvilgiu nebuvo tokio žmonijos gy- 
venime tarpsnio, kada ji nebūtų buvusi kultūringa. Žmo- 
gus be jokios kultūrinės kūrybos būtų žmogus be žmogiš- 


'.Pig. Prof. Pr. Dovydaitis. Sių dienų mokslo persiorientavimas 
kai dėl žmogaus dvasios prigimties praeity ir dabarty, 5 p. // Soter, 
1930 m. i 

kosios prigimties ir tuo pačiu nežmogus, nes kūryba yra 
susijusi su pačia giliausia žmogaus prigimtimi. 

Vis dėlto logikos atžvilgiu galima suprasti žmogų, kuris 
dar nekuria, kuriame kūrybos arba kultūros idėja dar nėra 
tapusi visų jo gyvenimo darbų varikliu. Ir šituo atžvilgiu 
galima nagrinėti, ką reiškia kosminiam gyvenimui tokios 
idėjos atsiradimas ir josios padėjimas į gyvenimo pagrin- 
dą. W. Saueris yra pasakęs, kad „kultūros mintis reiškia 
kopernikišką pasisukimą“*. Vadinasi, kultūros idėjos atbu- 
dimas žmogaus prigimtyje ir josios apsireiškimas gyveni- 
me visą kosmą įveda į naują buvimo tarpsnį, visam kosmui 
reiškia nepaprastą pasisukimą — tiesiog jo gelmių perkei- 
timą. Kosminis gyvenimas prieš kultūrinę kūrybą eina 
prigimtųjų dėsnių vedamas: jis individualizuoja realias sa- 
vo potencijas, jis kuria gaivališkai ir instinktyviai, jis yra 
dar gamta. Tuo tarpu kultūros atsiradimas pasuka šitą gy- 
venimą visai nauja linkme. Dabar kosmas patiria, kad į jo 
gyvenimą pradeda brautis kažkas svetimo, kažkas naujo, 
ko nebuvo jokioje potencijoje ir jokiame gamtos dėsny- 
je. Kosminiame gyvenime kultūros mintis pažadina tam 
tikrą nerimą, nes įveda į jį sąmoningą pradą, nuplėšia pas- 
lapčių skraistę nuo gamtos sferų ir jas iškelia saulės švie- 
son. Gamta, kuri pirma buvo vienintelė valdovė, dabar esti 
lenkiama dvasios reikalavimams. 

Kultūrą kurti pasiryžęs žmogus atrodo kaip koks tita- 
nas, kuris rengiasi grumtis su gamtos jėgomis, šitas jėgas 
apvaldyti ir priversti sau tarnauti. Jis savo dvasios gelmėse 
jaučia, kad šitoji kova su gamta daug kartų jam nepasiseks, 
kad gamta daug kartų jam keršys už josios paslapčių atvėri- 
mą, kad jo paties gamtinis pradas bus priverstas nykti ir net 
žūti, kad tik idėja viešpatautų. Kultūros mintis sukrečia 
ne tik kosmą, bet ir patį žmogų, nes jam atidaro naujas ir 
sykiu siaubingas perspektyvas. Čia žmogus praregi, kad jis 
yra pašauktas kilnesniam darbui, kurio negali atlikti jokia 
kita gamtinė būtybė, ir sykiu nujaučia, kad šitas darbas yra 
sunki auka, vedanti ligi herojiško išsižadėjimo. Šita prasme 
Herderis yra gražiai pasakęs, kad „mes galime žiūrėti į 
žmoniją kaip į būrį drąsių, nors ir mežų milžinų, kurie pa- 
mažu nužengia nuo kalnų, kad pavergtų žemę ir silpna savo 
kumštimi pakeistų klimatą“?. 


+? Lehrbuch der Rechts- und Sozialphilosophie, 112 p. 
5 * Ideen zur Philosophie der Geschichte der Menschheit, 103 p., 
uch. 

Kūrybos mintis veda žmogų į gamtą. Jis eina į ją ne tik 
iš viršaus, bet ir savo vidumi, savo žmogiškuoju pradu, 
savo dvasia. Jeigu sakome, kad kurdamas kultūrą žmogus 
apvaldo gamtą, tai šitas apvaldymas visų pirma reikia su- 
prasti išvidine prasme. Žmogus kūryboje įveda į gamtą 
žmogiškąjį pradą. „Žmogus yra būtybė, kuri sužmogina 
gamtą“. Gamtinis pasaulis, kuris prieš kultūrinį stovį buvo 
laukinis ir be dvasios, dabar esti sudvasinamas ir sužmogi- 
namas: jis pradeda gyventi tam likra prasme žmogiškąjį 
gyvenimą. Žmogus kūrybos aktu perkelia į gamtinę tvarką 
imanentinį savo pasaulį, ir tuo būdu jis eksteriorizuoja pats 
save. Bet šitoji eksteriorizacija kaip tik ir yra ne kas kita 
kaip žmogaus gyvenimo įvedimas į gamtos gyvenimą. 
Žmogus negali santykiuoti su būtimi, kuri jam būtų tik 
transcendenti. Jis visados nori įimti būtį į save, jis nori pa- 
daryti ją imanenčią. Jau pats pirmasis žmogaus santykia- 
vimas su pasauliu pažinimo akte yra tikras šito pasaulio 
pakeitimas pagal žmogaus dvasios struktūrą. Dvasios per- 
keistiame ir perkurtame pasaulyje jau vyrauja žmogiška- 
sis pradas. Žmogus įeina į gamtą, ir gamta įeina į žmogų. 
Žmogus reikalauja gamtos, kad apreikštų savo dvasią, ir 
gamta reikalauja žmogaus, kad pakiltų į žmogiškąjį, vadi- 
nasi, aukštesnį, būties laipsnį. Šita prasme dažnai ir sako- 
ma, kad kultūrinis veikimas yra žmogiškosios idėjos reali- 
zavimas gamtinėje tvarkoje, arba „kova už pilną ir tikrą 
žmogiškumą“ (R. Eisler). Išvidinės savo dvasios įnešimas 
į gamtą ir gamtos sužmoginimas yra pirmutinis kultūrinės 
kūrybos elementas. 

Kurdamas kultūrą ir sužmogindamas gamtą, žmogus at- 
skleidžia tam tikrą nusistatymą gamtos atžvilgiu. Jis tam 
tikru būdu santykiuoja su gamta ir savo kūryboje realiai 
šitą nusistatymą vykdo. Jeigu norėtume surasti šito nusi- 
statymo ir šito santykiavimo būdus, turėtume pripažinti, 
kad kūrybiniame veikime žmogus visų pirma iš gamtos iš- 
sivaduoja ir, antra, jis gamtą apvaldo. Iš gamtos išsivada- 
vimas ir gamtos apvaldymas yra du pagrindiniai žmogaus 
su gamta santykiavimo būdai. Kūryboje žmogus išsilaisvi- 
na iš gamtinio priklausomumo, iš gamtos dėsningumo, iš 
gamtos vergijos ir iš josios reikalavimų. Jau J. Burckhard- 
tas istoriją yra pavadinęs „Bruch mit der Natur“?. Istorija 
kyla tada, kai žmogus išsivaduoja iš gamtos priklauso- 


* N. Berdiaeff. De la destination de Y'homme, 70 p. 
5 Plg. Weltgeschichtliche Betrachtungen, Leipzig, 1935. 

mumo. Kol dvasia iš vidaus yra gamtos pavergta, tol ji ne- 
gali kurti ir tol tokio žmogaus gyvenimas nėra istorinis. 

Iš kitos pusės, kūrybinis veikimas visados yra gamtos 
apvaldymas. Gamtos apvaldymas taip pat nereiškia išvirši- 
nio gamtos pavergimo. Kūryboje žmogus gamtos nepaver- 
gia išviršiniu būdu, bet jis ją apvaldo ta prasme, kad gamta 
darosi palenkia dvasiai. Gamta iš esmės idealiame savo pa- 
dėjime yra determinuota dvasios vadovybei. Jeigu realy- 
bėje ji kovoja prieš dvasią, jeigu dvasia jaučiasi gamtos 
persekiojama ir dažnai pavergiama, tai tik dėl to, kad pir- 
mykštis žmogaus puolimas nelemtai perskyrė gamtą ir 
dvasią, ir gamta čia buvo nenormaliai išlaisvinta iš natū- 
ralaus savo paklusnumo dvasiai. Kūryba kaip tik atstato 
aną pirmykštę harmoniją. Kūryba vykdo idealinį gamtos 
polinkį būti dvasios vedamai. Gamtos apvaldymas visados 
reiškia išnaikinimą netvarkos pradų iš pačių gamtos gel- 
mių ir idealinio gamtos tipo realizavimą, kiek tai yra gali- 
ma vieno žmogaus jėgomis, 


b. Kūryba kaip dvasios objektyvavimas 


Žmogus nėra vienybėje su pasauliu. Jis nėra net vieny- 
bėje pats su savimi. Jis stovi priešais pasaulį ir net priešais 
save kaip subjektas prieš objektą. Tarp žmogaus ir pasau- 
lio, tarp dvasios ir gamtos yra gilus ir net tragiškas dūa- 
lizmas. Visa žmogaus tragika yra ta, kad dvasia negali vi- 
siškai iškilti iš pasaulio, kad ji negali į gamią pažiūrėti iš 
aukšto, Kad ji visados jaučiasi su gamta surišta tam tik- 
rais dėsniais, kad ji ir pati yra objektas. Todėl dėl šito iš- 
vidinio dvasios sąryšio su gainta žmogui negali būti nei to- 
bulo pažinimo, nei tobulos kurybos, nes čia pažįstamas 
objekias ir pažįstąs subjektas, kuriamas daiktas ir kūrėjas 
visados tam tikra prasme y1a tas pats principas. 

Bet, iš kitos pusės, visa kultūrinė kūryba, visos žmo- 
gaus pažinimo pastangos taip pat kyla iš šito duaiizmo. Pa- 
saulio, arba gamtos,ir dvasios priešinyumas yra tragikos, 
bet sykiu ir jo didybės šaltinis. Dvasioje gyvena amžinas 
ir niekados nenutyląs linkimas pergaičti sitą dualizmą, 
užgrįsti tarpą tarp Žmogaus 17 pasaulio, tarp subjekto ir 
objekto, tarp išvidinio ir išviršinio gyvenimo. Visa mūsų 
tikrovė, visa būtis yra suskilusi savyje, visa ji yra dvipolė, 
ir istorinis žinonijos gyvenimas, visos josios pastangos yra 
ne kas kita kaip noras sudaryti pusiausvyrą tarp šitų polių. 
Žinija kuria pusiausvyrą tarp pažinimo subjekto ir objek- 

to, dora — tarp žmogiškosios tikrovės ir žmogiškojo idea- 
lo, menas — tarp medžiagos ir idėjos. Žmogaus linkimas 
paregėti šitą pusiausvyrą kokiame nors trečiame objekte 
yra pirmykštis jojo dvasios linkimas. Deja, reikia pasaky- 
ti, kad šitas linkimas visu pilnumu prigimtoje mūsų tikro- 
vėje niekados nėra realizuojamas. Žmogui niekados, kaip 
Mozei, nelemta yra peržengti pažadėtosios žemės sienų. 
Jis gali tik josios siekti ir ją paregėti tik dvasios akimis. 
Vienijančioji dvasia niekados nenusileidžia ant žmogaus 
laimėjimų. Vis dėlto, nepaisant šitos niekados nepasiekia- 
mos dvasios ir gamtos idealinės vienybės, objekto—sub- 
jekto dualizmas ir dvasios pastangos šitą dualizmą pergalė- 
ti yra pagrindiniai kūrybos akstinai. 

Pergalėti objekto ir subjekto, gamtos ir dvasios dualiz- 
mą dvasia stengiasi tuo būdu, kad ji nori šitą objektą, šitą 
gamtą-palenkti sau ir savo reikalavimams. Dvasia nori vi- 
siškai įimti objektą į save, su juo susijungti, jį sudvasinti 
ligi visiško su juo susiliejimo. Kaip visame gyvenime, taip 
ir kūryboje viešpatauja dėsnis, kad aukštesnės būtybės 
stengiasi perkeisti žemesniąsias būtybes pagal savo esmę. 
Gyvybė sugyvina medžiagą. Dvasia sudvasina gyvybę. 
Dievas sudievina sielą. Visas pasaulio vyksmas giliausioje 
savo esmėje yra ne kas kita kaip ėjimas šitokio sugyvini- 
mo, sudvasinimo ir sudievinimo linkui. Žemesnių esybių 
giliausias noras yra pasiekti ir įgyti aukštesnių esybių ypa- 
tybių, nes kiekviena aukštesnioji esybė yra žemesniosios 
pirmavaizdis. Kiekviena žemesnioji esybė nešioja savyje 
įspaustą aukštesniosios paveikslą, kuris iš vidaus stumia 
šitą esybę-sutapti su savo pirmavaizdžiu. Tai yra pasaulio 
harmonijos ir sykiu evoliucijos principai. Pasaulio evo- 
liucija yra žadinama šitų pirmavaizdžių, ir ji eina prie jų 
išryškinimo. . 

Dėl to ir dvasia savaime stengiasi pakelti visą gamtą li- 
gi savo būties laipsnio, įimti gamtą į save ir ją sudvasinti. 
„Dvasia, — sako O. Braunas, — gyvena ne tik idealinėse sfe- 
rose; ji atlieka savo uždavinį tik tada, kai ji tai, kas yra rea- 
lų, kas yra šalia jos, sutvarko pagal savo principus““. Vadi- 
nasi, dvasios noras sudvasinti objektą yra ne tik paties ob- 

jekto giliausias linkimas pakilti į aukštesnį būties laipsnį, 
bet sykiu ir dvasios noras atlikti kūrybinį savo paskyrimą. 
Jeigu kiekviena aukštesnė esybė yra žemesnės pirmavaiz- 


5 Grundriss einer Philosophie des Schaffens als Kulturphilosophie, - 
211 p. ž 

dis, tai šitas pirmavaizdis taip pat turi pareigų žemesnių 
esybių atžvilgiu, Aukštesnės esybės turi padėti žemesnėms 
pasiekti savo pirmavaizdį ir su juo sutapli. Dvasia turi pa- 
reigą padėti gamtai pakilti ligi dvasinės būties laipsnio. Ir 
šita dvasios pareiga apsireiškia instinktyviu dvasios noru 
sutapti su objektu ir jį perkeisti pagal savo esmę. Dvasios 
noras apgalėti objektą yra pirmykštis josios noras, kuris 
atitinka sykiu ir objekto prigimtį, ir kūrybinį pačios dva- 
sios paskyrimą. 

Norėdama ir stengdamasi sudvašinti gamtą ir objektą 
įimti į save, dvasia visų pirma yra priversta išeiti iš savęs. 
Gamtos sudvasinimas apsireiškia tik tam tikrais objekty- 
viais pavidalais. Gamta yra objektyvus dalykas. Todėl ir 
josios sudvasinimas gali įvykti tik tada, kai dvasia išeina iš 
savęs ir kai jisusikristalizuoja tam tikrais regimais pavida- 
lais. Tai yra kultūra. Kultūra yra žmogaus dvasios kūryba. 
Bet apie kultūrą mes paprastai kalbame tik ten, kur šitoji 
dvasia yra pagaminusi tam tikrų objektyvių dalykų. kur ji 
yra apsireiškusi tam tikrais objektyviais pavidalais. Šituo- 
se pavidaluose yra sutelktos dvasios ypatybės. Jie vra su- 
ėmę dvasios reiškimąsi į tam tikras formas, jose, kaip sako- 
ma, dvasia yra įsikūnijusi. Kultūrinėje kūryboje dvasia 
sudvasina gamtą tuo būdu, kad išeina iš savęs ir susikrista- 
lizuoja arba įsikūnija .lam tikruose objektyviniuose pavi- 
daluose. Subjektyvinė dvasia tada, sakoma, virsta objekty- 
vine ir net objektyvuota dvasia, Kultūrinė kūryba, kaip 
dvasios objektyvavimas, ir yra ne kas kiia kaip subjekty- 
vios individualinės dvasios įsikūnijimas tam tikruose regi- 
muose pavidaluose. Tai, kas ligi tol buvo tik žmogaus vidu- 
je, kas gyveno jame tik kaip idėja, kaip sumanymas ir no- 
ras, dabar įgyja regimą kūną, apsireiškia tam tikromis kon- 
krečiomis formomis ir susikristali zuoja tam tikrais pavida- 
lais. 

Šitas dvasios išėjimas iš savęs ir įėjimas į objektą arba 
į gamtą kaiptik ir įvykdo tą, bent netobulą, sintezę tarp sub- 
jekto ir objekto, tarp dvasios ir gamtos. Objektyviniame 
dalyke, arba kūrinyje, dvasia apsigyvena visomis savo žy- 
mėmis ir pačia savo esme. Vis tiek ar mes imsime meną, ar 
mokslą, ar kalbą, ar techniką, visur rasime gyvenančią 
žmogaus dvasią ir sykiu tuos objektyvinius sudvasintus 
pavidalus. Kultūrinės kūrybos gaviniai ir yra Lasai trečia- 
sis elementas, kurio ilgisi ir gamta, ir dvasia. Tai tasai sie- 
kinys, kurio linkui eina visas istorijos vy ksmas. Tiesa, jis 
nėra tobulas. Jis yra net labai netobulas. Bet jis yra vienin- 

telis, kuris pakelia objektą į aukštesnę būtį. Kultūriniuose 
kūriniuose gamta yra sudvasinama ir tuo būdu priartinama 
prie josios pirmavaizdžio bent tiek, kiek sugeba žmogus 
paties savo jėgomis. Kultūriniuose kūriniuose gamta pa- 
kyla ligi dvasios ir dvasia nusileidžia į gamtą. Kultūra šiuo 
alžvilgiu yra gamtos ir dvasios sintezė, sintezė objeklo ir 
subjekto. Kultūra suveda sintezėn mąstymą ir buvimą, idė- 
ją ir medžiagą, idealą ir tikrovę. Kultūroje visados yra du 
elementai: subjektyvi dvasia ir šitos dvasios objeklyvaci- 
ja regimu pavidalu. Šiame pavidale subjektyvi dvasia gy- 
vena, bet sykiu gyvena jau kaip objektyvuota dvasia, kuri 
turi savą ritmą, savą logiką ir savą dialektiką, kurios išsi- 
vystymas dažnai eina jau kitais keliais negu grynos sub- 
jektyvios dvasios. Štai dėl ko kultūra yra dažnai vadinama 
„dvasios eksteriorizacija" (O. Braun). Dvasia kultūroje at- 
sistoja pati priešais save. Objektyvuota dvasia nėra tas pat, 
kas ir subjektyvi dvasia. Bet ji nėra nė kūrybos nepaliestas 
objektas. Objektyvuota dvasia yra skirtinga ir nuo subjek- 
tyviosios dvasios, ir nuo gryno objekto. Ji yra trečiasis 
dalykas, trečiasis elementas, kuriame subjektyvi dvasia ir 
objektas jau yra pasiekę tam tikrą vienybę. Religijoje ši- 
toji vienybė įvyksta tobulai. Kultūroje ji yra tik pradeda- 
ma. Bet kultūra yra pirmas tarpsnis į visišką objekto susi- 
jungimą su subjektyvia dvasia. 
Kultūrinėje kūryboje, kuri jungia gamtą su dvasia, 
gamta kaip tik ir patiria kilninančios ir tobulinančios įta- 
kos. Kultūroje gamta esti keičiama pagal dvasios ypatybes. 
Kultūra gamtą sudvasina. Subjektyvinė dvasia neapsigy- 
vena objekte kaip koks išviršinis pradas. Čia dvasia nejei- 
na į gamtą kaip į kokį daiktą arba kaip į sau parengtą na- 
mą. Dvasia čia sutampa su objektu arba su gamta organiš- 
kai iš vidaus. Objektyviniuose pavidaluose dvasia gyvena 
kaip jų lytis. Subjektyvinė dvasia kūrybos akte virsta gam- 
tinių objektų lytimi. Gamta kultūrinei kūrybai visados 
reiškia tik medžiagą. Gamta niekados neduoda kultūrai 
lyčių. Lytys gema iš dvasios. Pati dvasia tampa šitomis lyti- 
mis ir jomis apsprendžia gamtinę medžiagą. Dėl to tarp 
objektyvuotos subjektyvinės. dvasios Ir' gamtinio objekto 
yra tokie pat santykiai, kaip larp lyties ir medžiagos. Tai 
yra išvidinis susijungimas, kur abu pradai kuria vieną esy- 
bę ir ją palaiko josios buvime. Čia negalima kalbėti apie 
jokį išviršinį subjektyvios dvasios gyvenimą gamtoje. Sub- 
jektyvinė dvasia čia yra sueugusi sų gamta ligi išvidinio 
sutapimo, 

Bet kaip visur, taip ir kūryboje lytis visados apspren- 
džia medžiagą. Lytis yra daikto suvokiamumo, vienybės, 
tikslingumo ir gražumo pradas. Dėl to ir kultūriniuose pa- 
vidaluose lytis yra vadovaujanti ir valdanti. Čia gamta yra 
palenkiama lyties ypatybėms ir lyties logikai bei dialekti- 
kai. Bet kultūrinės lytys yra dvasinės lytys. Savaime todėl 
suprantama, kad šitos dvasinės lytys sudvasina ir gamtinę 
medžiagą. Kultūrinėje kūryboje gamta pakyla į pusiau 
dvasinę sierą. Sakome pusiau, nes visiškai gamtos sudva- 
sinti kultūra negali. Kultūroje gamtiniai objektai visados 
liekagamtiniai, vadinasi, nepasiekę tobulai savo pirmavaiz- 
džio. Visiškai gamtą sudvasinti gali tik religija, nes Lik re- 
liginės lytys tampa substancialinėmis gamtinių objektų ly- 
timis. Tuo tarpu kultūrinės lytys yra tik atsitiktinės, arba 
akcidentalinės, lytys. Kultūros vykdomas gamtos sudvasi- 
nimas yra tik pusiau pakėlimas gamtos į idealinę sierą, tik 
pusiau įvykdymas gamtos troškimų. Bet net ir tokiu neto- 
bulu būdu kultūrinė kūryba visados yra pirmutinė gamtos 
pageidavimų realizuotoja. 

Iš kitos pusės, jeigu žiūrėsime į kultūrinį vyksmą istori- 
nėje eigoje, pamatysime, kad šiuo atžvilgiu žmogaus kūry- 
ba kaip tik ir yra reikšminga tuo, kad ji vykdo pasaulio 
sudvasinimą. Kūryba plečia dvasios sritis kosmo gyveni- 
me, kelia kosmą iš netobulo gamtinio stovio į tobulesnį 
kultūrinį stovį ir rengia visuotiniam religijos perkeitimui 
sąlygas ir materialinę atramą. Todėl ir eschatologijos švie- 
soje žmogaus kūrybos reikšmė yra nepaprastai didelė. Kiek- 
vienas žmogus kūrybiniais savo žygiais dalyvauja kosmo 
sudvasinime ir tuo pačiu prisideda prie pasaulio parengi- 
mo dieviškajam veikimui. Todėl yra mažai svarbu, ar kul- 
tūriniai darbai yra žinomi žmonėms. Svarbu, kad jie ob- 
jektyviai ir realiai prisideda prie pasaulio sudvasinimo, ir 
jau tuo pačiu jie įgyja kosminės reikšmės. 


c. Kūryba kaip būties tobulinimas 


Tobulinanti kultūrinės kūrybos reikšmė būčiai ilgus 
amžius buvo savaime aiški aksioma. Pirmas, kuris paabejo- 
jo šitos aksiomos tikrumu, buvo Rousseau“. Kai Rousseau 
paskelbė, kad visa yra gera, kas išeina iš Kūrėjo rankų, ir 
visa genda žmogaus rankose, jis tuo pačiu paskelbė ir savo- 


7 Aiškumo dėlei čia tenka kiek pakartoti Rousseau pažiūros į 
kultūrą, kurios buvo išdėstytos pirmame skyriuje. 

tiškas pažiūras į kultūrą. Jeigu kultūra yra žmogaus kūry- 
ba ir jeigu šita kūryba gadina prigimtį, savaime aišku, kad 
ji liečia tik prigimties paviršių, kad ji suima gyvybe plaz- 
dančią gamtą į tam tikras formas, į tam tikrus rėmus, šitą 
gyvybę sustingdo ir tuo pačiu iškreipia pačią josios esmę. 
Rousseau kultūros filosofijoje kultūra yra toks dalykas, 
kuris nesiekia daikto gelmių, bet lieka prikibęs tik jojo 
paviršiuje. Kuliūra Rousseau filosofijoje yra svetimas 
gamtai pradas. Kultūrinės formos yra tik išviršinės manie- 
ros, tik išviršiniai pavidalai, tik išviršinė daiktų arba žmo- 
nių organizacija. Pasilikdamos paviršiuje ir sykiu versda- 
mos prigimtį prisitaikyti prie jų reikalavirnų, šitos formos 
ir manieros susikerta su gyva gamta, kuri niekados nėra 
sustingusi ir statinė. Tuo tarpu tokios paviršutiniškos kul- 
tūrinės formos neišvengiamai sustingsta ir suakmenėja. Jų 
gyvenimas yra labai trumpas, o mirusios jos nebegali pa- 
tenkinti išvidinio gyvos gamtos veržimosi. Čia todėl ir atsi- 
randa tragiškas koniliktas tarp prigimties ir kultūros. Žmo- 
gus, palaikydamas šitame konilikte kultūros pusę, pasidaro 
didelis gamtos priešas. 

Šitą gilų gamtos ir kultūros priešingumą Rousseau iš- 
sprendė labai savotiškai: jis padarė kultūrą gamtos pagal- 
bininke. Jis paneigė savarankišką kūrybinį kultūros pobū- 
dį, paneigė kultūros kūrėjui teisę kištis į išvidinį gamtos iš- 
sivystymą ir jį tvarkyti pagal savo idėjas. Žmogus, kaip 
kultūros kūrėjas ir josios atstovas, galįs prigimčiai tik 
pagelbėti, saugodamas ją nuo kenksmingų veiksnių. Gamta 
visados einanti geru keliu. Jai kliudo ir ją iškreipia tik ko- 
kio nors išviršinio dalyko įsikišimas. Jeigu tas žmogus 
nori, kad jo kūryba susiderintų su išvidiniu gamtos ritmu, 
jis turi atsisakyti nuo bet kurios pozityvios įtakos gamtai. 
Visa kultūros prasmė, pasak Rousseau, išsisemia pagalba 
gamtai. Gamta yra aukščiausias gyvenimo laipsnis, o kul- 
tūra yra tik gamtos tarnaitė. 

Iš tikro Rousseau yra teisingai pastebėjęs, kad kai kul- 
tūra tampa tik išviršinėmis manieromis, ji sukausto gamtą 
ir ją nužudo, Gamta nepakenčia, kad jai būtų uždėtos for- 
mos iš viršaus. Kiekvienas išviršinis žmogaus veikimas, 
jeigu jis nesiekia daikto gelmių, yra šitam daiktui priešin- 
gas. Čia Rousseau gali būti visai pateisintas. Bet kai jis visą 
žmogiškąją kūrybą nori padaryti tik paviršutiniška, kai jis 
sako, kad kultūra visados liekanti tik gamtos paviršiuje, 
jis tikrą kultūrą sukeičia su pseudokultūra. Pseudokultūros 
vyravimas Rousseau laikais jį kaip tik ir pastūmėjo nepasi- 

tikėti žmogiškąja kūryba apskritai. Bet tai yra kaltė jo lai- 
kų, o ne kultūros apskritai. 

Savo esmėje kultūra niekados negali būti tik paviršuti- 
niškas gamtai dalykas jau tik dėl to, kad iš žmogaus dva- 
sios kyla lytys, kurios apipavidalina gamtinius dalykus. 
Šitos lytys siekia pačias gamtos gelmes. Paviršutiniškas 
daikto apdailinimas ir kūrybinis jo apipavidalinimas yra 
iš esmės skirtingi daly kai. Jų skirtumas yra tas, kad apdai- 
linimas paliečia tik daikto paviršių, kad jo suteiktos lytys 
yra ne tik atsitiktinės, bet sykiu ir svetimos. Tuo tarpu 
kūrybinės lytys yra daiktui savos, nes jos yra ne kas kita 
kaip substancialinių gamtos lyčių pratęsimas. Žmogiškoji 
kūryba negali sukurti jokios substancialinės lyties. Bet ji 
gali gamtos lytis pratęsti. Ji sugeba atsiremti į tai, kas gam- 
tos yra sukurta, ir šitą gamtinę kūrybą pastūmėti į naują, 
jau aukštesnį tarpsnį. Kultūra neįneša į gamtą nieko sveti- 
mo, nieko, kas gamtai būtų priešinga, kas iškreiptų josios 
esmę ir kas susikirstų su idealiniais josios giliausio princi- 
po reikalavimais. „Mes įdvasiname visą gamtą, — sako 
O. Braunas.— Dvasia esti gamtoje objektyvuojama. Ir vis 
dėlto mes neįnešame į pasaulį nieko svetimo, bet tik at- 
skleidžiame dvasinį visos būties branduolį ““. 

Ir šitame pasaulio branduolio atskleidime kaip tik ir 
glūdi giliausia kultūrinės kūrybos esmė. Kultūrinis veiki- 
mas apsireiškia įvairiais pavidalais. Jis yra ir gamtos for- 
mavimas, ir idėjos realizavimas, ir vertybių įkūnijimas, ir 
dvasios objektyvavimas. Bet savo gelmių jis pasiekia tik 
paskutiniame savo pavidale: būties gelmių atskleidime, 
atskleidime dvasinio būties principo. Kultūrinė kūryba 
nepasilieka gamtos paviršiuje, kaip norėjo įrodinėti Rous- 
seau. Iš sykio atrodo, kad žmogus savo veiksmais paliečia 
tik pasaulio periferiją. Bet tikrumoje žmogaus kūryba sie- 
kia daug giliau. Žmogaus dvasia savo veikimu leidžiasi ligi 
pat pasaulio dugno. „Žmogus,— sako O. Braunas, — kul- 
tūros vyksme išvysto metafizinę pasaulio esmę. Jis at- 
skleidžia naujos tikrovės karaliją ir savo kūryba ją kon- 
krečiai stato“?, Šita prasme ir Euckenas yra pasakęs, kad 
kultūra yra „ne tik grynas žmogaus veikalas, bet sykiu ir 
tikrovės gelmių atskleidimas“ “. Kultūra nėra tik priedas 
prie gamtos prirengtų dalykų, bet šitų dalykų esmės suvo- 


5 Op. cit, 195 p. 
" Op. cit, 118 p. 
' Geistes probleme und Lebensiragen, 171 p. Leipzig, Reclam. 

kimas ir giliausio jų principo iškėlimas. Tai, kas gamtoje 
glūdėjo tik galimybėje, visa tai kultūra pašaukia į realybę, 
pašaukia iš gamtos gelmių, Foersterio žodžiais tariant, iš 
„Motinų karalystės“. Tai, ką Schopenhaueris yra pasakęs 
apie menininką, tinka ir kiekvienam kultūros kūrėjui, ir ap- 
skritai visai kultūrinei kūrybai. „Dailininkas,— sako Scho- 
penhaueris,— supranta pasislėpusius ir nežymius gamtos 
sumanymus; jis kalba aiškiai ir ligi galo tai, ką gamta te- 
mikčioja. Todėl gamtos grožį, kuris jai nevyksta tūkstan- 
čius kartų, jis iškala kietame marmure ir, pastatęs prieš ją, 
tartum sako: juk to norėjai, ar ne tiesa? Menininkas ima iš 
gamtos lūpų neištartą žodį; jis duoda daugiau, negu ji sa- 
ko"! 

Rickertas, kaip buvo minėta, gamtinį ir kultūrinį dalyką 
skiria tuo atžvilgiu, kiek jie turi savyje vertės. Gamtinis 
daiktas Rickertui yra tas, kuris vertybių savyje neturi, o 
kultūrinis yra tas, kuris vertybių turi, kuris yra vertybin- 
gas. Jeigu, apskritai imant, šita Rickerto norma ir negalima 
taikinti tikram gamtos ir kultūros santykiui, tai vis dėlto ji 
turi gilios prasmės. Gamtiniuose dalykuose gali būti verty- 
bių. Bet šitos vertybės čia yra tik užuomazginės, tik verty- 
bių pradmenys, kurie reikalauja išvystomi ir ištobulinami. 
Kultūros kūrinys, palygintas su gamtos padaru, visados y ra 
geresnio vertingumo. Vertybių sritis yra idėjų sritis, o idė- 
jų sritis yra kultūros sritis. 

Vertybė visados turi ontologinį pagrindą. Vertybė yra 
gėrybė santykyje su subjektu. Todėl vertybės pagrindas 
visados yra objektyvus daikto gerumas, arba daikto gėris, 
vadinasi, daikto būtis, nes ens et bonum convertuntur. Daik- 
tas tiek yra geras, kiek jis turi būties. Tuo pačiu daiktas 
yra tiek vertingas, kiek jis turi būties. Daikto vertingumo 
laipsnis priklauso nuo jo būties laipsnio. Jeigu tad kultūra 
didina daiktų vertingumą, ji didina daikto gerumą, o tuo 
pačiu ji didina ir daikto būtį. Kultūrinis kūrinys yra ne tik 
vertingesnis už gamtinį padarą, bet sykiu ir tobulesnis pa- 
čiose savo gelmėse, ir dėl to vertingesnis, kad tobulesnis. 
Šiuoatžvilgiu kultūrinė kūryba apsireiškia kaip pačios daik- 
to būties patobulinimas, daikto pakėlimas į aukštesnį bū- 
ties laipsnį, daikto būties padidinimas. Tai yra visiškai ki- 
toks kultūros supratimas, negu jis yra Rousseau kultūros 
filosofijoje. Čia kultūra nėra tik gamtos pagalbininkė, bet 


"I Cit. Fr. W. Forster. Kristus ir žmogaus gyvenimas, 21 p. Kau- 
nas, 1931. 


208 


gamtos formuotoja, josios apipavidalintoja ir josios gel- 
mių tobulintoja. Kai Rousseau užgynė kultūrai brautis į 
gamtos gelmes, jis tuo pačiu paneigė patį giliausią ir patį 
esmiškiausią kultūros uždavinį. Kultūra nustotų savo pras- 
mės ir aukšto savo paskyrimo, jeigu ji liktų tik gamtos pa- 
viršiuje ir jeigu josios veikimas nebūtų susijęs su daikto 
gelmėmis, su pačia daikto būtimi. 

Kultūros kūriniai todėl turi daugiau būties negu gamtos 
kūriniai. Kultūrinės vertybės yra tobulesnės negu gam- 
tos vertybės. Mokslo sistemos turi savyje daugiau tiesos 
negu daiktai, į kuriuos šitos sistemos atsiremia. Menas turi 
savyje daugiau grožio negu gamta. Apie gamtos dorumą 
ar šventumą negalima nė kalbėti, nes šitos vertybės yra 
specialios asmens vertybės ir todėl gali būti randamos tik 
kultūroje. Kultūra ne tik padidina tas vertybes, kurios yra 
gamtoje, bet prideda visai naujų vertybių, kaip dorumas ir 
šventumas. Realus saulės tekėjimas yra gamtinis dalykas, 
ir jis netobulina pasaulio, nes jis yra tik gamtos padaras. 
Jame nėra dvasios, nėra žmogiškųjų pradų. Gamtos vyks- 
mas visados eina tuo pačiu keliu, tuo pačiu būdu ir todėl 
nedaro būčiai tobulinančios įtakos. Tuo tarpu menininkas, 
perkeldamas į drobę šitą amžiną saulės tekėjimą arba jo- 
sios nusileidimą, sykiu įdeda į savo kūrinį žmogiškosios 
dvasios. Paveiksle gyvena ne tik gamta, bet sykiu ir žmo- 
gaus dvasia. Ir šitasai dvasios gyvenimas kultūros kūri- 
niuose kaip tik padaro, kad, kaip sako G. Simmelis, „pasau- 
lis mums atrodo vertesnis savo egzistencijos, artimesnis 
savo prasmei, kai kiekvienos vertybės šaltinis — siela esti 
įliejama į tokius jau objektyviam pasauliui priklausan- 
čius pavidalus“!Ž. Dvasios apsigyvenimas objektyvuotuose 
žmogaus kūriniuose pakelia šituos kūrinius į aukštesnį to- 
bulumo laipsnį negu toji gamtinė medžiaga, su kuria dvasia 
susi jungė. Kaip žmogaus kūnas, savo esme priklausydamas 
gamtinei sričiai, per sielos gyvenimą pasidaro savotiškai 
iškeltas iš gamtos ir net pašvęstas (čia yra pagrindas drau- 
dimų kūnus valgyti, deginti arba šiaip negerbti), taip yra 
ir su kiekvienu gamtiniu dalyku, kuriame objektyvuojasi 
žmogaus dvasia. Kultūrinės kūrybos kūriniai yra pašvęsti 
žmogaus dvasios buvimu. Kiekvienas kultūrinių gėrybių 
naikinimas yra barbariškas žygis, kuris atskleidžia ne tik 
Žmogaus sielos sunykimą, bet ir apskritai žmogaus grįžimą 
į gamtos gyvenimą. 


'* Philosophische Kultur, 255 p. Leipzig, 1911. 

Kalbant apie kūrybą kaip apie gamtos sudvasinimą, 
buvo minėta, kad kūrybos vyksmas yra dvasios sričių plė- 
timas pasaulio gyvenime ir todėl turi kosminės reikšmės. 
Čia mums reikia šitą kosminę kultūrinės kūrybos reikšmę 
arčiau apibrėžti: O. Braunas yra pasakęs, kad „visuose aukš- 
čiausiuose evoliucijos punktuose žmonijos didžiosios 
dvasios atstovavo nuomonei, kad mūsų kūrybos reikšmė 
netelpa žmonijoje, kad ji turi lemiamos reikšmės metafi- 
zinei būčiai“!*. Tai reiškia, kad kultūrinė kūryba yra vyk- 
doma ne tiek žmogaus reikalams, ne tiek jojo gerovei, jojo 
laimei, kiek pasaulio reikalams, kosminei būčiai didinti ir 
dieviškajai kūrybai atbaigti. Kultūrinis žmogaus nusiteiki- 
mas, nusiteikimas imtis kūrybos nėra utilitaristinis. Isto- 
rinio materiali zno tvirtinimas, kad žmogiškoji kūryba yra 
naudos pagimdyta, yra nesusipratimas. Kūryba naudos ne- 
duoda: ji josios reikalauja. Kurti dėl naudos galima tik pa- 
krikusios ir nudvasėjusios civilizacijos metu. Bet tada ir 
pati kūryba praranda kūrybinį savo pobūdį. Žlungančios 

civilizacijos metu žmogaus veikimas praranda originalumo 
žymę ir virsta tik senų elementų kaitaliojimu. Galima su- 
tikti su E. Sprangeriu, kad „giliausios pasaulio paslaptys 
prasideda duonos paslaptyje“!*. Gyvybės išlaikymas yra 
būtina sąlyga aukštesnėms vertybėms realizuoti. Ir kol 
kultūra yra dar jauna, kol josios grumtynės su gamta yra 
dar labai sunkios, to! gali atrodyti, kad žmogiškoji kūryba 
yra ne kas kita kaip kova už duoną. Bet net ir šitose jaunose 
kultūrose akylus žvilgis gali lengvai pastebėti idealinį kū- 
rybos pobūdį. Žmogaus veikimas dėl duonos yra tik ten, 
kur jis nedaro pažangos, nes sykį pasiekta duona jokio di- 
desnio progreso nereikalauja. Bet visur ten, kur kultūra 
žengia pirmyn, visur ji yra kuriama dėl idėjinių motyvų. 
Kultūros išsivystymas ir begalinis jos noras žengti į neži- 
nomas sritis yra aiškiausias josios ideališkumo liudytojas. 
Šita prasme ir Euckenas sako, kad „kultūros siekimas yra 
dalis kosminio judėjimo“, kad „kultūrinis darbas turi meta- 
fizinį pagrindą“ *. Kultūrinis žmogaus nusiteikimas kyla iš 
giliausio paskyrimo apvaldyti pasaulį ir jį perkeisti pagal 
idealinę jo esmę. Kiekvienas utilitaristinis kultūrinės kū- 
rybos supratimas iškreipia pačią kultūros prigimtį. Ant uti- 
litarizmo pagrindų negalima sukurti jokios bent kiek giles- 
nės kultūros filosofijos. . 

S Op. cit., 121 p. 


“ Lebensformen, 155 p. 
Iš Geistesprobleme und Lebensfragen, 171 p. 

„Kūrybinis žmogaus aktas, — sako Berdiajevas,— gam- 
toje turi kosmogoninę reikšmę ir reiškia naują kosminio 
gyvenimo tarpsnį“!*. Tai yra gili tiesa. Pasaulio būtis nėra 
baigta. Šį dalyką mes laikome pagrindine kūrybos buvimo 
prielaida, be kurios jokia kūryba būtų negalima ir nepras- 
minga. Pasaulio būtis kiekvieną momentą kyla iš nebūties 
kūrybiniu žmogaus arba Dievo veikimu. Dievo atveju šito- 
“ ji kūryba dabar yra vadinama Apvaizda. Žmogaus atveju 

šitoji pasaulio būtį kildinančioji kūryba yra kultūra. Ap- 
vaizda ir kultūra yra du kūrybiniai aktai, kurie nuolatos 
gimdo pasaulį iš nebūties. Pasaulis nuolatos gema iš žmo- 
gaus ir iš Dievo dvasios. Štai kodėl tasai pirmykštis kos- 
mogoninis tarpsnis, kurio metu atsirado pasaulis, nėra pa- 
sibaigęs. Jis trunka ir šiandien. Ir šiandien pasaulis kyla. 
Ir šiandien jo būtis nuolatos tobulėja, ir jo pavidalai nuola- 
tos išsivysto. 

Vis dėlto žmogaus dvasios įsikišimas į pasaulio atsiradi- 
mą sudaro kosmogoniniame tarpsnyje visai naują epochą. 
Kai pasaulis buvo kuriamas tik Dievo ir evoliucijos jėgų, 
jis dvasios siekė ir josios troško, nes dvasia yra visos gam- 
tos pirmavaizdis. Bet kai šitoji dvasia buvo sutverta ir kai 
ji pati pradėjo pasaulį formuoti, pasaulis, vaizdingai kal- 
bant, pajautė, kad jis paregėjo tai, ko troško, kad jis pare- 
gėjo savo išganymą. Dvasios atėjimas į pasaulį gamtai 
reiškė tą patį, ką Dievo atėjimas žmogui. Kaip Dievas išva- 
davo žmogų iš jo suskilimo, iš jo pasivergimo žemesnėms 
galioms, taip dvasia turi išvaduoti pasaulį iš tų kentėjimų, 
apie kuriuos kalba šv. Paulius, kad „visas sutvėrimas de- 
juoja ir kenčia skausmus ligi šiolei". Dievas yra dvasios 
Atpirkėjas, dvasia yra gamtos atpirkėja ir išganytoja. Dva- 
sios įsikišimas į gamtos gyvenimą, dvasios kūrybiniai žy- 
giai yra ne kas kita kaip gamtos laisvinimas iš josios pačios 
ir gamtos keitimas pagal dvasios esmę. Dėl to kiek gamta 
ligi dvasios arba ligi kultūros pradžios rengėsi dvasios žy- 

. giams, tiek dabar ji šituos žygius priima ir juose dalyvau- 
ja. Kultūros pradžia yra sykiu pradžia naujo kosmogoni- 
nio tarpsnio, kuris reiškia paskutinį tarpsnį, nes po dvasios 
veikimo gali prasidėti tik atbaigiamasis Dievo veikimas. 
Šita prasme W. Saueris ir sako, kad „metafiziškai kultūra 
stovi pasaulio viduryje. Pradžioje stovi gyvenimas, pabai- 
goje — amžinybė. Tarp abiejų antipodų vyksta kultūra. Ji 
suriša gyvenimą ir amžinybę. Kultūra gyvenimą perveda į 


6 De la destination de I'homme, 68 p. 


amžinybę. Ji gyvenimą paverčia amžinu gyvenimu, nes vi- 
sos kultūrinės vertybės, kurios yra gyvenime sukuriamos, 
pereina į amžinybę“ !". 

Sauerio mintis yra labai prasminga ir sykiu ne visai 
aiški. Ją, gal visai nesąmoningai, yra paaiškinęs O. Span- 
nas savo istorijos filosofijoje!*. Ten jis yra pasakęs, kad is- 
torija baigiasi visur ir visada, kad istorijos galas nėra stai- | 
gus, bet nuolatinis, kad gyvenimo perėjimas į amžinybę 
vyksta nuolatos. Kai tik kuri nors gyvenimo sritis arba 
kuri nors vertybė pasiekia galutinį — bent prigimtojoje 
mūsų tikrovėje — tobulumą, ji savaime iškyla aukščiau 
laiko ir jai istorija jau yra baigta. Kas savo srityje tiek iš- 
kilo ir tiek sutapo su savo pirmavaizdžių, kad negali būti 
istorijos vyksme pralenkiamas, tas tuojau pasidaro neis- 
torinis, vadinasi, nekintąs ir neišsivystąs. Homero „Odisė- 
ja“ ir „Iliada“ yra neistorinės. Jo veikalai yra iškilę aukš- 
čiau laiko. Jiems istorija jau yra baigta. Tas pat yra ir su 
visais didelių genijų veikalais. Genijų kūryba stovi ant 
ribos tarp laiko ir amžinybės. Genijų kūryboje gamtos su- 
dvasinimas pasiekia aukščiausią laipsnį. Žmogus čia nieko 
tobulesnio nebegali pasiekti. Po genijaus gali eiti tik Die- 
vas. Štai kodėl genijų veikalai iškyla aukščiau laiko ir pe- 
reina į amžinybę. Už genijų veikimo prasideda Absoliuti- 
nio Kūrėjo veikimas, kuris atbaigia tai, kas žmogaus buvo 
nepajėgta. Gamtos ilgesys siekia geni jaus ir per geni jų Die- 
vo. Kosmogoninis tarpsnis prigimtojoje tikrovėje baigiasi 
genijaus veikimu. 

Pasaulio sudvasinimas eina per žmogų. Gamta ilgisi 
dvasios veikimo ir šitame veikime pakyla į aukštesnes bū- 
ties sritis. Dvasia yra materialinio pasaulio išganytoja. 
Bet užtat dvasia ir yra atsakinga už pasaulio likimą. Kultū- 
ra, kaip matėme, atskleidžia ir išvysto pasaulio esmę. To- 
dėl, kaip teisingai sako Braunas, „žmogaus veikimas turi ne 
tik imanentinės reikšmės, kurdamas žmonijai tiesos, gėrio 
ir grožio karaliją, bet jis yra ir transcendentinės reikšmės: 
antžmogiškoji tikrovė į tikrą buvimą išeina tik per žmogų, 
be žmogaus ji turėtų tik paslėptą buvimą" !*. Išvystydamas 
savo mintį, Braunas sako toliau: „Žmogus tuo būdu įgyja 
visus viršijančią vietą, bet sykiu jis yra ir labiausiai atsa- 
kingas. Nuo jo kūrybos pasidaro priklausomas pasaulio 


'7 Lehrbuch der Rechts- und Sozialphilosophie, 114 p. 
Iš Plg. Geschichtsphilosophie, 444—448 p. 
'9- Grundriss einer Philosophie des Schaffens. .., 118 p. 

vyksmas. Šita mintimi žmogus turi persunkti visus savo 
veiksmus“??. Pasaulio likimas todėl yra mūsų rankose. Ar 
mes jį privesime prie jo pasiilgto ir siekiamo pirmavaiz- 
džio, ar atitolinsime, tai priklausys nuo mūsų pačių. Ar 
žmogus bus Dievo bendradarbis ir dieviškosios kūrybos tę- 
sėjas? Štai sunkiausias ir sykiu tragiškiausias klausimas. 
Nuo jo priklauso ne tik žmogaus, bet ir viso kosmo likimas. 
Apreiškimas mums aiškiai sako, kad ne visi žmonės į šį 
klausimą atsako teigiamai. Apokalipsėje yra vaizduojami 
žmonės, kurie „pagadino žemę“. Žmogus, pirmykštė nuo- 
dėme atsisakęs savo paskyrimo, vėliau kultūrinėmis pas- 
tangomis stengiasi atitaisyti šitą klaidą. Bet gali būti ir 
taip, kad kūrybines savo pastangas žmogus panaudoja pir- 
mykštei savo klaidai padidinti, jai pabrėžti ir išvystyti. 
Tuomet mes turime jau demonišką užsispyrimą ir demoniš- 
ką kūrybą, kuri iš esmės priešinasi dieviškajai kūrybai ir 
kuri tikrumoje yra ne kūryba, tik pasaulio gadinimas. Štai 
kodėl tie Apokalipsės minimi žemės gadintojai yra Avinė- 
lio priešininkai. Jie davė neigiamą atsakymą, jie atsisakė * 
tęsti dieviškąją kūrybą ir savo dvasios pastangomis išga- 
nyti gamtą. Tai yra tragiškas atsisakymas, nes čia žmogus 
sueina į konfliktą ne tik su Absoliutiniu Kūrėjų, bet ir su 
savimi pačiu. Bet žmogaus laisvė yra tokia neribota, kad 
šitą neigiamąjį atsakymą žmogus gali duoti ir faktiškai ne 
vienas duoda. Kūryba negali būti prievartos dalykas. 
Kurti niekas negali žmogaus priversti, net nė pats Die- 
vas. Žmogus yra atsakingas už pasaulio likimą, ir šitą 
savo atsakingumą jis gali patenkinti arba nepatenkinti. Jis 
gali rengti sąlygas naujam dangui ir naujai žemei, bet jis 
taip pat gali šitą žemę gadinti. Prigimtoji tikrovė ir visas 
kultūros vyksmas yra kova tarp tikrų kūrėjų ir kosmo ga- 
dintojų. Šita kova dabar yra paslėpta. Ji vyksta būties 
gelmėse. Bet laikų pabaigoje ji išeis aikštėn, ir tada žmogus 
parodys visą savo tragiką ir visą savo palaimą. 


2 Op. cit, 122 p. 

ĮVADAS 


1. KULTŪROS FILOSOFIJA IR ETNOLOGIJA 


Kultūros filosofija, kurios uždavinys yra ištirti žmogiš- 
kosios kūrybos pagrindus, negali tinkamai atlikti savo pa- 
skyrimo, jeigu ji sustoja tik ties aukštosios kultūros (Hoch- 
kultur) apraiškomis. Aukštoji kultūra, tegul ji būtų ir di- 
džiausias žmogaus dvasios laimėjimas, jau yra įvairių pra- 
dų ir įtakų mišinys. Ji yra refleksinis padaras. Ji nėra kilusi 
savaimingai, instinktyviai ir todėl neturi savyje to žmo- 
gaus dvasios pirminio galingumo,kuris žymi pradinę kul- 
tūrą. Tai yra didmiesčių parkas, kuriame jau nebėra to, 
kas charakteringa gaivalingiems atogrąžų miškams. Kaip 
gamtos galybė esti suvokiama tik nepaliestos gamtos da- 
lykuose, taip ir savaimingas Žmogaus dvasios kūrybiškų- 
mas galimas geriausiai pažinti tik pirminio gyvenimo žy- 
giuose. | 

Žmonijos gyvenimo priešaušryje viskas buvo pradėta 
kurti iš pat pradžios. Tuomet nebuvo tradicijų, nebuvo nu- 
sistojusių papročių, ir žmogų vedė ne jau esami dėsniai ar 
aplinkybės, bet pačios jo dvasios balsas. Žmogaus santykis 
su visa būtimi pirminiame gyvenime yra žymiai aiškesnis 
kaip aukštai pakilusioje kultūroje, kur įvairios įiakos ir 
įvairūs veiksniai susipina ir susikryžiuoja. Dvasios vidi- 
nės tendencijos, žmogaus būtybės gelmės ir šitų gelmių po- 
linkiai niekur nėra tokie gryni ir aiškūs, kaip pirminėje kul- 
tūroje. Žmogus čia kuria pats iš savęs ir pats savimi. Todėl 
A. W. Niewenhuis teisingai sako, kad „etnologijos svar- 
bumas žmogaus ir jo buvimo sąlygų mokslui remiasi tąja 
aplinkybe, kad menkai kultivuotų tautų gyvenime santy- 
kių paprastumas labai palengvina ištirti jų ypatybės ir jų 

motyvus". Etnologijos daviniai mums atskleidžia visai 
naujus horizontus, Juose mes matome kultūros žygiavimo 
kelią nuo pačių menkųjų pradmenų, nuo vargingos kovos 
su gamta iki žmogiškosios kūrybos klestėjimo ir iki visiš- 
ko gamtos apvaldymo technikoje. „Primityvios kultūros 
pažinimas, — sako K. Th. Preussas,— pamoko mus ir apie 
mūsų pačių kultūros gaires, nes kultūros apžvalgos pratę- 
simas atgal atskleidžia paslėptas žmonijos išaugimo ban- 
gas“*. Kūrybinės žmogaus dvasios gaivalingumas ir kul- 
tūros išsiplėtojimo kelias yra tie dalykai, kurie glūdi etno- 
logijos laimėjimuose ir kurie sykiu yra būtini vaisingai 
kultūros filosofijai. 

O. Spenglerio pavyzdys patvirtina minėtus teorinius iš- 
vedžiojimus ir praktiškai parodo etnologijos reikšmę kul- 
tūros filosofijai. Visiems yra žinoma, kad pagrindinė Spen- 
glerio kultūros filosofijos idėja yra kultūros tipų uždaru- 
mas ir pastovumas. Spengleriui kultūra išauga gimtojoje 
savo aplinkoje ir tik joje išsiplėtoja. Apie jokį kultūros ke- 
liavimą, apie jokius kultūros junginius Spengleris nežino. 
Tuo tarpu modernioji etnologija jau yra aiškiai įrodžiusi, 
kad šitoji teorija neturi jokio realaus pagrindo. Spengle- 
rio nepasisekimo priežastis kaip tik ir buvo ta, kad savo 
tyrinėjimus jis rėmė daugiausia aukštąja kultūra, beveik 
visiškai nepaisydamas pirminės kultūros. Apie primityvių- 
jų žmonių gyvenimą Spengleris turėjo labai savotišką 
supratimą. Jam atrodė, kad pirminė kultūra nėra nei orga- 
nizmas, nei organizmų suma ir kad primityviąsias tautas 
daugiau jungiančios negatyvios žymės kaip kultūros pana- 
šumas. Primityvioji kultūra esanti chaotiška ir menkos ver- 
tės“. 

Tai ir buvo pati pagrindinė Spenglerio teorijos silpny- 
bė. Savo pasaulio morfologijos apmatuose jis išskyrė labai 
plačią ir labai turtingą primityviąją kultūrą ir tuo pačiu 
pakasė savo filosofijai pamatus. Osvaldas Menghinas, bai- 
gdamas didžiulį savo veikalą apie akmens amžiaus kultūrą, 
prisimena Spenglerio teoriją ir sako: „Kiekvienas, kuris 
ėjo plačiais šitos knygos keliais, turėjo galingai pajusti 
vieną dalyką: aiškų istorinio vyksmo ryšį nuo pat pradžios 
ligi šios dienos. Tautybės vieningumu sujungta kultūra vi- 


! Zeitschrift fūr Volkerpsychologie und Soziologie, 389 p., 1925. 

i * Die geistige Kultur der .Naturvėlker, 1 p. Leipzig und Berlin, 
4, ' 

? Plg. Untergang dės Abendlandes, II, 38—41 p. Mūnchen, 1922. 

suomet auga iš kultūros, kalba visuomet iš kalbos, rasė vi- 
suomet iš rasės. Patį augimą, arba dinaminę vyksmo būklę, 
mes sunkiai galime pasekti. Dažniausiai mes turime ranko- 
se tik statines aplinkybes. Vis dėlto didžiosios linijos yra 
pakankamai aiškios, kad mums leistų pažinti, jog jaunes- 
nysis dalykas visados atsiranda iš senesniojo. Kartais mes 
galime susekti net tapsmo priežastis. Todėl Spenglerio 
teorija apie augmeninį kultūros savarankiškumą niekados 
negali būti per daug paneigta. Ji galėjo atsirasti tik dėl 
putlaus pirminių dalykų nežinojimo““. Tas pats Menghinas 
kitoje vietoje vėl sako, kad „kas nori filosofuoti apie isto- 
riją, turi nepraleisti pirminės istorijos, nes kitaip jį tyko 
pavojus prikalbėti gražių nesąmonių kaip Spengleris, ku- 
riam tai, ką mes šitoje knygoje išdėstėme, neegzistuoja"?. 

Todėl ir šitoji studija yra atsiradusi kaip rezuitatas pas- 
tangų pradėti kultūros filosofijos tyrinėjimus nuo pačių 
pirmųjų žmogaus kultūros žygių. Praėjusiais mokslo me- 
tais, skaitydamas kultūros filosofijos kursą, autorius priėjo 
prie problemos apie lyties vaidmenį kultūrinėje kūryboje. 
Ir čia jis pastebėjo, kad žmogaus lytiškumas jau nuo pat 
pirmųjų žmonijos gyvenimo dienų turėjo lemiančios įta- 
kos visam kultūriniam gyvenimui. Totemistinis ir matriar- 
chatinis kultūros tipas buvo pagrįstas vienos arba antros 
lyties dvasiniu primatu. Šitoji problema buvo galima šiek 
tiek pakenčiamiau išspręsti tik santykyje su pirmine kul- | 
tūra. Tai kaip tik ir pastūmėjo autorių filosofiškai paty- 
rinėti pirminės kultūros pradmenis, 

Reikia pripažinti, kad šiuo metu toksai darbas nėra len- 
gvas. Dabartinė etnologija, nors jau yra labai daug laimė- 
jusi, dar pati gyvena savo formavimosi periodą, ir ne visos 
teorijos dar yra kaip reikia patikrintos ir įrodytos. Iš kito 
šono, šiuo metu dar nėra pakankamai realios medžiagos iš 
dvasinio primityviųjų žmonių gyvenimo arba šitoji me- 
džiaga dar tebėra išbarstyta atskiruose straipsniuose ir spe- 
cialiose monografijose..Nespecialistui etnologui, kuris no- 
ri pasinaudoti tik tikrais daviniais, yra labai sunku pasirin- 
kti tai, kas jau yra tikra. Todėl ir šita autoriaus studija 
dar yra tik pirmieji apmatai. Ji gal yra net tik sintetinė 
pirminės kultūros apžvalga, nurodant vieną kitą gilesnį jo- 
sios pagrindą ir padarant vieną kitą kultūros filosofijos iš- 
vadą. Kultūros ciklų teorija šių dienų etnologijoje jau yra 


* Weltgeschichte der Steinzeit, 61 p. Wien, 1931. 
5 Op. cit., 609 p. 

tikrai įsitvirtinusi, ciklai jau yra gana aiškiai aprėžti, taigi 
jau galima bandyti pažvelgti į šitų ciklų pagrindus ir ieško- 
ti giliausių jų priežasčių. Vis dėlto tai yra pirmas bandy- 
mas — su visais savo trūkumais ir silpnybėmis. 


2. KULTŪROS: IŠSIPLĖTOJIMO PADALINIMAS 


Tyrinėdami pirminę kultūrą, visų pirma turime žinoti, 
kurią vietą ji turi apskritai kultūros plėtotėje ir kokie yra 
jos pačios pagrindiniai tipai, etnologijos šiandien vadina- 
mi ciklais, arba ratais. 

Norint vykusiai padalinti žmonijos kultūros išsiplėtoji- 
mą, visų pirma reikia surasti šiam padalinimui pagrindą. 

Istorijos moksle ligi mūsų dienų būta įvairių pada- 
linimų. Mes žinome, kad istorinis žmonijos, vyksmas 
paprastai yra dalinamas į senovės, vidurinių amžių ir 
naujųjų laikų tarpsnius. Galbūt šitas padalinimas yra 
geras kaip darbo hipotezė. Bet jis neparodo realių kul- 
tūros išsiplėtojimo periodų. Jo pagrindas yra neaiškus 
ir dažnai nevienodas. Solovjovas žmonijos išsiplėtojimą 
skirstė į tris tarpsnius: 1) viršinės vienybės, 2) suskilimo 
ir 3) vidinės vienybės. Šitas padalinimas gali būti pa- 
teisintas ir pagrįstas. Bet jis pasikartoja kiekvienoje 
beaugančioje būtybėje, todėl žmonijai kaip tokiai nėra 
charakteringas, ir, be to, žmonijos visumoje jis yra labai 
sunkiai apčiuopiamas. "7. Wronski žmonijos išsiplėtojimo 
kelyje matė ketvertą periodų: 1] kūninio, arba fizinio 
gėrio amžius, 2) viešojo, arba teisybės, gėrio amžius, 
3) religinio ir moralinio gėrio amžius ir 4) ant- 
gamtinio, arba dvasinio, gėrio amžius“. Nesunku paste- 
bėti, kad šitas suskirstymas yra paremtas švietimo prog- 
resizmu ir neturi pateisinimo gamtinėje mūsų tikrovėje. 

Gerą kultūriniam žmonijos išsiplėtojimo padalinimui 
pagrindą yra suradęs sakytasis O. Menghinas, būtent 
žmogaus santykius su gamta. Jis teisingai sako, kad 

„galima ramiai tvirtinti, jog išsiplėtojimas esmine savo 
dalimi glūdi gamtos apvaldyme“" . To, žinoma, nebūtų 
galima pasakyti apie visą istorinį žmonijos vyksmą. Žmo- 
nijos istorija yra kur kas daugiau kaip tik žmogaus san- 
tykiai su gamta arba su pasauliu. Istorijai priklauso 
ir žmogaus santykiai su Dievu. Kultūra ir religija yra 


* Pig. Dėveloppement progrėsif et but final de !'Humanitė, Paris, 
1861, 
"7 Op. cit., 610. 

dvi pagrindinės ir esminės istorinio žmogaus reiškimosi 
lytys. Bet kiek tai liečia kultūrą, Menghino pažiūra gali 
būti visiškai pateisinta ir priimta. 

Kultūra ir yra ne kas kita kaip kūrybinis žmogaus 
santykiavimas su gamta, arba žmogaus kūryba. Berods, 
gamtos apipavidalinimo ir formavimo momentas nėra vie- 
nintelis kultūrinėje kūryboje. Vis dėlto jis yra labai 
ryškus ir pirmutinis ne tik loginėje, bet net ir laiki- 
nėje tvarkoje. Kiek žmogui kūrybos metu pasiseka ap- 
valdyti prigimtąjį objektą, tiek jis gali objektyvuoti 
kūrinyje savo dvasią ir realizuoti vertybes. Ir kiek 
visa žmonija pasidaro gamtos valdovė, tiek ji sugeba 
pateisinti ir vykdyti savo paskyrimą. „Subicite terram 
et dominamini“ yra pirmutinis žmogaus ir visos Žžmo- 
nijos uždavinys. 

Todėl Menghino bandymas žmonijos plėtotės padalini- 
mui pagrindo ieškoti žmogaus santykiuose sų gamta yra 
visai pagrįstas. Keitimasis žmogaus santykiavimo su pa- 
sauliu keičia visą kultūrinį jo gyvenimą ir tuo pačiu 
sukuria atskirus periodus šitam gyvenimui išaugant. 
Pasiremdamas bendru savo teigimu, Menghinas suranda 
tris būdus, kuriais žmogus gali santykiuoti ir iš tikro san- 
tykiuoja su gamta: 

1) žmogus kaip gamtos vaikas (Naturkindschaft), 

2) žmogus kaip gamtos brolis (Naturverbrūdung), 

3) žmogus kaip gamtos viešpats (Naturbeherrschung). 

Pirmojo tarpsnio metu žmogus gyvena gamtoje tarsi 
motinos įsčiose. Jis ima tik tai, ką jam duoda pati gamta. 
Jis ne tik nėra atsistojęs priešais gamtą kaip subjektas 
priešais objektą, bet net nesijaučia kaip lygus su lygiu. 
Gamta jį supa iš vidaus ir iš viršaus. Šitos stadijos 
žmogus yra tikras gamtos kūdikis. 

Antrojo tarpsnio metu žmogus virsta gamtos veikimo 
dalyviu. Jis santykiuoja su gamta kaip lygus su lygiu, 
jis įsijungia į gamtinį vyksmą ir išgyvena jį kaip turintį 
sielą, kaip žmogui priešingą arba draugišką. 

Trečiojo tarpsnio metu žmogus pradeda reflektuoti 
apie savo santykius su gamta. Gamta jam dabar virsta 
objektu, kurį žmogus apdirba, tvarko ir keičia. Filoso- 
fija, valstybė ir technika šiuo metu pasirodo kaip idėjinio, 
visuomeninio ir materialinio pasaulio apvaldymo ženklaiš. 
F. Kernas šitą tarpsnį teisingai vadina žmonijos išsiva- 


————————————————— 


5 Plg. op. cit, 610—612 p. 

davimo periodu“. Kultūrai šitas tarpsnis turi nepaprastos 
reikšmės, nes jis gaivalingą, savotiškai sugamtintą antro- 
jo tarpsnio kūrybą palenkia protingam ir saikingam 
principui. 

Pati pirminė kultūra šių dienų etnologijoje yra papras- 
tai skirstoma į keletą skirtingų periodų. Šiuo tarpu mums 
svarbu yra tik pradinė, arba pagrindo, kultūra (Grundkul- 
tur) ir vidurinės, arba kamieno, kultūros (Stammkultur) 
pirmasis tarpsnis (frūhe Stammkultur), nes tik šiuo metu 
kuliūros tipai yra gryni ir aiškūs. Viduriniame ir vė- 
lyvajame kamieno kultūros (mittlere und spūte Stammkul- 
tur) tarpsnyje kultūros tipai jau yra susimaišę, jų vaizdas 
nublukęs, ir todėl kultūros filosofijai yra jie mažiau 
vertingi, kad ir etnologijai jie turi didelės reikšmės kaip 
kultūrų sklaidos įrodymai. Taigi mūsų tyrinėjimas apims 
tik pigmėjų kultūrą ir nomadinį, totemistinį bei matriar- 
Chatinį ciklus. 


3. KULTŪROS CIKLO SUPRATIMAS 


Kultūros ciklų teorija, pradėta Graebnerio, tobulinta 
W. Schmidto ir daugybės kitų etnologų, remiasi kultūros 
ciklo sąvoka. Moderniosios etnologijos atstovai, tyrinėda- 
mi primityviąsias tautas įvairiuose žemės rutulio kraštuo- 
se, pastebėjo, kad, nepaisant didelio tarp jų atstumo, pasi- 
taiko tarp jų įvairių kultūrinio gyvenimo tapatybių. Dau- 
gybė kultūros elementų arba yra visiškai tie patys, arba 
tiek panašūs, kad apie jų artimumą negali būti abejonės. 
Jeigu šių dienų etnologai nepriima A. Bastiano teorijos 
apie savaimingą bendrų kultūros elementų atsiradimą, jie 
yra priversti visai logiškai teigti, kad kultūros bendrumas 
rodąs kitados buvusį žmonių vieningumą, kad kitados 
turėję būti tam tikrį kultūros centrai, iš kurių kultūriniai 
elementai paplito toliau arba buvo keliaujančių tautų 
išnešioti, 

Toksai įvairių kultūros elementų bendrumas kaip tik ir 
leidžia etnologams kalbėti apie kultūros ciklus. Jei tie 
patys elementai yra randami ir Azijoje, ir Afrikoje, 
11 Australijoje, ir Amerikoje, aiškų, kad šituos ele- 
mentus turinčios tautos priklauso tam pačiam kultūros 
ciklui. Kultūros ciklas yra visuma kultūrinio gyvenimo 
tam tikrų žymių. Kas šitas žymes turi, tas ir priklauso 
Lia li —— L 


9 Archiv fūr Kulturgeschichte, 11 p.. 1927. 

vienam arba kitam ciklui. Kultūros ciklas yra sudaromas 
ne iš vienos kurios kultūros srities, bet iš visų. Tik visų ar- 
ba net daugumos tų pačių žymių atradimas leidžia tą ar kitą 
primityvių žmonių grupę priskirti tam ar kitam ciklui. 
Todėl W. Schmidtas ir sako, kad „kultūros ciklu 
vadiname šitų atskirų kultūros sričių visumą“ !?. Pr. Dovy- 
daitis kultūros ciklą taip apibrėžia: „Kultūros ratu, arba 
cikliumi, vadinami kultūros daiktų atitikimai materiali- 
nėje, dvasinėje ir dorovinėje srity, drauge sudarą grupę 
ir rasti išsimėię atskiruose žemės kraštuose arba nei 
ir visoje žemėje“ . 

Šiandien etnologija yra suradusi ir aprašiusi keleią 
tokių pirminės kultūros ciklų. Visų pirma čion pridera 
pradinė kultūra, arba pigmėjų kultūra, kurią O. Menghinas 
vadina dar ir medžio kultūra. Jau jos plėtroje yra apsireiš- 
kusios trys atskiros srovės, kurios vėliau sukūrė tris 
savotiškus, visai istorijai-didelės reikšmės turėjusius kul- 
tūros ciklus. Šitos trys pradinės kultūros srovės, pasak 
Menghino, yra šios: 

1) eskimoidų kultūra, arba kaulinė kultūra (Knochen- 
kultur), 


2) tasmanoidų kultūra, arba ašmeninė kuliūra (Klin- 
genkultur), 


3) australoidų kultūra, arba pleištinė kuliūra (Faust- 
keilkultur). 

Šitos trys kultūros kryptys, išaugusios iki tam tikro 
laipsnio, sukūrė tris žinomus ciklus: 

1) nomadinį ciklą, arba gyvulių augintojų kultūrą, 

2) totemistinį ciklą, arba medžiotojų kultūrą, 

3) matriarchatinį ciklą, arba žemdirbių kultūrą!?, 

Jau iš šitos schemos matyti, kaip pati pradinė kul- 
tūra skyla į tris tipus ir kaip iš jų išauga trys dideli ir 
visoje žemėje paplitę kultūros ciklai. Pradinės kultūros 
tipai sudaro etnologijoje vadinamąją pagrindo kultūrą, 
o sakyti trys ciklai pridera kamieno kultūros anksty- 
vajam tarpsniui. Iš kitos pusės, visa pradinė kultūra yra 
kilusi žmogaus kaip gamtos vaiko periode, o kamieno 
kultūra priklauso žmogaus kaip gamtos brolio periodui. 

Aprašyti šitų visų tipų žymes, surasti jų pagrindus 
ir juos išaiškinti kaip tik ir bus tolimesnis šitos stu- 
dijos uždavinys. 


10 Vėlker und Kulturen, 70 p. Regensburg, 1924. 
!! Soter, 10 p., 1924. 
12 Op. cit., 196 p. 


Pirmas skyrius 
PRADINĖ KULTŪRA 


I. PRADINĖS KULTŪROS SĄVOKA IR POBŪDIS 
1. Pradinės kultūros supratimas 


Pradinė kultūra nėra tas, kas ir pati pirmoji žmoni- 
jos kultūra. Kad ir būtų labai įdomu — etnologijos pas- 
tangos visados eina šita kryptimi — ištirti pačius pirmuo- 
sius kultūrinius žmogaus žingsnius, bet, deja, gamta mums 
nepaliko jokių pėdsakų. Apie pačią pirmąją žmogaus kul- 
tūrą mes tuo tarpu nieko nežinome. Todėl nors teoriškai 
pradinė, arba pagrindo, kultūra apima trejetą tarpsnių: 
ankstyvąjį, arba pačią pirmąją kultūrą (Urkultur), vidu- 
rinį, arba pigmėjų kultūrą, ir vėlyvąjį, arba eskimoidų, 
tasmanoidų ir australoidų kultūrą, praktiškai, bent etno- 
logijos srityje, pradinės kultūros tyrinėjimai galima tai- 
kyti tik dviem paskutiniams tarpsniams. Apie pirmąjį 
galima tik filosofuoti remiantis bendrąja kultūros kon- 
cepcija, nes jokių konkrečių duomenų etnologija ligi 
pat šių dienų mums nėra davusi. Ar tai yra tik atsi- 
tiktinumas, ar iš viso pirmojo žmogaus kultūra pasireiškė 
tik jo dvasios viduje, šiandien mes dar negalim pasakyti 
nieko tikro. 

Galima spėti, kad antroji teigimo pusė turi tvirtesnį 
pagrindą. Kas eina žmonijos plėtotės keliu atgal, nesun- 
kiai gali pastebėti, kad juo toliau Ieidžiamės atgal į 
amžių gilumas, tuo viršinė kultūra darosi silpnesnė. Vir- 
šinė kultūra yra visados susijusi iš esmės su materia- 
linio pasaulio apvaldymu. Tuo tarpu šitas apvaldymas 
kaip tik yra atvirkščiai proporcingas žmonijos jauni- 
mui. Menghinas turi daug tiesos, pirmąjį žmogų vadinda- 
mas gamtos vaiku, kuris viską iš josios ima, bet kuris jai 
dar nieko neduoda ir josios dar nepalenkia savo reika- 


lams. 
Bet to nebūtų galima pasakyti apie vidinės kultūros 

plėtotę. Čia net galima pastebėti atvirkščią procesą arba 
bent tokį, kuris nerodo nuolatinės pažangos. Vėliau, lygin- 
dami pagrindo kultūrą su kamieno kultūra, matysime, 
kad vidinės kultūros atžvilgiu pagrindo kultūra stovi 
žymiai aukščiau už kamieno kultūrą. Bet viršinės kul- 
tūros atžvilgiu ši pastaroji žymiai pralenkia pirmąją. To- 
dėl jeigu jau vidurinio pradinės kultūros tarpsnio gyve- 
nimas viršiniais laimėjimais yra labai skurdus, tai ką be- 
sakyti apie ankstyvojo tarpsnio kultūrą. Apie pigmėjus 
vargiai ką galėtume šiandien žinoti, jeigu jie patys ne- 
būtų mums Apvaizdos nuostabiu būdu išlaikyti. 

Pigmėjų kultūra yra medžio kultūra. Tuo tarpu medis 
nėra tokia medžiaga, kuri galėtų atskleisti tolimų am- 
žių vaizdą. Pigmėjų protėviai, kaip galima spėti iš viso 
žmonijos kelio, bus turėję dar menkesnę viršinę kultūrą, 
ypač materialinėje srityje. Vidinės kultūros atžvilgiu jie 
galėjo būti gal net kultūringesni už dabartinius pigmė- 
jus. Žmogiškosios dvasios grynumas tuomet dar nebuvo 
paliestas gendančių tradicijų ir papročių. Bet šitos kultūros 
mes šiandien neturime nė žymių ir apie ją galime tik spėlio- 
ti. Vis dėlto tikriau yra manyti, kad pali pirmoji žmonijos 
kultūra telkėsi daugiau žmogaus dvasios viduje, kad 
žmogus visų pirma savo dvasia stengėsi įsigyventi ir 
įprasti jam naujame pasaulyje. Todėl jis mažiau kreipė 
dėmesio į gamtos apvaldymą, į viršinės kultūros kūrimą. 
Šiandien užtat mes apie šitą kultūrą ir nežinome nieko. 
Dvasiniai laimėjimai žlunga su pačiais žmonėmis, o mate- 
rialinių padarų tuo metu dar turbūt nebūta. Jeigu eoli- 
tų problema būtų išspręsta Bourgeois'o prasme, būtent 
kad jie vis dėlto yra žmogaus rankų padarai, tuomet 
galbūt materialinės kultūros atžvilgiu ankstyvasis pradinio 
gyvenimo tarpsnis taip pat būtų palikęs savo žymių. 
Bet ir tuomet žymės būtų labai menkos, .. 

Neturėdami jokių duomenų apie patį pirmąjį pradinės 
kultūros tarpsnį, esame priversti sustoti tik ties dviem 
paskesniais tarpsniais. Pradinė kultūra yra seniausia mums 
žinoma Žmogaus kultūra. Bet negalima būtų sakyti, kad 
ji yra pirmutinė kultūra. Didelis jos senumas ir, galimas 
daiktas, tiesioginis josios susilietimas praeityje su pačia 
pirmąja kultūra padaro ją ypatingai vertingą ir etnologi- 
niu, ir filosofiniu atžvilgiais. Jos ištyrimas atskleidžia tuos 
kelius, kuriais ėjo žmonija iki aukštosios kultūros, ir 
sykiu parodo tuos pradmenis, kurie glūdi kiekvienos 
kultūros pagrinduose. 

2: Pradinės kultūros materialinis šonas 


Viršinio gamtos apvaldymo atžvilgiu pradinė kultūra 
stovi žemiausiame laipsnyje. Tiesa, gamtos parengta me- 
džiaga čia jau pradedama apdirbinėti. Pigmėjai pasigamina 
reikalingiausius daiktus iš medžio ir iš sraigių kiautelių. 
Eskimoiduose yra sutinkami dirbiniai iš kaulų. Tasma- 
noidai ir australoidai savo įrankiams vartoja akmenis. 
Vis dėlio visi šilie materialinės kultūros laimėjimai 
liečia tik pačius paprasčiausius ir pačius kasdieniškiau- 
sius daiktus. Visi jie yra skiriami kuriam nors čia pat 
siekiamam tikslui. Siame žmogaus kultūros tarpsnyje dar 
sunkiai galima įžiūrėti objektyvų kultūros pobūdį. Mate- 
rialinė kultūra čia yra kuriama utilitariniam tikslui. 
Šiuo atžvilgiu materialinis pradinio gyvenimo šonas yra 
zeikalo kultūra. 


a. Ūkis 


Ūkis, arba ekonominė kultūra, yra pirmasis ir drauge 
simbiozinis kultūros laipsnis. Jame glūdi visos aukštesnės 
lytys, kurios vėliau išsiskleidžia atskiromis kultūrinėmis 
formomis. Iš kito šono, ūkis visados yra materialinė 
atrama ūukštesnei kuliūrai. Ekonominio gyvenimo sant- 
varka turi reikšmės ne tik materialinei kultūrai, kas 
aišku savaime, bet didelė jo įtaka, tegul ir netiesioginė, 
žymu ir dvasinės kultūros srityje. Todėl pradinės kul- 
tūros ūkio žymių atskleidimas daug ką paaiškina apie 
šitos kultūros pobūdį. 

Bendriausioji pradinės kultūros ūkio žymė yra jo 
natūralumas. Pradinės kultūros ūkis iš esmės yra pasisa- 
vinamasis. Pozityviai tai reiškia, kad šio tarpsnio žmo- 
nės save aprūpina tik tuo, ką jiems duoda gamta. Pati 
gamta čia padengia stalą, o žmonės tik naudojasi. Tai 
yra savotiškas, Menghino žodžiais tariant, parazitiz- 
mas, „kuris būtų gyvuliškas, jeigu jam nebūtų nau- 
dojamos tokios priemonės, kurios Žmogų iškelia neapsa- 
komai aukščiau už gyvulį" Iš. Tiesa, šitos priemonės, kaip 
matysime kalbėdami apie techniką, yra labai kuklios. 
Vis dėlto jos aiškiai rodo žmogaus dvasios norą įsi- 
galėti gamtiniame pasaulyje panaudojant gamtos parengtą 
medžiagą kovai su ja pačia. 


18 Op. cit., 610 p. 

Negatyviniu atžvilgiu pasisavinamasis ūkis reiškia, kad 
šio tarpsnio metu nedirbama žemė ir neauginami gyvu- 
liai. Tiesa, augmeninis ir mėsinis maistas sudaro pagrin- 
dinius pradinės kultūros žmogaus mitybos produktus. 
Vis dėlto šitie produktai čia yra imami tiesiog iš gamtos. 
Kad žmogus pats pasigamintų kultivuodamas žemę ir 
mas ir liuobdamas gyvulius, to pradinėje kultūroje neran- 
dame. Vienas kitas atsitikimas, kad pigmėjai Afrikoje 
šiek tiek kultivuoja bananus arba kad jų palapinėse 
randama vištų, yra skoliniai iš kaimyninių negrų. Net 
ir šuo, kuris sutinkamas beveik visose pigmėjų giminė- 
se, P. Schebesia'os manymu, yra skolinys, kad ir iš labai 
senų amžių“. Žemės dirbimas ir gyvulių auginimas jau 
yra pirmutinis gamtos apvaldymo tarpsnis. Tuo tarpu 
tokio apvaldymo pradiniam žmogui kaip tik trūksta. 

Labai charakteringas ir visai problemai reikšmingas 
yra lyčių dalyvavimas šitame pradiniame ūkyje ir jo 
darbuose. Apskritai pradinės kultūros ūkis yra ryškaus 
šeimyninio pobūdžio. W. Koppersas teigia, kad „juo tauta 
yra primityvesnė ir juo labiau jos ūkis yra pasilikęs 
pasisavinamajame laipsnyje, tuo aiškesnis yra jos ūkio 
naminis, šeimyninis charakteris. Tai tinka ne tik mitybos 
produktų produkcijai, bet ir jų konsumacijai, .. Šeimos 
nariai, pirmoje vietoje vyras ir moteris, (maisto) pa- 
rūpina, ir tie patys šeimos nariai su vaikais sU- 
naudoja“!*. Šeima yra savotiškas ūkiškas vienetas. Todėl 
tas pats Koppersas ir sako, kad „tai, kas pačių primity- 
viausių žmonių mityboje krinta į akį, yra normalus šei- 
mos komunizmas, kuris yra labai tolimas ir išsigimu- 
siam bendrajam komunizmui, ir sykiu individualiniam 
maisto ieškojimui“!“. Pradinės kultūros šeima sutelktinė- 
mis pastangomis maisto gaminasi ir bendrai paskui jį 
naudoja. Kaip pavyzdį galima paminėti, kad Afrikos pig- 
mėjai surinktus šliužus ir kirminus rezervuoja tik mote- 
rims ir mažiems vaikams. Tuo tarpu varles ir termitus 
valgo abi lytys, nes jas renka ir vyrai, ir moterys! 

Parūpinant maisto, vyro ir moters funkcijos pradinėje 
kultūroje yra pasidalinusios pagal vidinius jų prigimties 
palinkimus. Vyras aprūpina šeimą mėsinių maistu, mote- 


4 Pig. Forschungen und Fortschritte, 303 p., 1936, nr. 25, 
'5 Vėlker und Kulturen, III, 402 p. 

16 Op. cit., 406 p. 

" Pig. Schebesta. Op. cit., 304 p. 

ris — augmeniniu. Vyras yra gyvulių medžiotojas, mote- 
ris — augmenų rankiotoja. Taip yra pasidalinęs ekonomi- 
nis pradinės kultūros darbas. Šitas pasidalinimas yra 
įvykęs ne pagal darbo sunkumą, bet pagai moters ir vyro 
prigimtį, nes, kaip pastebi W. Schmidtas, „ši medžioklė 
ir šis rankiojimas yra veikiau pramoga arba lengvas 
jėgų lavinimas,kaip darbas“!*. Vyras jau nuo pat žmonijos 
vaikystės yra susirišęs su gyvuliais, 0 moteris — su 
augmenimis. Iš vyro kultūros vėliau išaugo aukštesnio- 
ji organizuota medžioklė ir gyvulių auginimas. Tuo tar- 
pu moteris buvo žemės kuliūros pagrindėja. Apie vidinius 
vyro dvasios santykius su gyvuliais ir moters dvasios su 
augmenimis kalbėsime vėliau, nagrinėdami totemistinį 
ir matriarchatinį kultūros ciklą. Šiuo tarpu galime tik 
pastebėti, kad šitie vidiniai santykiai jau užsimezga pra- 
dinėje kultūroje, pasireikšdami savotišku darbo pasidali- 
nimu. Kad vyras tapo medžiotoju, o moteris augmenų 
rankiotoja, tai čia nebuvo atsitiktinis dalykas ar viršinių 
aplinkybių padaras, bet gilus žmogaus prigimties dualiz- 
mo reiškinys, kuris jau net pačiame primityviausiame 
kultūros laipsnyje atskleidžia lyčių ypatybes, jų paskyrimą 
ir vidinę jų dvasios struktūrą. 

Pasisavinamasis ūkio charakteris apsprendė visą mate- 
rialinį pradinės kultūros gyvenimą. Nedirbdamas pasto- 
viai žemės ir neaugindamas gyvulių, pradinės kultūros 
žmogus buvo priverstas keliaut iš vienos vietos į kitą, nes 
gamta, kad ir labai yra gausi, vis dėlto ne amžinai 
gali patenkinti vienoje vietoje gyvenančius žmones. To- 
dėl nuolatinis klajojimas, kuris yra charakteringas pradi- 
nei kultūrai, yra pasisavinamojo ūkio padaras. Nomadiz- 
mas ir pasisavinamasis ūkis yra susijęs pačioje savo 
prigimtyje. 

Tas pats pasisavinamasis ūkis padarė, kad pradinės 
kultūros žmonės galėjo gyventi tik nedidelėmis gru- 
pėmis. Didelių masių negali išmaitinti jokia aplinka. - 
Didelėms masėms taip pat labai sunku persikelti iš vie- 
nos vietos į kitą. Užtat šitas pradinės kultūros susmul- 
kėjimas turėjo didelės reikšmės visuomeninio gyvenimo 
išsiplėtojimui. Čia buvo padėti stiprūs šeimos pamatai, 
nes visas gyvenimas tuomet telkėsi aplinkui šeimos 
židinį. Čia buvo išryškinta ir įtvirtinta privatinės nuo- 
savybės sąvoka. Šeimos komunizmas savo esmėje buvo 
li LLS LLS SL 

5 Vėlker und Kulturen, III, 191 p. 

sveikai suprastai nuosavybei tik palaimingas, nes pats 
pasisavinimas galėjo šitą nuosavybės sąvoką pastūmėt į 
vienašališką individualizmą. Šeimos bendruomenės dvasia 
šitą individualizmą kaip tik ir atsvėrė. Žinoma, pasisa- 
vinamasis ūkis turėjo ir visuomeninio gyvenimo minusų. 
Valstybiniam gyvenimui susiformuoti jis nebuvo palankus, 
nors pradmenų pakankamai turėjo, pav., rengimas su- 
telktinių medžioklių arba žvejybų. Taip pat materialinės 
kultūros skurdas grįžtamąja įtaka buvo pasisavinamojo 
ūkio padaras. Augmenų rankiojimas ir individualinis 
gyvulių gaudymas reikalavo labai maža prisirengimo ir 
įrankių. Todėl šitoks ūkio charakteris nestūmė žmogaus 
kuo greičiausiai apvaldyti gamtą ir ją palenkti savo 
reikalams. ž 


b. Technika 


Technikos laipsnis dar labiau parodo žmogaus įsi- 
galėjimą gamtoje kaip ūkis. Jau iš anksto galima nu- 
matyti, kad pradinio žmogaus charakteris nežadėjo jam 
aukšto technikos išplėtojimo, net jei šitą plėtotę ir 
neimsime šių dienų prasme. Technikiniai pradinės kul- 
tūros laimėjimai yra labai kuklūs. Bet dėl to jie nėra nė 
kiek mažiau vertingi. Juose glūdi įteigtos pirmutinės 
žmogaus pastangos apvaldyti gamtą ir pavergti žeme. 

Ugnies vartojimas yra žinomas visoms pradinės kul- 
tūros tautoms. Bet ne visos ją moka pasigaminti. An- 
damaneziečiai, pavyzdžiui, ugnies pasidaryti nemoka. Jie 
ją saugo visuomet, ir šiam darbui atsideda visi šeimos 
nariai. Tos tautos, kurios sugeba ugnį pasigaminti, tai 
atlieka trejopu mechaniniu būdu: 1) brūžinimu, kada 
trinama vienas medžio gabalas į antrą; 2) sukimu, kada 
medžio smaigas smarkiai sukamas prispaustas prie medžio 
gabalo; 3) skėlimu, kada ugnis išskeliama iš akmens 
kito akmens pagalba. Cheminis ugnies pagaminimo būdas 
pradinei kultūrai yra visiškai nežinomas. 

Ugnis žmonijos kultūrai yra svarbiausias atradimas. 
Šito gamtos gaivalo pajungimas žmogaus reikalui buvo 
pirmas gamtos apvaldymo žingsnis. Tai suprantame ne tik 
mes. Tai suprato ir pirminis žmogus, ugnies gavimą api- 
pindamas savotiškais mitais. Visų tautų mitologijose, ku- 
riose tik liečiama ugnies kilmė, ugnies atradimas su- 
prantamas kaip vagystė arba klasta. Vienuose mituose 
ugnis yra pavagiama vyro, kituose — moters, trečiuose 
ją parneša žmonijai legendarinis paukštis. Ugnies tikroji 

tėvynė laikoma esanti dangus. Visuose šituose mituose 
glūdi slaptas žmogaus nujautimas, kad gamtos apval- 
dymas kultūrinėmis priemonėmis yra savotiškas įsibrovi- 
mas į nepaliestas kosmo paslaptis. Ugnies pajungimas 
yra viso šilo įsibrovimo, viso kultūrinio žmogaus darbo 
simbolis. 

Kuriuo būdu pirminis žmogus priėjo prie ugnies, et- 
nologija neturi aiškaus atsakymo. Galimas daiktas, kad 
jo dėmesį į šį gaivalą atkreipė pati gamta. Viena tik 
aiškų, kad, kaip W. Koppersas sako, „ir ugnies vartoji- 
mas, ir josios pagaminimas. .. slepia savyje kažką spe- 
cifiškai žmogiško ir intencionalaus“'?. Ugnies pagamini- 
mas ir vartojimas apreiškia žmogaus idėją, kurią jis 
stengiasi realizuoti ugnies pagalba. Ugnies pajungimas 
savam tikslui buvo pirmas gamtos jėgų įkinkymas žmo- 
gaus tarnybon ir kaip toks todėl kultūros filosofijos 
atžvilgiu yra labai reikšmingas. 

Pradinės kultūros įrankiai ir ginklai yra pirmoje ei- 
lėje ūkiško pobūdžio. Būdamas pasisavinamojo ūkio tarps- 
nyje, pradinės kultūros žmogus savaime nukrypo į tokius 
įrankius, kurie jam padėtų kuo lengviausiu būdu pasi- 
gaminti ir pasiieškoti maisto. Lankas ir strėlės, ietis ir 
mušamosios buožės visų pirma buvo skiriamos ne karui 
su savo gimine, bet tai buvo įrankiai, kuriais 
galima pasiekti žvėris. Iš ginklų pradinė kultūra pa- 
žįsta lanką, ietį, strėlę, buožę, mėtyklę ir sviedžiamąjį 
peilį. Ne visi šitie ginklai yra vartojami visose pradi- 
nės kultūros tautose. Etnologai pasiebi net savotišką 
pasidalinimą. Vieni, kaip pigmėjai ir pigmoidai, vartoja 
šaunamuosius ginklus (lanką ir strėlę), antri, kaip tasma- 
niečiai ir bumerango kultūros atstovai (australiečiai),— 
sviedžiamuosius ginklus (bumerangą, sviedžiamąjį peilį). 
Šitas pasidalinimas, sakoma, įvyks dėl aplinkos sąlygų. 
Miškuotose vietose sviedžiamieji ginklai turį labai maža 
reikšmės, nes medžiai ir krūmai juos tuojau sulaiką. 
Tuo tarpu strėlė galinti taikinį lengvai pasiekti ir per 
krūmus. Bet galimas daiktas, kad čia turėjo įtakos jau 
prasidėjusi kultūros diferenciacija pagal lyties persvarą, 
nes, kaip matysime vėliau, šaunamieji ginkiai yra cha- 
rakteringi totemistiniam ciklui, o svieužiamieji — mat- 
riarchaciniam. Tuo tarpu bumerango kultūra kaip tik ir 
yra matriarchatinio ciklo pagrindėja. 


9 Vėlker und Kulturen, 431 p. 

Įrankio sukūrimas buvo pirmas materialinės kultūros 
laimėjimas. Įrankis nėra tik paprasta priemonė. Kai žmo- 
gus vieną akmenį skilia į kitą ir gauna ugnies, šitie ak- 
menys dar nėra ugnies gaminimo įrankiai. Jie yra tik 
grynos gamtinės priemonės. Įrankiui reikia formos vieny- 
bės, kurią duoda žmogus ir tuo pačiu joje įterpia tam 
tikrą mintį ir tam tinrą tikslą. Įrankis apreiškia, iš vieno 
šono, fizinio žmogaus prado negalią, iš antro — dvasios 
galybę. Kūno atžvilgiu įrankio sukūrimas yra ženklas, 
kad gamta žmoguje, kaip sakoma, yra padariusi faux pas, 
kad dvasios reikalavimai neranda kūne tinkamos atra- 
mos ir tinkamo patenkinimo. Tada dvasia tarsi išeina 
iš kūno, pasigelbsti jo animaline jėga ne tam, kad jau 
formuotų pasaulį, bet tam, kad parengtų sau atramą iš 
gamtos medžiagos: dvasia kuria įrankį ir jį įduoda į 
kūno rankas. Dvasia, pirma, kaip tobulina gamtą, patobu- 
lina savo prigimtį — bent viršiniu būdu. Per įrankį 
dvasia įeina ten, kur ji negali įeiti per kūną. Įrankio su- 
kūrimas yra pirmas žmogaus dvasios galybės ženklas. 
Įrankis pagelbsti dvasiai ne tik objektyvuotis gamtoje, 
bet ir iš gamtos išsivaduoti. Kai dvasia veikia tik per 
kūną, o kūnas paklūsta gamtai visu plotu, dvasia tuo 
pačiu yra gamtos absorbuojama. Kai ji pradeda veikti 
per įrankį, ji ištraukia kūną iš gamtos valdžios ir per jį 
patį iš josios išsilaisvina. M. Scheleris yra teisingai pa- 
sakęs, kad „žmogaus įrankiai ir mašinos vis daugiau ir 
daugiau duoda laisvo laiko Dievo kontempliacijai ir Dievo 
meilei“. Įrankis yra pirmutinė materialinė sąlyga idea- 


" linei kultūrai. Šiuo atžvilgiu pradinė kultūra iš tikro buvo 


pagrindo kultūra, nes įrankių sukūrimu čia buvo padėti 
pamatai visai aukštesnei kuliūrai. 


3. Pradinės kuliūros dvasinis šonas 


Dvasinė pirminių žmonių kultūra yra žymiai pralen- 
kusi materialinę kultūrą. Dvasinės kultūros esmė yra 
dvasios įsigalėjimas fizinėje žmogaus prigimty je. Galimas 
daiktas, kad pirminio žmogaus prigimtis dar nebuvo tiek 
atsipalaidavusi nuo dvasinio principo, kiek tai įvyko vė- 
liau, ir todėl dvasinės kultūros kūrimas čia ėjo žymiai 
sparčiau kaip kamieno kultūros metu. Šiandien evoliu- 
cionistinės mokyklos tvirtinimas, kad pirminis žmogus 


2 Vom Umsturz der Werte, I, 296 p. Leipzig, 71919. 

esąs artimiausias gyvuliui, jau yra visiškai sugriautas. 
Šių dienų etnologijoje vis labiau įsigali pažiūra, kad 
dvasinės kultūros atžvilgiu žmonijos plėtotėje esama ne 
tik pažangos, bet ir atžangos. Lyginant pradinę kul- 
tūrą su kamieno kultūra, tokia atžanga kaip tik ir yra 
pastebima. Pradinio žmogaus dvasinė kultūra, bent savo 
pradmenyse, yra tokia, prie kurios Žmonija grįžo tik po 
ilgų klaidžiojimų ir skaudžių patyrimų. Atskirų sričių 
pavyzdžiai patvirtins šitą bendrą teigimą. 


a. Šeima 


Šeimos gyvenimas yra pirmas žingsnis iš gamtos į 
kultūrą. Šeimoje susibėga stiprūs įgimtieji polinkiai ir 
sykiu stiprūs dvasios reikalavimai. Kaip šitie du pradai 
santykiuoja su vienas antru, katro primatas pradeda imti 
viršų šeimos gyvenime, nuo to pareina ir tolimesnė daž- 
nai visos dvasinės kultūros išaugimo eiga. Evoliucionis- 
tinės mokyklos šalininkai buvo smarkiai pabrėžę įgimtų- 
jų polinkių persvarą ir beveik vienintelį viešpatavimą 
pradinės šeimos gyvenime. Promiskuitetas, poligamija 
ir monogamija jiems buvo aiškūs šeimos plėtotės tarps- 
niai, Tuo tarpu šių dienų etnologija jau yra šituos tarps- 
nius atsukusi atvirkščia kryptimi. Žmonija žengia ne iš 
promiskuiteto per poligamiją į monogamiją, bet iš mo- 
nogamijos per poligamiją prie promiskuiteto, jei prisi- 
minsime moderniųjų laikų teorijas ir vis labiau įsiga- 
linčią panseksualizmo dvasią. „Žiaurios fantazijos, — sako 
W.Schmidtas, — apie seniausias vedybų formas, kai vyras, 
pagautas kūninės aistros, pagrobia jėga moterį ir buože 
daužo tuos, kurie jam pasipriešina, šiandien jau ne- 
beišsilaiko“?! 

Pats pradinės šeimos sudarymas yra nuostabiai žmo- 
giškas ir paprastas. Du žmones moterystėn suveda ne 
kas kita kaip abiejų išvidinis palinkimas. W. Schmidtas 
pasakoja daugybę pavyzdžių, kurie įrodo, kad pradinėje 
kultūroje mergaitė laisvai teka už to, kuris jai patinka, 
kad jaunikaitis, norėdamas vesti, visų pirma turi gauti 
mergaitės sutikimą, tik paskui kalbėtis su josios tėvais??. 
Nei žmonos Asaikosė nei josios pagrobimo pradinė kul- 
tūra nežino. Šitie papročiai yra jaunesniųjų kultūrų pa- 


2! Vėlker und Kulturen, III, 159-—160 p. 
22 Op. cit., 160 p. 

daras. Žmogaus asmens laisvė moterystę sudarant čia 
yra aiškiai ir gražiai gerbiama. 

Pradinė moterystės gyvenimo lorma yra griežtai 
monogūminė. Ji yra iš esmės priešinga kiekvienam evo- 
liucionistinės mokyklos teigimui. Jeigu pasitaiko išimčių, 
tai jos dažniausiai yra skoliniai iš jaunesniųjų kultūrų, 
ypač iš totemistinio ciklo, su kuriuo pradinės kultūros 
tautos ne kartą yra susidūrusios savo gyvenimo eigoje. 
Šitas griežtas pradinės šeimos monogamiškumas yra tvir- 
tas įrodymas, kaip pati žmogaus prigimtis, jeigu ji tik 
nėra paliesta išsigimusių tradicijų, savaimingai susikuria 
tokią moterystės formą, kurią skelbia Apreiškimas ir 
už kurią kovoja visų amžių geriausios dvasios žmonės. 
Čia taip pat matyti, kad Apreiškimo skelbiama moterystės 
iorma yra ne kas kita kaip tik pozityvus ir įsakmus 
parodymas bei atskleidimas to, kas glūdi pačioje žmo- 
gaus prigimtyje ir kas amžių bėgy je esti aplemdoma bei 
iškreipiama. 

Tas pat reikia pasakyti ir apie mMoterystės patvarumą. 
Sykį sudaryta moterystė, ypač jei atsiranda vaikų, pradi- 
nėje kultūroje yra laikoma pastovia ir neišardoma. Taip 
pat yra griežtai saugojama moterystės ištikimybė“. Sve- 
timoteriavimas yra dažniausiai baudžiamas abiejų pusių 
mirtimi. Visi, kurie tik bent truputį pažįsta pradinės 
kultūros šeimą, negali atsistebėti vienu dalyku: iš kur 
galėjo praėjusiame šimtmetyje kilti promiskuiteto idėja? 

Ieškodami pagrindinės priežasties, dėl ko pradinė šei- 
ma yra tokia gryna ir tokia žmogiška, palyginus ją su 
jaunesniųjų kultūrų šeima, turėsime pripažinti, kad šito 
grynumo ir žmoniškumo versmė yra vyro ir moters 
vienodas traktavimas visame pradinės kultūros gyvenime. 
Lyčių vaidmuo gyvenimo srityse čia yra laikomas lygios 
vertės, kad ir nelygios formos. Berods, kaip matėme 
kalbėdami apie pradinės kultūros ūkį, darbai jau yra 
pasidalinę ir pradinėje kultūroje. Bet jie yra pasidalinę 
pagal vidines kiekvienos lyties savybes. Jie nėra virši- 
nių aplinkybių padaras ir nereiškia vienos arba antros 
lyties primato. Moteris rūpinasi savo padangte ir augme- 
niniu maistu. Bet dėl to ji nėra niekinama. Tapusi mo- 
tina, ji įgyja net ypatingų teisių. Motinos autoritetas 
pradinėje šeimoje yra labai didelis. Lyčių dvasia pradi- 


23 Gražių pavyzdžių, kaip jaunimas šiam reikalui yra auklėjamas, 
rasime kalbėdami apie iniciacijas. 

nėje kultūroje dar gyvena artimoje sintezėje, ir iš šitos 
sintezės kaip lik kyla moterystės ir apskritai šeimos 
gyvenimo savybės: laisvas suėjimas moterystėn, mono- 
gamija, moterystės patvarumas ir ištikimumas. 


b. Ugdymas 


Dėl tvarkingo moterystės gyvenimo gimdytojų santy- 
kiai su vaikais tampa labai vidiniai, tuo būdu esti pade- 
damas geras ugdymui pagrindas. Berods, ugdymas pradi- 
nės kultūros gyvenime yra daugiau auginimas kaip auklė- 
jimas arba lavinimas. Vis dėlto būtų per siaura visą pri- 
mityviųjų ugdymą suvesti tik į auginamąją funkciją. Kad 
ir auginamasis pobūdis yra žymus, bet tikrojo auklėjimo 
pradmenų jau yra labai aiškių. Lavinimo funkcija pri- 
mityviųjų ugdyme gal labiau yra apleista kaip kuri kita. 
Etnologija žino tik vieną pavyzdį, kur mokymas esti 
atliekamas sistemingai. Tai medaus rinkimas Ceilono 
vedų tautoje. Šitas darbas yra labai sunkus ir pavojin- 
gas. Jis reikalauja daug drąsos ir apsukrumo. Be to, 
medus yra svarbiausias vedų valgis ir mainų objektas. 
Todėl jį rinkti moko smulkmeniškai ir sistemingai. Tuo 
tarpu visa kita vaikai mokosi patys pavyzdžiu ir pamėg- 
džiojimu. 

Ieškodami motyvų, kurie pirminį žmogų verčia ugdyti 
savo vaikus, rasime jų keletą. Visų pirma ugdymas yra 
išgyvenamas kaip gyvenimo būtinybė. Jaunos kultūros 
būtis labai priklauso vizšinių aplinkybių. Vaikai gali 
gyventi tik tada, kai jie yra išugdyti. Tai pareiga vaikų 
atžvilgiu. Šalia jos, pirminis žmogus jaučia pareigą ir 
bendruomenės atžvilgiu, nes ugdymas patikrina ir bend- 
ruomenės išlikimą. Šalia šių motyvų, galima aiškiai pas- 
tebėti ir religinis motyvas. Pirmiausia žmogus ugdymą 
išgyvena ir kaip Aukščiausios Būtybės įsakymą. Todėl 
A. Maironas teisingai sako, kad „nors ugdymas yra 
pakreiptas utilitaristine linkme, vis dėlto jis, ra Ssu- 
prantamas ir kaip šventos pareigos įvykdymas“?'. Vadi- 
nasi, pirminio žmogaus ugdymas nėra tik instinktyvus 
jausmas ir instinktyvus noras rūpintis jaunąja karta, ką 
pastebime gyvulių pasaulyje. Šalia šio pedagoginio ins- 
tinkto, pirminis žmogus labai aiškiai apreiškia ir peda- 


* Eine Untersuchung ūber die Erziehung bei den primitiven 
Vėlkern der niederėn Jėger und Sammler, 84 p. Steyl, 1928. 

goginę meilę, kuri jau yra dvasios padaras: iš dvasios 
kilęs ir į dvasią krypstąs. 

Ugdymo veikėjai pradinėje kultūroje pirmoje eilėje 
yra gimdytojai, paskui giminės ir vyresnieji. Bendruome- 
nės reikšmė čia yra didelė. Bet ji ugdo nesąmoningai. 
Čia ji turi visai kitokios įtakos kaip, pav., totemistiniame 
cikle, kur yra vadinamieji jaunimo namai. Bendruomeni- 
nis pradas pradinėje kultūroje pasirodo iniciacijose, apie 
kurias kalbėsime netrukus. Mokytojų ir specialistų au- 
klėtojų pradinė kultūra neturi. Kaip apskritai pradinėje 
kultūroje nėra profesijų, taip nėra nei pedagoginės pro- 
fesijos. 

Ugdymo tikslai pradinės kultūros ugdyme tokie: kūno 
išaugimas, įsigijimas gyvenimo praktikai reikalingų žinių 
ir sugebėjimų, klusnumas ir pagarba tėvams bei senes- 
niesiems, tiesa, susivaldymas ir altruizmas. Pagrindinės 
ugdymo priemonės yra: pagyrimas, papeikimas ir bausmė. 
Ugdymo metodas yra savaimingas pasisavinimas, arba 
asimiliacija. Ugdymo motyvai: vaiko ir bendruomenės 
gerovė bei Aukščiausios Būtybės reikalavimas. 

Šalia šitos bendros ugdymo charakteristikos, reikia 
skyrium paminėti vieną specialią pradinės kultūros ugdy- 
mo sritį, būtent iniciacijas. Iniciacijomis yra vadinamos 
ypatingos apeigos, kuziomis jaunimas yra įvedamas į 
suaugusiųjų gyvenimą ir supažindinamas su jo principais 
bei paslaptimis. Kol vaikas auga, tol daugiausia rūpinama- 
si jo kūnu. Tuo tarpu iniciacijos yra tarsi dvasinis viso 
ugdymo atbaigimas. Čia pasirodo, kad pradinės kultūros 
žmonės supranta, jog vienas tik kūno išaugimas dar nepa- 
daro žmogaus suaugusio, kad reikia dar ir dvasią su- 
brandinti tam tikra mistine, magine, vadinasi, aukštesne 
įtaka. Tik tada žmogus turi teisę dalyvauti suaugusiųjų 
gyvenime. Todėl iniciacijos susideda iš iškilmingų ir daž- 
nai paslaptingų švenčių bei ceremonijų, kuriose glūdi 
įterpta visa giminės struktūra, jos pasaulėvaizdis ir pa- 
saulėžiūra, jos dorovė ir religija. Visas šitas dvasinis 
giminės turtas iniciacijų metu esti atveriamas jaunimui, 
jam perteikiamas ir pavedamas saugoti bei perteikti to- 
liau. Iniciacijos yra tarsi savotiški naujokynai, kuriuose 
jaunimas esti parengiamas rimtiems gyvenimo žygiams. 
Iniciacijomis ugdymas baigiasi. Dabar jaunimo niekas 
jau nebežiūri ir nebeauklėja. Jis jau pats atsako už savo 
veiksmus ir už visą savo gyvenimą. 

Iniciacijos turi trejetą pagrindinių momentų: teorinį, 

praktinį ir askelinį. Teorinis momentas apima pamo- 
kymus, kurie yra duodami jaunimui iniciacijų metu ir 
kurie liečia svarbiausias gyvenimo sritis. Teorinio mo- 
mento ilgumas ne visur yra vienodas. Ugnies Žemėje 
jis būna tik pačios šventės metu. Tuo tarpu Australijoje 
jis trunka ištisus mėnesius, kol galop vyresnieji įsitikina, 
kad jaunimas jau pakankamai yra supratęs giminės pa- 
reigas ir principus. 

Pagrindinė iniciacijos teorinio momento mintis yra 
padaryti iš kandidato į suaugusius gerą žmogų. Svar- 
biausi nurodymai yra tokie: 1) neribotas altruizmas, 
tarpusavis pasigelbėjimas ir senelių, vaikų bei ligonių 
priežiūra; 2) vyresniesiems ir gimdytojams pagarba; 
3) darbštumas ir ištikimumas; 4) širdies gerumas ir drau- 
giškumas; 5) taikingas gyvenimas moterystėje. 

Pavyzdžiai gali parodyti, kokios aukštos moralės ir 
kilnios dvasios yra persunkti šitie pamokymai. „Jei tu 
netrukus vesi ir turėsi palapinę, — kalbama jaunimui,— 
ir jei pas tave ateis kitas ir ims tavo sraigių, žuvų ar 
vėžių, kurie kepa ugnyje, tu neturi pykti. Atvirkščiai, 
tu turi dėl to džiaugtis, nes tau garbė, jei svetimas tavo 
palapinėje valgo. Jei esi lauke ir matai aklą žmogų, kuris 
neranda kelio, imk jį su savimi ir nuvesk ten, kur jis 
nori. Jei girdi lauke verkiantį vaiką, kurį gimdytojai 
pametė, išeik, paimk jį ant rankų ir nunešk gimdy- 
tojams atgal. Taip turi daryti ir tada, net jei tas vaikas būtų 
tavo priešo. Vaikas juk nekaltas, jei judu negalite su- 
gyventi. Jei tu nuneši savo priešui vaiką, jis tai paste- 
bės ir bus tau dėkingas. Jis sakys: tasai negali būti 
blogas žmogus, ir judu susitaikinsite kaip pridera. Tu 
neturi užmušti jokio žmogaus, nes kitaip ir tave nudės 
kaip šunį. Jei negali sugyventi su žmona, nemušk jos, 
bet geriau pamesk. Tu neturi vogti, nes kas vagia, yra 
kito nekenčiamas. Kai kalba seni žmonės, klausyk dėme- 
singai, kad ir tau būtų nuobodu, nes ir tu būsi senas, 
ir tau bus nemalonų, kai jaunimas tavęs neklausys“. 

Praktinis iniciacijų momentas susideda iš tam tikrų 


dyti ietis, statyti spąstus, gaudyti žvėris ir t. t. Mergaitės 
eina su moterimis į mišką rinkti uogų ir vaisių. Jos mokosi 

žinios tik papildomos ir nukreipiamos tiesiog į praktinį 
gyvenimą. Iki tol jaunimo darbai buvo tik žaidimas. 
Dabar prasideda rimtas ir sunkus darbas. 

Asketinis iniciacijų momentas yra skiriamas specialiai 
doriniam jaunimo paruošimui. Jis susideda iš įvairių 
praktikų, kurios grūdina valią ir auklėja jauno žmo- 
gaus būdą. Beveik visose pradinėse tautose jaunimas 
iniciacijų metu turi pasninkauti, būti klusnus, ramus. 
Lytys šiuo metu yra visiškai perskiriamos. Jų gyvenimo 
uždaviniai yra kitokie, todėl jos ir rengiamos yra sky- 
rium. 

Mergaičių asketinis parengimas yra savotiškesnis ir dar 
ryškesnis kaip berniukų. Čia galima pastebėti tai, ko 
naujųjų laikų pedagogai reikalauja iš mergaičių auklėji- 
mo. Kai tik mergaitė subręsta ir kai jai pasirodo pirmo- 
sios menstruacijos, josios auklėjimu pradinės tautos ypa- 
tingai rūpinasi ir jai įsako įvairių asketinių pratybų. 
Senesnės moterys supažindina mergaites su motinos ir 
žmonos pareigomis. Menstruacijos dienomis yra reikalau- 
jama, kad mergaitė būtų susitelkusi, kad visus darbus 
taip lygiai stropiai dirbtų, kaip ir pirma, pasninkautų, 
tylėtų, nesidairytų aplinkui, kad padėtų savo kaimynėms 
ir apskritai kad būtų pasirengusi patarnauti. „Tu turi, — 
sakoma mergaitėms,— keltis anksti rytą. Vatauneiva 
(Aukščiausios Būtybės vardas Ugnies Žemėje) tave mato, 
tingine! Vatauneiva tave nubaus, tu anksti mirsi, jei 
būsi miegalė. Tu turi būti visados pasirengusi atnešti 
vandens ir malkų ir prižiūrėti ugnį. Žiūrėk, kad pa- 
dėtum senoms moterims ir mergaitėms, jei joms ko trūks- 
ta. Kai ištekėsi, būk savo vyrui kiusni ir ištikima žmona. 
Jei vyras tave pamirštų ir nueitų su kita moterimi, ne- 
manyk, kad tu gali eiti taip pat su kitu vyru. Tu kantriai 
luktelk. Anksčiau ar vėliau tavo vyras susipras ir grįš 
pas tave. Ir jei ras, kad tu, nieko nepaisydama, buvai 
jam ištikima, tuomet jis bus tau dėkingas ir džiaugsis, 
ir judu vėl gyvensite ramybėje. Nešūkauk dėl niekų, 
nepasakok visko kitiems, ką girdėjai, nes tuo kitus su- 
kiršinsi“. 


c. Visuomeninis gyvenimas 
Pradinėje kultūroje su visuomeniniu gyvenimu ir su 
jo institucijomis žmogus visų pirma susiduria iniciaci- 
jų metu. Todėl iniciacijos yra ne tik ugdymo altbai- 


240 


gimas, bet drauge įvedimas ir į visuomeninį-valstybinį 
gyvenimą. Pats šitas gyvenimas ir jo formos yra papras- 
tos, nors kartu labai reikšmingos ir prasmingos. Pra- 
dinės kultūros valstybė atsiremia į šeimą ir į šeimų sam- 
būrius. Etnologija šiandien dar neturi įrodymų, kad šeimų 
sambūriai savo ruožtu būtų susitelkę dar į didesnes 
sąjungas ir būtų valdomi vieno viršininko. Iš pradinės 
kultūros tautų tik andamaneziečiai turi kažką panašaus. 
Atrodo, kad ten ištisos giminės turi savo vadą, kuris 
sykiu su žmona naudojasi ypatingomis privilegijomis ir 
teisėmis, nedirba paprastų darbų, nes juos jam atlieka 
nevedę vyrai ir netekėjusi0s moterys. 

Visose kitose tautose tokių vadų ir viršininkų etno- 
logija negali įrodyti. Taip pat atskirų šeimų sambūrių 
viršininkai niekados neturi didelės valdžios. Visuose svar- 
besniuose reikaluose jie turi pasiklausti senesniųjų nuo- 
monės ir jų pritarimo. Tokio viršininko santykį su senes- 
niųjų taryba W. Schmidtas lygina su seimo ir jo pirmi- 
ninko santvkiais?“. Seimo pirmininkas tarybą tvarko, bet 
ne sprendžia. Pradinės valstybės viršininko autoritetas 
yra pagrįstas jo asmens ypatybių pranašumu. Jis yra 
paprastai iškilęs savo drąsa, savo apsukrumu, orientaci- 
ja ir sumanumu. Tai nėra kokio aristokratinio luomo 
atstovai. Luomų pradinėje kultūroje visiškai nėra. Luo- 
mams susidaryti pradinės kultūros gyvenimas yra visiš- 
kai nepalankus. Turtas čia, kaip buvo minėta, daugiau 
yra šeimos arba šeimų sambūrio nuosavybė kaip individo. 
Iš kito. šono, šitas turtas daugiausia yra maisto atsaI- 
ga, kuri nėra ir negali būti didelė. Todėl turtingųjų ir 
vargšų versmė pradinėje kultūroje yra beveik panaikinta. 
Čia nėra jokių progų praturtėti ir tuo būdu įsigyti didesnės 
valdžios. 

Nesant luomų, nėra pavojaus vieniems iškilti ir pa- 
vergti kitus. Todėl pradinės kuliūros gyvenime vergija — 
net ir paprasčiausiu pavidalu — nėra žinoma. Nežinomi 
nė su jąja surišti papročiai, tokie kaip žmonių medžioklė 
ir prekyba, mergaičių grobimas, žiaurus elgesys su paverg- 
taisiais ir t.t. Laisvės meilė yra ryški visų pradinės 
kultūros žmonių ypatybė, ir šitos laisvės per daug nesu- 
varžo nei šeimų sambūrio viršininkai, nei senesniųjų 
tarybos. Kariniai žygiai vieno šeimų sambūrio prieš kitą 
yra didelė retenybė. Pradinės kultūros žmonės neturi jo- 
„Aki AS NA eo a r i A A S A 

kių nedraugingų jausmų svetimiesiems. Atvirkščiai, kaip 
jau buvo minėta, iniciacijų metu įdiegiama svetimųjų 
pagarba ir vaišingumas. Todėl pradinės kultūros valsty- 
bėlių, jei jas taip galima pavadinti, santykius etnologi- 
ja vaizduoja labai taikingai, tiesiog net idiliškai. 

Altruizmas yra pagrindinė visuomeninio pradinės kul- 
tūros gyvenimo taisyklė. Apie jokį homo homini Iupus 
pradinėje kultūroje negali būti nė kalbos. Atvirkščiai, 
socialinė pagalba ten yra tokia, iš kurios galėtų daug ko 
pasimokyti ir mūsų dienų karitatyvinis veikimas. Rūpi- 
nimasis šeima, vaikais, silpnaisiais, ligoniais ir pasanu- 
siais yra labai išaugęs ir sutinkamas visose pradinės 
kultūros tautose. Apie jokį silpnų berniukų ar mergaičių 
išmetimą arba senesniųjų žudymą, kas sutinkama ka- 
mieno kultūros tautose, pradinėje kultūroje visiškai ne- 
girdėti. Etnologai pasakoja apie tokius socialinės mei- 
lės darbus, kurie parodo didelį visų silpnesniųjų ger- 
bimą ir jais rūpinimąsi. A. W. Howittas, geriausiai pa- 
žįstąs pietų Australijos primityviuosius, rašo, kad jis 
matęs,kaip Delebura giminėje viena negalinti paeiti senelė 
buvo jos giminės vyrų iš eilės nešiojama ligi pat josios mir- 
ties. Mirė ji sulaukusi 60 metų amžiaus. Taip pat dažnai 
pasitaiko, kad grįžusieji iš medžioklės grobį pasidalina visi 
lygiomis, kad nebūtų skriaudos tiems, Kurie turėjo mažesnį 
pasisekimą. 

Norint trumpai charakterizuoti visuomeninį pradinės 
kultūros gyvenimą, galima būtų pasakyti, kad jis yra iš- 
plėsias šeimyninis gyvenimus su visomis savo ypatybėmis, 
su savo dėsniais, su savo paprastumu ir siaurumu. Jis nėra 
demokratiškas tąja prasme, kad čia kiekvienas individas 
kištųsi į jo santvarką. Čia vis dėlto yra viršininkai tie, 
kurie yra pralenkę kitus arba savo amžiumi, arba kitomis 
brangintinomis asmens savybėmis. Bet, iš kito šono, čia nė- 
ra nė despotiškos vado diktatūros, kuri randama kamieno 
kuitūros valstybėje. Tai, pasakytume, patriarchalinė san- 
tvarka, kur vadas arba senesniųjų taryba vy kdo tėvo funk- 
cijas ir turi tėvo autoritetą bei valdžią sykiu su tėviškąja 
meile bei rūpestingumu. 


* * * 


Visuomeninio gyvenimo apžvalga mes baigiame pradi- 
nės kultūros charakteristiką. Ji dar nėra pilna. Jai dar 

trūksta doros ir religijos. Bet tai, iš vieno šono, yra labai 
platūs dalykai, iš antro — jie neįeina tiesioginiu būdu į kul- 
tūros filosofijos sritį. Religija, vis tiek ar ji bus net ir primi- 
tyvi, yra aukštesnis daly kas už kultūrą ir todėl negali būti 
kultūros filosofijos objektas. Ją todėl čia ir praleidžiame. 
Gal kada nors pasitaikys progos panagrinėti pirminės reli- 
gijos pagrindus, tuomet pradinės kultūros religija bus 
viena iš grindžiamųjų. 

Trumpai sutraukiant visa, kas iki šiol buvo pasakyta 
apie pradinę kultūrą, galima būtų jos svarbiausias žymes 
taip apibūdinti: 

1. Pradinės kultūros ūkis yra pasisavinamasis ir šeimy- 
ninis. Jame darbas yra padalintas tarp vyro ir moters pagal 
vidines jų dvasios savybes. 

2. Pradinės kultūros technika yra ūkiško pobūdžio. Ug- 
nies naudojimas ir įrankių sukūrimas yra pagrindas aukš- 
tesnėms kultūros lytims atsirasti ir susiformuoti. Šiuo at- 
žvilgiu pradinė kultūra yra pagrindo kultūra. 

3. Pradinės kultūros šeima yra laisvai sudaroma, mono- 
gaminė ir patvari. Vyro ir moters teisės yra lygios, kad ir 
jų funkcijos yra skirtingos. Nei vyriškosios, nei moteriško- 
sios lyties primato pradinėje šeimoje nėra. 

4. Pradinės kultūros ugdymas yra drauge reikalo ir pa- 
reigos funkcija. Asimiliacinis ugdymo pobūdis yra vyrau- 
jantis, nors auklėjimo momentas taip pat labai ryškus, ypač 
iniciacijų metu. 

S. Pradinės kultūros visuomeninis gyvenimas reiškiasi 
šeimų sambūriais. Šitie sambūriai yra tvarkomi patriarcha- 
liniu būdu. 


II. PRADINĖS KULTŪROS TARPSNIAI 


Jau esame minėję, kad pradinė kultūra yra skirstoma į 
tris tarpsnius: ankstyvąjį, vidurinį ir vėlyvąjį. Apie pirmą 
mes nieko nežinome. Jis sudaro pačią pirmutinę ir pačią 
ankstyviausią žmonijos kultūrą. Bet šitos kultūros mes ne- 
turime jokių pėdsakų. Todėl mums reikia pasitenkinti pa- 
nagrinėjus tik vidurinį ir vėlyvąjį tarpsnį. 


1. Vidurinis tarpsnis: pigmėjų kultūra 


Pati seniausia mums žinoma kultūra yra pigmėjų, arba 
medžio, kultūra. Josios įtvirtintojas etnologijoje ir gynė- 


243 


jas yra W. Schmidtas“". Remdamasis tuo, kad pigmėjų tau- 
telės yra nustumtos į mažiausiai derlingas ir sunkiai priei- 
namas vietas, kad visas jų gyvenimas negali būti išvestas iš 
aplinkinių tautų, nes šių pastarųjų jis yra žymiai menkes- 
nis, ypač dvasinės kultūros atžvilgiu, kad tarp pigmėjų 
tautelių kultūros yra labai didelių panašumų, kurie negali 
būti išaiškinti atsitiktinėmis aplinkybėmis, bet suponuoja 
vieningumą, Schmidtas padarė visai logišką išvadą, kad 
pigmėjai yra atskiras kultūros ciklas ir kad šitas ciklas yra 
seniausias iš visų žinomų kultūrų. Berods, Schmidtas norė- 
jo įrodyti, kad pigmėjai yra tikrieji žmonijos protėviai, 
kad jie yra pirmieji žemės gyventojai, kad norėdami žino- 
ti, kaip gyveno pirmasis žmogus, mes turime kreiptis į pig- 
mėjus. Patys naujausi tyrinėjimai kiek pataisė šią Schmidto 
pažiūrą. Naujausioji etnologija nedrįsta teigti, kad pigmė- 
jai iš tikro yra buvę mūsų protėviai. Galimas daiktas, kad 
pigmėjų kultūra yra tolimesnio žmonijos plėtojimosi pa- 
daras. Todėl etnologai labiau linksta pigmėjų kultūrą lai- 
kyti viduriniu pradinės kultūros tarpsniu kaip pačiu anks- 
tyvuoju. 

Vis dėlto niekur nėra įrodyta, kad antrasis Schmidto 
teigimas, esą pigmėjai yra seniausia mums žinoma žmonių 
giminė, būtų neteisingas. Atvirkščiai, ši pažiūra yra vis 
labiau patvirtinama. Tiesa, šiandien neneigiama, kad pig- 
mėjų kultūroje esama nemaža skolinių. Vis dėlto, „be jų, 
dar yra ištisa eilė kultūros gėrybių, kurios gali būti vadi- 
namos pigmėjų kultūra“?',— sako Schebesta. Tą patį pa- 
tvirtina ir O. Menghinas. Jis sako, kad „religinio ir sociali- 
nio pigmėjų gyvenimo visuma mums atskleidžia tokių žy- 
mių, kurių negalima išvesti iš susilietimo su aplinkinėmis 
tautomis ir kurios net yra griežtai priešingos aplinkai. Dėl 
to pigmėjų kultūrą, kaip pastovų kultūros ciklą, tik tas gali 
iš pasaulio pašalinti, kas įrodys, kad šitų savybių visumoje 
nėra. Bet šitoks įrodymas dar niekam nėra pasisekęs““?. 
Tas pats Menghinas, vesdamas paralelę tarp pigmėjų ir 
mikrolitinės kultūros, pastebi, kad „Schmidto pigmėjų te- 
oriją archeologinė medžiaga esmiškai patvirtina. Čia esa- 
ma tam tikrų pataisų, bet visumoje ji yra teisinga"??, Pig- 
mėjų kultūrą galima visai tikrai laikyti esant seniausia, 


* Plg. Die Stellung der Pygmšen-Vėlker in der Entwicklungsge- 
schichte des Menschen, Stuttgart. 1910. 

27 Forschungen und Fortschritte, 303 p. 

* Weltgeschichte der Steinzeit, 483 p. 

* Op. cit., 491—492 p. 

kad ir ne pačia pirmąja, žmonijos kultūra. 

Pigmėjų kultūra yra charakteringa visomis tomis žy- 
mėmis, kurias iškėlėme kalbėdami apie bendrąjį pradinės 
kultūros pobūdį. Čia iškelsime tik vieną kitą viršinę žymę, 
kuri yra charakteringa pigmėjų ciklui: 

Pigmėjų, kaip ir visos pradinės kultūros, ūkis yra pasi- 
savinamasis. Jie minta tuo, ką randa, dar nesugebėdami 
gamtos dalykų perdirbti. Nei žemės nedirba, nei gyvulių 
neaugina. Dalis pigmėjų moka ugnį pasigaminti. Bet didelė 
dalis nemoka, todėl ugnį nešiojasi visur, kur tik keliauja. 
Ugnies vertinimas ir josios: kilmės aiškinimas yra apvilk- 
tas padaviinais ir Įegendomis, Lankas ir strėlė yra, daž- 
nai sakoma, charakteringiausia pigmėjų kultūros išraiška. 
Sugebėjimas šaudyti iš lanko jau buvo žinomas ir senovėje. 
Graikų gydytojas Ktesijas (400 m. pr. Kr.) rašė, kad 3000 
nykštukų tarnauja Indijos karaliui dėl savo sugebėjimo 
šaudyti iš lanko. Kai kurie etnologai linksta manyti, kad 
lankas yra specialiai pigmėjų išradimas, nors Schebesta 
neseniai surado Afrikos pigmėjų, kurie buvo ginkluoti tik 
ietimis??, Galimas daiktas, kad įvairios gyvenimo aplinky- 
bės privertė šituos pigmėjus pamesti savo pirminį ginklą, 
o imtis stipresnio — ieties. Taip pat galima prileisti, kad 
ietis yra skolinys iš didžiaūgių negrų. 

Savo kūno pigmėjai nepuošia, netepa ir netatuiruoja. 
Jie gyvena palapinėse, kurios jiems tarnauja tik užuovėja 
arba apsauga nuo lietaus. Palapinės yra pusiau arba visai 
apvalios. Įrankiai ir indai gaminami iš medžio, kaulo ir 
sraigių kiautų. Akmuo vartojamas labai retai, ir jo apdir- 
bimas dar labai grubus. Muzikos ir apskritai meno beveik 
nėra, nors spalvos ir ritmas juos labai džiugina. Socialiniai 
santykiai paprasti, tiesūs. Privatinė nuosavybė, ypač ju- 
domojo turto, pripažįstama ir praktikuojama. Atskirų gi- 
mMinių gyvenimo ir maitinimosi vietos aiškiai atskirtos. 
Vagysčių beveik niekados nepasitaiko. Moterystė, kai at- 
siranda vaikų, paprastai nėra išardoma. Ji yra monogami- 
nė. Giminių vedybos draudžiamos. Mirusieji gerbiami ir 
laidojami žemėje. Tikėjimas į vieną Aukščiausią Būtybę 
yra sutinkamas visur. Šitai Būtybei yra aukojamos aukos, 
ypač vadinamosios pirmonių aukos. 

o Menghinas pigmėjų kultūrą vadina medžio kultū- 

„ Paprastai archeologijoje yra manoma, kad pirmoji 


3 Plg. O. Menghin. Op. cit., 596 p. 
3 Op. cit., ibid. 

žmogaus kultūra buvusi akmens kultūra, kad paskui ėjusi 
bronzos ir galop geležies kuliūra. Menghinas stoja prieš 
tokią pažiūrą ir teigia, kad žmogus savo gyvenimo pradžio- 
ie visų pirma naudojosi pačios gamtos pagamintais arba 
bent pradėtais įrankiais iš medžio ir kaulų. Archeologiš- 
kai šitą pažiūrą įrodyti yra sunku, nes medžio kultūros pa- 
laikų žemėje kaip ir nerandama. Sakome „kaip ir“, nes vis 
dėlto šiokių tokių žymių esama, ir jos leidžia net grynai 
archeologiškai spėti apie pačią pirmąją medžio kultūrą??, 
Etnologija šitą pažiūrą patvirtina žymiai geriau. Pigmėjų 
kultūra, kaip minėjome, yra laikoma seniausia kultūra. Tuo 
tarpu pigmėjai savo įrankiams vartoja ne akmenį, bet medį 
ir kaulą. Tai kaip tik ir leidžia Menghinui pigmėjų kuitūrą 
laikyti esant medžio kultūra ir medžio kultūrą statyti pir- 
moje žmonijos kultūrų eilėje. 

Pagrindinė pigmėjų kultūros savybė yra nuosiubus jų 
sugebėjimas prisitaikinti prie įvairiausių sąlygų ir aplin- 
kybių. Tik šito sugebėjimo dėka jie galėjo išlikti tūkstan- 
čius metų, būdami nustumti į tolimiausius mūsų planetos 
užkampius. Šitas sugebėjimas taip pat yra ir jų kultūros 

. skurdumo priežastis. „Šitie nykštukai, — sako A. Padtber- 

gas, — nėrą pusiau gyvuliški arba neatbaigti žmonės. Men- 
kas jų kultūros lobis kyla ne tiek iš jų nesugebėjimo, kiek 
iš vaikiško pasitenkinusio reikalavimų nebuvimo. Pasak 
visų, jie yra net gyvo būdo, budrios dvasios, kuri nuosta- 
biai gerai jaučiasi ją globiančioje gamtoje“. Pigmėjų gy- 
venime mes užčiumpame tarsi liekanas to pirminio žmo- 
gaus dvasios santykiavimo su gamta, kada dvasia dar nęsi- 
jautė esanti gamtos antitezė. Pigmėjų gyvenime dvasia 
tarsi užmiršta, kad ji yra ištremta į puolusį pasaulį, kurį ji 
turi apvaldyti, perkeisti ir patobulinti. Linksmas pasiten- 
kinimas tuo, kas yra, džiaugsmingas santykiavimas su 
aplinka nežadina, žinoma, noro šitą aplinką apvaldyti, ją 
palenkti savo reikalavimams, nes šitie reikalavimai čia yra 
dar labai kuklūs. Todėl pigmėjų kultūra yra labai menka, 
ypač materialiniu atžvilgiu. Užtat jų kultūroje mes randa- 
me tai, ko jau nėra vėlyvesniuose kultūros cikluose, būtent 
vidinį dvasios ryšį su gamta. Gamtos ir dvasios dualizmo 
pigmėjų gyvenime dar nėra arba jis yra dar labai nežy mus. 
Iš šito dualizmo nebuvimo plaukia kultūros tragikos nebu- 
vimas, bet sykiu ir kultūrinis nevaisingumas. Kultūros fi- 
losofijai pigmėjų kultūra yra reikšminga kaip dvasios ir 
gamtos vieningumo pavyzdys. . 


32 Op. cit., 89—91 p. 

2, Vėlyvasis tarpsnis 


Vėlyvasis pradinės kultūros tarpsnis yra jau savotiš- 
kas pigmėjų kultūros išsiplėtojimas, kuriame galima pa- 
stebėti tam tikrų skilimo ženklų. Atrodo, kad vieninga žmo- 
nijos sąmonė ir net vieningas fizinis tipas pradeda išplėtoti 
vidines savo užuomazgas, sukurdamas tuo būdu atskirus 
žmogaus nusiteikimus, atskiras dvasines jo struktūras, iš 
kurių kyla ir skirtingi kultūros tipai. Tiesa, šitas skilimas 
vėlyvajame pradinės kultūros tarpsnyje dar nėra labai gi- 
lus. Visi šito tarpsnio tipai dar turi labai daug bendrų žy- 
mių. Visi jie dar neišeina iš bendrųjų pradinės kultūros rė- 
mų. Vis dėlto pačiuose jų pagrinduose jau formuojasi savo- 
tiškos lytys, kurios vėliau pasireiškė labai skirtingais pa- 
vidalais ir nulėmė atskirų pasaulio šalių ir atskirų tautų is- 
toriją viena arba kita kryptimi. 

Jau įvade buvo minėta, kad dabartinė etnologija vėly- 
vąjį pradinės kultūros periodą skirsto į tris pagrindinius 
tipus: eskimoidų kultūra, tasmanoidų kultūra ir australoi- 
dų kultūra. Šitą suskirstymą yra parėmęs ir O. Menghinas, 
kurio atskirų tipų charakteristikomis čia ir pasinaudosime. 


a. Eskimoidų kultūra 


Eskimoidų kultūra etnologijoje yra suprantama kaip 
senujų eskimų kultūra dar prieš jiems susisiekiant su žiem- 
vakarių indėnų kultūra. Šitas susisiekimas pagimdė naują- 
ją eskimų kultūrą, kuri jau yra mišinys ir mūsų problemai 
neturi pirmaeilės reikšmės. Šitoje kultūroje yra nemaža 
totemistinių, matriarchatinių ir nomadinių priemaišų. Vis 
dėlto nomadiniai elementai vyrauja; tai leidžia spėti, kad 
senoji eskimų kultūra yra turėjusi nomadinio pobūdžio“?. 

Svarbiausia eskimoidų kultūros mitybos versmė yra 
medžioklė ir žvejyba. Medžiojama ietim, nors manoma, 
kad lankas senovėje taip pat buvęs jiems pažįstamas. Ugnis 
yra netik vartojama, bet mokama ir pasigaminti. Šiam rei- 
kalui ji išskeliama iš akmens arba gaunama sukinėjant 
nusmailintą virbą, prispaustą prie medžio gabalo. Svar- 
biausia ginklams ir įrankiams gaminti medžiaga yra kaulas. 
Medis vartojamas mažiau, o akmuo tik labai retai. Todėl 
Menghinas visai teisingai eskimoidų kultūrą laiko kaulo 
kultūra. Indai daromi iš gyvulių kailių. Kailiai taip pat var- 
tojami ir drabužiams. 


35 Pig. op. cit., 484—489, 597—599 p. 

Dvasinis eskimoidų kultūros šonas dar nėra kaip reikia 
ištirtas. Bet jau yra žinoma, kad jų šeima yra patriarchali- 
nė, kad jų ugdymas yra labai švelnus, kad santykiai gimdy- 
tojų su vaikais yra malonūs. Apskritai dvasinės kultūros 
atžvilgiu eskimoidų kultūra yra labai panaši į pigmėjų kul- 
tūrą. Charakteringa šiai kultūrai vadinamosios kaulų au- 
kos. Kaip pigmėjai aukoja savo medžioklės ir augmenų rin- 
kimo pirmuosius laimėjimus, taip eskimai aukoja gyvulių 
kiaušus ir didesniuosius kaulus. 

Eskimoidų kultūra yra nomadinio kultūros ciklo grin- 
dėja. Jos, kaip ir nomadinės kultūros, centras y1a Žiem. 
Azijoje. Iš čia eskimoidai sklido pasaulyje trimis grupė- 
mis. Vienos jų grupės dar prieš paskutinę ledų gadynę būta 
vidurinėje Europoje. Jai atstovauja protolitinė Alpių kau- 
lų kultūra. Bet šita grupė didesnių pėdsakų žmonijos istori- 
joje nėra palikusi. Antroji grupė buvo nukeliavusi į Indi- 

ją, ir taip pat josios šiandien yra tik archeologiniai likų- 
čiai. Trečioji grupė pasiekė Ameriką ir čia įsikūrusi turėjo 
nepaprastos reikšmės visam to kontinento gyvenimui. Vė- 
lesnioji, arba naujoji, eskimų kultūra, kaip totemizmo, 
matriarchatizmo ir nomadizmo mišinys, apsprendė vėliau 
visą Žiem. Amerikos indėnų kultūrą. 

Apskritai eskimoidų kultūra, kaip ir visas nomadinis 
kultūros ciklas, į etnologiją yra įvesta tik labai neseniai. 
Tai yra W. Schmidto nuopelnas. Net ir Graebneris visą pir- 
minę kultūrą yra dalinęs tik į du ciklu: totemistinį ir ma- 
triarchatinį. Tuo tarpu Schmidtas pirmutinis yra įrodęs, 
kad žmonija yra suskilusi į tris kultūros ciklus. Menghinas 
bando įrodinėti, kad šitas trilypis skilimas yra jau žymu 
pačioje pradinėje kultūroje. Kaip pirmieji bandymai, šitos 
pastangos dar nėra visai pavykusios, ypač kas liečia eski- 
moidų kultūrą. Ji ir paskiau nomadinis kultūros ciklas yra 
natūralus pradinės kultūros tęsinys, todėl neturi savyje 
ryškiai skirtingų elementų. Bet, palygintas su kitais cik- 
lais, tuojau parodo aiškų savo pobūdį. 


b. Tasmanocidų kultūra 


Neseniai išmirusieji tasmaniečiai turėjo savotišką 
kultūrą, kuri skyrėsi svarbiausiomis savo žymėmis nuo ki- 
tų Australijos kontinento gyventojų kultūros. Menghinas 
mini šias charakteringas tasmanoidų kultūros ypatybes: 
pasisavinamasis ūkis, sena aštrių įrankių industrija (Klin- 
genindustrie), savotiška pynimo technika, socialetinės 

iniciacijų šventės, laidojimas žemėje ir tikėjimas į Dievą 
Tėvą“. 

Ta adis kaip ir visa pradinė kultūra, minta tuo, 
ką randa arba sugauna. Privatinė nuosavybė jų gyvenime 
taip pat yra ryški. Ugnį pasigamina daugiausia trindami 
du medžio gabalu. Akmuo kaip įrankių medžiaga tasma- 
noidų kultūroje yra jau gausiai vartojamas. Čia mes ran- 
dame pirmus žmonijos žingsnius nuo medžio kultūros prie 
akmens kultūros. Čia taip pat pasirodo ir aštrių įrankių 
gamyba, kuri tasmanoidų kultūrą padaro savotišku pradi- 
nės kultūros tipu ir atskleidžia jau prasidėjusį žmonijos 
dvasios diferencijavimąsi. 

Tasmanoidai, kaip ir visi kiti pradinės kultūros atsto- 
vai, dar yra klajokliai. Monogamija kai kuriose giminėse, 
kaip Yamana, dar aiški, bet kai kur prasideda ir poligami- 
ja. Iniciacijos, kaip minėta, turi dar ryškaus socialinio ir 
etinio pobūdžio. Kai kuriose giminėse sutinkamos vyrų 
šventės ir šokiai su kaukėmis yra skoliniai, kad ir labai 
charakteringi prasidedančiam vyrų lyties primatui. Šioje 
kultūroje surandame ir pirmus bandymus dažyti kūną ir 
veidą. 

Tasmanoidų kultūra yra totemistinio kultūros ciklo 
pagrindėja. Tai rodo kai kurios apraiškos, berods, dar tik 
užuomazginės, bet kurių tendencija yra aiški, pav., palinki- 
mas į techninį darbą, aštrių įrankių gamyba, pynimas. Men- 
ghinas pažymi, kad įrankio ašmens forma paskutiniame 
savo plėtotės periode labai prisiartina prie totemistinės 
formos“", Taip pat poligamijos apraiškos yra labai charak- 
teringos kaip rodančios artimą ryšį su totemistine dvasia. 
Todėl! ir materialinėje kultūroje (aštrus įrankis, pynimas), 
ir dvasinėje kultūroje (poligamija) tasmanoidai yra kiek 
nutolę nuo pigmėjų kultūros ir perėję į paskutinį pradinės 
kultūros tarpsnį, kuris tiesiog susisiekia jau sų kamieno 
kultūra, sukurdamas šiai pastarajai pagrindus. Iš tasma- 
noidiško pagrindo kaip tik ir išsiplėtojo totemistinis ka- 
mieno kultūros ciklas. 


c. Australoidų kultūra 


Australijos kontinento kultūra iš sykio atrodo esanti 
labai vieninga. Tai priklauso nuo ekonominių sąlygų, ku- 


34 Plg. op. cit., 485 p. 
3 Op. cit., 598 p. 

rios padarė visai šios šalies kultūrai niveliuojančios įtakos. 
Bet gilesnis tyrinėjimas parodė, kad tai, kas yra vadinama 
Australijos kultūra, yra įvairių kultūrų mišinys. Vis dėlto 
visi šitie skirtingi kultūros sluoksniai turi savo pagrindu 
vieną kultūrą. Šita tad pagrindinė kuliūra kaip tik ir yra 
etnologų vadinama ausiraloidų kultūra. Kitaip sakant, aus- 
traloidų kultūra yra pirminė Australijos kontinento kultū- 
ra. 

Pasisavinamasis ūkis yra charakteringas ir šitai kultū- 
rai. Bet čia ji yra ypatingai palinkusi į augmenų rankioji- 
mą, kurį, kaip ir visose kitose kultūrose, atlieka moteris. 
Iš techninės kultūros pažymėtina yra rankinis pleištas 
(Faustkeil), kirvis ir skydas. 

Iniciacijose charakteringa danties išmušimas, kuris yra 
sujungtas su kantrumo ir ištvermės mėginimais. 

Apskritai šis kultūros tipas etnologijoje yra neištirtas 
ir negriežtai nustatytas. Archeologiniu atžvilgiu pleištinė 
kultūra (Faustkeilkultur) yra aiškiai gretinama su austra- 
loidų kultūra. Tai rodo, kad šitas pradinės kultūros tipas 
yra padėjęs pagrindus matriarchatiniam kamieno kultūros 
ciklui. Žymių galima surasti gana aiškių, ypatingai šitos 
kultūros palinkimas į augmenų rankiojimą. Iš augmenų 
rankiojimo pabrėžimo visai natūraliai kilo augmenų augi- 
nimas ir tuo pačiu moters persvara šeimoje, o vėliau ir vi- 
suomenėje. Taip pat buožė, kirvis, skydas yra charakterin- 
gi tuo, kad jie visi vėliau yra randami matriarchatinėje 
kultūroje kaip ypatingos jos materialinės kultūros žymės. 
Vadinasi, jos turi būti kilusios iš australoidų kultūros kaip 
iš savo versmės. Australoidų kultūra yra paskutinis pra- 
dinės kultūros tarpsnis, kurio išsiplėtojimas veda į matriar- 
chatinį kultūros ciklą, kaip tasmanoidų kultūra veda į to- 
temizmą. 


* * * 


Šitie pradinės kultūros tarpsniai ir įvairūs kultūros tipai 
kultūros filosofijai yra labai charakteringi ir vertingi. Jie 
parodo, kad kiekvieną kartą kultūra yra susieta su žmo- 
gaus dvasios diferenciacija, kad kultūros atsiradimo vers- 
mė yra viena ir ta pati, bet kultūros išsišakojimo ir išsi- 
skaldymo priežastys visų pirma glūdi žmogaus dvasios stru- 
ktūrų įvairume. Kas padaro, kad pati žmonijos dvasia skal- 
dosi, šiuo tarpu kultūros filosofija dar negali atsakyti. Ga- 
limas daiktas, kad šitas atsakymas iš viso nėra kultūros fi- 


250 


losofijos reikalas. Plačiai suprasta antropologija, arba 
žmogaus filosofija, galbūt geriau galėtų išaiškinti, kodėl is- 
torijos eigoje žmogaus dvasia skyla į tam tikrus pavida- 
lus, paskui kuriuos eina ir skirtingų kultūros pavidalų-kū- 
ryba. 

Iš pradinės kultūros tipų apžvalgos mes galėtume pa- 
daryti šias kultūros filosofijos išvadas: 

1. Kultūros plėtotėje esama dviejų tendencijų: palai- 
kyti kultūros kūrybos pagrindą nesuskaldytą ir suskaldyti 
šitą pagrindą pagal lyties principą. Šitos dvi tendencijos 
jau užsibrėžia ir pradinės kultūros tarpsniuose. Pigmėjų 
kultūroje, arba viduriniame tarpsnyje, kultūros pagrindas 
yra dar nesuskaldytas. Lyčių principai čia dar yra vieny- 
bėje. Šitoji vienybė yra palaikoma ir tęsiama toliau eski- 
moidų kultūroje. Vieningo kultūros pagrindo tendencija 
nėra išnaikinama. Ji pasireiškia visais tarpsniais. Iš kito 
šono, vėlyvajame tarpsnyje kultūros pagrindo skaldymo 
tendencija pradeda aiškėti, kultūra pradeda skirstytis ir 
sukuria du savotišku, dar panašiu, bet jau einančiu sa- 
vais keliais kultūros tipu: tasmanoidų kultūrą, kurioje jau 
pradeda imti viršų vyriškasis principas, ir australoidų kul- 
tūrą, kuri vis labiau patenka moteriškojo principo persva- 
ron. Šitoji skaldymo tendencija vėliau iškyla visu ryšku- 
mu. Bet dar kartą pabrėžiame, kad vienijimo tendencija 
taip pat išsilaiko. . . Iš eskimoidų kultūros ji pereina į no- 
madinį kultūros ciklą ir ten toliau egzistuoja. Kultūros 
vyksmui suprasti šitų dviejų tendencijų suvokimas turi 
didelės reikšmės. Tuo pačiu didelės reikšmės įgyja ir pra- 
dinės kultūros tyrinėjimas, nes tik šitoje kultūroje mes 
galime sučiupti pačius šitų abiejų tendencijų pradmenis ir 
pačias jųjų šaknis. 

2. Kultūros išsivystyme ne visa žmonija žengia priekin. 
Pažangą daro tik tam tikra dalis. Kita dalis kiekviename 
tarpsnyje pasilieka ir išeina iš nuolatinio pažangos kelio. 
Ieškant palyginimų, galima būtų pasakyti, kad kultūros 
plėtojimasis yra panašus į medžio augimą, kuriame atski- 
ros šakos vaizduoja atskiras žmonijos grupes. Kaip visas 
medžio kamienas yra apaugęs šakomis, kurios nepasiekia 
viršūnės, ir kaip pačioje viršūnėje yra tik nedidelė šakų 
grupė, taip ir žmonijos istorijoje yra daugybė grupių, ku- 
r1OS yra pritapusios prie kultūros kamieno tik tam tikroje 
vietoje, kurios nėra pasiekusios viršūnės ir turbūt nieka- 
dos josios nepasieks. 

Tai rodo, kad žmonijos paskyrimui atlikti nėra būtina, 

kad visos tautos pakiltų į aukščiausias kultūrinės kūrybos 
sritis. Atrodo, kad kultūros kūrimas reikalauja atlikti tam 
tikrą darbą. O kas darbą atliks — visa žmonija ar tik tam 
tikra josios dalis, — pačiai giliausiai kultūros paskyrimo 
esmei nėra svarbu. Todė! kultūra kyla kaip medžio syvai 
ir skleidžiasi visose tautose. Bet aukščiausiame laipsnyje 
jie maitina tik nedidelę žmonijos grupę. Pradinės kultūros 
plėtotėje šita išvada yra labai aiški. Pigmėjų kultūra eina 
prieš vėlyvojo tarpsnio eskimoidų, tasmanoidų ir austrą- 
loidų kultūrą. Šio tarpsnio kultūra jau reiškia pažangą, 
tegul ir menkame dar laipsnyje. Vėlyvasis tarpsnis yra 
vidurinio tarpsnio plėtotės rezultatas. Bet ne visi pigmėjai 
perėjo į šitą vėlyvąjį tarpsnį. Pigmėjų kultūroje, atrodo, 
neatmenamais laikais susidarė tam tikras kultūros verpe- 
tas, kuris tam tikrą pigmėjų dalį pakreipė tolimesnės pa- 
žangos keliu ir pervedė juos į vėlyvojo tarpsnio kultūrą. 
Bet kita dalis tų pačių pigmėjų liko kaip buvę. Ir todėl šian- 
dien mes turime ne tik vėlyvojo tarpsnio atstovų, bet ir 
vidurinio. 

Tas pat reikia pasakyti, ir net dar aiškiau, apie vėlyvo- 
jo tarpsnio plėtotę ir perėjimą į kamieno kultūrą. Iš vėly- 
vojo tarpsnio kultūros tipų, kaip minėjome, kilo nomadi- 
nis, totemistinis ir matriarchatinis kultūros ciklai, kurie rei- 
škia didelę pažangą ir didelį perversmą kultūriniame visos 
žmonijos gyvenime. Ir vis dėlto ne visa vėlyvojo tarpsnio 
kultūra nuėjo šituo pažangos keliu. Ne visi eskimai virto 
nomadinio kultūros ciklo turėtojais. Dalis jų liko savo 
ankstesnėje kultūroje. Tas pat buvo su tasmanoidais ir su 
australoidais. Šitų tipų gyvenime taip pat susidarė tam 
tikri kultūros sūkuriai, kurie dalį įtraukė į pažangos vyks- 
mą, o dalis liko šalia nepaisant to, kad šita dalis jau buvo 
pradėjusi pažangos keliu eiti. Todėl šiandien šalia nomadi- 
nio, totemistinio ir matriarchatinio kultūros ciklų mes ir tu- 
rime ir eskimoidų, ir tasmanoidų (išmirusių, tiesa, dar ne- 
seniai, bet neišnykusių dėl plėtotės), ir australoidų. Visos 
žmonijos plėtros vaizdas su visomis savo šakomis ir atža- 
lomis guli šiandien priešais mūsų akis ir yra aiškus žmoni- 
jos kelio liudytojas. Visa, kas šiame kelyje buvo pasiekta, 
visa išliko ne tik materialinėje, bet ir dvasinėje, ir net fizi- 
nėje srityje. Baigdami šią studiją, grafiškai pavaizduosi- 
me kultūros kelią, ir tuomet kalbama išvada pasidarys dar 
aiškesnė. 

3. Žmonijos kultūra yra prasidėjusi žmogaus viduje, o 
Lik paskui yra perėjusi į viršinį pasaulį. Kultūrinės kūrybos 

veiksmas liečia visų pirma pačią žmogaus dvasią. Jo ob- 
jektyvavimas nuošaliniame pasaulyje pasidaro galimas tik 
tada, kai žmogaus dvasia yra patyrusi autokreacinės įta- 
kos. Todėl kad ir dabartinėje kultūros filosofijoje esti nuo- 
latos sakoma, būsią materialinė kultūra yra dvasinės kul- 
tūros būtina atrama, bet pradinės kultūros tyrinėjimas 
atskleidžia ir antrą šito tvirtinimo šoną, kad dvasinės kul- 
tūros sukūrimas žmogaus viduje yra būlina sąlyga mate- 
rialinei kuliūrai. Štai kodėl pradinės kultūros, ypač viduri- 
niame tarpsnyje, dvasinė kultūra yra žymiai pralenkusi 
materialinę kultūrą. Pigmėjų kultūrinės kūrybos centras 
yra žmogaus dvasia. Tai rodo visos jų kultūros sritys: šei- 
ma, ugdymas ir visuomenė. Ir tik kai šitas pagrindas žmo- 
gaus viduje yra padėtas, kai dvasia yra tapusi kultūringa, 
tik tada žmogus susirūpina viršiniu pasauliu ir tik tada ge- 
ma materialinė kultūra. 


III. PRADINĖS KULTŪROS PAGRINDAI 


Iki šiol buvo daugiausia kalbėta apie konkrečias pradi- 
nės kultūros žymes ir apie realius jos tipus. Šitoji istorinė- 
etnologinė medžiaga buvo reikalinga tam, kad būtų galima 
į ją atremti filosofines išvadas ir gilesnius šitos kultūros 
aiškinimus. Tokių išvadų ir aiškinimų jau buvo šiek tiek 
padaryta praeinant. Bet jie lietė dar tik atskiras pradinės 
kultūros sritis. Dabar mums reikia filosofiniu būdu apžvel- 
gti visą pradinę kultūrą, surasti giliausius josios pagrin- 
dus, iš kurių yra išaugusios atskiros sritys, kurie yra aps- 
prendę šitų sričių išsiplėtojimą ir kurių žymės glūdi visuo- 
se pradinės kultūros laimėjimuose. Tokių pagrindų, mūsų 
pažiūra, yra trejetas: 1) neišsidiierencijavęs žmogiškumas, 
2) antgamtės primatas ir 3) vaikiškas žmogaus santykis su 
gamta. Ant šito trilypio pamato yra pastatyta visa pradinė 
kultūra, ir kiekviena šitos kultūros svarbesnė žymė slepia 
savyje vieną arba kitą šito pamato principą. 


1. Neišsidiferencijavęs žmogiškumas 


Simbiozinis gyvenimo pobūdis yra charakteringiausia 
pradinės kultūros žymė. Čia gyvenimas dar nėra pasidali- 
nęs atskiromis sritimis ir skirtingais laipsniais. Kultūros ly- 
tys čia dar nėra išryškėjusios ir susiformavusios aprėžtais 
pavidalais. Pradinės kultūros tyrinėtojai, būdami aukšto- 

sios kultūros augintiniai, dažnai žiūri į savo darbo objektą 
pro refleksinės ir struktūringos savo dvasios prizmę ir tuo 
būdu kalba apie pradinės kultūros visuomenę, apie ugdy- 
mą, dorą, techniką, ūkį ir kitas platesnes ar siauresnes sri- 
tis. Sisteminiu atžvilgiu tai yra reikalinga ir būtina. Mes 
negalime charakterizuoti pradinės kultūros, nesuskaldę jos 
į atskiras sritis. Bet tai yra mūsų, ne pradinės kultūros dar- 
bas. Mes patys įnešame į šitą kultūrą savo gyvenimo kaie- 
gorijas ir į jas spraudžiame pirminio žmogaus gyvenimą. 
Jeigu tai mums tarnauja kaip mokslinio tyrinėjimo prie- 
monė, prieš tokį mūsų elgesį niekas negali protestuoti. Bet 
mes padarytume stambią klaidą, šitas savo įneštas katego- 
rijas laikydami pirminio gyvenimo kategorijomis ir mūsų 
aprašomas bei nagrinėjamas sritis — pradinės kultūros sri- 
timis. 

Konkrečioje tikrovėje pradinė kultūra nėra tokia sus- 

kaldyta ir tokia sisteminga, kaip mes ją vaizduojame savo 
studijose. Ten gyvenimas dar nėra suskilęs į ūkį, techniką, 
ugdymą, dorą, meną, valstybę tąja prasme, kad kiekviena 
šitoji sritis turėtų savus objektus, savą plėtotę ir savus kū- 
rėjus. Tiesa, realių užuomazgų atskiroms kultūros sritims 
galima pastebėti jau ir pradinėje kultūroje. Bet šitos visos 
užuomazgos dar taip yra suaugusios su viena kita, dar tiek 
daug tarp jų yra vidinio bendrumo, jog visas pradinės kul- 
tūros gyvenimas yra panašus į tik išdygusį želmenį, kuria- 
me konkrečiai dar negalima nurodyti, kur yra kamiėnas, 
kur šakos, o kur lapai. Tai yra branduolys, kuriame yra 
visas būsimo augmens planas, bet kuris dar nėra išryškėjęs, 
išsiskaldęs ir išsiskirstęs. Pradinės kultūros žmogaus veiki- 
mas dar nėra arba ekonominis, arba technikinis, arba pe- 
dagoginis, arba socialinis. Kiekviename jo darbe glūdi 
visi šitie, mūsų akimis žiūrint, tokie skirtingi veiksmai. 
Pradinė kultūra yra sintetinė ligi aukščiausio laipsnio,. 
sintetinė ne tąja prasme, kad čia savarankiški kultūros ele- 
mentai būtų ir suderinti sąmoningai, bet tąja prasme, kad 
šitie elementai čia dar nėra išėję iš kultūros visumos. Tai 
yra faktas, kurį pastebi kiekvienas, kuris tik tyrinėja pra- 
dinės kultūros gyvenimą. 

Kur yra pagrindinė šito pradinės kultūros sintetiškumo, 
arba simbioziškumo, priežastis? Kas padaro, kad pradinės 
kultūros kūryba, kad ir turi reikalo su labai įvairiais ma- 
terialiniais objektais, vis dėlto nei subjektyvioje, nei ob- 
jektyvioje sferoje nesusiskaldo į atskiras sritis? Atsakyti į- 
šituos klausimus galima labai įvairiai. Galima pradinės kul- 

tūros sintetiškumo priežasčių ieškoti grynai viršinėse ap- 
linkybėse. Pirminio žmogaus gyvenimas beveik visas išsi- 
semia kovoje su nepalankia gamta, su gyvenimo sunkeny- 
bėmis, su savo gyvybės priešais. Todėl ir kultūrinė kūryba 
sukasi aplinkui šituos fizinius reikalus ir tuo pačiu pasidaro 
vieninga. Ūkis čia yra mitybos pažadintas. Technika apsi- 
riboja Maisto gaminimo ir apsaugos įrankiais. Ugdymas 
siekia išmokyti jauną žmogų apsirūpinti ir išsilaikyti. Vi- 
suomeninis gyvenimas reiškiasi savotiška savęs aprūpini- 
mo ir išlaikymo forma. Negalima būtų pasakyti, kad šitoks 
pradinės kultūros vieningumo aiškinimas būtų visiškai 
klaidingas. Jis turi pagrindo, nes viršinės aplinkybės visa- 
dos daro labai didelės įtakos kultūrinei kūrybai. Todėl ne- 
galima nematyti pirminio žmogaus sunkių sąlygų ir nega- 
lima paneigti įų reikšmės kultūros sintetiškumui. Todėl 
W. Schmidto ir W. Kopperso bandymas daugybę pradinės 
kultūros apraiškų išaiškinti ekonominių veiksnių įtaka yra 
visai pagrįstas. Ir O. Spanno priekaištas, padarytas šitiems 
tyrinėtojams dėl pozityvistinio jų metodo, nėra visai tiks- 
lus. 

Vis dėlto išviršinės aplinkybės niekados nėra giliausias 
kultūros apraiškų pagrindas. Jos gali nulemti kultūrinio 
plėtojimosi greitį ir kryptį, gali jam padėti arba kliudyti. 
Bet ne jos padaro, kad kultūra pasireiškia tokiomis žymė- 
mis, kurios siekia iki pat šitos kultūros gelmių. Galima eko- 
nominiais veiksniais išaiškinti moters įsigalėjimą, tapus jai 
žemės dirbėja ir galop savininke. Bet ne ekonominiai veiks- 
niai yra kalti, kad moteris jau pradinėje kultūroje pradėjo 
rankioti augalus. Remiantis tik viršinėmis aplinkybėmis, 
negalima išspręsti darbo pasidalinimo problemos pradinio 
žmogaus gyvenime. Šalia viršinių aplinkybių — maisto, 
dirvos, klimato, — visados esama ir vidinių akstinų, kurie 
lenkia Žmogų eiti tąja ar kita kryptimi, kurie pažadina 
žmogaus dvasioje tokį arba kitokį pasaulio supratimą bei 
aiškinimą, kildinantį paskui tokią arba kitokią kultūrą. 
Kultūra yra žmogiškoji kūryba, kuri reikalauja konkrečios 
medžiagos, apsprendžiančios idėjos realizavimą. Bet kul- 
tūrą kartu kuria žmogaus dvasia, kurios nusiteikimai, po- 
linkiai ir struktūra yra pirmaeilis kultūros veiksnys. Todėl 
pripažindami viršinėms aplinkybėms nemaža reikšmės pra- 
dinės kultūros sintetiškumui atsirasti, vis dėlto nelaikome 
jų galutine šito sintetiškumo priežastimi. Pradinės kultū- 
ros sintetiškumo šaknų reikia ieškoti pačioje pirminio 
žmogaus dvasioje. 

Kultūrinės apraiškos visados yra žmogaus vidinio gy- 
venimo objektyvacija. Tai, kas ir kaip glūdi žmogaus vi- 
duje, kultūrinės kūrybos akto metu išeina aikštėn ir susi- 
kristalizuoja regimais ir konkrečiais pavidalais, Štai kodėl 
sakoma, kad objektyvinės dvasios struktūra visados yra 
panaši į subjektyvinės dvasios struktūrą. Štai kodėl iš kul- 
tūros galima spręsti apie tautų ir laikų dvasią. Ir štai kodėl 
yra sakoma, kad kūrėjas gyvena savo kūrinyje. Tarp kūry- 
binės dvasios vidaus ir objektyvinių laimėjimų yra organi- 
nis atitikimas. Pasiremdami šita išvada, nesunkiai galime 
surasti giliausią pradinės kultūros sintetiškumo pagrindą. 
Jei pradinė kultūra yra neišsidiferencijavusi į atskiras 
sritis, nepaisant kad kultūrinis žmogaus aktas turi reikalo 
su labai įvairiais objektais, tai šitas neišsidiferencijavimas 
kaip tik ir veda mus į kūrybinės pirminio žmogaus dvasios 
struktūrą. Viršinis pradinės kultūros pobūdis mums at- 
skleidžia vidinio žmogaus gyvenimo vaizdą. Pradinės kul- 
tūros objektyvus sintetiškumas yra neišsidilerencijavusio 
subjektyvaus žmogiškumo padaras. Tokią išvadą mums bū- 
tinai reikia padaryti, jei nenorime viršinių aplinkybių 
laikyti sprendžiamuoju kultūrinės kūrybos akstinu. 
Pirminio žmogaus dvasia yra struktūringa savo užuo- 
mazgose, bet ji dar nėra struktūringa savo apraiškose ir 
savo veikime, Šiandien, jei tikėsime E. Sprangerio tipolo- 
gijai, kultūringas žmogus gali būti ir faktiškai yra arba 
ekonominės, arba prievartinės, arba socialinės, arba teori- 
nės, arba estetinės, arba religinės struktūros. Kitaip sakant, 
kultūringo žmogaus dvasia jau yra išsidiferencijavusi į 
tam tikras formas, kurių žymu visose gyvenimo srityse, 
kurios apsprendžia visus kultūringo žmogaus darbus ir 
visas jo objektyvacijas. Tuo tarpu pradiniam žmogui šitos 
Sprangerio tipologijos pritaikyti nebūtų galima. Tai ne- 
reiškia, kad pradinis žmogus netilptų į šitas kategorijas. 
Tai tik reiškia, kad jame nė viena iš sakytų struktūrų nėra 
ryški, kad jo dvasia visas šitas struktūras suima savyje, nė 
vienai dar neatiduodama pirmenybės. Visos dvasinės struk- 
tūros, kurios išsiplėtoja žmogaus dvasios skleidimosi ei- 
goje, glūdi pirminio žmogaus viduje potencialiu būdu. 
Aktualiai jų susekti dar negalima, ir jos dar nedaro įtakos 
viršiniams žmogaus darbams. Štai kodėl pradinė kultūra 
yrasintetiška, nes jos pagrindas — žmogaus dvasia yra sin- 
tetiška. Iš neišsidiferencijavusio žmogiškumo kyla ir neiš- 
sidiferencijavusi kultūra. Šiuo tarpu mes nesprendžiame, 
kodėl pirminio žmogaus dvasia yra neišsidiferencijavusi. 

Šitas kausimas, kaip jau esame pastebėję ir aukščiau, yra 
daugiau filosofinės antropologijos kaip kultūros filosofijos 
dalykas. Mums pakanka, iš vieno šono, fakto, kad pradinė 
kultūra turi sintetinio-simbiozinio pobūdžio, iš kito — kad 
šito sintetiškumo-simbioziškumo versmė yra neišsidiferen- 
cijavęs žmogiškumas. Dar toliau eiti jau yra žmogaus me- 
tafizikos uždavinys. 

“> Pradinėje kultūroje žmogaus dvasia nėra išsidiferen- 
cijavusi nei pagal lytiškumo principą, nei pagal individo- 
bendruomenės principą, nei pagal gyvenimo laipsnių prin- 
cipą. Pradinis žmogus nėra dvasinis hermafroditas. Jo sie- 
la, kaip ir kultūringo žmogaus, yra vyriška arba moteriš- 
ka. Lyties principas yra realizuotas jo sielos prigimtyje. 
Jei sakome, kad pirminio žmogaus dvasia nėra išsidiferen- 
cijavusi pagal lytiškumo principą, tai šitą teigimą supran- 
tame tąja prasme, kad šitos stadijos žmogų apvaldo ne tiek 
lyties poliaringumas, kiek žmogiškosios idėjos vieningu- 
mas. Tai reiškia, kad pirminio žmogaus dvasioje lyties 
principas neturi primato, ką matome jau labai ryškiai ka- 
mieno kultūros tarpsnyje. Vyriškumas ir moteriškumas 
pradinio tarpsnio žmoguje dar nėra išsiskyręs iš tos vieny- 
bės, kuri yra pačios prigimties pažymėta, kuri iširo vėliau 
ir kuri šiandien tik ugdymo ir doros priemonėmis vėl gali 
būti atstatoma ir palaikoma. 

Dėl to pradinė kultūra nėra nei vyriška, nei moteriš- 
ka, bet tik žmogiška. Vienos katros lyties persvaros joje 
nematyti. Iš šito neišsidiferencijavusio lytiškumo kaip tik 
ir kyla lygus abiejų lyčių traktavimas šeimos gyvenime, 
lygus rūpinimasis berniukais ir mergaitėmis ugdyme, ly- 
gios vyro ir moters teisės, pareigos, nuodėmės ir atsakin- 
gumas, pav., svetimoterystės arba apskritai ištvirkavimo 
atveju. Taip pat čia yra priežastis, kodėl moteris yra ger- 
biama kaip motina, kodėl jąja rūpinamasi senatvės atveju. 
Net ir darbo pasidalinimas maistą pagaminant pradinėje 
kultūroje nėra taip griežtai paskirstytas, kaip vėliau ka- 
mieno kultūroje. Negalima neigti, kad lytiškumas jau pra- 
deda reikštis ir šitame kultūros tarpsnyje. Vis dėlto šitas 
reiškimasis dar yra toks nedidelis, kad kultūriniam gyve- 
nimui dar jis nedaro didelės įtakos ir pradinės kultūros ne- 
pažymi moteriškumo arba vyriškumo ženklu. Tai, kas 
aukštojoje kultūroje dažnai yra pasiekta tik didelėmis pas- 
tangomis, dideliais nusigalėjimais ir net kovomis, pradinė- 
je kultūroje kyla visai savaimingai, kaip prigimtos abiejų 
lyčių sintezės padarinys. Čia matyti, kad ne Jyčių perskyri- 

mas yra idealas, bet lyčių organiškas suderinimas ligi pil- 
nutinio žmogiškumo. Žmogaus idėja stovi aukščiau už vy- 
ro ar moters idėją, ir šitoji žmogaus idėja buvo pirmutinis 
pradinio gyvenimo variklis, tiesa, savaimingas, bet labai 
ryškus ir vaisingas. 

Tas pat reikia pasakyti ir apie individo bei bendruo- 
menės santykius. Jeigu aukštojoje kultūroje individuali- 
nis ir bendruomeninis pradas esti nuolatinėje ir kartais 
net didelėje įtampoje, kaip, pav., mūsų laikais, tai pradinė- 
je kultūroje šitos įtampos nejaučiama, ir čia kultūrinė kū- 
ryba nėra arba tik individo, arba tik bendruomenės per- 
svaroje. Negalima būtų pasakyti, kad pirminiame gyveni- 
me individas turi tokios pat reikšmės, kaip aukštojoje 
kultūroje. Čia jis yra apspręstas giminės ir šeimos reikalų 
bei interesų, kuriems jis turi nusilenkti. Bet taip pat nebūtų 
galima pasakyti, kad čia individas yra pavergtas bendruo- 
menės valiai arba kad jis yra šitos valios bei bendruomenės 
dvasios eksponentas. Individualinis ir bendruomeninis 
gyvenimo poliai pradinėje kultūroje laip pat lygiai nėra 
išsiskyrę ir konkrečiai apsireiškę, kaip nėra išsiskyrę ir 
apsireiškę ir lyčių poliai. 

Ieškodami individo ir bendruomenės sintezės šaknų, 
mes turime eiti į pradinės kultūros šeimą. Jau buvo minėta, 
kad visuomeninis gyvenimas pradinėje kultūroje yra ne 
kas kita kaip išplėstas šeimos gyvenimas. Šeimos pobūdis 
čia yra perkeltas ir į viešąjį gyvenimą. Tuo tarpu šeima 
pačia savo prigimtimi nėra nei individualistinė, nei kolek- 
tyvistinė. Pirminėje šeimoje, kuri buvo savaimingas pri- 
gimties pasireiškimas, asmeninis ir visuomeninis pradai 
sutapo beveik tobulon sutartinėn. Reikalas rūpintis savo 
vaikais čia neleido iškrypti individualiniam pradui. Iš kito 
šono, savo kūdikių ir vyro bei žmonos meilė neleido įsi- 
brauti į šeimą kolektyvistiniam nusiteikimui, Pradinės kul- 
tūros šeima buvo individo ir bendruomenės sintėzės kūrė- 
ja ir saugotoja. Vėliau, pav., kamieno kultūros metu, kai 
tik šeima pradėjo krikti, individualinis ir bendruomeninis 
pradai persiskyrė ir ištisus istorinius tarpsnius pažymėjo 
arba individo, arba kolektyvo ženklu, Tikra ir gryna šei- 
mos dvasia yra pirmutinė individualizmo ir kolektyvizmo 
kovos tramdytoja. Pradinėje kultūroje šitas josios vaid- 
muo yra ypatingai ryškus. 

Jeigu aukštojoje kultūroje dar yra labai sunku nustaty- 
ti, kuris žmogaus veikimas pridera gamtai, kuris kultūrai, 
o kuris religijai, tai pradinėje kultūroje šitoks nustatinėji- 

mas yra beveik visiškai negalimas. Pradinėje kultūroje gy- 
venimas nėra išsidiferencijavęs pagal laipsnius. Jis čia 
yra vieningas. Žmogus savo veikimu apgaubia ir prigimtį, 
ir kultūrą, ir religiją. Jei šiandien mes kalbame apie pir- 
minio žmogaus kultūrą, apie jo religiją, tai tik todėl, kad 
mes refleksiniu ir analitiniu savo protu sugebame pravesti 
tam tikrą ribą tarp kultūrinių ir religinių pirminio žmogaus 
veiksmų. Tai yra mūsų, bet ne pirminio žmogaus darbas. 
Pirminis žmogus nėra savo gyvenimo suskaldęs į atskirus 
Jaipsnius. Tarp gamtos.ir kultūros jam nėra priešginybės, 
nes šitos priešginybės suvokimas visados suponuoja kul- 
"tūrinį nuovargį ir išsisėmimą, kas pradinėje kultūroje yra 
visiškai neaktualu. Taip pat čia nėra priešginybės tarp re- 
ligijos ir kultūros, kurią vis labiau pradeda jausti mūsų 
amžius. Religija pradeda nuo kultūros tolti tik tada, kai pa- 
ti kultūra nutolsta nuo religinių savo versmių, iš kurių ji 
yra kilusi. Tuo tarpu pradinėje kultūroje žmogiškoji kū- 
ryba su pirminėmis sakralinėmis savo versmėmis buvo taip 
artimai susijusi, jog apie jokią priešginybę čia negalėjo 
būti nė kalbos. Taigi visi gyvenimo laipsniai pradinėje 
kultūroje buvo artimai vienas su kitu susiję, vienas į kitą 
įimti, vienas kitą apgaubę. Gyvenimo vieningumas ir jo 
neišsidiferencijavimas į laipsnius čia buvo pats pirmutinis 
ir giliausias žmogaus pergyvenimas. 

Kas yra jungiamasis šito vieningumo pradas? Štai klau- 
simas, kuris mus veda į pačias pirminio gyvenimo filoso- 
fijos gelmes. Pradinė kultūra yra savyje dauginga. Ji susi- 
deda iš įvairių objektų, iš įvairių veiksmų ir iš įvairių nu- 
siteikimų. Tr vis dėlto ji nėra susiskaldžiusi, pakrikusi ir 
išsidiferencijavusi. Vadinasi, ji turi turėti labai stiprų prin- 
cipą, kuris yra palenkęs sau visus objektus, visus veiksmus 
ir visus nusistatymus. Jis visus juos apsprendžia, tvarko ir 
veda viena kryptimi. Be tokio principo pradinis gyveni- 
mo vieningumas būtų neįmanomas, kaip yra neįmanomas 
organizmo vieningumas be substancialinės formos. Sub- 
jektyviniu atžvilgiu šitas principas yra, kaip minėjome, ne- 
išsidiferencijavęs žmogiškumas. Jis yra versmė, iš kurios 
kyla sintetiniai žmogaus veiksmai. Bet šitas neišsidiferen- 
cijavęs žmogiškumas yra daugiau ontologinis principas, 
glūdįs pačioje prigimtyje, kuris veikia nesąmoningai ir 
kuris konkrečiame gyvenime negali būti užčiumpamas. 
Tik iš regimų apraiškų mes galime suvokti jo buvimą. Be 
jo, dar turi būti kitas, kuris ir objektyvinėje tikrovėje 
jungtų visus gyvenimo laipsnius, kuris tvarkytų visus žmo- 

gaus veiksmus, kuris būtų sąmoningai žmogaus išgyvena- 
mas ir kuris stovėtų viso gyvenimo centre. Toksai princi- 
pas pirminiame gyvenime yra RELIGIJA. 

V. Solovjovas, visą žmonijos plėtotės eigą dalindamas 
į viršinės vienybės, išsiskaldymo ir vidinės vienybės tarps- 
nius, yra genialiai suvokęs, kad pirmojo tarpsnio jungia- 
masis pradas yra religija. Šitą tarpsnį jis laiko seniausiu 
žmonijos gyvenimo periodu. Tai yra tarpsnis, pasak Solov- 
jovo, kada pažinimas dar nebuvo išsiskaldęs į mokslus, 
filosofiją ir teologiją, bet sudarė nedalinamą vienetą, kurį 
"pats Solovjovas vadina teosofija. Tai tarpsnis, kada dar ne- 
buvo ekonomines draugijos, valstybės ir bažnyčios, bet 
kada visas visuomeninis gyvenimas buvo ištisa teokratija. 
Tai galop tarpsnis, kada technika, menas ir mistika nebuvo 
atsiskyrusios sritys, bet sudarė vieną teurgiją. Teosofija 
pažinimo srityje, teokratija praktikos srityje ir teurgija 
estetinėje srityje yra trys dalykai, kurie, „pasak: Solovjovo, 
išsemia šito pirminio tarpsnio gyvenimą“. Visi jie yra per- 
sunkti religinio prado. Religija visų jų yra pagrindas ir ap- 
sprendėjas. Religinis principas šio meto gyvenime yra jun- 
giamasis. 

Tokių pažiūrų turėjo ir Ižerderis. Jis buvo įsitikinęs, 
kad pirmieji kultūros diegai yra išaugę iš religijos, kad re- 
ligija esanti pirmasis kultūros lopšys. „Negalima paneig- 
ti. — sako jis,— kad religija buvo pirmutinė, kuri atnešė 
tautoms pirmąją kultūrą ir mokslą, kad šis buvo ne kas kita 
kaip tam tikra religinių tradicijų rūšis. Visose laukinėse 
tautose dar ir dabar jų kultūros ir mokslo pradmenys yra 
susiję su religija. . „Kultūros istorija parodys, kad ne ki- 
taip buvo ir išsilavinusiose tautose. Egiptas ir visi Rytai, 
Europoje visos kultūringos senovės tautos, kaip etruskai, 
graikai, IOmMėnai, gavo mokslą iš religinių tradicijų įsčių ir 
jų priedangoje"“'. Ir šitas dalykas, pasak Herderio, nebuvo 
atsitiktinis, bet susijęs su pačia žmogaus prigimtimi. Pasak 
Herderio, žmogus iškyla aukščiau už gyvulį ne tiek savo 
protu, ne tiek kalba, kiek tuo, kad jis pastebi daugybėje 
vienybę, matomuose dalykuose nematomus, padariny prie- 
žastį. Herderis yra įsitikinęs, kad „tam tikra rūšis religinių 
jausmų. . . turėjo eiti anksčiau kaip protinių idėjų susida- 


38 Plg. St. Šalkauskis. L'Ame du monde dans la philosophie de 
VI. Soloviev, 10 p. 


* Ideen zur Philosophie der Geschichte der Menschheit, 145— 
146 p. 

rymas ir susijungimas ir būti jų pagrindas. . „Religinės 
tradicijos ir gilus būties jausmas, kuris nežino jokio žiu- 
gimo, eina pirmiau kaip išsiplėtojęs protas“. Kultūros 
atsiradimas, pasak Herderio, suponuoja religinių pradme- 
nų buvimą. Žmogus yra pirmiau religingas kaip kultūrin- 
gas. 

Solovjovo ir Herderio intuicijas modernioji etnologija 
pateisina visu šimtu procentų. Šiandien yra aišku, kad vi- 
sas pirminio žmogaus gyvenimas yra persunktas religinio 
prado. Profaninių sričių pradinės kultūros gyvenime vi- 
siškai nėra. Visi žmogaus veiksmai, vis tiek ar jie bus tech- 
niniai, kaip lanko bei strėlių pasigaminimas, ar ekonomi- 
niai, kaip medžioklė ir augmenų rinkimas, ar socialiniai, 
kaip senelių globojimas, ar pedagoginiai, kaip iniciacijos, 
yra atliekami aukštesnio religinio principo šviesoje, jam 
palenkti ir jo reikalavimais persunkti. Pradinės kultūros 
gyvenimas yra religinis gyvenimos. Religija čia yra toks 
dalykas, kuris kaip kraujas vaikščioja po visą pradinį or- 
ganizmą, jį visą gaivina ir palaiko. Religija čia nėra uždary- 
ta vienoje kurioje srityje, bet ji yra viskas. Šalia religijos 
nieko nėra ir negali būti. Ji tad padaro, kad objektyvioje 
srityje pradinis gyvenimas yra vieningas ir sintetinis. Ap- 
linkui religinį centrą sukasi visas pirminio žmogaus mąs- 
tymas, veikimas ir kūrimas. Štai kodėl, Solovjovo žodžiais 
tariant, pradinės kultūros pažinimas yra teosofinis, veiki- 
mas teokratinis ir kūrimas teurginis. Kitaip sakant, šio 
meto pažinimą apsprendžia pačios giliosios būties prasmės 
suvokimas, veikimą veda jausmas, kad savo darbais yra 
atstovaujama dieviškajam pradui, kūrimas eina daikto 
perkeitimo linkme. Per religinį pradą visas pradinės kultū- 
ros gyvenimas žymiai arčiau prieina prie būties paslapčių, 
visas jis todėl yra prasmingesnis ir turiningesnis. Jau pats 
neišsidiferencijavęs žmogiškumas leidžia pirminiam gyve- 
nimui geriau pajusti visos būties prasmę kaip aukštos kul- 
tūros žmogui, kurio dvasia yra išskaldyta ir kuriam vidinė 
vienybė jau yra tik tolimas siekinys. Todėl gyvenimo pras- 
mės ieškojimas pirminiam žmogui yra nežinomas, nes šita 
prasmė jam yra duota ir nesunkiai suvokiama tiek savo 
viduje, tiek viršiniame gyvenime. Pirminio žmogaus 
vidų apsprendžia žmogiškoji idėja, kuri yra dar nepatyrusi 
suskilimo į atskiras vidines struktūras. Pirminio žmogaus 
viršinį gyvenimą apsprendžia religija, kuri sintetiškai sui- 

ma savyje ir prigimtį, ir kultūrą. Tarp abiejų šitų jung- 
čių — tarp žmogiškosios idėjos ir religijos — esama vidi- 
nio ir natūralaus atitikimo, nes žmogiškoji idėja giliausiu 
savo pagrindu yra ne kas kita kaip dieviškoji idėja, paties 
Dievo idėja, jeigu tikime, kad Žmogus yra sukurtas pagal 
Dievo atvaizdą. Todėl tai, ką apsprendžia žmogiškoji idėja, 
giliausia prasme apsprendžia ir dieviškoji idėja, arba reli- 
ginis principas. Šiuo atžvilgiu neišsidiferencijavęs žmogiš- 
kumas ir religinis principas pradinėje kultūroje yra vienas 
ir tas pats pagrindas, tik nagrinėjamas kitu atžvilgiu. Jame 
glūdi kultūros sintetiškumo šaknys. Pradinė kultūra yra ne 
tik arčiau nuodėmės, bet sykiu ir arčiau Dievo, kuris viską 
vienija ir jungia. 


2. Antgamtės primatas 


Pradinis žmogus, arčiau susiliesdamas su dieviškuoju 
būties principu, savaime išgyvena šitą principą kaip aukš- 
tesnį negu regima prigimtoji realybė. Iš čia kaip tik ir kyia 
tasai pradinio gyvenimo bruožas, kurį mes vadiname ant- 
gamtės primalu. Tai yra ne kas kita kaip šitos regimos ir 
užčiumpamos tikrovės palenkimas kitai nematomai realy- 
bei, kuri vis dėlto yra pergyvenama kaip tikrai esanti ir net 
tobulesnė už mūsiškę tikrovę. Pradinis žmogus nemoka 
kalbėti Platono žodžiais apie šio gyvenimo praeinantį po- 
būdį ir apie šešėlių bei jūros dugno karaliją. Bet pradinio 
žmogaus išgyvenimas yra savo esme platoniškas. Aukštes- 
nio principo jautimas yra pagrindinis pirminio žmogaus 
vidaus dalykas, ir iš jo kyla visa pradinės kultūros pasau- 
lėžiūra, visas gyvenimo būdas ir žmogaus santykiai su jį 
globiančia aplinka. Pradinis žmogus gal labiau kaip kuris 
kitas jaučia esąs išvytas iš palaimintosios būklės, jaučia 
bylojantį dieviškąjį pradą. Galime palikti šalia etnologų ir 
psichologų ginčą, kokiu keliu pradinis žmogus suvokia 
antgamtę: priežastingumo ar intuityvaus regėjimo keliu. 
Mums svarbu, kad jis tikrumoje šitą antgamtę suvokia la- 
bai ryškiai ir jai atiduoda pirmenybę. Antgamtės primatą 
mes laikome antruoju pradinės kultūros pagrindu, kuris 
kyla iš artimesnio žmogaus būtybės susilietimo su dieviš- 
kuoju principu ir kuris pasireiškia šito principo pajauti- 
mu visuose regimuose daiktuose. 

Antgamtinio principo išgyvenimas visuose daiktuose 
padaro, kad pradinio žmogaus pasaulėvaizdis tampa sim- 

bolinis. Simbolis nėra tik palyginimas ar alegorija. Sim- 
+ bolis yra toks daiktas, kuris pačiu savimi ir pats savyje nu- 
rodo aukštesnį principą. Simbolis apreiškia begalybę ap- 
rėžtame dalyke. Jis yra neregimų ir slaptingų aukštesnio 
gyvenimo principų regimas vaizdas. Simbolis mūsų tikro- 
vę padaro lyg permatomą ir leidžia įžvelgti joje aukštesnės 
tikrovės pradų. Šiuo atžvilgiu ir šita prasme visai teisėtai 
galima kalbėti apie pradinio žmogaus simbolinį pasaulė- 
vaizdį, apie simbolinį jo pažinimą ir apie simbolinę jo kū- 
rybą. Tai nereiškia, kad šita jo pasaulėžiūra, pažinimas ar 
kūrimas būtų esmiškai skirtingi nuo aukštosios kultūros 
žmogaus pasaulėvaizdžio, pažinimo ar kūrybos. Simboli- 
nis visų šitų dalykų pobūdis tik nurodo, kad pradiniam 
žmogui pasaulis, R. Thurnwaldo žodžiais tariant, yra spal- 
vingesnis, žodingesnis, formingesnis ir daugingesnis, kad 
visi daiktai jam yra prasmingi, kad tarp jų yra daugiau ir 
gilesnių santykių, kaip mes šiandien manome. Pradinis 
žmogus žiūri į pasaulį kaip į kito, aukštesnio pasaulio ap- 
raišką, ir todėl jis visur regi prasmingų ženklų, simbolių ir 
aukštesnės realybės nurodymų. 

Norėdamas konkrečiai išreikšti šitą gilesnės pasaulio 
prasmės išgyvenimą, pradinės kultūros žmogus sukūrė mi- 
tą. Tiesa, vaisingiausias mitų atsiradimo tarpsnis yra ka- 
mieno kultūra. Čia žmogaus simbolinis pasaulio išgyveni- 
mas buvo pasiekęs savo viršūnę, ir todėl mitų kūrimas bu- 
vo nepaprastai gausus. Bet vis dėlto mito pradžia siekia jau 
pradinės kultūros periodą. Jau ugnies atradimą pradinis 
žmogus apvilko mitine forma. Mitais jis išreiškė taip pat 
pasaulio atsiradimą, žmogaus sukūrimą, jo nupuolimą ir ki- 
tus svarbiausius gyvenimo įvykius. Mitas yra neatskiriama 
pradinės kultūros žymė. 

Bet mitas nėra iliuzija. Labai dažnai mitas yra laikomas 
tikrovės, specialiai istorinės tikrovės, priešginybe. Tai yra 
pagrindinė mitų supratimo klaida. Schellingas pirmutinis 
suprato, kad mitas yra tik simbolinė forma, po kuria sle- 
piasi gili ir prasminga realybė. Tai yra savotiškas išėmi- 
mas iš laiko sferos to, kas yra įvykę istorijoje ir kas visam 
žmogaus dvasios gyvenimui turėjo didelės reikšmės. 
A. Berdiajevas, atsiremdamas į Schellingo mitų filosofiją, 
paryškina ir precizuoja mito prasmę. „Mitas,— sako jis, — 
yra neapsakomai didesnė realybė kaip sąvoka. Jau laikas 
liautis identifikuoti mitą su primityvios galvosenos iliuzi- 
ja, su tokiu dalyku, kuris savo esme yra priešingas realy- 
bei, nes tokią šiandien prasmę mes duodame žodžiams 

„mitas“ ir „mitologija“. Tuo tarpu po mitais yra paslėptos 
didžiausios dvasinio gyvenimo realybės ir pirminės šito gy- 
venimo apraiškos. Mitų kūryba tautose parodo realų dvasi- 
nį gyvenimą, daug realesni kaip abstrakčios sąvokos ir 
racionali mintis. Mitas visados yra konkretesnis ir labiau 
išreiškia gyvenimą kaip abstrakti sąvoka. Jo prigimtis yra 
simbolio prigimtis. Mitas yra konkretus pasakojimas, ku- 
ris yra įspaustas į kalbą, į atmintį, į liaudies kūrybą, kur 
pasireiškia pirminiai dvasinio gyvenimo fenomenai, sim- 
bolizuojami šito gimtojo pasaulio. Pirminė tikrovė egzis- 
tuoja dvasinio pasaulio slaptingose gelmėse. Bet šitos pir- 
minės tikrovės simboliai, atvaizdai, atšvaitos, ženklai 
mums yra duoti šiame gimtajame pasaulyje. Mitas mums 
kaip tik vaizduoja antgamtę gamtoje, neužčiumpamus 
dalykus regimuose, dvasinį gyvenimą kūne; mitas simbo- 
liškai sujungia du pasauliu““. Trumpai sakant, mitas yra 
dvasinės realybės įvykio simbolinė išraiška. 

Todėl suprantama, kodėl pirminis žmogus kūrė mitą. 
Išgyvendamas visą pasaulį kaip aukštesnio principo ap- 
raišką, suvokdamas gyvenimo įvykius ryšium su anuo 
aukštesniuoju pasauliu ir sykiu norėdamas šitam išgyveni- 
mui bei suvokimui suteikti objektyvinę formą, pradinis 
žmogus vidiniam savo dalykui suteikė simbolinę formą. 
Mitas tuo būdu yra pradinio žmogaus filosofija, jo pasau- 
lėvaizdis ir pasaulėžiūra. Mituose glūdi įterpta pradinio 
žmogaus dvasios struktūra. Mitai išreiškia realius įvykius, 
realias idėjas ir pažiūras, bet — simboliniu būdu. Todėl 
mitai reikia mokėti skaityti, mokėti iššifruoti simbolius, 
ir tada mūsų akims gali atsiskleisti seniai jau iš istorijos 
dingusi realybė. Bachofenas kaip tik ėjo šituo keliu. Gali- 
ma jo išvadas koreguoti, bet pats jo metodas buvo teisin- 
gas ir pirminio gyvenimo filosofijai gali būti labai vaisin- 
gas. 

Simbolinis ir mitologinis viso pradinės kultūros gyve- 
nimo pobūdis yra susijęs su antgamtės primatu iš esmės. 
Teigdamas aukštesnį principą regimame pasaulyje, žmo- 
gus yra priverstas ieškoti simbolinio ir mitinio būdo šitam 
principui apreikšti, nes gimtoji realybė negali pakelti ant- 
gamtinės realybės konkrečiu ir paprastu būdu. Ji yra tik 
šitos aukštesnės realybės atvaizdas. Aukštesnį principą 
mes suvokiame tik per modum vestigii arba per modum 
imaginis. Simbolis ir mitas yra vienintelės priemonės 


3? Esprit et Libertė, 90 p. Paris. 1933. 

konkrečiai pavaizduoti ir įkūnyti žmogaus kūriniuose 
aukštesnės realybės pėdsakus ir paveikslą. Todėl pradinės 
kultūros simboliškumas ir mitiškumas anaiptol nėra josios 
nesubrendimo ženklas. Mitų ir simbolių praradimas reiškia 
artimo ryšio sų antgamte praradimą. Aukštoji kultūra, 
būdama refleksinis padaras, jau yra atitrūkusi nuo būties 
gelmių ir tuo pačiu išėjusi iš mitinio tarpsnio. Bet tuo ji 
negali pasididžiuoti. Aukštajai kultūrai pasaulis tampa 
užverta knyga, kurios prasmę ji veltui stengiasi atspėti 
technikos priemonėmis. Objektyvinis pasaulis aukštajai 
kultūrai yra tapęs problema. Juo labiau žmogus santykiau- 
ja su pasauliu technikiniu ir moksliniu būdu, tuo labiau 
pasaulis esti nusielinamas ir nudvasinamas. Jis tampa iš- 
dvasėjęs. Kiek pradinei kultūrai pasaulis yra pilnas paslap- 
čių, pilnas gyvybės ir net sielos, pilnas prasmės ir šitą 
prasmę atskleidžiančių ženklų, tiek aukštosios kultūros 
Žmogui pasaulis pasidaro „aiškus“, „suprantamas“ ir „iš- 
tirtas“. Gamtos paslaptys jam virsta mechaniškais dės- 
niais, gamtos dvasios esti paverčiamos pasakomis ir 
legendomis. Bet su šituo pasaulio sumechaninimu kaip 
tik ir žlunga jo prasmingumas bei misteringumas. Aukšto- 
sios kultūros žmogui pasaulis daug mažiau kalba kaip 
pradinės kultūros žmogui. Technikinis santykiavimas su 
gamta neatidaro josios paslapčių. Technika net pasle- 
pia pasaulio prasmę nuo žmogaus akių. Gamta čia įsi- 
traukia į save, spiriasi prieš viršinį josios apvaldymą 
ir kovoja su žmogumi kad ir tylią, bet griežtą kovą. Sutech- 
nintas pasaulis yra užvertas pasaulis, kuriame aukštesnio 
principo pėdsakai ir paveikslai yra didele dalimi jau nu- 
trinti. Štai kodėl ir Dievo bylojimas per pasaulį, ir paties 
pasaulio prasmė aukštosios kultūros žmogui yra žymiai 
sunkiau suvokiami kaip pradinės kultūros žmogui. Gyveni- 
mas ir pasaulis tampa aukštajai kultūrai problema ne dėl 
to, kad jie neturėtų prasmės, bet dėl to, kad šita prasmė pa- 
sidaro neaiški, Suprantama, aukštosios kultūros žmonijai 
nėra jokio kelio grįžti į pradinės kultūros pažinimą ir pa- 
saulėvaizdį. Romantiški pirminio gyvenimo ilgesiai yra tik 
iliuzijos. Vis dėlto jos yra įrodymas, kaip žmogus trokšta 
vidinio susilietimo sų būties gelmėmis, su aukštesniu pa- 
saulio principu, kaip jis nori įrodyti pasaulio bei gyvėnimo 
prasmę. Pradinė kultūra šiuo atžvilgiu turi nepakeičiamos 
reikšmės visai gy venimo filosofijai, nes joje šitoks susilie- 
timas ir antgamtės teigimas yra nę ilgesys, bet realus fak- 
tas. 

Antgamtės primatas ir simbolinis jo pavaizdavimas mi- 
tais išaiškina mums daugybę pradinės kultūros apraiškų, 
kurios šiaip būtų visiškai neaiškios ir nesuprantamos. Visų 
pirma čia mums aiškėja, kodėl vidinis pradinės kultūros 
šonas yra daug aukščiau pakilęs už materialinį šoną. Aukš- 
tesnio principo išgyvenimas visuose dalykuose yra pirmi- 
nis žmogaus išgyvenimas. Aplinkui jį telkiasi visa žmogaus 
dvasia. Jo persunktas visas vidinis žmogaus veikimas. 
Todėl šitas veikimas kaip tik ir yra pirmutinis. Pradinės 
kultūros žmogus kuria visų pirma savo viduje, nes kaip tik 
savo viduje jis pirmoje eilėje susiduria su aukštesniu bū- 
ties principu, o šito principo išgyvenimas objektyviniame 
pasaulyje taip pat yra vidinis jausmas. Viršiniai žmogaus 
darbai čia eina arba tik kasdienos apsirūpinimo, arba sim- 
bolinio aukštesnės realybės išreiškimo keliu. Kasdienos 
apsirūpinimas nedaug reikalauja. Simbolių taip pat galima 
rasti kiekviename žingsnyje. Todėl pradinis žmogus ne- 
turi stipraus motyvo, kodėl jis turėtų ypatingai susirūpinti 
materialine savo kūrybos puse. Jis gyvena dar savo viduje 
ir savo viduje kuria. Anigamtės primatas yra dvasinės kul- 
tūros versmė. Štai kodėl pradinės kultūros ir šeima yra 
monogaminė bei patvari, ir nuosavybės teise yra sveikai 
suprantama, ir ugdymas turi labai vykusių pradmenų, ir 
socialinis gyvenimas yra visai žmogiškas. Visi šitie daly- 
kai būtų mums nesuprantami, jei jame matytume tik ins- 
tinktyvią žmogaus kovą su gamta dėl gyvybės ir dėl pragy- 
venimo. Pirminio žmogaus kūrybos centras yra jo viduje. 
Todėl ir šitos kūrybos padariniai taip pat telkiasi dvasinė- 
je srityje, tik kukliai pasirodydami objektyviniame pasau- 
lyje. Kas tat iš viršinės kultūros spręstų apie vidinę pradi- 
nę kultūrą, labai apsiriktų, kaip apsiriko praėjusio šimt- 
mečio evoliucionistinė mokykla. Ir šitas viršinės kultūros 
nedarnumas, lyginant ją su vidine kultūra, nėra atsitikti- 
nis dalykas, bet viso pradinio žmogaus gyvenimo, viso jo 
pasaulėvaizdžio ir jo pažinimo rezultatas. Čia žmogaus 
dvasios dėmesys yra nukreiptas į vidinę pasaulio ir gyvę- 
nimo prasmę. Šituo atžvilgiu pradinė kultūra yra vidinė 
prasmės kultūra. Tai antgamtės regėjimas prigimtyje, kū- 
ryba dvasios viduje ir simbolinis šitos kūrybos apreiški- 
mas mMitiniais pavidalais. 


3. Vaikiškas žmogaus santykis su gamta 


Kultūra kyla iš kūrybinio žmogaus santykiavimo su 
gamta ir su savo paties prigimtimi. Todėl šito santykiavimo 
pobūdis turi nemaža reikšmės ir kultūros pobūdžiui. Kas 
gamtą išgyvena kaip sau lygią būtybę, tas kuria kitokią 
kultūrą kaip tas, kuriam gamta tik objektas. Kitokia yra 
kultūra, jei į gamtą žiūrima kaip į tikslingą ir harmoningą 
organinį padarą, ir vėl kitokia, jei gamta yra laikoma negy- 
vu mechanizmu. Kiekvienos kultūros charakteriui suvokti 
žmogaus nusistalymas gamtos alžvilgiu yra pagrindinis 
daly kas. Todėl, ieškodami giliausių pradinės kultūros pa- 
grindų, taip pat turime patyrinėti ir pradinio žmogaus 
santykius su gamta, 

Jau pačioje šitos studijos pradžioje buvo pasakyta, 
kad O. Menghinas pradinės kultūros žmogaus santykiavi- 
mą vadina vaikišku ir šito tarpsnio žmogų laiko gamtos 
vaiku (Naturkindschait). Charakteristika yra visai vykusi. 
Pradinis žmogus iš tikro jaučiasi jį globiančioje aplinkoje 
kaip vaikas, kuriam viskas yra nauja, nežinoma, neištirta, 
viskas slaptinga ir prasminga. Ir šitas vaikiškas pradinio 
žmogaus nusistatymas gamtos atžvilgiu pasireiškia ir vidi- 
niame, ir viršiniame šio tarpsnio gyvenime. 

Visų pirma pradinis žmogus neišgyvena gamtos kaip 
objekto, kuris būtų šalia jo. Dažnai sakoma, kad pradiniam 
žmogui gamta yra ne kas kita kaip praplėstasis jo paties 
Aš. Šitas posakis gali būti pateisintas. Bet jo negalima imti 
tąja prasme, kad tarsi pradinis žmogus neskirtų savo būty- 
bės nuo aplinkinių daiktų, kad jis šituos daiktus išgyventų 
kaip jo paties kūno pratęsimą. Šitokia pradinio žmogaus 
gamtos išgyvenimo koncepcija yra klaidinga. Pradinis 
žmogus yra sąmoningas ir aiškiai suvokia, kad jo būtybė 
nėra tas pat, kas akmuo, medis ar gyvulys. Jei tad sakoma, 
kad pradinis žmogus nesuvokia gamtos kaip objekto arba 
kad jam gamta yra praplėstasis jo Aš, tai šitą išgyvenimą 
reikia suprasti ne psichologine, bet metafizine prasme. Psi- 
chologiškai pradinis žmogus yra sui compos. Bet metafizi- 
nis jo gamtos išgyvenimas yra kitoks kaip aukštosios kul- 
tūros žmogaus. Tasai aukštesnis principas, kurį jis jaučia 
savyje ir kurį jis regi visame pasaulyje, sujungia žmogų su 
jį supančia gamta giliais ryšiais. Gamtos misterijas 
jis jaučia ir savo būtybėje. Gamtos ritmas yra sutapęs 
ir su jo paties būtybės ritmu, Vidinis jo išsiplėtojimas ir gy- 
venimas eina ne šalia gamtos, bet gamtoje. Tai, kas šian- 

dien reikalaujama iš kultūringo žmogaus, kad jis suvoktų 
gamtos ritmą, ir kas glūdi prieš akis kaip pedagoginis tiks- 
las, visa tai pirminiam žmogui yra savaime prieinama. 
Gamta jį apglobia, praplečia, įjungia į savą gyvenimą ir pa- 
laiko. W. Schmidtas pagrįstai atmeta posakį „Naturvėl- 
ker“, jeigu jis yra vartojamas tąja prasme, kad pradinio 
žmogaus gyvenime pasireikštų gryna, nesugadinta žmogiš- 
koji prigimtis, apie kurią svajojo Rousseau“. Taip pat šitas 
posakis nėra teisingas ir tąja prasme, jei žodžiu „Naturvėl- 
ker“ yra suprantamos tautos, gyvenančios gamtos prievar- 
" toje arba vergijoje. Kaip pradiniame žmoguje nėra grynos 
žmogiškosios prigimties, taip lygiai nėra žemėje tautų, 
kurios nebūtų sulavžiusios absoliučios gamtinės prievar- | 
tos. Paties primityviausio įrankio susikūrimas jau yra, 
Burckhardto žodžiais tariant, „Bruch mit der Natur“. 
Iš kitos pusės, pradinis žmogus kaip tik šitos gamtos 
vergijos nejaučia. Gamta jam nėra kažkoks svetimas pra- 
das, primestas iš viršaus ir trukdąs jo plėtotę, bet vi- 
dinis dalykas, turįs artimų ryšių su visa jo būtybe. Todėl 
posakis „Naturvėlker“ gali būti imamas tik tąja prasme, 
kad pradinis žmogus lik dėl to yra gamtos žmogus, kad 
jis giliau ir realiau jaučia gamtos vidinį gyvenimą, gam- 
tos ritmą, gamtos paslaptis ir arčiau su jomis bendrauja 
kaip aukštosios kultūros žmogus. Tąja prasme ir Meng- 
hinas pradinį žmogų vadina gamtos vaiku. Šita prasme 
vaikišką pradinio žmogaus santykiavimą su gamta mes 
ir laikome visos jo kultūros pagrindu. 

Neišgyvenimas gamtos kaip objekto neleidžia pradi- 
niam žmogui gamtos apvaldyti, bet pastumia jį gamta 
naudotis. Gamtos apvaldymas atsiranda tik tada, kai 
žmogus atsistoja priešais gamtą, kai gamta pasitraukia 
iš žmogaus išgyvenimų orbitos, kai ji tampa svetimu ir 
net priešingu pradu. Tada žmogus pasirodo kaip gamtos 
valdovas, ir tada žmogaus santykiavimas su gamta pa- 
sireiškia gamtos pavergimu. Tai yra aukštosios kultūros 
Žmogaus žymė. Tuo tarpu pradinėje kultūroje tokio gamtos 
apvaldymo nėra. Čia yra tik gamta pasinaudojimas, 
pasinaudojimas visu tuo, kas gamtos yra pagaminta ir 
sukurta. Iš šito pasinaudojimo kaip tik ir kyla visas 
pradinio ūkio charakteris, technikos pradmenų pobūdis, 
kalbos savybės ir t.t. Jau minėjome Menghino posakį, kad 
šitas pasinaudojimas būtų net savotiškas parazitizmas, 


10 Plg. Vėlker und Kulturen, 41—45 p. 

jeigu jo nelydėtų žmogiškosios priemonės. Žmogus net 
šituo gyvulį primenančiu gamtos daiktų naudojimu vis 
dėlto pasireiškia kaip žmogus, savo dvasios žymių įs- 
pausdamas ne: ir paprasčiausiems Jaiktams ir savo pasi- 
gamintiems padarams. Maisto ieškojimas, medžioklė, žve- 
jyba čia yra apipinta karitatyviniais, pedagoginiais ir net 
religiniais motyvais. Vis dėlto gamta naudojimasis ap- 
reiškia savotišką Žmogaus nusistatymą jį globiančios 
aplinkos atžvilgiu. Ir šitas nusistatymas yra vaiko nu- 
sistatymas, kuris skatina imti ir ieškoti, bet neskatina 
priverst ir pasigamint. Ne gyvenamosios sąlygos yra kal- 
tos, kad šių dienų pigmėjai per tūkstančius metų neiš- 
ėjo iš pasisavinamojo ūkio. Čia kaltas yra šitas jų prigim- 
tyje likęs nusistatymas gamta naudotis josios neapval- 
dant. 

Būdamas arčiau susijęs su gamtos ritmu ir giliau 
išgyvendamas gamtinės aplinkos slaptingumą, pradinis 
žmogus esti savaime žadinamas ištirti gamtą josios pa- 
viršiuje, iššniukštinėti josios kampelius, ją išvaikščioti 
skersai ir išilgai. Pradinės kultūros žmogus yra puikus 
gamtos žinovas. Net jo juslės yra tobulesnės kaip aukš- 
tosios kultūros žmogaus. Jis geriau mato, geriau girdi ir 
geriau suuodžia. Individualiniai atskirų gamtinių daiktų 
skirtumai jam yra labai ryškūs. Kiekvienas medis, kiek- 
viena žolė ir kiekvienas gyvulys jam turi savitą charak- 
terį, iš kurio jis pažįsta jį ir atskiria nuo kitų. A. Mai- 
ronas, rašydamas apie pradinės kultūros ugdymą, cituoja 
P.J. Siewerto žodžius, kuriais jis gražiai vaizduoja pirmi- 
nio žmogaus susipažinimą su jį -<supančia aplinka. „Jie 
(Afrikos pigmėjų Bagiellio giminė), — sako Siewertas,— 
su miško paslaptimis yra puikiausiai susipažinę. Jie pažįsta 
įvairiausių laukinių gyvulių užkampius ir gyvenamąsias 
vietas. Jie žino, kur yra paukščių lizdai ir laukinių bi- 
čių drevės. Jie pažįsta kiekvieną augmenį, kiekvieną 
medį ir sugeba iš įvairiausių vaisių, riešutų, lapų ir žie- 
dų, iš uogų, šaknelių ir syvų pasigaminti geriausių pries- 
konių, puikiai gydančių vaistų ir tepalų, bet taip pat 
ir smarkių nuodų, kuriais jie tepa savo lengvas lyg plunks- 
nos strėles“*!. Šitas gamtos pažinimas nėra atsitiktinis, 
bet kyla iš paties pagrindinio nusistatymo josios atžvil- 
giu. Pradinis žmogus išgyvena pasaulį kaip įdomybių ir 


41 Op. cit., 47 p. 

sykiu paslapčių vietą, kurią jis nori pažinti, ištyrinėti, 
joje susivokti ir susiorientuoti. 

Mums atrodo, kad šilas noras yra giliausias pradi- 
nės kultūros nomadizmo pagrindas. Jau pradžioje esame 
minėję, kad pradinės kultūros žmogus yra nomadas: jis 
keliauja iš vietos į vietą. Galima šitą keliavimą, žinoma, 
aiškinti grynai ekonominiais veiksniais. Ta pati vieta 
negali išmaitinti didesnės grupės žmonių, todėl jie yra 
priversti nuolatos kaitalioti gyvenamąsias savo vietas. 
Šitoks aiškinimas yra visai pagrįstas. Vis dėlto, šalia 
šito ekonominio veiksnio, gali būti ir psichologinis veiks- 
nys, būtent noras ištirti žmogų globiančią aplinką. Kaip 
vaikas niekados nerimsta vienoje vietoje, vis bėgdamas iš 
vieno kampo į kitą, taip ir pradinis žmogus keliauja iš 
vienos aplinkos į kitą, nes jį stumia nesąmoningas lin- 
kimas vis labiau įeiti į aplinkinį pasaulį, vis labiau jį 
pažint ir jame susivokti. Vietos pakeitimas duoda pradi- 
niam žmogui naujų įspūdžių, iš naujo jį suriša su aplinka, 
atgaivina gamtos: ritmo pajautimą, pasaulį padaro vėl 
prasmingesnį ir misteringesnį. Tik šito keliavimo dėka 
pradinis žmogus išlaiko savo charakterio gyvumą, savo 
judrumą, savo žaismingą nuotaiką ir savo prigimties 
sveikumą. Jis instinktyviai jaučia, kad nuolatinis susto- 
jimas vienoje vietoje jam būtų pražūtingas. Vienoje vie- 
toje gyventi gali tik toks žmogus, kuris jau skverbiasi 
į gamtos gelmes. Tuo tarpu pradinis žmogus dar tik 
stengiasi gamtą apimti horizontaliai, ją pažindamas ir iš- 
tirdamas, nes pažinimas yra pirmas pasaulio apvaldymo 
aktas. Dėl to, šalia ekonominio pagrindo, pradiniam no- 
madizmui mes randame ir psichologinį pagrindą, kylantį 
iš paties pradinio žmogaus santykiavimo su gamta ir iš 
vidinio gamtos išgyvenimo. 


x**X* 


Trys tat yra giliausi pagrindai, ant kurių rymo visa 
pradinė kultūra: 1) neišsidiferencijavęs žmogiškumas, 
2) antgamtės primatas ir 3) vaikiškas žmogaus san- 
tykiavimas su gamta. Jų esmę ir jų įtaką konkrečioms 
kultūros apraiškoms galima taip trumpai formuluoti. 

1. Neišsidiferencijavęs žmogiškumas yra pradinės kul- 
tūros simbiozinio sintetiškumo versmė. Jungiamasis šito 
sintetiškumo pradas yra religija, kuri savo principu palai- 
ko visą pradinės kultūros vienybę. 

2. Antgamtės primatas yra dieviškojo prado pasau- 
lyje jautimas ir išgyvenimas, kuriam yra palenkta visa 
gimtoji tikrovė. Šitą jautimą ir išgyvenimą pradinis žmo- 
gus išreiškia mitais. 

3. Vaikiškas žmogaus santykis su gamta yra pradinio 
žmogaus įsijungimas į gamtos ritmą. Šitas įsijungimas pa- 
daro, kad pradinis žmogus neišgyvena gamtos kaip objek- 
to, kad jis jos neapvaldo ir kad jis ją pažįsta geriau kaip 
aukštosios kultūros žmogus. 

Šitomis išvadomis kaip tik ir baigiame pradinės kul- 
tūros nagrinėjimą. 


Antras skyrius 
TOTEMISTINĖ KULTŪRA 


I. TOTEMISTINĖS KULTŪROS CHARAKTERISTIKA 
1. Totemistinės kultūros sąvoka 


Paskutiniame ledmečio tarpsnyje žmonijos išsiplėto- 
jimo eiga patyrė nepaprastą posūkį: iš pradinės kul- 
tūros į kamieno kultūrą. Ir šitas posūkis turėjo bega- 
linės reikšmės visam pasaulio gyvenimui, visai žmonijos 
pažangai tiek fiziniu, tiek dvasiniu atžvilgiu. Šito ne- 
paprasto posūkio esmė yra ta, kad minėtos trys pradinės 
kultūros grupės — eskimoidai, tasmanoidai ir australoi- 
dai — susiformavo savotiškais kultūros ciklais — nomadi- 
niu, totemistiniu ir matriarchatiniu. Materialinės kul- 
tūros atžvilgiu šitas susiformavimas, be abejo, reiškė 
didelę pažangą. Dvasinės kultūros atžvilgiu, kaip netrukus 
matysime, jis reiškė žmogaus dvasios išsiskaldymą ir 
gilią josios diferenciaciją pagal lyties principą. Menghi- 
nas sako, kad net ir rasiniu atžvilgiu žmogus šiuo metu 
patobulėjo ir kad šitą patobulėjimą galima iš dalies tikrai 
įrodyti, iš dalies bent atspėti!. Žodžiu, čia įvyko nepapras- 
tas žmonijos dvasios išsiveržimas ir formavimasis, kurio 
laimėjimais gyveno ilgi amžiai ir kurio gijų galima už- 
Čiupti net ir aukštosios kultūros išsiplėtojime. 

Kokios buvo šito posūkio priežastys, mums nėra lemta 
visu tikrumu atspėti. Kaip galima buvo suvokti iš pradinės 
kultūros aprašymo, jau to meto žmogaus dvasioje glūdė- 
jo skilimo pradų. Eskimoidų, tasmanoidų ir australoidų 
kultūros yra ne atsitiktiniai išviršinių sąlygų padariniai, 
bet pirmutinės užuomazgos, kurios rodė prasidėjusį žmo- 
nijos sąmonės, mąstymo, veikimo ir kūrimo skilimą. 
Todėl ir šitų užuomazgų išsiplėtojimas ir susiformavi- 


! Weltgeschichte der Steinzeit, 600 p. 

mas aiškiais kultūros ciklais buvo tik tąsa ano pirminio 
skilimo. Todėl pati pagrindinė ir giliausia kamieno kultū- 
ros atsiradimo priežastis, mūsų pažiūra, glūdi žmogaus 
dvasioje, kuri, susidūrusi su tikrove, diferencijuojasi ir 
sykiu skaldo gyvenimą. Akstinų šitai diferenciacijai pri- 
vesti ligi galo galėjo duoti pakitėjęs to meto gyve- 
nimas. Ledmetis ne tik pasunkino viršinį žmogaus gy- 
venimą, bet sykiu su tuo turėjo, savaime aiškų, ne- 
maža įtakos ir vidiniam žmogaus nusistatymui būties 
atžvilgiu. Jis galėjo pagreitinti ir pastūmėti savaimingą 
dvasios diferenciaciją. Bet apie šituos išviršinius aksti- 
nus šiandien dar negalime pasakyti nieko tikro. Šiandien 
mums tik viena yra aiškų, kad kamieno kultūros prie- 
žasčių reikia ieškoti žmogaus dvasioje, o josios akstinų — 
viršinėse aplinkybėse. Antropologija gali nurodyti prie- 
žastis, 0 etnologija ir archeologija su priešistorija gali 
nušviesti akstinus. Kultūros filosofija tuo tarpu juos tik 
bendrai konstatuoja. 

Visi šitie kamieno kultūros ciklai — nomadinis, tote- 
mistinis ir matriarchatinis — yra skirtingi ir savo kilme, 
ir vidine bei viršine savo struktūra. Jie nėra vienas iš 
kito išvedami. Evoliucionistinė mokykla manė, kad to- 
temistinė ir matriarchatinė kultūra yra ne du skirtingu 
kultūros ciklu, bet du to paties išsiplėtojimo laipsniu 
arba tarpsniu. Pasak šitos mokyklos, pačioje žmonijos 
pradžioje viešpatavęs promiskuitetas, iš kurio kilęs ma- 
triarchatas kaip moters viešpatavimas dėl ypatingo josios 
vaidmens promiskuitete. Kai vyras pavergęs moterį, prasi- 
dėjęs totemistinis žmonijos periodas. Per totemizmą ir mat- 
riarchatą turėję, pasak evoliucionistinės mokyklos, perei- 
ti visos tautos. Tuo tarpu šiandien jau iš Fr. Graebnerio 
tyrinėjimų žinoma, kad totemistinis ir matriarchalinis 
kultūros ciklai anaiptol nereiškia du žmonijos išsivysty- 
mo periodus, bet kad jie yra du visai skirtingi ir vienas 
nuo antro nepriklausomi kuliūros pavidalai, kilę dė! sa- 
votiškų vidinių ir viršinių žmogaus gyvenimo aplinkybių; 
kad vienos tautos yra totemistininkės, kitos — matri- 
archatininkės; kad galop perėjimai iš matriarchato į 
totemizmą nėra vidinio išsiplėtojimo dalykas, bet viršinio 
kultūrų susimaišymo ir totemizmo pergalės rezultatas. 
Tas pat reikia pasakyti ir apie trečiąjį ciklą. Nomadinis 
kultūros ciklas taip pat yra visiškai nepriklausomas nuo 
abiejų pirmųjų. Tiesa, jo įvedimas į moderniąją et- 
nologiją dar nėra senas. Šito ciklo atradėjas, jo aprašytojas 

ir gynėjas yra W. Schmidtas. Jo charakteristika pasi- 
remiant, galima tuoj pamatyti, kad ir viršinis gyveni- 
mas, ir vidinė nomadinio žmogaus struktūra, ir galop 
dvasinės kultūros žymės yra visiškai skirtingos nuo tote- 
mistinio ir matriarchatinio kultūros ciklo. Nomadinis 
ciklas, kaip šiandien etnologijoje yra priimta manyti, yra 
natūralus pradinės kultūros tęsinys palaikant pradinio 
žmogaus dvasios nusistatymą ir josios struktūrą. Pradinės 
kultūros žymės, ypač dvasinėje srityje, geriausiai yra 
išlikusios nomadiniame kultūros cikle 

Šiuo atžvilgiu šitas ciklas yra mažiau įdomus negu 
abu pirmieji, nors praktiškai jis turėjo didelės reikš- 
mės. Žodžiu, trišakis žmonijos kelias kyla iš vieno ka--. 
mieno, bet savo išsiskaldyme jo šakos yra nepriklau- 
somos viena nuo kitos. Jos kiekviena kuria savotišką 
gyvenimą, savotiškai formuoja žmogų ir daro savotiškos 
įtakos ištisiems amžiams ir ištisoms tautoms. 

Totemistinės kultūros pavadinimas yra kilęs iš odžibvių 
kalbos žodžio totam (dodam), kuris reiškia maždaug 
tą patį, kas šiandien etnologijoje yra vadinama Clanto- 
tem, vadinasi, daiktą (gyvulį, augmenį arba kartais ir 
negyvą daiktą), kuris turi ypatingų santykių su visa 
gimine (Clan). Totemizmas nėra kokia nors dalinė žmo- 
nijos istorijos apraiška, bet jis yra paplitęs visame pa- 
saulyje. Australijoje totemizmą yra atradęs ir ištyręs 
bei aprašęs Fr. Graebneris, Afrikoje — B. Ankermannas, 
Pietų Amerikoje — W. Sehmidtas. Tuo būdu buvo kons- 
tatuota, kad totemizmas yra visuotinės reikšmės veiks- 
nys ir kad jo vaidmuo žmonijos istorijoje yra buvęs 
nepaprastai didelis. 

Totemizmo esmė yra ta, kad vienos giminės arba gru- 
pės žmonės jaučiasi esą ypatinguose santykiuose su 
tam tikros rūšies gyvuliu arba augmenimi. Šitas san- 
tykis visados esti išgyvenamas kaip savotiška gimi- 
nystė. Žmogus čia jaučiasi susidraugavęs su gyvuliu arba 
augmenimi arba bent susijęs su juo nenutraukiamais ry- 
šiais. Šitie ryšiai, manoma, esą užsimezgę tuo būdu, kad 
giminės ar grupės protėvis yra arba iš gyvulio kilęs, 
arba neatmenamais laikais yra turėjęs su juo draugingų ar 
nedraugingų santykių. Vienose tautose vyrauja kilmės 
giminystė (Okeanijoje), kitose — santykių giminystė (In- 
donezijoje). Šitas gyvulys arba retkarčiais ir augmuo yra 
vadinamas totemu. Totemo negalima užmušti. ir negalima 
valgyti. Kai kurios tautos leidžia totemą žudyti, bet jis 

valgyti galima tik tiems, kuriems jis nėra totemas. Ši- 
tie savotiški žmogaus santykiai su gyvuliu yra charak- 
teringiausia totemistinio kultūros ciklo žymė. Jie yra 
nulėmę ir šito ciklo pavadinimą. 

Charakteringiausias ir pagrindinis šito ciklo totemas 
yra gyvulys. Jis yra vyraująs ir senesnis. Augmens to- 
temas yra kilęs iš totemistinio ciklo susilietimo su ma- 
triarchatiniu ciklu. Matriarchatinio ciklo gyvenime aug- 
muo turi pirmaeilės reikšmės (tik anaiptol ne toteminės!). 
Todėl totemistinis ciklas, susidūręs su matriarchatiniu 
ciklu, kaip tik ir pakeitė daug kur gyvulio totemą aug- 
mens totemu. „Visur, — sako W. Schmidtas,— kur tik 
pasitaiko augmenų totemizmas, totemas yra paveldimas iš 
motinos pusės arba kokiu nors kitokiu būdu pasirodo 
matriarchato įtaka. Todėl reikia sutikti, kad augmenų 
totemai yra kilę iš susimaišymo pirminio patriarchati- 
nio totemizmo su matriarchatiniais augmenų auginto- 
jais...“Ž Tuo būdu tikrasis šito kultūros ciklo totemas, 
kuris jam yra savas ir pirminis, yra ne augmuo, bet 
gyvulys. Augmuo totemu yra virtęs tik per analogiam. 
Šitoji išvada mums bus svarbi aiškinant totemistinės 
kultūros pagrindus. 

Toteminis žmogaus santykis su gyvuliu anaiptol nėra 
gyvulių kultas. Galimas daiktas, kad gyvulių kultas yra 
toteminio nusiteikimo degeneracija. Bet pradžioje jis toks 
nebuvo. Etnologijoje dar neseniai buvo pažiūra (Reuters- 
kiold), kad žmogus jaučiąs gyvulyje magišką jėgą ir todėl 
jį savotiškai gerbiąs ir net garbinąs. Bet B. Ankermannas 
teisingai yra apie šią pažiūrą pasakęs: „Pagrindinė to- 
temizmo mintis, vieningunio jausmas tarp žmogaus ir 
totemo nerodo jokio magiško pobūdžio. Tokiu atveju 
žmogus gyvulį laikytų aukštesniu už save, ir šitokia 
pažiūra turėtų vesti prie gyvulių kulto. Tuo tarpu to- 
temizme žmogus ir gyvulys yra laikomi lygiais, ir apie 
jokį gyvulių kultą čia negali būti kalbos“?. Žmogaus 
santykiai su gyvuliu totemizme nėra religiniai. Gyvulys 
čia nėra garbinamas. Jam nėra meldžiamasi arba auko- 
jama. W. Schmidtas toteminius santykius teisingai vadina 
„eine Art reverentialer Scheu“' — „tam tikros rūšies res- 
pektas“. Šitoji pagarba yra lygaus pagarba lygiam, netu- 


2 Anthropos, 601 p., 1915—1916,, 

rinti savyje religinių pradmenų. Ji yra kilusi iš to, kad 
žmogus jaučia savotišką artimumą arba giminystę su 
gyvuliu ir todėl jam reiškia savotišką pagarbą jo ne- 
žudydamas ir nevalgydamas. Tąja prasme galima sutikti 
su B. Ankermanno žodžiais, kad „totemizmo atsiradimas 
suponuoja tam tikrą dvasios nusiteikimą, kada nėra ži- 
nomas skirtumas tarp gyvulio ir žmogaus ir galbūt net 
tarp gyvo daikto ir negyvo“?. Vis dėlto šito skirtumo 
nežinojimas reikia imti tik labai siaura prasme. Būtų 
klaida manyti, kad pradžioje žmogus savęs neskyrė nuo 
gyvulio ir todėl laikė save gyvuliui artimu. Toks skir- 
tumas jau aiškiai buvo žinomas pradinėje kultūroje, 
ir kamieno kultūros žmogus negalėjo jo pamiršti. Čia 
galima kalbėti tik apie tam tikrą bendro prado jautimą 
savyje ir gyvulyje. Kamieno kultūros žmogus jautė, kad 
jis atstovauja tokiam pat būties pradui, kaip ir gyvulys. 
Siuo atžvilgiu — ir tik šiuo — tarp savęs ir gyvulio žmo- 
gus nematė skirtumo. Kas buvo šitas bendras pradas žmo- 
gui ir gyvuliui, matysime vėliau, kalbėdami apie tote- 
mistinės kultūros pagrindus. 

Nors žmogaus ryšys su gyvulių yra charakteringiau- 
sia totemistinės kultūros žymė, vis dėlto ir ji pati jau yra 
išvestinė. Totemistinė kultūra savo pagrinde slepia daug 
gilesnį principą negu toteminis žmogaus santykiavimas su 
gyvuliu. Pats šitas santykiavimas ir yra viršinė šito 
principo apraiška. Todėl nors totemistinės kultūros var- 
das ir yra paimtas iš žmogaus santykių su gyvuliu, pati 
šitos kultūros esmė nėra šituo santykiu pagrįsta. Net 
reikia pasakyti, kad žmogaus savotiškas ryšys su gyvuliu 
šitai kultūrai nėra padaręs gilesnės įtakos. Įvairios kul- 
tūros sritys tiek dvasinėje, tiek materialinėje srityje 
formavosi ne pagal totemo reikalavimus, bet pagal žmo- 
gaus dvasios vidinę struktūrą. Net ir egzogamiškumas 
vedybų srityje čia yra apsprendžiamas ne tiek "to, kad 
tos pačios grupės žmonės turi bendrą totemą, kiek to, 
kad jie yra per totemą giminės. Giminystė yra egzoga- 
miškumo pagrindas. O kad šitoji giminystė kyla iš bendro 
totemo, tai jau antraeilis dalykas. Toteminis žmogaus 
santykis su gyvuliu šitame kultūros cikle yra tik viena 
gyvenimo apraiška šalia didelio komplekso kitų kultū- 
rinių apraiškų. Jeigu šitos apraiškos vardų yra va- 
dinamas visas ciklas, tai tik dėl to, kad totemizmo var- 
———————————————————————————————————————————————————— 

das yra patogus ir charakteringas. Bet tikrumoje 
W. Schmidto pavadinimas „egzogaminės tėvo teisės kultū- 
ra“ geriau išreiškia šito ciklo prigimtį, nors praktiniam 
vartojimui šitas pavadinimas yra labai nepatogus. Todėl 
jis etnologijoje ir neprigijo.Vyriškosios dvasios pri- 
matas yra pagrindinė totemistinio kultūros ciklo žymė. 
Iš jos kyla visos kitos žymės. Iš jos yra kilę ir tote- 
miniai žmogaus santykiai su gyvuliais. 


2. Materialiniai totemistinės kultūros bruožai 


Kaip pradinė, taip ir kamieno kultūra yra daugiau 
vidinė negu viršinė. Žmogaus dvasios pasikeitimas ka- 
mieno kultūros cikluose yra labiau žymus negu šitos 
dvasios įsigalėjimas ją apsupančioje gamtoje. Visi trys 
pagrindiniai kultūros ciklai — totemistinis, matriarchati- 
nis ir nomadinis — daugiau skiriasi nuo pradinės kul- 
tūros savo dvasiniu negu materialiniu šonu. Tasai ne- 
paprastos svarbos posūkis, įvykęs žmonijos istorijoje, 
kuris sukūrė kamieno kultūrą, savo esme buvo dvasinis 
posūkis. Tai nebuvo koks nors svarbus atradimas ar 
išradimas, bet tai buvo gili revoliucija žmogaus dvasios 
viduje. Ir tik iš vidaus paskui ji išspinduliavo į pa- 
viršių ir padarė įtakos materialingi kultūrai. Todėl tarp 
materialinio šono pradinėje ir kamieninėje kultūroje nėra 
tokio didelio skirtumo, kokį mes rasime nagrinėdami 
dvasinį šoną. Vis dėlto jau ir šioje srityje randame 
tam tikrų pasikeitimų, kurie rodo, kad žmonija savo visu 
gyvenimu yra išėjusi iš vaikiško santykiavimo su gamta. 
Materialinės kultūros atžvilgiu kamieno kultūra reiškia 
neabejotiną pažangą. 


a. Ūkis 


„Darbo pasidalinimas, įvykęs tarp lyčių pradinėje 
kultūroje, buvo tęsiamas toliau ir kamieno kultūroje. 
Vyro medžioklė totemistiniame cikle ypatingai buvo 
išvystyta, iš paprastos vieno asmens medžioklės virsda- 
ma organizuota giminės arba: grupės medžiokle, kuri 
nuo E. Grosse's laikų etnologijoje yra vadinama „aukš- 
tesniąja medžiokle“. Aukštesnioji medžioklė yra pagrin- 
dinė ekonominės kultūros forma totemistiniame cikle. 
Paskiras, neplaningas, individualus gyvulių ieškojimas ir 
jų gaudymas totemistinėje kultūroje jau yra paliktas. 

Čia mėsinio maisto ieškojimas virto organizuota giminės 
funkcija, kurioje dalyvavo visi giminės vyrai. Tiesa, 
šitoji aukštesnioji medžioklė taip pat dar yra savotiška 
pasisavinamojo ūkio forma. Menghino „Wildbeutertum“ 
tinka ir totemistinės kultūros. ūkiui. Totemistiniame cikle 
pradinė medžioklė neišsivystė į gyvulių auginimą, kas 
įvyko nomadinėje kultūroje. Čia ji tik buvo labiau su- 
cementuota, sukolektyvinta ir sumechaninta. Gyvuliams 
gaudyti žmogus čia panaudojo ne tik technines, bet net 
ir mMagines priemones. Fr. Kėrnas yra pasiebėjęs, kad 
totemizme „maitinimosi dalykų priežiūra neturėjo jokio 
kultivuojančio, bet tik magišką pobūdį““. Žmogus grie- 
bėsi net burtų ir kerėjimų, kad padarytų sėkmingą 
savo medžioklę. Maginio pobūdžio atsiradimas totemis- 
tiniame cikle yra labai charakteringas dalykas. Giliau- 
sias jo priežastis mes patyrinėsime kalbėdami apie šitos 
kultūros pagrindus. 

Kai kurių etnologų totemistai yra vadinami dar ir 
„Erntevolker“, kas nurodo į žemės darbą. Vis dėlto žemės 
darbas lotemistinėje kultūroje yra labai menkas ir lik 
aisiliktinis. Totemistiniam ciklui jis nėra charakteringas 
ir nesudaro savos ekonominio jo gyvenimo lyties. „Žemės 
darbe,— sako W. Koppersas,— totemistai yra tarsi ne 
namie; čia jie yra paviršutiniški, nors kartais jie dirba, 
bei tik tiek, kiek būtinai yra reikalinga gyvybei palaiky- 

„ Žemės darbas jau suponuoja kultivuojamąjį žmo- 
žo santykį su savo mitybos šaltiniu. Tuo tarpu tote- 
mizme tokio kultivuojamojo charakterio kaip tik nėra. 
Aukštesnioji medžioklė yra pagrindinė ir svarbiausia eko- 
nominio gyvenimo apraiška totemistiniame cikle. 

Aukštesniosios medžioklės atsiradimas suponuoja to- 
kias gyvenamas vietas, kuriose gyvulių yra daug ir ku- 
riose jie pastoviai yra įsigyvenę. Šitas faktas turėjo labai 
didelės reikšmės visai totemistinei kultūrai. Visų pirma 
aukštesnioji medžioklė yra totemistų sėslumo pagrindas. 
Kiek pradinės kultūros žmogus, individualiai medžio- 
damas, buvo priverstas kilnotis iš vietos į vietą, gy- 
vendamas tuo būdu nomado gyvenimą, tiek kamieno kul- 
tūros totemistas yra sėslys. Gyvulių gausumas ir orga- 
nizuota šitų gyvulių gaudymo forma pririšo žmogų prie 
tos pačios vietos ilgiems laikams. Kultūrinei kūrybai 


“ Archiv fūr Kulturgeschichte, 169 p., 1932 
* Volker und Kulturen, 479 p. 

šitas dalykas buvo labai reikšmingas, nes viršiniais pa- 
vidalais kultūra gali pradėti vaisingai reikštis tik tada, kai 
žmogus bent kiek gyvena pastoviau. Štai kodėl totemis- 
tinėje kultūroje mes ir randame pirmus šito sėslumo 
vaisius: industriją, darbo pasidalinimą, miestus, meną, 
amatus, prekybą ir kitus materialinės kultūros laimėjimus. 
Šita prasme galima visiškai sutikti su W. Kopperso pa- 
žiūra, kad „totemižmas kaip toks galutiniame pagrinde 
rymo ant ūkiškų santykių““, arba kad „visas totemizmo 
apsireiškimas visų pirma ir iš esmės slepia savyje ūkiškus 
pagrindus“?. Aukštesniosios medžioklės, kuri sukūrė tote- 
mistinei kultūrai skleisti sąlygas, mes nelaikome šitos 
kultūros priežastimi. Ja nelaiko josios nė Koppersas. 
Aukštesnioji medžioklė jau kaip tokia yra totemistinio 
žmogaus dvasios nusiteikimo ir savotiškos dvasinės struk- 
tūros padaras. Ji nėra atsitiktinis totemistiniam ciklui 
dalykas. Priežastinis totemistinės kultūros ciklo žymių 
susiejimas sų ekonomine šito ciklo gyvenimo forma būtų 
istorinio materializmo klrida. Jos nėra padarę nei W. Kop- 
persas, nei W. Schmidtas. Jeigu jie smarkiai akcentuoja 
ūkiškąjį karhieno kultūros gyvenimą, tai tik kaip sąlygą, 
kuri padėjo skleistis ir išsivystyti tam, kas glūdėjo kaip 
užuomazgos pačioje žmogaus dvasioje. Totemistinio ciklo 
ekonominės formos taip pat turi ankšto ryšio su žmogaus 
dvasios struktūra. Sėslumas nėra amatų, prekybos ar. 
meno priežastis. Bet sėslumas buvo sąlyga ir palanki 
aplinkybė visiems šitiems dalykams apsireikšti ir susi- 
kristalizuoti. Šita prasme ir galima aukštesniojoje me- 
džioklėje matyti kerojančias totemistinio gyvenimo šak- 
nis. 

Paprasta individuali medžioklė buvo vienintelė (šalia 
augmenų rinkimo) pradinės kultūros ekonominio gyveni- 
mo forma. Tuo tarpu totemistinėje kultūroje šitų formų 
atsiranda ir daugiau. Aukštesnioji medžioklė yra pagrin- 
dinė ir ryškiausia forma. Bet šalia josios kyla dar dvi, 
kurios visai totemistinei kultūrai įspaudė savotiškų bruo- 
žų, būtent amatai ir prekyba. Pradinėje kultūroje, kaip 
galima buvo pastebėti, amatų visiškai nebūta, o preky- 
bos būta tik labai silpnų užuomazgų. Visai kitaip yra 
totemistinėje kultūroje. Totemistinė kultūra šiandien et- 
nologijoje yra vadinama amatų ir prekybos kūrėja. Ka- 


5 Op. cit., 482 p. 
* Op. cit., 479 p. 

mieno kultūros metu žmonijoje įvyko perėjimas iš šei- 
mos ūkio prie giminės ūkio, kuris totemistinėje kul- 
tūroje yra ypatingai ryškus. Šitas giminės ūkis savaime 
reikalavo įvairių veikimų ir įvairių darbininkų. Tuo 
pačiu čia atsirado darbo specializacija, paskui kurią visai 
natūraliai ėjo amatų išsivystymas. Atskiros grupės to- 
temistinėje kultūroje paprastai pasižymi vienu arba kitu 
darbu, kurį jos arba labiau mėgsta, arba labiau su- 
geba. Vienos, pav., moka ypatingai gerai pagaminti kar- 
dus, kitos — ietis, trečios — drabužius, ketvirtos — pa- 
puošalus ir t.t. Savaime suprantama, kad ir toje pačioje 
grupėje ne visi asmenys vienodai sugeba ką nors pa- 
daryti. Čia visados atsiranda gabesniųjų, kurie jau ir 
totemistinėje kultūroje turi didelės reikšmės ir virsta 
tikrais amatininkais. Tokių amatininkų žmonių ir ama- 
tininkų šeimų totemistiniame cikle randama nemaža. Sės- 
lus totemistų gyvenimo pobūdis amatų išsivystymą gali 
tik skatinti. š 

Sykiu su amatų išsivystymu eina ir prekyba. Ama- 
tininkas dirba daiktą ne sau. Tuo totemistinis techninis 
veikimas ir skiriasi nuo pradinės kultūros veikimo. Pradi- ' 
nėje kultūroje įrankio vartojimas buvo daugiau utilita- 
ristinis: juo žmogus visų pirma siekė patenkinti savo 
palies reikalą. Tuo tarpu totemištas visų pirma įran- 
kiu stengiasi patenkinti gaminamo daikto reikalą. Daiktas 
čia gaminamas ne tiek tiesioginiam panaudojimui hic 
et nunc, kiek žiūrima jo paskyrimo in se. Gaminamos strė- 
lės, ietys, kardai čia nėra imami tuojau į darbą, bet jie 
keliauja į kitas gimines, dažnai į kitus kraštus, kitiems 
žmonėms. Todėl juos dirbą žmonės paiso ne tiesioginio 
reikalo, bet paties daikto reikalavinių. Techninis ama- 
tininkiškasis veikimas čia įgyja didesnį objektyvų po- 
būdį. Naudos momentas čia vis labiau traukiasi iš pirmu- 
tinių pozicijų. Žmogus pradeda žavėtis ne tiek tuo, kas 
bus daiktu padaryta, kiek pačiu daiktu kaip tokiu. Čia 
todėl atsiranda ir estetinis momentas: įrankiai jau pra- 
dedami išgražinti, išpuošti, visa jų išvaizda darosi este- 
tiškesnė, jų apdirbimas smulkmeniškesnis ir dailesnis. 
Šiuo atžvilgiu totemizmas yra ir meno kūrinių žadinto- 
jas. 

Dirbdamas daiktus ne sau, totemistinis amatininkas 
skiria juos kitiems žmonėms kaip savotišką prekę, gau- 
damas už juos tai, ko jam pačiam reikia. Paskui amatus 
neišvengiamai eina prekyba. Be abejo, totemistinė pre- 

kyba yra mainų prekyba. Vis dėlto josios pobūdis yra 
labai ryškus. Etnologai pasakoja net apie tam tikrus 
prekybos centrus Australijoje. Dažniausiai mainų preky- 
ba eidavo ten, kur totemistinė medžiotojų kultūra susi- 
durdavo su matriarchatine žemės ūkio kultūra. Tuomet 
totemistai gaudavo iš matriarchatininkų žemės produktų, 
duodami jiems už tai ginklų, įrankių, drabužių ir aps- 
kritai techninių gaminių. 


b. Technika 


Ekonominio gyvenimo suorganizavimas, amatų ir pre- 
kybos išsivystymas savaime suponuoja techninio veikimo 
patobulėjimą. Tolemistinio kultūros ciklo technika nea- 
bejotinai yra aukštesnė už pradinės kultūros techniką. 
Gyvenamosios palapinės čia virsta apvaliomis trobelė- 
mis (Kegeidachhūtte). Jų sienų ir :stogo apvalumas yra 
charakteringa totemistinio ciklo kultūros žymė. Šitos tro- 
belės yra -telkiamos taip pat savotišku būdu. Jos nėra 
statomos vienoje eilėje kaip matriarchatiniame cikle, 
bet iš jų susidaro tarsi krūva (Haufendori). Tai yra kaž- 
sa panašaus į bažnytkaimį, 0 ne į pakelėje išsidriekusį 

aimą. 

Totemistinėje kultūroje randame jau akmens kultūros 
pradžią. Akmens tašymas ir poliravimas šiam ciklui jau 
buvęs žinomas. Iš akmens įrankių čia pažymėtini ak- 
meninis peilis ir akmeninis kūjis, abu reikalingi įvai- 
riems daiktams apdailinti. Iš ginklų totemistai ypatin- 
gai vartoja ieiį;. Kardas taip pat vartojamas. Svaigi- 
namųjų gėrimų ir narkotikų pasigaminimas taip pat yra 
žinomas. 

Drabužių srityje totemistinis kultūros ciklas yra 
charakteringas diržu, apjuosiamu per strėnas, ir faluso 
maišeliu. Diržas, etnologų pažiūra, yra daugiau apsaugos 
priemonė negu drabužis. Faluso maišelis yra apipjausty- 
mo rezultatas. Kad žaizda užgytų ir neužsiterštų, falus 
turėjo būti aprišamas. Šitas apraišalas kaip tik ir liko 
faluso maišelio pavidalu. Drabužių srilyjeę jau išeina 
aikšiėn specifiškai vyriškos tendencijos ir seksualinių 
funkcijų bei organų pabrėžimas. Šito ciklo vyrai labai 
dažnai mėgsta vaikščioti visiškai pliki. Reikia taip pat 
pasakyti, kad nei diržas, nei faluso maišelis čia neturi 
tos prasmės, kokią turi pradinės kultūros prijuostės. Ten 

jos yra dėvimos doriniais sumetimais. Tuo tarpu tote- 
mistiniame cikle drabužiai jau įgyja apsaugos pobūdį, 
netekdami etinio charakterio, ką rodo palinkimas rodytis 
visiškai plikiems. 

Su drabužiais yra surištas ir totemistų palinkimas 
apskritai į kūno kultūrą, kuri apsireiškia kūno puošimu 
ir jo gražinimu. Gražios kūno formos, prie jo prijungti 
papuošalai, ant jo uždėtos spalvos — visa tai ypatingai 
džiugina totemistinio ciklo žmogų. Šito ciklo kultūroje 
pasirodo kūno dažymas ir papuošalų vartojimas. Tai 
galima išaiškinti, iš vienos pusės, totemistinio Žmogaus 
bendru linkimu į kūniškumą, ypač seksualinėje srityje, 
iš kitos pusės — jo paaštrėjusiu estetiniu jausmu. Kūno 
puošime ir gražinime kyšo žemesnio kūniškumo mintis, 
tarp kito ko, ir dėl to, kad totemistinio ciklo žmonės 
labai saugo mergaičių grožį prieš vedybas, neleisdami 
joms dirbti sunkesnių darbų, kad nesugadintų jaunų kūno 
formų. Tuo tarpu ištekėjusi moteris, kai šitų formų ji 
nustoja, netenka jokios vyro globos ir virsta darbiniu 
gyvuliu (Lasttier). Seksualinis momentas kūno kultūroje 
yra sunkiai paslepiamas. 

Iš kitos pusės, totemistai turi gerą estetinį jausmą. 
Totemistiniai žmonės yra pirmieji menų kūrėjai. „Vaiz- 
duojamojo ir žodinio meno išsivystymas, — sako W. 
Schmidtas,— totemistinėse giminėse labai krinta į akį.., 
kaip ir kūno puošimas ir dramatinio meno pradžia“!? For- 
mos apdirbimą ir grožio ugdymą ir W. Koppersas laiko 
totemistinio ciklo ženklu. Totemistinio meno pradmenys 
yra labai savotiški. Šio ciklo menas yra savotiškas na- 
tūralizmas. Čia ypatingai jaučiamas yra linkimas pamėg- 
džioti gamtą. Stilizavimas ir ornamentika yra žymiai 
retesni dalykai. Ornamentikoje vyrauja tiesi linija. Gy- 
vulių motyvai Žymiai persveria augmenų arba daiktų 
motyvus. 

Visi šitie pavyzdžiai parodo, kad: 

1) totemistinis ūkis yra giminės ūkis, kurio pagrin- 
dinė forma yra aukštesnioji medžioklė, pagrindusi to- 
temistinio kultūros ciklo sėslumą, o su juo amatus ir 
prekybą; 

2) įrankio vartojimas naudos momentą pamažu keičia 
objektyviniu kūrybos momentu; 

3) žmogaus apsirengime pasirodo seksualinis ir este- 


'* Anthropos, 608 p., 1915—1916. 

tinis motyvas, abu pagrįsti totemistinio žmogaus dvasios 
struktūra; 

4) estetinis totemistinio žmogaus jausmas eina gamtos 
pamėgdžiojimo keliu, savo ženklu pasirinkdamas veiklu- 
mo simbolį — tiesią liniją. 5 

Kultūros filosofijos atžvilgiu šitos išvados yra svar- 
bios dėl to, kad jos parodo, jog totemistinis ciklas ma- 
terialinės kuliūros šviesoje nėra palaidų ir savarankiškų 
žymių suma, bet tam tikras atbaigtas organiškas kultūros 
tipas. Visos šitos žymės yra tarp savęs susinarsčiusios, 
susijusios, vienos iš kitų kylančios ir vienos kitas pa- 
remiančios. Jeigu ieškotume šitam kultūros tipui vardo, 
nerastume geresnio kaip miesto kultūra. Totemizmo 
kultūra materialiniu atžvilgiu yra miesto kultūros pagrin- 
das. Visas tas žymes, kurias mes šiandien randame mies- 
tinėje kultūroje, užuomazgoje jau galime rasti ir tote-- 
mistinėje kultūroje. Ekonominio gyvenimo formos: ama- 
tai ir prekyba, darbo specializacija, gyvenamų trobesių 
sutelkimas krūvos pavidalu, galop kūno kultūros pa- 
brėžimas — visa tai, paėmus kartu, kaip tik ir rodo, kad 
totemisiiniame cikle iš pačios pradžios vyravo miesto 
dvasia. Totemistai buvo pirmieji miestų statytojai. Ir 
šitas dalykas jiems buvo ne atsitiktinis, bet einąs iš 
pačios jų dvasios struktūros. Šiuo atžvilgių labai didelės 
prasmės įgyja ir Genezės pasakojamas žmonių persisky- 
muzikos ir miestų kūrėjus. Toks persiskyrimas yra iš 
tikro įvykęs faktas, kurį patvirtina visas modernusis 
etnologijos mokslas. Šito persiskyrimo priežastis ir gi- 
liausius miestinės kultūros ryšius su totemistine dvasia 
mes nagrinėsime toliau. Čia tuo tarpu tik konstatuo- 
jame, kad miesto gyvenimas ir miesto dvasia yra na- 
tūrali totemistinės dvasios apraiška ir regima josios 
konkretizacija materialinės kultūros lytimis. 


3. Totemistinės kultūros dvasinės žy mės 


Kiekvienoje materialinės kultūros srityje matome, kad 
kamieno kultūra yra toli pralenkusi pradinę kultūrą. Pa- 
prasta individuali medžioklė, vykdoma be jokio plano, be 
iš anksto pasirengimo, čia yra pakeista organizuota gru- 
pės medžiokle, kurios vaisingumas, be abejo, yra kur kas 
didesnis. Amatų ir prekybos pradmenys taip pat rodo, kad 
ekonominis veikimas jau yra išėjęs iš, Menghino žo- 

džiais tariant, parazitizmo. Žmogus čia iš gamtos ima ne 
tik tai, ką ji duoda, bet jau pradeda planingai įdėti 
į gamtinius dalykus ir savo triūso. Gamtos teikiamų da- 
lykų organizavimas ir ieškojimas čia vyksta organizuotu 
būdu: mainų prekyba. Tai yra didelis žingsnis priekin 
pragyvenimo srityje. Bet kai tik žengiame į dvasinę 
sritį, turime iš pat pradžios pripažinti, kad kamieno kul- 
tūra padarė didelį šuolį atgal. Dvasinės kultūros atžvil- 
giu totemistinis ciklas nerodo jokios pažangos. Atvirkš- 
čiai, blogio šėlimas, atrodo, vis labiau įtraukia į save 
žmogaus prigimtį, vis labiau atpalaiduoja ją nuo vieni- 
jančio centro ir tuo būdu gyvenimą palenkia šitokios 
atpalaiduotos prigimties netvarkingam šėlimui. Kamieno 
kultūroje toks prigimties atpalaidavimas yra labai ryškus. 
Jau pačiuose žmogaus santykiuose su kūnų pasirodo pri- 
gimties atsipalaidavimas ir josios nuosmukis. Drabužiai 
nustoja etinės prasmės ir virsta apsaugos priemone. Kūno 
pagražinimas šalia estetinės pusės iškelia aikštėn ir grynai 
seksualinę pusę. Net gamtos pamėgdžiojimas mene nero- 
do savarankiško dvasios viešpatavimo pasaulyje, bet grei- 
čiau dvasios nusilenkimą gamtos galioms. Ir juo labiau 
žengiame į aukštesnes dvasios sritis, tuo šitas gamtinio 
principo atsipalaidavimas darosi ryškesnis ir tuo jo pa- 
darai darosi blogesni. Žmogiškumo diferenciacija čia eina 
labai vienašališka kryptimi. 


a. Šeima 


Žmogiškosios dvasios diferenciacija pagal lytiškumo 
principą visų pirma apsireiškia šeimoje. Šeima, pačia 
savo prigimtimi būdama dviejų lyčių sąjungos rezultatas, 
geriausiai parodo lyčių vieningumą, jų skirtingumą ir 
nesantaiką. Todėl ir totemistinio kultūros ciklo šeima 
yra pirmoji gyvenimo sritis, kurioje lyčių principo iš- 
siskaldymas visų pirma yra jaučiamas ir kur šitas iš- 
siskaldymas yra palikęs žymiausių ir — reikia pripažin- 
ti — nelemtų vaisių. 

Pirmas totemistinės šeimos bruožas yra vyro emanci- 
pacija iš namų gyvenimo. Totemizmas, kaip netrukus 
matysime, yra labai daug padaręs valstybinės kultūros 
pažangai. Tai kaip Hk ir buvo vyro dvasios veiklumo 
rezultatas. Vyras pačia savo prigimtimi yra visuomeni- 
nis padaras ta prasme, kad jo veikimo tikrasis laukas 
yra ne namai, bet pasaulis. Juo tad vyriškasis principas 
labiau įsigali, tuo labiau vyras išeina iš namų į pasaulį. 

Totemistiniame kultūros cikle šitas išėjimas yra labai 
žymus. Vyro ryšys su moterimi, vyro pareigos namuose 
čia yra laikomi antraeiliu, tik atsitiktiniu vyrui dalyku. 
Tikrasis vyro veikimas čia pasirodo ne santykiuose 
su moterimis, bet santykiuose su vyrais, vadinamose 
amžiaus klasėse (Altersklassen). Moteris čia yra palikta 
namuose. Tuo tarpų vyras yra išėjęs į pasaulį ir kuria 
ten viešąjį gyvenimą. Šiuo atžvilgiu yra labai charak- 
teringas ir Išminties knygos aprašymas apie pavyzdingą 
moteriškę: „Ji parūpina vilnų ir linų ir darbuojasi savo 
sumaningomis rankomis. Ji kaip pirklio laivas, kuris 
iš toli gabenas sau duonos. Ji keliasi anksti rytą, duoda 
maisto savo namiškiams ir pieno savo tarnaitėms. Ji ap- 
žiūri dirvą ir ją perka; savo rankų pelnu ji įsiveisia 
vynuogyną... Ji daro sau antklodžių: plona drobė ir 
purpuras jos apvalkas... Ji daro ploną drobę ir par- 
duoda, ir duoda kanaaniečiui juostą... Ji apžiūri savo 
namų takus ir nevalgo savo duonos dykinėdama“. Tuo 
tarpų apie tokios žmonos vyrą Išminties knyga taip 
pat labai charakteringai sako: „Jos vyras garbingas 
vartuose, kai sėdi su šalies vyresniaisiais“ (Išm 31). 
Moters palikimas namuose ir vyro išėjimas į viešąjį 
gyvenimą vargiai gali būti gražiau pavaizduotas. Šitie 
žodžiai yra kiekvieno vyriškojo gyvenimo simbolis. Kur 
tik lytys persiskiria, ten visados moteris esti uždaroma 
šeimoje, O vyras garbingai sėdi. vartuose. Kamieno kul- 
tūra, kuri yra pagrįsta lyčių persiskyrimu, kaip tik geriau- 
siai šitą vyro emancipaciją ir parodo. 

Antras totemistinės šeimos bruožas yra ypatingas 
seksualinio momento pabrėžimas. Žmogaus atsiradimas vi- 
sais laikais buvo slaptingas ir sykiu garbingas dalykas. 
Bet kiek pradinėje kultūroje jis yra dar apsuptas dva- 
sinėmis formomis, tiek totemistiniame cikle jis jau yra 
išvilktas iš visų dvasinių formų ir kaip fizinis aktas 
pastatytas žmogaus dėmesio centre. Generacinis aktas vy- 
rauja totemistinio ciklo mąstyme, mituose, papročiuose 
ir net religijoje!!. Juo yra pagrįstas vyro santykiavimas 
su moterimi, jis sudaro pamatus jaunimo iniciacijoms, 
ant jo rymo vyro primatas totemistinėje šeimoje. Būda- 
mas aktyvus pradas žmogaus atsiradimo akte, vyras leng- 
vai sau priskyrė visą vaidmenį, moteriai palikdamas 
tik palaikytojos ir augintojos pareigas. Vyriškoji biolo- 

gija, kurią susistemino ir išvystė Aristotelis ir šv. To- 
mas, savo šaknis turi jau totemistinės kultūros ciklo 
gyvenime. 

Vyro išėjimas iš namų į pasaulį ir generacijos akto 
fizinės pusės pabrėžimas padarė didelės skriaudos mo- 
teriai, ją pažemindamas ir nustumdamas į antrą vietą. 
Totemistiniame cikle moteris neturėjo nieko, kuo ji galėtų 
atsverti vyriškosios lyties vienašališką įsigalėjimą. Ypa- 
tingas josios ryšys su auginenimis, jų rinkimu ir paruošimu 
maistui čia buvo nebetekęs pirmykštės reikšmės. Ekono- 
minis pagrindas moters atsvarai toiemizme buvo išgriau- 
tas. Tuo tarpu dvasinis gyvenimas pradėjo eiti išsiskyri- 
mo linkme. Kol vyras savo gyvenimo centrą matė na- 
muose, tol moteris dar galėjo savo dvasia persunkti ir 
patį vyrą, ir juodų abu supančią aplinką. Vyro išėjimas 
į pasaulį padaro vyro aplinką moteriai nebeprieinamą. 
Ji todėl neturėjo šitai aplinkai beveik jokios įtakos. 
Viešasis gyvenimas buvo kuriamas be moteriškojo prin- 
cipo. Moters vertingumas totemistiniame kultūros cikle 
buvo labai menkas, nes jis neturėjo galimybių apsireikšti 
regimais darbais. Šeimos — namų gyvenimas vyro buvo 
mažai paisomas ir dar mažiau vertinamas. Dvasinė mis- 
tinė gimdymo pusė taip pat buvo paneigta arba nustumta 
į paskutinę vietą. Vadinasi, visa, su kuo moteris yra 
susijusi pačia savo prigimtimi, čia atsipalaidavusio vy- 
riškojo principo buvo paneigta arba mažiausiai nepaisoma. 
Savaime suprantama, kad ir pati moteris, kaip namų 
dvasios ir mistinės gimdymo pusės atstovė, nebeteko 
reikšmės ir virto vyro verge, tarnaite ir net darbiniu 
gyvuliu (Lasttier). Schurtzas'* labai teisingai yra pasakęs, 
kad kur tik lyčių priešingumai yra pabrėžiami, ten mo- 
teris visados labiausiai nukenčia. Tai aiškiai matyti to- 
temizme, kuris vyriškąjį principą pastatė gyvenimo cent- 
re ir jį ypatingai pabrėžė kaip priešingą moteriškajam 
principui. Dėl to moteris šitame kultūros cikle yra la- 
biausiai pažeminta. Totemistinis gyvenimas buvo kuriamas 
be moters ir šalia moters. 

Tai, be abejo, negalėjo pasilikti be skriaudos ir 
vyrui, ir visai totemistinei kultūrai. Moters išstūmimas 
iš kultūrinės kūrybos pakenkė ne tik pačiai moteriai, bet 
ir vyrui. W. Schmidtas!? visai pagrįstai teigia, kad pra- 


' Plg. Vėlker und Kulturen, 250 p. 
3 Plg. op. cit, ibid, 

dinės kultūros žmogaus vertingumas, jo vidaus turtingu- 
mas ir simpatiškas jo gyvenimas kilo iš to, kad ten 
lytys nebuvo perskirtos, kad ten jos ankštai viena su 
antra bendravo ir keitėsi savomis vertybėmis. Malonus 
šeimos gyvenimas, lygiavertis lyčių traktavimas visuo- 
menėje, sveikas jaunimo auginimas buvo aiškūs šito lyčių 
bendravimo rezultatai. Tuo tarpu, pasak Schmidto, yra 
visai tikra, kad totemistiniame kultūros cikle, žlugus 
šitam vyro ir moters bendravimui, nukentėjo ne tik šeimos 
gyvenimas, bet ir pati vyro siela patyrė didelės skriau- 
dos, turėjusios didelės įtakos visai kultūrinei šio ciklo 
krypčiai. Vyriškojo aš teigimas, nuolatinis ir sąmoningas 
jo nustatymas prieš moteriškąją lytį sužiaurino vyro sie- 
lą, padarė ją šiurkščią, negailestingą ir siaurą. Vyro 
santykiai su moterimis užsidarė tik oficialaus formalumo 
ribose, atskleisdami visišką instinktų šėlimą tada, kai 
šitas oficialumas jų nevaržo. Kai kurie etnologai buvo 
nustebinti totemistinio ciklo vyrų nepaprastai mandagiu 
ir kukliu elgesiu su mergaitėmis viešumoje. Atrodė, kad 
tai yra tiesiog riteriškas elgesys. Bet ištyrus giliau pa- 
sirodė, kad tai yra tik paprasta oficiali maniera. Tikru- 
moje seksualinis palaidumas totemistiniame cikle yra toks 
didelis, jog kai kuriose giminėse (Oraon) nė viena mer- 
gaitė neišteka nekalia!“. Kai kur vėl net formaliai reika- 
laujama tam tikro palaidumo seksualinėje srityje!?. Mo- 
derniškas reikalavimas jaunimui laisvai pagyventi totemis- 
tiniame cikle kaip tik yra įvykdytas. Todėl poligamija ir 
prostitucija čia yra jau ne išimtys, bet kasdieniniai daly- 
kai. Totemistinė šeima jau nebėra sintetinė pradinės kul- 
tūros šeima, bet vyriškojo principo persunkta ir šito prin- 
cipo iškrypimais pažymėta, kuri nėra gyvenimo pagrindi- 
nis narvelis, bet esanti šalia gyvenimo, nes tikrasis gyveni- 
mas čia eina ne namuose, tik pasaulyje. 


bUgdymas 


Totemistinio kultūros ciklo ugdymas prieš jaunimo su- 
brendimą maža kuo skiriasi nuo pradinės kultūros ugdy- 
mo. Ir vienur, ir kitur vyrauja asimiliacija, ir vienur, ir 
kitur lavinimo momentas yra antroje vietoje, pirmąją Už- 
leisdamas auginimui. Bet kai jaunimas pasiekia tokį amžių, 


M Pig. W. Schmidt. Vėlker und Kulturen, 250 p. 
'5 Op cit., ibid. 

kada jis turi pereiti į suaugusiųjų žmonių tarpą, ugdymo 
praktikos žymiai pasikeičia. Albaigiamasis ugdymo 
momentas pradinėje kultūroje ir totemistiniame cikle 
yra iš esmės skirtingas. Jis turi tik tiek bendro, kad įveda 
jaunimą į suaugusiųjų klasę. Bet ir pats šito įvedimo būdas, 
ir šito įvedimo prasmė totemistiniame cikle yra visiškai 
kitokia negu pradinėje kultūroje. Totemizmo iniciacijos 
yra specifiška vyriškojo principo apraiška. 

Totemistinio kultūros ciklo iniciacijos liečia pirmoje 
eilėje berniukus. Mergaičių iniciacijos yra skoliniai arba iš 
matriarchatinio ciklo, arba iš tų giminių, kuriose iniciaci- 
jos yra taikomos abiem lytims. Šitose berniukų iniciacijo- 
se vyrauja jau ne dorinis ir asketinis momentas kaip pra- 
dinėje kultūroje, bet seksualinis. „Totemistinio kultūros 
ciklo iniciacijos — sako W. Schmidtas,— yra ypatingai 
charakteringos dviem momentais: nelygstamu seksualinio 
momento pabrėžimu ir iškėlimu vyro vaidmens gimdy- 
me“"“. Aplinkui šituos du momentus sukasi visos iniciaci- 
jų ceremonijos ir pamokymai. Čia jaunimas yra įvedamas 
į giminės paslaptis, kurios dažniausiai esti gimdymo pas- 
laptys. Čia taip jaunimas yra sąmoningai įteigiamas, kad, 
būdamas vyriškojo principo atstovas, esąs aukštesnis už 
moteris ir todėl turįs jas valdyti. Kafrų giminėje net aiš- 
kiai iniciacijų Metu jaunimui yra pasakoma, kad nuo šiol 
jis neturįs klausyti savo motinos!'. Seksualinio momento 
iškėlimas apsireiškia ir tuo, kad daugumoje totemistinio 
ciklo giminių jaunimui po iniciacijų laisvai leidžiama turė- 
ti santykių su visomis neištekėjusiomis mergaitėmis, o kai 
kur ir su visomis moterimis, net nepaisant egzogamiškumo 
įstatymų. 

Pagrindinė totemistinių iniciacijų forma yra apipjaus- 
tymas, Jis yra specifiška totemistinio ciklo apraiška, ku- 
rios nerandame nė viename kitame kultūros cikle. Kai ku- 
rių nomadinio ciklo giminių apipjaustymo praktikos 
(pav., žyduose) yra skoliniai iš totemistinio ciklo. Iš kitos 
pusės, apipjaustymo neturi tik tos foiemistinės tautos, ku- 
rios yra patekusios matriarchatinio kultūros ciklo įtakon. 
Apipjaustymo tikslaš yra aiškinamas labai įvairiai. Čia nu- 
rodoma ir higiena, ir ištvermės bandymas, ir lytinio prado 
paaukojimas religiniais sumetimais, ir tikėjimas į atgimi- 
mą, ir seksualinio smagumo padidinimas. Bet daugumas 


16 Op. cit, 238 p. 
7 Pig. W. Schmidt. Op. cit., 248 p. 

tyrinėtojų yra linkę manyti, kad apipjauslymo pagrindi- 
nis uždavinys yra įvesti jaunimą į seksualinio gyvenimo 
paslaptis ir sykiu palengvinti seksualinį aktą. Šiai pažiūrai 
pritaria ir W. Sehmidtas!. Kad iš tikro apipjaustymas turi 
šitą grynai seksualinį pobūdį, tai rodo, tarp kito ko, ir 
mergaičių apipjaustymo kai kuriose giminėse būdai, ku- 
rie specialiai yra taikomi vyriškojo principo vaidmeniui 
gimdyme palengvinti (extirpatio clitoridis arba labia mino- 
ra). Apipjaustymo ceremonijos yra atliekamos miško vie- 
numoje, specialiai šiam reikalui pastatytoje trobelėje, ku- 
rioje kandidatai į suaugusius gyvena ir mokosi giminės 
tradicijų, papročių ir paslapčių. Su moterimis šiuo metu 
jiems griežtai draudžiama susitikti ir kalbėtis. Įvairiais 
ženklais (barškinimu, švilpimu, būgnavimu) yra įspėjamos 
moterys nesiartinti prie šios vietos. Kai žaizda užgyja, jau- 
nirnas tuojau palieka šią vienatvę ir išeina į suaugusiųjų 
gyvenimą. Tam tikrą laiką apipjaustytam jaunimui daug 
kur leidžiama viską daryti: viską pasisavinti, visur eiti, 
santykiauti su moterimis ir t. t. Šitas lytinis palaidumas, ' 
tiesiog einąs po apipjaustymo, tik dar labiau parodo seksu- 
alinį apipjaustymo pobūdį. į 

Apipjaustymas yra svarbus ivykis jaunuolio gyvenime. 
Ligi šio įvykio giminės akyse jis buvo beveik niekas. To- 
temistinio kultūros cikio žmonės labai griežtai skiria api- 
pjaustytuosius ir neapipjaustytuosius. Pirmieji yra pilna- 
teisiai, antrieji yra beteisiai arba mažateisiai. Neapipjaus- 
tytas jaunuolis negali paliesti ginklų, negali nešioti ilgų 
plaukų, net savo išvaizda negali būti išdidus. Jis taip pat 
negali paliesti apipjaustyto žmogaus valgio. Žodžiu, neapi- 
pjaustytas jaunuolis yra laikomas dar nesubrendusiu žmo- 
gumi, dar ne vyru, kuris negali turėti įtakos viešajam gy- 
venimui ir dalyvauti svarbesniuose jo įvykiuose. Neapi- 
pjaustytieji totemistiniame cikle sudaro savotišką klasę, 
skirtingą nuo kitų ir savo teisėmis, ir savo gyvenimo būdu. 

Čia męs paliečiame vadinamųjų amžiaus klasių (Alters- 
klassen) klausimą totemizme. Šalia minėtos neapipjausty- 
tųjų klasės, kurią sudaro paprastai vaikai, eina apipjausty- 
tųjų vyrų klasė, kuriai priklauso vedę ir jau suaugę vyrai. 
Bet labai dažnai apipjaustytieji jaunuoliai dar ilgoką laiką 
neveda. Todėl vedusiųjų vyrų klasei priklausyti jie negali. 
Iš kitos pusės, jie jau yra atsiskyrę ir nuo vaikų klasės. Tuo 
būdu jie kaip tik ir sudaro trečiąją jaunimo klasę. Tokie 


15 Op. cit., 240 p. 

apipjaustyti jaunuoliai totemistinio ciklo papročiu negali 
gyventi savo tėvų namuose. Jiems yra pastatomi specia- 
lūs namai, savotiški jaunuolių bendrabučiai (Junggesel- 
lenhauser). Šituose namuose paprastai renkasi ir kiti vyrai. 
Tai yra savotiški vyrų klubai arba užeigos namai. Kai ku- 
riose giminėse mergaitėms ir moterims yra uždrausta į to- 
kius namus įžengti. Bet daugumoje šituose jaunimo bendra- 
bučiuose esti keliamos tikros orgijos. Kai kur net laikomos 
specialios moterys jaunimo reikalui. Kai kur vėl net vedę 
vyrai ir ištekėjusios moterys dalyvauja šitose jaunimo or- 
gijose!?, 

Visa tai rodo, kad jaunimo paruošimas gyvenimui to- 
temistinėje kultūroje jau yra netekęs to dorinio pobūdžio, 
kurį randame pradinėje kultūroje. Čia jaunimas yra įve- 
damas ne į bendrą žmogiškąjį pasaulį, kuriame viešpatauja 
doriniai dėsniai, bet į speciiiškai vyriškąjį gyvenimą, pag- 
rįstą vyriškosios lyties primatu. 


c. Visuomeninis gyvenimas 


Pradinėje kultūroje visuomeninis gyvenimas daugiau- 
sia koncentravosi šeimose arba rečiau šeimų sambūriuose. 
Tuo tarpu totemistiniame kultūros cikle išeina aikštėn gi- 
minė, kaip stipriai suorganizuotas ir sucementuotas vie- 
netas. Visuomeninio gyvenimo santvarka, palyginta su pra- 
dinės kultūros visuomeniniu gyvenimu, rodo aiškią pa- 
žangą. Visų pirma kiekviena totemizmo giminė turi savo 
vadą, kuris sykiu yra ir burtininkas. Taip pat kiekviena 
giminė yra susiskirsčiusi į minėtas amžiaus klases: vaikų, 
jaunuolių ir suaugusiųjų. Šitos klasės iš sykio apėmė tik 
vyrus. Bet tolimesnėje totemizmo išsivystymo eigoje ana- 
logiškai buvo sudarytos ir moterų klasės. Iš kitos pusės, 
giminė totemizme yra ne tik palaidų individų sambūris, 
bet jau turinti ir savo, kaip giminės, sąmonę, kas taip pat 
yra išsivysčiusio visuomeninio gyvenimo ir visuomeni- 
nės pažangos ženklas. Taikus šeimų ir jų sambūrių sugy- 
venimas pradinėje kultūroje buvo aiškus faktas. Tuo tarpu 
totemizme karas vis labiau pradeda pasirodyti ne tik kaip 
apsigynimo, bet ir kaip pavergimo būdas. Didelis metamų- 
jų ir duriamųjų ginklų išsivystymas šitame kultūros cik- 
le rodo, kad jie turi jau praktinės reikšmės. Skydas taip 
pat yra charakteringa totemistinio ciklo žymė. Vadinasi, 

karingas nusiteikimas jau yra apsireiškęs žmonių sąmo- 
nėje ir jau randa realaus pritaikymo praktiniame gyveni- 
me. Galima karą vertinti labai įvairiai, bet jo buvimas yra 
ženklas, kad kariauti pasiryžusi giminė arba tauta yra gerai 
organizuota savo viduje. Šitų visuomeninio gyvenimo žy- 
mių — vado, amžiaus klasių, karo — buvimas rodo didelę 
totemistinio ciklo pažangą visuomeninėje srityje. Etnolo- 
gai net konstatuoja, kad atskirų giminių visuomeninis gy- 
venimas yra apipintas painiais įstatymais ir smulkmeniš- 
kai išdirbtomis savotiškomis konstitucijomis. Totemizmas 
žmonijos istorijoje pasirodė kaip didelė organizuojanti 
jėga. 

Šitoji jėga kilo iš pačios totemizmo prigimties. Pradi- 
nėje kultūroje žmones jungė tik kraujo giminystė.Tuo 
tarpu totemistiniame cikle šalia kraujo giminystės atsira- 
do savotiška giminystė, kurią sudaro totemo bendrumas. 
Žmonės, kurie turėjo tą patį totemą, jautėsi tarp savęs gi- 
minės, sujungti bendrais įstatymais, bendrais papročiais ir 
taisyklėmis. Giminių vardai buvo jų totemų vardai. Nere- 
tai šitų totemų vardais buvo pažymimi visi giminės indivi- 
dai. Čia buvo vilkų giminė, lokių giminė, sakalų giminė ir 
t. t. Savaime suprantama, kad tokios bendrybės turėjo la- 
bai smarkiai suartinti giminės individus ir iš jų sukurti 
stiprią sąjungą. Totemo ženklas taip pat buvo paišomas 
ant namų, ant ginklų, ant drabužių, ir visi, kurie turėjo tą 
patį ženklą, jautėsi esą vienas kitam artimi, vienas kitam 
turį savotišką simpatiją ir savotiškų pareigų. Organizuo- 
janti ir jungianti totemizmo reikšmė yra labai žymi. Tote- 
mas čia apsireiškė kaip savotiško solidarumo kūrėjas, duo- 
damas žmonijai naujų impulsų visuomeninio gyvenimo kū- 
ryboje. Nenuostabu todėl, kad kai kurie etnologai, kaip 
Frazeris, totemo reikšmę ypatingai vertino, pastūmėda- 
mas jį net ligi vienašališkumo. 

- Vis dėlto visuomeninio totemistinio kultūros ciklo san- 
tvarka yra gana savotiška, Visame šio ciklo gyvenime yra 
pastebimas aiškus mechanistinis ir kolektyvinis bruožas. 
Jis galima pastebėti ir visuomeninėje santvarkoje. Totemas 
sujungia individus į vieną giminę. Bet jau šitas sujungimas 
yra mechaniškas. Totemas yra ženklas. Totemu pažymėti 
individai nėra nei to paties užsiėmimo, nei to paties am- 
žiaus, nei tos pačios lyties. Totemas yra tik išviršinis, tik 
mechaninis ženklas, kuris ir eina jungiamąja grandimi tarp 
atskirų individų. Iš kitos pusės, totemas labai skiria vieną 
giminę nuo kitos. Totemistiniame cikle atskiros giminės 

gyvena šalia viena kitos. Kiek totemas yra jungiamoji ga- 
lia grupėje, tiek jis yra skiriamasis veiksnys tarp grupių. 
Tuo būdu visa totemistinė visuomenės santvarka pasidaro 
horizontali. Čia nėra vertikalaus pasidalinimo. Todėl 
W. Schmidtas labai teisingai pastebi, kad „apskritai visoje 
totemistinėje sociologijoje yra jaučiama stipri konstruk- 
tyvinė dvasia. Bet ji veda tik į pastatymą šalia vienas kito 
(Nebeneinander). Ji sujungia dalis, bet jos stovi viena šalia 
kitos demokratinėje lygybėje“??. Kitoje vietoje tas pats 
Schmidtas pastebi, kad, tiesa, totemizmas turėjo labai dide- 
lės reikšmės visuomeninei žmonijos istorijai, bet kad toli- 
mesnį visuomeninį išsivystymą vedė jau ne totemistai, tik 
nomadinio kultūros ciklo atstovai, kurie, nugalėję totemis- 
tus ir matriarchatininkus, į visuomeninį gyvenimą įvedė 
aristokratinį principą ir ligtolinį horizontalų visuomenės 
suskirstymą pakeitė vertikaliu suskirstymu?!. Konstrukty- 
vi totemizmo dvasia visuomenėje kūrė mechanizmą, bet ji 
nesugebėjo sukurti organizmo. Totemisltinė visuomenės 
santvarka yra ne organinė, bet mechaninė. 

Su tuo yra surištas ir kolektyvinis totemistinės visuo- 
menės pobūdis. Kur individai ir jų grupės yra pastatomi 
šalia vienas kito, ten individas visados esti palenkiamas 
kolektyvui. Taip yra ir totemizme. „Totemizmas,— sako 
F. Reuterskiėldas, — turi savo šaknis aiškiai kolektyvisti- 
nėje pasaulėžiūroje, o ne kokiame nors individo atjautime. 
Žmonių grupė čia yra suvedama į santykius su tam tikra 
gyvulių arba augmenų rūšimi. Čia nėra nieko individua- 
laus arba asmeninio“? Individualinių totemų šiame kul- 
tūros cikle yra nedaug, ir jie nėra reikšmingi. Viskas čia 
yra paremta kolektyviniu totemu. Totemistinėje visuo- 
menės santvarkoje kolektyvinis momentas aiškiai persve- 
ria individualinį momentą. Šeima ir individas čia atsistoja 
antroje vietoje. „Šeima,— gražiai charakterizuoja totemis- 
tinį linkimą į kolektyvizmą Fr. Kernas,— prarado senąją 
viršijančią savo reikšmę. Giminė organizavo vyrus, jiems 
pavedė jaunuolius, kurie su šiais keletą metų gyvendavo. 
Bendros medžioklės, prekyba, karas ir politika sutelkė į 
plačias sąjungas“2. Iš šitų sąjungų kilo įstatymai, visuome- 
niniai papročiai, bet taip pat ir daugelis totemistinio gyve- 


20 Vėlker und Kulturen, 237 p. 

2! Plg. Anthropos, 607 p., 1915—1916. 

"22 Anthropos, 649 p., 1914, 

3 Archiv fūr Kulturgeschichte, 4 p., 1927. 

nimo ydų. Kolektyvistinis nusiteikimas ir su juo susiju- 
sios apraiškos yra Ccharakteringa totemistinės visuomenės 
žymė. . 

Visa tai pakankamai aiškiai rodo, kad totemistinė vi- 
suomenė jau yra išėjusi iš to šeimyninio tarpsnio, kurį ran- 
dame pradinėje kultūroje. Čia jau nebėra to paprastumo, 
tos patriarchalinės dvasios, tos lyčių lygybės, kuri palaikė 
tinkamus santykius tarp vyro ir moters, tarp tėvų ir vaikų, 
tarp individo ir bendruomenės. Čia visuomenė jau yra di- 
ferencijuota, sumechaninta ir kolektyvinis polius paėmęs 
viršenybę. Sintetinis gyvenimo būdas, kuris taip labai žymu 
pradinėje kultūroje, čia jau yra pakeistas diferencijuotu 
būdu. Tai yra charakteringa ne tik totemistiniam ciklui, bet 
ir visai kamieno kultūrai. 


d. Pagrindiniai religijos bruožai 


Nors iš esmės pirmykščio žmogaus religija šioje studi- 
joje nėra nagrinėjama, nes religinės srities nenorima su- 
plakti kaip aukštesnės su kultūrine sritimi, vis dėlto, kal- 
bant apie totemistinį ciklą, negalima neiškelti aikštėn bent 
pagrindinių šio ciklo religijos bruožų. Totemistinio kultū- 
ros ciklo religija yra labai šiam ciklui charakteringa. Jo- 
„ Sios pagrindinių bruožų atskleidimas padės mums vėliau 
suvokti ir totemistinės kultūros pagrindus. Iš kitos pusės, 
totemistinio ciklo kai kurie religiniai bruožai etnologų 
šiandien dar nėra išaiškinti grynai etnologinėmis priemo- 
nėmis. Šių bruožų suvedimas į ankštą santykį su totemis- 
tinio Žmogaus dvasia galbūt ir šiai sričiai mes kiek šviesos. 

Pagrindinė totemizmo religijos žymė yra josios nukry- 
pimas nuo asmeninio Dievo į stabmeldystę ir į burtus bei 
magiją. „Totemizmas,— sako W. Schmidtas,—.suprastas 
kaip tam tikros pasaulėžiūros dalis, yra tokia pasaulėžiū- 
ra, kuri stengiasi be asmeninių dievų ir net prieš juos gry- 
nai gamtiniu keliu gamtą pažinti ir ją apvaldyti“?*, Vietoje 
pradinės kultūros Dievo Tėvo tikėjimo totemizme atsiran- 
da gamtos jėgų ir gamtinių daiktų garbinimas. Pirmoje 
vietoje čia stovi saulė. Saulės kultas totemizme yra ryš- 
kiausia religinė šito ciklo žymė. Soliarinė mitologija čia 
pralenkia visus kitus mitus. 

Antras totemizmo religijos bruožas yra josios didelis 
palinkimas į magiją. Pradinėje kultūroje burtų, kerėjimų, 


24 Anthropos, 610 p., 1915-—1916. 

žyniavimų, žodžių maginių priemonių beveik visiškai ne- 
randame. Tuo tarpu kamieno kultūroje, specialiai totemis- 
tiniame cikle, jos klestėteę klesti. Magijos išsivystymas 
čia yra labai turtingas. Šokiai su gyvulių kaukėmis, stip- 
riai fališko pobūdžio vaisingumo apeigos, iniciacijų cere- 
monijos turi aiškų maginį charakterį. „Burtai — sako 
W. Moockas,— eina ranka rankon su totemizmu“??. Tą 
patį patvirtina ir kiti etnologai. W. Koppersas, pavyzdžiui, 
sako, kad „totemistinis ciklas religiniu atžvilgiu specialiai 
parodo savo išsivystymą burtininkavimo linkui“?“. Taip 
pat O. Menghinas, paminėjęs soliarinės mitologijos pers- 
varą, sako, kad „su tuo yra ankštai surišti magiški įvaiz- 
džiai“?. Kodėl šitas kultūros ciklas palinko į magiją, etno- 
logija šiandien dar neturi tikro atsakymo. Koppersas, pa- 
vyzdžiui, ir sako, kad „šiandien dar nėra pakankamai iš- 
aiškinta, kas pastūmėjo šitą egzogaminę tėvo teisės kultū- 
rą pražudyti aukštesnes ir grynesnes pradinio meto religi- 
jos! formas ir visą kultūrinį gyvenimą palenkti burtams ir 
supersticijai“ *. Pats Koppersas mano, kad ekonominiai 
veiksniai čia turėję esminės reikšmės, nes mainų objektas 
virtęs totemo objektu ir tuo būdu apsisupęs misterinėmis 
formomis?*, Vėliau matysime, kad totemistinio kultūros 
ciklo palinkimas į magiją yra galimas aiškinti pačia tote- 
mistinio žmogaus dvasios struktūra, kuri vedė šitą žmogų į 
savotiškus santykius su gamta. . 

Šitų dviejų bruožų mums pakanka, kad galėtume suvok- 
ti totemistinės religijos pagrindines žymes ir jas suvesti į 
santykį su visa šio ciklo vidine struktūra. 


II. TOTEMISTINĖS KULTŪROS PAGRINDAI 
1. Vyriškosios lyties primatas 


Nėra abejonės, kad totemistinės kultūros ciklo pagrin- 
duose glūdi tam tikra dvasios struktūra ir tam tikra pasau- 
lėžiūra. Šitas ciklas yra sukurtas ne neišsidiferencijavu- 
sio žmogiškumo, kaip pradinė kultūra, bet tam tikro žmo- 
gaus prigimties prado, kuris jau yra vienašališkas, kuris 


?5 Urreligion, 27 p. Warendori, Westi., 1935, 
* Vėlker und Kulturen, 481 p. 

" Weltgeschichte der Steinzeit, 602 p. 

28 Op. cit., ibid. 

Op. cit., ibid. 

sudaro tik vieną žmogaus būtybės principą ir kuris todėl 
savo vienašališkumą ir yra apreiškęs visoje šio ciklo kūry- 
boje. Giliausios totemistinio gyvenimo šaknys, mūsų pa- 
žiūra, glūdi vyriškojoje dvasioje arba vyriškajame žmo- 
gaus būtybės prade. Pradinės kultūros neišsidiferencijavęs 
žmogiškumas pradėjo kamieno kultūroje skirstytis visų 
pirma pagal lyties principą. Ir šito skirstymosi pirmutinis 
padaras kaip tik ir buvo totemistinis ciklas, kaip vyriškojo 
principo konkreti ir regima apraiška. Vyriškosios lyties 
primatas visaine gyvenimo, veikimo, mąstymo ir kūrimo 
plote yra pirmutinis, plačiausias ir giliausias totemistinės 
kultūros pagrindas. Šitą teigimą mes ir stengsimės plačiau 
įrodinėti, išlukštendami ir vyriškosios dvasios šviesoje 
išaiškindami atskiras totemistinio gyvenimo apraiškas. 


a. Kultūros santykissulytimi 


Kultūra yra žmogiškoji kūryba, vadinasi, toks dalykas, 
kuris yra susijęs su pačiomis žmogaus būtybės gelmėmis. 
Kultūra yra kuriama ne vieno kurio žmogaus principo, 
ne žmogaus būtybės periferijos, bet paties žmogiškojo 
centro, paties žmogiškojo principo kaip tokio. Kultūra yra 
paties giliausio žmogiškumo padaras. Bet žmogus savo 
dvasios gelmėse yra arba vyras, arba moteris. Žmogaus 
lytiškumas nėra jam periferinis dalykas. Lyties principas 
siekia ligi pačių žmogaus būtybės gelmių. Žmogaus siela 
nėra tikrai žmogiška, bet ji yra ir vyriška arba moteriška. 
Šitas dalykas yra pagrindinė žmogaus filosofijos tiesa, be 
kurios žmogaus ir jo gyvenimo paslaptis niekados nebūtų 
galima suvokti ir išaiškinti, Lylis yra tokia žmogaus būse- 
na ir veiksena, kuri kyla iš pačios giliausios žmogaus 
prigimties, kuri eina ne tik per fizinę, bet ir per psichinę, 
ir per dvasinę sritį. . 

Todėl savaime suprantama, kad ir kultūrinė kūryba, 
kildama iš giliausio žmogaus dvasios gyvenimo, negali ne- 
būti lyties paliesta. Lytis, apspręsdama žmogaus mąstymą, 
norėjimą ir jautimą, tuo, pačiu apsprendžia ir jo kūrimą, 
šito kūrimo nusiteikimą, jo veiksmą ir jo padarus. Nei vi- 
dinis žmogaus nusiteikimas imtis kultūrinės kūrybos, nei 
pats kuriamasis kultūros aktas, nei galop šito akto rezu)- 
tatai negali ištrūkti iš lyties įtakos, negali būti tik apskri- 
tai žmogiški. Jie savaime ir būtinai pasidaro vyriški arba 
moteriški. Lyties principo bruožai glūdi visoje kultūroje. 
Tiesa, ne visados šitie bruožai yra aiškūs. Bet jų visados 

esama. Kai kuris nors istorinis žmonijos gyvenimo tarps- 
nis atsiduria tolimesnėje laiko perspektyvoje, tuomet be- 
veik visados jau galima pasakyti, kokio principo persvara 
apsprendžia šito laipsnio gyvenimą. Prieš Kristų nebuvo 
aišku, po kokiu ženklu yra kuriama antikinė kultūra. Bet 
šiandien, kai šitoji kultūra jau yra toli nuo mūsų, kai mes 
galime ją nagrinėti laiko perspektyvoje, mes galime visai 
teisingai teigti, kad antikinė kultūra yra vyriškojo princi- 
po padaras. Kultūrinis kūrinys, paimtas skyrium, gali ly- 
ties principą apreikšti labai neaiškiai. Bet kai imama kul- 
tūra visumoje, lyties įtaka ir vienos arba antros lyties per- 
svara tuojau pasirodo. Lyties įtaka kultūrai gyvena objek- 
tyviuose kultūros laimėjimuose,kultūrinių gėrybių organi- 
zacijoje, jų supratime ir aiškinime. Todėl G. Simmelis, kuris 
bene pirmutinis atkreipė dėmesį į lyties reikšmę kultūrinei 
kūrybai, ir sako, kad „žmonijos kultūra net ir grynai daik- 
tinio savo turinio atžvilgiu nėra beiytė, ir savo objektyvu- 
mu ji nėra anapus vyro ir moters““ 

Konstatavę šitą bendrą lyties principo įtaką kultūrinei 
kūrybai, mes turime susekti atskirų lyčių žymes, kurio- 
mis yra charakteringa bet katros lyties kūryba. Mes turi- 
me bent trumpai apibūdinti vyriškąją ir moteriškąją kul- 
tūrą. Kadangi totemistinis kultūros ciklas, pagal mūsų tei- 
gimą, yra vyriškosios dvasios padaras, todėl šiame skyriu- 
je iškelsime tik vyriškosios kultūros žymes, moteriško- 
sios kultūros charakteristiką pasilikdami kitam skyriui. 

Vyriškasis principas visoje būtyje yra aktyvumo pra- 
das. Aktyvusis ir receptyvusis principai eina per visas 
būties rūšis, pradedant negyvąja medžiaga ir baigiant žmo- 
gaus dvasia, o pasak sesers Th. Angelikos Walter, net an- 
gelais?!. Protonas ir elektronas (resp. neutronas ir pozit- 
ronas) atomo gyvenime, taurelės ir dulkelės augmens gy- 
venime, kiaušinėlis ir spermatozoidas biologiniame gyve- 
nime, intuicija ir diskursija dvasios gyvenime yra konkre- 
tūs receptyviojo ir aktyviojo būties prado išreiškėjai. Visa 
būtis yra pažymėta dvipoliškumo ženklu, kur vyras atsto- 
vauja aktyviajam, moteris — receptyviajam poliui. Šios 
studijos rėmai neleidžia plačiau išplėtoti lyčių pagrindų. 
Juos čia mes minime kaip prielaidą, kurią nesunku pateisinti 
ir pagrįsti. Aktyviojo ir receptyviojo poliaus buvimas vi- 


30 Philosophische Kultur, 280 p. Leipzig, 1911. 
3! Pig. Seinsrhytmik. Eine Metaphysik der Geschlechter, Freiburg i. 
Brsg.. 1932. 

same kosmo gyvenime, atrodo, yra kasdieninis patyrimas. 

Iš vyriškojo principo aktyvumo ir moteriškojo princi- 
po receptyvumo kyla visos šituos principus charakteri- 
Zuojančios ypatybės. Sustatę galia viena kitos šias ypaty- 
bes, turėsime konstatuoti, kad vyras yra išcentrinis, mote- 
ris — įcentrinė, vyras yra skaldąs, moteris — vienijanti, 
vyras — individualizuojąs, moteris — bendrinanti. Kas vei- 
kia aktyviai ir kieno aktyvumas yra ne vidinis, bet daugiau 
vyksta lauke, tas savaime turi išeiti iš savęs, vadinasi, išeiti 
iš centro, jis turi suskaldyti, kad galėtų apvaldyti, turi turė- 
ti reikalo su individualiais daiktais, nes to reikalauja actio. 
Tuo tarpu kas veikia receptyviai, vadinasi,kieno veikimas 
telkiasi jo viduje, tas įtraukia į save savo veikiamuosius 
objektus, tas juos jungia ir suveda į tam tikrą bendrumą. 
Tai yra pagrindinės vyriškojo ir moteriškojo veikimo žy- 
mės. Čia jų taip pat negalima plačiau išnagrinėti. Čia jas 
tik pabrėžiame, sykiu nurodydami patirtinį jų pobūdį ir ne- 
sunkų jų patikrinimą konkrečiame vyro ir moters veikime. 
Sitos žymės apsprendžia ir lyčių žymes kultūrinėje kūry- 
boje. ' 

Vyras, būdamas išcentrinio, skaldančio ir individuali- 
zuojančio prado atstovas, visų pirma išgyvena būtį kaip 
suskilusią, sudėtingą, kaip sumą atskirų individų, atskirų 
sričių ir atskirų laipsnių. Jam būtis nėra kažkas viena, bet 
kažkas daug. Vyrui gyvenimas nėra vieningas vyksmas, 
bet toks vyksmas,kuris reiškiasi faktiškai atskiruose laip- 
sniuose ir atskirose srityse. Ir tik mūsų sąmonė šituos ats- 
kirus vyksmus suveda vienybėn. Vyras savo pažiūromis ir 
savo vidiniu būties išgyvenimu visados yra daugiau ar 
mažiau mechanistas. Mechanistinis būties supratimas yra 
surištas su paties vyriškojo principo struktūra. Dėl šito 
skaldančio savo pobūdžio vyras taip pat idėją atskiria nuo 
būties. Jam idėja yra šalia jo paties ir šalia būties. Vyras 
gali kovoti dėl idėjos ir net dėl jos žūti, bet jis visados ją 
pergyvena kaip tam tikrą pradą, kuris stovi priešais jį, 
kurio jis siekia ir kurį jis yra pašauktas realizuoti. Idėja 
vyrui visados reiškia begalinį uždavinį. Savo viduje vyras 
yra vienišas. Jis savo turimas idėjas pergyvena kaip atėju- 
sias jam iš šalies, kaip jam svetimas, kurios niekados negali 
sutapti ir organiškai susilieti su jo būtybe. Štai kodėl vy- 
ras gali vykdyti tokią idėją, kuriai jis savo vidumi nepri- 
taria. Toksai vyro nusistatymas būties ir idėjos atžvilgiu 
savotiškai nudažo ir visą jo kuriamą kultūrą. 

Visų pirma vyras savo kūryba stengiasi pergalėti bū- 

ties suskilimą. Subjekto—objekto dualižmas vra pirminis 
vyro išgyvenimas. Tai, kas dažnai yra priskiriama visai 
kultūrai, tikrumoje yra vyriškosios dvasios nusiteikimas. 
Vyras todėl ir stengiasi sava kūryba išeiti iš dualizmo, sten- 
giasi užgrįsti tarpą tarp būties ir idėjos. Savo viduje vyras 
nėra vienybėje su pasauliu, arba su gamta. Šito vieningumo 
jis tik siekia. Ir kultūra jam yra pirmutinė tokio vieningu- 
mo vykdytoja. Subjąkto—objekto dualizmo pergalėjimas 
įvyksta objektyviniame.kūrinyje. Objektyvus kultūros kū- 
rinys, arba kultūrinė gėrybė, suima savin subjektyvios ir 
objektyvios būties, dvasios ir gamtos pradus ir juos savy- 
je sintetiškai suderina. Žinoma, šitas suderinimas mūsojoje 
tikrovėje yra labai netobulas. Bet šiuo tarpu jis yra vienin- 
telis. Kultūrinės kūrybos objektyvacija yra pirmutinis ir 
realus suvienijimas idėjos su būtimi, gamtos su dvasia ir 
žmogaus su pasauliu. 

Šita išvada mums atskleidžia pirmą vyriškosios kūry- 
bos žymę, būtent josios linkimą į objektyvavimą. Vyras, 
siekdamas subjekto — objekto vienybės, tuo pačiu siekia 
kūrybos objektyvavimo regimomis gėrybėmis, arba konk- 
rečiais rezultatais. Todėl objektyvavimas tampa pirmąja 
vyriškosios kultūrinės kūrybos žyme. Savo dvasia suskal- 
dydamas būtį ir gyvenimą, vyras paskui stengiasi juos 
suvienyti objektyviniuose kūriniuose. Vyro kūrybos liks- 
las todėl visados yra objektyvi gėrybė. Visa, kas yra ne- 
objektyvuojama, visa, kas lieka dvasios gelmėse, kas yra 
tik vidinė kūryba, visa tai vyro nepatenkina ir jo netrau- 
kia. Vyriškoji kūryba nori būti regima ir užčiuopiama. 
Todėl ne atsitiktinis dalykas, kad vyrai pirmoje eilėje vieš- 
patauja tokiose kultūros srityse, kaip technika, menas, 
mokslas, visuomeninė organizacija, nes visose šitose sri- 
tyse regimi pavidalai turi pirmaeilės reikšmės, 

Gyvenimo ir būties vienybė gali būti pasiekta tik per 
formą. Forma yra vienybės pradas. Forma padaro, kad 
daiktas nėra suskilęs ir pakrikęs. Todėl vyras, siekdamas 
pašalinti subjekto—objekto dualizmą, tuo pačiu yra pri- 
verstas siekti ir formos. Formalinis elementas vyriškojoje 
kūryboje yra labai ryškus. Vyro kultūra yra formos arba 
pavidalo kultūra. Todėl iormavimas yra antroji vyriško- 
sios kultūrinės kūrybos.žymė. Vyras kiekvieną savo darbą 
stengiasi išreikšti tam tikra sistema, tam tikra organiza- 
cija, vadinasi, suteikti kiekvienam darbui tam tikrą pavi- 
dalą ir apvilkti jį tam tikromis formomis. Vyriškoji kultū- 
ra yra prigimties apipavidalinimas. 

Sukurti objektyvius pavidalus, suformuoti tobula lyti- 
mi gamtos parengtą daiktą galima tik tada, kai šitas daiktas 
yra individualus, kai jis yra atsiskyręs nuo kitų ir turįs 
bent reliatyvų savarankiškumą. Formos negalima suteikti 
tiems dalykams, kurie yra bendri, kurie yra visuma. Todėl 
vyriškoji kūryba,apsireikšdama objektyviniais pavidalais 
ir stengdamasi suteikti šitiems pavidalams tobulą formą, 
pasidaro vėl būties ir gyvenimo skaldytoja arba speciali- 
zuotoja, Specializavimas tampa trečiąja vyriškosios kultū- 
ros kūrybos žyme. Vyriškoji kultūra virsta suma atskirų 
kultūros sričių. Vyriškoji kūryba yra speciali kūryba. Vy- 
ras kultūrininkas iš esmės yra specialisias. Toji pirmykštė 
vienybė, kurioje visos kūrybos sritys buvo palenktos 
vienam principui ir jo valdomos, vyriškojoje kultūroje 
jau yra išnykusi. Čia vyrauja daugingumo principas, kuris 
atskiras žmogiškosios kūrybos sritis vis labiau tolina vieną 
nuo kitos, vis labiau jas specializuoja ir tuo būdu vis la- 
biau gyvenimą skaldo ir smulkina. Darbo pasidalinimas, 
šito darbo specializavimas yra ryškus ten, kur tik įsigali 
vyriškasis principas. Su vyro dvasios įsigalėjimu žengia 
specializacijos įsigalėjimas ir gyvenimo atomizavimas. 
Vyras kuria tik vienoje ir paprastai siauroje srityje, nes jis 
pasitenkina laimėjęs objektyvinių tobulos formos kūrinių. 
Tuo tarpu tokių konkrečių ir regimų kūrinių laimėti galima 
ir labai siauroje srityje, nepaisant gyvenimo visumos. 

Trys tad pagrindinės žymės charakterizuoja vyriškąją 
kultūrinę kūrybą: 1) objektyvavimas, arba linkimas kūry- 
bą apreikšti regimais viršiniais pavidalais, 2) formavimas, 
arba linkimas kūrybai laimėti tobulą formą, tuo būdu pers- 
varą atiduodant ne turiniui, bet lyčiai, 3) specializavimas, 
arba linkimas kurti tik vienoje aprėžtoje srityje, palie- 
kant šalia gyvenimo visumą ir net artimas sritis. Šitų žy- 
mių susekimas mums kaip tik ir leis suprasti, kad totemis- 
tinė kultūra iš tikro yra vyriškoji kultūra, kad konkrečios 
josios apraiškos yra ne kas kita kaip vienos arba kitos šitos 
žymės įkūnijimas. 


b. Medžioklėir žmogausryšyssu 
gyvuliu 
Totemistinis žmogus su gyvuliais santykiavo dvejopu 
būdu: jis juos medžiojo ir jis jautė su kai kuriomis jų rūši- 
mis ypatingą giminystę. Jau vien tas faktas, kad tokių san- 
tykiavimo formų mes nerandame matriarchatiniame kul- 

tūros cikle, kuriame persvarą turėjo moteriškasis pradas, 
rodo, kad šitie du santykiavimo būdai turi ankštų ryšių su 
vyro dvasia. Moteris niekados nebuvo medžiotoja ir nie- 
kados nejautė artimumo tarp savęs ir gyvulio. Ir tai nėra 
atsitiktinis istorijos padaras. 

Medžioklė yra ne tik ekonominis, bet ir psichologinis 
dalykas. Ji savo veikėjuje suponuoja du pagrindiniu nusi- 
teikimu: didelį aktyvumą ir stiprų nusiteikimą žudyti. 
Jeigu šitų nusiteikimų trūksta, medžioklė neturi psicholo- 
ginio pagrindo ir net ekonominiu atžvilgiu nėra sėkminga, 
Fiziniu atžvilgiu medžioklė nėra sunkesnė už žemės dar- 
bą. Gal yra net aivirkščiai. Todėl moteris vengė medžioklės 
ne dėl josios sunkumo. Taip pat vargiai būtų galima įro- 
dyti, kad moteriai trūksta medžioklės reikalaujamo fizinio 
vikrumo. Moteris nuo medžioklės atsisakė dėl to, kad me- 
džioklė yra priešinga moters prigimčiai. Moters dvasia 
nesiveržia į viršinį veiklumą. Ji nėra kovos dvasia. Moters 
dvasia yra daugiau susitelkusi savyje. Ji daugiau laukia 
negu ieško. Tuo tarpu nei susitelkimas savyje, nei laukimas 
nėra tokios ypatybės, kurios tiktų medžioklės reikalavi- 
mams. Medžioklės reikalaujamas didelis viršinis aktyvu- 
mas neranda atramos vidiniame moters nusiteikime. Iš 
kito šono, moteris iš esmės priešinasi žudymui. Moteriš- 
kasis principas yra gimdąs, bet ne žudąs. Pasibjaurėjimas 
krauju, kas galima pastebėti kiekvienoje normalioje mote- 
ryje, turi gilų metafizinį pagrindą moters būtybėje. Tuo 
tarpu medžioklė kaip tik yra surišta su žudymu ir su krau- 
jo praliejimu. Todėl moteris, sekdama giliausiais savo 
prigimties palinkimais, kaip tik nuo josios ir atsisakė. Rei- 
kalas veikti iš viršaus ir reikalas žudyti susikerta su mo- 
ters prigimtimi ir tuo pačiu pastūmi moterį ieškoti ekono- 
miniame gyvenime kitokių formų kaip medžioklė. 

Medžioklės reikalavimai vyro prigimtyje kaip tik ir 
randa savo atramą. Vyras yra viršinio veiklumo principas. 
Vyras taip pat nesibijo kraujo ir gąli žudyti. Tuo būdu jis 
savo vidumi patenkina medžioklės reikalavimus. Medžiok- 
lė yra vyro sukurta ne atsitiktinių aplinkybių dėka, bei 
kilusi iš pačios vyriškosios dvasios struktūros. Vyras eko- 
nominėje srityje pasirinko tokią gyvenimo formą, kuri bu- 
vo artimiausia jo prigimčiai. Štai kodėl medžioklė yra 
vyraujanti totemistiniame cikle ir štai kodėl josios neran- 
dame matriarchatinėje kultūroje. 

Vyriškoji dvasios struktūra apsprendė ir žmogaus ry- 
šį su vienos arba kitos rūšies gyvuliais. Jau esame sakę, 

kad totemizmas anaiptol nėra gyvulių kultas. Tai tik jau- 
timas tam tikros giminystės su gyvulių. Kitaip sakant, 
totemistinis nusiteikimas yra kažkokio žmoguje ir gyvu- 
lyje bendro prado išgyvenimas. Žmogus sueina į giminin- 
gus santykius su gyvuliu todėl, kad jis gyvulyje ir pačiame 
savyje jaučia kažkokį bendrą dalyką, kuris juodu riša ir 
jungia. Kadangi tokio jautimo nėra matriarchatinėje kul- 
tūroje, kuri buvo apspręsta moteriškosios dvasios, tai aišku, 
kad šitas žmogaus artimumas gyvuliui yra pažadintas vy- 
riškojo principo. Vyriškasis pradas ir jo apspręstas žmo- 
gus pergyveno save ir gyvulį kaip atstovaujančius tam 
pačiam principui. Vyras matė gyvulyje kažką, ką ir pats 
turi, kam ir jis pats atstovauja. 

Ieškodami šito prado esmės, turime Ecnt truputį dirs- 
telti į gyvulio užimamą kosmo sąrangoje vietą. Kiekvie- 
noje būtybėje esama receptyviojo ir aktyviojo prado. 
Bet kosmo kūrime šitų dviejų pradų pasirodymas ėjo tam 
tikru nuoseklumu. Šiandien mes žinome, kad medžiaga nė- 
ra tokia inerti ir pasyvi, kaip apie ją buvo seniau manoma. 
Medžiagoje taip pat esama aktyviojo poliaus, kuris ap- 
sprendžia medžiagos ypatybes. Bet, iš viršaus žiūrint, šitas 
medžiagos aktyvumas yra nepastebimas. Iš viršaus me- 
džiaga atrodo kaip visiškai pasyvus principas. Augmenys 
šito pasyvumo turi jau žymiai mažiau. Jų augimas, žydėji- 
mas, vaisių vedimas — vis tai yra funkcijos, kurios supo- 
nuoja gyvą veiklumą. Vis dėlto šitas augmenų veiklumas 
yra dar didžiumoje tik vidinis. Iš viršaus augmuo kaip ak- 
tyvus principas pasirodo tik savo padarais. Paties šito 
veikimo mes dar nepastebime. Augmuo yra pririštas prie 
medžiagos ir tuo būdu dalyvauja josios pasyvume. Gyvuly- 
je aktyviojo principo apsireiškimas kosmo kūrime pirmą 
kartą išeina aikštėn. Gyvulys yra pirmutinis, kuris yra 
Jaisvas erdvėje. Gyvulys yra pirmutinis, kuris viršinį veik- 
lumą parodo visai apčiuopiamu būdu. Gyvulinis principas 
kosmo sąrangoje reiškia individualizuojantį pradą erdvė- 
je. Augmenys yra susiję su žeme ir sudaro su ja tarsi viene- 
tą. Tuo tarpu gyvuliai atitrūksta jau nuo žemės, juda lais- 
vai erdvėje ir savo veikimą apreiškia regimomis formomis. 
Šita prasme galima visai teisingai gyvulį vadinti laisvo 
aktyviojo principo pirmuoju atstovu. Gamtos gyvenime 
gyvulys yra viršinio veiklumo principas. Ė, 

Tokio viršinio veiklumo principas yra ir vyras. Štai 
kodėl jis matė gyvulyje pradą, kuris yra sykiu ir jame 
pačiame. Šitą pradą jaučia savyje kiekvienos kultūros 

vyras. Bet kad sų gyvuliu susigiminiavo tik totemistinio 
ciklo žmonės, tai tam buvo specialių priežasčių. Pagrindo 
kultūros žmogus yra gamtos vaikas. Jis dar nėra atsisto- 
jęs prieš gamtą ir nėra suvokęs josios skirtingumo. 
Jis todėl savyje vykstančių ir esančių dalykų nei neiden- 
tifikuoja su gamta, nei nuo josios neatskiria. Jis juose 
gyvena, ir gamta gyvena jame. Todėl ypatingo žmogaus 
ryšio sų gyvuliu pagrindo kultūroje nerandame. Jo taip 
pat nerandame nė aukštosios kultūros gyvenime. Aukš- 
tosios kultūros žmogus jau yra gamtos valdovas. Jis 
jau yra atsiskyręs nuo gamtos. Jis jau yra perėjęs į 
dvasios sritį, ir kiekvieną panašumą su gamta jis pergy- 
vena jau tik analogiškai, kaip einantį iš kitokio šaltinio 
ir turintį kitokius pagrindus. Totemizmo atsiradimas iš 
esmės yra surištas su kamieno kultūra. Kamieno kul- 
tūros žmogus, kaip jau esame minėję, yra gamtos bro- 
lis. Jis gamtą pergyvena kaip sau lygią. Jis jaučiasi esąs 
tokioje pat plotmėje, kaip ir gamtinis pasaulis. Todėl 
visai suprantama, kad gamtiniai procesai tokio žmogaus 
yra laikomi jo paties procesais ir sąmoningai kaip tokie 
yra teigiami. Kamieno kultūros vyras, atstovaudamas ak- 
tyviajam pradui ir matydamas gyvulyje realizuotą taip 
pat aktyvųjį pradą, padarė jo vidinį nusiteikimą visai 
atitinkančią išvadą, kad tarp žmogaus ir gyvulio yra 
vidinis atitikimas ir vidinė giminystė. Bet šitokia išvada 
yra grynai: vyriška išvada. Ji nebuvo padaryta mote- 
riškosios dvasios apspręstoje kultūroje. Iš kito šono, vy- 
ras, nors ir visą gamtą pergyveno kaip sau lygią, ne- 
pajautė ypatingų ryšių su augmenimis, nes augmenys 
atstovauja jau kitokiam principui. Ypatingą ryšį su augme- 

nimis, kaip matysime vėliau, pajautė moteris. Augali- 
nių totemų todėl yra kuo mažiausiai, ir tie patys nėra 
charakteringi totemistiniam ciklui, nes jie yra rezultatai 
totemistinio ciklo susidūrimo su matriarchatiniu ciklu. 
Šitoks žmogaus ryšio su gyvuliu aiškinimas galbūt 

ir galėtų prisidėti prie tamsios totemizmo problemos nu- 
švietimo. Apskritai reikia pasakyti, kad kamieno kultū- 
ros aiškinimas gali būti pagrįstas tik žmogaus dvasios 
diferenciacija pagal lyties principą, ir atskiros šitos kul- 
tūrinės apraiškos gali būti atskleistos tik ryšium su 
moteriškąja arba vyriškąja dvasios struktūra. Totemis- 
tinėje kultūroje esanti medžioklė ir toteminis žmogaus 
ryšys su gyvuliu vyriškojo principo šviesoje, atrodo, 
duodasi neblogai išaiškinami. Vyras šiosios kultūros gy- 

venime medžiojo dėl to, kad jį į šitą ekonominę formą stū- 
mė jo viršinis veiklumas ir jo palinkimas žudyti. Jis su- 
sirišo su gyvuliu ypatingais ryšiais dėl to, kad gyvu- 
lyje ir savyje jis matė tą patį aktyvumo apsireiškimą 
ir išgyveno gyvulį kaip sau lygų. 


c. Saulės kultas 


Soliarinis principas ir pačioje mitologijoje, ir realiame 
gyvenime, kaip matėme kalbėdami apie totemizmo re- 
ligiją, yra vyriškas principas. Saulė yra susijusi su visa 
vyriškąja dvasia ir su visa vyriškąja kultūra. Daug kas 
šitą susijimą bando aiškinti viršinėmis aplinkybėmis. Vy- 
ras nuo pat kultūros pradžios esąs medžiotojas. Tuo tarpu 
saulės reikšmė medžioklei esanti neabejotina: pagal ją 
medžiotojas orientuojąsis miške, pagal ją jis sugebąs 
surasti kelią namon, saulėtomis dienomis ir pati me- 
džioklė esanti sėkmingesnė. Neneigiant šitokio aiškinimo 
teisingų pusių, vis dėlto reikia pastebėti, kad saulės 
susijimo su vyriškąja kultūra minėtos aplinkybės negali 
išaiškinti visoje pilnumoje. Visai tiesa, kad medžioklei 
saulė yra naudinga ir net reikalinga, Bet nereikia už- 
miršti, kad augmenims saulės veikimas yra dar reikšmin- 
gesnis. Saulė augmenų gyvenime yra tiesiog tikrasis 
gyvybės šaltinis. Einant tad minėto aiškinimo keliu, rei- 
kėtų prileisti, kad matriarchatiniame kultūros cikle, kuris 
vertėsi augmenų auginimu, saulė turinti turėti dar didesnę 
pagarbą. Tuo tarpu yra kaip tik priešingai. Moteriškoji 
kultūra savo garbinimo objektu pasirinko ne saulę, nors 
ji ir teikė moters auginamiems augmenims gyvybę, bet 
mėnulį, kuris jeigu su augmenimis ir turi kokį nors ryšį, 
tai tik iš tolo ir žymiai mažesnį negu saulė. Vadinasi, 
saulės kulto praktinio gyvenimo reikalais tinkamai išaiš- 
kinti negalima. Čia reikia eiti į vyro prigimtį ir saulės 
kultą sieti su vyriškosios dvasios struktūra. Vyras saulę 
garbino dėl to, kad ji atitiko jo dvasios reikalavimus 
ir šituos reikalavimus patenkino. 

Saulės kulte galbūt geriau negu kur kitur pasirodo 
vyriškoji prigimtis ir vyriškasis pasaulio suvokimo bū- 
das. Jau Genezės pradžioje pasakyta, kad Dievas sutvėrė 
saulę, kad ji šviestų dienai: „Dievas padarė du didžiuoju 
dangaus žiburiu: didesnįjį žiburį dienai valdyti ir mažes- 
nįjį žiburį nakčiai valdyti“ (1, 16). Jau čia glūdi aiški 
mintis, kad saulė ir diena yra surištos savo esmėje. Tik 

saulė padaro, kad yra diena. Šiaurės vadinamosios 
baltosios naktys nėra diena, ir dienos gyvenimas jose 
nevyksta, nes nėra saulės. Saulė padaro, kad daiktai 
įgyja ryškių kontūrų, tampa aiškūs, regimi ir suprantami. 
Dieną, kai šviečia saulė, nėra jokių paslapčių. jokių 
misterijų, jokių neaiškumų. Dienos metu daiktai gyvena 
kiekvienas savą gyvenimą: šviesa juos individualizuoja 
ir atskiria nuo kitų. Dienos šviesa sutrauko nematomus 
ryšius tarp daiktų ir aukštesnio pasaulio. Dienos pa- 
saulis yra aiškumo, tvarkos ir dėsnių pasaulis. Tasai 
pirmykštis chaosas, kuris, atrodo, apsireiškia naktį, dieną 
esti nugalimas ir nustumiamas į būties gelmes. Diena 
atskleidžia būties paviršių, kuriame jau žymu kosmas, 
harmonija, dėsningumas ir apvaldymas. 

Sitame dienos pasaulyje vyras jaučiasi geriausiai. 
Dieną vyras instinktyviai suvokia, kad pasaulio valdovu 
jis gali būti tik padedamas saulės šviesos. Vyras yra 
racionalistas. Su daiktais jis santykiuoja ne tiek intui- 
tyviai, kiek racionaliai. Jis nori daiktus matyti tokius, 
kokie jie yra. Vyriškasis ratio nepakenčia neaiškumo, 
nepakenčia misterijų ir bendrumo, nes jis gali ap- 
rėpli tik tai, kas yra aišku ir kas yra atskira. Kiek- 
vienas daiktų ryšys tarp savęs arba su aukštesniu pa- 
sauliu yra kliūtis, kad ratio pažintų daiktą ir jį apval- 
dytų, neš racionalus pažinimas yra pirmasis pasaulio 
apvaldymo aktas. Ratio savo veikimu sutrauko visus 
ryšius, kurie sieja vieną daiktą su kitu. .Todėl tada, kai 
daiktas yra labiausiai aiškus, labiausiai atskirtas nuo kitų, 
kada yra mažiausiai paslapčių ir bendrumo, tada ratio 
veikia geriausiai ir tada jo veikimas yra sėkmingiausias. 

Toks metas kaip tik ir yra diena. Diena patenkina 
visus ratio reikalavimus. Todėl ratio dieną ir veikia ge- 
riausiai. Dažnai sakoma, kad didžios idėjos gema naktį. 
Tai gali būti visai tiesa, nes šios idėjos daugiausia yra 
intuicijos padaras. Tuo tarpu intuicija, kaip matysime 
vėliau, geriausiai veikia naktį. Štai kodėl vyras, ryškaus 
tipo vyras, racionalistas ir intelektualistas, nemėgsta 
nakties. Naktį vyras miega, vadinasi, ilsisi. Vyras kuria 
dieną. Dienos gyvenimas yra vyriškasis gyvenimas. Nak- 
" tis, kap netrukus matysime, vyro sukurtoms net ir religi- 
nėms formoms atrodo kaip blogio apsireiškimas ir pir- 
mykščio chaoso atsiskleidimas. 

Bet dieną kuria saulė. Saulė nudengia nuo daiktų 
paslapčių šydą, juos išskirsto ir suskaldo. Saulė yra 

aiškumo ir atskirumo principas. Saulės šviesa nėra ref- 
lektorinė kaip mėnulio. Todėl ji yra stipri, perskverbianti 
daiktą ir net paslėptas smulkmenas iškelianti aikštėn. 
Štai kodėl vyriškasis ratio, veikdamas dieną, tuo pačiu vra 
surištas su saule. Ratio be aiškių objektų yra bejėgis. 
Tuo tarpu aiškumas yra galimas tik saulės šviesoje. Ratio 
todėl saulėje mato materialinę savo veikimo atramą. Ir 
čia kaip tik glūdi giliausios saulės kulto šaknys. Pirminis 
vyras, kuriame vyriškasis principas atbudo ir apsireiškė 
visa savo galia, pradėjęs suvokti pasaulį racionaliu bū- 
du, savaimingai pajautė, kiek šitas jo suvokimas pri- 
klauso nuo saulės. Saulė todėl pirminiam vyrui buvo 
toks pradas, iš kurio kyla racionalaus — vyriško veikimo 
jėga ir galia. Pirminis vyras tiesė rankas į saulę ir 
ją garbino ne todėl, kad ji jį šildė, kad ji rodė jam kelią 
miške ir namo, bet dėl to, kad ji jam simbolizavo ir reali- 
zavo racionalistinės jo dvasios veikimą ir šito veikimo 
pagrindą — aiškumą. Pirminis žmogus jautė, kad, nesant 
saulės, jo racionalistinis pažinimas būtų labai skurdus, 
labai menkas, kad jo noras įsibrauti į gamtos gelmes ir 
jas savo protu apvaldyti be saulės sukurto aiškumo būtų 
neįmanomas ir tuo pačiu vyriškasis principas nustotų tos 
reikšmės, kurią jis turi savo apvaldančio ir prasiskver- 
biančio pažinimo dėka. Saulės kultas yra pirminio vyro 
racionalistinės dvasios struktūros apraiška. Matriarchati- 
nėje kultūroje kaip tik dėl to nėra saulės kulto, kad ten 
nėra nė racionalistinės dvasios persvaros. Ten vyrauja 
misterijos, kurias saulė naikina. 

Saulės pasirodymas ir dienos pradžia visų amžių ir 
visų kultūrų vyro buvo pergyvenama labai savotiškai: 
džiaugsmingai, entuziastingai ir pamaldžiai. Daugybės to- 
temistinių tautų iniciacijų ceremonijos vykdavo saulei 
tekant. Įšventinamiems jaunuoliams būdavo išpešiojami 
odos plaukai, kad dėl to atsiradęs rausvumas kūną pa- 
darytų labiau panašų į užtekančią saulę. Vėliau su to- 
temistinės dvasios įsigalėjimu visur eina ir saulės tiesiogi- 
nio kulto arba soliarinių dievybių garbinimo įsigalėji- 
mas. Šitas vyriškosios dvasios sąryšis su saule ir su jos 
sukuria diena yra ryškus net ir Krikščionybėje, kuri 
savo esmėje yra anapus vyriškumo ir moteriškumo. Litur- 
gijos kūrėjai Krikščionybėje yra vyrai, nes tik vyrai 
yra aktyvūs liturginių misterijų vykdytojai. Jie todėl 
yra ir liturginių formų autoriai. Taigi labai charakte- 
ringa ir mūsų klausimui gana svarbu, kaip diena ir naktis 

krikščioniškojoje liturgijoje yra išgyvenama ir išreiškia- 
ma. Šitą klausimą yra tyrinėjęs TA. Michelsas““. Štai 
jojo išvados: „Naktis,— sako jis, — liturgijos himnų kal- 
boje priešais turtingą spalvų skalę, taikomą dienai, pasi- 
rodo kaip tamsi, nediferencijuota masė. Mėnulio poezijos 
liturgija nežino. .. Naktis dvelkia įgimtu liturgijai baisu- 
mu. Naktis liturgijai yra gili, šešėlinga tamsa, šmėkliška, 
sunki, juoda, klaidinanti šviesa, kuri visa slegia, debe- 
singa, chaotiška, maištinga, slegianti. Ji ateina kaip kenks- 
minga rimtis, kaip pančiai, kaip miegūstumo metas, kada 
ligoniai kenčia, žmogžudžiai plėšia ir žudo, krūvos de- 
moniškų galybių slankioja aplinkui ir klasta bei apgaule 
veda žmones į nusikaltimus ir nuodėmes“*?. Tiesa, litur- 
gija neneigia, kaip pastebi ir Michelsas, kad naktis taip 
pat turi ir savų gėrybių. Bet šitos gėrybės yra dau- 
giau fizinio pobūdžio: jėgų atgavimas, poilsis. .. Tuo tarpu * 
diena .„ryšium su naktimi yra puiki dovana. Pats Dievas 
ją yra sutvėręs, rytą sujungdamas su vakaru“*. .. Ypatinga 
Meile liturgija pasitinka užtekančią saulę“??. Todėl diena 
ir naktis yra ir skirtingai traktuojamos: jos turi skirtin- 
gą savo ethos ir skirtingas savo funkcijas. Žmogaus pri- 
rengimas dienai ir nakčiai liturgijoje yra taip pat skirtin- 
gas. Nakties maldos turi daugiau didaktinio kontempliaty- 
vinio pobūdžio. Tai tarsi pastangos apsaugoti žmogų nuo 
nakties baisingų misterijų. Tuo tarpu dienos maldos yra 
daugiau entuziastinio lyrinio pobūdžio““. Liturgija žino tik 
vieną palaimintą naktį, būtent Kristaus prisikėlimo naktį, 
kada mirtis, chaosas ir visos demoniškos galybės buvo 
nugalėtos. Bet ir ši naktis yra palaiminta ne tiek pati 
savyje, kiek anuo triumfiniu Kristaus žygiu. Apskritai 
naktis, kada „illabitur tetrum chaos“, liturgijoje yra 
siaubinga. Tai nėra žmogiškasis jausmas. Tai yra vyriš- 
kasis nakties išgyvenimas, nes, kaip matysime trečiajame 
šitos studijos skyriuje, matriarchatinio principo. valdo- 
mas gyvenimas nakties „nėra supratęs kaip baisingos. 
Atvirkščiai, visos matriarchatinės kultūros misterijos, ku- 
riomis šis ciklas ypatingai pasižymėjo, yra susietos su 


32 Tag und Nacht in den Ferialhymnen // Jahrbuch fūr Litur- 
giewissenschaft, 1922. 

3 Op. cit., 69 p. 

* Pig. himno žodžius: „Oui mane iunctum vesperi diem vocari 
praecipis“, 

35 Ibid. 

30 Pig. op. cit., 72 p. 

naktimi. Iš to ir kilo mėnulio kultas ir visa lunarinė ma- 
triarchatinės kultūros mitologija. 

Visa tai rodo, kad saulės kultas yra vyriškojo prin- 
cipo apsireiškimas religinėje srityje. Išgyvendamas dieną 
kaip ypatingai susijusią su savo dvasios struktūra, vy- 
ras ir saulę išgyveno kaip dienos priežastį ir sykiu savo 
racionalaus veikimo simbolį. Šiuo atžvilgiu saulė vyrui 
buvo ne astronominis kūnas, bet viso vyriškojo gyvenimo, 
veikimo ir mąstymo išraiška. 


2. Linkimas objektyvuoti 


Kalbėdami apie kultūrinės kūrybos santykius su lytimi 
minėjome, kad viena pirmųjų vyriškosios kūrybos žymių 
yra linkimas į objektyvinius pavidalus. Vyriškoji kūryba 
vyksta ne tiek dvasios gelmėse, kiek stengiasi išeiti 
į paviršių ir apsireikšti regimais bei konkrečiais pavi- 
dalais. Linkimas objektyvuoti yra susijęs su visa vyriš- 
kąja prigimtimi. Šita žymė yra ryški ir totemistinėje 
kultūroje. Dar daugiau, ji kaip tik ir sudaro patį cha- 
rakteringiausią totemistinės kultūros bruožą. Kiek pra- 
dinė kultūra vyko daugiau žmogaus dvasios viduje, men- 
kai apsireikšdama iš viršaus, tiek totemistinė kultūra, 
kaip vyriškojo principo padaras, yra periferijos kultūra. 
Čia glūdi giliausia priežastis, kodėl materialiniu atžvil- 
giu totemistinė kultūra, palyginta su pradine kultūra, 
reiškia didžiulę pažangą. Žmogaus pakrypimas iš vidaus 
į paviršių, į apčiuopiamas formas tuo pačiu pastūmėjo 
visą kultūrą į tokias sritis, kuriose šitos formos gali būti 
geriausiai realizuotos. Tai ir yra materialinė kultūros 
sritis. Todėl totemistinėje kultūroje ir matome išaugant 
techniką, pritaikomojo meno pradmenis, amatus, prekybą, 
visuomeninę organizaciją ir apskritai miesto kultūrą. 
Noras objektyvuoti vedė totemistinį žmogų į gamtą, vertė 
jį šitą gamtą pajungti savo tarnybai. Viršinio savo gyveni- 
mo suorganizavimas miestine lytimi ir pastangos gamtą 
apvaldyti magišku būdu yra charakteringiausios totemiz- 
mo apraiškos ir sykiu geriausi vyriškojo principo per- 
svaros įrodymai. 


a. Miestinė gyvenimo forma 


Bet katra lytis — vyriškoji ir moteriškoji — turi savą 
Aimo ir veikimo formą, kuri apgaubia visus vyro ir 

moters darbus. Žmonijos intuicija nuo neatmenamų laikų 
viešąjį gyvenimą yra skyrusi vyrui, 0 šeimyninį pri- 
vatinį gyvenimą — moteriai. Namai ir pasaulis pasidarė 
moteriškojo ir vyriškojo veikimo išraiškos ir net tam 
tikra prasme simboliai. Pasaulyje ir namuose telkiasi 
vyriškoji ir moteriškoji dvasia su visais savo princi- 
pais, su visomis savo Žymėmis, su visais savo uždavi- 
niais ir siekimais. Pasaulis yra vyriškojo buvimo ir vei- 
kimo forma. Namai yra moteriškojo buvimo ir moteriš- 
kosios kūrybos forma. Tai nėra dvi atskiros gyvenimo 
sritys, kurios viena nuo antros skirtųsi materialiniais 
savo objektais. Tai yra du skirtingi būdai (modi). Jie 
skiriasi vienas nuo antro ne materialiniais objektais arba 
atskiromis sritimis, bet formaliniu žmogaus dvasios nu- 
sistatymu visų sričių atžvilgiu. Pasaulis ir namai reiškia 
ne tam tikrą žmogaus apsiribojimą, bet tik tam tikrą jo 
santykiavimą su visa būlimi ir su visu gyvenimu. Namų 
kultūra,kaip ir pasaulio kultūra, apima visą gyvenimą. 

Pasaulio kultūra yra sukurta ir palaikoma vyro. Kai 
sakoma, kad vyras išeina iš namų ir eina į pasaulį, tai 
reiškia ne tai, kad vyras eina į mokslo, meno ir visuomeni- 
nio gyvenimo sritis, bet tai, kad jis taip visą gyvenimą 
formuoja, kad rezultate gaunamas savotiškas buvimo bei 
veikimo būdas, kurį mes ir vadiname pasauliu. Mokslas, 
menas ir visuomeninis gyvenimas šitame veikime yra 
tik atskiros sritys, kurias gali liesti ir moteriškasis vei- 
kimas. Bet šitas moters veikimas tose pačiose srityse jau 
bus skirtingas nuo vyro veikimo. Moters veikimas tose 
pačiose gyvenimo srityse sukuria namų dvasią ir namų 
kultūrą. Pasaulio kultūra kyla tada, kai vyras gyvenimą 
formuoja pagal savo dvasios ypatybes, apreikšdamas jose 
minėtas vyriškosios kūrybos žymes. Pasaulio kultūra yra 
objeklyvavimo, formavimo ir specializavimo padaras. Kai 
vyras savo kūrybą objektyvuoja regimais pavidalais, kai 
jis stengiasi ją apvilkti tobulomis formomis, kai jis ją 
suskaldo į atskiras sritis, jis tuo pačiu sukuria pasaulio 
kultūrą. Vyras yra pasaulio kultūros kūrėjas, ir pasaulio 
kultūra yra vyriškosios kūrybos simbolis. 

Ir štai pasaulio kuliūros kūrimas geriausiai vyksta 
miestinėje formoje. Jau pats miesto įkūrimas reiškia pri- 
taikymą visų tų žymių, kurias turi vyriškoji kūryba. 
Visų pirma miesto įkūrimui reikia didelio viršinio veik- 
Jumo, reikia taip pat didelės organizuojamosios galios. 
Gyventojų ir jų gyvenamųjų vietų sutelkimas krūvon 

ir jų visų sujungimas į tam tikrą vienetą reikalauja di- 
delio objektyvavimo. Miestui reikia taip pat ir speciali- 
zacijos, nes miestinis gyvenimas turi patenkinti įvairių 
polinkių žmones ir jų reikalus. Iš kito šono, tolimesnis 
miesto išsiplėtojimas ir gyvenimas jame taip pat geriausiai 
patenkina vyriškosios prigimties linkimą. Miesto gyveni- 
mas vyksta ne namie, bei viešumoje. Mieste nėra tikra 
prasme namų židinio. Namai mieste reiškia tik pastogę ir 
poilsio „vietą. Visa kultūrinė kūryba vyksta mieste ne 
namie, bet pasaulyje. Ir tai kaip tik atitinka vyro dvasią. 
Vyras nėra namų žmogus. Savo prigimtimi labiau linkda- 
mas į viršinį veiklumą, jis nori ir visą savo veikimą 
perkelti į viešumą. Jis nori objektyvuoti, organizuoti ir 
specializuoti. Ir tai kaip tik jį stumia iš namų, nes na- 
muose nė vienas šitas vyriškasis linkimas, kaip matysime 
trečiajame skyriuje, negali būti patenkintas visu pilnumu. 
Namai yra tokia gyvenimo ir kūrybos forma, kur viešpa- 
tauja sintezė, vidinė dvasia ir bendruma. Todėl vyras 
savai kūrybai yra reikalingas kitokios aplinkos negu 
namai. Į namus jis grįžta tik atsigaivinti. Namuose vyras 
ilsisi. Bet dažniausiai čia jis nekuria, Vyro kūrybos sim- 
bolis yra romėniškasis Forum. Todėl miesto gyvenimas, 
kurio centras kaip tik ir yra šitas forum, geriausiai pa- 
tenkina vyriškosios dvasios reikalavimus. 

Todėl pirminis vyras, ieškodamas savo veikimui ly- 
čių, kaip tik ir pasirinko viešojo savo gyvenimo forma 
miestinį gyvenimą. Totemizmo susiorganizavimas miesti- 
nėmis formomis nėra atsitiktinis dalykas, bet kilęs iš 
pačios vyriškosios prigimties. Totemistinė visuomenė, bū- 
dama apspręsta vyriškojo principo ir tuo pačiu palenkta 
viršinio veiklumo dėsningumui, savaiminpgai susibūrė į 
miestus ir miestiniu gyvenimu apvilko savo viešąjį vei- 
kimą. Štai kodėl totemistinėje kultūroje mes randame ' 
aiškių miesto pradmenų. Ir štai kodėl matriarchatinėje 
kultūroje miestų nėra. Moteriai miestas yra svetimas. 
Ji jaučiasi mieste tarsi apiplėšta ir apnuoginta. Mies- 
tas nutraukia nuo žmogaus susikaupimo, vienatvės ir 
tylos skraistę. Visa tai moteris gali sunkiai pakelti. Mo- 
teriai namai yra daugiau negu tik pastogė ir poilsio vieta. 
Moters kūryba išauga iš namų tylos, iš namų židinio su- 
sikaupimo ir ramybės. Tuo tarpu miestas šitą susikaupi- 
mą ardo, braunasi į namus ir tuo pačiu pakerta moters 
kūrybos šaknis. Todėl kur tik viešajame gyvenime įsi- 
gali moteriškojo principo persvara, ten visados šitas 

gyvenimas organizuojasi tokiomis formomis, kurios nėra 
panašios į miestinį veikimą ir į miestinę kūrybą. Mo- 
teris organizuoja kaimą, nes kaimas, kaip matysime vėliau, 
patenkina moteriškosios dvasios reikalavimus kurti tyloje 
ir namų židinio susikaupime. Įcentrinis moters kūrybos 
pobūdis ją savaime veda į namus, nes namai yra sintetinė 
kultūros lytis, ir luo pačiu į kaimą, nes kaimo centre kaip 
tik ir stovi namai. 

Vyriškojo tad prado persvaroje mes kaip tik ir randame 
giliausią išaiškinimą, kodėl totemistinės kultūros gyveni- 
mas pasuko į miestines formas. Tai padarė ne atsitiktinės 
aplinkybės, ne amatų ar prekybos atsiradimas, bet pati 
vyriškoji dvasia, kuri taip pat sukūrė ir amatus, ir pre- 
kybą, ir pramonę ir visa tai suorganizavo miesto gyve- 
nimo formomis. Vyro linkimas veikti viršiniu būdu stu- 
mia jį į pasaulį, o pasaulio kuliūra konkrečioje savo ap- 
raiškoje organizuojasi miestinėmis lytimis. Totemistinė 
kuliūra yra vyriškoji kultūra, ir todėl ji yra sykiu ir 
miestiškoji kultūra. 

b. Magija 


Maginių priemonių vartojimas yra charakteringiausia 
totemizmo žymė. Ji mums atskleidžia dar vieną įrodymą, 
kad totemistinė kultūra iš tikro yra vyriškojo principo 
padaras. Kalbėdami apie lyties santykius su kultūra minė- 
jome, kad vyriškoji kultūra yra prigimties apipavidali- 
nimas. Vyras, norėdamas savo kūrybą objektyvuoti regi- 
mais pavidalais, tuo pačiu yra priverstas siekti tobu- 
los formos, arba, kitaip sakant, apipavidalinti gamtos 
duotą medžiagą. Perkelti savo dvasioje turimas idėjas 
į viršinį pasaulį ir šitą pasaulį pagal jas suformuoti — 
štai pagrindiniai vyriškosios kūrybos uždaviniai, 

Bei gamtos apipavidalinimas eina žingsnis žingsnin 
su josios valdymu. Apipavidalinta gamta yra apvaldyta 
gamta „palenkta žmogaus reikalams ir visam jojo gyve- 
nimui. Apipavidalindamas gamtą, žmogus realizuoja joje 
savo idėją, kitaip sakant, gamtinio daikto turimą lytį 
papildo ir pratęsia sava daiktui suteikta lytimi, kuri daik- 
tą padaro priklausomą nuo žmogaus. Todėl vyriškoji 
kūryba per gamtos apipavidalinimą visados eina prie 
gamtos valdymo. Vyriškoji kultūra yra ne tik gamtos 
apipavidalinimas, bet ir gamtos valdymas. Genezės po- 
sakyje „subicite terram et dominamini“ prabyla vyriško- 
sios dvasios balsas. 


o LŽ 


Gamtos valdymo galima siekti dvejopu būdu: techniniu 
ir maginiu. Technika yra gamtos valdymas įrankiu. Ma- 
gija yra gamtos valdymas žodžiu. Juodvi nuo viena, 
antros skiriasi ne savo esme, bet tik savo veiksena, kuria 
abi siekia to paties rezultato. Pirminis žmogus, neturė- 
damas tobulų įrankių, negalėjo gamtos valdyti techniniu 
būdu. Jis todėl pasirinko maginį būdą, kuris buvo arti- 
mesnis ir dvasinei jo struktūrai. Maginis gamtos valdy- 
mas yra vidinis gamtos privertimas. Tuo tarpų technika 
daugiau iš viršaus pavergia gamtą ir ją sukausto. Kamieno 
kultūros žmogus, santykiaudamas su gamta kaip lygus 
su lygiu, tarėsi galėsiąs atspėti gamtos paslaptis ir ma- 
ginėmis priemonėmis gamtos vyksmą galėsiąs palenkti 
savo reikalams. Burtai ir apskritai visos maginės prie- 
monės čia buvo kelias gamtai valdyti. W. Schmidtas 
šiuo atžvilgiu gražiai yra pastebėjęs, kad „totemizmas, 
kaip pasaulėžiūros dalis, turėtų būti suprastas ir dėl 
to tiriamas kaip toks, kuris be asmeninių dievų — kar- 
tais net prieš juos — stengiasi grynai daiktiniu būdu 
siekti gamtos pažinimo ir josios valdymo. Kelias į šį da- 
lyką yra burtai...“*" Burtai, teisingai pastebi Fr. Ker- 
nas““, yra senesni negu kamieno kultūra. Jų pradmenų 
jau galima pastebėti ir pagrindo kultūros vėlyvajame tarp- 
snyje, ypač tasmanoidų kultūroje. Vis dėlto ten jie yra 
dor necharakteringi. Tik kamieno kultūra, ir specialiai 
lolemislinis josios ciklas, išvystė burtus ligi charakterin- 
gos ir ryškios santykiavimo su gamta formos. Šiuo metu 
kaip tik atsirado burtininkų specialistų, kurie bandė pa- 
lenkti gamtos vyksmą žmogaus laimei. „Ankštoje ir dar- 
bą pasidalinusioje visuomenėje,— sako Fr. Kernas,— 
išaugo ypatingi gamtos ir dvasių valdymo menininkai. 
Tai buvo žmonės, kurie gyveno burtams daryti, lietui 
pašaukti, ligoms gydyti, priešams apžavėti, medžioklės 
gyvuliams pagausinti ir kurie sugebėjo iš to gerai gyventi. 
Tai buvo virtuozai tuo metu bendrai mėgto meno paaštrinti 
gyvenimo jausmą apsvaigimu, šokiais, muzika, pasninku 
ir kitomis asketinėmis priemonėmis... Šitie sugestijos 
meisteriai daugino ligi begalybės kulto ir burtų galimy- 
bių, santykių ir veiksmų sumą taip, kad tarp žmonijos 
ir senojo josios gamtos ir sąžinės Dievo atsistojo viską 


37 Anthropos, 610 p.. 1915—1916. 
3 Pig. Natur- und Gewissensgott, 408 p. // Kultur- und Universal- 
geschichte. Festschrift f. W. Goetz, Leipzig, 1927. 

uždengiąs ir viską savo reikšmingumu persveriąs neišti- 
riamas maginės metafizikos mokslas. Burtai priverčia ant- 
jausmines galias, o kultas džiugina ir minkština jų širdį““ 
Kamieno kultūros metu maginis žmogaus nusiteikimas 
pasiekė nepaprastą laipsnį. Maginių priemonių kūrimas 
ir pastangos šitomis priemonėmis pavergti gamtą buvo 
tokios gausingos, kad šitoje burtininkiškoje kūryboje 
galėjo lengvai žlugti kiekviena kultūra, jei mMmaginis 
Žmogaus nusiteikimas nebūtų perėjęs aukštojoje kultūroje 
į techninį ir tuo pačiu į labiau suracionalintą ir labiau 
pažabotą nusiteikimą. Nomadinio ciklo kultūra, kuri magi- 
jos nebuvo taip apsėsta, susimaišiusi su totemistine kul- 
tūra; atsvėrė totemizmo palinkimą į burtininkiškas for- 
mas ir tuo pačiu išgelbėjo šią kultūrą nuo pražūties. 
Šita prasme ir Kernas aukštąją kultūrą (aukštoji kul- 
tūra iš minėto susimaišymo kaip tik ir kilo) teisingai 
vadina“ „išganymo kultūra“ (Erlėsungskultur). 

Visa tai rodo, kad totemistinėje kultūroje magija iš 
likro buvo- ne kas kita kaip gamtos valdymo būdas. 
Ir juo labiau.maginės priemonės kamieno kultūroje įsi- 
galėjo, tuo labiau jos artėjo prie grynai techninių for- 
mulių, neturinčių savyje subjektyvaus nusistatymo. Jų 
veikimas vis labiau darėsi panašus į tai, kas šiandien 
teologinėje kalboje yra vadinama „ex opere operato“. 
Vietoje dorinio nusiteikimo čia atsistojo grynai maginės 
technikos priemonės. Ir šitoje maginėje technikoje dar 
labiau apsireiškia magijos prasmė ir jos vaidmuo to- 
temistiniame gyvenime. Jeigu pradinėje kultūroje burtai 
turėjo dar maldos charakterį, tai kamieno - kultūroje, 
ypač totemistiniame cikle, jie dažnai net prarado savo 
prasmę: jie pasidarė nebesuprantami ir savo nesupran- 
tamumu reikšmingi bei efektingi. Burtų nudvasėjimas ir 
jų atitrūkimas nuo subjektyvaus nusiteikimo yra aiškiau- 
sias ženklas, kiek magija yra surišta su gamtos valdymu ir 
sykiu su technine šito valdymo forma. Tolimesnėje savo 
eigoje magija vis labiau pereina į techniką. Magija 
ir technika yra du gamtos valdymo būdai, ir todėl abu 
turi ryšių ne tik su vyriškąja dvasios struktūra, bet ir 
tarp savęs. N, Berdiajevas yra gražiai paaiškinęs ma- 
gijos santykį su gamtos valdymu ir sykiu josios santykį 
su technika. Jo mintys dar labiau atskleis mums tote- 


3 Op. cit., 408—409 p. 
9 Pig. Archiv fūr Kulturgeschichte, 1927. 

mistinio žmogaus mMaginių priemonių prasmę. „Magija,— 
sako Berdiajevas,— yra santykis su gamta... Magija yra 
įtaka gamtai ir gamtos valdymas gamtos paslapčių paži- 
nimo priemonėmis. Magija yra giliai artima gamtos moks- 
lams ir technikai. Magija net buvo pangamtamokslis ir 
pantechnika, vienintelis raktas į visas gamtos paslap- 
tis, Gamtos mokslai ir technika pamiršo savo kilmę: jie 
yra kilę iš magijos. Gamtos mokslai pritaikomąja savo 
praktika stengiasi, kaip ir magija, įgyti valdžią gamto- 
je. Šiandieninis mokslas bando, kaip ir magija, ieškoti 
išminties akmens, pagaminti aukso, atrasti gyvenimo elik- 
syrą, kad prailgintų gyvenimą, ir tt. ... Visa gamtos 
mokslų ir  gamtamokslinės technikos psichologija yra 
artima magijai... Senoji magija nepastebimai prisikėlė 
šiandieninėje technikoje ir skleidžia joje galingą maginę 
jėgą, kurios reikšmė šiandieninei sąmonei yra neaiški'*!. 

Totemistinės kultūros magijoje mes užčiuopiame pirmą 
žmogaus bandymą pasidaryti gamtos valdovu. Pradinės 
kultūros žmogus yra gamtos vaikas. Jis gamtos neap- 
valdo jokia prasme: nei technine, nei magine. Jis tik 
gamtoje gyvena ir naudojasi gamtos sukurtais daiktais. 
Todėl pradinė kultūra yra ne tik neturtinga techniniais 
laimėjimais, bet taip pat gryna ir nuo maginių priemaišų. 
Burtų, kerėjimų, žyniavimų pradinėje kultūroje yra kuo 
mažiausiai. Kamieno kultūros žmogus yra gamtos brolis. 
Bet šitas broliavimasis su gamta neilgai galėjo žmogų 
patenkinti. Jau pačiame kamieno kultūros išsiplėtojime 
žmogus vis labiau stengėsi iškilti aukščiau už gamtą 
ir ją palenkti savo reikalanis. Pastangos gamtą valdyti 
kamieno kultūroje jau aiškiai prasideda. Su šitomis pas- 
tangomis kaip tik ir eina vis didesnis magijos įsigalė- 
jimas. Kamieno kultūros žmogus dar nėra tiek nuo gamtos 
atsipalaidavęs, kad jis galėtų ją valdyti viršiniu būdu. Jis 
dar yra ankštai įsijungęs į visą gamtos gyvenimą, į gamtos 
ritmą ir į josios procesus: Jis todėl nesugeba dar pažiū- 
rėti į gamtą kaip į negyvą padarą, kaip į medžiagą ir 
atitinkamai su ja elgtis. Kamieno kultūros žmogui visa 
gamia yra įsielinta, įdvasinta, kaip ir jis pats. Todėl jis 
santykiuoja su ja vidiniu būdu ir tuo pačiu iš vidaus 
stengiasi ją sau palenkti. Šiam reikalui kaip tik ir gema 
magija, Kamieno kultūros išsiplėtojimo eigoje su žmogaus 
pastangų apvaldyti gamtą didėjimu eina ir maginių prie- 


*! Der Sinn des Schaffens, 337 p. Tūbingen, 1927. 

monių gausėjimas. Gali šitos priemonės išsigimti ir faktiš- 
kai išsigema. Bet jos visados yra aiškios liudytojos apie 
nuo pat žmonijos kūdikystės prasidėjusias žmogaus pas- 
tangas tapti pasaulio valdovu ir gamtoje atgauti tokią 
vietą, kokia žmogui pridera pagal jo prigimtį ir pasky- 
rimą. Todėl anaiptol ne atsitiktinis dalykas, kad totemisti- 
nėje kultūroje magija buvo išsiplėtusi labiausiai. To- 
temistinė kultūra yra vyriškojo prado padaras. Tuo tarpu 
vyras pačia savo prigimtimi yra pašauktas valdyti pasau- 
lį. Kiek moteris jungia pasaulio elementus vidine savo 
jėga, tiek vyras palaiko pasaulio vienybę viršinėmis 
priemonėmis ir viršinėmis formomis. Vyras yra pasaulio 
jungėjas tuo, kad jis priverčia pasaulį paklusti žmogui. 

ita prievarta geriausiai realizuojasi technikoje. Bet ma- 
gija taip pat yra viena iš prievartos formų. Maginėmis 
priemonėmis gamta taip pat yra verčiama išduoti savo- 
paslaptis. Todėl vyras, stengdamasis valdyti gamtą, prie 
technikos, kaip prie tobuliausios valdymo formos, ėjo 
per magiją, kuri patenkino totemistinio vyro nusiteikimą 
ir tuometinius jo santykius su pasauliu. Magija yra vyriš- 
kiausios dvasios kelias ir priemonė tapti pasaulio valdo- 
vu. Tai pirmas bandymas išsilaisvinti iš gamtos priežas- 
tingumo, nors savo išsiplėtojime jis gali žmogų šitam prie- 
žastingumui dar labiau palenkti. 

Magija taip pai yra pirmas žingsnis į pasaulio su- 
mechaninimą ir į jo struktūros suvokimą mechaniniu 
dėsningu būdu. Pradinės kultūros žmogus, būdamas gam- 
tos vaikas, ir gamtą išgyvena kaip organinį dalyką. Jam 
gamta buvo ne tik gyva, bet laisva, jauki, graži ir tam tikra 
prasme laiminga pati ir palaimą teikianti kitiems. Tuo 
tarpu kamieno kultūroje, ypač totemistiniame cikle, šitas 
gamtos išgyvenimas žymiai keičiasi sykiu su Žmogaus 
pastangomis įsigalėti pasaulyje. Maginių priemonių varto- 
jimas ir vis didesnis jų sutechninimas atskleidė kitokį 
pasaulio supratimą. Pasaulis, pasiduodąs burtininko Žo- 
džiams ir veiksmams, kurie yra atliekami griežtai pagal 
tam tikrus dėsnius ir kurie tik iš šito dėsningumo semia 
savo galią, — šitas pasaulis taip pat turi būti dėsningas 
ir pats. Magines priemones vartojančio žmogaus nusi- 
teikimas pasaulio tvarkos alžvilgiu yra priežastingas ir 
dėsningas. Tarp savo priemonių ir įvykusių dalykų jis 
jaučia esantį tam tikrą ryšį, kuris jau nebepriklauso 
laisvės, bet priežastingumo kategorijai. Šitas jautimas 
pasaulį padaro priežastingą ir dėsningą, kuriame įvykiai 

eina vienas po kito ne organinėje, bet mechaninėje 
priklausomybėje. Štai kodėl totemistinis kultūros ciklas 
yra laikomas mechanistinio pasaulėvaizdžio grindėju. Apie 
tai mes dar kalbėsime baigdami šį skyrių. Šiuo tarpu 
tenka tik pastebėti, kad mechanistinis pasūulio suvokimas 
taip pal yra artimas vyriškosios dvasios struktūrai, nes 
vyras, kaip buvo minėta, būtį pergyvena kaip suskilusią 
"savyje, vadinasi, kaip sudėtą iš tam tikrų dalių. Magija, 
technika ir mechanistinė pasaulėžiūra kyla iš to paties 
šaltinio, kuris yra ne kas kita kaip vyriškasis būties 
principas. Būdama šito principo apspręsta, totemistinė 
kultūra sukūrė magiją, ,sukūrė technikos pradmenis ir 
sykiu padėjo pamatus visų amžių mechanistiniam pasau- 
lėvaizdžiui ir mechanistinei pasaulėžiūrai. Linkimas objek- 
tyvuoti atitraukia vyrą nuo visumos ir pririša jį prie 
atskirų daiktų, nes suteikti regimą formą galima tik 
individualizuotiems daiktams. Tuo pačiu vyras yra pa- 
stumiamas į mechanišką būtes suvokimą, į josios skaldy- 
mą, žodžiu, į specializaciją, kuri sudaro paskutinį tote- 
mistinės kultūros pagrindą. 


3. Linkimas specializuoti 


Vyriškojo principo įsigalėjimas eina ranka rankon 
su specializacijos įsigalėjimu. Europos kultūros pagrinde 
glūdi aiškus ir net vienašališkas androcentrinis princi- 
pas. Todėl juo šitas principas labiau atsipalaiduoja nuo 
vienijančio ginocenirinio prado ir juo labiau jis apvaldo 
gyvenimą, tuo labiau šitas gyvenimas smulkėja ir skaldosi. 
Mūsų laikai, teisingai sakoma, yra vyriškojo principo 
triumfo amžius. Todėl šiuo metu kaip tik specializacija 
yra pasiekusi aukščiausią laipsnį. Dabartinis pasaulis yra 
tiek išsišakojęs ir išsiskleidęs, kad net ir labai artimos 
sritys jau pradeda nebesusisiekti viena su kita. Vyras, 
sava kūryba stengdamasis pasaulį suvienyti, bet šitos 
vienybės siekdamas per objektyvinius viršinius pavidalus, 
galutiniame rezultate vėl prieina prie pasaulio būties 
suskaldymo ir susmulkinimo. 

Taip yra ne tik dabartiniame Europos gyvenime. Tote- 
mistinės kultūros vaizdas rodo tą patį. Specializacijos šak- 
-nų kaip tik reikią ieškoti totemistiniame kultūros cikle. 
W. Kopperso liudijimu, „totemistiniai vyrai normaliai 
anaiptol nėra tinginiai. Atvirkščiai, jie yra darbštūs, jie 
mielai dirbinėja. Trumpai, totemistinis vyrų pasaulis ir 

šiuo atžvilgiu parodo miestiškai orientuotą visos kultūros 
norą vienas su kitu susiliesti ir nuolatos būti veikliam“*Ž, 
Totemistinės kultūros rezultatai iš tikro parodo, kad vy- 
riškasis veiklumas totemizme yra gana didelis, Totemis- 
tinės kultūros laimėjimai, palyginus juos su pradinės 
kultūros laimėjimais, pasirodo esą labai gausūs ir įvai- 
rūs. Apie jų tobulumą ir vertingumą čia negalima spręs- 
ti. Šitie dalykai priklauso nuo įvairių sąlygų. Bet pats 
kultūrinių laimėjimų gausumas bei įvairumas rodo didelį 
jų kūrėjų veiklumą, ir tai veiklumą ne atsitiktinį, bet, 
iš vieno šono, organizuotą, iš kito — kylantį iš pačios 
kūrėjų prigimties. 

Dažnai yra sakoma, kad ekonominio gyvenimo forma 
pastūmėjo totemistinį vyrą į veiklumą įvairiose ir atski- 
rose srityse, žodžiu, į specializaciją. Aukštesnioji me- 
džioklė buvusi nesunkus ir nedaug laiko bei energijos 
reikalaująs darbas. Todėl vyras, laimėjęs didesnį grobį, 
ištisas dienas maistu nebesirūpindavęs, ir todėl jam būdavę 
daug laisvo laiko. Dalį šio laiko jis skyręs kurti gana 
komplikuotai visuomenės santvarkai ir įvairioms ma- 
ginėms apeigoms, o kitą dalį — įvairiems meniškiems 
bei techniškiems darbeliams: drožinėjimams, pjausty- 
mams, akmens šlifavimui ir t. t. Toksai aiškinimas gali 
būti visai teisingas, jei ekonominio gyvenimo formą — 
aukštesniąją medžioklę — laikysime vyriškojo speciali- 
zuoto veikimo sąlyga, bet ne priežastimi. Iš tikro“ pra- 
dinėje kultūroje, kol medžioklė buvo daugiau individua- 
li, ji savaime turėjo būti mažiau sėkminga ir todėl užėmė 
daugiau laiko ir reikalavo daugiau energijos. Patobulė- 
jus medžiojimo būdui, gyvulių gaudymą suorganizavus, 
laiko atsirado žymiai daugiau, ir dabar vyras galėjo pra- 
dėti ir šį tą daugiau negu tik aprūpinti maistu save ir 
savo šeimą. Vis dėlto ekonominio gyvenimo pasikeitimas 
buvo tik sąlyga apsireikšti vyriškosios dvasios polin- 
kiams. Jeigu totemistinis vyras labai komplikavo visuo- 
meninio gyvenimo dėsnius, kūrė labai painias ir gausin- 
gas religinio kulto apeigas, tai tik ne dėl to, kad jis 
neturėjo ką veikti ir tuo pačiu galėjo prasimanyti, ką 
tik norėjo. Totemistinės kultūros susiskaldymas į atskiras 
sritis, šitų sričių apipynimas savotiškais dėsniais kilo 
iš vyriškos prigimties, kuri sava kūryba pasaulį skal- 
do ir specializuoja. Linkimas specializuoti, glūdįs vyriš- 

kojo principo esmėje, yra galutinis totemistinės kultūros 
komplikuotumo ir susiskaldymo pagrindas. Turėjimas lai- 
ko buvo gera sąlyga šitam linkimui realizuoti. Pasikeitu- 
sios ekonominės aplinkybės davė vyrui progos pradėti 
kurti taip, kaip nori vidinis jo prigimties principas. Ir šitas 
principas, ne kas kita, nuvedė vyrą į komplikuotumą ir 
specializaciją. 

Specializacijos pradmenų galima rasti kiekvienoje to- 
temistinės kultūros srityje. Materialinėje srityje šiai 
specializacijai atstovauja amalai ir pramonė, Amatų su- 
kūrimas suponuoja ne tik konkrečius gyvenimo reikalus, 
bet ir savotišką pažiūrą į pasaulį bei į gyvenimą. Amatų 
kūrėjas turi žiūrėti į pasaulį kaip į tam tikrą sumą įvairių 
pradų ir įvairių sričių. Šių sričių reikalavimams paten- 
kinti kaip tik ir yra kuriami amatai. Žmogus, kuris 
pasaulį pergyvena kaip visumą, kaip organinį vienetą, 
amatų nekuria. Amatai suponuoja besiskirstančią ir be- 
sispecializuojančią žmogaus dvasią ir sykiu mechanistines 
pažiūras į pasaulį. Iš kito šono, amatų buvimas ir plėto- 
jimasis šitą tendenciją į specializaciją dar labiau gilina 
ir praktiškai gyvenime vykdo. Amatams išsilaikyti reikia, 
kad atsirastų žmonių, kurie būtų specialiai linkę į tą ar 
į kitą darbą, kad jie sugebėtų šitą darbą atlikti gerai ir 
patenkintų klientų reikalavimus. Tokių žmonių, kaip jau 
esame minėję kalbėdami apie totemistinės kultūros cha- 
rakteristiką, iš tikro atsirasdavo. Net, pasakojama, ištisos 
šeimynos būdavo linkusios ir sugebančios pasižymėti vie- 
name ar kitame amate. Vadinasi, specializacija čia vyko 
jau gana sparčiu tempu. Pridėkime prie viso to dar grynai 
praktinį darbo pasidalinimą, kuris totemistinėje visuome- 
nėje buvo konkretus faktas, ir gausime aiškų sparčiai 
einančios specializacijos vaizdą. 

Dvasinėje kultūroje specializacijai totemizme atsto- 
vauja visų pirma vadinamosios amžiaus klasės. Tote- 
mistinė visuomenė yra padalinta pagal amžių. Padalinimo 
pagrindas yra grynai atsitiktinis ir greitai kintąs. Bet 
totemistiniam nusiteikimui jis yra labai charakteringas. 
Jis rodo, kad totemizme visuomeniniam suskirstiymui 
neieškota organinio pagrindo, bet pasitenkinia viršiniu 
mechaniniu principu: aigyvento laiko kiekiu. Tokios am- 
žiaus klasės jungia žmones tik iš viršaus. Jų nariai 
nėra tikra prasme nariai kaip šeimos ar tautos, bet tik 
„bičiuliai, bendraamžiai, bendraūgiai. Juos vieną su kitu ri- 
ša ne vidinis principas, bet jiems viršinis ir atsitiktinis 

dalykas. Amžiaus klasės yra aiškiausias mechanistinio vi- 
suomenės išgyvenimo rezuliatas. Iš kito šono, jos rodo, 
kad totemistinis žmogus nepajėgė aprėpti visuomenės 
josios visumoje. Tai kaip tik ir yra vyro negalia. Vyras 
turi suskaldyti visuomenę, ir tik tada jis joje orientuojasi 
ir sugeba veikti. Totemizme, kadangi jis buvo vyriškojo 
principo persvaroje nuo pat savo pradžios, organiškų 
visuomenės padalinių nesusiformavo. Todėl totemistinio 
nusiteikimo žmogus, negalėdamas visuomenės aprėpti 
josios visumoje, padalino ją pagal iš viršaus lengviausią 
skiriamą dalyką: žmogaus amžių. Jau esame minėję, kad 
paprastai totemistinėje visuomenėje esama trijų pagrin- 
dinių klasių: vaikų, jaunuolių ir vedusių vyrų. Bet šitos 
pagrindinės klasės labai dažnai yra padalintos į keletą 
dar smulkesnių klasių. Konstruktyvinė totemizmo dvasia 
nepasitenkino svarbiausiais amžiaus periodais. Ji siekė 
daug toliau ir sukūrė ištisą amžiaus klasių sistemą. Kla- 
sikinis pavyzdys yra amžiaus klasės Tugeri giminėje 
olandų Naujojoje Gvinėjoje. Šitoji totemistinio kultūros 
ciklo giminė savo visuomenę yra suskirsčiusi į aštuone- 
tą klasių: 1) vaikai (patur), 2) bręstantieji (aroi-patur), 
3) subrendusieji (wokravid), 4) kariai (ewati), 5) senieji 
kariai (mes-evati), 6) susižiedavusieji (miakim), 7) vedusie- 
ji (amnagib), 8) seniai (mes-miakim). Kai kurios šitos 
klasės, kaip bręstančiųjų ir susižiedavusiųjų, trunka tik 
keletą savaičių“. Charakteringa, kad visos šitos klasės 
viena nuo kitos skiriasi taip pat viršiniais ženklais. Vi- 
sos jos turi skirtingus galvos plaukų papuošimus ir sudės- 
tymus. Taip pat charakteringa, kad visos šitos klasės 
pilnumoje yra tik vyriškojoje visuomenėje. Moterys turi 
tik kai kurias iš jų. Vyriškasis specializavimas yra visų 
pirma palietęs viešąjį gyvenimą, kuriame totemistinėje 
kultūroje dalyvauja tik vyrai. Moterų visuomenės su- 
skirstymas yra daromas pagal! vyrų pavyzdį ir nėra vyk- 
domas taip tobulai, kaip vyruose, nes moteris viešajame 
gyvenime nieko nereiškia, 0 šitas viešasis gyvenimas vy- 
rui pirmoje eilėje ir rūpi. 

Specializavimo linkimas nėra tik viršinė totemistinės 
kultūros apraiška. Jis glūdi ir pačiuose šitos kultūros 
pagrinduose. Žmogaus susijimas su gyvuliu, kuris ypa- 
tingai charakteringas totemizmui, taip pat parodo savotiš- 
ką specializaciją. Totemistinė žmonija yra pasiskirsčiusi 


*3 Pig. W. Schmidt. Vėlker und Kulturen, 246 p. 

gyvulių pasaulį ir suėjusi į santykius kiekviena giminė 
su skirtinga gyvulių rūšimi. Tai taip pat yra konstruktyvi- 
nės dvasios rezultatas. Vyriškojo prado apspręstas ir 
valdomas žmogus jautė savotišką artimumą su gyvulių, 
atstovaujančių tą pati pradą, kaip ir vyras. Šitas atsto- 
vavimas galima pergyventi kiekviename gyvulyje. Bet 
totemistinis žmogus vyras konkrečiam šito atstovavimo 
ir artimumo apreiškimui pasirinko ne gyvulius kaip tokius, 
bet atskiras gyvulių rūšis. Čia, kaip ir visur kitur, vy- 
riškasis principas negalėjo pakelti bendrumo. Jis turėjo 
suskaldyti, suspecializuoti gyvulių pasaulį ir tik paskui 
su juo santykiuoti jau atskirų rūšių formose. Speciali- 
zacija čia buvo įvesta net į patį pagrindinį totemistinio 
žmogaus pasaulio išgyvenimą ir į jo santykius su gyvąja 
gamta. Specializacija kaip kokia raudona gija eina per 
visą totemistinę kultūrą ir apreiškia vieną iš giliausių 
josios pagrindų. 

Bendriausias tad totemistinės kultūros pagrindas yra 
vyriškosios lyties primatas, kuris apsprendė pačią totemis- 
tinės kultūros esmę. Iš šito primato totemistinėje kul- 
tūroje kilo: - 

1) medžioklė kaip rezultatas viršinio vyro veiklumo 
ir jo gilaus nusiteikimo žudyti, 

2) ryšys su gyvuliu kaip savyje esančio individualaus 
laisvo būties prado pergyvenimas, 

3) saulės kultas kaip racionalistinio pažinimo ir pasau- 
lio suvokimo išraiška, 

4) miestinė gyvenimo forma kaip geriausias patenki- 
nimas viršinio vyriškojo veiklumo ir vyriškosios pa- 
saulio kultūros, 

5) magija kaip noras valdyti gamtą ir ją palenkti 
savo reikalams ir kasdieniniam savo gyvenimui, 

6) amatai, pramonė ir amžiaus klasės kaip konkretus 
vyriškojo linkimo specializuoti įsikūnijimas. 

Vyras sukūrė totemistinę kultūrą ir vyriškąją savo 
dvasios struktūrą įspaudė visuose šitos kultūros laimėji- 
muose. 

Pabaiga 


TOTEMIZMO GIJOS ŽMONIJOS ISTORIJOJE 


Siandien žmonija yra tokia išsiskaldžiusi ir tokia 
sudėtinga, kad, žiūrint į ją mūsų dienų akimis, atrodo 
nesą galima susekti šitame įvairume jokių dėsnių, jokių 

tipų ir jokių struktūrų. Atrodo, kad žmonija produkuoja 
iš savo gelmių kiekvieną kartą vis naujų pavidalų, kurie 
neturi nieko bendro su senesniaisiais. Iš tikro tokį įspūdį 
gali susidaryti kiekvienas, kuris žmonijos kultūrą tiria 
tik dabartyje arba kuris savo tyrinėjimus apriboja tik 
aukštosios kultūros apraiškomis. Bet kas eina nuo žmoni- 
jos kultūros pradžios, tam dabartinės žmonijos išsiskaldy- 
mas ir išsišakojimas nėra neįspėjama mįslė, nes po visu 
šituo įvairumu jis pastebi paslėptas pagrindines gijas, 
kurios užsimezgė pirminiais laikais ir kurios nenutrūko 
visoje žmonijos išsiplėtojimo eigoje. Dabartinis žmonijos 
įvairumas yra ne kas kita kaip natūralus išaugimas ir 
ištobulėjimas tos žmogaus dvasios diferenciacijos, kuri 
prasidėjo jau pradinėje kultūroje ir kuri visai aiš- 
kiai pasirodo kamieno kultūros cikluose. Eskimoidų, tas- 
manoidų ir ausiraloidų kultūra pagrindo tarpsnyje ir 
nomadai, totemistai ir matriarchatininkai kamieno tarps- 
nyje slepia savyje visas dabartinio žmonijos įvairumo 
užuomazgas. Pradiniame gyvenime dėl kol kas neišaiškin- 
tų priežasčių žmogaus dvasia išsidiferencijavo trimis skir- 
tingomis struktūromis, ir vėliau šitos struktūros kartojosi 
įvairiausiais pavidalais per visus amžius, pynėsi viena 
su kita, viena kitą papildė, nustelbė, griovė ir tuo būdu 
sukūrė dabartinį margų margiausią žmonijos vaizdą, kų- 
riame, iš sykio atrodo, nėra jokios tvarkos ir jokių 
dėsnių. Bet, žinani šito vaizdo pagrindus ir svarbiausius 
jojo kontūrus, vis dėlto yra galima pro visą jo kad ir didelį 
įvairumą įžiūrėti pagrindines gijas, kurios veda į pirminius 
laikus ir į pirmines dvasios struktūras. Atsekti atskirų 
struktūrų gijas, iššifruoti jas iš dabartinio labai painaus 
istorinio audimo yra įdomiausias kultūros filosofijos už- 
davinys. Bet vykdyti jis yra dar gerai nė nepradėtas. Jam 
dar reikia daugybės parengiamųjų darbų. Todėl ir šitoje 
studijoje tik labai trumpais bruožais norime iškelti atskirų 
pirminių kultūros ciklų bruožus, kurie niekados žmonijos 
istorijoje nebuvo žlugę, kurie yra gyvi tam tikrais pavi- 
dalais ir šiandien. Pirmuosius bandymus šita kryptimi yra 
padarę W. Moock“* ir O. Eberz“". Kai kuriomis jų išvado- 
mis čia ir bus pasinaudota. Šitame skyriuje bandysime su- 


„** Pig. Galilei — ein Symbol // Hochland, 1—9 p., 1929—1930 
ir Das Ende des galileischen Zeitalters, ibid., 397—413 p. 
* Pig. Vom Aufgang und Niedergang dės mėnnlichen Weltalters, 
Breslau, 1931. 

sekti tik totemizmo gijas, kitų kultūros ciklų apraiškų iššif- 
ravimą pasilikdami tolimesniems skyriams, kuriuose bus. 
nagrinėjama matriarchatinė ir nomadinė kultūros. 

Jeigu norėtume surasti vieną žodį, kuris charakterizuo- 
tų pačią giliausią totemizmo esmę, mums būtinai reiktų 
sustoti ties žodžiu MECHANIZMAS. Mechanistinis mąs- 
tymas, mechanistinė santvarka visuomenėje, mechanisti- 
nis santykis su gamta, visas mechanistinis pasaulėvaizdis 
ir net mechanistinis menas yra ryškios totemistinės kultū- 
ros ir apskritai viso totemistinio gyvenimo žymės. Apie tai 
jau buvo kalbėta ir totemistinės kultūros charakteristiko- 
je, ir josios pagrinduose. Dabar mums reikia tik susekti, 
kaip šitas mechanistinis pobūdis reiškėsi ir tebesireiškia 
žmonijos kuliūros išsiplėtojime. Kitaip sakant, mums rei-- 
kia susekti, kokiais pavidalais totemistinė dvasia kristali- 
zuojasi istorijos eigoje. - 


a. Mechanistinė pasaulėžiūra 


Pirmutinis pavidalas, kuriuo formuojasi totemistinė 
dvasia, yra mechanistinė pasaulėžiūra. Mechanistinis pa- 
saulio suvokimas totemistinėje kamieno kultūroje yra vi- 
siškai aiškus. Totemistinis žmogus, kaip jau buvo minėta, 
į būtį žiūrėjo ne kaip į organinę visumą, bet kaip į sumą, 
sudėtą iš atskirų dalių. Šitos specifiškai totemistinės ir 
sykiu specifiškai vyriškos pažiūros vėlesniais amžiais, 
išsivysčius žmonijos sąmonei, susiformavo sąmoningos 
mechanistinės pasaulėžiūros ir mechanistinės filosofijos 
pavidalu. 

Ryškiausias ir pirmutinis tokio mechanistinio pasaulio 
aiškinimo teoretikas buvo Demokritas. Demokrito filoso- 
fijoje totemizmas atbudo visa savo galia. Totemistinė dva- 
sios struktūra graikų kultūroje yra gana aiški. Visas grai- 
kų gyvenimas vyko androcentrinio principo šviesoje. Už- 
stelbta matriarchatinė likų tautos kultūra švystelėjo Pla- 
tono filosofijoje, bet tik tam, kad neprigytų graikuose ir 
kad ja gyventų ilgi Krikščionybės amžiai ligi aristotelizmo 
persvaros Vakaruose. Likai matriarchatininkai buvo nus- 
tumti graikų istorijoje į šalį. Nomadinis ir totemistinis 
principai graikų gyvenime buvo vyraują. Kiek nomadinis 
principas rado tobulos išraiškos Aristotelio filosofijoje — 
apie tai mes kalbėsime trečiajame šios studijos skyriu- 
je,— tiek totemistinis principas atsinaujino Demokrito 
pažiūrose. 

Kaip žinome, Demokritui būtis buvo valdoma dviejų 
pradų: tuštumos ir pilnumos. Tuštuma buvo ne kas kita 
kaip begalinė erdvė, kurioje skrajojo begalinė daugybė 
atomų. Atomai judėjo patys iš savęs, buvo visi tos pačios 
rūšies, ir jų susibūrimai kūrė daiktus. Konkrečios būties 
kilimas vyksta, pasak Demokrito, ne teleologiniu, bet gry- 
nai mechaniniu būdu pagal tam tikrus dėsnius ir jėgas. 
Jokios Aukščiausios Būtybės už pasaulio nėra. Žmogaus 
siela taip pat yra sudėta iš ugnies atomų. Atrodo, kad ši- 
toje Demokrito teorijoje iš tikro kalba totemistinis ka- 
mieno kultūros žmogus, o ne 5šimtmečio prieš Kristų aukš- 
tosios kultūros filosofas. Mechaninė būties sudėtis, mecha- 
ninis josios pažinimas, asmeninių dievų ar Dievo nebuvi- 
mas — visa tai Demokritą padaro tikru totemizmo filoso- 
fu. Vis dėlto totemistinis principas graikų kultūroje nepa- 
sidarė vyraujantis. Graikiško Žmogaus dvasios struktūra 
buvo nomadinė, ir grynai totemistinis šitos struktūros sluo- 
ksnis neišėjo vis dėlto paviršiun. Jis daugiau veikė grai- 
kiškosios kultūros gelmėse, vieną kitą kartą prasiveržda- 
mas ir į konkretų gyvenimą. 

Viduriniai amžiai taip pat buvo valdomi dviejų prin- 
cipų: mairiarchatinio, kuris jiems atėjo iš Platono, ir noma- 
dinio, kuris jiems atėjo iš žydų per Krikščionybę. Totemis- 
tinis pricipas šiuo istorijos metu buvo nustumtas į labai 
tolimus dvasios užkampius, Bet jis anaiptol nebuvo pa- 
naikintas. Alchemikų svajonėse jis aiškiai rodė savo gyvy- 
bės ženklų. Mažiausiai jis buvo jaučiamas tikrųjų viduri- 
nių amžių metų, kada matriarchatinis principas platoniš- 
kosios-augustiniškosios filosofijos pavidalu buvo vyrau- 
„jąs. Bet kai tik Vakaruose gavo persvarą nomadinis prin- 
cipas šv. Alberto Didžiojo ir šv. Tomo Akviniečio filoso- 
tijoje, totemistinio principo prasiveržimui buvo parengtas 
kelias. Ir jis netrukus iš tikro pasirodė, vėl atnaujindamas 
demokritiškąjį pasaulėvaizdį ir pasaulėžiūrą. Per Gassendi 
ir Paracelso lilosofiją mes žengiame į naujųjų laikų mecha- 
nistinę pasaulėžiūrą, kuriai taip pat visa būtis yra suma, 
kuri neigia asmeninio Dievo buvimą ir visą pasaulio išsi- 
plėtojimo eigą aiškina grynai mechaninėmis jėgomis. Kaip 
šitas mMechanistinis pasaulio aiškinimas susiformavo pra- 
ėjusiame šimtmetyje, visiems yra gerai žinoma. Kas mūsų 
laikų mechanistinį pasaulėvaizdį lygina su demokritiškuo- 
ju ir su totemistiškuoju, negali nepastebėti nuostabios 
tapatybės esminiuose punktuose. Šita tapatybė yra supran- 
tama, nes kiekvienas mechanizmas yra ne kas kita kaip 

totemistinės vyriškosios dvasios struktūros apsireiškimas. 
Šita struktūra yra nuolatos žmonijos gelmėse gyva, ir ji 
kartas nuo karto apsireiškia istorijoje konkrečiomis teori- 
jomis ir visai konkrečia formuluota pasaulėžiūra. Šiandien 
totemistinis principas pradeda trauktis iš moderniojo 
žmogaus sąmonės, savo vietą užleisdamas platoniniam ma- 
triarchatiniam principui. Todėl ir totemistinis mechaniz- 
mas pamažu yra gujamas iš pasaulėžiūrinių sričių. Matriar- 
chatinis principas yra totemizmo priešginybė, ir todėl 
mes stovime didelių pasaulėžiūrinių kovų akivaizdoje. 


b. Demokratinė santvarka 


Negalima nesistebėti tuo nepaprastu sutapimu, kuris 
lydi mechanistinę pasaulėžiūrą. Demokratinė visuomenės 
santvarka visais didžiaisiais savo gyvenimo periodais buvo 
mechanistinės pasaulėžiūros bendraamžė. Graikijos demo- 
kratizmas kaip tik sutampa su Demokrito gyvenimo metais. 
Mūsų laikais demokratija taip pat kilo mechanistinės pa- 
saulėžiūros klestėjimo metu. Ir tai nėra atsitiktinis daly- 
kas. Demokratija nėra mechanistinės pasaulėžiūros reali- 
zavimas visuomeninėje santvarkoje, kaip kai kas bando 
aiškinti. Mechanistinė pasaulėžiūra nėra demokratinės san- 
tvarkos priežastis. Bet šitie du dalykai yra surišti tarp sa- 
vęs savo kilmės bendrumu. Demokratinė santvarka atsi- 
randa mechanistinės pasaulėžiūros metu dėl to, kad jos abi 
yra to paties iš dvasios gelmių išsineriančio totemistinio 
principo padarai. Ateina tam tikras Žmonijos istorijoje 
metas, kada totemistinis vyriškasis pradas išeina aikštėn, 
kada jis pradeda valdyti žmogaus mąstymą, veikimą ir kū- 
rybą. Tada teoretinėje srityje atsiranda mechanistinė pa- 


„saulėžiūra, o praktinėje srityje — demokratizmas. 


Kad iš tikro totemistinėje kamieno kultūroje glūdi de- 
mokratinės santvarkos daigai, apie tai jau buvo kalbėta. 
Tai liudija ir tokie tyrinėtojai, kaip W. Koppersas ir 
W. Schmidtas, kurių žodžiai apie demokratinį totemistinės 
visuomenės pobūdį buvo savo vietoje cituoti. Demokrati- 
nis totemizmo charakteris yra natūrali išvada iš visos jo 
struktūros. Visą būtį pergyvendamas kaip sumą, jis ir į vi- 
suomenę žiūri kaip į lygių dalių ir lygių individų sam- 
būrį. Demokratija yra mechanistinės dvasios struktūros 
pritaikymas visuomeninėje santvarkoje. Ji totemizme kaip 
tik randa geriausią savo išraišką. Ji pasirodo visais laikais, 
kada tik totemistinis principas prasiveržia. Ji galop visais 

laikais yra surišta amžiaus atžvilgiu su mechanistine pasau- 
lėžiūra. 

Iš kito šono, demokratinės santvarkos žlugimas eina 
ranka rankon su totemistinio principo nuslinkimu vėl į 
žmonijos dvasios gelmes. Paprastai šitas nuslinkimas visų 
pirma apsireiškia mechanistinės pasaulėžiūros pralaimėji- 
mu teorinėje srityje, Kai tik mechanizmas griūva filosofi- 
joje, galima netrukus laukti, kad demokratizmas grius ir 
visuomenėje. Mechanistinės pasaulėžiūros griuvimas reiš- 
kia totemistinio principo pralaimėjimą kovoje su kuriuo 
kitu principų — matriarchatiniu ar nomadiniu. Ir paskui 
šitą pralaimėjimą eina totemistinio principo pasitraukimas 
iš konkretaus gyvenimo. Mūsų dienomis tokį totemistinio 
prado pasitraukimą mes pergyvename labai aiškiai. Be 
abejo, šitas pasitraukimas nevyksta ramiai. Sena visuome- 
nės struktūra užleidžia savo vietą naujajai tik per kovą. 
Todėl šiuo atžvilgiu mes taip pat stovime didelių visuome- 
ninių kovų akivaizdoje. Bet šitų kovų pagrinde glūdi kova 
ne už tą ar kitą valstybės konkrečią santvarką, bet už tą 
ar kitą gyvenimo principą, kuris savaime kuria valstybių 
santvarkas, filosofijas ir pasaulėžiūras. 


c. Natūralistinis menas 


Charakterizuojant totemistinę kultūrą, buvo minėta, 
kad estetinėje srityje totemistinio nusiteikimo žmonės 
linksta ne tiek į stilizavimą, kas aiškiai pastebima matriar- 
chatinėje kultūroje, kiek į gamtos pamėgdžiojimą. Tote- 
mistinio ciklo ornamentikoje vyrauja piešinys iš gamtos ir 
specialiai gyvulių motyvai. Tokį meną šiandien mes vadi- 
name natūralistiniu menu, Sekimas gamta, kuo stropiausias 
noras atkurti tai, kas yra matoma, jaučiama ir apčiuopia- 
ma, yra natūralistinio ir sykiu totemistinio meno pagrin- 
das. į 

Todėl natūralistinį meną laikome trečiąja totemis- 
tinės dvasios apraiška. Kiek mechanistinė pasaulėžiūra 
yra totemizmo išraiška teorinėje srityje, kiek demokratinė 
santvarka yra to paties totemizmo pasirodymas praktinėje 
srityje, tiek nalūralistinis menas yra konkretus totemizmo 
pavidalas estetinėje srityje. Todėl vėl neatsitiktinis daly- 
kas, kad devynioliktojo šimtmečio natūralistinis menas 
ėjo greta su mechanistinės pasaulėžiūros įsigalėjimu ir su 
demokratinės santvarkos kilimu. Galimas daiktas, kad 

kruopštesnis meno tyrinėjimas tokio paralelizmo žymių at- 
rastų ne tik Europos kultūroje, 

Trys tad yra pagrindiniai pavidalai, kuriais totemizmas 
kartas nuo karto prasiveržia ir pasirodo žmonijos istorijos 
eigoje: mechanistinė pasaulėžiūra, demokratinė santvarka 
ir natūralistinis menas, Šitie pavidalai paskui spinduliuoja 
į artimas gyvenimo sritis ir tuo būdu visą gyvenimą per- 
sunkia totemistine dvasia. Smulkesnis atskirų sričių tyri- 
nėjimas galėtų atstatyti ištisą totemistinio gyvenimo vaiz- 
dą. Tuomet pamatytume, kaip net ir smulkūs dalykai, pav., 
šokiai, muzika, iiturgijos formos, atskirų mokslų kryptys, 
atskiros visuomeninės organizacijos ir kiti kasdieniniai 
dalykėliai, yra susiję savo gelmėmis su valdančiu princi- 
pu ir jo struktūrą išreiškia savo lytyse. Bet šitoks tyrinėji- 
mas jaų yra žymiai platesnės studijos dalykas negu šio 
straipsnio rėmai. Šiuo tarpu galima tik vieną dalyką paste- 
bėti, kad niekas žmonijos istorijoje neatsiranda, kas netu- 
rėtų ryšio su nomadiniu, lotemistiniu dr matriarchatiniu 
principu, nes šilie trys principai nėra atsitiktinių aplinky- 
bių padarai, bet gilus žmonijos dvasios suskilimas, kurio 
atskiri pradai veikia visais amžiais ir visose gyvenimo srity - 
se. Kiekvienas pradas turi savus pavidalus, kuriais jis 
kaip tik istorijoje ir reiškiasi. Totemistinio principo pa- 
vidalai kaip tik ir yra mechanistinė pasaulėžiūra, demokra- 
tinė santvarka įr natūralistinis menas. 

Kaip šitie pavidalai atrodo šiandien? Jau iš to, kas buvo 
pasakyta apie mechanistinę pasaulėžiūrą, demokratinę san- 
tvarką ir natūralistinį meną, galima suvokti, kad totemis- 
tinė dvasia mūsų laikais pradeda trauktis — tegul ir smar- 
kiai besipriešindama — iš gyvenimo ir savo vietą užleidžia 
kitam principui. Mechanistinė pasaulėžiūra šiandien vis 
labiau yra išstumiama ir iš filosofijos, ir iš gamtos mokslų, 
ir iš visuomeninių teorijų. Visumos (Ganzheit) principo 
vis didesnis įsigalėjimas žmogaus mąstyme kaip tik yra 
priešingas sumos principui, kuris valdo mechanistinę pa- 
saulėžiūrą. Būtis dabar pradedama suvokti kaip organinis 
dalykas, kuris nėra sudėtas iš dalių, bet kuris yra vienin- 
gas pačioje savo esmėje, kaip yra vieningas ir būties Kūrė- 
jas. Su šitokiu pasaulėžiūros pasisukimu totemizmas, sa- 
vaime aišku, negali būti suderintas ir tuo pačiu turi vėl leis- 
tis į tamsias dvasios gelmes. 

Demokratinė santvarka šiandien taip pat jau yra nete- 
kusi jėgų. Jeigu kai kuriuose kraštuose ji dar laikosi, tai 
tik dėl šitų kraštų istorinių ar psichologinių aplinkybių. 

Bet pats josios pagrindas jau yra išgriautas. Totemistinio 
principo atsitraukimas iš gyvenimo paviršiaus yra sykiu 
atsitraukimas demokratinės santvarkos gyvybės šaltinio. 
Mūsų amžius suka į tokią visuomeninio gyvenimo formą, 
kurios bruožai dar yra labai neaiškūs, bet kuriuos esmėje 
jau galima nuvokti. Šitoji forma rymo ant savotiškai sup- 
rastos teokratijos, kur visuomeninis gyvenimas darosi iš- 
raiška ne atskirų individų ir ne jų kolektyvo, bet aukšles- 
nio principo, kuris gali, be abejo, būti suprastas labai įvai- 
riai. Tai kaip tik yra demokratinės santvarkos priešginybė. 

Natūralistinis menas šiandien taip pat jau yra žiugęs. 
Natūralizmas nėra dabarties meno vyraujanti srovė. Da- 
bartinis menas vis labiau krypsta į tokią formą, kurioje 
gamta kaip motyvas ir kaip pavyzdys vis labiau užleidžia 
vietą idėjai ir dvasiai. Tai galima nesunkiai pastebėti vi- 
sose meno kryptyse ir visuose jo žanruose. 

Visa tai rodo, kad totemizmo viešpatavimo tarpsnį mes 
jaubaigiame. Totemistinis principas slenka į žmonijos dva- 
sios gelmes, o jo vietoje kyla naujas principas, kuris taip 
lygiai persunks gyvenimą, kaip ir totemistinis. Koks bus 
šitas principas? 

Vietoje mechanizmo šiandien atsiranda organizmo 
principas. Visuma pasaulėžiūroje, savotiška teokratija vi- 
suomenėje ir idėja mene yra trys dalykai, kurie žymi naujo 
principo prigimtį. Visi šitie dalykai kaip tik yra charakte- 
ringi matriarchatiniam principui ir moteriškajam gyveni- 
mo būdui. Visi ženklai sako, kad mes artinamės į matriar- 
chatinio principo persvaros laikus. Šitą mūsų spėjimą pat- 
virtina visi, kurie tik tyrinėja aukštosios kultūros apraiš- 
kas ryšium su pirminės kultūros pagrindais. Šiuo atžvilgiu 
yra ypač įdomūs ir mūsų teigimui charakteringi N. Ber- 
diajevo išvedžiojimai, kuriuos jis yra padaręs savo veika- 
le „Naujieji viduramžiai“. Istorijoje, kaip ir gamtoje, teigia 
Berdiajevas yra tam tikras ritmas, tam tikri potvyniai ir 
atoslūgiai. Mūsų laikai kaip tik ir yra vieno tokio ritmo 
nario pabaiga ir antrojo pradžia. Mes, pasak Berdiajevo, 
žengiame į naujuosius viduramžius, kurie yra charakte- 
ringi savotiškomis žymėmis ir savotišku visos būties išgy- 
venimu. Pagrindinį naujojo tarpsnio nusiteikimą Berdiaje- 
vas apibūdina nakties vardu. Jis teigia, kad naujieji laikai 
žengia į naktį, vadinasi, į mistikos, į misterijų ir į antracio- 
nalizmo sritis. Religija, arba ryšys su antgamtiniu aukštes- 
niu principu, vėl atgyja ir savo galia perskverbia visą gy- 
venimą. Didelį vaidmenį Berdiajevas šio naujo gyvenimo 

konstrukcijoje skiria moteriai. „Tai, kas, man rodos, cha- 
rakterizuos naujuosius viduramžius, — sako Berdiajevas,— 
yra didelis juose moters vaidmuo. Grynai vyriškoji kul- 
tūra išsisėmė ir didžiojo karo buvo sugriauta. Tačiau šių 
paskutinių metų dideliuose bandymuose moteris pradėjo 
smarkiai veikti ir pati pakilo ligi didelių aukštybių. Mo- 
teris yra labiau susijusi su pasaulio siela negu vyras. Mote- 
ris yra Susijusi su pirminėmis jėgomis, ir vyras su jomis 
bendrauja tik per moterį. Vyriškoji kultūra yra per daug 
racionalistinė, ji yra per daug atitrūkusi nuo kosminio gy- 
venimo misterijų. Prie jų ji grįžta tik per moterį“““. Jeigu 
tad naujai prasidedąs istorijos tarpsnis suka į gyvenimo 
gelmes, į kosmo misterijas ir jeigu prie šitų misterijų ga- 
lima prieiti tik per moterį, suprantama, kad moteris turės 
būti naujojo gyvenimo pirmaeilė kūrėja ir kad moteriškoji 
dvasia bei moteriškasis principas turės persunkti visas šio 
naujojo gyvenimo institucijas: jo pasaulėžiūrą, jo visuo- 
menę, jo meną ir net jo religiją. Tai bus ne kas kita kaip 
matriarchatinio principo iškilimas iš žmonijos dvasios gel- 
mių. Matriarchatinis moteriškasis principas kaip tik ir yra 
charakteringas tuo, kad jis yra susijęs su būtimi kaip su vi- 
suma, su būties misterijomis, su intuityviniu pažinimo bū- 
du, su naktimi, žodžiu, su visu tuo, kas mūsų laikais vis la- 
biau pradeda įsigalėti. Vyriškojo ciklo ir vyriškosios kul- 
tūros periodas užleidžia vietą moteriškojo principo perio- 
dui. Mes matome nykstantį tokį laikotarpį, kurio pradme- 
nys glūdi senų amžių totemistinėje kamieno kultūroje, ir 
matome kylantį tokį periodą, kurio šaknys keroja matriar- 
chatinėje kultūroje. 

Trečiasis šios studijos skyrius turės atskleisti mums ma- 
triarchatinės kultūros pagrindus, ir tuomet mūsų teigimai 
pasidarys dar aiškesni. 


* Un nouveau Moyen Age, 162 p. Paris, 1930. 


Trečias skyrius 
MATRIARCHATINĖ KULTŪRA 


I. MATRIARCHATINĖS KULTŪROS 
CHARAKTERISTIKĄ 


1. Matriarchatinės kultūros supratimas 
a. Problemos atsiradimas 


Matriarchatinės kultūros atradimas priklauso prie di- 
džiausių mūsų laikais etnologijos, istorijos ir kultūros fi- 
losofijos laimėjimų. Kai buvo manoma, kad vyro viešpa- 
tavimas gyvenime yra visuotinis reiškinys, kad kultūra 
visur ir visada buvo palenkta vyriškajam principui, šitos 
kultūros vaizdas ir jos pagrindų tyrinėjimas buvo kitoks 
negu dabar, kai susekta, kad kultūros vyksme esama nuo- 
latinės priešingybės tarp vyriškojo ir moteriškojo prado. 
Atradus matriarchatinę kultūrą pamatyta, kad vyriškojo 
principo persvara gyvenime nėra būtinas žmogaus veikimo 
rezultatas, kad vyriškoji kultūra nėra kultūra apskritai, 
bet kad tai yra tik viena žmogiškosios kultūros apraiška, 
kad, šalia josios, esama ir moteriškosios kultūros, turin- 
čios kitokį charakterį, kitokias institucijas ir kitokius pag- 
rindus. Visa tai žymiai praturtino istorijos ir kultūros filo- 
sofiją ir jai atidarė plačių perspektyvų. Kalbėdami apie 
pagrindo kultūrą matėme, kad pirminio darbo pasidalini- 
me kaip tik glūdi lyčių diferenciacijos pagrindas, kurio 
išsivystymas sukūrė dvi labai skirtingas kultūras: tote- 
mistinę, kurioje persvarą turėjo vyras, ir matriarchatinę, 
kurioje persvarą turėjo moteris. Apie totemistinę kultū- 
rą — jos bruožus ir jos pagrindus — jau buvo kalbėta!. 
Šiuo tarpu mums tenka anksčiau užsibrėžtu planu panag- . 
rinėti kultūros filosofijos šviesoje mMatriarchatinę kultūrą, 
kuri daugeliu atžvilgių yra savotiškesnė negu totemistinė, 
nes labiau mums neįprasta. į | 

Jau daug amžių yra praslinkę, kai aukštojoje kultūroje 
vyrauja androcentrinis principas. Jis sukūrė šitos“kultūros 

pasaulėžiūrą, jis įteigė žmonėms vyriškąjį pasaulio bei gy- 
venimo pažinimo būdą, savo dvasia ir nuotaika jis persun- 
kė visas šios kultūros viešąsias institucijas ir objektyvi- 
nius josios laimėjimus. Vyriškojo principo persvara aukš- 
tojoje kultūroje pasidarė visuotinė. Vis dėlto ji neįsiengė | 
ištrinti visų buvusios kitokios kultūros pėdsakų. Beveik vi- 
sose aukštosios kultūros srityse galima užtikti bruožų, kurie 
nesiderina su vyriškojo gyvenimo supratimu arba beni yra 
jaučiami šiame gyvenime kaip kažkas neaišku ir svetima, 
kaip kažkas nelogiška ir fantastiška. Labai ilgai šitie bruo- 
žai ir šitos žymės buvo nepastebėtos. Vyriškoji dvasia ne- 
sugebėjo suprasti šių keistų liekanų, o tuo labiau nemokėjo 
jų išaiškinti. Tik dar visai neseniai, tik prieš keletą dešim- 
čių metų aikreiptas rimtesnis dėmesys į šiuos keistus žen- 
Klus, pradėta jie rimtai tyrinėti ir rasta, kad tai yra buvu- 
sios kitokios kultūros likučiai ir reminiscencijos. Tokiu 
būdu atsirado matriarchato problema. 

Biblija yra seniausia turima žmonijos knyga. Ir šitoje 
jau knygoje esama savotiškų pėdsakų ir savotiškų aliuzi- 
jų, kurios dabartinės vyriškosios kultūros šviesoje yra ne- 
suprantamos ir neišaiškinamos. Jau Genezės antrame sky- 
riuje Adomas, paregėjęs jam Dievo sukurtą padėjėją, pas- 
tebi, kad tai esanti iš jo kaulo ir „todėlei žmogus paliks 
savo tėvą ir motiną ir glausis prie savo moters“ (2,24). Šitas 
posakis yra visiškai tamsus, jeigu į jį žiūrėsime pro dabar- 
tinės vedybų tvarkos akinius. Juk dabar ne vyras palieka 
savo tėvą ir motiną, vadinasi, savo namus, bet moteris. 
Ji išeina iš savo šeimos, nuo savo tėvų, eina į vyro šeimą ir 
pasidaro jo namų nariu. Ne veliui tad, kaip pastebi 
K. F. Woltfas, kai kurie vėlesni rašytojai šią vietą norėjo 
apkreipti aiškindami, kad kaip tik moteris paliks savo tėvą 
ir motiną“. Jeigu minėtą posakį aiškinsime dvasine prasme, 
turėdami galvoje tą ankštą jungtį, kuri įvyksta tarp vyro 
ir moters, galėsime teisėtai iškelti klausimą, kodėl Genezė- 
je vpatingai pabrėžiamas vyro susijimas su moterimi, o ne 
moters su vyru ir ne abiejų vienodai. Reikalas glaustis, 
vadinasi, ieškoti paramos, sustiprinimo, pagalbos moteriai 
yra daug aktualesnis negu vyrui. Dvasiškai bendrauti ir 
vienas antrą papildyti jie turi abu. Dvasiškai vienas antram 
priklausyti ir tuo būdu palikti savo tėvą ir motiną taip pat 
yra abiejų pareiga. Kam tad čia pabrėžiamas ypatingas vy- 


* Pig. Das Mutterrecht. Sein Wesen und sein Schriftum // Natur 
und Kultur, 221 p., 1934. 

ro prisišliejimas prie moters? Šita Šventraščio vieta mūsų 
santvarkoje yra mažų mažiausiai neaiški, 

Dar painesnė yra kita tos pačios Genezės vieta, kurioje 
kalbama apie Jokūbo tarnavimą Labanui. Jokūbas, atvykęs 
pas Labaną ir prie šulinio pamatęs jaunąją Labano dukterį 
Rachelę, pamilo ją ir prašė Labaną leisti ją vesti. „Jokūbas 
tarė: „Aš tau tarnausiu už tavo jaunesniąją dukterį Rachelę 
septynerius metus“ (Pr 29, 18). Kai po septynerių metų 
vestuvių naktį Labanas įleido pas Jokūbą savo vyresniąją, 
bet negražesniąją dukterį Liją ir kai dėl šios apgaulės Jo- 
kūbas protestavo, Labanas jam atsakė: „Aš tau duosiu 
taipogi aną už darbą, kuriuo man turėsi tarnauti dar kitus 
septynerius metus“ (Pr 29, 27). Jokūbas sutiko ir tarnavo. 
Dabartinėje santvarkoje ir pačioje žydų tautoje, kiek sie- 
kia jos istorija, tokio papročio nebūta. Vyras sau žmoną 
nusipirkdavo, pasivogdavo, laimėdavo narsumu ar meile. 
Bet kad jis tarnautų moters tėvams, pasilikdamas jų 
namuose net ištisus keturiolika metų, tokio papročio pat- 
riarchatinėje kultūroje nėra ir nebuvo. Todėl reikia sutikti, 
kad šita Šventraščio vieta mums nurodo į tokius laikus, ka- 
da vedybiniai papročiai buvo kitokie, kada galbūt net visa 
visuomeninė santvarka buvo pagrįsta kitokiais santykiais. 
Šitoji Biblijos vieta nesunku susieti su pirmąja, kad vyras 
palieka savo tėvą ir motiną. Tarnavimas moters tėvams 
pasiliekant jų namuose kaip tik ir yra toks, tegu! ir laiki- 
nis, savo tėvų ir savo namų palikimas. Šitos dvi vietos 
papildo ir paaiškina viena antrą. Bet abi jos yra neišaiški- 
namos dabartinės santvarkos — šeimoje ir visuomenė- 
je — principais. 

Taip pat yra charakteringa ir toji Išminties knygos vie- 
ta, kurioje kalbama apie pavyzdingą moterį, kuri „apžiūri 
dirvą ir ją perka; savo rankų pelnu ji įveisia vynuogyną". 
Tuo tarpu apie tokias moteris yra sakoma, kad „jos vyras 
garbingas vartuose, kai sėdi su šalies vyresniaisiais" (plg. 
31). Čia aiškiai nurodoma, kad moteris pati dirba arba bent 
rūpinasi žemės dirbimu ir augmenų (vynuogių) kultivavi- 
mu, tuo tarpu vyras yra išėjęs iš namų ir atsidėjęs visuome- 
niniams reikalams. Viena šita vieta būtų galima išaiškinti 
alegoriškai, tuo labiau kad ji yra paimta ne iš istorinių 
Šventraščio knygų. Bet ryšium su kitomis minėtomis vieto- 
mis ji įgyja gilesnės prasmės. Ji nurodo, kad moteris yra 
turėjusi ryšio su žemės darbu ir augmenų auginimu. Ji pa- 
pildo minėtas vietas ir vis labiau duoda mums pagrindo nu- 
jausti, kad Biblijoje esama aliuzijų ir reminiscencijų, nu- 

rodančių buvusią kitokią kultūrą ir kitokią tvarką, negu 
yra dabar ir negu mes galime susekti iš istorinių šaltinių. 

Jeigu nuo Šventraščio pereisime prie profaninių šalti- 
nių, juose taip pat rasime nemaža savotiškų kitokios kultū- 
ros pėdsakų. Šitie pėdsakai kaip tik ir pastūmėjo Bachofe- 
ną jo keliu. Herodotas, pavyzdžiui, rašė apie likus, kad jų 
pavardės esančios gautos ne iš tėvo, bet iš motinos, kad jei 
moteris išteka už vergo, jos vaikai yra pilnateisiai, bet jei 
vyras veda vergę, vaikai yra vergai. Vadinasi, likai visuo- 
meninę santvarką grindę ne vyro, bet moters pirmenybe. 
Nikolajus Damaskietis apie tuos pačius likus pastebi, kad 
jie moteris labiau gerbia negu vyrus, kad turtai yra pavel- 
dimi ne sūnų, bet dukterų. Heraklidas Pontietis taip pat pa- 
stebi, kad likai neturi įstatymų, bet tik papročius, ir kad 
jau nuo neatmenamų laikų juos valdo moterys“. Vis tai yra 
nurodymai, kad šalia vyriškosios kultūros kažkokiais lai- 
kais yra buvusi ir moteriškoji kultūra, kurioje moters 
vaidmuo buvęs didesnis negu dabar ir kurioje gyvenimas 
buvęs tvarkomas moters primato principu. 

Šitie savotiški pėdsakai ir reminiscencijos kaip tik ir 
atkreipė Bachofeno dėmesį. Būdamas gerai susipažinęs su 
antikinės graikų ir romėnų senovės raštais ir mitologija, 
jis nesunkiai galėjo surinkti charakteringus šiuo atžvilgiu 
tekstus, juos sugretinti, padaryti iš jų išvadas ir sukurti 
teoriją. Taip gimė jo veikalas „Das Mutterrecht. Eine Un- 
tersuchung ūber die Gynaikokratie der alten Welt nach 
ihrer religiosen und rechtlichen Natur“ (Stuttgart, 1861). 
Taip atsirado ir matriarchato problema. Bachofenas buvo 
pirmutinis, kuris atrado buvusią matriarchatinę kultūrą. 
Būdamas gilios intuicijos žmogus, „šviesregys ir filosofas“, 
kaip jį yra pavadinęs sir Galahadas, Bachofenas prasiskver- 
bė pro dabartinės vyriškosios kultūros lukštą ir įstengė 
suvokti, kad po juo esama kitokios kultūros principų, mo- 
ters sukurtų ir didele dalimi moters realizuotų. Bachofeno 
atradimas kaip tik sutapo su romantikos sąjūdžiu, kuris 
kreipė žmogaus dvasią į žilą senovę ir kuriam moteriška- 
sis principas, tasai „amžinasis moteriškumas“, buvo ypa- 
tingai patrauklus. Todėl šitai naujai teorijai išplisti sąlygos 
buvo gana palankios, tuo labiau kad ir pati teorija ankštai 
siejosi su evoliucionistine tuo metu viešpatavusia etnolo- 
gijos mokykla. Bachofenas šiandien yra pralenktas, bet ne- 
užmirštas. Prieš dešimtį metų Mūnchene egzistavo vadina- 


* Pig. F. K. Wolif. Op. cit., 222—223 p. 

masis Bachofeno ratelis, įsteigtas archeologo Alfredo Schu- 
lerio, kuriam priklausė tokie žinomi žmonės, kaip Beumle- 
ris, Spengleris, Klagesas, Schroeteris, ir kuris naujai iš- 
leido pagrindinį Bachofeno veikalą, pavadintą „Der Myth- 
us von Orient und Occident. Eine Metaphysik der alten 


. Welt" (Mūnchen), su ilga (293 p.) Beumierio įžanga. Taip 


pat Bachofeno linkme eina ir Leipzigo filosofas, naujosios 
pagonybės skelbėjas Ernstas Bergmannas, kuris savo vei- 
kale „Erkenntnisgeist und Muttergeist. Eine Soziosophie 
der Geschlechter' įBresiau, 1932), šalia puikios ir kilnios 
Marijos metafizikos, perša poligamiją. 

Bachofeno matriarchatinė teorija remiasi keliomis pa- 
grindinėmis prielaidomis. Visų pirma matriarchato atsira- 
dima Bachofenas siejo su pirminio žmogaus palaidumu 
seksualinėje srityje. Bachofenui atrodė, kad pirminiame 
gyvenime bent kiek pastovesnės šeimos nebūta. Lyčių san- 
tykiai buvę nesureguliuoti, kiekvienas santykiavęs su kie- 
kviena. Vaikai žinoję savo motinas, bet nežinoję savo tė- 
vų. Tai buvęs, pasak Bachofeno, „Sumpizeugung“, arba 
promiskuitetas tikra šio žodžio prasme. Kadangi čia mo- 
ters vaidmuo buvęs ypatingas, todėl, suprantama, moteris 
ir įgijusi didesnės reikšmės negu vyras, kuris, charakterin- 
gu Bergmanno pasakymų, yra „kaip sėkla, kurią vėjas at- 
neša ir vėl nupučia““. Bergmannas vykusiais palyginimais 
iliustruoja Bachofeno mintį: „Anais ankstyvaisiais žmoniš- 
kosios bendruomenės laikais moteris ir motina, klausyda- 
ma Demetros mosto, turėjo nuosavybės, sėjo grūdus, mel- 
dėsi, gimdė ir leido vyrams klajoti ten, kur juos stūmė 
geidulingas instinktas. Jie ateidavo ir nueidavo, skraidė 
nuo trobelės prie trobelės, kur sėdėjo motinos, ir bėrė savo 
sėklas į vagas. Sėkla augo, o sėjėjas jau buvo toli“?. 

Antra Bachofeno prielaida buvo ta, kad matriarchatinė 
kultūra buvusi pati pirmoji, per kurią turėjusios pereiti 
visos tautos. Bachotenas manė, kad matriarchatas sukūrė 
žmonijai dvasines vertybes, kaip šeimą, dorovę, papročius, 
net ir teisę. „Su moterimi yra susijusi pirmoji Žmonių 
giminės kūryba, — sako Bachofenas,— pirmieji žingsniai į 
dorovę ir į sutvarkytą buvimą, ypatingai pirmasis religinis 
auklėjimas; su moterimi siejasi bet koks džiaugimasis au- 
kštesniu gėriu. Joje pirmiau negu vyre atbudo išskaistinto 
buvimo ilgesys, ir ji aukštesniame laipsnyje turi prigimto 


* Erkenntnisgeist und Muttergeist, 241 p. Breslau, 1932. 
5 Op. cit, 241—242 p. 

gabumo šitą buvimą realizuoti. Josios padaras yra visa 
dorovė, kuri eina po pirmosios barbarybės; josios dovana 
yra gyvenimas ir visa tai, kas sudaro gyvenimo džiaugsmą; 
ji pirmutinė pažino gamtos jėgas, ji pirmoji viltimi perga- 
lėjo mirties skausmą““. 

Trečia Bachofeno prielaida buvo matriarchato sujungi- 
mas su ginekokratija. Bachofenas manė, kad matriarcha- 
tinėje kultūroje gyvenimą tiesioginiu būdu valdžiusi mo- 
teris, kad ji buvusi vadė, karžygė, teisėja, baudėja ir įsta- 
tymų leidėja. Vyro vaidmuo buvęs antraeilis; jis turėjęs 
paklusti moteriai, nusilenkti josios valiai ir josios įsaky- 
mams. Vyras buvęs tik moters pagalbininkas ir klusnus 
josios vykdytojas. Visą gyvenimą valdžiusi moteris. 

Šiandien modernioji etnologija Bachofeno nuopelnų 
matriarchatinės kultūros atradime neneigia. Kultūristorinė 
etnologijos mokykla nustatė, kad iš tikro matriarchatinė 
kultūra yra realus faktas. Tarp pirminių tautų dar ir šian- 
dien esama nemaža tokių, kurių kultūra ir visos gyvenimo 
institucijos yra apspręstos moteriško, ne vyriško principo. 
Tokiu būdų pats pagrindinis Bachofeno nujautimas, kad 
yra buvusi ir kitokia kultūra, buvo tikras. Užtat Bachofeno 
prielaidos, kurias minėjome, naujosios etnologijos yra 
išjudintos visos. Šiandien jau yra visiškai aišku, kad 
promiskuiteto idėja buvo evoliucionistinės fantazijos pa- 
daras, kuris su pirminio gyvenimo tikrove neturi nieko 
bendro. Šiandien yra aiškiai įrodyta, kad pradinė kamie- 
no kultūra, kuri yra laikoma seniausia, turėjo ir tebeturi 
Jabai gricžią monogaminę šeimą. Apie tai jau esame kal- 
bėję anksčiau (Logos, 1936 m., 1 nr., 15—17 p.). Todėl čia 
šį faktą tik paminime. Taip pat yra išgriauta ir antroji prie- 
laida, kad matriarchatas yra buvęs pirmoji kultūra, per 
kurią perėjusios visos tautos, ir kad vyriškoji kultūra bu- 
vusi vėlesnė. Šiandien jau yra žinoma, kad pagrindo kultū- 
ra matriarchato neturi. Joje abi lytys yra lygiateisės, ir 
šeiminis pagrindo kultūros gyvenimas yra kuriamas abiejų 
lyčių. Matriarchatas todėl yra vėlyvesnė kultūrinio gyve- 
nimo apraiška. Taip pat Bachofenas klydo manydamas, kad 
per mMatriarchatą turėjo pereiti visos tautos. Šiandieninė 
etnologija yra įrodžiusi, kad nei totemistinė, nei nomadinė' 
kultūra matriarchato niekados nėra turėjusios, kad mai- 
riarchatas yra tik vienas iš stambiausių trijų žmonijos ke- 
lių. Žymiai susilpninta yra galop trečioji prielaida, kad 


“ Das Mutterrecht, XVII p. Stuttgart, 1861. 

matriarchatas yra buvęs ginekokratija. Tiesa, šiandieninė 
etnologija, kaip matysime vėliau,neneigia, kad matriar- 
chatinėje kultūroje esama palankių ginekokratijai elemen- 
tų. Vis dėlto matriarchatinės tautos retai kuri yra pergy- 
venusi ginekokratiją. Ginekokratija yra retas reiškinys 
žmonijos kultūroje. Daug yra tautų, kur matriarchatas yra 
išsivystęs ne į moters valdymą, bet į moters pažeminimą ir 
pavergimą. Ž 

Vadinasi, moderninė etnologija, patvirtinusi patį 
matriarchatinės kultūros buvimo faktą, jau kitaip šią 
kultūrą aiškina negu Bachofenas ir po jo Morganas bei 
kiti evoliucionistai. Naujasis kultūristorinis etnologijos 
metodas matriarchatinės kultūros problemai davė labai 
daug medžiagos, pagrindė kai kuriuos romantikų spė- 
jimus, kai kuriuos pataisė, kai kuriuos visiškai paneigė. 
Visa problema naujosios etnologijos šviesoje pasidarė 
ryškesnė ir reljefingesnė negu buvo Bachofeno laikais. 
Šiandien jau nebegalima sakyti, kad kultūrinis žmonijos 
išsivystymas persilaužia iš vyriškojo prado į moteriškąjį, 
bet greičiau kad šitas išsivystymas reiškiasi ir moteriškuo- 
ju, ir vyriškuoju būdu, kad moteriškoji kultūra klesti 
gretimais su vyriškąja ir kad abi jos aukštoje kultū- 
roje susijungia, nudažydamos šią kultūrą labai savotiškai 
ir labai supainiodamos konkretų jos vaizdą. Lyčių prie- 
šingybė, išskyrusi kamieno kultūrą, pasidaro nepaprastai 
vaisinga aukštojoje kultūroje. Vieno arba antro prado 
persvara įvairiais amžiais įvairiose tautose ir įvairiose 
srityse padaro šią kultūrą visados gyvą, judrią ir pažan- 
gią. Pažindami vyriškojo ir moteriškojo prado sukurtas 
pirmines kultūras, mes tuo pačiu įgyjame nuovokos ir 
apie aukštosios kultūros sudedamuosius elementus bei 
jų priklausomumą vienam arba antram pradui. Bacho- 
feno atradimas šiuo atžvilgiu turi didelės reikšmės. 
Naujoji etnologija šį išradimą išryškino ir davė medžia- 
gos jam paaiškinti. 


b. Problemos išryškėjimas 


Matriarchatinė kultūra sudaro atskirą kultūros ciklą 
šalia totemistinio ir nomadinio kultūros ciklų. Kitaip 
sakant, matriarchatinė kultūra yra savotiška gyvenimo 
visuma, apimanti tiek dvasinę, tiek materialinę gyvenimo 
pusę, nes kultūros ciklas, kaip buvo minėta dar šios 
studijos įvade (Logos, 1936 m., 1 nr., 6 p.), nėra tiktai 

ta ar kita sritis, bet visa kultūrinė visuma. Todėl teisin- 
gai R, Thurnwaldas sako, kad „matriarchatu yra supran- 
tama papročių ir tradicijų sistema, kurios pagrindan yra 
padėtas kilmės apskaičiavimas motinos linijoje"? „Ryšys 
su motina čia yra ypatingai pabrėžiamas, ir jis "sudaro 
išviršinį šios kultūros ženklą. 

Šitas ženklas mus veda į gilesnį matriarchatinės kul- 
tūros supratimą. Matriarchatinė kultūra nėra tiktai gryno 
fiziologinio ryšio su motina pabrėžimas. Tai yra ištisa 
dvasios kryptis ir savotiška kultūrinės kūrybos srovė, 
kuri yra valdoma moteriškojo principo. Ryšys su motina 
ir savo kilmės bei vardo siejimas sų motinos kilme bei 
vardu yra tiktai simbolis ano principinio moteriškumo, 
kuris valdo visą šią kultūrą. Dėl to Thurnwaldas pastebi, 
kad „labai galimas daiktas, jog matriarchatą reikia su- 
prasti kaip rezultatą viso moteriškojo veikimo“*. Maždaug 
tą patį teigia ir W. Schmidtas sakydamas, kad „ma- 
triarchatas yra per didelis moteriškojo elemento pabrėži- 
mas žmonių bendruomenėje“?. Kaip totemistinės kultūros 
ciklas yra vyriškosios kūrybos padaras, taip matriarcha- 
tinis ciklas yra kilęs dėl moteriškosios kūrybos susitei- 
kimo į vieną gyvenimo visumą. Dėl tam tikrų priežasčių, 
apie kurias netrukus kalbėsime, moteris sugebėjo savo 
veikimu apimti visą gyvenimą, sugebėjo įspausti jam savo 
dvasios bruožų, sugebėjo jį sutvarkyti pagal savo prigim- 
ties polinkius, tuo būdu ji sukūrė skirtingą gyvenimą 
nuo to, kuris buvo vieno tik vyro arba abiejų lyčių 
padaras. Tuo būdu ji sukūrė matriarchatą. Matriarchatinė 
kultūra yra moteriškoji kultūra, moteriškoji ta prasme, 
kad ji yra sukurta pagal moters išvidinio ir išorinio gyve- 
nimo principus. 

Jau šita matriarchatinės kultūros sąvoka mums leidžia 
nujausti, kad matriarchatas yra ne tas pat, kas ir gineko- 
kratija, kaip manė Bachofenas. Kalbėdami apie matriar- 
chatinės kultūros šeimą matysime, kad čia dalyvauja ir 
vyras, kad vyro vaidmuo matriarchatinėje kultūroje yra 
anaiptol ne paskutinis. Tik čia vyras veikia pagal moteriš- 
kojo principo nurodymus. Ir kaip išviršinis ženklas, kad 


vyras čia realizuoja moteriškąją dvasią, matriarchatinė | 


kultūra renkasi vyrą — brolį, ne vyrą — tėvą, vadinasi, 


" Realiexikon der Vorgeschichte, VIII, 361 p. 
5 Op. cit., 362 p. 
? Voelker und Kulturen, III, 289 p. Regensburg, 1924. 

vyrą vieno kraujo su moterimi. Vyras kaip žmonos vyras 
ir vaikų tėvas matriarchatinėje kultūroje neturi reikšmės. 
Čia veikia vyras kaip moters brolis ir vaikų dėdė. Vadi- 
nasi, vyriškas veikimas čia eina ankštoje priklausomybė- 
je nuo moteriškojo principo. Bet šitas faktas dar anaip- 
tol nerodo, kad vyras matriarchatinėje kultūroje būtinai 
būtų pavergtas, kaip kad tolimesnėje kultūroje yra paverg- - 
ta moteris. Pradiniame matriarchate vyro veikimas yra 
didelės reikšmės, ir moterys tiesioginiu būdu visuome- 
niniuose dalykuose nedalyvauja. Juos jos paveda tvar- 
kyti savo broliams. Ginekokratija yra išsivysčiusi tik 
žymiai vėliau ir tik retose primityviose tautose, Todėl 
matriarchatinė kultūra su ginekokratija siejasi ne iš esmės, 
o tuo labiau ginekokratija nesudaro matriarchato esmės. 
Matriarchatas yra daugiau dvasinė žinogaus gyvenimo 
kryptis. Tai yra pasaulėžiūra, o ne pasaulėvalda, 

Kokios priežastys pagimdė matriarchatą? Kas padarė, 
kad tam tikra pirminių tautų grupė pasekė moteriškosios 
dvasios principais, atsiskirdamos nuo pagrindo kultūros 
maždaug sinietinio gyvenimo ir nuo totemistinės kul- 
tūros, kurioje vyravo tiktai vyriškasis principas? Nema- 
ža etnologų matriarchato kilmės ieško ekonominiame 
pirminės kultūros gyvenime. Pirmas šią mintį yra iškėlęs 
E. Grosse savo veikale „Die Formen der Familie und die 
Formen der Wirtschaft“ (1896). Ten jis nurodė, kad pra- 
dėdama dirbti žemę (Hackbau), moteris tapusi reikšmin- 

"gesnė ir tuo būdu įgijusi daugiau galios negu vyras savo 
medžiokle arba žvejyba. Žemė tapusi moters nuosavybe, 
visos šeimos mitybos šaltiniu, tuo pačiu ir moteris virtusi 
gyvenimo centru ir šio gyvenimo formuotoja. Šią mintį 
palaiko ir mūsų dienų etnologai, kaip R. Thurnwaldas!“, 
W. Schmidtas!', W. Koppersas!?, Fr. Kenas!“ ir kiti. 

Vis dėlto šitoji ekonominė priežastis yra daugiau 
tiktai akstinas arba proga matriarchatui atsirasti negu 
tikroji jo priežastis. Tikrosios priežasties mums tenka 
ieškoti žmogaus dvasios viduje. Pati žmogaus dvasia 

“ padarė, kad kai kurių pirminių tautų kultūra nuėjo ma- 
"lriarchatine linkme. Tiesa, ekonominės sąlygos galėjo 
"šitą dvasios diferenciaciją paskatinti ir palengvinti bei 

. pagreitinti. Bet šitos išviršinės sąlygos negalėjo būti dva- 


" Plg. Reallexikon der Vorgeschichte, VIII, 364 p. 
U Voelker und Kulturen, III, 264 p. 

*? Voelker und Kulturen, III, 546 p. “ 

13 Pig. Archiv fūr Kulturgeschichte, 174 p., 1932. 


sios apsprendėjos moteriškąja linkme, Šitas apsprendimas 
jau glūdėjo pirminio žmogaus dvasios viduje. Jau pačioje 
pagrindo kultūroje mes randame lyčių diferenciacijos 
ženklų. Pats darbas buvo padalintas tarp lyčių tuo būdu, 
kad vyras medžiojo gyvulius, o moteris rinko augme- 
nis. Jau šitame darbo pasidalinime žymu lyčių pradinis 
skilimas, kuris vėliau kaip tik ir išsivystė atskiromis 
kultūromis. Taip pat pagrindo kuitūroje, kaip liudija 
R. Thurnwaldas!*, pastebėtas faktas, kad paveldėjimas 
pirminio turto yra susijęs su šito turto funkcijomis: 
sūnūs paveldi tėvo įrankius, kuriais jis medžiojo arba 
gaudė žuvis, o mergaitės paveldi motinos įrankius, kuriais 
ji gamino valgį ir rinko augmenis. Vadinasi, ir paveldėjimo 
principai, kurie vėliau išsivystė į paveldėjimą tiktai sū- 
naus arba tiktai dukters, jau užuomazgoje žymu pačioje 
pradinėje kultūroje. Net ir patys pirminės pagrindo kul- 
tūros atskiri tipai jau yra pasidavę vieno arba antro 
įtakai. Tasmanoidų, arba ašmeninė, kultūra (Klingenkul- 
tur) yra daugiau apspręsta vyriškojo principo. Tuo tarpu 
australoidų, arba pleištinėje, kultūroje (Faustkeilkultur) 
yra daugiau žymu moteriškos dvasios įtakos. Šitie daly- 
kai rodo, kad matriarchatinė kultūra yra pirminės lyčių 
diierenciacijos tolimesnis išsivystymas, kad čia susifor- 
mavo tos pirminės moteriškosios ųžuomazgos, kurios 
jau reiškėsi nuo pat žmonijos gyvenimo pradžios. 
R. Thurnwaldas teisingai Kalba apie „ambivalentines nor- 
mas medžiotojų ir rankiotojų tautose“!?, ir šitos normos 
savo išsivystyme moteriškojoje linijoje kaip tik sukūrė 
matriarchatą. 

Matriarchato išsivystyme W. Schmidtas yra suradęs 
ketvertą pagrindinių tarpsnių, kuriuos charakterizuoja 
vedybinės formos, apsprendžiančios vyro ir moters san- 
tykius ir tuo pačiu matriarchatinės kultūros pobūdį, bū- 
tent: 1) vyras lanko moterį jos namuose, 2) vyras atiteka 
į moters namus, 3) vyras kurį laiką gyvena ir dirba 
moters namuose, 4) vyras nusiperka moterį į savo namus *. 

Pirmasis tarpsnis yra tarsi perėjimas iš pirminės pa- 
grindo kultūros į matriarchatinę kultūrą. Moteris čia jau 
yra įgijusi galios ir reikšmės. Bet šitoji jos galia dar 
nėra tinkamai išsiplėtusi. Ji dar.nėra sujungusi gyvenimo 


“* Reallexikon der Vorgeschichte, VIII, 363 p. 
*5 Reallexikon der Vorgeschichte, VIII, 363 p. 
'* Plg. Voelker und Kulturen, III, 267—272. 


22.— 5564 332 


| aaa 


į vieną visumą. Todėl vyras dar tebegyvena savą gyve- 
nimą. Kaip šito dar tebesančio savarankiškumo ženklan, 
jis neįeina į moters šeimą, bet lanko savo žmoną josios 
namuose. Tokiu būdu, kaip pastebi W. Schmidtas, „ve- 
dybomis čia nėra sukuriamas tikras šeimos gyvenimas; 
vyras dažniau ar rečiau lanko žmoną jos tėvų namuose, 
jis yra ten tik svečias“!". Vyro ir moters gyvenimas čia 
eina paraleliai, dar nesusiliedamas į vieną. 

Antrame tarpsnyje vyras jau visiškai atiteka į moters 
namus ir į jos šeimą. Šiuo metu matriarchatinė kultūra 
pasiekia savo žydėjimą. Moteris čia jau yra įgijusi visiš- 
kos galios, kai kur išaugusios net ligi ginekokratijos, 
jau apvaldžiusi visą gyvenimą, jį persunkia savos dvasios 
reikalavimais. Ji todėl ir vyrą įima į savo šeimą ir 
į savo giminę. Vyras palieka savo tėvą ir savo motiną 
ir glaudžiasi prie savo moters. Šiame tarpsnyje matriar- 
chate vyrauja griežta monogamija ir taip pat griežtai 
saugojama moterystės ištikimybė. Vyras negali turėti 


„jokių kitų žmonų ar gulovių. Jeigu, pavyzdžiui, Asame 


vyras esti pagaunamas svetimoteriaujant, jo motina turi 
sumokėti nukentėjusiai žmonai 60 rupijų. Nesumokė- 
jus vyras parduodamas vergijon“. Tai yra tasai tarps- 
nis, kurio reminiscencijos glūdi anksčiau minėtuose Ado- 
mo. žodžiuose, kad vyras dėl savo moters paliks tėvą 
ir motiną. Maitriarchatinės kultūros šviesoje ši Genezės 
vieta pasidaro visiškai aiški. 

Trečiame tarpsnyje prasideda matriarchatinės kultū- 
ros smukimas. Vyras čia jau pamažu išsivaduoja iš moters 
primato, ir kaip ženklą šio išsivadavimo jis renkasi tiktai 
laikiną tarnybą žmonos tėvų namuose. Šiame tarpsnyje 
vyras atiteka į žmonos šeimą tik keletui metų, tik tam tik- 
ram laikui. Per šį laiką jis dirba žmonos šeimai ir žmonos 
šeimoje, savo darbu tarsi nupirkdamas sau žmoną. Pasi- 
baigus skirtam laikui, jis pasiima žmoną į savo namus. 
Pasitaiko tautų, kuriose darbas žmonos šeimoje reikalau- 
jamas dar ir prieš jungtuves. Tai yra tasai matriarchatinės 
kultūros tarpsnis, kuris minimas Labano ir Jokūbo san- 
tykiuose. Čia vėl mums paaiškėja minėtos vietos pras- 
mė, 

Ketvirtajame tarpsnyje vyro darbas žmonos šeimoje 
esti pakeičiamas tam tikru užmokesčiu. Vadinasi, čia žmo- 


7 Plg. W. Schmidt. Op. cit., 267 p. 
18 Op. cit, 267 p. 

na yra nusiperkama; ir tuoj po jungtuvių ji vyksta į vyro 
namus. Josios gyvenimas vyro šeimoje pasidaro gana 
sunkus. Tiesa, formaliai josios galia dar tebeegzistuoja. 
Paveldėjimas, vaikų vardai dar yra tvarkomi pagal moti- 
nos liniją. Bet faktiškai moteris jau virsta vyro tarnaite 
ir net verge. Vyras pradeda į moterį čia žiūrėti kaip. į 
savą daiktą, kurį jis nusipirko, kuris turi jam dirbti ir 
būti naudingas bei vaisingas. Tokiu būdu moteris esti 
pavergiama ir paverčiama darbiniu gyvuliu. Matriarcha- 
tas virsta moterų vergija. 

Per šitokius tad tarpsnius pereina matriarchato iš- 
sivystymas. Šiuo metu etnologija konstatuoja visus tarps- 
nius, nes visi jie pasitaiko pirminių tautų gyvenime. Jų 
eilė rodo, kad matriarchatas savo viduje turi tendencijos 
išsigimti į moters pažeminimą ir pavergimą. Be abejo, 
šiam išsigimimui pagreitinti prisideda išviršiniai akstinai, 
ypatingai matriarchatinės kultūros susidūrimas su totemis- 
tine kultūra, kurioj moteris yra pažeminta ir nustumta 
į antrąją vietą. Bet ir pats vienašališkas moteriškojo 
principo pabrėžimas visame gyvenime nepasilieka be 
psichologinės reakcijos iš vyro pusės. Vyras, būdamas 
aktingesnis, sugeba surasti tokių formų, kurios faktiškai 
paraližuoja moters galią (slaptosios vyrų sąjungos), o 
tolimesnėje eigoje ir visiškai ją panaikina. Reakciniame 
veikime laimėjęs vyras keršija moteriai, tegul ir nesą- 
moningai, josios pavergimu ir pažeminimu. Jis ją perka 
kaip kokį daiktą ir elgiasi su ja kaip su preke. 

Maitriarchatinės kultūros atsiradimo vieta, O. Meng- 
hino liudijimu, yra „tropiškoji Pietų Azija“?. Iš jos 
jau paskutiniais ledmečio amžiais pradėjo plisti matriarx- 
chatinė kultūra po visą Azijos žemyną. Bet tikras ma- 
triarchatinės kultūros keliavimas prasidėjo tiktai pasibai- 
gus ledmečiui. Menghinas matriarchatinės kultūros etno- 
logišką ciklą sieja su priešistorinė pieištine kultūra 
(Faustkeilkuitur), kas rodo, kad iš tikro šitoji kultūra buvo 
labai išplitusi, kad matriarchatinės tautos yra ilgai ir toli 
keliavusios. Matriarchatinė kultūra yra labai ekspansyvi. 
Bet šitoji ekspansija, kaip gražiai pastebi W. Moockas, 
yra „ne drąsi nuotykių ieškotojų ir klajoklių ekspansija, 
bet ramus, lėtas, dėl to tikras išsiplatinimas dėl žmonių 
pertekliaus spaudimo"??. Matriarchatinės tautos labai vis- 


!* Weltgeschichte der Steinzeit, 604 p. Wien, 1931. 
0 Afbau der Kulturen, 61 p. Paderborn, 1937. 

lios, todėl, būdamos sėslios, jos tuojau pajunta didelio 
prieauglio rezultatus ir esti verčiamos keltis iš vienos 
vietos į kitą. 

Du keliai vedė matriarchatinę kultūrą iš josios gimto- 
sios šalies. Vienas ėjo į Afriką ir per ją į Europą, antras 
į Indiją, Malajų salyną, Australiją ir Ameriką. Pirmoji 
matriarchatinės kultūros banga apėmė Afriką, susitelkusi 
centrinėje Afrikoje. Europoje ji susimetė šiaurės srityje. 
Čia ji sudarė pagrindus indoeuropiečių kultūrai. Antroji 
banga keliavo į tolimus Rytus ir per juos į tolimus Vaka- 
rus. Afrikoje matriarchatinės tautos buvo nustelbtos 
totemistinių tautų. Azijoje ir Europoje jos tapo nomadinių 
tautų grobiu. Bet charakteringa, kad aukštoji kultūra 
yra prasidėjusi derlingų upių (Tigro, Eufrato, Nilo) slė- 
niuose, kurie kaip tik buvo apgyvendinti matriarchatinių 
žemdirbių tautų. Čia jas nukariavo klajoklės tautos, 
susimaišė su matriarchatinėmis ir davė pradžią aukštajai 
kultūrai. Atrodo, kad nomadinės kultūros mišinys su ma- 
Lriarchatine yra laimingiausias. Afrikoje aukštoji kultūra 
nekilo. 


2. Matriarchatinės kultūros materialiniai bruožai 


Matriarchatinė kultūra priklauso kamieno kultūros 
tipui, kuris materialinėje srityje jau yra padaręs didelę 
pažangą, palyginus jį su pagrindo kultūros materialiniais 
laimėjimais. Čia žmogus jau yra pergalėjęs savo vaikišką 
santykį su gamta. Čia jis yra tapęs savotišku gamtos 
broliu. Todėl gamtos formavimas čia yra vykdomas jau 
žymiai labiau negu kamieno kultūroje. Patekus matriar- 
chatinei kultūrai moteriškojo principo persvaron, šitas 
gamtos formavimas pradėjo reikštis labai intensyviai, 
nes moteris pačia savo prigimtimi yra linkusi formuoti, 
linkusi ugdyti, linkusi pagelbėti prigimčiai ir. ją kulti- 
vuoti. Tiesa, moters formavimas yra kitoks negu vyro. 
Vis dėlto tai yra formavimas tikra šio žodžio prasme. 
Ir šiuo atžvilgiu matriarchatinė kultūra stovi Žymiai 
aukščiau už pirminę pagrindo kultūrą. 


a. Ūkis 
Pagrindinė matriarchatinės kultūros ūkio forma yra 
žemės darbas ir augmenų auginimas. Kiek pradinėje 
pagrindo kultūroje moteris augmenis tik rinko, pasilik- 

dama pasisavinamajame ūkio tarpsnyje, tiek matriarcha- 
tinėje kultūroje moteris pradėjo augmenis auginti, ir 
šiam reikalui ji predėjo dirbti žemę. Ji greitai patyrė, 
kad žemė geriau ugdo reikalingų maistui gėrybių, kai 
yra idirota, negu tada, kai ji yra palikta viena sau. Todėl 
sodindama ir globodama augmenis, moteris sykiu pradėjo 
kultivuoti žemę, atidarydama žmonijos išsivystimui visiš- 
kai naujų perspektyvų. Maitriarchatinėje kultūroje mes 
pirmą sykį žmonijos istorijoje sutinkame vadinamąjį 
produkuojaniį ūkį (erzeugende Wirtschaft), kurio netu- * 
rėjo nei pradinė kultūra, nei kiti kamieno kultūros ciklai. 
Totemistinės kultūros pagrindinė ūkio forma buvo me- 
džioklė, vadinasi, tas pats pasisavinamasis ūkis, tik aukš- 
tesniu organizuotu pavidalu. Nomadinės kultūros ūkio 
forma buvo gyvulių auginimas. Tiesa, čia žmogus jau dau- 
giau parodė savos iniciatyvos. Vis dėlto jis čia dar nieko 
neformavo, nes gyvulių atsiradimas ir jų auginimas 
buvo grynai gamtinis dalykas. Žmogus tik prižiūrėjo. 
Tuo tarpu matriarchatinės kuliūros žemės darbe pirmą 
sykį žmogus formavo gamtos medžiagą ir. naudojosi 
šito formavimo vaisiais. Tiesa, šitas žemės formavimas, 
šitoji pirminė agrikultūra buvo dar tolima nuo žemės 
darbo sumechaninimo, kuris atsirado pradėjus vartoti 
arklą (Pilugbau). Vis dėlto pirmosios gamtinės medžiagos 
formavimo užuomazgos čia jau buvo. :Matriarchatas 
pagrindė produkuojantį ūkį ir išlaisvino žmogų nuo gamtos 
priklausomybės. Čia jau nebe gamta dengė stalą, o pats 
žmogus. Jis pats savo triūsu bėrė grūdą į išdirbią žemę. 
ir savo kaktos prakaite valgė pelnytą duoną. 

Šitos pirminės agrikultūros autorė ir svarbiausia vei- 
kėja buvo moteris. Moteris sukūrė produkuojantį ūkį, 
moteris išmokė žmoniją žemės darbo, moteris įpratino 
ištisas tautas į augmeninį maistą. Vėliau, kalbėdami apie 
matriarchatinės kultūros pagrindą, męs matysime, koks 
yra išvidinis ryšys tarp moters prigimties ir žemės darbo, 
specialiai augmenų auginimo. Šiuo tarpų mes tik kons- 
tatuojame, kad šito darbo autorė buvo moteris. Vyro 
vaidmuo matriarchatinėje agrikultūroje buvo tik antraei- 
lis. Išskyrus pačius sunkiuosius darbus, žemę kultivavo 
pati moteris. 

Moteris todėl pagrindė žemės nuosavybę ir tapo pir- 
mąja žemės savininke. Reikia pastebėti, kad žemės nuo- 
savybės pradinėje kultūroje nebuvo jau tik dėl to, kad 
žemė kaip tokia šiame tarpsnyje neturėjo jokios vertės. 

Pradiniam žmogui buvo vertingi gyvuliai, buvo vertingi 
augmenys, bet žemė kaip tokia buvo nevertinga, nes jis 
nemokėjo iš jos turėti kokios nors naudos. Dėl to ir žemės 
nuosavybės nebuvo, nes niekam nebuvo intereso ją pasisa- 
vinti. Visai kitaip pasidarė matriarchatinėje kultūroje. 
Moters įdirbta žemė jau įgijo tam tikros vertės. Ji jau 
buvo pranašesnė už laukinę žemę. Ja susidomėjimas jau 
buvo atsiradęs, nes kultivuotoje žemėje augmenys geriau 
tarpo negu nekultivuotoje. Matriarchatinėje kultūroje 
žemė pasidarė vertinga ir tuo pačiu tapo nuosavybės 
Objektu. Ė 

Kas turėjo būti šitos nuosavybės subjektu? Kam turėjo 
priklausyti šita įdirbta žemė? Aišku, josios įdirbėjai — 
Moteriai. Pirminėje kultūroje visais laikais buvo gyvas 
pagrindinis nuosavybės principas, kad daiktas yra to, 
kuris jį pagamino darba apdirbo. Kadangi žemės kulti- 
vavimas buvo moters teisė ir garbė, todėl ir kultivuota 
žemė visai natūraliai pasidarė moters nuosavybė. Vyras 
iš šitos nuosavybės buvo išskirtas, nes jis žemę dirbo 
tik pripuolamais atvejais. Tokiu būdu buvo padėti pagrin- 
dai individualinei žemės nuosavybei, pagrįstai darbo 
titulu, 

Sykiu su žemės nuosavybe matriarchatinėje kultūroje 
atsirado ir sėslumas. Žemės darbas jau pačia savo esme 
reikalauja pastovios gyvenamosios vietos. Vienoks ar 
kitoks nomadizmas su agrikultūra yra nesuderinamas. 
Štai kodėl matriarchatininkės tautos esmingai yra sės- 
lios tautos. Jos yra ankštai suaugusios su žeme, su 
gyvenamąja vieta, su tėviške. Tiesa, sėslūs yra ir to- 
temistai. Bet matriarchatinis sėslumas yra visai kitokio 
pobūdžio. Matriarchatinis sėslumas yra žemdirbio — 
kaimiečio sėslumas. Totemistinis sėslumas yra amati- 
ninko — miestiečio sėslumas. Matriarchatinės tautos yra 
sėslios dėl to, kad jos yra susijusios Su žemę kaip su 
savo gyvenimo atrama ir mitybos šaltiniu. Totemistinės 
tautos yra sėslios dėl to, kad jos yra susijusios su tam 
tikru erdvės gabalu, kuriame jos veikia. Matriarchati- 
ninkai yra susiję su žeme. Totemistai yra susiję su erdve. 
Todėl totemistų sėslumas yra tiktai reliatyvus: jie juda 
tam tikrame erdvės plote, medžiodami gyvulius ir vers- 
damiesi amatais bei pramone. Tuo tarpu matriarchatininkų 
sėslumas yra daugiau visiškas: jie rymo ant žemės. Jų 
veikimo vieta yra ne erdvės, bet žemės plotas, kurį jie 
įdirba ir kultivuoja. Todėl kiek totemistinė kultūra buvo 

miestinio gyvenimo pagrindėja, tiek matriarchatinė kultū- 
ra davė pradžią kaiminiam gyvenimo tipui. Kad šitas tipas 
yra tiesiog išaugęs iš moteriškojo principo, mes matysime 
nagrinėdami matriarchatinės kultūros pagrindus. 
Matriarchatiniame ūkyje yra išlikęs pirminis šeiminis 
ekonominės kultūros charakteris. „Egzogaminis motinos 
teisės ūkinis veikimas, — sako W. Koppersas,— iš esmės 
yra orientuotas šeimiškai“?! Kaip pagrindo kultūroje 
šeima buvo vienetas, kuris ūkiškai dirbo ir kuris sudare 
šito darbo tikslą, taip lygiai pasiliko ir matriarchatinėje 
kultūroje, su tuo tik skirtumu, kad pagrindo kultūroje 
ūkio veikėjai buvo abi lytys, tuo tarpu matriarchatinėje 
kultūroje ūkiniame veikime persvarą įgijo moteris. Bet 
šita moteris čia dirbo ne sau individualiai, o visai šeimai. 
Matriarchatinis ūkis yra šeiminis ūkis. Totemistinėje 
kultūroje šitas pradinis ūkio pobūdis buvo paliktas: 
totemistinis ūkis buvo daugiau giminės ūkis. Jame daly- 
vavo ne tiek atskira šeima kaip vienetas, kiek visa giminė 
arba bent didelė jos dalis šeimų sambūrio pavidalu. 
Trys yra priežastys, kurios matriarchatinėje kultūroje 
išlaikė šeiminį ūkio pobūdį: 1) pačių svarbiausių vei- 
kėjų nusiteikimas, 2) pats pagrindinis ūkinis veikimas ir 
3) pagrindinio mitybos produkto ypatybės. 
Totemistinėje kultūroje ūkis pasidarė gimininis dėl to, 
kad jis visų pirma buvo kuriamas vyro. Vyras, kaip jau 
buvo sakyta nagrinėjant totemistinės kultūros pagrindus, 
eina iš namų į pasaulį. Jis gyvena visuomeninį gyve- 
nimą. Todėl jo ir ūkis turi visuomeniškumo — pirminėje 
kultūroje tai reiškia giminiškumo — bruožų. Kai naujai- 
siais laikais vyras kūrė kapitalistinį ūkį aukštosios 
kultūros priemonėmis, jis pažangiai ėjo nuo vidurinių 
amžių namų ūkio per miesto, valstybės ūkį ligi pasaulinio 
ūkio““, vadinasi, ligi visiško jo suvisuomeninimo. Pir- 
minėje kultūroje šitoji tendencija apsireiškė gimininiu 
totemistinio ūkio bruožu. Tuo tarpų matriarchatinėje 
kultūroje ūkio kūrėja buvo moteris. Moteris yra, kaip 
matysime vėliau, specialiai namų kūrėja, namų kultūros 
atstovė. Jos gyvenimo centras yra ne pasaulis, bet namų 
židinys. Net ir visuomenėje ji veikia naminiu būdu. To- 
dėl ir jos ūkio charakteris negalėjo būti kitoks. Savo 
ūkinį veikimą ji telkė aplinkui namų židinį, jį sukolektyvi- 


*! Voelker und Kulturen, III, 545 p. 
*2 Plg. autoriaus „Socialinis teisingumas“, 42—45 p. Kaunas, 1938. 

no, bet tiktai šeimos nariams. Pagrindo kultūros šeiminis 
komunizmas pasiliko ir matriarchatinėje kultūroje. Matri- 
archatinis ūkis yra šeiminis dėl to, kad jis yra sukurtas 
moters. 

Čia taip pat turėjo reikšmės ir pats pagrindinis ūki- 
m:s veikimas. Totemistų svarbiausia ūkinio veikimo funk- 
cija buvo medžioklė, jau ne individuali kaip pradinė- 
je kultūroje, bei aukštesnė organizuota medžioklė. Joje 
dalyvavo ištisa giminė, kaip kolektyvas. Tai buvo didelė 
pažanga maisto pasirūpinime, palyginus su individuali- 
ne pagrindo kultūros medžiokle. Bet tai buvo sykiu 
ir nutolimas nuo šeiminio ūkio. Giminės dalyvavimas 
ūkiniame veikime ir pačiam ūkiui įspaudė giminės bruožų. 
Tuo tarpu matriarchatinės kultūros svarbiausia ūkinė 
funkcija buvo -žemės darbas. Žemės darbas savo cha- 
rakteriu yra individualus. Čia kiekvienas žmogus dirba 
skyrium. Tai vpač reikia pasakyti apie pirminės kultūros 
žemės darbą, kuris buvo atliekamas tokiomis primityvio- 
mis priemonėmis, kaip kastuvas ir kauptuvas. Dėl 
to ir pats ūkis pasidarė šeiminis, nes šeima buvo čia 
didžiausias kolektyvas, kuris šiame ūkyje dalyvavo. 

Pagrindinio mitybos produkto ypatybės taip pat turėjo 
reikšmės. Pagrindinis totemistų valgis buvo mėsa. Ato- 

„grąžų srityse mėsa turi būti greitai sunaudojama, nes 
anų amžių žmonės jos nei sūdyti, nei konservuoti ne- 
mokėjo. Tuo tarpu organizuota medžioklė mėsos parūpin- 
davo gana dideliais kiekiais, nes totemistai medžiodavo 
ne tik smulkius gyvulius, bet bendromis jėgomis puidavo 
net ir dramblius. Reikėdavo tad šitą grobį tuojau sudoroti. 
Be abejo, atskiras žmogus to padaryti negalėjo. Todėl 
savaime prie primedžioto grobio atsirasdavo būriai žmo- 
nių. Grobio naudojimas: buvo atliekamas kolektyviniu 
būdu. Čia glūdi priežastis to pirminių žmonių įpročio 
prisivalgyti, kai yra, tiek, kiek tik telpa. Šitas paprotys 
yra sukurtas pačių pietų krašto aplinkvbių. Jis yra ko- 
lektyvinio gimininio totemisių ūkio apraiška. Visai kitaip 
yra mMatriarchatinėje kultūroje. Matriarchatininkų pagrin- 
dinis valgis yra augmenys. Mėsos jie vartoja mažai ir 
retai. W. Koppersas pastebi, kad mėsa matriarchatinėje 
kultūroje yra vartojama paprastai tik švenčių metų““, 
Kasdieninis valgis yra augmeninis. Augmenys, kurių daž- 
niausiai buvo vartojamos sėklos (ryžiai, maisas, lešiai, 


3 Pig. Voelker und Kulturen, III, 558 p. 

pupos, riešutai), net ir atogrąžų kraštuose yra nepalygi- 
namai patvaresni kaip mėsa. Jiems išlaikyti nereikia 
kokių specialių priemonių. Todėl matriarchatinėje kultū- 
roje nebuvo reikalo, augmenims geriau užderėjus, kviestis 
kitus ir derlių tuojau naudoti. Jį buvo galima pasi- 
dėti ateičiai ir tuo būdu paruošti savo šeimai atsargos. 
Čia viena šeima galėjo tinkamai apsidirbti su savo mity- 
bos produktais. Todėl giminės dalyvavimas buvo nereika- 
lingas. 

Šitie trys dalykai kaip tik ir padarė, kad matriarcha- 
tinės kultūros ūkis pasiliko šeiminio pobūdžio. Baigiant 
reikia pastebėti, kad vegetariška matriarchatininkų virtu- 
vė, kalbant moderniais terminais, buvo priežastis atsirasti 
šioje kultūroje bjauriam papročiui valgyti nužudytų 
žmonių kūnus — kanibalizmas. Kanibalizmas, W. Kopper- 
so nuomone, yra specifiška matriarchatinės kultūros ap- 
raiška. Koppersas ją paaiškina tuo, kad, valgydami 
nuolatos augmenis, matriarchatininkai per maža vartojo 
druskos. Iš kitos pusės, retas mėsos vartojimas žadino 
didelį jos norą. Šitie du dalykai kaip tik ir pastūmėjo 
matriarchatininkus į kanibalizmą““. Kanibalizmas yra 
susijęs su matriarchatinės kultūros ūkio pobūdžiu ir yra 
daugiau fiziologinė negu moralinė ar religinė apraiška. 


b. Technika 


Savo technika matriarchatinė kultūra taip pat yra 
skirtinga nuo kitų kultūros ciklų, kaip ir savo ūkiu. 
Šitoji technika, iš vienos pusės, yra pritaikyta prie 
ekonominio matriarchatininkų gyvenimo, iš kitos — ji 
yra dvasinio jų nusiteikimo, dvasinės jų gyvenimo linkmės 
išraiška. 

Matriarchatinės kultūros ūkiniai įrankiai svarbiausi 
yra nusmailinta lazda kastuvo vietoje (Grabstock, la 
bėche) ir kauptuvas (Hacke, la pioche). Pirmasis įrankis 
yra vartojamas pradiniame matriarchatinės kultūros išsi- 
vystymo laipsnyje, antrasis vėlesniame. Amatų srityje 
matriarchatinė kultūra yra žymiai atsilikusi nuo totemis- 
tinės kultūros. Koppersas sako, kad senojoje matriarcha- 
tinėje kultūroje amatų buvimą galima tik labai menkai 
teužčiuopti“. Vis dėlto čia mes randame gerai išsivys- 


2 Plg. op. cit., 559 p. 
5 Plg. op. cit., 560 p. 

čiusią pynimo techniką ir puodų žiedimą?“. Tai yra dvi 
pagrindinės amatų šakos, kurios charakteringos matriar- 
chatinei kultūrai. Susisiekimo įrankis tose vietose, kur 
matriarchatinė kultūra prieina prie didesnių upių arba 
jūros, yra plaustas. Susižinojimui yra vartojamas signa- 
linis būgnas, padarytas ant medžio drevės ištempiant 
išdžiūvusią odą. 

Matriarchatinės kultūros ginklai tarnauja daugiau 
apsiginti negu pulti. Iš lyg ir puolamųjų svarbiausi yra 
mėtyklė akmenims ir buožė, ypatingai charakteringas 
matriarchatinio ciklo ginklas. Taip pat matriarchatinei 
kultūrai priklauso australiečių bumerangos, indėnų tama- 
hauka, kirvis. Visi šitie ginklai yra vadinamieji artimi 
ginklai (Nahwaffen), nes jais galima pasiekti priešą arba 
gyvulį, esantį tiktai arti. Tuo matriarchatiniai ginklai 
skiriasi nuo totemistinių ginklų, kurie yra tolimo ats- 
tumo (Fenwaffen). Šitas skirtumas rodo, kad matriar- 
chatinės tautos nebuvo tokios karingos, kaip totemisti- 
nės. Jų ginklų charakterį apsprendė ir ūkis, nes, nesant 
išsivysčiusios medžioklės, tokie dalykai, kaip lankas arba 
strėlė, pasidaro nereikalingi. Iš grynai apsigynimo ginklų 
matriarchatinei kultūrai priklauso skydas. Jis taip pat 
rodo, kad, esant kovai, priešų susirėmimas yra artimas; 
tai savotiškos grumtynės, o ne šaudymasis iš tolo arba 
svaidymas ietimis. 

Trobesių forma ir jų sąranga taip pat yra charakteringa 
matriarchatinės kultūros tipui. Visų pirma totemistinės 
apvalios trobelės čia pasikeičia į keturkampes trobeles. 
W. Koppersas mano, kad šitokio pobūdžio trobelės yra 
talpesnės, todėl matriarchatinei kultūrai buvo reikalin- 
gesnės, nes matriarchatinė šeima buvo žymiai gausinges- 
nė negu totemistinė. Be to, trobelė tarnavo ir maisto 
atsargai padėti“. Šitos trobelės buvo surikiuotos linijos 
pavidalu (Reihendori) iš abiejų gatvės pusių. Tuo ma- 
triarchatinis kaimas skyrėsi nuo totemistinio miestelio, 
kuris buvo krūvos pavidalo (Haufendori). 

Matriarchatinis menas apreiškia išvidinius šitos kul- 
tūros palinkimus. Visų pirma bendriausia jo žymė yra 
palinkimas stilizuoti. Kiek totemistinis menas stengiasi 
kuo tiksliausiai pasekti gamtiniais dalykais, pasidaryda- 
mas natūralistiniu menu, tiek matriarchatinis menas eina 


2 Plg. W. Schmidt. Voelker und Kulturen, III, 266 p. 
27 Pig. W. Koppers. Op. cit, 546 p. 

stilizavimo, net schematizavimo linkme, virsdamas simbo- 
linio meno pirmataku. Todėl geometrinės figūros yra mė- 
giamiausi matriarchatinio žmogaus piešiniai. Su stilizacija 
siejasi matriarchatinio meno palinkimas į ornamentiką, 
kurioje augmenų motyvų persvara yra ryški prieš kitus 
motyvus. Iš kitos pusės, matriarchatinės kultūros menas 
yra palinkęs į masyvumą. Jame persveria daugiau me- 
džiagos gausumas ir kūrinio dydis negu jo forma. Šiuo 
atžvilgiu jis turi ryšio su pirmykščiais Indijos kūriniais 
ir galimas daiktas, kad yra šitų kūrinių įkvėpėjas, nes 
aukštoji Indijos kultūra yra sukurta ant stipraus ma- 
triarchatinio sluoksnio. 

Apskritai reikia pastebėti, kad matriarchatinės tautos 
neturi tokio subtilaus estetinio jausmo, kaip totemistinės. 
„Augmenų augintojai.-— sako Fr. Kernas,— nesižavi taip 
grožiu, kaip totemistai; jie atrodo taip pat mažiau poe- 
tiški, jų fantazija yra siauresnė“? Todėl ir visame jų 
gyvenime jaučiama mažiau estetinio prado. Jų išvaizda 
yra labiau sudribusi, kūno jie nepuošia ir negražina, dra- 
bužiuose spalvų nežymu. Tai yra kaimo žmonės, susiję su 
žeme, kurios pilkumas ir išdirbto lauko linijos yra žymu 
jų mene ir estetiniame jų pergyvenime. 


3. Matriarchatinės kultūros dvasinės žymės 


Dvasiniu atžvilgiu kamieno kultūra, kuriai priklauso ir 
matriarchatinis kuituros ciklas, yra labai savotiška. Žmo- 
gus, čia santykiuodamas su gamta kaip lygus su lygiu, bū- 
damas gamtos brolis, savotišku būdu pataikavo ne tik ap- 
linkos gamtai, bet ir savo paties prigimčiai. Todėl šio me- 
to kultūra, ypatingai dvasinėje srityje, yra nepaprastai 
vešlus ir auglus prigimties išsiveržimas. Tai yra savaimin- 
ga kūryba, kuri buvo vedama ne refleksijos, bet instinkto, 
kuri siekė ne kokio nors išviršinio tikslo, bet buvo išvidi- 
nio kūrybiškumo išraiška. Toksai savaimingas prigimties 
veržimasis teikė žmonijos kultūrai labai daug didelių ver- 
tybių. Bet, šalia jų, buvo daug ir neapvaldytos prigimties 
šposų, vienašališkumų, perdėjimų ir nukrypimų. Šito tarps- 
nio kultūroje žmogaus prigimtis apsireiškia tokia, kokia ji 
yra. Ji neslėpė nieko, ji su niekuo nesiderino, nes ji dar bu- 
vo pati menkai kultivuota. Žmogus kūrė pats iš savęs, to- 


-—-————— 
2 Archiv fūr Kulturgeschichte, 174 p., 1932. 

dėl jo kūryba šiuo metu buvo tokia, koks jis pats. Čia mes 
galime suprasti, kodėl totemistinėje kultūroje vyriškumas 
išsivystė ligi galo ir kodėl matriarchatinėje kuliūroje mo- 
teriškasis principas taip pat vienašališkai buvo pabrėžtas, 
Matriarchatinė kultūra yra moters kultūra, be! moters ne- 
kultivuotos, moters grynos prigimties, kokia ji yra pati 
viena, be organiškų ryšių su vyriškuoju principu. Iliuzija 
būtų matriarchatinę kultūrą laikyti moters kūrybos idealų 
ir statyti ją pavyzdžiu aukštosios kultūros moterų veiki- 
mui. Matriarchatinė kultūra yra savaimingas moteriškos 
prigimties prasiveržimas su visomis savo šviesiomis pusė- 
mis, bet sykiu ir su savo ydomis. 


a. Šeima 


Matriarchatinės šeimos struktūra yra gana savotiška. 
Kaip jau buvo minėta kalbant apie matriarchatinės kultū- 
ros išsivystymo tarpsnius, vyras arba tiktai lanko savo 
žmoną, arba atiteka į jos šeimą, arba dirba jos šeimoje kurį 
laiką, arba nusiperka žmoną ir parsiveda į savo namus. Šis 
pastarasis tarpsnis matriarchatui nėra charakteringas, nes 
jis reiškia paskutinį išsigemančio matriarchato periodą. 
Visais kitais aivėjais moteris pasilieka savo namuose ir 
savo šeimoje. Jos vardas arba pavardė yra nekeičiama. 
Vaikai visados esti pavadinami motinos pavarde arba var- 
du ir pasilieka visais atvejais — net persiskyrimo — moti- 
nos šeimoje. Vyras neturi jokios pareigos rūpintis savo 
žmona arba savo vaikais, nes jie paveldi ne savo tėvo, bet 
savo dėdės, motinos brolio, turtą. Tėvas dirba ne savo vai- 
kams, bet vaikams savo sesers. Paprastai paveldėjimas ten- 
ka vyriausiajai dukteriai. Motinos brolis, arba vaikų dėdė, 
yra svarbiausias vyriškas asmuo matriarchatinėje šeimoje, 
Jis saugo savo seserį nuo vyro, jei jis per žiauriai su ja el- 


' giasi, jis keršija už seseriai padarytas skriaudas, jis rūpina- 


si sesers vaikais, jis atstovauja seserį visuomenėje. Mote- 
ris Matriarchatinėje kultūroje paprastai pati tiesiog vi- 
suomeninių funkcijų nevykdo. Jas vykdyti ji paveda savo 
broliui. Tuo būdu matriarchatinė šeima yra grindžiama ne 
dvasios arba meilės, bet kraujo ryšiais. Kraujo giminystė 
čia yra svarbesnė už dvasinę vyro ir žmonos jungtį. Ka- 
dangi vaikų ir giminių ryšys su motina yra aiškiausias, 
todėl motina čia ir turi pirmaeilės reikšmės. 

Tėvo vaidmuo matriarchatinėje šeimoje yra gana sa- 
votiškas. Visų pirma jo santykiai su žmona yra nenuolati- 

niai. Čia jis yra daugiau fizinis vaikų gimdytojas negu jų 
auklėtojas arba žmonos draugas. Moteris, kaip gražiai yra 
pastebėjęs W. Schmidtas, čia yra „ne tiek žmona, kiek se- 
suo ir duktė, priklausoma nuo vyresniojo savo brolio ir 
nuo motinos““. Ji visados esti apsprendžiama savo gimi- 
nių, ne vyro. Vyras čia yra tik žmonos svečias, kuris jos 
gyvenimui ir jos išvidiniam tobulėjimui neturi jokios di- 
desnės reikšmės. Vyro ir moters susijungimas čia tarnauja 
tiktai kūdikiui. Kiek toiemistinė kuliūra moterystėje visų 
pirma mato aistrų nuraminimą, tiek matriarchatinė kultūra 
iš moterystės visų pirma laukia kūdikio. Vyras turi paža- 
dinti naują gyvybę, ir jo pareigos čia baigiasi. Vyras vaikų 
neauklėja. Jis yra, kaip sako R. Thurnwaldas, „geriausias 
savo vaikų draugas““". Tėviško autoriteto ir tėviško jaus- 
mo išvystyti jis čia negali. Jis yra tiktai gimdytojas, bet 
ne tėvas. Tėvą čia pakeičia dėdė. 

Savotiškai keistas ir sykiu prasmingas matriarchatinės 
kultūros paprotys yra kuvados. Jų esmė yra ta, kad kai 
moteriai gema kūdikis, tėvas taip pat gula į lovą tarsi ne- 
galuodamas, esti moters slaugomas net keletą kartais sa- 
vaičių. Šitas keistas paprotys yra atkreipęs etnologų dėme- 
sį, nes jo prasmė yra gana tamsi. Be abejo, jis reiškia vyro 
nusilenkimą moteriškajam principui net tokioje grynai 
fiziologinėje srityje. W. Schmidtas norėtų kuvadose matyti 
ginekokratijos apraiškų. Vyras, pasak jo, čia tiek nori būti 
panašus į moterį, kad net dalyvauja fiziologiniuose jos pro- 
cesuose, jos skausmuose ir kančiose“!. Vis dėlto atrodo, 
kad labiau pagrįstas esąs K. F. Wolffo aiškinimas, pasak 
kurio kuvados esančios totemistinės arba nomadinės ir 
matriarchatinės kultūros susidūrimo rezultatas. Matriar- 
chatinė kultūra, susidūrusi su totemistine arba nomadine, 
pastebėjo, kad ir tėvo linija turi gyvenime reikšmės, kad 
yra žmonių, kurie savo kilmę skaičiuoja pagal tėvą, ne 
pagal motiną. Tokiu būdu čia gimė mintis, kad kūdikis pri- 
klauso ir tėvui, ne tik motinai, kad jį pagimdo ir tėvas. Bet 
kadangi šita mintis gimė matriarchatinėje kultūroje, tai jai 
simbolizuoti ir regimai apreikšti buvo pasirinkta moteriš- 
kas gimdymo pavaizdavimas; kūdikis priklauso motinai 
dėl to, kad jis iš jos gema. Jeigu jis priklauso ir tėvui, tai 
tėvas taip pat turi pavaizduoti bent simboliškai kūdikio 


“B Op. cit, 219 p. 
30 Reallėxikon der Vorgeschichte, VIII, 361 p. 
3 Pig. op. cit.. 294—295 p. 

gimdymą moterišku būdu. Jis turi gultis į lovą, apsimesti 
sergančiu, vaitoti, būti slaugomas. Vadinasi, kuvados yra 
tėviškumo pareiškimas, pareiškimas, kad tasai gimęs vai- 
kas priklauso ir tėvui, ne tik motinai. Štai kodėl Wolffas 
ir sako, kad „vyras, kuris gula į lovą ir elgiasi kaip gim- 
dyvė, nori tuo pasakyti, kad jis tapo tėvu, nori pareikšti, 
kad naujagimis yra jo pripažįstamas kaip gimęs iš moterys- 
tės. Tokiu būdu jis padaro džiaugsmo savo žmonai ir visai 
josios giminei. Vargas, jei jis taip nesielgtų. Tuomet atsi- 
rastų priekaištų, barnių, gal muštynių ir žudynių“??, nes 
moteris būtų įtarta pagimdžiusi kūdikį ne iš savo teisėto 
vyro. Todėl kuvados yra ne tiek vyro pastangos tapti mo- 
terimi, kaip nori jas išaiškinti W. Schmidtas, kiek simboli- 
nis vyro pareiškimas, kad gimęs kūdikis yra jo, kad jis ir 
jam priklauso, ne vienai tik motinai. Kuvados yra jau atsi- 
gaunančio vyriškojo principo apraiška. 

Kalbant apie dorinę kultūrinę matriarchatinės šeimos 
reikšmę, reikia visų pirma pastebėti, kad matriarchatinė 
šeima šiuo atžvilgiu toli gražu pralenkia totemistinę šeimą. 
Totemistinė šeima doriniu atžvilgiu buvo palaida. „Priešais 
šitą bet kokios drausmės ir doros nebuvimą, — sako 
W. Schmidtas,— pirmojo matriarchatinės kultūros tarps- 
nio griežta monogamija ir šeimos skaistybė sudarė tikrai 
išganingą atnaujinimą““?. Šita mintimi W. Schmidtas kaip 
tik ir nurodo, kuo būtent matriarchatinė šeima yra reikš- 
minga: 1) griežtu monogamijos pabrėžimu ir 2) šeiminės 
skaistybės branginimu. Tai yra tokios dvi vertybės, kurios 
mums šiandien yra savaime aiškios, bet kurios pirminėje 
kamieno kultūroje vis dėlto buvo retenybė. Po pagrindo 
kultūros monogamijos ir skaistybės saugojimo atėjo ka- 
mieno kultūros tarpsnis, kuriame abu šitie dalykai neteko 
savo pirmykščio charakterio. Apie monogamiją totemis- 
tinėje kultūroje negali būti nė kalbos. Taip pat negali būti 
kalbos nė apie skaistybę, nes, kaip jau buvo antrame šios 
studijos skyriuje minėta, esama totemistinių tautų, kuriose 
nė viena mergaitė neišteka nekalta. Pridėkime dar tote- 
mistų keliamas orgijas vadinamuosiuose jaunimo namuo- 
se ir galėsime suprasti, kad minėtos dvi vertybės tote- 
mistinėje kultūroje neturėjo reikšmės. Kiek geriau buvo, 
kaip matysime vėliau, nomadinėje kultūroje. Bet poligami- 
ja dažnai pasitaikydavo ir čia. Taip pat neteisėtų kūdikių 


32 Natur und Kultur, 269 p., 1934. 

gimimas buvo gerai žinomas. Pradžioje minėtas Jokūbo 
gyvenimas pas Labaną gali būti charakteringas noma- 
dinei kultūrai. Jokūbas vedė abi Labano dukteris: Liją ir 
Rachelę, ir sykiu turėjo lytinių santykių dar su dviem sa- 
vo žmonų tarnaitėmis. Todėl pabrėžti tokiose aplinky- 
bėse monogamiją ir aukštai statyti skaistybę, kaip tai darė 
matriarchatinė kultūra, iš tikro buvo „išganingas atnau- 
jinimas“. Tuo tarpu matriarchatinė šeima buvo monoga- 
minė. „Klasinė jo (matriarchato.— A. M.) forma,— sako 
W. Schmidtas, — yra galima tiktai monogamija““*. Kitoje 
vietoje Schmidtas taip pat pastebi, kad seniausioje savo 
formoje Matriarchatinė kultūra iau tik dėl ekonominio gy- 
venimo turėjo monogamiją „formaliai priverstinę ir dėl to 
visai tikrą“??. Iš kitos pusės, kaip jau pastebėjo iz Bacho- 
fenas, matriarchatinė kultūra yra moterystę susiejusi su 
skaistybe. K. F. Wolffas, išskaičiuodamas matriarchati- 
nės kultūros žymes, tarp kitų mini ir teisėtų gimimų sąvo- 
kos nežinojimą““. Mergaitės skaistybė čia buvo saugojama 
ne tik jos pačios, bet ir jos brolio, o šeimoje buvo iš vyro 
reikalaujama didelės ištikimybės. 

Šitoks dorinis matriarchatinės šeimos charakteris yra 
aiškiai kilęs iš moters prigimties. Moteris pačia savo esme 
yra linkusi į monogamiją. Ji nori būti susijusi su vienu vy- 
ru ir nepakenčia, kad vyras, šalia jos, turėtų dar kitų žmo- 
nų. Tai yra gilus psichologinis moters linkimas. Todėl kai 
tik moteris įgyja persvaros šeimoje, ji tuo pačiu šitą šeimą 
tvarko griežtai monogaminiu būdu. Poliandrija, kuri kai 
kieno yra siejama su matriarchatu, kamieno kultūroje yra 
nežinoma. Ji pasirodo tik mišriose kultūrose kaip nusižiū- 
rėjimas į totemistinė poligamiją. Taip pat iš moters dvasios 
nusiteikimo yra kilęs ir skaistybės branginimas. Šiuo at- 
žvilgiu prasmingai pastebi W:-Moockas: „Motinai sek- 
sualinis aktas turi visai kitokių asmeninių pasėkų negu 
vyrui. Todėl nekaltybės jausmas motinoje yra žymiai sub- 
tilesnis ir labiau susijęs su jausmais negu vyre. Todėl su 
tikru motiniškumu visados jungiasi stiprus skaistybės ir 
nekaltybės jausmas. ..“?7 Štai kodėl matriarchatinė mote- 
ris, visų pirma būdama motina, jautė šitą skaistybės vertin- 
gumą ir jį stengėsi realizuoti savo šeimoje. Todėl Bachofe- 


————— 

no mintis, kad moteris įsigijusi savo galios dėl ypatingos 
jos reikšmės promiskuitete, kad matriarchatas yra kilęs iš 
poligamijos, šiandien neturi jokio pagrindo ir yra visiškai 
priešinga tikrovei, Moteris dvasinėje srityje kaip tik įsi- 
tvirtino savo skaistybe, savo linkimu drausminti palaidą 
vyro prigimtį. 


b. Ugdymas 


Šeiminiame ugdymo tarpsnyje matriarchatinė kultūra 
ugdo ypatingai mergaites, kaip kad totemistinė kultūra 
kreipia visų pirma dėmesio į berniukus. Bet kad berniukai 
būtų atiduodami vyrams arba išmetami, kaip mums vaiz- 
duoja amazonių mitas, to matriarchatinėje kultūroje nėra. 
Visi vaikai yra auginami, ir visi jie pasilieka pas motiną. 
tabaus, nes šioje kultūroje moteris turi pirmaeilės reikš- 

ės, todėl šiam uždaviniui ji ir turi būti rengiama. 

Pats šeiminio auklėjimo vyksmas yra daugiausia moti- 
nos rankose. Būdama šeimos galva, ji yra sykiu ir pirmuti- 
nė auklėjimo veikėja. Tėvo vaidmuo ugdyme yra nežy- 
mus. Kaip tėvas jis neturi autoriteto ir tėviškai neauklėja. 
Jis su savo vaikais tik draugauja. Vyras auklėjime daly- 
vauja kaip dėdė, vadinasi, jis auklėja ne savo vaikus, 
bet savo sesers vaikus. Suprantama, kad dėdės įtaka auklė- 
jime yra visai kitokia negu tėvo. Todėl L Walkas teisin- 
gai pastebi, kad „matriarchatiškai organizuotose ziminėse 
vaikui stinga stiprios auklėjančios tėvo rankos“““. Berniu- 
kai čia yra auklėjami per daug švelniai, per daug minkštai, 
be abejo, kiek tai yra galima pirminės kultūros sąlygose. 
Todėl jie ir suaugę neturi tikro vyriško charakterio, kokį 
parodo totemistinis jaunimas, perėjęs per įvairius bandy- 
mus ir sunkiuose uždaviniuose subrandinęs savo vyrišku- 
mą. Galimas daiktas, kad čia yra priežastis, kodėl vyro 
vaidmuo matriarchatinės kultūros kūrime yra antraeilis ir 
kodėl jis, norėdamas atgauti savo prarastą galią, pasirin- 
ko, kaip netrukus matysime, slaptų sąjungų kelią, tarsi ne- 
išdrįsdamas susilyginti su moterimi ir ją pralenkti vieša- 
jame gyvenime. Tai yra vienašališko auklėjimo rezultatas, 
Šeiminiam matriarchatiniam auklėjimui stinga papildomo 


*“ Die Erziehung bei den. „Naturvoelkern, 35 p. // Die Paedagogik. 
der nichtchristlichen Voelker: Handbuch der Erziehungswissenschaft, 

vyriškojo prado, Todėl pilnutinės asmenybės išugdymas 
čia pasidaro beveik neįmanomas. Moteris čia per daug 
išauga gryna moterimi su savo iracionalumu, 0 vyras čia 
yra per daug sumoterinamas. 

Visuomeniniame, arba atbaigiamajame, ugdymo tarps- 
nyje maitriarchatinė kultūra taip pat, kaip ir totemistinė, 
eina vienašališku keliu. Iniciacijos, arba jaunimo įšventi- 
nimai, čia yra daromi tiktai mergaitėms. Kaip totemistai 
inicijuoja tiktai berniukus, taip matriarchatininkai inici- 
juoja tiktai mergaites. Bet matriarchatinių iniciacijų po- 
būdis jau yra kitoks negu totemistinių. Visų pirma čia nė- 
ra kūno žalojimų, kaip apipjaustymas, danties išmušimas, 
plaukų išpešiojimas, kurių randame pagrindo ir totemisti- 
nėje kultūroje. Toliau, matriarchatinės iniciacijos nebėra 
įvedimas į suaugusiųjų klasę, nes iš viso čia tokių amžiaus 
klasių nėra. Matriarchatinės iniciacijos yra ne giminės, bei 
atskiros šeimos reikalas. Su tuo siejasi ir individualinis 
šių iniciacijų pobūdis kaip priešginybė kolektyviniam to- 
temistinių iniciacijų pobūdžiui. Totemistai inicijuoja išti- 
sus jaunimo būrius. Tuo tarpu matriarchatininkai turi rei- 
kalo su kiekviena mergaite skyrium, nes šitos iniciacijos 
vyksta atskirose šeimose. Vadinasi, neskausmingumas, šei- 
myniškumas ir individualumas yra pagrindinės matriar- 
chatinių iniciacijų žymės, kuriomis jos skiriasi nuo tote- 
mistinių iniciacijų. 

Patį matriarchatinį iniciacijų centrą sudaro pirmoji 
mergaitės menstruacija. „Matriarchatiniam kultūros ciklui 
charakteringa mergaičių iniciacijų forma,— sako 
W. Schmidtas,— yra apsupimas ceremonijomis pirmosios 
menstruacijos, kuri praneša būsimos motinos ir šeimos pa- 
grindėjos atbundantį vaisingumą“““, 

Pasirodžius pirmiesiems ženklams, mergaitė kai kurį 
laiką yra uždaroma namuose. Ji negali išeiti į saulės šviesą. 
Pietų Amerikoje ji negali liesti žemės, pasilikdama visą 
laiką hamake, Jai neleidžiama daug judėti, valgyti kai ku- 
rių valgių. Teoretiškai vyresniosios jos draugės arba senos 
moterys ją pamoko apie būsimas žmonos ir motinos parei- 
gas. Keletą kartų išmaudyta ir ištepta, mergaitė yra apren- 
giama naujais drabužiais, papuošiama papuošalais ir išve- 
dama viešumon. Nuo dabar ji laikoma subrendusia ir 
galinčia tekėti. Tuo matriarchatinės iniciacijos ir baigiasi. 

Pačios matriarchatinių iniciacijų ceremonijos šios kul- 

tūros pradžioje buvo atliekamos be jokių nepadorumų. Jo- 
mis buvo tik reiškiamas džiaugsmas ir pasitenkinimas dėl 
mergaitės subrendimo, kuris jai duoda galios netrukus būti 
naujos šeimos pagrindėja ir perimti senosios šeimos funk- 
cijas“? „ Seksualinio palaidumo žymių atsirado šioje kultū- 
roje tik vėlesniaisiais laikais, šiai susidūrus su totemistine 
kultūra, kurios iniciacijos, ypač poiniciacinis tarpsnis, pa- 
sižymi doriniu palaidumu. 


c. Visuomenė 


Matriarchatinė visuomenė, palyginta su totemistine, 
apreiškia labai skirtingų ypatybių. Visų pirma kiek tote- 
mistai savo visuomenę suskirstė į atskiras klases, vadi- 
namas amžiaus klasėmis, tiek rmatriarchatininkai paliko 
visuomenę masės pavidalu. Matriarchatinėse tautose, 
W. Moocko liudijimu, pasitaiko šeimų ligi dviejų tūkstan- 
čių asmenų; pasitaiko taip pat kaimų ligi šimto tūkstan- 
čių gyventojų“! „Bet visa šita žmonių minia yra tiktai masė. 

„Čia nėra valstybės, — gražiai sako Moockas,— bet tiktai 
spiečius. . „ Tikrumoje čia nėra jokio valdovo ir jokio kara- 
liaus, čia yra tiktai masė““?. Jokios gradacijos, jokių laips- 
nių, jokio susiskirstymo. Atskiras žmogus priklauso šitai 
masei, jaučiasi josios supamas ir globojamas. Individas 
gali žūti, bet masė pasiliks. Tr todėl šitoji masė parodo ne- 
paprastą atsparumą. Ją galima pavergti, nukariauti josios 
žemes, bet josios negalima išnaikinti. Ir čia kaip tik glūdi 
matriarchatinės kultūros pasaulinė misija ir jos reikšmė 
aukštosios kultūros susiformavimui. Nuo pat seniausių am- 
žių aukštosios kultūros vedėjai yra nomadinės kultūros 
žmonės. Aukštutinis mūsų istorijos sluoksnis yra nomadi- 
nis. Bet po juo mes aiškiai randame ir jaučiame stiprų mat- 
riarchatinį sluoksnį. Matriarchatinės kultūros įtaka aukš- 
tajai kultūrai yra labai didelė. Tai ir yra matriarchatinės 
visuomenės atsparumo vaisius. Matriarchatininkai negalė- 
jo atsispirti karingiems nomadams ir greitai tapo pavergti. 
Bet jų atsparumas padarė, kad jie neišnyko, bet gyveno nu- 
mirusių tautų gelmėse ir iš ten slapčiomis skleidė savo įta- 
ką. Todėl jų vaidmuo aukštojoje kultūroje yra žymiai di- 
desnis negu, pavyzdžiui, totemistų. 

Tai, kas totemistinę visuomenę jungia su matriarchati- 

ne, yra demokratinis principas. Abi visuomenės neturi 
aristokratijos. Abi jos yra horizontalinės. Abiejų nariai vi- 
suomeniniame gyvenime turi lygias teises. Vis dėlto šito 
demokratiškumo pagrindas matriarchatinėje ir totemisti- 
tinėje kultūroje yra skirtingas. Malriarchatinkai yra Iy- 
gūs dėl to, kad visi jie yra kilę iš moters. Demokratiškumo 
pagrindas čia yra kilmės bendrumas. Tuo tarpu totemisti- 
nėje visuomenėje žmonės yra lygūs dėl to, kad jie visi dir- 
ba maždaug vienodą darbą. Demokratiškumo pagrindas 
čia yra visuomeninis darbas arba savotiška profesija. Dėl 
to kiek matriarchatinis demokratiškumas yra bendruome- 
ninis, tiek totemistinis yra draugijinis. Matriarchatinė de- 
mokralija yra bendruomenė, totemistinė yra draugija. 
Matriarchatinei demokratijai tinka vokiškas pavadini- 
mas „Gemeinschatt“, totemistinei — „Geselischaft“. Tote- 
mistai buvo draugai, sąjungininkai (Gesellen), matriarcha- 
tininkai buvo bendruomenės nariai, surišti kilmės ir kraujo 
bendrumu. Dėl to matriarchatinė kultūra, nors josios vi- 
suomenė ir nebuvo suskirstyta, pagrindė organinę demo- 
kraliją, o iš totemistinės kultūros, kaip jau buvo seniau sa- 
kyta, išaugo mechaninė demokratija. 

Šitos visuomenės kūrėja buvo moteris. Bet klaida būtų 
manyti, kad moteris tiesioginiu būdu formavo matriarcha- 
tinę visuomenę, pati būdama jos vadė ir valdovė. Moters 
veikimas čia buvo ir pasiliko šeimoje. Tiesa, retkarčiais 
moteris išeidavo iš šeimos ribų, pasidarydama politinių pa- 
sitarimų pirmininke ir nutarimų vykdytoja. Bet, kaip pa- 
stebi W. Schmidtas, tokie atsitikimai buvo tiktai išimtys“. 
Bet moteris formavo visuomenę tuo būdu, kad ji veikė ne- 
tiesioginiu būdu formuodama šeimą. Galima nesunkiai pa- 
stebėti, kad matriarchatinė visuomenė yra šeimos pralęsi- 
mas, arba šeimos gyvenimo projekcija. Šeiminio gyvenimo 
principai ir struktūra yra žymu visoje matriarchatinėje 
visuomenėje. Josios bendruomeninis charakteris, kilmės 
bendrumu paremtas narių lygumas, net josios masiškumas 
turi savo šaknis šeimoje, nes šeima yxa organiškos kilmės 
bendruomenė, šeimos nariais yra tarp savęs lygūs, šeima 
taip pat neturi jokio suskirstymo į laipsnius arba klases. 
Todėl, kurdama visuomenę, moteris ją kūrė šeiminiu būdu, 
nes šeiminis veiksmas, veikimas namuose yra specifiškai 
moteriškas veikimas. Moters dvasia ir nuotaika iš šeimos 
išspinduliavo į aplinką. 

Tiesioginiai visuomenės tvarkytojai net ir matriarcha- 
tinėje kullūroje vis dėlto buvo vyrai. Jie dažniausiai buvo 
vadai, vyresnieji, teisėjai, burtininkai ir žyniai. Ypač vyrų 
veikimas žymus yra politiniame matriarchatinės kultūros 
gyvenime, kai reikėdavo tvarkyti giminių santykius, vesti 
karą arba derėtis dėl taikos sąlygų. Čia moteris veikdavo 
jau tik iš tolo. „Politinė moterų įtaka ir matriarchatinėje 
bendruomenėje, — sako R. Thurnwaldas,-— reiškiasi dau- 
giau už kulisų, neišeidama oficialiai aikštėn ir formaliai ne- 
nešdama atsakingumo““*. Moteris čia buvo tik patarėja, 
prašytoja arba guodėja. Ji veikė savo dvasia, savo morali- 
ne jėga, bet ne juridiniais nuostatais, 0 ypač ne jėga. Ofi- 
cialiai moteriai paprastai atstovaudavo jos brolis. Vyrų tad 
rankose buvo oficialūs ir vieši matriarchatinės valstybės 
reikalai. Matriarchatinės valstybės moteris nekūrė, o ypač 
josios netvarkė. Valstybės kūrimas moteriai buvo nepriei- 
namas, nes tai reiškė išėjimą iš namų į pasaulį. 

Užtat kiek moteris buvo nepajėgi kurti valstybei, tiek 
ji buvo pajėgi kurti tautai. F. K. Wolifas yra pasakęs, kad 
„iš šeimos kyla tauta, bet ne valstybė“*?. Žmonijos istorijo- 
je valstybė niekados nebuvo atremta į šeimą, bet į drau- 
gijinio pobūdžio sambūrius. Totemistinėje kultūroje, kuri 
yra valstybės kūrėja iš esmės, valstybė kilo iš amžiaus kia- 
sių, bet ne iš šeimos, kuri totemistiniame gyvenime buvo 
gana silpna. Matriarchatinėje kultūroje tikrieji valstybės 
kūrėjai buvo vyrai, susispietę į slaptas sąjungas (Maenner- 
bund), kurios su šeima neturėjo jokio ryšio. Todėl kilmės 
atžvilgiu valstybė su šeima nesisieja. Tuo tarpu tauta kaip 
tik išauga iš šeimos. Pirmasis tautą kuriąs veiksnys yra kil- 
mės — kraujo — bendrumas, arba tai, kas šiandien yra va- 
dinama rase. Kraujas yra pirmutinis ryšys, kuris sujungia 
žmones tarp savęs išvidiniais saitais, kuris sukuria juose 
bendrą pradą, vadinamą tautine individualybe. Tautinė 
individualybė pirmoje eilėje yra bendros kilmės padaras. 
Iš kitos pusės, antras tautą kuriąs veiksnys yra gyvenamoji 
aplinka, arba tai, kas šiandien yra vadinama žeme (Boden). 
Susijimas su žeme, žemės bendrumo ir artimumo pergyve- 
nimas yra būtinas dalykas tautai atsirasti. 

Abu šie veiksniai kaip tik yra ypatingai ryškūs matriar- 
chatinėje šeimoje. Matriarchatinė šeima ypatingai pabrėžė 
kraujo elementą, arba fizinę žmogaus kilmę. Siauriau sup- 

rastas rasinis pradas yra pagrindinis malriarchalinėje kul- 
tūroje. Taip pat matriarchatinė šeima buvo ypatingai susiju- 
si su žeme jau tik dėl to, kad ji šitą žemę dirbo. Chtoninis- 
telūrinis principas taip pat valdo matriarchatinę kultūrą, 
kaip ir rasinis Kiek nomadinis žmogus žemės visiškai ne- 
brangino, nes ji jam buvo be vertės, kiek totemistinis žmo- 
gus savo institucijomis ir simboliais buvo susijęs su erdve, 
tiek matriarchatinis žmogus buvo įaugęs į žemę kaip į savo 
maitintoją ir laikytoją. „Augmenų augintojas — sako 
W. Moockas,— yra susijęs su žeme, kurią jis dirba. Jame 
atbunda dirvos meilė. .. Jo patriotizmas yra tėviškės mei- 
lė... Jis net nusilenkia užkariautojui ir jam paklūsta, kad 
tik galėtų pasilikti jam brangioje vietoje“““. Visa tai kaip 
tik ir padarė, kad matriarchatinė šeima buvo tasai židinys, 
iš kurio išaugo pasaulio tautos. Tiesa, šitos tautos dar buvo 
nesąmoningos, nes tautinė sąmonė atsiranda tik dėl ben- 
dro istorinio likimo. Vis dėlto pirmieji du veiksniai — kil- 
mės, kraujo bendrumas ir prisirišimas prie gyvenamo- 
sios aplinkos — yra pagrindiniai, kad tauta galėtų atsiras- 
ti. Štai kodėl totemistinėje kultūroje galima kalbėti apie 
valstybę, apie draugijas, apie luomus ir klases, bet negali- 
ma kalbėti apie tautas. Tuo tarpu matriarchatinėje kultūro- 
je yra kaip tik atvirkščiai. Čia nėra nei tikra prasme valsty- 
bės, nei luomų, nei klasių, bet užtat yra šeima ir iš šeimos 
kaip šiosios praplėtimas išaugusi tauta. Matriarchatinė vi- 
suomenė, būdama šeimos projekcija, visai natūraliai orga- 
nizuojasi tautos pavidalu. Matriarchatinė kultūra žmonijos 
išsivystyme yra reikšminga kaip tautos kūrėja. 

Tiesa, ir valstybės kūrimui matriarchatinė kultūra yra 
nemaža davusi. Bet valstybinis josios indėlis kilo ne iš jos 
pačios, bet tik organizavosi josios prieglaudoje slaptų vyrų 
sąjungų pavidalu. Šitos vyrų sąjungos valstybinei kultūrai 
formuotis turėjo labai didelės reikšmės. Bet jos jau nebėra 
matriarchatinės kultūros kaip tokios sukurtos. Jos yra iš- 
augusios iš vyriškojo principo, kuris, negalėdamas ma- 
triarchatinėje kultūroje reikštis legaliai, pasirinko slaptą 
kelią ir užkulisiniu būdu stengėsi tvarkyti politinį ir vals- 
tybinį šios kultūros gyvenimą. Slaptos vyrų sąjungos at- 
skleidžia dvilypį matriarchatinio gyvenimo pobūdį ir suda- 
ro vieną iš įdomiausių šios problemos pusių. 

Vyrų sąjungos yra atsiradusios tada, kai matriarchati- 
nė kultūra jau buvo pergyvenusi savo žydėjimo metą: Mo- 

teriškasis principas jau buvo išsigimęs savo vienašališku- 
me, moteris jau buvo netekusi pirmykštės savo galios. Šiuo 
metu kaip tik atbudo vyriškasis principas ir pradėjo orga- 
nizuotis slaptai, nes formaliniu atžvilgiu matriarchatas 
tebebuvo vyraująs, nors faktinė moters galia jau buvo žy- 
miai palaužta. Todėl vyrų sąjungos yra vėlyvojo matriar- 
chato apraiška. Klasikiniame matriarchate jų nėra. 

Šitos vyrų sąjungos yra griežtai slapti sambūriai, ku- 
riuose galėjo dalyvauti tiktai vyrai, turį pasitikėjimą ir 
pasilieką ištikimi sambūrio nuostatams. Moterys absoliu- 
čiai iš šitų sambūrių buvo išskiriamos. Paslaptis nuo jų 
buvo griežčiausiai saugojama. Už sambūrio paslapčių iš- 
davimą pašaliniams žmonėms, ypač moterims, grėsė mirtis. 
Kai kuriose tautose šitie sambūriai turėjo net savo namus, 
papuoštus kaukole ir kokiu nors baisios išvaizdos fetišu. 
Šitie namai tarnaudavo jaunimo iniciacijoms ir atstodavo 
vadinamuosius jaunimo namus, kurių randame totemisti- 
nėje kultūroje, Sambūriai buvo suskirstyti laipsniais. Pa- 
siekti vieną arba kitą laipsnį reikėdavo atlikti tam tikrus 
gana sunkius uždavinius. Taip pat reikėjo turėti ir tam tik- 
Tą turtą. Todėl turtingesnieji ir apsukrėsnieji kopdavo ši- 
tais laipsniais greičiau ir anksčiau pasiekdavo pačią viršū- 
nę. Religiniame kulte vyrų sąjungos garbindavo protėvius. 
Kaukolė buvo šito kulto sirabolis. Tik priešingai moterims, 
kurios garbindavo savo promotę, vyrų sąjungos garbinda- 
vo vyriškuosius protėvius ir pirmąjį protėvį. 

Charakteringa, kad šituose vyrų sambūriuose mes vėl 
randame vyriškojo jaunimo iniciacijas su tomis pačio- 
mis totemistinėmis žymėmis. Šitose iniciacijose vėl iškyla 
seksualinis pobūdis, nes pamokymai, teikiami iniciacijų 
metu, sukasi aplinkui gimdomąją vyro galią ir baigiasi 
falus simbolio atskleidimu. Taip pat po iniciacijų jaunimui 
yra leidžiama laisvai santykiuoti su moterimis. Iš kitos 
pusės, vyriškasis jaunimas čia yra nustatomas prieš mote- 
ris: jam liepiama neklausyti motinos, neišduoti moterims 
paslapčių. Šitose iniciacijose vėl pasirodo kūno žaloji- 
mas. „Įšventinimų metu,— sako Wolfifas,— berniukai fi- 
ziškai ir psichiškai tiek esti kankinami, kad jie tam tikrą 
laiką iš tikro netenka proto ir atminties““'. Vadinasi, 
visos totemistinių iniciacijų žymės — seksualizmas, anti- 
feminizmas ir kūno žalojimas — pasirodo ir vyrų sąjungų 
iniciacijose. Vyriškasis principas čia pradeda reikštis tomis 

pačiomis formomis, kaip ir ten, kur jis galėjo išsivys- 
tyti visiškai laisvai. 

Dvi pagrindinės priežastys sukūrė slaptas vyrų 5ą- 
jungas: 1) visuomeninis vyro linkimas ir 2) pati matriar- 
chalinės kultūros santvarka. Jau kalbėdami apie tote- 
mistinę kultūrą esame minėję, kad vyras kuria pasau- 
iyje, ne namuose, kad jo kūryba iš esmės yra visuo- 
meninio, ne šeimyninio pobūdžio. Šitas vyriškosios kūry- 
bos bruožas neišnyksta niekados. Kai tik vyras pradeda 
kurti, jis visados kuria visuomeniškai, Todėl kai matriar- 
chatinėje kultūroje vyras negalėjo reikštis visuomenėje 
tinkamu būdu pagal savos prigimties reikalavimus, jis 
pasitraukė iš šitos visuomenės, dėjosi į slaptus sam- 
būrius ir čia tenkino visuomeninį savo palinkimą. Todėl 
vyrų sąjungos nėra reakcija prieš per didelę moters 
valdžią, kaip mano W. Schmidtas““, bet pastangos su- 
sikurti sau tokį gyvenimą, kuriame būtų galima išvysti 
savo prigimties polinkius. Savo slaptumu šitos sąjungos 
norėjo išsaugoti ne tiek revoliucinį, kiek vyriškąjį pobūdį, 
suteikdamos tuo būdu jam didesnės reikšmės. 

Antra priežastis buvo pati matriarchatinės kultūros 
santvarka. Matriarchatinė kultūra buvo taip sutvarkyta, 
kad vyras joje neteko darbo. Pirminėje pagrindo kul- 
tūroje vyras medžiojo, aprūpindamas šeimą mėsiniu mais- 
tu. Tuo tarpų maitriarchatinėje kultūroje, nuo mėsinio 
maisto perėjus prie augmeninio, medžioklė nebeteko pir- 
mykštės prasmės. Ji pasidarė smulki, atsitiktinė ir ne- 
vaisinga. Net patys matriarchatinės kultūros įrankiai ir 
ginklai — mėtyklė, buožė, kirvis — nebuvo tikę gerai me- 
džioklei. Matriarchatininkai neturėjo lanko, strėlės, ieties, 
vadinasi, neturėjo pagrindinių sėkmingos medžioklės įran- 
kių. Todėl šis pirmykštis vyro darbas čia sunyko ir nus- 
tojo reikšmės. Su jo sumenkėjimu vyras ne tik neteko 
ekonominio vaidmens kultūriniame gyvenime, jį užleis- 
damas moteriai, bet sykiu jis neteko ir paties darbo, 
nes naujas ekonominis veikimas — žemės darbas — čia 
buvo beveik be išimties vienos tik moters rankose. Vyrui 
atsirado labai daug laiko. Nebūdamas linkęs į amatus, jis 
šio laiko ir čia neišnaudojo kaip totemistinis žmogus. 
Bet, saugodamasis nuo sunykimo neveiklume, matriarcha- 
tinis vyras kaip tik ir sukūrė slaptas vyrų sąjungas. 
Šitos sąjungos jam atvėrė veikimo sritis tuo labiau, 

kad jose vyriškasis aktyvumas galėjo reikštis pagal vyriš- 
kąją prigimtį. Iš kitos pusės, pati matriarchatinės šeimos 
struktūra pastūmėjo vyrą iš namų. Vyras čia nebuvo nei 
tikra prasme žmonos vyras, nei savo vaikų tėvas. Čia 
jis buvo tik draugas, tik svečias. Nerasdamas šilumos 
namuose, nebūdamas reikalingas savo šeimoje, jis ėjo 
pas savo draugus, pas vyrus, su jais bendravo ir tuo būdu 
parengė dirvą formalioms sąjungoms. Slaptos vyrų sąjun- 
gos buvo beveik būtinas matriarchatinės kultūros išsi- 
vystymo rezultatas. Vyras, nerasdamas vietos šeimoje, 
turėjo eiti į visuomenę. Bet šitoji visuomenė taip pat 
buvo moteriška: ji buvo šeiminio pobūdžio, be konstruk- 
tyvizmo, be laipsnių ir klasių. Ji todėl vyro nepatenkino. 
Vyrui reikėjo kitokios dvasinės aplinkos, ir jis šitą ap- 
linką susikūrė savose slaptose sąjungose. 

Visuomeniniu atžvilgiu slaptos vyrų sąjungos turėjo 
labai didelės reikšmės. Visų pirma jos tik dar sykį 
parodė, kad valstybė nekyla iš šeimos. Slaptų vyriškų 
sąjungų reikšmė valstybei susiformuoti buvo neabejoti- 
na. Tai įrodė H. Schurtzas savo veikalu „Altersklassen 
und Mannerbunde. Eine Darstellung der Grundformen 
der Gesellschaft“ (Berlin, 1902) ir R. Thumwaldas di- 
džiuliu veikalu „Die menschliche Gesellschaft" (5 tomai, 
Berlin, 1931—1934). Tuo tarpu šitos sąjungos ne tik 
kad nebuvo išaugusios iš šeimos, bet net kartais prieš 
šeimą nukreiptos, kaip matome iniciacijų pamokymuose, 
kuriuose įsakoma berniukams neklausyti motinos. Slaptų 
sąjungų gyvenimas ėjo visiškai kita linkme negu šeimos 
gyvenimas. Toliau, siapios vyrų sąjungos turėjo reikšmės 
ir internacionalizmui ugdyti. Kiek matriarchatinėje vi- 
suomenėje buvo ugdomas tautinis principas, tiek slaptose 
vyrų sąjungose reiškėsi tam tikras vyrišku solidarumu 
paremtas internacionalizmas. W. Schmidtas pastebi, kad 
vyrų sąjungos peržengdavo savo giminės ribas. Jos plis- 
davo gana greitai ir išsiskleisdavo ištisuose žemynuose. 
Pavyzdžiui, dukduk sąjunga yra žinoma visoje Naujoje 
Pomeranijoje, jurupari — Pietų Amerikoje, šokio kviat- 
kuti sąjunga — Šiaurės Amerikoje ir t.t. Todėl Schmid- 
tas ir pastebi, kad „čia formuojasi tam tikro internacio- 
nalizmo pradžia tikrąja šio žodžio prasme““?. Iš kitos 
pusės, šitos sąjungos turėjo įtakos ir pačiai matriarchatinei 
visuomenei. Šalia legalaus autoriteto ir legalių vadų, čia 

buvo dar slapta galybė, kuri dažnai priešindavosi regi- 
mai vadovybei ir lenkė ją pagal savo norus. Slaptos vyrų 
sąjungos buvo tarsi kokia valstybė valstybėje arba,geriau 
valstybė tautoje. Pamažu jos išeidavo aikštėn, ir galų 
gale visa matriarchatinės visuomenės valdžia perėjo į šitų 
sąjungų rankas. 

d. Religija 


Nors čia, kaip ir kalbėdami apie totemistinę kultūrą, 
religijos specialiau nenagrinėjame, vis dėlto turime 
paminėti jos bent bendrus bruožus, kurie bus mums 
reikalingi aiškinant matriarchatinės kultūros pagrindus. 

Kaip ir visur, taip ir religijos srityje matriarchatinė 
kultūra yra totemistinės kultūros priešginybė. Totemis- 
tinėje kultūroje vyrauja soliarinė mitologija, tuo tarpu 
matriarcbatinė kultūra yra atremta į mėnulio mitologiją. 
Mėnulis čia yra laikomas moteriškosios lyties dievybe, 
kuri yra garbinama, kuriai meldžiamasi ir aukojama. 
Šitas mėnulis dažnai yra vaizduojamas kaip pirmykštė 
visų daiktų motina, kurios kultas susiformavo Magna 
Mater kulto pavidalu. Kadangi mėnulis turi dvi fazes — 
šviesią ir tamsią, — todėl iš šito keitimosi matriarchatinė 
kultūra išvedė du principu: gėrio ir blogio, kuriuos ap- 
vilko dievybės formomis. Gėrio ir blogio dievai, kaip 
Ormuzdas ir Arimanas, manichėjų pažiūros į ontologinį 
blogio pagrindą kaip tik yra kilusios iš matriarchatinės 
kultūros. Taip pat iš mėnulio nuolatinio atsinaujinimo 
kilo ir prisikėlimo idėja. Tiesa, prisikėlimo mintis jau 
glūdi pirmykščiame Dievo Apreiškime. Bet matriarcha- 
tinėje kultūroje šitoji mintis buvo susieta su mėnulio 
atmainomis. Kaip mėnulis eina sengalyn ir paskiau vėl 
pasidaro jaunas, taip ir žmogus miršta, kad vėl prisikeltų. 
Prisikėlimo ir atsinaujinimo mintis yra ryški ir kitose 
kultūrose, išeidama aikštėn jaunimo iniciacijose. Vis dėlto 
matriarchatinė kultūra šią mintį yra ypatingai išvysčiusi 
ir pabrėžusi. 

Antras matriarchatinės religijos bruožas yra animiz- 
mas. Teorija, kad animizmas yra buvęs visų žmonių 
religinė forma, šiandien etnologijos yra atmesta. Ani- 
mizmas yra specifinė matriarchatinės kultūros apraiška. 
Galimas daiktas, kad kai kurie etnologai per didelės 
reikšmės skiria matriarchatinių žmonių sapnui, iš kurių 
refleksijos, sakoma, išsivysčiusi sielos sąvoka. Vis dėlto 
faktas, kad skirtumas tarp sielos ir kūno matriarchatinės 

kultūros yra žymiai labiau pabrėžiamas negu kitų kultūrų. 
Sielos atradimas buvo didžiulis perversmas žmonijos kul- 
tūroje. Juo buvo pagrįstas matriarchatininkų tikėjimas į 
pomirtinį gyvenimą, sielų keliavimo teorija, protėvių 
kultas ir mirusiųjų pagarba. Tai, ką kitos kultūros įš- 
vesdavo iš kitokių pažiūrų, mairiarchatininkai išvedžiojo 
iš sielos sąvokos. Šiuo atžvilgiu W. Moockas teisingai 
pastebi, kad iš tikrųjų „žmonijai animizmas, kuris buvo 
apvaldęs dideles kultūras ir daugybę tautų, suteikė daug 
pažiūrų ir žadinančių jėgų“““. 

Sielų keliavimas yra pirmoji pažiūra, kurią žmonija 
gavo iš mMatriarchatinės kultūros. Matriarchatininkai yra 
įsitikinę, kad siela, palikusi vieną kūną, keliauja į kitą. 
Čia glūdi pagrindas platoniško sielos santykio su kūnu, 
kad kūnas yra tik sielos gyvenimo vieta, ne substancialus 
žmogaus pradas. Šitasai sielų keliavimo mokslas yra 
žymus pasakose visų tų tautų, kuriose matriarchatinis 
principas yra bent kiek stipresnis. Ypatingai ryškiai jis 
išeina aikštėn Indijos filosofijoje ir religijoje, nes indų 
kultūra yra atremta, kaip jau buvo minėta, į labai stiprų 
matriarchatinį sluoksnį. 

Protėvių garbinimas taip pat yra matriarchatinės reli- 
gijos sudedamoji dalis ir sykiu susijusi su sielos sąvoka, 
specialiai su sielų keliavimu ir reinkarnacija. Jeigu žmogus 
tikrumoje nemiršta, tik jo siela pakeičia gyvenamąją 
vietą, yra visai natūralu pareikšti jam tam tikrą pa- 
garbą, susietą su tam tikrais daiktais arba tam tikromis 
vietomis. Saniykiavimas su mirusiomis dvasiomis todėl 
yra ryški religinė matriarchatinės kultūros žymė. Šituos 
santykius matriarchatininkai pareiškia labai įvairiai: auko- 
mis mirusiems, įvairiomis apeigomis, kurios turi mirusių- 
jų vėles nuteikti palankiai gyviesiems arba jas permaldau- 
ti, jeigu jos buvo įžeistos. Apskritai matriarchatinė kultūra 
kiek galėdama stengėsi palaikyti gerus santykius su ant- 
gamtiniu pasauliu. 

Trečias matriarchatinės religijos bruožas yra jos misti- 
cizmas. Totemistinė religija yra maginio pobūdžio. Ma- 
triarchatinė religija slepia savyje mistinių pradų. To- 
temistas stengiasi antgamtinį pasaulį priversti nusilenkti 
žmogui ir jam patarnauti per „priežasčių atspėjimą, va- 
dinasi, magijos būdu. Tai yra, pasakytume, moksliškas 
kelias, nes tarp mokslo ir magijos, kaip gražiai įrodinėja 

Th. St. Gregory“, esama ankšto ryšio. Tuo tarpu ma- 
triarchatininkas stengiasi įeiti į antgamtinį pasaulį ne 
mokslo, ne priežastiniu keliu, bet tiesioginio regėjimo, 
tiesioginio pergyvenimo keliu. Tai jau yra ne magijos, 
bet mistikos kelias. Todėl matriarchatininkai daugiau 
rūpinosi ekstaze negu burtais. Jeigu ir yra daromos kokios 
nors tarsi maginės kombinacijos, tai tik tam, kad pažadintų 
žmogaus sielos galias, kad jį apsvaigintų ir tuo būdu 
sukeltų jame ekstazę. Štai kodėl matriarchatinėje kul- 
tūroje klesti šamanizmas. Štai kodėl, kaip W. Moockas 
teigia, .„svaiginamieji nuodai, geriamieji, valgomieji ir 
rūkomieji, yra matriarchatinės augmenų augintojų kultū- 
ros atradimas arba išradimas“?Ž. Švebeldžiuojanti ant tri- 
kojo sėdinti apsvaigusi graikų pitija yra matriarchatinės 
mistikos simbolis. 

Su šituo mistinių matriarchatinės religijos pobūdžiu 
siejasi ir religinės misterijos. Kiek totemistų kultas 
yra puošnus, didingas, nes jis vyksta saulės šviesoje, tiek 
matriarchatininkų kultas yra tamsus, paslaptingas jau tik 
dėl to, kad jis vyksta naktį. Paslaptingumas, mistingu- 
mas gaubia matriarchatinę religiją. Aukštosios kultūros, 
kaip egiptiečių, graikų, religinės misterijos turi savo šak- 
nis matriarchatinės kultūros religijoje. 

Apskritai matriarchatinės kultūros religija ir pasaulė- 
žiūra, iš vienos pusės, turi savyje daug palinkimo į 
spiritualizmą, o iš kitos — į materializmą. Šitoks dua- 
lizmas kyla iš nemokėjimo suderinti žemės su dangumi, 
sielos su kūnu, žmogaus su Dievu. Dualizmas eina per 
visą matriarchatinę kultūrą. Todėl kiek viena savo puse 
matriarchatinė kultūra buvo šaltinis kilnių dalykų, kaip 
sielos nemirtingumas, intuityvinis regėjimas, idėjų moks- 
las, tiek antra savo puse ji davė progos atsirasti visai 
eilei žemų dalykų, kaip panteizmas, nesveikas misticiz- 
mas, orgijų lydimos misterinės apeigos, kūninio vaisin- 
gumo per didelis vertinimas. Todėl W. Moockas ne be 
reikalo sako, kad „vargiai kurioje kitoje kultūroje yra 
šalia vienas kito tiek kilnių dalykų ir žemų, tiek skaistumo 
ir purvo, tiek dvasios gilumo ir plokštaus kvailumo, kaip 
kuitūroje, kuri yra išaugusi iš iškreipto kilnaus moti- 
niškumo principo“ 

Baigiant matriarchatinės kultūros charakteristiką, rei- 
kia trumpai formuluoti atskiras josios žymes: 

1. Matriarchatinės kultūros ūkio forma yra moters 
sukurtas ir jos vykdomas žemės darbas, iš kurio išaugo 
žemės nuosavybė. 

2. Matriarchatinės kultūros technika tarnauja apsigy- 
nimo ir žemės darbo reikalui. 

3. Matriarchatinės kultūros menas stilizuoja gamtinius 
motyvus, pasinaudodamas geometrine linijų kombinacija 
ir vartodamas daugiausia augmenų motyvus. 

4. Matriarchatinė šeima yra valdoma moters, kuri 
sukūrė kamieno kultūroje monogamiją ir sudrausmino 
į palaidumą linkusią vyro prigimtį. 

5. Matriarchatinis ugdymas yra skiriamas pirmoje 
eilėje mergaitėms, kurių iniciacijos turi privatinį, padė- 
kos pobūdį. 

6. Maitriarchatinė visuomenė yra šeiminio gyvenimo 
projekcija ir todėl organizuojasi tautos pavidalu. 

7. Matriarchatinė religija yra mėnulio garbinimas, tu- 
„Iįs mistinį pobūdį, einąs sykiu su animizmu. 


II. MATRIARCHATINĖS KULTŪROS PAGRINDAI 


1. Moleriškosios dvasios primatas 


- Kalbant apie matriarchatinės kultūros atsiradimo prie- 
žastis, buvo minėta, kad šitoji kultūra giliausias šaknis 
turi moteriškoje dvasioje, kad ji yra išaugusi iš moters 
prigimties gelmių ir kad išviršiniai dalykai, kaip moters 
atsidėjimas žemės darbui, buvo tiktai akstinas arba tiktai 
proga apsireikšti išvidiniam moters nusiteikimui. Todėl, 
nagrinėjant matriarchatinės kultūros pagrindus, ir reikia 
pirmoje eilėje sustoti ties moteriškosios dvasios primatu 
šioje kultūroje. Matriarchatinė kultūra yra moteriškosios 
dvasios padaras. Moteriškoji dvasia yra šią kultūrą sukū- 
rusi, moteriškoji dvasia yra persunkusi visas šios kul- 
tūros sritis ir institucijas. Kiek totemistinė kultūra savimi 
apreiškia vyriškąjį žmogaus būtybės pradą, jo santykius 
su būtimi ir su gyvenimu, tiek matriarchatinė kultūra 
slepia savyje antrąjį žmogiškosios būtybės polių parody- 
dama, kaip jis pergyvena būtį, kaip jis kuria ir kokiomis 

konkrečiomis formomis šitoji kūryba reiškiasi, Svar- 
besnių matriarchatinės kultūros apraiškų analizė mums 
kaip tik ir turės parodyti, kad iš tikro šioje kultūroje glūdi 
kitoks gyvenimo supratimas ir kitokie kūrybiniai prin- 
cipai. Iš kitos pusės, šitoji analizė mums patvirtins ir 
kitą teigimą, kad matriarchatinė kultūra yra vienašališ- 
kas moteriškojo principo išvystymas ir kad ji, kaip ir 
totemistinė, sudaro žmonijos istorijoje papildo reikalau- 
jantį kultūrinį tipą. . 


a. Moteriškosios kultūros bruožai 


W. Moockas labai teisingai yra pasakęs, kad „kul- 
tūra yra žmogaus ženklas"!. Kitaip sakant, kultūra apreiš- 
kia savimi žmogų: jo nusiteikimą, jo pažiūras, jo norus ir 
jo kūrybinę linkmę. „Jei kultūra kyla iš giliausios žmogaus 
esmės ir yra ypatingas jo žygis,— papildo Moockas 
pirmesnę savo mintį, — tai kultūra turi būti tokia, koks 
yra žmogus". Šituo principu vaduodamiesi, mes anks- 
čiau ir teigėme, kad kultūra turi esminio ryšio su žmogaus 
lytimi. Žmogaus lytis diferencijuoja ir apsprendžia bend- 
rąjį žmogiškumą, tuo pačiu diferencijuodama ir apspręs- 
dama kultūrą. Štai dėl ko vyro kuriama kultūra yra 
kitokia negu moters. Nagrinėdami totemistinės kultūros 
pagrindus, mes juose ieškojome vyriškosios kultūros 
žymių ir vyriškosios dvasios apraiškų. Šiuo tarpu mums 
tenka matriarchatinėje kultūroje paieškoti moteriškosios - 
kultūros bruožų, pirma juos charakterizuojant, išvedant 
iš moters dvasios struktūros ir josios santykių su būtimi. 

Vyriškąjį principą esame apibūdinę kaip aktyvumo 
pradą, kuriam būtis yra suskaldyta, kuriam idėja yra 
šalia jo ir šalia būties ir kuris savo kūryba stengiasi nu- 
galėti būties suskilimą, realizuodamas joje idėją. Iš šito 
pagrindinio bruožo mes išvedėme vyriškosios kūrybos 
žymes: objektyvavimą, formavimą ir specializavimą. Mo- 
teriškasis principas, būdamas priešingas vyriškajam ir 
sudarydamas su juo poliarinius santykius, kitaip santy- 
kiuoja su būtimi, tuo pačiu kitaip žmogų nuteikia kūrybai 
ir kitaip lenkia jį kurti. Tarp vyriškojo ir moteriškojo 
principo įvyksta tam tikra įtampa, ir tik šioje įtampoje 
žmogiškoji būtybė pasiekia savo pilnatvės. 


! Aufbau der Kulturen, 5 p. 
2 Op. cit., 19 p. 


Moteriškasis principas visame gyvenime reiškia recep- 

tyvumo pradą. Receptyvumas anaiptol nėra pasyvumas, 
Jis taip pat yra veikimas, tik kitoks. Recepiyvus veikimas 
yra daugiau išvidinis, įcentrinis. Jis daugiau viską ima 
į receptyviojo poliaus vidų, sujungia prisiimtus elementus, 
suveda juos vienybėn ir subendrina. Tai yra „Kraft der 
Ruhe“, kaip receptyvųjį veikimą yra pavadinusi sesuo 
Th. A. Walter“. Žmogaus dvasia yra dinamiška pačioje 
savo esmėje. Todėl ji pasyvi negali būti niekados. Ji 
tik gali veikti arba daugiau išviršiniu būdų, eidama 
iš savęs į objektyvinį pasaulį, arba daugiau išvidiniu 
būdu, eidama nuo objektyvinio pasaulio į save. Pirmasis 
veikimo būdas yra vyriškasis, ir jį mes vadiname aktyvu- 
mu. Antrasis būdas yra moteriškasis, ir jį mes vadinaine 
receptyvumų. 

Savotiškas moteriškojo principo veikimo būdas kyla iš 
moters santykių su būtimi ir su idėja. Vyras, kaip esame 
anksčiau minėję, būtį pergyvena kaip suskilusią, kaip 
darbingą savyje. Jis tam tikra prasme yra mechanistas. 
Tuo tarpu moteriai būtis yra vieninga. Jai ji nėra sudėta iš 
atskirų dalių, nėra suma, bet savotiškas organizmas, 
kuriame visi nariai sudaro organišką bendruomenę. Mo- 
teriai gyvenimas nėra suma, bet visuma. 'Orgapiškas 
pasaulio ir gyvenimo supratimas iš esmės yra susijęs 
su moteriškosios dvasios struktūra. Vyras pasaulio ir 
gyvenimo vienybę išsikovoja. Moteriai ji yra duota 
pačios prigimties. Objekto —subjekto. dualizmas moteriai 
nėra toji pirmykštė gyvenimo kategorija, kaip vyrui. 
Todėl ir moters panašumas į vaiką, apsireiškiąs net ir 
fizinėje josios struktūroje, kaip tik turi savo šaknis 
šiame dualizmo nejautime, arba pozityviame būties vieny- 
bės pergyvenime. Kaip vaikas gyvena vienybėje su ap- 
linka ir su pačiu savimi, taip ir moteris savo viduje 
jaučiasi kaip namie. Tuo tarp vyras, pasak Simmelio, 
„savo namus turi šalia savęs 

Iš čia kyla ir kitokie moters santykiai su idėja. 
Vyrui idėja yra šalia būties. Ji reiškia jam begalinį 
uždavinį, kurį jis jaučia esąs pašauktas atlikti. Idėja stovi 
priešais vyrą, jį kviečia ir įpareigoja. Tuo tarpu moteriai 
būtis ir idėja glūdi organiškoje sintezėje. Jai šie du 
dalykai yra net tas pat. Jeigu moteris turi idėją, tai 


3 Plg. Seinsrhythmik, 33 p. Freiburg i. Brsg., 1932. 
* Philosophische Kultur, 83 p. Leipzig, 1911. 

šitoji idėja suauga su visa jos būtybe, ji tampa josios 
dalimi. Štai kodėl moteris negali vykdyti idėjos tik iš- 
viršiniu būdu kaip vyras,ir štai dėl ko moteriai idėjos 
praradimas reiškia visos jos būtybės perversmą. 

Toksai moters nusiteikimas būties ir idėjos atžvilgiu, 
kilęs iš moters receptyvumo, savaime apsprendžia ir 
moters kūrybą kultūrinėje srityje. Kad moteris yra kūry- 
biška, apie tai negali būti nė kalbos, nes kūrybiškumas 
yra esminė žmogiškosios dvasios žymė. Bet šitas kūry- 
biškumas yra kitoks negu vyro. Vyras, būdamas aktyvus, 
pergyvendamas būtį kaip derbingą, stengiasi idėją rea- 
lizuoti objektyviniais pavidalais, stengiasi savo kūriniams 
suteikti tobulą formą, stengiasi kurti atskirose srityse; 
kitaip sakant, jo kūryba eina objektyvavimo, formavimo 
ir specializavimo linkme. Tuo tarpu iš moters dvasinės 
struktūros, iš josios pasaulio pergyvenimo ir santykių 
su būtimi kyla jau kitokios žymės. 

Pirmutinė moters kūrybos žymė yra subjeklyvumas 
kaip priešginybė vyro objektyvumui. Bet šitie du žodžiai — 
subjektyvumas ir objektyvumas — reikia imti ne gnoseo- 
logine, o ontologine prasme. Vadinasi, moters kūryba 
yra subjektyvi ta prasme, kad ji vyksta daugiau subjekto 
viduje, kad ji yra daugiau asmens negu daikto kūrimas, 
daugiau Personen- negu Sachkultur. Vyras kaip savo buvi- 
me, taip ir kūrime yra išcentrinis: iš savęs jis eina į pavir- 
šių. Moteris visais atžvilgiais yra įcentrinė: ji iš paviršiaus 
eina į vidų. Šita prasme moters kūryba ir visa jos kultūra 
yra subjektyvi, vadinasi, ji stengiasi reikštis ne objekty- 
viais regimais laimėjimais, bet pasilikti subjekto viduje, 
formuoti žmogaus asmenį ir žmogaus dvasią. Todėl mo- 
teriai yra sunkiai suprantamos vyro pastangos veržtis 
į išviršinį pasaulį, jame pasižymėti, jį nugalėti, sukurti 
išviršinių gėrybių. Moteris savo kūrybai renkasi tas 
sritis, kuriose ji gali kurti daugiau viduje, kuriose ji 
gali formuoti ne daiktą, bet gyvą asmenį, kuriose ji gali 
susilieti su gyva siela. Todėl ugdymas, karitatyvinis vei- 
kimas, namų darbai yra tikroji moters kūrybos dirva. 

Priešais formalinį vyro kultūros pobūdį moteris pa- 
stato materialinį. Kiek vyro kultūra yra formos kultūra, 
tiek moters kultūra yra turinio kultūra. Vyras savo kū- 
ryboje linksta į formą dėl to, kad būtis gali būti su- 
jungta tiktai formos vieningumu, o šito būties sujungimo 
vyras kaip tik ir siekia. Tuo tarpu moteriai, kuri būtį 
pergyvena kaip vieningą, nėra reikalo ieškoti formos 

elementų. Ji todėl kreipia daugiau dėmesio į turinį. Josios 
kūryboje turinio elementas ima viršų ant formos ele- 
mento. Moters kultūra todėl visados yra daugiau išraiškos 
Regu pavidalo kultūra. Moteris nori simboliškai, alegoriš- 
kai ar kaip kitaip pasakyti tam tikrą mintį, išreikšti tam tik- 
rą idėją. Tobula forma josios niekados nepatenkina. Ji 
siekia savotiško idealo, kurį savo kūriniuose ji dažnai 
išreiškia simboliškai, Todėl simbolis yra nuolatinis moters 
kultūros palydovas. 

Vyras, kreipdamas ypatingo dėmesio į formą, yra 
priverstas imti savo kūrybai atskirus objektus ar atskiras 
sritis, nes visumai formos uždėti negalima. Todėl vyro 
kūryba savaime eina specializacijos linkme. Tuo tarpu 
moteris, kuriai forma yra antroje vietoje, kaip tik šitos 
specializacijos nemėgsta. Atiduodama pirmenybę turi- 
niui, ji savaime esti vedama į visumą, nes turinys tikrai 
apsireiškia tik yvisumoje. Kiekviena speciali sritis, kiekvie- 
nas atskiras objektas zali tobulai išreikšti formą, bet 
pats vienas jis negali tobulai išreikšti viso turinio, nes 
turinio pilnatvę gali apimti ir išsemti tiktai visuma. Todėl 
moteriškoji kuliūra visados yra bendrumos ir visumos 
kultūra. Moteris būties neskaldo, bet ją jungia ir bendrina. 
Moteriai gyvenimo suskaidymas ir suspecializavimas yra 
nepakeliamas. Visa moters būtybė, visas josios veikimas 
yra susijęs su vienijančiu būties ir gyvenimo centru, 
todėl kiekvienas atitrūkimas nuo šito centro jai yra 
sunkus. Moteris negali būti specialistė savo kūryboje. 
Jei moteris pereina į kokią nors specialią sritį, jei jos 
kūryba pradeda apsireikšti tiktai viena kuria siaura sri- 
timi, ji virsta amatininke, ne kūrėja. Kaip kūrėja ji gali 
gyventi tiktai ryšium su gyvenimo visuma. Juo gyvenimas 
labiau skaldosi ir šakojasi, tuo yra sunkiau moteriai 
apreikšti kuriamąją savo galią. 

Trys dar yra pagrindiniai moteriškosios kultūros 
bruožai: 1) subjektyvumas, arba linkimas kurti subjekto 
viduje tobulinant jo prigimtį, 2) turiningumas, arba 
linkimas pabrėžti savoje kūryboje turinio elementą, 
3) bendrumas, arba linkimas sava kūryba apimti visą 
gyvenimą ir sujungti visas jo sritis. Šitie bruožai, galima 
manyti, turi būti ir matriarchatinėje kultūroje. Jų suse- 
kimas ir atskleidimas kaip tik ir parodys, kad matriar- 
chatinė kultūra iš tikro yra ne kokių nors atsitiktinių 
išviršinių aplinkybių padaras, bet gili moteriškosios dva- 
sios primato apraiška. 


368 


b. Žemės darbas ir moters ryšys 
su augmenimi 


Žemės darbas ir augmenų auginimas yra, kaip jau 
esame matę, vienas iš charakteringiausių matriarchatinės 
kultūros bruožų. Modernioji etnologija šiandien yra nu- 
stačiusi, kad visos žemdirbės tautos savo kultūros gelmėse 
turi matriarchatinės kultūros liekanų. Apatinis žemdirbių 
tautų kultūros sluoksnis visados yra moteriškas. Vadi- 
nasi, žemės darbas su moters gyvenimu yra susijęs daug 

* labiau ir daug organiškiau, negu iš sykio atrodo. Jeigu 
šiandien moteris žemės nedirba, tai ne dėl to, kad jai 
tas darbas nepatiktų, bet dėl to, kad aukštoji kultūra 
esmingai vakeitė žemės darbo formas. Aukštosios kultū- 
ros žemės darbas yra jau žemės reformavimas, vadinasi, 
vyriškas darbo būdas. Tuo tarpu pirmykštis žemės darbas 
buvo žemės globojimas. 

Noras globoti yra pirmykštis moters noras. Globos 
idėja yra atėjusi į žmonių gyvenimą iš moters. Moteris, 
tapdama motina, savaime suauga su svetima gyvybe ir 
pačios prigimties yra stumiama šita gyvybe rūpintis. Todėl 
moteris pirmiau negu vyras patiria globojančios meilės 
paslaptį. Moteris pirmiau negu vyras peržengia ankš- 
tas savo Aš sienas ir pradeda rūpintis kitais. Ji anksčiau 
negu vyras stengiasi pagražinti svetimą gyvenimą, pa- 
daryti jį malonesnį ir laimingesnį. Kito laimės reikalai, 
net užmirštant save ir savęs išsižadant, yra moters dva- 
sios išradimas. Todėl visais amžiais moteris buvo laikoma 
vargšų giobėja, skurdo šalintoja, našlaičių penėtoja?, 
nusiminusių guodėja ir raudotoja laidotuvių metu. Glo- 
bojantis bruožas eina per visus moters darbus. Visa mo- 
teriškoji kultūra yra globos ir paguodos kultūra. Vyro 
uždaviniai siekia antžemišką pasaulį. Jie yra už šio gyve- 
nimo. Moters kultūra pasilieka šiame gyvenime ir šiame 
pasaulyje. Moteris visų pirma nori šį regimą, konkretų 
gyvenimą padaryti žmoniškesnį. 

Dėl to moters globa apima visą būtį ir visus būties 
laipsnius. Moteris yra susijusi ne tik su Dievu, bet ir su 
gamta, Moteris globoja visus, su kuriais tik tenka jai 
susidurti. Kūdikiai ir silpnieji nėra vieninteliai josios 
globos objektai. Ji globoja gamtą, pirmoje eilėje augme- 
nis, paskui ir gyvulius. Charakteringa, kaip pastebi Bacho- 


* Semang giminėje našlaičius žindo visos giminės moterys iš eilės. 

fenas, kad matriarchatinėje kultūroje buvo baudžiama ir 
už gyvulių sužeidimą. Pirmykštėje kultūroje, kada žmo- 
gus su gamta buvo ypatingai suaugęs, moters globa gamtą 
kaip tik ypatingai ir lietė. Reikia atsiminti, kad ma- 
triarchatinė kultūra priklauso tam tarpsniui, kada žmogus 
su gamta jautėsi kaip lygus su lygiu, kada jis gamtą 
pergyveno kaip savo seserį. Todėl globojančioji moters 
meilė gamtoje rado tinkamą savo objektą ir išvystė savo 
ėgą. 
Ž Čia kaip tik ir glūdi pirmykščio žemės darbo pa- 
slaptis. Moteris ėmėsi žemės darbo dėl to, kad ji norėjo 
ją globoti. Šiandien žemė yra dirbama ir kultivuojama 
tikrąja šio žodžio prasme. Šiandien mes įdedame į žemę 
savo idėjas, savo teorijas, mes žemę formuojame ir ra- 
cionalizuojame. Modernusis ūkis jau yra sutechnintas, 
suracionalintas ir sumechanintas dalykas, nes šio ūkio 
valdovas šiandien yra vyras. Tuo tarpu pirmykštis ūkis 
buvo kitoks, ir žemės darbas pirminėje kultūroje turėjo 
kitokios prasmės. Moteris, kuri pirmoji pradėjo dirbti 
žemę, ėjo į ši darbą su visai kitokiu nusistatymu negu 
šiandieninis vyras. Šiandien vyras stengiasi žemę pri- 
versti, kad ji duotų kuo daugiausiai vaisių. Pirmykščiame 
darbe tokios prievartos nebuvo jau tik dėl to, kad nebuvo 
priemonių forsuoti žemės vaisingumui. Šitas vaisingumas 
buvo natūralus. Pirmykštė žemė pati gimdė ir želdė 
augmenis ir jų rūšis tokias, kokias ji, jeigu taip galima 
būtų pasakyti, „norėjo“. Moteris organiškai susijungė 
su šituo žemės vaisingumu. Ji žemės nevertė, bet tik ją 
globojo ir prižiūrėjo, kad reikalingi augmenys nebūtų 
nustelbti, kad laiku jie būtų nuimti ir pasėti. Pirmykštė 
moteris buvo žemės ir josios vaisių globotoja. Savo iš- 
mintimi ji prisidėjo prie gamtinės kuriamosios galios ir 
stengėsi šiai galiai pagelbėti. Pirmykštis žemės darbas 
buvo ne tiek žemės dirbimas, kiek josios globojimas. 
Pirmykštis ūkiškas moters veikimas giliausia savo esine 
buvo ne ekonominis, bet karitatyvinis veikimas. Štai 
dėl ko moteris pasirinko žemės darbą, nes augmenų 
dygimas, jų augimas, jų priežiūra buvo artimiausias daly- 
kas moters širdžiai. Čia ji matė prasmingą panašumą 
ir artimumą su savo pačios vaisių prasidėjimu, gimimu 
ir augimu. Žemės darbas matriarchatinėje kultūroje 
nebuvo atsitiktinis dalykas, bet kilęs iš pačių moters 
dvasios gelmių. 

Moters ryšys su žemės darbu pirminėje kultūroje 

etnologijos yra labai vertinamas ir pabrėžiamas. Sykiu 
pabrėžiama, kad su žemės darbo išslinkimų iš moters 
rankų liovėsi ir moters galia, sunyko matriarchatinė 
kultūra, kurios vietą užėmė kitos kultūros: totemistinė 
arba nomadinė. Etnologija nurodo, kad žemės darbas 
ištrūko iš moters rankų dėl to, kad pasikeitė žemės dir- 
bimo priemonės ir sykiu su jomis dirbimo formos. Nuo 
paprastos lazdos, vėliau nuo kastuvo ir kauptuvo pereita 
prie arklo, ir ūrklo kultūra (Pflugkultur) buvo matriarcha- 
to nuosmukio ženklas. Tai nereiškia, kad moteris ne- 
galėjo pasinaudoti arklu, tuo labiau kad pirmykštis arklas 
buvo medinis“. Arklo įvedimas reiškė žemės darbo formos 
pakeitimą. Nuo paprasto moteriško žemės globojimo 
pereita prie vyriško žemės formavimo. Arklas žemės 
darbą sumechanino. Juo dirbama žemė jau nebebuvo 
globojama. Ji buvo priverčiama duoti vaisių, nes josios 
natūralus vaisingumas žmogaus pastangomis buvo padi- 
dinamas, pertvarkomas ir perkeičiamas. Su arklo kultūra 
žemės darbas perėjo į visai naują savo išsivystymo 
tarpsnį. Moteriai šitoks žemės formavimas nebuvo savas. 
Todėl ji vis mažiau jame dalyvavo, ir žemės darbas 
tuo metu išsprūdo iš moters rankų. Su tuo žlugo ir 
matriarchatas. 

Taip pat su žemės darbu etnologai sieja ir matriar- 
chatinės kultūros sėslumą. Sėslumą W. Schmidtas vadina 
„sąlyga bet kokiai kultūrinei pažangai“'. Kultūra gali 
išsivystyti tik tada, kai žmogus prisiriša prie žemės, kai 
jis sustoja vienoje vietoje, kai jis nėra varinėjamas 
amžino nerimo klajoti po visą erdvę. Nomadinė kul- 
tūra virto aukštąja kultūra tik tada, kai ji susijungė su 
matriarchatine derlingų slėnių kultūra ir tuo būdu pasi- 
darė sėsli. Šiuo tad atžvilgiu matriarchatinės kultūros 
sėslurmas turėjo nepaprastos reikšmės žmonijos kultūros 
pažangai. Moteris išmokė žmogų būti sėsliu, gyventi 
toje pačioje vietoje, moteris pririšo žmogų ar žmoniją 
prie žemės. Bet ji taip darė taip pat savo prigimties 
verčiama. Etnologai mano, kad matriarchatinis sėslumas 
buvo žemės darbo reikalavimas. Tai yra visiškai tiesa. 
Bet žemės darbas nėra giliausias sėslumo pagrindas. Ir 
sėslumas, ir pats žemės darbas yra moteriškosios dvasios 


“ Net sakoma, kad moteris buvo pirmoji, kuri šį arklą traukė, 
Čia turima galvoje moters pavergimas matriarchato smukimo metu. 
*' Vėlker und Kulturen, III, 289 p. 

nusiteikimas ir moteriškosios dvasios struktūros išraiška. 
Moteris pačia savo esme yra sėsli, nes ji yra receptyvi- 
nis pradas. Ji yra toji, pasak sesers A. Walter, „ramybės 
jėga", kuri linksta globoti, linksta kurti savo viduje, to- 
dėl reikalauja rimties ir susitelkimo. Šiuo atžvilgiu E. Berg- 
mMannas tcisingai sako, kad „motiniškoji muleris, savo 
prigimto paskyrimo vedama, sukūrė namus, žemės darbą 
ir sėslumą, kad galėtų ramiai gimdyti kūdikius ir juos 
auklėti. Tuo tarpu vyras klajojo, stumiamas nomadiškos 
pažinimo dvasios“. Moters veikimas, kaip buvo minėta, 
yra įcentrinis: nuo išviršinio pasaulio jis eina į žmogaus 
dvasios vidų. Todėl su nomadizmu jis visiškai nesiderina, 
Štai kodėl matriarchatinė kultūra buvo sėsli. Moters 
dvasios nusiteikimas kurti dvasios viduje, jos linkimas 
globoti, auklėti ir gimdyti yra giliausia sėslumo prie- 
žastis. Sėslumas matriarchatinei kultūrai nėra atsitiktinis, 
bet esminis bruožas. 

Su žemės darbu siejasi augmenų auginimas. Čia taip 
pat reikia pastebėti, kad augmenų auginimas yra laikomas 
esminiu matriarchatinės kultūros bruožu, ir kur šito 
auginimo nėra, pavyzdžiui, Australijoje, ten matriarchati- 
nė kultūra laikoma išsigimusia (W. Schmidt). Be abejo, 
pasirinkdama ekonominio savo veikimo forma žemės dar- 
bą, moteris tuo pačiu buvo nukreipta ir į augmenis. 
Vis dėlto šitas nukrypimas atitiko ir jos dvasinę prigimtį. 
Tarp moters ir augmens yra ankšias ryšys, kaip tarp 
vyro ir gyvulio. Augmeninis principas gamtos srityje 
ir moteriškasis principas dvasios srityje atstovauja 
toms pačioms funkcijoms ir tai pačiai prasmei. O. Spengle- 
ris savo veikale „Untergang des Abendlandes“, išvysty- 
damas savo teoriją apie kultūros sielą, atkreipė dėmesio 
į kosminį augmens pobūdį. Pasak Spenglerio, skirtumas 
tarp gyvulio ir augmens yra tas, kad gyvulys yra pa- 
saulis savyje ir sau. Tai yra mikrokosmas. Tuo tarpu 
augmuo yra suaugęs su aplinka —su žeme ir su oru, 
vadinasi, yra susijungęs į visą kosmą. Jis yra makrokos- 
mas, Jis gyvena ne tiek sau, kiek kosminiam uždaviniui“. 
Čia tuojau galima pastebėti tam tikro panašumo su mo- 
teriškuoju principu, Jau filosofijoje senokai glūdi mintis, 
kad vyriškasis principas atstovauja asmeniniam — indivi- 
dualiniam, o moteriškasis kosminiam — bendruomeniniam 


* Erkenntnisgeist und Muttergeist, 240 p. 
9 Pig. II, 3 p. 

pradui. Vyras yra mažas pasaulėlis, mikrokosmas, kuris 
gyvena sau, kuris linksta nomadiškai judėti ir kurti šalia 
savęs. Tuo tarpu moteris daugiau gyvena kitiems. Ji turi 
gilių ryšių su visa būtimi jau tik dėl to, kad ji šitą būtį 
pergyvena kaip vieningą. Šiuo atžvilgiu moteris turi 
makrokosminio pobūdžio. N. Berdiajevas sako, kad 
„Žmogus — vyras tik per moterį yra susiejamas su gamta, 
su kosmu; pasilikęs šalia moters, jis atitrūktų nuo pa- 
saulio sielos, nuo motinos žemės“!?. Charakteringa, kad 
pasaulio siela poetų ir filosofų vizijose yra visados vaiz- 
duojama moters-pavidalu. Šitas moters kosmiškumas kaip 


tik ir priartina moteriškąjį principą prie augmeninio 


principo. Abu juodu išreiškia tą pačią bendruomeninę 
būties pusę. 

Abu juodu turi ir tą pačią prasmę. Augmeninio gy- 
venimo prasmė yra gimdymas. Dauginimosi procesu 
išsisemia visas augmens gyvenimas. Augmuo tam tikra 
prasme iš esmės yra motiniškas pradas. Todėl augmens 
gimdymas yra absoliučiai skaistus, nes jis yra gimdymas 
savyje, be jokių pašalinių elementų iš jausmų ar valios 
srities, kas yra randama gyvuliuose ir žmoguje. Bet su 
gimdymu esmingai yra susijusi ir moteris. Tiesa, moteriai 
nėra charakteringas fizinis gimdymas. Bet moteriai yra 
charakteringas motiniškumas. Moteris yra motina ligi 
giliausių savo dvasios gelmių, vadinasi, gimdanti, nes 
motiniškas principas kaip tik dėl to toks ir yra, kad jis 


„reiškia gimdymą. Moteris gimdo savo kūnu ir savo dvasia. 


Gimdymo iunkcija yra susijusi su visad moters dvasia 
ir kūno struktūra. Ir šioje tad srityje moteriškasis ir 
augmeninis principas reiškia tą pačią prasmę: gimdyti. 
Tik augmuo yra esmingas gimdomasis principas gamtos 
srityje, o moteris yra esmingas gimdomasis principas 


„ dvasios srityje. 


Ankšta analogija yra taip pat tarp augmens ir moters 
kūrybos. Augmuo yra kūrybiškas, kaip ir kiekvienas, 
gyvas daiktas. Bet šitoji jo kūryba yra gana savotiška. 
Augmens kūryba iš esmės yra autokreacija. Jei sakoma, 
kad augmens paskyrimas yra keisti negyvąją medžia- 
gą!!. tai šitas keitimas augmens kūryboje vyksta grynai 
viduje. Augmuo kuria pats savyje ir pats save. Jo kūryba 
nesikristalizuoja šalia jo regimais pavidalais. 'Objekty.- 


I, Der Sinn des Schaffens, 192—193 p. Tūbingen, 1927. 
Plg. H. Conrad-Martius. Die Seele der Pilanze, Breslau, 1934. 

vinių gėrybių, esančių šalia kūrėjo, pirmas pradeda kurti 
tiktai gyvulys. Augmens kūryba neperžengia jo būtybės 
sienų. Tai esmingai išvidinė kūryba. Augmuo įtraukia 
į save pašalinę medžiagą ir ją savyje formuoja bei pasilie- 
ka. Čia vėl mes matome ankštą paralelę su moters kūryba. 
Moteris taip pat kuria savo viduje. Josios kūryba taip pat 
nesikristalizuoja šalia josios. Tai taip pat yra autokrea- 
cija. Moters objektyviniai laimėjimai niekados neatitrūks- 
ta nuo josios pačios. Vodėl moteris geriausiai apreiškia 
kūrybinę savo galią kaip tik ten, kur kūryba yra dau- 
giau išvidinė, Moteris menkai yra pajėgi tokiose srityse, 
kuriose objektyviniai laimėjimai turi būtinai pasilikti 
kūrėjui transcendentūs, kaip technikos, visuomenės, 
plastinio meno, mokslo srityje. Moters kūryba vyksta 
augmenišku būdu. Jeigu ieškotume palyginimų, galėtume 
pasakyti, kad moteris nesuka lizdo kaip paukštis ir 
nestato namelio kaip bebras, bet ji absorbuoja aplinkui 
esančią medžiagą kaip medis ir ją paverčia žiedais ir 
vaisiais. 

Šitas moteriškojo ir augmeninio principų nagrinėji- 
mas parodo, kad pirmykštė moteris pasirinko augmenų 
auginimą ne tik dėl to, kad ji dirbo žemę, bet kad 
ji savo pasąmonės gelmėse jautė tam tikrą artimumą su 
augmenimiį. Kaip vyras totemistas gyvulį pergyveno kaip 
kažką sau artimą, taip lygiai ir moteris augmenyje matė 
savo būties atspindį. Kamieno kuitūros žmogus, būdamas 
gamtos brolis ir su gamta santykiuodamas kaip lygus 
su lygiu, gerai žinojo, kokios gamtos sritys turi su juo 
bendrų būties principų. Todėl mums dabar keista atrodo, 
kad vyriškoji kultūra turėjo ypatingų ryšių su gyvuliais, 
o moteriškoji kultūra su augmenimis. Bet ano meto žmogui 
šitie ryšiai buvo savaime suprantamas dalykas. Vyras 
ypatingai ankštai santykiavo su gyvuliu, nes jis jautė, 
kad gyvuliškas principas yra tas pat, kas ir vyriškasis, 
kad vyras dvasios srityje atstovauja tai pačiai būties 
struktūrai, kaip gyvulys gamtos srityje. Moteris ypatingai 
ankštai susilietė su augmenimis, nes ji taip pat jautė, 
kad tarp jos ir augmeninio principo esama gilaus kos- 
minio atitikimo, 

c. Mėnulio kultas 


Priešais vyriškąjį saulės kultą ir priešais soliarinę 
mitologiją matriarchatinė kultūra pastato mėnulio kultą 
ir lunarinę mitologiją. Jau tik viena šitoji aiški prie- 

šginybė rodo, kad mėnulio kultas turi turėti gilios prasmės, 
kad jis yra moteriškosios dvasios padiktuotas. Jeigu ka- 
mieno kultūroje persiskirdamos lytys savo garbinimo 
objektais pasirinko du mums arčiausiai pažįstamus astro- 
nominius kūnus, tai čia nebuvo pripuolamas atsitikimas, 
bet tai ištryško iš pačių vyro ir moters gelmių. 

Etnologija turi du mėnulio kulto aiškinimus. Visų 
pirma sakoma, kad mėnulio kultas yra susijęs su mėne- 
sinėmis atmainomis moters organizme. Moteris pastebė- 
jusi tam tikrą ryšį tarp periodinių savo susirgimų ir 
mėnulio ir tuo pačiu pradėjusi ieškoti priežasties tarp 
jų ryšio. Pirmykščio žmogaus fantazija padariusi, kad 
šitasai ryšys buvo palaikytas antgamtiniu ir mėnuiis 
buvo pradėtas garbinti. Aiškinimas gana silpnas. Kad 
moters Mėnesinės atmainos gali sutapti su mėnulio fa- 
zėmis, tai tiesa. Bet netiesa, kad jos turi sutapti ir kad 
faktiškai visados sutampa. Mėnesinės atmainos moters 
organizme visų pirma nėra pastovios. Jos pamažu kinta 
taip, kad moteriai jos nesikartoja visados tuo pačiu metu. 
Iš kitos pusės, jų periodo ilgumas yra individualus: 
nuo 26 ligi 32 dienų. Todėl šitas atmainas masiškai 
suderinti su mėnulio atmainomis yra neįmanoma. Su- 
derinimas gali pasitaikyti tik vienam kitam asmeniui, ir 
tai ne visą laiką. Todėl šitas pirmutinis aiškinimas netšsi- 
laiko. Nedaug kas Jį šiandien ir naudoja. 

Marija Pankritius yra davusi kitą aiškinimą. Pasak 
jos, mėnulis moteriai padėjęs skaičiuoti laiką trumpais 
tarpsniais. Moteriai skaičiavimas metais buvęs per ilgas. 
Jai reikėję trumpesnio mato, nes ji turėjusi „stebėti 
augančias būtybes“ (augmenis, kūdikius. ..). Mėnulis čia 
jai atėjęs į pagalbą!'“. Vėliau nuo tokio grynai praktinio 
panaudojimo moteris perėjusi prie mėnulio garbinimo. 
Šitas aiškinimas taip pat neturi stipraus pagrindo. Mėnulis, 
kaip laiko skaičiavimo matas, yra žinomas visuose kultū- 
ros cikluose, ne tik matriarchatiniame. Vis dėlto kitos 
kultūros jo nepradėjo garbinti Matyt, kad vieno tik 
laiko skaičiavimo nepakanka. Todėl W. Hirschbergas, 
kritikuodamas Marijos Pankritius pažiūrą, ir pastebi, kad 
„prielaidai, jog moteris yra išradusi mėnulio skriejimą 
padalinti savaitėmis, neturi- jokio artimesnio pagrindi- 
mo“!š. Todėl reikia mums ieškoti kitokio aiškinimo. 


"2 Plg. Anthropos, 888 p., 1930. 
3 Anthropos, 467 p., 1931. 

Mėnulio kultas nėra moteriai pripuolamas dalykas, 
kaip ir vyrui saulės kultas, Jau Genezėje pasakyta, kad 
mėnulis yra nakties žiburys. Tuo tarpu tarp nakties ir 
moters dvasinės struktūros esama organiškų ryšių. Diena 
ir naktis nėra tiktai astronominės apraiškos. Tai dviejų 
būties polių simboliai, simboliai dviejų santykiuosenų 
su būtimi, Jau anksčiau, kalbant apie saulės kultą, buvo 
minėta, kad diena yra racionalistinio pažinimo sąlyga, . 
nes ji savo šviesa daiktus suskaldo ir jų paviršiaus 
žymes iškelia aukštėn. Naktis elgiasi priešingai. Naktį 
visi daiktai atrodo viena. Nakties šviesa, menka savo 
laipsniu ir reflektorinė savo pobūdžiu, naikina individua- 
lius daiktų kontūrus, daiktų ribas ir jų skirtybes. Nakties 
pasaulis pasidaro vieningumo ir bendrumo pasaulis. Dėl 
to vyriškasis ratio naktį veikia sunkiai, nes jis suvokia 
tik tai, kas yra atskira. Tuo tarpu šito atskirumo nakties 
metu esti kuo mažiausiai. Naktį tarsi dingsta daiktų 
paviršius ir atsiveria daiktų esmė. N, Berdiajevas, nagri- 
nėdamas rusų poeto Tiutčevo vizijas, yra padaręs nemaža 
gilių pastabų apie naktį, kurios mums patarnaus nakties 
prasmei ir josios simboliškumui suprasti. „Naktis nėra 
mažiau nuostabi kaip diena; ji nėra mažiau Dievo: žvaigž- 
džių spindėjimas ją apšviečia, ir naktis turi tokių apreiški- 
mų, kurių nežino diena. Naktis turi daugiau artimumo 
su pradžios misterija kaip diena. Bedugnė (Jackobo 
Boehme's Ungrund) atsiveria tik naktį. Tuo tarpu diena 
užtraukia ant jos uždangą... Naktis labiau priklauso 
metalizikai, ontologijai negu diena. .. Atsiminkime tiktai 
Mykolo Angelo „Naktį“ (moters skulptūra prie Julijaus 
II karsto.— A.M.). Kaip jis ją garbino! Galimas daiktas, 
kad diena mus vargina, kad dienos tvarka mus padaro 
ištižusiais, kad pati dienos energija išsisemia, kad dienos 
uždanga yra. Tuomet tasai, kuris gyveno paviršiuje, gali 
būti pagautas stipraus noro susijungti su būties šaltiniu, 
su josios šaknimis. Pats judėjimo į gelmės vyksmas 
reikalauja užgesinti dienos šviesą ir pasinerti tamsoje“!*. 
Šitonus mintunis Berdiajevas nori pasakyti, kad būties 
gelmių pažinimas ir bendravimas su pačiomis būties mis- 
terijomis vyksta ne dienos, bet nakties sferoje. Naktis 
yra šito bendravimo laikas ir sąlyga. 

Bet būties gelmių pažinimas ir bendravimas su būties 
misterijomis anaiptol nėra racionalinis dalykas. Diskursy- 


4 Un nouveau Moyen Age, 91—94 p. Paris, 1929. 

viniam pažinimui daikto gelmės yra neprieinamos, ir 
ratio misterijų nepakenčia. Į daiktų gelmes įsibrauna 
tiktai intuicija. Intuicija yra tiesioginis pačios žmogaus 
dvasios susilietimas su daiktais pažinimo aktu. Tai dvasios 
atsivėrimas būčiai. Naktis kaip tik ir yra geriausia tokiam 
atsivėrimui sąlyga. Dienos metu žmogų paprastai užplūsta 
daugybė atskirų, smulkių, suskaldytų įspūdžių. Žmogus 
tuomet, Goethe's žodžiais tariant, turi rankose dalis, bet 
jam trūksta visumos. Tuo tarpu naktį šitos dalys išnyks- 
ta. Visos individualinės skirtybės yra nulyginamos. Žmo- 
gus čia patiria būtį tokią, kokia ji yra. Jis patiria patį 
būties branduolį, pačias būties gelmes, Jis tuomet santy- 
kiauja ne su alskirais daiktais, bet su visa būtimi kaip 
tokia, su tuo, kas yra. Šita tad būtis kaip tik ir yra 
intuicijos objektas. Intuicijai yra nesvarbus daikto pa- 
viršius. Intuicija siekia būties kaip tokios. Tuo tarpu 
naktis šitą būtį kaip tokią ir atskleidžia žmogaus dvasiai. 
Štai kodėl intuicijai naktis parengia geriausias sąlygas. 
Naktis yra intuityvinio pažinimo metas. 

Tuo pačiu naktis pasidaro ir moteriškosios dvasios 
veikimo metas. Moteris, kaip jau ne kartą yra sakyta, 
yra intuicijos žmogus. Visa moters prigimtis yra labiau 
susijusi su būtimi kaip tokia negu su atskirais daik- 
tais. Todėl ir josios pažinimo būdas yra daugiau in- 
tuityvinis negu diskursyvinis. Bet kadangi naktis duoda 
geriausių sąlygų intuicijai, todėl nakties metas yra ge- 
riausias apsireikšti moteriškajai dvasiai. Naktis yra orga- 
niškai susijusi su moters prigimtimi. Mes, kurie esame 
išaugę vyriškos — racionalistinės, soliarinės — kultūros 
atmosferoje, sunkiai galime pajusti šitą tiesą. Bet pir- 
mykštis žmogus, kurio gyvenimas buvo dar neaptemdy- 
tas jokių paveldėtų tradicijų ir kuris gyvenimą kūrė 
tik pagal savo prigimties išvidinius polinkius, labai gerai 
jautė dienos ir nakties skirtingumą ir jų ryšį su vyrišku 
bei moteriškų gyvenimo būdu. Todėl kur buvo vyro 
dvasios persvara, ten išaugo soliarinė kultūra, o kur 
buvo moters dvasios persvara, ten susiformavo kultūra 
nakties sferoje. Nakties ženklai visados eina kaip mo- 
teriškosios kultūros simboliai. 

Dabar mums paaiškėja, kodėl matriarchatinėje kultū- 
roje įsigalėjo mėnulio kultas. Mėnulis yra ypatinga nak- 
ties būtybė, teikianti nakčiai daugiau žavumo negu žvaigž- 
dės. Mėnulio šviesa yra reflektorinė, vadinasi, tokia, 
kuri daiktus aplieja vienijančiais spinduliais, kuri paslepia 

skirtybes ir sujungia daiktus tarp savęs. Mėnulio ap- 
šviesta būtis yra vieningesnė. Mėnulis patenkina nakties, 
intuicijos ir moters reikalavimus: ne skaldyti, bet vienyti, 
rodyti ne paviršių, bet atskleisti gelmes. Naktis su mėnuliu 
yra idealinė naktis. Štai kodėl pirmykštė moteris nusilenkė 
„prieš mėnulį ir jį garbino, nes jis jai buvo josios reikalavi- 
mų reiškėjas ir josios norų vykdytojas. Mėnulio kultas, 
kaip ir visi kiti matriarchatinės kultūros bruožai, yra 
išaugęs iš moteriškosios dvasios. Moteriškosios dvasios 
primatas čia yra labiau ryškus negu kuriose kitose sri- 
tyse. 


2. Kūryba dvasios viduje 


a. Kaiminė gyvenimo forma 


Kalbėdami apie matriarchatinės kultūros techniką mi- 
nėjome, kad matriarchatinių tautų gyvenamosios trobe- 
lės yra keturkampės ir kad jos sustatytos eilės pavidalu, 
sudarydamos tuo būdu kartais gana ilgą gatvę. Šita savo 
santvarka jos skiriasi nuo totemistinių tautų, kurios 

„savo apvalias trobelęs telkia krūvos pavidalų. Matriar- 
chatinė kultūra yra sukūrusi kaimą, o totemistinė miestą. 
Tai matyti net trobesių santvarkoje. Matriarchatinės tro- 
belės rikiuojasi lietuviško kaimo pavidalu. Pridėkime prie 
to dar žemės darbą, ir lengvai galėsime pastebėti, kad 
matriarchatinė kultūra kuria kaiminę gyvenimo formą. 

Etnologai į šią savotišką formą yra atkreipę dėmesį 
pripažindami, kad matriarchatinės tautos iš tikro yra 
kaimiškos tautos, kaimiškos ne tik išviršiniu gyvenimo 
būdu, bet ir savo kūno išvaizda, ir išvidiniu savo nusi- 
teikimu. W. Koppersas, pavyzdžiui, sako, kad „visa egzo- 
gamiška motinos teisės kultūra, nepaisant prekybinių 
1I piniginių santykių, yra esmingai demokratinė kaimo 
kultūra'!*. Tas pats Koppersas teigia, kad šitas kaimišku- 
mas matyti net kūno išvaizdoje. „Jeigu totemistas yra 
lieknas, vikrus, vadinasi, tam tikra prasme miestinis 
tipas, tai senosios žemės darbo kultūros atstovai yra 
žemi, platūs, apskritai ne nudailinti, bet greičiau su- 
dribę ir šiurkštūs“!“. Vadinasi, fizinis jų tipas yra kaimiš- 
kas. 


15 Vėlker und Kulturen, III, 560 p. 
16 Op. cit, 563 p. 

Kaimiškas yra ir išvidinis jų nusiteikimas. Tai yra 
sėslūs gyventojai, nemėgstą puolamųjų karų, nemėgstą 
tolimų kelionių ir jeigu keliaują, tai ne išvidinio palinki- 
mo, bet reikalo spiriami. Jie yra prisirišę prie gyvenamo- 
sios vietos, suaugę su žeme. Palyginę fizinę jų išvaizdą 
ir išvidinį jų nusiteikimą su L. F, Clausso rasiniais tipais, 
tuojau pastebėsime ankštą ryšį tarp matriarchatinių tautų 
ir vadinamo „Verharrungsmensch“ — paivaros žmogus. 
Fizinis tokio žmogaus tipas, pasak Clausso, yra labai 
savotiškas. Kai toks žmogus stovi, atrodo, kad jis yra 
įaugęs į žemę. Kai jis eina, tai „kiekvienas žingsnis yra 
tarsi atsiplėšimas (Lossreissen) nuo žemės“!'. Išvidinio 
nusiteikimo atžvilgiu šitas „patvaros žmogus“ taip pat 
yra matriarchatiškas. „Gyvenimas,— sako Claussas,— čia 
yra sutelktas aplinkui išvidinę sritį ir sujungtas šito 
žmogaus išvidinės jėgos. Joje yra įsišaknijęs. Šitoji 
išvidinė sritis žmonių kalboje gali būti įvairiai vadina- 
ma: tėvynė, tėviškė, tėvų tikėjimas ir t.t.“!Š Kitoje vietoje 
Claussas pastebi, kad „patvaros žmogaus buvimas šiame 
pasaulyje yra susijęs su žeme, iš kurios šis žmogus yra 
išaugęs ir kurioje jis yra įsišaknijęs“!?. Dėl to nėra 
abejonės, kad matriarchatiniai žmonės rasiniu atžvilgiu 
priklauso Clausso minimam patvaros žmogui, kuris „bet 
kokiame pašaukime visados gelmėse pasilieka kaimie- 
tis“, Matriarchatininkai iš esmės yra kaimo žmonės, ir 
jų gyvenimas yra kaimietiškas. 

Ir čia vėl mes kartojame tą pačią tezę, kad šita 
kaiminė gyvenimo forma yra natūrali išplauka iš ma- 
triarchatinės kultūros esmės, kad ji nė negalėjo kitokia 
būti, nes moteris, kurdama savo gyvenimo tipą, savaime 
jį sukuria kaimo pavidalu. Vyras yra miesto kūrėjas, 
moteris yra kaimo autorė. Kaimo dvasia yra moteriška. 
Kaimo nuotaika ir gyvenimo būdas atitinka moters iš- 
vidinę struktūrą. Taip yra dėl to, kad kaimo centras yra 
namai, Miesto gyvenimas vyksta šalia namų: aikštėse, 
gatvėse, biuruose, įstaigose, kavinėse, restoranuose. .. 
Tuo tarpu kaime gyvenimas vyksta namuose, vis tiek ar 
šitie namai bus palapinė, ar trobelė, ar moderniškas 
Mūrinis statinys. Kaime šalia namų yra ne gyvenimas, 


'" Rasse und Seele, 34 p. Mūnchen, 1937. 
18 Op. cit, 31—32 p. 
2 Op. cit., 41 p. 

bet tik darbas. Laukuose nėra gyvenama. Laukuose yra 
tik dirbama. Visas gyvenimo pulsas, visi gyvenimo įvykiai, 
visos šventės, visi reikalai ir pokalbiai čia vyksta namuose. 
Namai kaime reprezentuoja koncentruotą žmogaus būtį. 
Kaiminis gyvenimo būdas yra naminis. Namų židinys čia 
yra toji vieta — ir fizinių, ir dvasiniu atžvilgiu, — kuri 
traukia prie savęs visus šeimos narius, kuri juos jungia, 
kuri juos gaivina ir ugdo. Kaimo kultūra tikrumoje yra 
namų kultūra. 

Tuo tarpų namų kultūros kūrėja yra moteris. Namų 
kultūroje kaip tik apsireiškia visos tos žymės, kurias 
mes radome moteriškoje kūryboje. Visų pirma namų 
kultūra yra sintetinio pobūdžio. Namuose yra visas gyve- 
nimas, bet dar neišsiskaldęs, neišsispecializavęs, dar esąs 
pirmykštėje vienybėje. Namuose nėra nei mokslo, nei 
meno, nei visuomeninio gyvenimo skyrium. Namų gyve- 
nimas yra organiškas ir bendras. Klystų, kas norėtų 
įrodinėti, kad namuose nėra atskirų kultūros sričių prad- 
menų. Namuose yra ir mokslo, ir meno, ir visuomeninio 
gyvenimo užuomazgos. Bet jos yra vienos su kitomis 
susijusios, vienos nuo kitų priklausomos, vienos iš kitų 
išaugusios. Teorinis, praktinis ir estetinis momentai čia 
nėra išsivystę į atskiras sritis, ką matome pasaulio kul- 
tūros tipe. Namuose jie visi jungiasi ir sudaro savotišką 
pasaulio kultūros priešginybę. Tai, kas pasaulyje yra 
išsiskyrę ir išsispecializavę, namuose dar tebėra pirmykš- 
tėje vienybėje. Sintetiškai organiška visuma yra pirmasis 
namų bruožas ir, kaip matėme, pirmoji moteriškosios 
kultūros žymė. Šiuo atžvilgiu tarp moters palinkimo 
jungti ir kurti visumoje. ir namų kultūros yra organiškas 
atitikimas. 

Antras namų bruožas yra tas, kad gyvenimas namuo- 
se nesiobjektyvuoja regimais pavidalais šalia žmogaus. 
Namų kūryboje nėra atsiskyrimo kūrinio nuo kūrėjo. 
Namų gyvenimas esmingai yra išvidinis gyvenimas. Vis 
tiek ar mes imsime teorinį momentą, ar praktinį, ar 
estetinį, visur mes rasime šitos išvidinės kūrybos aiškų 
bruožą. Teorinis momentas namuose nesusiformuoja moks- 
lo sistemomis, kaip pasaulio kultūroje. Čia jis apsireiš- 
kia tiktai kaip išvidinis žmogaus dvasios veikimas pa- 
žinimo tvarkoje. Praktinis momentas nesiobjektyvuoja 
įvairiais teisės ar organizacijos pavidalais. Namų gyveni- 
mo suteisinimas ir suorganizavimas jiems yra atėjęs 
'iš pasaulio. Jis nėra organiškas namų kūrybos rezulta- 

tas. Estetinis momentas namuose nesikristalizuoja meno 
kūriniais, bent tokia prasme, kaip mes šiandien juos 
suprantame. Namai yra sukūrę meno užuomazgas, bet 
šitos užuomazgos visados lieka susijusios su išvidiniu 
žmogaus gyvenimu. Visas tad namų gyvenimas vyksta 
žmogaus dvasios viduje. Visi objektyviniai pavidalai čia 
yra tik atrama anam išvidiniam gyvenimui apreikšti ir 
palaikyti. Patys savyje šitie pavidalai čia vertės neturi. 
Namų dvasia juos traktuoja tik kaip išvidinės kultūros 
priemones arba simbolius. 'Objektyviniai pavidalai na- 
muose turi visai kitokios prasmės negu pasaulyje. Pa- 
saulyje jų vertė glūdi juose pačiuose. Ten jų yra sie- 
kiama kaip vertingų savyje, be aukštesnio ryšio su žmo- 
gumi. Tuo tarpu namuose jie yra vertingi tiek, kiek per 
juos apsireiškia išvidinis namų kūrybos veikimas, kiek 
jie šitą išvidinę kūrybą palaiko ir ugdo. Namų kūryba 
esmingai yra vidaus kūryba. Ji į vidaus gyvenimą 
eina ir jame pasilieka. Čia vėl mes galime lengvai pa- 
stebėti, kad šitas namų kultūros bruožas atitinka moters 
linkimą kurti viduje, arba mūsų vadinamą subjektyvinį 
moteriškosios kultūros bruožą. 

Štai kodėl namų kultūros kūrėja ir palaikytoja yra 
moteris, ir štai kodėl namai yra moteriškosios kultūros 
tipas. Moteris linksta kurti visumoje, ir jos kūryba pa- 
silieka žmogaus dvasios viduje. Namai šituos linkimus 
kaip tik ir patenkina. Moteris todėl namuose jaučiasi 
geriausiai. Ji kuria namus visa savo būtybe. Ji čion įdeda 
visą savo sielą, o ne tik vieną kurią galią. Namai moterį 
išsemia ne kaip ta ar kita funkcija, bet kaip visų funk- 
cijų sintezė, kaip organiška visų uždavinių ir pareigų 
lytis, kuri labiausiai atitinka subjektyvių moters lytį. 
Namai moteriai tampa viena didele kultūrine gėrybe, bet 
visai savotiškos rūšies, kurios lytis niekados nesiobjek- 
tyvuoja skyrium nuo kūrėjo. Tai panašu į vaidybą, kuri 
moteriai taip pat yra artima. G. Simmelis teisingai yra 
pasakęs, kad namai moteriai yra „pačią save patenkinti 
vertybė kaip meno kūrinys“?!. 

Jeigu tad kaimo gyvenimo centre stovi namai, 0 namų 
gyvenimo centre stovi moteris, suprantame, kad tarp 
kaimo ir moters yra organiškas atitikimas, nes šitas 
kaimo gyvenimas yra ne kas kita kaip namų gyvenimo 
projekcija. Čia tad glūdi giliausia priežastis, kodėl ma- 


2! Philosophische Kultur, 308 p. 

triarchatinė kultūra savo išviršiniam gyvenimui pasirinko 
kaimo pavidalą, Pirmykštė moteris, kurdama gyvenimą, 
jį kūrė namų forma, o išplėtusi jį ligi giminės masto, 
sukūrė kaimą. Visuomeninis gyvenimas, kaip esame anks- 
čiau minėję, matriarchatinėje kultūroje yra šeimos gyve- 
nimo išplėtimas. Regimu pavidalu jis apsireiškia kaimineė 
gyvenimo forma. Kaiminė gyvenimo forma yra moters 
išvidinės kūrybos rezultatas. Negalėdama objektyvuoti 
savo kūrybos šalia savęs, ji kuria tokius kultūros tipus, 
kurie būtų ankštai susiję su namais. Tokiu būdu ir atsiran- 
da kaimas. 


b. Mistika 


Kalbėdami apie matriarchatinės kultūros religiją mi- 
nėjome, kad joje, šalia mėnulio kulto, šalia animizmo 
ir sielų keliavimo idėjos, yra dar aiškus ir mistinis 
elementas. Šiuo atžvilgiu matriarchatinė religija yra prie- 
šinga totemistinei religijai. Totemistinė religija yra ma- 
ginio pobūdžio, matriarchatinė — mistinio. „Matriarchati- 
nė religija, — sako W. Moockas,— yra šviesiaregiška re- 
ligija, ji regi savo tikėjimo dėsnius, ji turi tikrų mitų. .. 
Joje glūdi nepaprastas užsidegimas, kuris orgiastiškai 
išsiveržia misterijose; įstatyminis elementas jai yra sveti- 
mas, tikrasis josios veikimo laukas yra mitai'?ž. Šitas 
mistinis elementas, šitas matriarchatinės religijos savotiš- 
kas regėjimas ir josios misterijos taip pat nėra atsitiktinis 
dalykas. Jis taip pat siejasi su moters dvasios struktūra, 
su ypatingu josios išvidiniu pobūdžiu. Totemistas vyras, 
būdamas ir jausdamas esąs pasaulio formuotojas ir net 
jojo valdovas, savo santykius su Aukščiausia Būtybe, 
su visu tuo, kas yra aukščiau už šią regimą tikrovę, 
pagrindė magija. Magija pasidarė totemistinės religijos 
žymė. Tuo tarpu matriarchatinė moteris, būdama palin- 
kusi į subjektyvinę kūrybą, būdama pasaulio vienytoja 
meilėje ir atsidavime, savo santykiams su antgamtine 
tikrove pasirinko mistikos formą. Magija ir mistika cha- 
rakterizuoja totemistinę ir matriarchatinę religiją, cha- 
rakterizuoja totemistinį ir matriarchatinį žmogų ir sykiu 
charakterizuoja vyro ir moters santykius su antgamtiniu 
ir net gamtiniu pasauliu. Magija ir mistika yra du keliai, 


22 Aufbau der Kulturen, 126 p. . 

kuriais žmogus eina prie būties paslapčių. Vyro kelias 
veda per magiją, moters kelias — per mistiką. 

Magija, kaip esame minėję kalbėdami apie totemistinę 
religiją, yra ne kas kita kaip gamtos apvaldymas žodžio 
pagalba. Vyras, stengdamasis pasaulį formuoti, savaime 
yra reikalingas pasaulio apvaldymo, nes išviršinę formą 
kam nors uždėti galima tik šį daiktą apvaldžius. Šiam 
reikalui, pasaulio apvaldymvi, yra galimi du būdai: ap- 
valdymas įrankiu, kuris kuria techniką, ir apvaldymas 
žodžių, kuris kuria magiją. Pirmykštis totemistinis žmo- 
gus, pergyvendamas gamtą kaip sau lygią, daugiausia 
rinkosi antrąjį būdą. Tuo būdu išaugo totemistinėje 
kultūroje magija, gausi savo priemonėmis ir atstovais. 

Moteris pasauiyje kuria kitaip negu vyras. Ji nesisten- 
gia formuoti, kaip buvo minėta, iš viršaus, bet kurti 
viduje. Josios kūryba liečia ne tiek daiktus, kiek asme- 
nis. Moters kultūra yra subjektyvi. Todėl jai nereikia 
uždėti išviršinių formų ir tuo pačiu nereikia pasaulio 
apvaldyti, bent tokiame laipsnyje ir tokiu būdu, kaip 
vyrui. Dėl to moters kūrybai nėra taip labai reikalinga 
technika, o tuo labiau magija. Moteris nenori būties 
paslapčių išgauti prievartos būdu, atspėdama jas valdan- 
čias priežastis. Moters kūrybos išvidinis pobūdis reikalau- 
ja gilaus įžvelgimo į būties vidų, sutapimo su objekto 
vidumi, susiliejimo į tam tikrą vienybę. Jeigu moteris 
nori, kad josios veikimas kristalizuotųsi kito asmens 
viduje, ji turi taip elgtis, kad šitas vidus jai atsidarytų, 
kad ji galėtų parengti jo gelmes ir jose išvystyti palaimin- 
gą savo įtaką. Moters kūrybos charakteris veda ne į 
išviršinį būties apvaldymą, bet į išvidinį susijungimą 
su būties gelmėmis. Tai ir yra mistikos kelias. 

Mistika yra tiesioginis būties prasmės paregėjimas. 
Ji neina priežastingu keliu, kaip magija arba technika. 
Mistikai atsiveria būties gelmės ne dėl to, kad ji pažadina 
tam tikras priežastis, bet dėl to, kad žmogaus dvasia 
čia tiesioginiu būdu'susiliečia su būtimi ir paregi josios 
prasmę. Tai yra savotiška intuicija, tiktai galbūt aukš- 
čiausiame. laipsnyje. Šiuo atžvilgiu matriarchatinė religija, 
moters sukurta, Kaip tik ir nuėjo tiesioginio regėjimo 
„keliu. Moters visas pažinimo veiksmas yra daugiau in- 
tuityvinis. Dėl to ir savo santykiuose su antgamtiniu 
pasauliu moteris neišsižadėjo šito pagrindinio bruožo. 
Ji ne tiek apie antgamtinį pasaulį galvojo, ne tiek sten- 
gėsi jį sau palenkti, kiek jį regėjo arba bent stengėsi 

paregėti. Ji santykiavo su anuo pasauliu mistiškai. Mistika 
kilo iš pačios moters dvasios, nes ir dvasios atradėja 
yra moteris. 

Matriarchatinės kultūros religijoje mistika apsireiškė 
visų pirma savotiškų priemonių vartojime tiesioginiam 
būties regėjimui pažadinti. Totemistinis magikas burdavo 
būdamas blaivus, nes jam reikėjo pačiam aktyviai šituose 
burtuose dalyvauti, reikėjo nesuklysti, nes kitaip maginis 
žodis neveikia. Tuo tarpu matriarchatinė moteris imdavosi 
priemonių ne tam, kad pati ką nors padarytų, bet tam, 
kad ji pasidarytų pasyvi, neveikli, nustojusi šio žemiško 
pajautimo, kad tuo būdu anas pasaulis lengviau per ją 
prabiltų. Todėl svaiginančių nuodų vartojimas buvo pir- 
moji priemonė pažadinti mistiniam nusiteikimui. W. Mo- 
ockas“ cituoja Straubo nuomonę, kad svaiginančių nuodų 
vartojime esama taip pat tam tikro tautų pasiskirstymo. 
Straubas suranda trejetą pagrindinių svaiginančių nuodų 
rūšių: 1) hašišiniai nuodai, 2) opiuminiai nuodai ir 3) al- 
koholiniai nuodai. Jų veikimas yra savotiškas. Hašišiniai 
nuodai, pasak Straubo, sukelia sapnus pusiau .budinčiam 
žmogui; šie sapnai yra lydimi malonių vaizdų. Hašišiniai 
nuodai yra vartojami daugiausia arabų, vadinasi, noma- 
dinės kultūros atstovų. Alkoholiniai nuodai sukelia savimi 
pasitikėjimą, perdėtą savo vertės pajautimą ir draugavi- 
mosi norą. Tai yra specifiškai totemistinių tautų nuodai. 
Totemistai yra laikomi alkoholinių gėrimų išradėjais. 
Galop opiuminiai nuodai sukelia praeities užsimiršimą, 
indiferentiškumą dabarties atžvilgiu ir visišką ateities 
nepaisymą, Tai yra pasyviai nusiteikusių tautų nuodai. 
Daugiausia jų yra vartojama Kinijoje ir Indijoje. Tai 
yra mMatriarchatinių tautų nuodai. Šie nuodai kaip tik ir 
sudaro tas priemones, kuriomis matriarchatinės tautos 
tenkino ir tebetenkina savo palinkimą į mistiką, į savęs 
pamiršimą, į susiliejimą su visa būtimi ligi savo asmens 
išnykimo. Matriarchatinė mistika yra budistiška Indijos 
mistika, nes ši pastaroji kaip tik ir yra iš matriarcha- 
tinės kultūros kilusi. Be abejo, tokių priemonių vartoji- 
mas yra savotiškas iškrypimas, bet savo gelmėse šitas 
matriarchatinio žmogaus žygis yra prasmingas. Jis rodo, 
kad religijoje šis žmogus norėjo išgirsti ano pasaulio 
balsą ir todėl turėjo netekti jautrumo šio pasaulio įs- 
pūdžiams. Vadinasi, mistinis matriarchatinės religijos po- 


23 Plg. Aufbau der Kulturen, 306 p. 

būdis kyla iš pačios josios esmės, nes matriarchatinio 
žmogaus santykiai su antgamtiniu pasauliu buvo pagrįsti 
tiesioginiu šio pasaulio dėsnių ir sąrangos regėjimu. Tai 
yra moteriškoji religija kaip priešingybė vyriškajai magi- 
nei religijai. 


3. Kūrybinis bendrumas 


Priešais vyriškąjį linkimą specializuoti moteris pastato 
savą kūrybą visumoje. Moteriai yra nepakeliamas gyve- 
nimo suskaldymas į atskirus elementus, į atskiras sritis, 
į atskirus laipsnius. Ji nori apimti būtį josios visumoje, 
ji nori sava kūryba tobulinti ne vieną kurią sritį, bet 
visą būtį kaip tokią. Jeigu vyriškoji kultūra yra daugiau 
gamtos formavimas, tai moteriškoji kultūra yra daugiau 
būties tobulinimas. Dėl to šitas tobulinimas ir reikalauja, 
kad moteriškoji dvasia darytų įtakos visai būčiai, visam 
asmeniui arba visai visuomenei. Ji reikalauja tam tikros 
bendrumos, tam tikros vienybės. 

Šitas moteriškosios kūrybos bruožas kaip tik ir yra 
žymus matriarchatinėje kultūroje. Matriarchatinė kultūra 
yra ne Lik išvidinė, bet ir savotiškai bendra ta prasme, 
kad joje nėra struktūros, kad ji yra nediferencijuota, kad 
ji yra vieninga masiniu vieningumu. Tai ir yra ženklas, 
kad ji yra sukurta moters arba bent moteriškojo prin- 
cipo persvaroje. 

Visų pirma šitas kūrybinis bendrumas čia apsireiškia 
visuomenės masiškumu. Jau buvo minėta, kad matriarcha- 
tinė visuomenė yra masė. Kiek totemistai savo visuo- 
menę suskaldo į atskirus laipsnius, vadinamus amžiaus 
klasėmis, tiek matriarchatininkai palieka visuomenę nedi- 
ferencijuotą. Ji gyvena masės gyvenimą. Tai sudaro sa- 
votišką kūrybiniam bendrumui aplinką ir sąlygą. Kai 
visuomenė yra suskirstyta, tuomet reikia eiti į kiekvieną 
jos laipsnį, į kiekvieną jos klasę ir ten savotiškai reikštis. 
Vadinasi, tokiu atveju jau yra reikalinga specializacija.. 
Moteris tuo tarpu specializacijos nepakelia. Ji todėl 
nediferencijuoja ir neskaldo visuomenės, kad turėtų bend- 
rą veikimo lauką, kad josios įdėjos, josios kūryba ir 
josios planai būtų realizuojami bendru būdu, kad jie 
tiktų visiems, kad jai pačiai nereiktų keistis ir prisitai- 
kinti. Čia glūdi giliausias pagrindas, kodėl matriarcha- 
tinė visuomenė yra horizontaliai demokratinė. Valdoma 
moteriškojo principo, ji kitokia nė būti negali. 

Pozityviai moteriškosios kūrybos bendrumas ma- 
triarchatinėje kultūroje apsireiškia tautinio principo pa- 
brėžimu. Jau buvo minėta, kad totemistai sukūrė valsty- 
bę, o matriarchatininkai — tautą. Tautos pradmenų atsi- 
radimas matriarchatinei kultūrai yra labai charakteringas. 
Tautinė individualybė visų pirma yra bendras dalykas. 
Tai yra tasai pradas, toji žmogaus būsena ir veiksena, 
kuri kyla iš rasinio vienodumo, iš gyvenamosios ap- 
linkos ir iš istorinio likimo. Savo tapatybe ji sujungia 
žmones į tam tikrą išvidinę bendruomenę, sutelkia juos 
savotiškon vienybėn ir susieja vieną su kitu išvidiniais 
ryšiais. Tautinė individualybė yra giliai išvidinis dalykas. 
Jokiomis konkrečiomis apčiuopiamomis žymėmis ji neap- 
sireiškia. Iš viršaus tautinė individualybė yra nesugauna- 
ma ir nenusakoma. Ji yra jaučiama ir pergyvenama žmo- 
gaus viduje kaip galinga jungtis. Tautinė individualybė 
kaip tokia nesiobjektyvuoja regimomis lytimis. Ji gyvena 
žmogaus būtybės viduje kaip jos veikimo ir buvimo 
principas. 

Šie tautinės individualybės bruožai kaip tik ir pa- 
tenkina moteriškosios dvasios reikalavimus. Moters dva- 
sia nori bendrumo. Tautinė individualybė kaip tik ir su- 
daro organišką bendruomenę tautos pavidalu. Moteris 
savo kūryboje stengiasi apreikšti subjektyvų elementą. 
Tautinė individualybė ir čia parengia tinkamų sąlygų, nes 
ji yra išvidinis dalykas ir jungia žmones išvidiniais 
ryšiais. Todėl visai suprantama, kodėl maitriarchatinė 
kultūra ypatingu būdu akcentuoja tautinį principą, nes 
jame ji mato moteriškosios kultūros geriausią sąlygą. 
Valstybinis momentas matriarchatinėje kultūroje yra gana 
silpnas, nes valstybė jau yra regimas tautos apsireiškimas. 
Valstybė yra tautos objektyvacija. Nelinkdama iš viso 
į objektyvinius pavidalus, moteris nelinksta nė į vals- 
tybę. Todėl sukūrusi tautą ir pažadinusi tautinius elemen- 
tus, matriarchatinė kultūra laukė pagalbos iš nomadinės ar 
totemistinės kultūros, kad ši sukurtų valstybę. Bet šių 
svetimų kultūrų sukurta valstybė buvo matriarchatinei 
kultūrai primesta iš viršaus, nes nomadų arba totemistų 
kuriama valstybė nebuvo išaugusi iš tautos. Nesugebė- 
dami patys susikurti tautinės valstybės, matriarchatininkai 
buvo priversti kentėti svetimą jungą. Vis dėlto net ir 
šitame nesugebėjime yra ryški matriarchatinės kultūros 
tendencija į bendrumą, kurį tautinis principas geriausiai 
išreiškia. Tauta sutelkia savyje viską, viskam įspaudžia 

savų bruožų ir viską persunkia organiška jungtimi. Kū- 
ryba tautoje ir per tautą yra bendra kūryba. Todėl 
eidama šito bendrumo linkme, pirmykštė moteris tuo 
pačiu ėjo per tautą. 

Bendriausias tad matriarchatinės kultūros pagrindas 
yra moteriškosios dvasios primatas, kuris apsprendė 
pačią šios kultūros esmę ir kuris išplito visose šios 
kultūros apraiškose. Iš šito primato matriarchatinėje 
kultūroje kilo: 

1) žemės darbas kaip rezultatas moters karitatyvinio 
linkimo globoti ir pastoviai pasilikti toje pačioje vie- 
toje, 

2) moters ryšys su augmenimi kaip pergyvenimas nuo- 
latinio tapimo ir sykiu pastovumo bei organiško susiji- 
mo su aplinka, 

3) mėnulio kultas kaip intuityvinio pažinimo ir pasau- 
lio suvokimo išraiška bei simbolinis pavaizdavimas, 

4) kaiminė gyvenimo forma kaip namų kultūros pro- 
jekcija ir sykiu geriausias būdas patenkinti kūrybinius 
moters užsimojimus, 

5) mistika kaip pastangos tiesioginiu būdu iš vidaus 
santykiuoti su antgamtiniu pasauliu ir regėjimu suvokti 
būties prasmę, 

6) tautinio principo pabrėžimas bei išvystymas kaip 
moters pastangų kurti visumoje ir apimti visą būtį rezul- 
tatas. - 
Moteris sukūrė matriarchatinę kultūrą, todėl josios 
žymių mes randame visose apraiškose. Matriarchatinė 
kultūra yra moters eksteriorizacija, kaip kiekvienas kūri- 
nys yra kūrėjo eksteriorizacija. 


Pabaiga 
MATRIARCHATO GIJOS ŽMONIJOS ISTORIJOJE 


Matriarchatinė kultūra šiandien, iš vienos pusės, yra 
toli, iš kitos — labai arti. Toli ji yra ta prasme, kad ir 
laiko, ir erdvės atžvilgiu aukštoji mūsiškė kultūra yra 
nuo josios atitrūkusi ir nuėjusi kitokiais keliais. Ligi 
Bachofeno mes net teoretiškai nežinojome, kad tokia kul- 
tūra kada nors egzistavo, kad ji turėjo didelės reikšmės, 
kad ji buvo sukūrusi savas formas ir savas gėrybes. 
Arti ji yra ta prasme, kad matriarchatinis principas nie- 

kados istorijoje nebuvo išnykęs, kad jis veikė gyvenimo 
gelmėse ir kad mūsų amžiuje jis pradeda iškilti į istorijos 
paviršių ir pasidaryti realia gyvenimo jėga. Šiandien 
jau yra kalbama apie matriarchato grįžimą. Be abejo, 
pirmykšte forma matriarchatas niekados negrįš. Kaip aukš- 
toji kultūra negali virsti pirmine, taip aukštosios kul- 
tūros gyvenimas negali prisiimti pirmykščio matriarchato 
formų. Čia gali būti kalbos tiktai apie matriarchatinio 
principo įsigalėjimą gyvenimo srityse, apie jo reiškimąsi 
žmogaus kultūroje ir net religijoje. Tik tokiu atžvilgiu 
ir tik tokia prasme galima sakyti, kad matriarchatinė 
kultūra mums yra šiandien arti. 

Totemistinę kultūrą mes pavadinome mechanistine. 
Matriarchatinę kultūrą reikia pavadinti visumos kultūra. 
VISUMA — GANZHEIT — yra žodis, kuris gali geriau- 
siai išreikšti mMatriarchatinės kultūros esmę. Kiek tote- 
mistinė kultūra stato gyvenimo pradus vieną šalia kito, 
tiek matriarchatinė kultūra žiūri išvidinio jų ryšio. Jai 
gyvenimas nėra suma, bet visuma. Šitoji visumos idėja 
traukiasi per visas matriarchatinės kultūros sritis. Šita 
idėja yra matriarchatui pagrindinė. Matriarchatinis prin- 
cipas yra visumos principas. Todėl baigiant nagrinėti 
matriarchato pagrindus, reikia žvilgterėti, kaip šitas 
visuminis matriarchatinės kultūros bruožas reiškiasi 
žmonijos istorijoje. 


a. Idėjistinė pasaulėžiūra 


Pažinimo srityje visumai atstovauja idėja. Idėja yra 
tasai pradas, kuriuo pažinimas baigiasi, jeigu jo vyksmą 
pradėsime diskursyviniu būdu, arba prasideda, jeigu jo 
vyksmą pradėsime intuityviniu būdu. Bet ir vienų, ir 
antru atveju idėja yra toji pilnybė, kurioje mūsų paži- 
nimas randa savo pagrindą ir atbaigą. Matriarchatinė 
kultūra, būdama intuityvinio regėjimo, mistikos, išvidinės 
kūrybos kultūra, renkasi idėją teorinėje srityje prade- 
damuoju punktu. „Iš šitos žemės yra išaugęs idėjų moks- 
las“, — pastebi W. Moockas?“, 

Matriarchatinės kultūros savotiška idėjistinė pasaulė- 
žiūra buvo gyva visais amžiais. Bet gražiausios ir cha- 
rakteringiausios išraiškos ji rado Platono filosofijoje. 
Platono pasaulėžiūra yra ne idealistinė, kaip paprastai 

sakoma, bet idėjistinė. Pradedamasis punktas jam yra 
idėja, ir šią tikrovę jis stengiasi tvarkyti pagal šitos 
idėjos reikalavimus. Jam gyvenimas neturi imanentiškų 
idealų, bet tik transcendentines idėjas. Todėl jis stengiasi 
gyvenimo reikalus taip palenkti idėjai, kaip ši reikalauja, 
visiškai nepaisydamas, kad tuo būdu jis ne kartą gyvenimo 
realybę sulaužo ir iškreipia. Tai ypač matyti jo moksle 
apie valstybę, kur idėjistinis jo palinkimas yra ryškiau- 
sias. Visa „Platono filosofija yra aprioristinė. Tai yra 
intuicijos, ne diskursijos padaras. Šiuo atžvilgiu Platonas 
ir apskritai visa platoniškoji filosofijos kryptis yra ne 
kas kita Kaip matriarchatinio principo reiškimasis paži- 
nimo srityje. Šitas principas žiūri į pasaulį kaip į tam 
tikros idėjos išraišką. Jis eina į gyvenimą iš aukšto. 
Jis supranta žmogų ir pasaulį ne kaip sudėtą iš atskirų 
pradų, bet kaip visumą, kurioje glūdi idėja. Todėl vadi- 
namoji visumos filosofija (Ganzheitsphilosophie) savo es- 
mėje taip pat priklauso matriarchatiniam principui. Ir 
šiuo metu šios filosofijos atgijimas, kuris reiškia pasi- 
priešinimą mechanistiniam pasaulio aiškinimui, sykiu 
reiškia ir totemistinio principo pasitraukimą matriarchati- 
nio naudai. 


b. Totalistinė santvarka 


Charakteringa, kad jau Platonas savo valstybės te- 
orijoje yra kalbėjęs apie totalistinę valstybę, kuri savo 
žinion paima viską — ir privatinį, ir viešąjį žmogaus gyve- 
nimą. Tai yra matriarchatinio visuminio principo išraiška 
visuomeninėje srityje. Jau esame sakę, kad matriarcha- 
tinė visuomenė yra daugiau masė, „linkusi, — pasak Mo- 
ocko,— labiau būti valdoma negu valdyti“?. Individas 
čia turi nedaug reikšmės. Platono valstybės teorijoje 
ši mintis kaip tik ryškiai yra keliama. Taip pat Moockas 
pastebi, kad matriarchatinė visuomenė sudaro „galimybę 
atsirasti diktatūroms, kuriose aklai klausoma vieno žmo- 
gaus — svetimojo arba kilusio iš savos tautos“. Šitas dik- 
tatorius gali būti tikrai gabus žmogus, bet gali būti ir 
rėksnys, kuris sugestionuoja masę ir ją veda ten, kur nori. 
Sugestijos reikšmė matriarchatinėje visuomenėje yra ne- 
paprastai didelė, daug didesnė negu totemistinėje arba 


5 Op. cit., 110 p. 
25 Op. cit., ibid. 

nomadinėje. Tuo būdu matriarchatinis principas, reikšda- 
masis visuomeninėje santvarkoje, veda šią santvarką į 
totalizmą ir į diklatūrą. Dėl to visi totalistiniai bandymai 
žmonijos istorijoje, pradedant Platonu ir baigiant mūsų 
dienų valstybės teoretikais, yra ne kas kita kaip ma- 
triarchatinio principo nuolatinis prasiveržimas. 

Mūsų dienomis šitas prasiveržimas yra ypatingai ryš- 
kus. Nuo mechanistinės totemistinės visuomenės sant- 
varkos, kuri reiškiasi demokratija, mes aiškiai pasukome 
į matriarchatinę totalistinę santvarką, kuri reiškiasi vieno- 
kia ar kitokia diktatūra. Mūsų visuomeninė santvarka 
pasidarė tam tikros idėjos reiškėja. Ji yra tvarkoma 
ne iš apačios, ne pagal konkrečią gerovę, bet iš viršaus, 
pagal tam tikros idėjos reikalavimus. Individas joje neten- 
ka reikšmės. Masė viską sveria ir viską gali, savo jėga 
reikšdama valdytojo valią. Šitasai mūsų dienų visuome- 
ninis totalizmas dar labiau priartėja prie matriarchatinės 
visuomenės dėl to, kad jis yra grindžiamas tautos idėja. 
Tautinis principas yra vienas iš ryškesniųjų matriarcha- 
tinio gyvenimo bruožų. Ir šitas principas mūsų laikais 
virsta ta jungtimi, kuri sieja visas gyvenimo sritis į vieną 
visumą. Visuminis principas visuomeninėje srityje šiuo 
metu yra vykdomas tautos pagalba. Mūsų visuomeninis 
totalizmas yra nacionalistinis, didele dalimi rasistinis, 
kas dar labiau rodo matriarchatinę jo kilmę, nes rasinis 
grynumas taip pat yra matriarchatinių tautų išradimas. 
Juo, kaip aiškina etnologai, matriarchatinė kultūra grin- 
džia savo egzogamiškumą. Kraujo vienybė ir kraujo 
grynumas matriarchatinei kultūrai daugiau reiškia negu 
dvasių vienybė ir dvasios grynumas. Šiuo atžvilgiu mūsų 
dienomis matriarchatinis principas aigema beveik grynu 
pavidalu. 


c. Simbolistinis menas 


Kalbėdami apie matriarchatinės kultūros meną esame 
sakę, kad jis linksta į stilizavimą, į geometrinės lini- 
jas ir kad jo ornamentikoje vyrauja augmenų motyvai. 
Pagrindinis tokios tendencijos akstinas yra savotiškas 
matriarchatinio žmogaus palinkimas į idėją. Jis idėją reiš- 
kia savo pažinime, jis ją realizuoja visuomenėje, jis ją 
vaizduoja ir mene. Dėl to jis nutolsta nuo gamtos, jis 
gamtą stilizuoja, jam svarbu ne atkurti tai, ką jis regi, bet 
išreikšti tai, ką jis jaučia ir mąsto. Dėl to jo menas 

ištisai yra išraiškos menas ir tuo pačiu yra simbolinis 
menas. Apskritai mMatriarchatinė kultūra yra palinkusi į 
simbolius, nes ji yra palinkusi į idėją. Šitas palinkimas me- 
ne randa geriausią pritaikymą. Matriarchatinis principas, 
reikšdamasis estetinėje srityje, palenkia šią sritį tam 
tikrai idėjai, ir šitai idėjai išreikšti jis renkasi tam tikrus 
simbolius. Simbolistinį meną mes laikome matriarchatinio 
principo apraiška estetinėje srityje. 

Charakteringa taip pat mūsų laikais, kad sykiu su 
platoniškosios filosofijos atsigavimu pasaulėžiūroje, su 
totalistinėmis tendencijomis visuomenėje eina ir meno 
savotiškas susimbolinimas. Nebūtinai tai yra simbolistinės 
mokyklos prasme. Simbolizmas, kaip siauro masto mokyk- 
la, buvo tik vienas iš plataus simbolinio sąjūdžio diegų. 
Šiandien jis jau yra pralenktas. Jeigu mes sakome, kad 
mūsų dienų menas eina simbolizmo linkme, tai mes turime 
galvoje ne vieną kurią mokyklą, bet visą meną apskri- 
tai. Visas mūsų dienų menas yra simbolinio charakterio. 
Visų pirma tai yra išraiškos, ne pavidalo menas. Mūsų 
dienų kūrėjai rūpinasi ne tiek kūriniui suteikti tobulos 
formos, tobulo išviršinio pavidalo, kiek išreikšti tam 
tikrą nuotaiką, tam tikrą jausmą arba tam tikrą idėją. 
Moderninis menas yra subjektyvinis, kaip subjektyvinis 
yra visas matriarchatinis principas. 

Dar labiau mūsų dienų menas priartėja prie ma- 
triarchatinio meno savo peizažu ir savo, pasakytume, 
nedailumu. Mūsų dienų tapyboje beveik be išimties vyrau- 
ja peizažas. Tai yra savotiškas atsinaujinimas matriar- 
chatinio linkimo į augmenis. Nei senovėje, nei viduri- 
niais amžiais, nei Renesanso metu tokio didelio pamėgimo 
tapyti vaizdus mes nematėme, kaip šiandien. Mūsų paro- 
dose kabo beveik tik vieni peizažai. Tai nėra atsitiktinis 
dalykas. Peizažo vyravime reiškiasi moderninio žmogaus 
linkimas į augmenų pasaulį, pasirinkimas augmens objek- 
tu savai kūrybai, šio objekto savotiškas stilizavimas, 
schematizavimas, nes mūsų laikų menas yra kuo toliau- 
siai nuo natūralizmo. Iš kitos pusės, mūsų laikų menas 
yra nedailus išviršiniu alžvilgiu. Jis, kaip paprastai sako- 
ma, yra neišbaigtas, neaptašytas, grubus, pilkas. Net spal- 
vų atžvilgiu jis nėra labai įvairus. Visa tai kaip tik primena 
estetinį matriarchatinių tautų nusiteikimą, kuris taip pat 
yra dailumo atžvilgiu neaukšto laipsnio. Matriarchatinin- 
kai neturi tokio subtilaus dailumo jausmo, kaip totemistai. 
Totemistai, būdami pirmoje eilėje formos žmonės, kuo 

daugiausia kreipia dėmesio, kad šita forma būtų daili. Aukš- 
tojoje kultūroje šitas palinkimas apsireiškia meno formos 
išbaigimu. Štai kodėl Renesanso menas yra dailus menas. 
Tuo tarpu moderninis yra nedailus. Čia glūdi priežastis, 
kodėl šitas menas daugelio yra nemėgiamas, nes mūsų 
visuomenė dar tebegyvena totemistiniu nusiteikimų ne tik 
pasaulėžiūroje, ne tik visuomenėje, bet ir mene. Ji dar 
tebeieško išbaigtų, išdailintų formų, ji supranta tik pavida- 
lo meną, o išraiškos menas jai dar yra svetimas. 

Trys tad yra pagrindinės apraiškos, kurios kaip kokios 
gijos eina per žmonijos istoriją ir kuriomis konkrečiai 
reiškiasi matriarchatinis principas aukštoje kultūroje: 
1) idėjistinė pasaulėžiūra, 2) totalistinė santvarka ir 3) sim- 
bolistinis menas. Visos šitos apraiškos turi savo šaknis 
matriarchatinėje kultūroje, ir visos jos pamažu atgyja ir 
įsitvirtina dabartiniame amžiuje. Todėl mes stovime prie- 
šais visiškai naują laikotarpį. Mechanizmas, kaip totemis- 
tinio principo išraiška, žlunga, o jo vietą užima visuma, 
kaip matriarchatinio principo išraiška. Šitoji visuma keičia 
gyvenimą, keičia žmonių santykius, keičia mąstymą ir 
kūrybą. Visumos valdomame gyvenime atsigauna ir mo- 
teris, nes mechanistinė santvarka ją buvo prislėgusi. 
Toks iš pažiūros smulkus dalykas, kaip Bažnyčios favo- 
rizuojama Motinos Diena, šiuo atžvilgiu yra gana charak- 
teringas. Taip pat charakteringas yra ir didėjąs šv. Merge- 
lės kultas. Matriarchatinės reikšmės turi ir Milano teologų 
su A. Gemelli priešakyje pastangos prašyti popiežių, kad 
Marija būtų dogmatiškai paskelbta esanti mediatrix om- 
nium gratiarum. 

Bet, iš kitos pusės, mes matome, kaip ir matriarchati- 
nėje kultūroje, vyrų pastangas pasipriešinti šitam moters 
iškėlimui ir josios vaidmens atstatymui. Priešais Motinos 
Dieną yra organizuojama tėvo diena, neturinti nei prasmės, 
nei tikslo. Vadinamas Vyrų Apaštalavimas eina aiškiai mo- 
terims nepalankia linkme, net su tam tikra moters nie- 
kinimo tendencija. Asketikoje ir liturgikoje šiandien labai 
daug kalbama apie pamaldumo praktikų sumoterinimą ir 
apie reikalą iškelti vyriškąjį maldingumą. Minėtų Mila- 
no teologų pastangos susilaukė pasipriešinimo iš jėzuitų, 
kuriuos W. Moockas laiko totemistinio princ'po reiškė- 
jais? ir kurie priešinasi dėl to, kad toksai Marijos išaukšti- 
nimas būtų kaip tik moteriškojo švelnumo pabrėžimas, 

kas esą šiais laikais būtų kenksminga. Tai yra kasdieninio 
gyvenimo dalykai, bet jie yra charakteringi, ir jų prasmė 
yra gili. Kas pradinės kultūros šviesoje nagrinėja mūsų 
laikų gyvenimą, gali aiškiai pamatyti las dideles grum- 
tynes, kurios vyksta tarp dviejų pagrindinių principų: 
tarp totemistinio ir matriarchatinio. Nomadinis principas 
yra pasitraukęs į istorijos gelmes jau nuo Renesanso 
laikų, ir šiuo metu didesnio vaidmens jis neturi. Šiuo n:etu 
vyksta grumtynės tarp vyriškojo ir moteriškojo pradų. 
Šiedu abu pradai kiekvienas skyrium yra vienašališki, 
todėl mūsų laikų gyvenimas nuolatos šokinėja nuo vieno 
kraštutinumo prie kito. Jis yra labai įvairus, labai įdomus, 
labai prasmingas, bet pilnas pavojų ir klaidų. Be abejo, 
matriarchatinis principas gali laimėti. Bet jeizu jis laimės 
vienašališkai, tai jo laimėjimas bus pilnas tų pačių ydų, 
kurios glūdi pirmykštėje matriarchatinėje kuitūroje ir 
kurios šią kultūrą pražudė. Atgaivinimas pirmykščių vyrų 
sąjungų (Mannerbūnde) dvasios yra netikęs dalykas. 
Bei pasiryžunas išsaugoti atbundantį Matriarchatinį princi- 
pą nuo vienašališkumų yra pagrindinis mūsų kultūros 
uždavinys. 


KULTŪROS SINTEZĖ 
IR LIETUVIŠKOJI KULTŪRA 


Įvadas 
DVI PRIEŠINGOS NUOMONĖS 


Jau nuo 1919 metų prof. St. Šalkauskis yra atsidėjęs 
lietuvių tautinės kultūros problemai. Plačiai apmestoje 
lietuvių tautos istoriosofijoje „Sur les confins de deux 
mondes“ (Genėve, 1919) jis pirmą sykį šią problemą 
iškėlė ir josios sprendimą pakreipė tokia linkme, kad 
ji nuolatos kai kam kėlė abejonių ir net nerimo. Jeigu 
neminėsime senesniųjų J. Gobio priekaištų, padarytų 
prof. Šalkauskio koncepcijai ryšium sų dvasinės ener- 
gijos problema, praėjusią vasarą buvo kilęs aštrokas 
ginčas šiuo pačiu klausimu tarp prof. Šalkauskio ir 
Vyt. Alanto. Ryšium su tuo pasirodė ir vokiečio A. Hilck- 
manno straipsnis „Kultūrų įvairumo problema" („Zidi- 
nys", 1938 m., 10 nr.), kuriame kultūrinės sintezės klau- 
simas išsprendžiamas priešingai prof. Šalkauskiui. Vadi- 
nasi, mūsų skaitančioji ir mąstančioji visuomenė kultū- 
rų sintezės ir specialiai lietuviškosios kultūros atžvilgiu 
yra atsidūrusi prieš dvi esmingai skirtingas nuomones. 
Tai tik patvirtina prof. Šalkauskio žodžius, kad „mumyse 
tautinės kultūros problemos įsisąmoninimas ir išspren- 
dimas mažai tepažengė pirmyn“ . Vis dėlto jau pats nuo- 
monių susikirtimas yra charakteringas ir duoda progos 
šį klausimą iš naujo pastatyti ir bandyti išspręsti. 

Visų pirma charakterizuokime trumpai abi priešingas 
nuomones. Minėtame istoriosofiniame savo veikale prof. 
Šalkauskis yra rašęs: „Kad galėtų gyventi ir tarpti, 
lietuvių tauta savo politikoje ir savo kultūroje turi re- 
alizuoti pusiausvyrą tarp Rytų ir Vakarų. Istorija rodo, 
kad ji tiek sugebėjo pergalėti savo padėties sunkenybes, 


! Židinys, 587 p., 1938 m., 10 nr. 

kiek įvykdė šią sąlygą. Priešingai, išskirtinė persvara 
pradžioje Rytų, paskui Vakarų kildino josios gyvenime 
nuolatos didėjantį skaičių ardomųjų veiksnių net ligi 
savos valstybės praradimo. Lietuvių atgimimas visų pirma 
ir buvo reakcija prieš iškrypusią Rytų ar Vakarų persvarą. 
Ką tik esame sakę, kad lietuvių tauta gali gyventi pilnuti- 
nį gyvenimą tik laimingai sujungdama savyje rusų ir 
lenkų kultūros principus savo lietuviškoje tautinėje sin- 
tezėje ir palaikydama iš viršaus bent vietinę ir dalinę 
pusiausvyrą tarp germanų ir slavų pasaulio“?. 

Po keliolikos metų kitame savo veikale „Lietuvių 
tauta ir jos ugdymas“ (Kaunas, 1933) prof. Šaikauskis 
kelia tą pačią mintį: „Didesnė negu pas kaimynus pu- 
siausvyTra savitarpiniuose santykiuose tėra vienu tik punk- 
tu tos Rytų ir Vakarų pradų sintezės, į kurią neša Lietuvą 
istorinis dalykų bėgis. Kaip jau žinoma, įvairiais laiko- 
tarpiais Lietuva gyveno rusiškosios, paskui — lenkiško- 
sios kultūros įtakoje. Kad šitų svetimų įtakų politinės 
išdavos ir buvo lietuvių tautai labai skaudžios, tai 
anaiptol nereiškia, jog, besigydant nuo jų, reiktų griežtai 
ir stačiokiškai atsisakyti ir nuo tų kultūrinių laimėjimų, 
kurie buvo krašto pasiekti po jų vėliavomis. Visiems 
susipratųsiems šviesuoliams lietuviams, kurie iki šiolei 
dažniausiai brendo ir lavinosi tiek lenkų, tiek rusų kultūros 
įtakoje, yra tautinė priedermė atsipalaiduoti nuo svetimų 
lyčių, neatsisakant nuo to, ko visuotinio ir teigiamo turi 
pats svetimos kultūros turinys. Kitaip tariant, privalu 
sutapdyti skirtingi lenkų ir rusų kultūros elementai į 
vieną organišką visumą, vadinasi, į naują tautinę sin- 
tezę“. | 
Vėl po kelių metų prof. Šalkauskis dar labiau pra- 
plėtė šios sintezės apimtį, įvesdamas jon ir vokiečių 
kultūrą šalia rusų ir lenkų kultūros. Savo straipsnyje 
mūsų nepriklausomo gyvenimo dvidešimties metų sukak- 
ties proga „Geopolitinė Lietuvos padėtis ir lietuvių kul- 
tūros problema“ („Židinys“, 1938 m., 10 nr.) paminėjęs, 
kad „lietuvių kultūrai bus visados neišvengiama jungti 
savyje slaviškus ir germaniškus pradus“ (599 psl.), smui- 
kiau charakterizuoja, kas reikėtų iš mus apsupančių 
trijų kultūrų pasisavinti: „Iš vokiečių mums pravartu 
būtų pasisavinti jų aktyvumą, organizaciją ir drausmę, 


* Sur les confins de deux mondes, 233 p. 
3 Lietuvių tauta ir jos ugdymas, 46 p. 


nekalbant šiuo atveju apie dvasines jų kultūros verty- 
bes“ (601 psl.). Iš rusų galima būtų pasisavinti „bendrai 
žmogiškąjį pradą“ (602 psl.), nes rusų kultūrai yra bū- 
dingas tasai visažmogiškumas, kuris „dažnai nustelbdavo 
net jų grynai tautinį individualumą“ (602 psl.). Galop, 
„Jei norėtume savo tautinę kultūrą padaryti artimesnę 
mūsų sulenkėjusiems elementams ir tuo pačiu jiems 
priimtinesnę, turėtume savo tautinės kultūros reiškimosi: 
lytims suteiktį meniškumo ir subtilumo pagal lenkiškus 
pavyzdžius“ (602 psl). Vadinasi, prof. Šalkauskis nuo 
bendros koncepcijos yra priėjęs net ligi konkrečių nuro- 
dymų, kas mūsų tautinės kultūros sintezėje turėtų būti 
realizuojama. 

Prieš šią prof. Šalkauskio koncepciją kaip tik ir stoja 
minėti oponentai. Vyt. Alantas keliuose savo straipsniuose, 
praėjusią vasarą įdėtuose „Lietuvos aide“, daugiau liečia 
konkrečiai tautinę mūsų kultūrą ir tuos pavojus, kurie 
kiltų iš minėtos sintezės vykdymo. Tik prabėgomis jis 
užsimena apskritai apie kultūrinės sintezės vykdymo sun- 
kenybes ir net jos'negalimumą. Kas Alanto buvo tik 
užminta, tai visu ryškumu išvysto minėto verstinio straips- 
nio autorius A. Hilckmannas, be abejo, be ryšio su 
prof. Šalkauskio koncepcija. Hilckmanno straipsnis yra 
kultūrfilosofinis. Bet jis turi principialios reikšmės, nes 
jeigu kultūrinė sintezė yra negalima, tuomet ir apie 
jokią lietuviškąją sintetinę kultūrą kalbėti netenka. Dėl 

„to Hilckmannas faktiškai pasidaro žymiai didesnis ir 
svarbesnis prof. Šalkauskio oponentas negu Vyt. Alantas. 
Jo tad pažiūras ir laikome prof. Šalkauskio pažiūrų prie- 
šginybe. 

A. Hilckmannas savo straipsnio išvadas remia lenkų 
istoriosofo F. Koneczny teorijomis. Bet mums šiuo tarpu 
yra svarbu ne tiek pačios teorijos, kiek Hilckmanno 
išvedžiojimai, liečią kultūrų sintezę. Vienintelis istorijos 
įstatymas, pasak Hilckmanno, esąs kultūrų kova: „Kultū- 
ros kovoja viena su kita. Viena stengiasi išstumti kitą. 
Kultūrų varžybas ir kovą suprasti reiškia turėti raktą 
į pasaulinę istoriją“ (418 psl.). Toliau Hilckmannas ci- 
tuoja Konecmy žodžius, kurie dar labiau paaiškina jo 
mintį: „Kiekviena kultūra, kol ji yra pajėgi gyventi, 
stengiasi plėstis. Ten, kur dvi kultūros susiduria, turi 
įvykti kova. Kiekviena kultūra yra puolanti, kol ji nepra- 
deda apmirti. Kova tęsiasi tol, kol viena iš kovojančių 
kultūrų yra sunaikinama“ (418—419 psl.). 

Jeigu istorijos dėsnis yra kultūrų kova, einanti prie 
vienos katros iš kovojančių pusių sunaikinimo, tuomet 
aišku, kad kultūros sintezė yra negalima. Tai Hilckman- 
nas aiškiai pabrėžia: „Kultūrų sintezės nėra ir negali 
būti. Galimas yra tiktai — istorija tokių pavyzdžių turi 
daug — mechaniškas dviejų ar kelių kultūrų susimaišy- 
mas. Tačiau tokio susimaišymo padariniai yra chaosas, 
kultūros žlugimas, nes tai prieštarauja pagrindiniams kul- 
tūros gyvastingumo dėsniams, harmonijos reikalavimui 
ir egzistencinėms kategorijoms... Visos tariamos kultū- 
ros sintezės yra iliuzijos“ (419 psl). 

Konkrečiai, kalbėdamas apie Rytus ir Vakarus, Hilck- 
mannas savo teigimą pritaiko ir šiems dviem pasauliams; 
šitas pritaikymas kaip tik virsta tiesiogine prof. Šal- 
kauskio koncepcijos priešginybe: „Visą laiką, nuo antikos 
ligi mūsų dienų, buvo bandoma sukurti Rytų ir Vakarų 
kultūrų sintezę. Tokie bandymai niekuomet nepasisekė, 
nes jie pasisekti negalėjo. Čia veikia tas įstatymų įstaty- 
mas, kuris išplaukia iš viso Koneczny darbo, kad „dve- 
jopu būdu niekas negali būti civilizuotas“. Tai yra ne 
kas kita kaip išvirkščioji harmonijos dėsnio pusė: ne- 
galima atskirus elementus iš vienos kultūros išimti ir 
juos perkelti į kitokios kultūros visuomenę. Galima būti 
civilizuotam „turaniniu“ būdu, bet negalima kai kuriuos 
turaninės kultūros formalinius principus pernešti į loty- 
niškąją kultūrą: jie čia netinka. Taip pat formaliniai 
Vakarų principai, perkelti į kitą kultūrinį pasaulį, veikia 
jame kaip fermentai" (419 psl.). 

Hilckmanno pažiūrų šviesoje tautinės mūsų kultūros 
problema atsistoja visu griežtumu. Iš tikro, jeigu kultū- 
rinė sintezė yra negalima, jeigu pastangos tokią sintezę 
kurti veda tik prie kultūrų susimaišymo, kas reiškia 
chaosą ir kultūros žlugimą, tuomet iš tikro prof. Šalkaus- 
kio koncepcija ne tik pasidaro nereali, bet tam tikru 
atžvilgiu net pavojinga, nes vietoje tikros sintezės iš 
jos išaugtų kultūros nuosmukis. Šių dviejų nuomonių 
susidūrimas net ir praktiniam kultūriniam mūsų veiki- 
mui turi didelės reikšmės. Mes vienaip kursime, sąmo- 
ningai nusistatę derinti savo kultūroje germanų ir slavų 
pasaulius, ir visiškai kitaip — būdami įsitikinę, kad mūsų 
kultūra veda nuolatinę kovą su šiais pasauliais už origina- 
lią savo egzistenciją. Pirmuoju atveju mes savo kaimynų 
kultūrai būsime atviri, antruoju atveju mes tik teoriškai 
stengsimės pažinti, kas darosi šalia mūsų, bet praktiškai 

neleisime svetimoms įtakoms bent kiek ryškiau mūsų 
gyvenime reikštis. Kultūrų sintezės klausimo aktualumas 
mūsų tautinės kūrybos egzistencijai pateisina ir šios stu- 
dijos atsiradimą. 

Iš trumpo minėtų dviejų nuomonių aprašymo galėjo 
paaiškėti, kad, sprendžiant kultūrų sintezės problemą, 
reikia atsakyti į du pagrindinius klausimus: 1) kokia 
prasme, kaip ir kada yra galima kultūrų sintezė, 2) kokia 
prasme, kaip ir kada yra galima kultūrinė sintezė mūsų 
lietuviškajame gyvenime. Pirmąjį klausimą daugiau spren- 
džia A. Hilckmannas, į jį atsakydamas neigiamai. Antrąjį 
klausimą daugiau sprendžia prof. Šalkauskis, ir jo atsaky- 
mas yra teigiamas net ligi konkrečių nurodymų. Supran- 
tama, kad pirmutinio klausimo išsprendimas turi pagrin- 
dinės reikšmės, nes tik supratus kultūrinės sintezės esmę, 
išnagrinėjus jos galimumo sąlygas, galima kalbėti apie 
mūsų tautos kultūrinės kūrybos sintetiškumą. Todėl ir“ 
ši studija savaime suskyla į dvi pagrindines dalis. Pir- 
moje bus nagrinėjama kultūrų sintezės prasmė, antroje — 
lietuviškosios kultūros sintetiškumas, 


I. KULTŪRINĖS SINTEZĖS PRASMĖ 


1. KULTŪRA KAIP ŽMOGAUS ŽENKLAS 


Kultūrinės sintezės problemos negalima tinkamai iš- 
spręsti be tam tikro nusistatymo pačios kultūros atžvil- 
giu. Kai A. Hilckmannas cituoja Koneczny žodžius, 
kad „kultūra yra žmonių bendruomenės gyvenimo struk- 
tūros metodas“!, tuojau jausti, kad čia kalba žmogus, 
kuris kultūrą supranta vadinamosios objektyvinės dvasios 
prasme. Tai patvirtina ir Koneczny pažiūra, kad „giliau- 
sioji kultūrų diferenciacijos šaknis yra teisės šaltinių 
įvairumas", Mums, kurie kultūrą suprantame kiek kitaip, 
atrodo visai natūralu paklausti: o kas yra šių šaltinių 
skirtingumo pagrindas? Teisės šaltiniai, atrodo, jau yra 
kultūros dalykai. Koneczny, kreipdamas ypatingo dėmesio 
į teisės šaltinių skirtingumą, kaip tik parodė, kad jis 
kultūrą pirmoje eilėje supranta objektyvine prasme, arba 
kaip tai, ką mes dažnai vadiname civilizacija. Iš tikro 
teisės šaltiniai šitaip suprastai kultūrai turi ypatingos 
reikšmės. 

Vis dėlto objektyvinis kultūros supratimas, arba va- 
dinamoji objektyvinė dvasia, yra tiktai vienas kultūros 
atžvilgis, tiktai išviršinė kultūros apraiška. Ji yra tik 
antroji kultūros fenomeno pusė. Be jos, kultūra turi ir 
subjektyvinį atžvilgį, arba vadinamąją subjektyvinę dva- 
sią. Šioji subjektyvinė dvasia yra tikroji kultūros siela, 
tikrasis kultūros pagrindas, nes ji objektyvuojasi kultūros 
kūriniuose, ji palaiko objektyvinės kultūros astingumą 
ir apsprendžia josios apraiškas bei linkmę. Šitoji subjek- 


! Zidinys, 410 p., 1938 m., 10 ar. 
* Ibid, 417 p. 

tyvinė dvasia kultūros tyrinėtoją veda į žmogų. Giliausias 
kultūros pagrindas yra antropologinis, 

Apibrėžti kultūros esmę nėra lengva. Vis dėlto tarp 
daugybės kultūros koncepcijų mums atrodo esanti viena, 
kuri geriausiai išreiškia kultūros prigimtį, būtent ta, kuri 
kultūrą vadina žmogiškąja kūryba. Jeigu, iš vienos pusės, 
gyvuliai kultūros nekuria ir negali kurti, jeigu, iš kitos 
pusės, dieviškoji kūryba taip pat negalima vadinti kultūros 
vardu, vadinasi, kultūros sritis sutampa tiktai su žmogiško- 
jo veikimo sritimi. Jeigu vėl ne kiekvieną žmogaus 
veikimą galima pavadinti kultūriniu, bet tik tą, kuris 
duoda tam tikrų rezultatų, turėsime sutikti, kad posa- 
kis „kultūra yra žmogiškoji kūryba“ iš tikro tinka kul- 
tūros esmei reikšti. Šitoji koncepcija kultūrą įjungia į 
kūrybinį visuotinio gyvenimo vyksmą. Bet, iš kitos pusės, 
ji žmogų padaro kultūros pagrindu ir vienintele vykdan- 
čiąja priežastimi. Žmogaus įsijungimas į visuotinio kū- 
rybinio proceso veiksnių eilę suteikė šitam procesui sa- 
votiškų žymių ir jį palenkė kita kryptimi. Žmogus 
sužmogino gyvenimo vyksmą ir tuo pačiu jį pavertė 
kultūra. Kiek žmogus reiškiasi kaip žmogus, tiek jis 
reiškiasi kultūriniais aktais. Štai dėl ko P. Alsbergas 
kultūrą vadina žmogaus būtimi — Menschsein? ir kalba 
apie kultūrą kaip apie „į gyvenimą įėjusį žmogiškumo 
principą“'. Štai dėl ko sakoma, kad kultūra yra tokia 
pat sena, kaip žmonija, nes kultūros žmogus nėra įgijęs: 
žmogus yra kultūringas nuo pat savo egzistencijos pra- 
džios. Štai galop dėl ko sakoma, kad žmogaus nukultūri- 
nimas tuo pačiu yra ir jo nužmoginimas. Kultūra ir 
žmogiškumas yra susiję savo esmėje, nes kultūra yra 
žmogiškoji kūryba. Kultūrą kuria tiktai žmogus. 

Bet žmogus yra ne tik kultūros kūrėjas. Žmogus yra 
ir formalinė kultūros priežastis, arba tasai pavyzdys, pagal 
kurį kultūra yra kuriama. Žmogus kultūrą kuria pagal 
save. W. Moockas gražiai yra pastebėjęs, kad „kultūra 
yra žmogaus ženklas"“, Kitoje vietoje Moockas labiau 
išryškina savo mintį sakydamas, kad „jeigu kultūra plau- 
kia iš žmogaus esmės kaip jo nuosaviausias ir ypatin- 
gas veikimas, tai kultūra turi būti tokia, koks yra žmo- 


* Das Menschheitsrūtsel, 193 p. Leipzig, 1937. 
* Op. cit, 210 p. 
5 Aufbau der Kulturen, 5 p. Paderborn, 1957. 

gus““. Kitaip sakant, jeigu kultūra yra žmogiškoji kūryba, 
tai šitoje kūryboje apsireiškia kūrėjas savo dvasine išvi- 
dine struktūra. Tai yra būtinas ir natūralus kiekvienos 
kūrybos dėsnis. Kūrinių kūryba visados yra formalinio 
pobūdžio. Tik Absoliutinis Kūrėjas gali padaryti naują 
daiktą medžiagos atžvilgiu. Visos kitos būtybės, turinčios 
kuriamosios galios, gamina daiktus naujus tiktai formos 
atžvilgiu. Forma padaro, kad daiktas yra naujas kaip 
toks, kad jis yra sukurtas ex nihilo sui. Tai tinka ir 
žmogaus kūrybai. Ir žmogus kuria tiktai formas, ne 
medžiagą. Ir jo kūryba yra creatio ex nihilo sui. Bet 
čia kaip tik ir apsireiškia žmogiškosios būtybės ryšys 
su kūrybos rezultatais, Kultūrinėje kūryboje realizuoja- 
mos formos nėra žmogui primestos iš viršaus. Jos yra 
kilusios iš pačių jo dvasios gelmių; jos yra sukurtos 
dvasios gelmėse. Todėl jos neišvengiamai turi šitos dvasios 
bruožų. Realizuojamose kultūrinėse formose slypi žmo- 
gaus dvasios |struktūra, žmogaus dvasios tendencijos, 
jos pasaulėžiūra, jos nusiteikimai, žodžiu, jose slypi visas 
žmogus kūrėjas. „Žmogus yra Dievo paveikslas, o kul- 
tūra yra Žmogaus paveikslas ir apreiškimas“, — gražiai 
pastebi W. Moockas'. 

Kultūroje žmogus apsireiškia visu savimi ir visomis 
savo struktūromis bei polinkiais. Bet kultūriniuose kū- 
riniuose ryškiau yra užčiumpamos trys struktūros, kurios 
turi ypatingos reikšmės kultūros rezultatams. Visų pirma 
kultūrinėje kūryboje išeina aikštėn žmogaus asmuo, arba 
asmeninė jo struktūra. Žmogaus asmuo yra tikrasis kul- 
tūros kūrėjas, o asmeninė jo struktūra yra kiekvieno 
kultūros kūrinio nepakartojamumo pagrindas. Kultūra yra 
originali savo laimėjimuose tik dėl to, kad ji yra žmogiš- 
kosios asmenybės padaras. Kaip žmogiškoji asmenybė 
yra SEpašar o Ianas, nepasekamas, vienintelis dalykas, 
taip ir jos/sukurtas kultūros kūrinys yra originalus 
ir vienintelis savo rūšyje. Ir juo asmenybė yra gilesnė, 
juo ji yra turtingesnė, juo ir kultūros kūrinys yra origina- 
lesnis. Genijų kūryboje šitas originalumas pasiekia aukš- 
čiausią laipsnį. Genijus, Hello posakiu, sako ir daro ne 
ką kita negu visi, bet kitaip negu visi. 

Toliau, žmogus kultūroje reiškiasi kaip vienos ar 
antros lyties atstovas, kaip vyras arba kaip moteris. 
m mm a 

Š Op. cit., 19 p. 

* Op. cit, 20 p. 

Lytinė žmogaus struktūra taip pat turi labai didelės 
reikšmės. Ji sudaro kultūros dvipoliškumo pagrindą. Jeigu 
kultūros tyrinėtojai kalba apie aktyviąsias ir pasyviąsias 
kultūras, apie išvidinės ir išviršinės kūrybos persvarą tam 
tikrų amžių ir tautų kultūroje, apie kultūros simbolizmą 
ir realizmą, apie intuityvinius ir diskursyvinius kūrinius, 
tai visi šie dalykai yra ne kas kita kaip lytinės žmogaus 
struktūros išraiška, Kiek asmeninė žmogaus struktūra 
paverčia kultūrą nepakartojamu atskiro asmens ženklu, 
tiek lytinė struktūra apreiškia ir objektyvuoja kultūroje 
dvipolį žmogiškumo turtingumą. Žmogus, kaip ir visa bū- 
tis, reiškiasi dvejopai. Dvasinėje jo prigimtyje šitas dve- 
jopumas susiformuoja lyčių pavidalu, o žmogiškojoje 
kūryboje jis reiškiasi vyriškąja ir moteriškąja kultūra. 
Kultūros istorijoje vyriškoji ir moteriškoji kultūra yra ne 
sąvokos ir ne išvados iš tam tikros antropologijos, bet 
realūs faktai. Pirmykštė totemistinė kultūra yra atremta į 
vyriškąjį principą, pirmykštė matriarchatinė kultūra rymo 
ant moteriškojo principo. Abi šios kultūros yra poliarinėje 
įtampoje, ir abi jos aukštajai kultūrai susiformuoti turėjo 
labai didelės įtakos“. 

Galop trečioji konkrečiai apčiumpama žmogaus struk- 
tūra yra tautinė. Tautinė individualybė, kurią suformuoja 
rasė, gyvenamoji aplinka ir istorinis likimas, yra savotiška 
žmogaus būsena ir veiksena, kuri apima visą žmogaus 
būtybę ir jai visai daro tam tikros įtakos. Tautiškumas 
yra konkreti mūsų veikimo lytis. Jis perskverbia ir 
žmogaus mąstymą, ir jo dorinį nusiteikimą, ir galop jo 
estetinį reiškimąsi?. Todėl ir jo įtaka kultūrinei kūrybai 
pasidaro neišvengiama. Žmogus kuria kultūrą ne tik pagal 
savo asmeniškumą, ne tik pagal savo lytiškumą, bet ir 
pagal savo tautiškumą. Tautinė struktūra byloja iš žmo- 
gaus kūrinių ir juos formuoja pagal savo reikalavimus. 
Visuotinė pasaulio kultūra suskyla į visą eilę tautinių 
kultūrų, nors sykiu nepraranda bendro žmogiškojo bruo- 
žo, kaip tautiškumas nesunaikina asmens ir lyties. Kultū- 
ros istorijoje tautinės kultūros taip pat yra realus fak- 
tas. 


Šitas žmogaus apsireiškimas kultūrinėje kūryboje pa- 


* Plačiau apie totemistinę ir matriarchatinę kultūras yra mano 
rašyta „Logos“, 1936 m., 2 nr. ir 1938 m., 1—2 nr. E 
Plačiau apie tautiškumo įtaką mano rašyta „Tautiniame auklė- 
jime“, Kaunas, 1934, 

rodo, kiek kultūra yra komplikuotas dalykas. Siuo at- 
žvilgiu teisingas yra W. Moocko nusiskundimas, kad „kiek 
neapsakomo vargo, kiek gilaus pažinimo, neapgaulingos 
tiesos meilės ir daugybės tyrinėtojų bendradarbiavimo 
yra reikalinga, kad būtų galima ką nors tikresnio pasakyti 
apie kultūrą ir kultūras“'?. Kultūros problema giliausioje 
esmėje yra žmogaus problema, todėl paini ir sunki. Bet, 
iš kitos pusės, šitas žmogaus apsireiškimas taip pat parodo, 
kad kultūra tikrai yra žmogaus ženklas ir kad bet koks 
kultūrinis klausimas negali būti tinkamai išspręstas be 
ryšio su žmogumi. Objektyvinė kultūros dvasia paaiški 
tik subjeklyvinės žmogaus dvasios šviesoje. Žmoguje 
glūdi kultūros įvairumo šaknys, iš žmogaus prasideda 
didžiosios kultūrinės srovės, žmogus yra kultūrų sintezės 
ir kovos pagrindas. 


2. KULTŪRŲ SUSIMAIŠYMAS 
IR KULTŪROS SINTEZĖ 


Kultūra, kaip jau buvo užsiminta anksčiau, esmingai 
turi dvi puses: subjektyvinę, kurią sudaro žmogaus, kaip 
kultūros kūrėjo, išvidinė dvasinė struktūra, ir objekty- 
vinę, kurią sudaro šitos išvidinės dvasios objektyvacija 
regimais pavidalais — kultūriniais kūriniais. Kultūrinis 
fenomenas reiškiasi abiem šitomis pusėmis, kurios Or- 
ganiškai yra viena su antra susijusios. Kultūrinės kūrybos 
vyksmas prasideda žmoguje kaip tam tikras nusiteikimas 
arba palinkimas, eina per veiksmą ir susiformuoja vie- 
nokiais ar kitokiais rezultatais. Nusiteikimas ir veiksmas 
sudaro du pagrindinius momentus subjektyvinėje kultū- 
ros srityje, rezultatai ir jų tolimesnis istorinis likimas 
išsemia objektyvinę kultūros sritį. Šituos du kultūros 
atžvilgiu, arba šias dvi kultūros fenomeno puses, reikia 
visados turėti galvoje, kai kalbama apie kultūrų susi- 
maišymą, apie kultūros vieningumą ar apie kultūros sin- 
tezę. 

Objektyvinėje kultūros srityje kultūrinė sintezė yra 
negalima. Čia yra galimas arba kultūros vieningumas, 
arba kultūrų susimaišymas. Šiuo atžvilgiu A. Hilckman- 
no-Koneczny teorija gali būti visai pateisinta. Galimas 
daiktas, kad šie autoriai, kalbėdami apie kultūrų sinte- 


19 Op. cit, 18 p. 

zės negalimumą, ir bus turėję galvoje objektyvinę kul- 
tūros sritį, nors aiškiai to nepasako. 

Norint suprasti šio teigimo pagrindą, reikia suprasti 
pačią objektyvinę kultūros sritį, josios reikšmę ir josios 
uždavinius. Kultūrinis veiksmas, kyląs iš gilaus kultūrinio 
nusiteikimo, būtų tik pusiau prasmingas, jeigu jis būtų 
be objektyvinių rezultatų, jeigu jis nepaliktų nieko pasto- 
vaus. Kultūrinė kūryba nėra tiktai imanentinis aktas, 
nėra tiktai vyksmas žmogaus dvasios viduje, bet ir daikto 
pagaminimas. Kultūrinis subjektyvizmas, norįs kultūrinę 
kūrybą suvesti tiktai į išvidinius aktus, yra lygiai klaidin- 
gas, kaip ir kultūrinis objektyvizmas, kuris kultūrinės 
kūrybos prasmę mato tiktai išviršiniuose laimėjimuose. 
Kultura nera tiktai tam, kad gamintų vis naujų ir naujų 
dalykų. Bet ji taip pat nėra tiktai tam, kad žmogus pasiten- 
kintų išvidinio savo gyvenimo kontempliacija. Kultūrinė 
kūryba prasideda žmogaus dvasios gelmėse, bet ji siekia 
objektyvinių pavidalų ir šiuose pavidaluose esti atbai- 
giama. Kultūros apsireiškimas objektyviniais pavidalais 
nėra kultūrai atsitiktinis dalykas, bet natūralus jos atbai- 
gimas ir jos paskyrimo įvykdymas. Kiekvienas kūrėjas 
siekia kūrinio, ir tik šiame kūrinyje jis paregi savo darbo 
prasmę. „Prasminga gali būti tik tai, — sako G. Burck- 
hardtas,— kas yra suimta į žodžius, į paveikslus, į tonus, 
į veikalus“!!. Kitaip sakant, kultūrinės kūrybos prasmė 
gali būti suvokiama tiktai iš objektyvinių gėrybių, 
tiktai iš to, kas pasilieka pastovaus pasibaigus kultūri- 
niam aktui. Kultūrinės gėrybės padaro, kad gyvenimo 
vyksmas, kiek jis reiškiasi kultūrine kūryba, pasidaro 
suvokiamas ir, kaip G. Simmelis pastebi, „pavadinamas“ 
(benennbar)!*. Čia pat yra pagrindas, kad kultūrinis gy- 
venimas yra istorinis. Jeigu kultūrinis veiksmas neapsi- 
reikštų objektyviniais pavidalais, jis būtų tiktai išvidinis 
ir todėl neistorinis. Kultūros istorijos pagrindas yra 
kultūrinio veiksmo objeklyvavimasis. Vadinasi, objekty- 
vinė kultūros sritis yra kultūrinio veiksmo susiformavi- 
mas tam tikrais išviršiniais pavidalais, kurie apreiškia 
kultūros prasmę ir palaiko kultūros istoringumą. 

Objektyvinė kultūros sritis tam tikru atžvilgiu jau yra 
atitrūkusi nuo subjektyvinės srities. Kūrinys atsistoja 


" Individuum und Welt als Werk, 5 p. Mūnchen, 1920. 
12? Die Geschichte als Weg des Geistes, 30 p. // Theologische 
Guartalschrift, 144 B., 1 H. 

šalia kūrėjo ir dažnai net prieš jį. Kultūrinė gėrybė, 
patekusi istorijon, jau gyvena savą gyvenimą. Ji pereina 
antasmeninėn sferon, patenka kitokių dėsnių įtakon ir 
todėl dažnai išsivysto ne taip, kaip kūrėjas norėjo ar 
pramatė. P. Simonas yra pasakęs, kad kultūrinės gėrybės 
yra „objektai kitos srities, todėl palenkti kitokiam dės- 
ningumui ir todėl esą dialektiškoje priešginybėje su 
dvasia“!?, Tiesa, jie negali nutraukti ryšių su žmogumi. 
Kultūrinė gėrybė, visiškai atitrūkusi nuo žmogaus, virsta 
gamtine medžiaga. Vis dėlto objektyvinių kultūros pavi- 
dalų gyvenimas vyksta kitaip negu subjektyvinės dvasios 
jau tik dėl to, kad šitie pavidalai yra tam tikra prasme 
baigti, uždari, nesijungiantieji. Jie yra, pasak P. Simono, 
„tik dvasios ir idėjos nešėjai ir indai, tik josios pavidalas 
ir drabužis“!*. Bet kaip tik dėl to jie yra tam tikra prasme 
sustingę, vienkartiniai ir negyvi. Subjektyvinės kūrėjo 
dvasios imlumo, gyvumo, atvirumo, nuolatinio tapimo 
jie jau nebeturi. Jie yra jau realizuoti, 

Čia mums kaip tik paaiški, kodėl objektyvinėje kultū- 
ros srityje yra negalima sintezė. Sintezė visados reiškia 
išvidinį, organišką ir visišką kelių pradų sujungimą. 
Tuo tarpu objektyvinės kultūrinės gėrybės tokiam sujun- 
gimui nepasiduoda. Jos yra tam tikros subjektyvinės 
išvidinės struktūros objektyvacija. Bet jos kaip tik dėl 
to nebeturi anos struktūros atvirumo. Jos, kaip minėjome, 
yra baigtos, sustingusios. Jos yra uždaros, todėl viena 
su kita nesijungia, nesusilieja ir nesusiderina. Objektyvi- 
nių kultūrinių gėrybių negalima sujungti. Jas galima tik 
sustatyti šalia viena kitos. Jas galima sumaišyti, sujaukti, 
bet jų negalima susintetinti. Todėl negalima paimti moks- 
lo sistemų ir iš jų padaryti sintezę. Negalima susintetinti 
aristotelizmo ir platonizmo, kantizmo ir hegelizmo kaip 
sistemų. Taip pat negalima suvesti sintezėn meno srovių. 
Negalima sukurti sintezės iš realizmo ir simbolizmo, 
iš klasicizmo ir ekspresionizmo. Galop negalima padaryti 
sintezės iš visuomeninių institucijų ir formų. Negalima 
sintezės sudaryti iš demokratijos ir fašizmo, iš monarchi- 
jos ir diktatūros. Kaip negalima susintetinti medžio šakų, 
taip negalima susintetinti objektyvinių kultūrinių gėry- 
bių. 

Vis dėlto kultūros istorijoje tokių bandymų būta nema- 


15 Op. cit, 27 p. 
4 Op, cit, 32 p. 


ža. Dviem būdais buvo vykdoma tokia objektyvinių 
gėrybių sintezė: savaiminga penetracija ir sąmoningu 
atrinkimu. Pirmasis būdas apsireikšdavo tada, kai viena 
kultūra susiliesdavo su kita arba viena būdavo kitos 
užgulama. Tokių pavyzdžių mes ypatingai daug turime 
pirmykštėje kultūroje, vadinamosiose antrinėse kultūrose, 
kurios visos yra išaugusios iš tokio susidūrimo arba 
užgulimo ir kurios visos priklauso vadinamajam vėlyva- 
jam kamieno kultūros tarpsniui. Šiuo metu totemistinė 
kultūra susisiekė arba užgulė matriarchatinę kultūrą ir, 
priešingai, nomadinė kultūra susisiekė arba užgulė tote- 
mistinę ir matriarchatinę, ir t.t. Trys pagrindinės pir- 
mykštės kultūros — totemistinė, matriarchatinė ir noma- 
dinė — susisiekė viena su kita ir savaimingos penetra- 
cijos keliu sukūrė įvairių antrinių kultūrų, arba savotiš- 
kų „„sintezių“. Antrasis — sąmoningo atrinkimo — būdas 
labai ryškiai apsireiškė romėnų kultūroje. Kai helenizmo 
metu pradėjo į Romos gyvenimą brautis graikiškoji 
įtaka, romėnai suskato patys sąmoningai šitas įtakas pri- 
siimti ir bandyti iš jų sukurti savotišką „sintezę“. Iš šių 
pastangų išaugo vadinamoji helenistinė kultūra, kuri kaip 
tik ir buvo graikiškosios ir romėniškosios kultūros „sin- 
tezė“. Tai yra du pagrindiniai objektyvinių gėrybių jun- 
gimo būdai. 

Kokie yra šių pastangų rezultatai? Mes juos vadiname 
„sinteze“ kabutėse, vadinasi, tik iš viršaus atrodo, kad 
savaimingos penetracijos arba sąmoningo atrinkimo ke- 
liu vyksta objeklyvinių kultūros laimėjimų sintezė. Tikru- 
moje čia vyksta kultūrų susimaišymas ir vienos kuitū- 
ros nuslėgimas kitos sąskaita. Etnologai, tyrinėdami minė- 
tas antrines kultūras, aiškiai nustato įvairius sluoksnius 
ir atpažįsta, kokiai pirmykštei kultūrai koks sluoksnis 
priklauso. Tai rodo, kad iš kultūrų susilietimo arba už- 
gulimo nesusiformavo tikra sintezė, bet tik susidarė sa- 
votiški lyg geologiniai sluoksniai, kurie pasiliko skir- 
tingi ir kurie kultūros skerspjūvyje aiškiai maty4i. Todėl 
ir šių antrinių kultūrų gyvenimas taip pat pasidarė su- 
jauktas, neryškus, dažnai priešingas, suskilęs. Antrinių 
kultūrų reikšmė pasaulio istorijoje yra žymiai menkesnė 
negu pirmykščių grynų kultūrų. Tiesa, šius gryiosius 
kultūros yra vienašališkos. Bet objektyvinių geryvių 
susimaišymu šitie vienašališkumai anaiptol nebuvo pa- 
šalinti. Jie tik buvo pastatyti vienas šalia antro. Niekas 
šiandien etnologijoje nedrįsta įrodinėti, kad totemistinės 

kultūros susimaišymas su matriarchatine sukūrė sintetinę 
kultūrą arba kad Indijos kultūra yra sintetinė, nes ten 
nomadinis sluoksnis yra užgulęs matriarchatinį. Tas pat 
reikia pasakyti ir apie sąmoningo atrinkimo rezultatus 
romėnų kultūroje. Felenistinė kultūra ne tik nebuvo 
sintetinė, et ji buvo visiškai pakrikusi, suskilusi ir nusil- 
pusi. Senasis lotyniškasis sluoksnis čia buvo prislėgtas 
graikiškojo Aiški dualistinė žymė eina per visą helenistinę 
romėnų kultūrą ir sudaro romėnų gyvenimo dramą, kurią 
jautė visi geresnieji romėnų protai. Taigi iš objektyvinių 
kultūrinių gėrybių jungimo atsiranda tiktai kultūrų susi- 
maišymas, bet ne kultūrinė sintezė. Kultūrinė sintezė 
visados yra stipresnė už tuos atskirus elementus, ku- 
riuos ji organiškai suderina. Sintezėje šie elementai įgyja 
naujos jėgos, nes esti papildomi tuo, ko jiems paprastai 
stinga. Tuo tarpu kultūrų mišinys visados esti silpnesnis 
už sumaišytus elementus, nes mišinyje atskirų elementų 
veikimas esti stabdomas ir kiiudomas kitų skirtingų ele- 
mentų. Kultūrų susimaišymas visados yra mechaninis 
dalykas, todėl ne vienai kultūrai pražūtingas. Šiuo at- 
„žvilgiu mes pritariame A. Hilckmanno minčiai, kad iš 
tokio susimaišymo kyla tik chaosas ir kultūros žlugimas. 
Istorija iš tikro duoda nemaža pavyzdžių, kad vienos 
kultūros užgriuvimas objektyvine savo sritimi pražudė 
prislėgtąją kultūrą. 

'Objektyvinės srities vieningumas yra būtina kultūros 
sąlyga jai klestėti ir išsivystyti. Objektyvinės kultūros 
sritis negali būti dauginga, įvairi, mišri. Joje negali būti 
pavidalų, kurie būtų kilę iš skirtingų subjektyvinių 
šaltinių. Kiekviena svetimybė čia veikia, pasak Hilckman- 
no, kaip fermentas, kuris suraugina ir sugadina visą 
kultūrinį gyvenimą. Kaip gyvulių pasaulyje skirtingų 
rūšių sujungimas yra arba visiškai nevaisingas, arba 
duoda toliau nesiveisiančių padarų, pavyzdžiui, mulus, 
taip ir kultūros gyvenime skirtingų tipų jungimas objekty- 
vinėje srityje gamina ne ką kita kaip „mMulo kultūrą“. 

Ar tad kultūrinė sintezė jau yra negalima? Objektyvi- 
nėje srityje iš tikro ne: nei principialiai, nei praktiškai. 
Bet tai dar nereiškia , kad ji būtų negalima ir subjektyvi- 
nėje srityje. Negalima susintetinti medžio šakų. Bet 
gelima susintetinti gyvybinį medžio principą, iš kurio 
išaugs ir „sintetinės“ šakos. Skiepijimas ir yra ne kas 
kita kaip medžio sintetinimas subjektyvinėje jo srityje. 
Tas pat yra ir su kultūra. Kai kultūriniai laimėjimai 

jau yra objektyvuoti, jokiam sintetinimui jie nepasiduoda. 
Bet kol kultūra yra dar tik nusiteikimas, tol, atrodo, 
sintetinimo vyksmui ji yra prieinama. Bet šitoks sinteti- 
nimas jau yra visai kitokios prasmės negu objektyvinėje 
srityje. Faktiškai jis yra ne kultūros sintetinimas, bet 
žmogaus. 

Kultūra, kaip minėjome, išauga iš giliausių žmogaus 
dvasios gelmių. Dvasios struktūra apsprendžia kultūros 
pobūdį, josios linkmę ir josios apraiškas. Jeigu tad galima 
kalbėti apie kultūros sintezę, tai tik šitoje srityje, tik 
pačiame kultūrinės kūrybos šaltinyje, tik pačioje žmo- 
gaus dvasioje. Žmogaus dvasia nėra vienlypė. Ji turi 
ir gali turėti savyje įvairių pradų ir įvairių struktūrų, 
kurie visi tam tikru būdu pasireikš ir kultūros rezulia- 
tuose. Dėl to jeigu žmogus savo dvasioje yra sintetinis, 
jeigu jis yra suvedęs organiškon išvidinėn vienybėn 
įvairius pradus, jis kurs ir sintetinę kultūrą. Jeigu žmogaus 
dvasia yra apspręsta vieno kurio prado, jeigu šitas pradas 
turi persvarą prieš kitus pradus žmogaus viduje, tokio 
žmogaus kuriama kultūra taip pat bus vienašališka. Jokios 
sąmoningos pastangos nugalėti šitą vienašališkumą čia 
nepadės, nes intelektas neturi galios perkeisti žmogaus 
dvasią. Kultūra yra žmogaus ženklas, ir koks yra žmogus, 
toks yra ir šitas ženklas. 

Todėl mes neneigiame kultūrinės sintezės. Bet šitoji sin- 
tezė gali būti tiktai žmogiškosios sintezės rezultatas. Pir- 
miau reikia padaryti sintetinį žmogų, o kultūra pati savai- 
me pasidarys sintetinė. Pirmykščių antrinių kultūrų susi- 
maišymas įvyko dėl to, kad buvo pradėta kultūrinė sintezė 
vykdyti nuo objektyvinių laimėjimų, bet ne nuo išvidinio 
nusiteikimo. Kultūrinę sintezę galima sukurti ne sumaišius 
ar sujungus totemistinės ir matriarchatinės kultūros laimė- 
jimus, bet suvedus organiškon vienybėn vyriškąjį ir mote- 
riškąjį principą. Tas pat yra ir su helenistine kultūra. Ir šio- 
ji kultūra pasidarė bejėgė dėl to, kad josios kelias ėjo ne 
nuo žmogaus, bet nuo kūrinio. Helenistinė kultūra būtų 
buvusi sintetinė tik tada, jeigu romėniškoji ir graikiškoji 
dvasia būtų organiškai susiderinusi žmogaus viduje, jeigu 
iš šito susiderinimo būtų išaugusi nauja, tautinė individua- 
lybė. Principialiai kultūrinės sintezės kelias yra aiškus: jis 
eina iš žmogaus, iš apačios ir baigiasi objektyviniais lai- 
mėjimais, kuriuose glūdi išvidinės sintetinės subjektyvinės 
dvasios struktūra. 

Vėl visai kitas yra klausimas, kaip įvykdyti sintezę 

žmogaus dvasioje. Negalima neigti, kad istorijoje pasitai- 
ko nemaža žmonių, kurių dvasia iš tikro yra sintetinė, ir 
todėl jų kūrybos rezultatai taip pat turi sintezės bruožų. 
W. Schubartas, kalbėdamas apie Vakarų žmogaus nuolati- 
nį skubėjimą, nekantrumą ir ruso per didelį laukimą bei 
delsimą, sako, kad „slaviškąjį gyvenimą, kuris išvairavo 
tarp šių dviejų ypatybių, gyveno Tomas Masarykas. Viską 
jis darė savo laiku, be aštrumo ir prievartos, harmoningai 
su istorijos jėgomis. Jo pasisekimo pasla apiis buvo ta, kad 
jis galėjo laukti, nelaukdamas per ilgai“!?. Pasak Schubar- 
to, tai buvęs vakarietiško skubumo ir rytietiško laukimo 
sintezės žmogus. Tai yra tik pavyzdys. Jų galima būtų su- 
rasti nemaža. Vadinasi, praktikoje pasitaiko žmonių, turin- 
čių daugiau ar mažiau sintetinę prigimtį ir todėl kuriančių 
sintetinę kultūrą. Bet tai yra tik atskiri atsitikimai, nepa- 
sekami ir nepakartoj ami. Ligi šiol mes nežinome būdų, kaip 
tokių sintetinių žmonių pasigaminti masiškai. Galimas 
daiktas, kad ugdymas čia turi didelės reikšmės. Vis dėlto 
šiuo tarpu negalima būtų tvirtinti, kad pedagoginės prie- 
monės — tokios ar kitokios — išspręstų kultūrinės sinte- 
zės problemą subjektyvinėje srityje. Sintetinis dvasios su- 
gebėjimas yra žmogaus galia aprėpti būtį josios visumoje, 
suderinti poliarinius būties pradus, įžiūrėti organišką ryšį 
tarp atskirų būties sričių. Tai yra greičiau prigimties ga- 
bumas, tam tikras genialumas, o ne įdiegtas nusistatymas. 
Ugdymas šitą gabumą gali išvystyti. Bet labai abejotina, 
ar jis gali jį sukurti. Sutikime, kad kultūrinė sintezė yra 
tam tikras idealas. Vis dėlto jo realizavimas šios tvarkos 
sąlygose yra sunkiai įmanomas, nes turbūt reikia pirmiau 
savo kūrybą išvystyti aiskirais atžvilgiais, suformuo- 
ti prigimtį atskirose srityse, o tik paskui suvesti visa 
tai organiškon vienybėn — ne iš viršaus sustatant vienus 
laimėjimus šalia kitų, bet iš vidaus sujungiant pačius kūry- 
binius žmogaus dvasios pradus. Kultūrinė sintezė yra visos 
žmogiškosios kūrybos siekimas, visos žmonijos istorijos 
tikslas ir todėl sykiu šitos istorijos galas. Atskirų sintezės 
genijų darbai yra tik šio visuotinio tikslo nuotrupos, tik 
trumpi švystelėjimai antinominiame žmonijos blaškymesi. 
Todėl neneigdami kultūrinės sintezės subjektyvinėje sri- 
tyje principialiai/ vis dėlto mes abejojame apie galimumą 
ją vykdyti masiškai, o tuo labiau netikime į sąmoningo 
dvasios sintetinimo prasmę. 


!S Europa und die Seele des Ostens, 118 p. Luzern, 1938. 

3. KULTŪROS SINTEZĖ 
TAUTINĖJE KULTŪROJE 


Ligi šiol mes kalbėjome apie kultūrinę sintezę, kylan- 
čią iš subjektyvinės asmeninės Žmogaus dvasios struktū- 
ros. Bet prof. Šalkauskio koncepcijai tinkamai įvertinti 
reikia panagrinėti kultūrinę sintezę, kylančią iš tautinės 
struktūros. Prof. Šalkauskis minėtuose veikaluose visur 
kalba ne apie tokią kultūrinę sintezę, kuri kyla iš atskirų 
asmenų sintetiškumo, bet apie tokią, kuri kyla iš tautinės 
individualybės. Teigdamas, kad tautinis mūsų pašaukimas 
yra realizuoti sintezę tarp Rytų ir Vakatų, prof. Šalkauskis 
aiškiai žino, kad šitas darbas yra galimas ne atskirų sinte- 
tiškai nusiteikusių žmonių, bet visos tautos, kaip bendruo- 
meninio vieneto, pastangomis. Todėl tinkamas tautinės 
sintetinės kultūros supratimas mums padės tinkamai įver- 
tinti ir prof. Šalkauskio, ir A. Hilckmanno pažiūras. 

Kultūra savo turiniu visados yra žmogiška, Bet savo 
forma ji yra tautiška. Idėja kyla iš žmogaus dvasios ir dėl 
to esmingai yra žmogiška, suprantama bei prieinama vi- 
siems žmonėms. Bet šitoji idėja yra realizuojama per tau- 
tiškumą. Kultūrinė idėja, tapusi objektyvinio kūrinio for- 
ma, įgyja tautinį pobūdį, kylantį iš tautinės kūrėjo indi- 
vidualybės. Jau buvo sakyta, kad tautiškumas apsprendžia 
žmogaus mąstymą, jo dorinius nusiteikimus ir jo estetinę 
kūrybą. Taip pat buvo sakyta, kad tautiškumas yra kon- 
kreti žmogaus būsena ir veiksena. Žmogus pačiu savo prin- 
cipu neturi konkrečių būsenų. Jas jis įsigyja. Tautiškumas 
kaip tik ir yra viena iš tokių konkrečių būsenų ir veikse- 
nų, kuria reiškiasi žmogaus gyvenimas. Kultūros lytis, ob- 
jektyvuodamasi kūxinyje, turi pereiti pėr šią konkrečią 
būseną ir prisiimti josios charakterį. Todėl tautiniai kul- 
tūros bruožai esmingai yra suaugę su kultūrinės kūrybos 
veiksmų. Joks kultūros kūrėjas negali nusikratyti savo 
darbų tautiškumu, nes jis negali nusikratyti tautine savo 
dvasios struktūra. Štai kodėl W. Saueris ir sako, kad „kiek- 
vienas tautos narys kuria kultūrą tik iš savo tautos“!?, 
Tautinė kuliūra yra tautinės individualybės objekty- 
vacija. 

Tautinė individualybė susidaro, kaip minėta, iš rasės, 
gyvenamosios aplinkos ir istorinio likimo sąveikos. Rasė 
o IKS AD 


'6 Schopferisches Volkstum als national und weltpolitisches Prin- 
zip, 11 p.// Archiv fūr Recht- und Socialphilosophie, 27 B., 1933, 

tautai padeda bendrą pagrindą ir tam tikrą žmonių grupę 
sujungia vitaline jungtimi. Tauta negali pradėti formuotis 
tol, kol žmonės priklauso skirtingoms rasėms, kol jie nėra 
vitalinio savo prado tam tikru būdu sujungę ir susintetinę. 
Čia, kaip ir visur kitur, reikalingas subjektyvinio princi- 
po sujungimas, kad galėtų iš jo išaugti objektyviniai pavi- 
dalai. Be abejo, tai nereiškia rasės grynumo. Galimas 
daiktas, kad grynų rasių nėra. Bet tai nekliudo reika- 
lauti, kad tautos pagrindan būtų padėta vieninga rasė, 
tegul ir labai mišri, kad tauta atsiremtų į subjektyvinio 
vitalinio principo sintezę, sukurtą pačios gamtos. Gyvena- 
moji aplinka vieningą rasinį pagrindą specifikuoja pagal 
gamtos sąlygas ir įtakas. Klimatas, geografinė padėtis, 
žemės pobūdis, kraštovaizdis — vis tai yra veiksniai, kurie 
tam tikrą žmonių grupę bendra įtaka dar labiau glaudžia 
tarp savęs ir formuoja tam tikrą juose išvidinę jungtį. Ra- 
sės įtaka yra daugiau išvidinė, Tuo tarpu gyvenamoji ap- 
linka labiau turi išviršinės įtakos. Tai yra veiksnys, kuris 
ateina žmogui iš šalies. Bet jo įtaka tautai susiformuoti yra 
labai didelė. W. Schubartas net teigia, kad „žemės jėgos 
yra ankstyvesnės ir stipresnės negu kraujo jėgos". Istori- 
nis likimas galop sujungia tautą kuliūriniu atžvilgiu. Isto- 
rinis likimas yra ne kas kita kaip vienodi ir bendrai atlikti 
bei pergyventi kultūriniai tam tikros žmonių grupės žy- 
giai, Jeigu šitoji grupė turi vienodą rasinį pagrindą, jeigu 
ji gyvena maždaug vienodoje aplinkoje, tai istorinis liki- 
mas ją paverčia tikra tauta, Gamtinio vienodumo, kylančio 
iš rasės ir gyvenamosios aplinkos, tautai nepakanka. Jai 
reikia ir kultūrinio vienodumo, kuris kaip tik ir apsireiškia 
istorinio likimo pavidalu. Istorinis likimas tautą išryškina 
ir atbaigia josios individualybę. 

Visi šitie tautinės individualybės formavimo veiksniai 
apsireiškia ir tautinėje kultūroje. Tautinė kultūra yra sy- 
kiu ir rasės, ir gyvenamosios aplinkos, ir istorinio likimo 
objektyvacija. Tautinėje kultūroje slypi vitalinio žmogaus 
prado struktūra, joje slypi gyvenamosios aplinkos, ypa- 
tingai kraštovaizdžio, struktūra, joje galop slypi išgyventi 
tautos žygiai, jos iškentėtos kančios ir jos džiaugsmai. Tau- 
tinė kultūra yra savotiškas tautos veidrodis. Kokie pradai 
arba kokios struktūros glūdi tautinėje individvalybėje, 
tokie jie apsireiškia ir tautinėje kultūroje. 


"" Europa und die Seele des Ostens, 20 p. 

Šitoji išvada yra labai svarbi nagrinėjant klausimą, ko- 
kia prasme galima kalbėti apie kultūrinę sintezę tautinėje 
kultūroje. Kultūros sintetinimą tautoje valdo tie patys dės- 
niai, kurie valdo apskritai kultūrinį gyvenimą. Taigi visų 
pirma negalima susintetinti dviejų ar trijų tautų objektyvi- 
nės kultūros, nes objektyviniai laimėjimai, kaip minėjome, 
sintetinimui yra neprieinami. Kultūrinė tautinė sintezė gali 
išaugti tiktai iš subjektyvinės srities, vadinasi, iš pačios 
tautinės individualybės. Jeigu tad tautinė individualybė 
yra vienlypė, jeigu ji yra valdoma vieno kurio prado arba 
jeigu vienas kuris pradas yra aiškioje persvaroje, palygi- 
nus jį su kitais pradais, savaime suprantama, kad tokios in- 
dividualybės objektyvacija, arba tautinė kultūra, taip pat 

bus šito prado apspręsta, bus vienašališka, bet ne sintetinė. 
Tokiai tautai jokiomis išviršinėmis priemonėmis nebus ga- 
lima primesti kultūrinės sintezės. Jeigu faktiškai tokia sin- 
tezė būtų vykdoma samoningai, ji virstų tik kompiliacija, 
bet ne sinteze tikra prasme. Tautos gelmės tokia kompilia- 
cija visados kratysis ir nejaus išvidinio ryšio tarp savos 
struktūros ir tokios kompiliatyvinės kultūros. Kompiliaci- 
ją padaryti galima ir išviršinėmis priemonėmis. Bet šitomis 
priemonėmis negalima sukurti kultūrinės sintezės. Tuo tar- 
pu kompiliacija ir sintezė yra dvi prieštaraujančios sąvo- 
os. 

Kultūrinė sintezė tautinėje kultūroje gali išaugti tiktai 
iš sintetinės tautinės individualybės. Jeigu tautinė indivi- 
dualybė turi savyje įvairių pradų ir jeigu ji šituos pradus 
yra organiškai suderinusi, kad jie visi maždaug lygiai yra 
gyvastingi, visi yra veiklūs, tuomet ir iš tokios individua- 
lybės išaugusi kultūra bus taip pat sintetinė. Kaip visur, 
taip ir tautinėje kultūroje sintetinis kelias veda iš apa- 
čios. Kaip kultūra apskritai yra žmogaus ženklas, taip tau- 
tinė kultūra yra tautos ženklas. Jeigu tauta savo gelmėse 
yra sintetinė, josios ženklas, arba josios kultūra, taip pat 
bus sintetinė. . 

Todėl norint, kad tauta vykdytų kultūrinę sintezę, visų 
pirma reikia josios individualybę padaryti sintetinę, jeigu 
ji tokia nėra, arba reikia ją pasukti sintetine linkme, jeigu 
dėl kurių nors priežasčių ji buvo nuėjusi kultūrinėje kūry- 
boje vienašališka kryptimi. Bet abiem atvejais kultūrinės 
sintezės pagrindas yra sintetinė tautinė individualybė: ar- 
ba dar būsima, arba jau esama. 

Kas gali tautinę individualybę padaryti sintetinę? Apie 
pedagogines priemones čia būtų sunku kalbėti. Vargiai jos 

gali turėti tokios gilios įtakos, kad sugebėtų vienlypei tau- 
tinei individualybei įdiegti ją papildančių pradų. Juk šitų 
priemonių parinkimas tautos ugdymo darbe taip pat pri- 
klausonuo tautinės individualybės struktūros. Todėl sąmo- 
ningu pedagoginiu veikimu sintetinės tautinės individualy- 
bės sukurti, atrodo, nėra galima. Sintetinė tautinė indivi- 
dualybė gali būti sukurta tų pačių veiksnių, kurių ji apskri- 
tai yra kuriama, būtent rasės, gyvenamosios aplinkos ir 
istorinio likimo. Jeigu kurios tautos formavime šie veiks- 
niai ėjo sintetine linkme, jie sukūrė sintetinę individualy- 
bę, kuri savo ruožtu kuria sintetinę kultūrą. Ypatingos 
reikšmės čia turi istorinis likimas. Rasė ir gyvenamoji ap- 
linka, būdamos daugiau gamtinės srities dalykai, turi įta- 
kos fizinei tautinės individualybės pusei, arba etniniam ti- 
pui, kuris yra tik materialinė atrama tautinei kultūrai. Tuo 
tarpu istorinis likimas, būdamas kultūros dalykas, jau tie- 
siog susisiekia su pačia dvasine tautinės individualybės 
puse, su psichiniu tautos tipu ir todėl daugiausia turi reikš- 
mės šio tipo sintetinimui. Jeigu tad kurios tautos istorinis 
likimas ją vedė sintetinio gyvenimo ir sintetinės kūrybos 
keliu, jis būtinai turėjo palikti šio sintetizmo žymių tauti- 
nėje individualybėje. Istorinis likimas padaro, kad įvairios 
dvasinės struktūros, kurios iš sykio atrodo heterogeninės, 
bendrų žygių ir bendrų pergyvenimų metu susijungia, or- 
ganiškai susilieja ir sukuria išvidinę, arba subjektyvinę, 
sintezę. Bet reikia čia pat pastebėti, kad šitoks tautinės in- 
dividualybės sintetinimo kelias yra labai ilgas. Konkrečiai 
niekados negalima būtų pasakyti, ar kurios tautos indivi- 
dualybė jau yra sintetinė, ar organiško vienijimo procesas 
jau yra baigtas. Šiandien dažnai yra minima šveicarų tauta 
kaip istorinio likimo pavyzdys. Bet negalima būtų absoliu- 
čiai teigti, kad čia istorinis likimas jau yra atlikęs savo mi- 
siją ir kad šveicarų tautinė individualybė jau yra baigta 
sintetinti. Istorinio likimo pasisukimas, pavyzdžiui, trijų 
šveicarų dalių paskirstymas tarp trijų kaimynų, parodytų, 
kiek iš tikro šitas procesas toli buvo nuėjęs sintezės kelių. 
Tada tik pamatytume, kad gal jis dar buvo tik įpusėtas. 
Istorinis likimas yra didelis tautinės individualybės sinte- 
tintojas. Bet šitas jo darbas vyksta labai pamažu ir labai 
priklauso nuo pačių tautos narių nusiteikimo. 

Reikia pastebėti, kad istorinis likimas pačių sintezės 
pradų nekuria. Jis juos jau randa. Jis juos tik sujungia išvi- 
dinėn organiškon vienybėn ir juos visus palaiko gyvus ir 
veiklius. Būtų klaida manyti, kad istorinis likimas vienly- 

pę tautinę individualybę gali paversti įvairialypė, vadi- 
nasi, ją suskaldyti, o paskui iš šitų dalių sukurti sintezę. 
Istorinis likimas sintezę kuria tik iš tos skirtingos medžia- 
gos, kurią jis randa. Sintetinė tautinė individualybė išau- 
ga tik tada, kai vienodas ir bendras istorinis likimas palie- 
čia skirtingų dvasinių struktūrų žinones, kai šiems žmo- 
nėms tenka bendrai išgyventi didelius ir gilius kultūrinius 
žygius. Struktūrų įvairumas ir istorinio likimo vienodu- 
mas yra dvi pagrindinės sąlygos sintetinėi tautinei indivi- 
dualybei atsirasti. Jeigu istorinis vienodas likimas palie- 
Čia tos pačios struktūros žmones, jis šią vienlypę struktūrą 
tik dar labiau išryškina. Jeigu skirtingų struktūrų žmonės 
gyvena nevienodą ir nebendrą likimą, jie taip pat sinteti- 
nės individualybės nekuria, nors gali turėti labai daug 
santykių mokslo, meno, ekonomijos ar politikos gyve- 
nime, 

Baigdami šią bendrą kultūrų sintezės klausimo dalį, no- 
rėtume ryškiau formuluoti principus ir iš jų plaukiančias 
išvadas: 

1. Kultūra yra žmogaus objektyvacija, todėl žmogus 
kultūroje reiškiasi visu savimi. 

2. Xra trys pagrindinės struktūros, kurios charakteri- 
zuoja išvidinį žmogaus dvasios gyvenimą ir kurios todėl 
ryškiausiai apsireiškia ir kultūroje: asmeninė, lytinė ir 
tautinė. 

3. Sykį objektyvuota kuri nors dvasinė žmogaus struk- 
tūra ir susiformavusi objektyviniu kūriniu pasidaro atbaig- 
ta ir uždara. Todėl kultūrinių objektyvinių laimėjimų sin- 
tezė, arba organiškas išvidinis jų sujungimas, yra negali- 
mas. Objektyvinėje srityje yra galimas tik kultūrų sumai- 
šymas arba vienos kultūros nustelbimas. 

4. Kadangi kultūra išauga iš giliausių žmogaus dvasios 
gelmių, todėl jeigu žmogaus dvasia yra sintetinė, ir kultū- 
Ira tuo pačiu yra sintetinė. Todėl kultūros sintetinimas yra 
galimas subjektyvinėje srityje, kas faktiškai reiškia žmo- 
gaus sintetinimą. 

5. Šitas žmogaus sintetinimas yra daugiau prigimties 
negu sąmoningo žmogaus veikimo padaras. Tai tam tikras 
žmogaus genialumas. 

6. Tautinė kultūra yra tautinės individualybės objakty- 
vacija, išreiškianti savimi šios individualybės pradus ir jos 
pobūdį. 

7. Jeigu tautinė individualybė yra vieniypė, iš josios 
kylanti kultūra nėra ir negali būti sintetinė. 

8. Jeigu tautinė individualybė yra sintetinė, iš jos ky- 
Tanti kultūra gali būti ir dažniausiai esti sintetinė. 

9. Sintetinę tautinę individualybę kuria rasė, gyvena- 
moji aplinka, bet ypatingai istorinis likimas, atsiremdamas 
į skirtingas dvasines struktūras ir į vienodus kultūrinius 
žygius. 

Šios išvados plaukia iš pačios kultūros santykio su žmo- 
gaus dvasia. Jos bus mums vedamosios gairės sprendžiant 
lietuviškosios kultūros sintetinimo problemą. 

II. LIETUVIŠKOSIOS SINTEZĖS TEORIJA 


1. PROF. ST. ŠALKAUSKIO 
LIETUVIŠKOSIOS SINTEZĖS TEORIJA 


Kaip jau buvo minėta įžangoje, prof. St. Šalkauskis yra 
pirmutinis ir didžiausias lietuviškosios kultūrinės sintezės 
atstovas ir skelbėjas. Savo palinkimu būdamas sistemati- 
kas ir sintetikas, savo dvasiniu išsivystymu išėjęs iš Solov- 
jovo ir apsistojęs tomistiniame aristotelizme, savo profe- 
sijos darbe jungdamas filosofiją ir pedagogiką, jis ir lie- 
tuvių tautai stengiasi nubrėžti kultūrinės sintezės idealą, 
kurį realizuotų Rytų ir Vakarų pasaulio suderinimas lietu- 
viškojoje kultūroje. Šita mintis jį lydi jau nuo seniai ir yra 
jo reiškiama įvairiomis progomis ir įvairiais atvejais. To- 
dėl, kalbant apie lietuviškąją kultūrą, būtinai reikia pradė- 
ti nuo prof. Šalkauskio koncepcijos. 

Prof. St. Šalkauskis intuityviai jautė, kad sintetinės ku!- 
tūros pagrindas yra sintetinė individualybė — vis tiek ar 
atskiro asmens, ar visos tautos. Todėl nors jis niekur šito 
principo neįrodinėja ir neišvysto, bet visur jis jaučiamas 
kaip tam tikra slapta prielaida. Ar prof. Šalkauskis kalba 
apie Lietuvą kaip istorinių paradoksų šalį', ar cituoja 
St. Kutrzeba'os žodžius, kad „ant lietuvių tautos teritorijos 
vyko viena didžiųjų kovų, kurias kovojusios Rytų ir Vaka- 
rų dvasios“?, ar mini konkrečius lietuviškosios sintezės 
reiškėjus — prel. A. Dambrauską, Čiurlionį ir Vydūną? — 
visur jis prileidžia, kad lietuviškoji tautinė individualybė 
organiškai yra sujungusi savyje skirtingų pradų ir kad iš 
šito išvidinio sujungimo, iš šitos sintezės ji turi kurti ir fak- 
tiškai jau kuria sintetinę kultūrą. Lietuviškosios kultūrinės 


! Lietuvių tauta ir jos ugdymas, 12 p. 
* Op. cit, 17—18 p. 
3 Sur les confins de deux mondes, 236—265 p. 

sintezės pagrindas prof. Šalkauskio koncepcijoje yra tas 
pats, apie kurį minėjome anksčiau, būtent sintetinė lietu- 
viškoji individualybė. 

Ieškodamas šitos sintetinės lietuviškosios individualy- 
bės priežasčių ir norėdamas pateisinti savo intuityvinį 
nujautimą, prof. Šalkauskis kreipiasi į Lietuvos istoriją, 
nagrinėja lietuviškosios individualybės susiformavimo 
vyksmą ir stengiasi parodyti, kad kitokia ji nė negalėjo bū- 
ti. Šiuo atžvilgiu prof. Šalkauskio koncepcijoje galima pa- 
stebėti du tarpsniu: seniau prof. Šalkauskis lietuviškosios 
individualybės sintetiškumą vedė iš trijų veiksnių sąvei- 
kos, būtent iš lietuvių tautos kilmės, iš geografinės padė- 
ties ir iš istorinio likimo. Pasiaraisiais metais pirmasis vei- 
ksnys atkrito, bet užtat buvo ypatingai pabrėžtas antrasis. 
Pirmajame savo koncepcijos periode prof. Šalkauskis, 
kaip ir visi mūsų istoriosofai, tikėjo, kad lietuviai atkelia- 
vę iš Azijos, todėl pačia savo kilme turį savo tautinėje in- 
dividualybėje rytietiškų pradų. Štai kaip prof. Šalkauskis 
vaizduoja lietuvių kilmės ryšį su Rytais: „Lietuviai, kaip ir 
kiti indai-europiečiai, eidami iš Rytų į Vakarus, nešėsi su 
savimi Rytų dvasios pradus, Naujo buvimo vietose ir prie 
naujų aplinkybių šitie pradai palengvėl kisdavo ir sutap- 
davo su kitais iš šalies įgaunamais pradais. Vis dėlto apie 
lietuvių tautą reik pasakyti, kad ji konservatyvinio savo 
tradicionalizmo dėlei ilgiausiai ir gryniausiai apsaugojo 
savo pobūdyje ir gyvenime senovės Rytų pradus. Net šios 
dienos lietuvių kalboje, jų mitologijos likučiuose, liaudies 
poezijoje aiškiai jausti Rytų pasaulio skardai kaip pagrin- 
dinė tautos pobūdžio žymė, kuri net šiandien kelia aikštėn 
ir duoda pažinti bendrą Europos tautų veldinį, išneštą iš 
bendros indų-europiečių protėvynės"“, 

Savo kelionėse lietuviai apsistoję kaip tik tokioje vie- 
toje, kur susiduria Rytų ir Vakarų pasauliai. Iš vienos pu- 
sės lietuviai turėjo savo kaimynais slavų pasaulį, iš antros 
netrukus prie jų prisišliejo germanų pasaulis kryžininkų 
ir kardininkų ordinų pavidalais. Todėl ir savo geopolitine 
padėtimi lietuvių tauta buvo priversta sintetinti savo tauti- 
nę individualybę. Vis dėlto ankstyvesnėse prof. Šalkauskio 
koncepcijose geografinės aplinkos veiksnys nėra pabrė- 
žiamas. 

Daug svarbesnis prof. Šalkauskiui atrodo istorinis li- 
kimas, kuris galutinai suformavo sintetinę lietuviškąją 


* Lietuvių tauta ir jos ugdymas, 23 p. 

individualybę. Lietuvių tautos istorijoje prof. Šalkauskis 
skiria tris periodus: tezės, arba Rytų persvaros, antitezės, 
arba Vakarų persvaros, ir siniezės, arba tautinio atgimi- 
mo tarpsnį. Tezės metu iš Azijos atsineštieji rytietiški 
lietuvių pradai dar labiau buvo sustiprinti nuolatiniais 
santy kiais su gudais. „Iš pradžios lietuviams teko įeiti 
į artimesnę pažintį su graikiškąja rusiškąja civilizacija, 
kurią jie buvo sutikę pakeliui, plėsdami savo valstybės 
ribas į Rytus“?. Antitezės metu į lietuvių gyvenimą pradė- 
jo brautis Vakarų kultūra lenkiškos kultūros pavidalais: 
„Sulig unijos sudarymu su lenkais Lietuva liko piačiai 
atdara Vakarų civilizacijos, tariant tiksliau, lotyniškosios 
lenkiškosios civilizacijos, įtakai. Visų pirma šita įtaka 
ėjo ir plito greta su veikimu lenkų dvasiškijos, kuri 
tapo katalikybės skelbėja Lietuvoje jau dėl to vieno, 
kad jai teko tarpininkės rolė tarp Romos ir Lietuvos. 
Ne mažiau reikšmės šiuo atžvilgiu turėjo Lietuvai ir 
viešpaties bendrumas su Lenkija: gyvendamas dažnai 
Lenkijoje, jis palengvėl savinosi principų nuo žmonių, 
kurie jį ten apsupdavo, ir todėl paskui buvo linkęs juos 
vykdyti Lietuvos gyvenime. Pagaliau lenkų ir lietuvių 
diduomenės bendravimas turėjo panašios reikšmės Lietu- 
vos gyvenimui. Drauge su teisėmis ir privilegijomis, 
įgyjamomis pagal lenkiškąjį pavyzdį, lietuvių diduomenė 
pasisavino ilgainiui ir lenkiškųjų įpročių bei kultūros 
lyčių. Kai Lietuvoje šviesuomenė įėjo į idėjinį kontaktą 
su lenkų šviesuomene, jos kultūra, išaugusi Vakarų 
atmosferoje, gavo tuo pačiu AS susidurti Lietuvos 
gyvenimo plote su Rytų pasauliu“ 

Taigi pats istorinis lietuvių likimas sujungė jų gyveni- 
me rytietiškus pradus su vakarietiškais. Sintezės tarps- 
nio metu, arba tautiniame lietuvių atgimime, šitų dve- 
jopų pradų buvimas turi būti apreikštas ir kultūrinėje 
kūryboje. Iš čia kaip tik ir išauga prof. Šaikauskio 
skelbiamas lietuvių tautos pašaukimas: „Realizuoti savo 
civilizacijoje dviejų pasaulių arba, tikriau, dviejų mūsų 
pasaulio pusių sintezę — štai aukštasis tautos pašaukimas, 
štai idealas, vertas didžiausių pastangų, didžiausių aukų. 
Sąmoningas šito idealo vykdymas turi patiekti lietuvių 
tautai tikros savo vertės pajautimo ir sykiu apreikšti 
kultūringam pasauliui ypatingą jos fizionomiją ir tuo 


5 Op. cit., 28 p. 
S Op. cit, 32—33 p. 

įtikinti jį apie tautinių jos teisių neliečiamumą '?. 

Paskutiniais metais prof. Šalkauskis pagrindinės savo 
koncepcijos nepakeitė. Tiktai jis išleido lietuvių kilmės 
veiksnį. Lietuvių ir apskritai visų indoeuropiečių kilmė 
iš Azijos pastaruoju dešimtmečiu buvo smarkiai apgriau- 
la. Buvo pradėta manyti, kad „indoeuropiečių protėvynė 
yra buvusi pačioje Europoje, kad „indoeuropiečių tipo 
reiškėja yra keltų rasė, kurios pirmykštės gimtinės reikia 
ieškoti Rytų Europos lygumos pietinėje pusėje“*. Tuo 
būdu ir prof. Šalkauskiui reikėjo šiuo atžvilgiu savo 
koncepciją kiek pakeisti. Todėl jis praėjusiais metais, 
iš naujo iškeldamas savo koncepciją („Židinys“, 5—6 nr.), 
kilmės veiksnio nemini pastebėdamas, kad „šiuo atžvilgiu 
neturi principinės reikšmės, kokia prasme bus galutinai 
išspręstas klausimas, iš kur yra atėję lietuviai ir kur jie 
anksčiau yra gyvenę. Svarbu tai, kad jie gyvena ant 
Rytų ir Vakarų Europos ribos ir jungia savyje šitų dviejų 
pasaulių pradmenis“. 

Šiais žodžiais prof. Šalkauskis iškelia ir ypatingai pa- 
brėžia aukščiau minėtą antrąjį veiksnį, būtent geografinės 
padėties įtaką lietuvių individualybei susiformuoti. Visa jo 
studija „Geopolitinė Lietuvos padėtis ir lietuvių kultū- 
ros problema“ („Židinys“, 5—6 nr., 1938) yra atremta 
kaip tik į šį antrąjį vėiksnį. Čia lietuvių kilmė iš Azi- 
jos visiškai neminima, ir net istorinio likimo vaidmuo 

ra kiek nublukęs, palyginus jį su ankstyvesniu prof. 
alkauskio nusistatymu. Anksčiau prof. Šalkauskis dau- 
giau analizavo: istorinį Lietuvos likimą ir jame ieškojo 
sintetinio lietuviškosios individualybės bruožo. Tuo tarpu 
dabar jis daugiau analizuoja geopolitinę Lietuvos padėtį ir 
iš jos išveda lietuviškosios kultūros sintezę. Rezultatai 
yra tie patys. Tik kiek kitoks yra kelias. 

Prof. Šalkauskis pastebi, kad „jei tautinis pašaukimas 
yra ne kas kita kaip toks savaimingas tautos palinkimas 
į tam tikrus uždavinius, kuris yra pagrįstas tautinės 
prigimties ypatybėmis, tai reikia pripažinti, kad pati 
šita prigimtis susidaro ryšium su geopolitine padėtimi" !*. 
Ir vesdamas paralelę tarp Šveicarijos ir Belgijos, prof. 
Šalkauskis nuolatos pabrėžia, kad Lietuva yra Rytų ir 


" Op. cit, 48 p. 
5 Prof. V. Krėvė-Mickevičius. Indoeuropiečių protėvynė, 246 p. 


Kaunas, 1927. 
S Židinys, 590 p., 5—6 nr., 1938, 


10 Židinys, 587 p. 

Vakarų takoskyroje, kad ji nepriklauso nei prie Rytų, 
nei prie Vakarų, kad ji turi šių abiejų pasaulio pusių 
žymių, kurias ji turi sintetiškai reikšti savo kultūroje. 
„Lietuvos buvimas Rytų ir Vakarų Europos takoskyroje 
leidžia kalbėti apie tai, kad kultūrinė lietuvių sintezė 
iš tikrųjų turėtų būti rytiškų ir vakariškų pradų derini- 
mas tautinės lietuvių individualybės lytimis“!!. Taigi tasai 
antrasis veiksnys, kuris pirmykštėje koncepcijoje buvo 
nelabai ryškus, dabar iškeliamas pirmon vieton. Jeigu 
tad iš tikro neminėsime lietuvių aziškos kilmės, tuomet 
liks du pagrindiniai veiksniai, kurie formavo ir tebe- 
formuoja sintetinę lietuviškąją individualybę, būtent isio- 
rinis lietuvių tautos likimas ir geopolilinė josios padė- 
tis. Iš taip suformuotos lietuvių tautinės individualybės 
turi, pasak prof. Šalkauskio, išaugti lietuviškoji kultū- 
rinė sintezė kaip mūsų tautos idealas. 

Kokia yra šios sintezės apimtis? Nubrėždamas kultū- 

rinę lietuvių misiją, kuria yra rytietiškos ir vakarietiškos 
kultūros derinimas, prof. Šalkauskis nubrėžia nepaprastai 
platų uždavinį. Lietuviškosios sintezės apimtis pasidaro 
nepaprastai didelė. „Tautinės sintezės plotas, — pastebi 
prof. Šalkauskis — yra pasiekęs Čia universalizmo ribų, 
kadangi suima iš karto Rytų ir Vakarų pasaulius“ '“. 
Tuo būdu sintetinė lietuviškoji kultūra būtų visuotinė ir 
pilnutinė kultūra, nes sujungtų savyje visa tai, ką Žmonija 
yra geriausio sukūrusi, nes prof. Šalkauskis gerai žino, 
kad sintezė turi apimti tik tuos pradus, „kurie yra teigia- 
mi“ “. 
Ką konkrečiai šitoji sintezė turėtų apimti, prof. Šal- 
kauskis anksčiau nenurodydavo. Bet paskutiniu laiku mi- 
nėtoje studijoje apie geopolitinę Lietuvos padėtį jis jau 
duoda ir konkrečių pavyzdžių, kuriuos minėjome įžangoje 
ir kuriuos šioje vietoje dar sykį reikia pakartoti. „Trys 
didelės tautos, kurių faktiškoje įtakoje lietuvių tautai 
tenka gyventi, yra vokiečiai, rusai ir lenkai. Kiekviena 
iš jų turi tautinę savo kultūrą. Iš kiekvienos galima būtų 
mums nemaža pasemti visuotinai reikšmingų vertybių ir 
jas kuriamai įglausti į savo organinę kultūrinę sintezę, 
pasireiškiančią individualinėmis lytimis“ '*. 


"| Zidinys, 559 p. 
1? Lietuvių tauta. .., 49 p. 
13 Židinys, 600 p. 
M Židinys, 601 p. 

Iš vokiečių galėtume, pasak prof. Šalkauskio, „pasisa- 
vinti jų aktyvumą, organizaciją ir drausmę“ (601 psl.). 
Iš rusų galima būtų pasisavinti „bendrai žmogiškąjį 
pradą", arba tąjį visažmogiškumą, kuris yra charakterin- 
gas rusų tautai. Galop iš lenkų galėtume pasiimti tau- 
tinį pradą, apvilktą subtiliomis ir meniškomis formomis: 
„turėtume savo tautinės kultūros reiškimosi lytims suteikti 
meniškumo ir subtilumo pagal lenkiškus pavyzdžius“"5. 
Taigi toji universalinė sintezė, kuri atsirastų iš Rytų ir 
Vakarų suderinimo, konkrečiai būtų ne kas kita kaip 
organiškas suderinimas ir išreiškimas lietuviškomis Iyti- 
mis vokiško aktyvumo, rusiško žmogiškumo ir lenkiško 
sublilumo. 

Pagrindinė šiai sintezei sudaryti priemonė yra, pasak 
prof. Salkauskio, vertingų kultūrinių gėrybių surankioji- 
mas ir jų pasisavinimas. Prof. Šalkauskis kalba apie 
surankiojimą tų kultūrinių elementų, kuriuos lietuvių 
tauta istorijos eigoje yra davusi kitoms kaimyninėms tau- 
toms. „Šitų įnašų surankiojimas ir jų įglaudimas į kultūrinę 
lietuvių tautos sintezę būtų dabar vienas iš pirmųjų užda- 
vinių“!“. Taip pat prof. Šalkauskis nuolatos mini pasisavini- 
mą ar tai vokiško aktyvumo, ar tai rusiško žmogiškumo, ar 
tai kultūrinį pasisavinimą apskritai („Židinys“, 598 psl.). 
Šitie posakiai „surankiojimas“, „pasisavinimas“ yra 
prof. Šalkauskio kultūrinės sintezės koncepcijai labai 
charakteringi. Todėl juos čia ir iškėlėme, Lietuvių kul- 
tūrinė sintezė yra kuriama surankiojant savuosius kul- 
tūrinius įnašus Ir pasisavinant svelimuosius. 

Šitos sintezės realizavimo forma yra surankiotų ir 
pasisavintų elementų organiškas sujungimas su sava tauti- 
ne individualybė ir jų apreiškimas individualiomis tau- 
tinėmis formomis. „Kultūrinė sintezė turi būti vykdoma 
lytimis, kurios atitinka gyvastingus tautos reikalus. Pri- 
taikant šitą bendrą principą prie idealinės tautinės 
kultūros, reikia pasakyti, kad kultūrinė sintezė turi būti 
vykdoma tautinės individualybės lytimis. Jei šita sąlyga 
yra išlaikoma, t.y. jei kultūrinis pasisavinimas nėra daro- 
mas vergiškai ir jei jis yra asimiliuojamas tautinėmis 
lyti nis, pagal tautos dvasią, tautai negresia joks pavo- 
jus", 
paie es ie e i e in Iso o TAS 

Iš Židinys, 602 p. 

'6 Zidinys, 602 p. 

" Zidinys, 598 p. 

Čia kaip tik ir apsireiškia kultūrinės sintezės kūry- 
biškumas. Tiesa, prof. Šalkauskis daro skirtumą tarp 
kultūros sintetinimo ir kultūros kūrimo sakydamas, kad 
„didžiosios tautos daugiau savarankiškai kuria ir mažiau 
sintetina ir kad mažosios tautos, atvirkščiai, daugiau 
sintetina ir mažiau įstengia savarankiškai kurti“"Š. Vis 
dėlto jis pastebi, kad „kiekviena kultūrinė kūryba yra 
sykiu tam tikrame laipsnyje kultūrinė sintezė“ ir „kultū- 
rinė sintezė visada yra tam tikrame laipsnyje kultūrinė 
kūryba“!?, Tarp kultūrinės sintezės ir kultūrinės kūrybos 
visu pločiu, pasak prof. Šalkauskio, negalima padėti lygy- 
bės ženklo. Bet kas savarankiškai kultūrą kuria, tas ją 
tam tikrame laipsnyje sintetina, ir kas kultūrą sintetina, 
tam tikrame laipsnyje ją kuria. Todėl priekaištas, kad 
kultūrinė sintezė nėra kūryba, yra teisingas tik iš dalies. 

Tokios tad yra pagrindinės prof. Šalkauskio pažiūrų 
mintys, kurias jis yra pareiškęs lietuviškosios kultūros 
klausimu. Lietuviškoji tautinė individualybė dėl istorinio 
likimo ir dėl geopolitinės Lietuvos padėties yra palenkta 
sintetinės kultūros linkme. Šitoji sintezė apima Rytų ir 
Vakarų pasaulius ir konkrečiai reiškiasi vokišku akty- 
vumu, rusišku žmogiškumu ir lenkišku subtilumu. Pagrin- 
dinės jai vykdyti priemonės yra kultūrinių elementų 
surankiojimas ir pasisavinimas. Pats šitos sintezės vykdy- 
mo procesas vyksta surankiotus ir pasisavintus elementus 
asimiliuojant, organiškai juos sujungiant su tautine in- 
dividualybe ir juos reiškiant tautinės individualybės ly- 
timis. 

Prof. Šalkauskis yra įsitikinęs, kad šitokia sintezė 
yra ne tik lietuvių kultūros idealas, bet ir svarbiausia 
vidaus bei užsienio politikos atrama. Savo viduje turė- 
dami vokiečių, rusų ir lenkų ir vykdydami kultūrinę 
sintezę, mes tuo pačiu prisiartinsime šiuos žmones prie 
lietuviškojo kamieno. Iš kitos pusės, kultūrinė sintezė 
mums neleis politiškai palinkti vieno kurio kaimyno iš- 
skirtinėn globon, kas būtų pavojinga net mūsų nepri- 
klausomybei. Vadinasi, ir kultūriniu, ir politiniu, ir tauti- 
niu atžvilgiu kultūrinė sintezė yra pagrindinis mūsų 
tautos siekimas. 


18 Op. cit., ibid. 
I Op. cit., ibid. 

2. PASTABOS LIETUVIŠKOSIOS SINTEZĖS 
AIŠKINIMUI 


Būdamas gilios intuityvinės dvasios, prof. Šalkauskis 
tikrai įspėjo pagrindinį mūsų tautos linkimą. Kultūros 
ir apskritai gyvenimo sintezė yra pagrindinis lietuviško- 
sios individualybės troškimas. Mūsų tauta stengiasi su- 
vesti organiškon vienybėn savos individualybės pradus. 
Vėliau įrodinėsime, kad ji nori sukurti pusiausvyrą tarp 
nomadinio ir matriarchatinio pradų, kurie abu mūsų tau- 
toje yra gyvi, abu turi didelės reikšmės, bet ligi šiol 
jų veikimas eina šalia vienas antro, todėl ir mūsų gyve- 
nimas nuolatos yra blaškomas, nio aktyvumo į pasyvumą, 
nuo energingo ryžtingumo į fatališką laukimą, nuo kovos 
ir pasipriešinimo į pasidavįmą ir nuolaidumą. Išbristi 
iš šito blaškymosi yra visų mūsų pagrindinis uždavinys. 
Šiuo tad atžvilgiu ir prof. Šalkauskio koncepcija yra tikra. 

Mums atrodo, kad ji yra intuityvinė, vadinasi, kad 
yra išskelta iš pačios lietuviškosios dvasios, šioje dva- 
sioje paregėta, o ne gauta iš lietuvių tautos gyvenimo 
ir kūrybos analizės kaip diskursyvinė išvada. Šį spėjimą 
patvirtina ir tas faktas, kad lietuviškosios sintezės 
idėja prof. Šalkauskiui yra gimusi gana seniai, nors tur- 
būt ir ne tokiu pavidalu, kaip pastaruoju metu. Atrodo, 
kad iš sykio prof. Šalkauskis turėjo galvoje tiktai teorinę 
kultūros sritį, būtent pilnutinį pažinimą, kurį savo filoso- 
fijoje turėjo realizuoti lietuviai kūrėjai. Štai kaip šiuo 
klausimu prof. Šalkauskis rašė prel. A. Dambrauskui 
viename savo laiške 1914.II.26 dieną iš Samarkando: 
„Jau rašiau Tamstai apie savo pažvalgą į filosofijos 
reikšmę gyvenime. Dabar, Tamstai palietus bent kiek 
plačiau problemą „celnago znanija“, norėjau parašyti 
Tamstai, ką apie tą patį dalyką buvau ne kartą galvojęs. 
Man rodydavosi, jog geografiškasis ir historiškasis lietu- 
vių padėjimas rengdavo jiems uždavinį sudėti sintezėn 
Vakarų ir Rytų žinijas. Būdami įsprausti vidurin lenkų, 
Vakarų pirmapradės nešėjų, ir rusų, nešėjų Rytų pirma- 
pradės, ir pasisavinę tuodų bendražmogiškosios kultūros 
sudėtiniu, lietuviai galėtų savo tautiškajamę gaivale su- 
tverti organiškąją juodviejų sintezę ir tokiu būdu garbin- 
gai patarnauti visai žmonijai. Bešališkumo, aplamai imant, 
labai nedaug: taip Vakaruose, taip ir- Rytuose, todėl sto- 
vintiems nuošaliai lietuviams lengviau būtų pasiekti sin- 
tezės negu kam kitam, o čia dar pats likimas verste pri- 

verčia pasisavinti abu kultūros krypsniu, kitaip gresia 
visiškas žlugimas. Man rodos, jog tai, ką apie šį dalyką 
daug kartų buvau samprotavęs, labai arti prieina prie 
to, apie ką Tamsta esi rašęs paskutiniame savo laiške, 
nes, žinoma, minėtoje lietuvių sintezėje įvyktų Solovjo- 
vo sukatalikinimas ir, atbulai, krikščioniškosios filoso- 
fijos (ne katalikystės!) susolovjovinimas, ..*20 

Pilnutinės žinijos problema, kaip matyti, čia stovi 
pirmoje vietoje, nors jau yra užsimenama ir apie abiejų 
„kultūros krypsnių“ pasisavinimą. Atrodo, kad nuo filo- 
sofijos sintezės, kuri anuo metu prof. Šalkauskiui pir- 
moje eilėje yra rūpėjusi, pamažu pereita prie visos kul- 
tūros sintezės kaip lietuvių tautos idealo ir pasiteisinimo 
žmonijos istorijoje. Vis dėlto šitas perėjimas, kaip ir pati 
pradinė koncepcija, yra įvykęs intuicijos, ne konkrečių 
faktų ar įvykių analizės keliu. 

Apie prof. Šalkauskio koncepcijos intuityvinį charak- 
terį mes kalbame dėl to, kad norime parodyti, jog net 
ir visiems racionaliniams argumentams griuvus, intuily- 
vinė koncepcija gali pasilikti. Kadangi mes gyvename 
tokioje kultūroje, kuri kiekvienam teigimui reikalauja 
įrodymų, tai net ir giliausioms intuityvinėms idėjoms 
paprastai tokių įrodymų ieškoma. Bet šitie įrodymai yra 
tiktai intuityvinės idėjos pateisinimas intelekto akivaiz- 
doje. Intelektas klausia: „Kuo tamsta grindi savo tezę?“ 
Intuityvinės tezės autorius yra priverstas tokių grin- 
džiamųjų argumentų ieškoti. Kartais šis darbas pasiseka, 
ir tezė pavyksta pateisinti visagalio, kritiško ir sveiko 
intelekto šviesoje. Bet kartais surasti įrodymai būna per 
menki, ir intelektas išdidžiai nusigrįžta nuo intuityvinės 
įdėjos. Bet tai dar nereiškia, kad pati šita idėja yra 
klaidinga. Tai tik reiškia, kad jai pateisinti, ne įrodyti, 
reikalinga kreiptis į kitokius argumentų šaltinius arba 
kitaip įrodymus sudėstyti, kad jie įgytų įtikinančios 
galios. Intuityvinės idėjos visados yra tikros, nes jos yra 
gautos iš tiesioginio susilietimo su būtimi. Bet jų išaiški- 
nimas ir pateisinimas bei įrodinėjimas gali būti klai- 
dingas. 

Todėl ir prof. Šalkauskio lietuviškosios sintezės kon- 
cepcijoje mes skiriame pačią intuityvinę idėją ir šios 
idėjos aiškinimą bei įrodinėjimą. Pati ši Idėja yra ta, 


2 Kun. A. Dambrauskas, mano mokytojas ir kritikas // Logos, 
25 p., 1938. 

kad sintezė yra lietuvių tautos siekimas. Šios idėjos aiški- 
nimas yra tas, kad šita sintezė turi susidaryti iš Rytų ir 
Vakarų kultūros. Šios idėjos įrodinėjimas yra tas, kad 
lietuvių tauta gyvena tarp Rytų ir Vakarų pasaulio (geo- 
grafinės padėties argumentas) ir kad savo istorijoje ji 
turėjo nuolatinių santykių su Rytų ir Vakarų tautomis 
(istorinio likimo argumentas). Pripažindami visiškai tei- 
singą ir tikrą pačią intuityvinę idėją, kad lietuvių tautos 
siekimas yra sintezė, kad lietuvis nepasitenkina vienaša- 
liškumu, kad jis jame neužsidaro, kad, negalėdamas jo 
pergalėti, jis kenčia ir net pasiduoda fatalizmui, mes 
norėtume padaryti keletą pastabų šios idėjos aiškinimui 
ir josios įrodinėjimams. Bet jau iš anksto įspėjame 
skaitytojus, kad didesnis ar mažesnis aiškinimo ir įrodinė- 
jimų atmetimas dar anaiptol neneigia pačios idėjos, nes 
ši idėja gali būti išvedama ir iš kitokių argumentų ir 
kiek kitaip interpretuojama. Pati pagrindinė prof. Šal- 
kauskio koncepcija išlieka net griuvus jos aiškinimui 
ir visiems jos argumentams, nes ji neturi esmingo ryšio 
nei su dabartine jos interpretacija, nei su šiuo metu pa- 
teikiamais įrodymais. 

Prof. Šalkauskis lietuviškosios sintezės koncepciją in- 
terpretuoja ta prasmę, kad tai turinti būti Rytų ir Vakarų, 
germaniškojo ir slaviškojo pasaulio sintezė. Šitoji in- 
terpretacija yra teisinga ir gali būti pateisinta tiktai iš 
dalies. Vėliau įrodinėsime, kad lietuvių tautinė indivi- 
dualybė yra sudėta iš matriarchatinio prado, kuris vyrauja 
rusų tautoje, ir iš nomadinio prado, kuris vyrauja vokie- 
čių tautoje. Šiais dviem pradais mes daromės panašūs 
ir į rusus, ir į vokiečius. Šia prasme mes jungiame 
savyje germaniškąjį ir slaviškąjį pasaulį. Bet savos 
individualybės pradų — matriarchatinio ir nomadinio — 
mes nesame paėmę ir neimame nei iš rusų, nei iš vokie- 
čių. Mes juos turime nuo neatmenamų etnologinių pir- 
mykščių amžių ir juos esame pasėmę iš to paties šalti- 
nio, ką ir rusai su vokiečiais. Tik šitie pradai mūsų tautoje 
susiklostė kitaip negu rusuose ir vokiečiuose. Todėl lietu- 
viškoji sintezė tikrumoje yra ne rusiškojo ir vokiško- 
jo elementų derinimas, bei lietuviškoji sintezė yra deri- 
nimas lietuviškų pirmy kščių elementų, kurie jau glūdi mū- 
sų tautinėje individualybėje. Kultūrinė sintezė, kaip anks- 
čiau sakėme, yra galima tiktai subjektyvinėje srityje. To- 
dėl mes neiname iš objektyvinės rusų ar vokiečių kultūros, 
nes objektyvinių gėrybių susintetinti negalima. Mes tik 

esame atviri subjektyviniu aižvilgiu įtakoms, kurios eina 
iš rusiškojo ir vokiškojo prado, nes šie pradai randa 
sau artimus tautinėje individualybėje. Vis dėlto šitos 
įtakos yra tik akstinai mūsų tautinei individualybei 
išsivystyti. Ne šias įtakas mes sintetiname, bet, šių įtakų 
padedami, mes sintetiname savo tautinę individualybę. 
Šia tad prasme ir reiktų keisti prof. Šalkauskio lietu- 
viškosios sintezės interpretaciją. Lietuviškoji sintezė yra 
ne slavų ir germanų gyvenimo ar kultūros suvedimas 
į organišką vienybę, bet suderinimas ir organiškas sujun- 
gimas pirmykščių lietuviškosios individualybės pradų, 
kurių vienas yra bendras su slavais, o kitas su germa- 
nais. Šitas bendrumas yra atsitiktinis dalykas. Jis gali 
mums palengvinti mūsų uždavinį, nes mes ir iš šalies 
gauname skatinančių akstinų. Bet jis gali ir pasunkinti 
tautinį mūsų darbą, nes mes vienu metu (matriarchati- 
nio prado persvaros metu) smarkiai linksime į rusus, o 
kitu metu (nomadinio prado persvaros metu) smarkiai 
linksime į vokiečius, kas sintezės kūrimui pačioje tau- 
tinėje individualybėje yra nepageidaujama. Bet kiekvienu 
atveju lietuviškoji sintezė yra derinimas mūsų pačių 
elementų. 

Iš kitos pusės, prof. Šalkauskis lietuviškosios sin- 
tezės koncepciją interpretuoja ta prasme, kad tai turinti 
būti kultūros sintezė. Posakis „kultūros sintezė“ pats sa- 
vyje gali būti suprastas įvairiai. Jis gali reikšti ir 
subjektyvinį žmogaus nusiteikimą, ir objektyvinius laimė- 
jimus. Katra prasme šitokią kultūros sintezę supranta 
prof. Šalkauskis, visu griežtumu sunku būtų pasakyti. 
Vis dėlto iš daugelio pasisakymų atrodo, kad prof. Šal- 
kauskis kultūrinės sintezės vardu linksta vadinti objekty- 
vinių laimėjimų sintezę. Pavyzdžiui, prof. Šalkauskis, kaip 
minėjome, liepia surankioti tuos kultūrinius elementus, 
kuriuos lietuvių tauta istorijos eigoje yra davusi kitoms 
tautoms. Be abejo, surankioti galima tiktai objektyvinius 
laimėjimus.Taip pat prof. Šalkauskis nuolatos kalba apie 
pasisavinimą, kas taip pat lyg ir vestų į objektyvines 
gėrybes. Bet iš kitos pusės, prof. Šalkauskis, siūlydamas 
mums pasisavinti vokiškąjį aktyvumą, rusiškąjį visažmo- 
giškumą ir lenkiškąjį subtilumą, lyg ir kelia mintį, kad 
šitoji kultūrinė sintezė gali būti imama ir subjektyvine 
prasme. Vadinasi, kultūrinės sintezės supratimas prof. 
Šalkauskio interpretacijoje yra ne visai aiškus. Todėl 
šia prasme ir reiktų šią interpretaciją išryškinti. Kul- 

tūrinė sintezė objektyvinių laimėjimų prasme yra negali- 
ma.Tai mes įrodinėjome pirmoje šios studijos dalyje. 
Kultūrinė sintezė yra galima. Tiktai subjektyvinėje srityje, 
tiktai kuriančiojoje individualybėje, iš kurios kaip išvada 
išauga ir sintetinė kultūra. Mes galime sintetinti subjek- 
tyvinius nusiteikimus ir laukti, kol iš šitų sujungtų nusi- 
teikimų išaugs organiškai vieningi objektyviniai laimėji- 
mai. Atvirkščias kelias yra neįmanomas, nes objektyvi- 
nių laimėjimų suderinti negalima. Kas norėtų Solovjovo 
filosofiją susintetinti su Kanto sistema, Čaikovskio muziką 
suderinti su Beethovenu, ortodoksijos misticizmą sujungti 
su protestantizmo intelektualizmu, to pastangos būtų tuš- 
„čios. Visi šie dalykai -jau yra baigti, uždari ir todėl 
jokiam jungimuisi neprieinami. Bet principialiai galima 
solovjovišką nusiteikimą suderinti su kantiškuoju nusi- 
teikimu, čaikovskišką fantaziją su bethovenišku konstruk- 
tyvizmu, mistinį polėkį su intelekio aiškumu. Bet šitie 
nusiteikimai bus paimti ne iš Solovjovo, Kanto, Čaikovs- 
kio, Beethoveno veikalų, ne iš pravoslavų ar protestantų 
religijos, bet jie turi būti rasti pačiame žmoguje, sub- 
jektyvinėje jo srityje, turi būti ugdomi ir jungiami. Minėti 
objektyviniai veikalai gali būti tik priemonės, tik aksti- 
nai, bet ne šaltiniai, ne priežastys. Todėl prof. Šalkauskio 
lietuviškosios sintezės koncepciją išryškiname ta prasme, 
kad tai yra subjektyvinio kultūrinio nusiteikimo sintezė. 
Lietuviškosios sintezės priemonė, pasak prof. Šalkaus- 
kio, kaip minėjome, yra surankiojimas savų kultūrinių 
elementų ir savinimasis svetimų. Pirmoji priemonė, arba 
surankiojimas savų elementų, yra visai teisinga ir jokios 
problemos nekelia, nes tai yra mūsų pačių objektyviniai 
laimėjimai, kurie turi būti įglausti į lietuviškosios kultū- 
ros sistemą. Kiek keblesnis ir problematiškesnis dalykas 
yra svetimų elementų savinimasis. Objektyvinių laimėji- 
mų pasisavinti iš viso negalima. Objektyvinę kultūrą 
galima pasiskolinti — ir neatiduoti, bet jos negalima pa- 
sisavinti. Tai rodo ir tie lietuviškieji kultūriniai elementai, 
kuriuos prof. Šalkauskis mums liepia surankioti. Juos 
mes paskolinome kitoms tautoms. Jos gali net šį faktą 
užmiršti, bet jo neužmirštame mes ir teisėtai reikalaujame 
šių elementų sau. Taip yra su visais objektyviniais 
kultūros laimėjimais. Objekiyvinė kultūros gėrybė esmin- 
gai yra suaugusi su ta tautine individualybe, iš kurios 
ji yra kilusi, ir jos negalima persodinti į svetimą žemę laip, 
kad ji ten jaustųsi sava. Kultūrinis savinimasis objekty- 

viniu atžvilgiu yra taip lygiai negalimas, kaip negalimas 
yra objektyvinių laimėjimų susintetinimas. Tiesa, kultūri- 
nės gėrybės žmogiškąja savo puse yra savos visai žmo- 
nijai. Bet tai jau yra visai kitas dalykas negu tas, apie 
kurį kalba prof. Salkauskis. 

Bet galbūt galima pasisavinti subjektyvinius nusi- 
teikimus? Liepdamas mums pasisavinti iš vokiečių akty- 
vumą, iš rusų visažmogiškumą, iš lenkų subtilumą, prof. 
Šalkauskis kaip tik turi galvoje subjektyvinę žmogaus 
pusę, nes ir aktyvumas, ir visažmogiškumas, ir subtilu- 
mas yra subjektyviniai nusiteikimai. Vis dėlto ir sub- 
jektyvinėje srityje pasisavinimas atrodo negalimas. Kam 
pačios prigimties nėra duota aktyvumo ar subtilumo, 
tas jo jokiu būdu nepasisavins iš kito. Jeigu praktiškai 
kalbama, kad galima pasimokyti tos ar kitos subjektyvinės 
ypatybės, kad galima tą ar kitą ypatybę pasisavinti, tai 
šitos kalbos reiškia ne ką kita kaip tik tai, kad vieno 
žmogaus ypatybės gali pažadinti potencialines snaudžian- 
čias kito žmogaus tokias pat ypatybes. Vieno žmogaus 
aktyvumas gali įžiebti potencialų kito žmogaus aktyvumą 
ir jį išvystyti. Vieno žmogaus subtilumas gali pažadinti 
latentinį kito žmogaus subtilumą. Bet jeigu prigimtis akty- 
vumo ar subtilumo nėra davusi nė užuomazgų, nė po- 
tencijų. apie jokį pasisavinimą negali būti nė kalbos. 
Tuo tarpu potencijų pažadinimas ir užuomazgų išskleidimas 
tikrumoje nėra pasisavinimas. Tai yra tik padirginimas, 
tik pagelbėjimas išsiskleisti tam, kas duota pačios pri- 
gimties, bet kas glūdi tik realioje galimybėje. Todėl 
ir lietuviškąją sintezę vykdant, netiktų kalbėti apie 
pasisavinimą subjektyvinių nusiteikimų. Čia reiktų kalbėti 
tik apie tokių nusiteikimų įžiebimą, pažadinimą, pervedimą 
iš potencialaus padėjimo į aktualų. Prof. Šalkauskio siū- 
loma lietuviškajai sintezei vykdyti priemonė „pasisavi- 
nimas“ neišreiškia tikros priemonės. Tikra priemonė yra 
pasigelbėjimas kaimynų turimomis ypatybėmis. Vokiška- 
sis aktyvumas gali ir turi būti mūsų panaudojamas kaip 
akstinas įžiebti ir išvystyti lietuviškajam aktyvumui. 
Rusiškasis visažmogiškumas turi virsti akstinu mūsų visa- 
žmogiškumui formuoti, Lenkiškasis subtilumas gali būti 
priemonė.lietuviškajam subtilumui subrandinti. Bet visas 
šias ypatybes mes turime turėti bent užuomazgose. Kitaip 
bet koks pasisavinimas bus tik pamėgdžiojimas. Iš objek- 
tyvinių laimėjimų savinimosi išauga kultūrinė kompilia- 
cija, o iš subjektyvinių nusiteikimų savinimosi jų pačiam 

neturint išauga kultūrinis pamėgdžiojimas. Autorius anaip- 
tol nemano, kad prof. Šalkauskis jį turi galvoje, siūly- 
damas mums savintis subjektyvinius vokiečių, rusų ir 
lenkų nusiteikimus. Jis intuityviai jaučia, kad mes visas 
šias ypatybes turime savoje lietuviškoje individualybė- 
je. Bet jis taip pat jaučia, kad jos yra tik potencialios, 
kad jas reikia išvystyti, pasigaunant kaip priemonių ir 
akstinų savo kaimynų ypatybių ir nusiteikimų. Bet tuomet 
pasisavinimo žodis ir sąvoka čia netinka. Lietuviškajai 
sintezei vykdyti priemonė yra potencialių mūsų tautinės 
individualybės nusiteikimų pažadinimas pasinaudojan! 
panašiais mūsų kaimynų nusiteikimais, nes ugnis įžiebia 
ugnį. Šitaip koregavus prof. Šalkauskio siūlomas prie- 
mones sintezei sudaryti, atkrinta ir tas priekaištas, kad, 
viską savindamiesi iš kitų,mes patys nieko neparodome. 
Mes nieko nesisaviname, mes tik išskeliame viską iš 
savęs. Kaimynų nusiteikimai yra tik skiltuvas.Bet ugnis 
iššoka iš mūsų titnago ir įžiebia mūsų tautinę indivi- 
dualybę. 

Tokias tad pataisas mes norėtume padaryti prof. Šal- 
kauskio lietuviškosios-sintezės koncepcijos aiškinime. Vi- 
sų pirma, šitoji sintezė yra ne Rytų ir Vakarų, bet mūsų 
pačių individualybės pradų derinimas; toliau, šitoji sintezė 
yra ne objektyvinių Iaimėjimų, bet subjektyvinio nusi- 
teikimo sintezė; galop, šitoji sintezė vyksta ne pasisavi- 
nimo, bet pasigelbėjimo svetimomis įtakomis keliu. 


3. PASTABOS LIETUVIŠKOSIOS SINTEZĖS 
ĮRODYMAMS 


Kalbant apie prof. Šalkauskio argumentus, kuriais 
jis remia lietuviškosios sintezės koncepciją, reikia pa- 
stebėti, kad principialiai jie yra parinkti labai gerai. 
Gyvenamoji aplinka ir istorinis likimas yra pagrindiniai 
veiksniai, kurie formuoja tautinę individualybę ir tuo pa- 
čiu nulemia vienokią ar kitokią tautinės kultūros kryptį. 
Minėjome, kad pradžioje prof. Šalkauskis dar buvo prijun- 
gęs vieną įrodymą, būtent azišką lietuvių kilmę. Pasta- 
ruoju laiku šitas argumentas atkrito ir pasiliko du pagrin- 
diniai: geografinė padėtis ir istorinis lietuvių santy kiavi- 
mas su savo kaimynais. Savo esmėje šitie argumentai 
yra neišgriaunami. Kas nori kalbėti apie tautos kultūrą 
ar josios individualybę, būtinai turi išanalizuoti šiuos 

du pagrindinius veiksnius. W. Schubartas teisingai laiko 
kraštovaizdžio dvasią (Geist der Landschait) ir amžiaus 
dvasią (Geist des Zeitalters) pagrindinėmis pastoviomis 
istorijos jėgomis. Kraštovaizdžio dvasia padalina žmoniją 
erdvės atžvilgiu, ir amžiaus dvasia padalina žmoniją 
laiko atžvilgiu“. Iš šitų dviejų veiksnių susipynimo kaip 
tik ir kyla tautinė individualybė, be abejo, būdama dar 
paspalvinta grynai biologinio rasinio elemento. Todėl 
ir prof. Šalkauskio argumentų pats parinkimas savai 
koncepcijai yra visiškai laimingas. 

Vis dėlto šitų argumentų interpretacija ir pritaikymas 
turi kai kurių silpnų pusių, kurias mes ir norėtume čia 
pažymėti. Jau esame minėję, kad pastaruoju laiku prof. 
Šalkauskis pirmoje vietoje pastatė geografinės padėties 
įrodymą net teigdamas, kad tautinė „prigimtis susidaro 
ryšium su geopolitine padėtimi“?Ž. Kiek anksčiau prof. Šal- 
kauskis analizavo istorinį likimą ir iš jo kildino lietuvių 
tautos palinkimą į kultūrinę sintezę, tiek pastaruoju laiku 
jis analizuoja geopolitinę Lietuvos padėtį ir joje stengiasi 
rasti atsakymą, kodėl lietuviai turį eiti kultūrinės sin- 
tezės linkme. Šitas geografinės-geopolitinės padėties 
argumento vyravimas gali būti pateisintas. Faktiškai jis 
ir stovi pirmoje vietoje, nes tauta visų pirma yra for- 
muojama gyvenamosios aplinkos. Bet šitos aplinkos su- 
pratimas prof. Šalkauskio koncepcijoje. reikalauja tam 
tikrų pataisų... 

Prof. Šalkauskis intuityviai jaučia, kad aplinkos įtaka 
tautos prigimčiai turi lemiančios reikšmės. Bet gyvena- 
moji tautos aplinka nėra ias pali, kas ir geopolitinė 
josios padėtis. Geopolitinė tautos padėtis susidaro ryšium 
su kaimynais ir su tais santykiais, kurie tautai atsiranda 
dėl šitos kaimynystės. Tuo tarpu gyvenamoji aplinka 
yra ne kas kita kaip tos gamtinės sąlygos, kuriose tauta 
gyvena ir veikia. Geopolitinė tautos padėtis priklauso 
istoriniam likimui, kuris tautą suveda su josios kaimy- 
nais ir verčia su jais turėti vienokių ar kitokių san- 
tykių. Tai yra, pasakytume, užsieninis istorinis tautos 
likimas. Tuo tarpu gyvenamoji aplinka dar yra grynai 
gamtinis veiksnys, kuris formuoja tautos individualybę. 
Gyvenamoji aplinka yra tasai kompleksas gamtinių veiks- 
nių, kurie kyla iš žemės, iš jos struktūros, iš klimato, 


*! Pig. Europa und die Seele des Ostens, 19—21 p. 

iš kalnų, iš jūros, iš lygumų, iš kraštovaizdžio ir iš įvai- 
rių kitų grynai gamtinių šaltinių. Gyvenamoji aplinka 
yra toji visuolinės erdvės dalis, kurioje tauta yra pasto- 
viai sustojusi ir kuri jai yra tapusi tėvyne. Todėl supran- 
tama, kad gyvenamosios aplinkos įtaka tautai vyksta 
visai nepriklausomai nuo josios „kaimynų ir nuo santy- 
kių su jais. Gali tauta ilgus amžius su savo kaimynais 
neturėti beveik jokių santykių, gali šitie santykiai amžių 
eigoje esmingai pakisti, gali pakisti patys kaimynai, vadi- 
nasi, geopolitinė tautos padėtis gali pasidaryti kitokia. 
Tuo tarpu gyvenamoji aplinka pasilieka pastovi, jeigu tik 
tauta nekeičia pirmykštės erdvės. Todėl ir prof. Šalkaus- 
kio lietuviškosios sintezės koncepcijoje gyvenamosios 
aplinkos įtaka nėra išryškinta kiek reikėtų. Čia, atrodo, 
geopolitinė padėtis, vadinasi, pati geografinė tautos gyve- 
nimo vieta ir jos santykiai su kaimynais,net pastatyta 
pirmoje vietoje. Kai prof. Šalkauskis kalba apie lietuvių 
gyvenimą Rytų ir Vakarų takoskyroje, apie limitrofinį 
gyvenamosios mūsų vietos pobūdį, apie mūsų padėtį 
trijų didelių tautų pasieniuose, jis visur, atrodo, turi 
galvoje ne pačią gyvenamąją aplinką kaip tokią, bet 
geopolitinę padėtį. Juk Rytai ir Vakarai pirmoję eilėje 
yra kultūrinė, ne gamtinė sąvoka. Jeigu mes gyvename 
Rytų ir Vakarų takoskyroje, tai ne dėl mūsų erdvės 
charakterio, bet dėl to, kad mes esame slavų ir germanų 
kaimynai. Tas pat reikia pasakyti apie mūsų krašto limi- 
trofiškumą. Vadinasi, prof. Šalkauskio koncepcijoje pir- 
masis argumentas yra esmingai susietas su geopolitine 
padėtimi. 

Čia kaip tik ir yra silpna jo pusė. Geopolitinė tautos 
padėtis jai yra atsitiktinis dalykas. Esmingai su tautine 
individualybe yra susijusi gyvenamoji aplinka, suprasta 
tėvynės prasme, bet ne geopolitinė padėtis, suprasta kai- 
mynų ir santykių su jais atžvilgiu. Kad lietuvių tauta 
yra susidūrusi su slavais ir su germanais, tai yra tik 
atsitiktinis istorijos žaismas. Pakrypus istorijai kiek kito- 
kia linkme, pavyzdžiui, neatsikėlus kryžiuočių ordinui, 
Lietuva galėjo atsidurti slavų pasaulio viduryje. Tuomet 
geopolitinė jos padėtis būtų pasidariusi visiškai kitokia. 
Bet gyvenamoji aplinka būtų pasilikusi visiškai tokia pat, 
kokia ji yra ir šiandien. Tuo mes norime pasakyti, kad 
geopolitinė tautos padėtis priklauso istoriniam likimui. 
Ji turi įtakos tautinei individualybei tiek, kiek jos turi 
istorinis likimas. Bet geopolitinės padėties negalima laikyti 


433 
28.— 5564 


pirmaeilių tautos formavimo veiksnių, Tautinės prigim- 
ties susidarymas vyksta visų pirma ryšium su gyvena- 
mąja aplinka. „Iš kraštovaizdžio dvasios išauga tautų 
sielos“??. Dėl to mes manome, kad prof. Šalkauskis per 
daug pabrėžia ir vertina geopolitinę padėtį. Pats faktas, 
kad mes gyvename tarp slavų ir germanų, dar nedaug 
ką pasako apie mūsų palinkimą į sintezę. Šito palin- 
kimo reikia ieškoti pačioje mūsų tautinėje individua- 
lybėje, kuri pirmoje: eilėje, jeigu nekreipsime dėmesio 
į rasinį elementą, yra suformuota gyvenamosios aplinkos. 
Todėl šitos aplinkos analizė turėtų būti pirmoje eilėje 
padaryta. Prof. Šalkauskis gerai analizuoja geopolitinę 
mūsų padėtį. Bet gyvenamosios aplinkos analizės mes 
beveik nerandame. Kokios įtakos mūsų tautinei indivi- 
dualybei turėjo pati mūsų šalis — jos lygumos, jos miškai, 
jos klimatas, jos jūra, jos upės, jos dangus, kokia 
linkme šitie veiksniai mūsų tautą formavo, kokius nusi- 
teikimus jie sukūrė lietuviškajame žmoguje,— štai tie 
klausimai, į kuriuos visų pirma reikia atsakyti. Ir tik 
į juos atsakius galima būtų kalbėti, ar lietuviškoji in- 
dividualybė turi sintetinių polinkių, ar ne. Geopolitinės 
padėties šiam reikalui nepakanka, nes ji yra atsitikti- 
nis dalykas, kintamas ir neesminis. 

Istorinio likimo argumentas pirmykštėje prof. Šalkaus- 
kio koncepcijoje buvo lemiančios reikšmės. Pastaruoju 
metu jis kiek sumenkėjo, bet visiškai nebuvo paliktas. 
Atsimenant, kad istorinis likimas iš tikro yra tautų išsivys- 
tymo ir jų individualybės išryškinimo atbaigėjas, reikia 
tik apgailestauti, kad prof. Šalkauskis truputį nukrypo nuo 
pirmykščių savo teorijos apmatų. Tiesa, šią spragą pa- 
taiso tas faktas, kad geopolitinis prof. Šalkauskio argu- 
mentas tikrumoje yra istorinio likimo, gal kiek tik siau- 
riau suprasto, argumentas. Vis dėlto mūsų tautos istorijos 
analizė ex professo, kaip ji buvo seniau prof. Šal- 
kauskio pradėta, būtinai reikėtų pratęsti ir pagilinti. Tik 
iš jos galėtume tikrai pamatyti, kiek mūsų tauta gali būti 
gabi kultūrinei sintezei kurti. 

Liečiant atskirus prof. Šalkauskio istorinio likimo ar- 
gumento klausimus, reikėtų padaryti keletą pastabų, 
kurios gal kiek kitaip nušviestų mūsų santykius su savais 
kaimynais ir šių santykių reikšmę tautinei mūsų indivi- 
dualybei. Negalima neigti, kad mes esame turėję isto- 

rinių santykių ir su slavais, ir su germanais, kad šie 
santykiai yra palikę mūsų tautoje tam tikrų žymių, kad 
kultūrinės mūsų kaimynų įtakos vienaip ar kitaip forma- 
vo ir tebeformuoja mūsų tautą. Tai yra istoriniai ir 
kultūrfilosofiniai faktai. Klausimas tik yra, ar šie faktai 
turėjo tokios lemiančios įtakos, kad jais būtų galima 
remti mūsų tautos palinkimą į kultūrinę sintezę. Jau anks- 
čiau esame sakę, kad istorinis likimas kuria sintetinę 
tautinę individualybę tik tada, kai jis paliečia skirtingų 
dvasinių struktūrų žmones, kai šiems žmonėms tenka bend- 
rai išgyventi didelius ir gilius kultūrinius žygius. Kitaip 
sakant, struktūrų įvairumas ir istorinio likimo vienodu- 
mas yra dvi pagrindinės sąlygos sintetinei tautinei in- 
dividualybei atsirasti. Taikant šiuos principus mūsų 
santykiams su slavais ir germanais, kaip tik įr kyla 
nemaža abejonių. 

Apie bendrą istorinį mūsų likimą su germanais ne- 
tenka nė kalbėti. Mūsų visa istorija buvo nuolatinė 
kova prieš germanizmą, prieš kryžiuočių ordiną kaip 
germaniškųjų pradų nešėją. Mūsų tautos sąmonė dar -ir 
šiandien yra nedraugiškai nusistačiusi „vokietuko“ at- 
žvilgių, kurį ji pavertė piktosios dvasios inkarnacija. 
Mūsų santykiuose su germanais pasirodė ne tik skirtinga 
dvasinė struktūra, bet ir skirtingas istorinis likimas. Jo- 
kių bendrų, vienodų kultūrinių žygių su germanais savo 
istorijoje mes nesame pergyvenę. Tokiu būdu istorinis 
likimas neturėjo progos lietuviškąją tautinę individualy- 
bę susintetinti su germaniškąja. Šiuo atžvilgiu mes esame 
išlikę gryni. 

Žymiai palankesnių santykių mes esame turėję su 
gudais ir su rusais. Gudų kalba net yra buvusi mūsų 
valstybine kalba. Vis dėlto ir šie santykiai negalima 
būtų pavadinti istorinio likimo bendrumu ir vienodumu. 
Pirmoji sąlyga — dvasinių struktūrų skirtingumas — čia 
buvo realizuota. Bet antroji — istorinio likimo bendru- 
mas ir vienodumas,— atrodo, buvo tiktai išviršinė. Tiesa, 
mes turėjome užkariavę didelius gudų ir rusų plotus. 
Mums lenkėsi ir tarnavo Rusijos žemių kunigaikščiai. 
Bet tai buvo tik politiniai militariniai santykiai. Į giles- 
nius santykius mūsų tauta su rusų tauta nesuėjo. Kul- 
tūrinis bendras ir vienodas likimas neužsimezgė. Iš lie- 
tuviškosios ir rusiškai gudiškosios tautinės individualybės 
nesusiformavo sintetinė individualybė. Ir šiuo atžvilgiu 
mes išlikome gryni. Kad į mūsų kalbą pateko gudiškų 

ir rusiškų žodžių, kad Lietuvos pakraščiai pasiskolino 
gudiškų papročių, tai čia buvo tik išviršinė įtaka, kuri 
pačios tautinės individualybės nepakeitė. Mes gyvenome 
šalia gudų ir gyvenome skirtingą gyvenimą negu jie. 
Todėl apie istorinio likimo bendrumą ir vienodumą tikra 
šio žodžio prasme čia negalima kalbėti. Šitas likimas 
giliausioje savo esmėje buvo skirtingas. Politiniai mili- 
tariniai santykiai nesuvedė dviejų tautų kultūrinės kūry- 
bos dirvoje ir jų šitos kūrybos ryšiais nesujungė. Tuo 
tarpu šitie kūrybiniai išvidiniai ryšiai istoriniame likime 
yra svarbiausi. 

Giliausios įtakos mums yra turėję santykiai su lenkais. 
Jau tas faktas, kad lenkai mus yra pakrikštiję, rodo, jog 
religijos bendrumas ir šios religijos priėmimas iš lenkų 
rankų turėjo mus suvesti į gilesnius su jais santykius 
negu su kitais mūsų kaimynais. Be to, kultūrinė lenkų 
įtaka, sustiprinta politinės unijos, turėjo mūsų tautai 
žymiai gilesnės reikšmės negu germanų ar gudų bei rusų 
įtaka. Todėl šiuo atžvilgiu būtų galima drąsiau teigti, 
kad mes su lenkais esame pergyvenę bendrą istorinį 
likimą. Ir vis dėlio iš Ienkiškosios ir lietuviškosios tau- 
tinių individualybių sintezė nepasidarė. Dėl dviejų prie- 
žasčių: 1) lenkų įtaka ėjo į mūsų kraštą objektyvinių 
kultūros gėrybių pavidalu, 2) lenkų tautinė individualy- 
bė yra valdoma tokio prado, kurio mes savo tautinėje 
individualybėje neturime. . 

Savo istorijoje mes santykiavome su lenkais ne kai 
dvi tautybės, bet kaip dvi kultūros. Šitas faktas yra 
esminis ir pagrindinis mūsų „sulenkinimui“ suprasti. Ka- 
dangi mes objektyvinės kultūros nebuvome tiek išvystę, 
kiek lenkai, kadangi jie mums atnešė objektyvinę religiją, 
kadangi dėl politinės unijos mes pasiėmėme iš jų objekty- 
vines visuomeninęs formas, todėl ir visa jų įtaka mūsų 
tautai pradėjo brautis objektyvinių kultūros gėrybių keliu. 
Mes nesuliejome su jais tautinės individualybės, bet 
mes pasiėmėme tik tai, kas buvo jų sukurta objektyvinėje 
srityje. Tai buvo svetimi mums elementai, su tautine 
mūsų individualybe iš vidaus nesuaugę, iš josios nekilę, 
todėl ir jai turį tik išviršinės įtakos. Objektyviniai sve- 
timi kultūros laimėjimai tautinės individualybės iš esmės 
nekeičia. Jie ją tik sužaloja. Jie tik nuslegia savus 
laimėjimus. Mūsų santykiuose su lenkais įvyko tai, kas 
atsitiko su pirmykštėmis kultūromis, apie kurias kalbė- 
jome pirmoje šios studijos dalyje. Lenkiškoji objekty- 

vinė kultūra užgulė lietuviškąją kultūrą. Bet čia dar 
nebuvo padaryta jokios sintezės, nes objektyviniai laimė- 
jimai negali būti susintetinami. Lietuviškieji ir lenkiš- 
kieji sluoksniai pasidarė labai aiškūs. Todėl kai istorinis 
likimas pasisuko kita linkme, kai mes taip pat dėl poli- 
tinių aplinkybių tapome lenkų nedraugais, mes labai grei- 
tai šiuos lenkiškus sluoksnius išardėme, objektyvines 
priemaišas iš savo kultūros pašalinome, ir šiuo metu 
lietuviškoji kultūra beveik nebejaučia lenkiškos įtakos. 
Toji kultūrinė kompiliacija, kuri buvo seniau padaryta, 
šiandien reikia laikyti visiškai sunaikinta. Pati mūsų 
tautybė lenkiškosios subjektyvinės įtakos pasiliko nepa- 
liesta. Mes nesulenkėjome nei savo mąstyme, nei savo 
kūryboje. 

Antra priežastis, dėl kurios mes neįsileidome į savo 
tautinę individualybę lenkiškosios įtakos, yra per didelis 
lenkų tautybės skirtingumas nuo mūsosios. Mes tautiniu 
atžvilgiu esame žymiai artimesni rusams ir vokiečiams 
negu lenkams. Vėliau įrodinėsime, kad lietuviškoji tau- 
tinė individualybė yra sudėta iš dviejų pagrindinių pradų: 
iš nomadinio ir iš matriarchatinio. Nei vienas, nei antras 
pradas mūsų tautybėje nėra vyraująs. Tuo tarpu lenkų 
tautinėje individualybėje vyrauja totemistinis pradas, ku- 
rio mes savo taulybėje neturime. W. Moockas, kalbėdamas 
apie svarbiausių Europos tautų etnologinius pradus, pa- 
stebi, kad „lenkai ir serbai turi labai reikšmingą tote- 
mizmo priemaišą ne tik kultūros, bet ir kraujo atžvilgiu““. 
Be abejo, mes negalime čia plačiai nagrinėti lenkiškosios 
tautybės struktūros. Bet šitoji Moocko pastaba yra vi- 
siškai teisinga. Ji išaiškina daugelį lenkiškosios kultūros 
žymių. Pats Moockas lenkų draugavimosi su prancūzais 
priežasties ieško totemistinio prado bendrume, nes pran- 
cūzai yra iš esmės totemistinio nusiteikimo tauta. Taip 
pat toji charakteringa lenkams žymė, kurią prof. Šalkaus- 
kis vadina „subtilumu ir meniškumų“, kyla iš totemistinio 
prado, nes totemizmas, kaip mums teko įrodinėti plačiai 
kitoje vietoje“, kaip tik yra galantiškos elgsenos, iš- 
viršinių manierų, estetiškos išvaizdos, papuošalų šaltinis. 
Bet totemizmas yra labai skirtingas ir nuo nomadinio 
prado, ir ypač nuo matriarchatinio, kuris mūsų tautybėje 
yra nuolatos gyvas ir kuris santykių su lenkais metu 

kaip tik buvo pradedąs vyrauti. Todėl iš totemistinio 
nusiteikimo tautos ateinanti įtaka nerado palankios dirvos 
matriarchatiškai nusiteikusioje tautoje. Mūsų visa dva- 
sinė struktūra yra per daug skirtinga nuo lenkų, kad 
mes būtume galėję savas individualybės sulieti į vieną 
sintetinę individualybę. Štai kodėl mes ėmėme iš lenkų 
tik objektyvinius laimėjimus, ir štai kodėl šie objekty- 
viniai laimėjimai nepadarė gilios įtakos, nes jų struktū- 
ra neatitiko mūsų tautinės struktūros. 

Visa tai rodo, kad istorinis mūsų tautos likimas negali 
būti pakankamu pagrindu sintetinei lietuviškajai individu- 
alybei. Mūsų tautybė istorijos eigoje nėra įsigijusi nei 
pakankamai slaviškosios, nei pakankamai germaniškosios 
struktūros, kad iš jos galėtų išaugti sintetinė kultūra, 
sujungianti savyje slavų ir germanų pradus. Mūsų santy- 
kiai su kaimynais vyko ne tiek kultūrinėje, kiek politi- 
nėje, visuomeninėje, militarinėje plotmėje. Jie todėl 
buvo paviršutiniški ir gilesnės įtakos neturėjo. Istorinis 
likimas nesuvedė į vieną vietą lietuvių, germanų ir slavų 
ir nesukūrė iš jų organiškos vienybės, kaip tai įvyko 
su italais, prancūzais ir.wokiečiais Sveicarijos žemėje. 
Todėl prof. Šalkauskio analogija tarp Lietuvos ir Švei- 
carijos su Belgija yra tik išviršinė. Šveicarija su Bel- 
gija (jeigu šią pastarąją laikysime tauta, kas labai abejo- 
tina) kaip tik pergyveno tokį istorinį likimą, kuris skirtin- 
gų tautinių struktūrų žmones suvedė į vieną vietą ir 
leido jiems pergyventi kultūrinių žygių bendrumą. Švei- 
carų ir belgų tautybės yra įvairialypės, ir šitas įvairialy- 
pumas yra sukurtas istorinio šių kraštų likimo. Tuo tarpu 
mūsų tautinė individualybė yra vienalypė. Istorinis mūsų 
likimas šio vienalypumo nepakeitė. Tuo pačiu jis nenu- 
teikė mūsų tautos slaviškosios ir germaniškosios kultūros 
sintezei. Jeigu šveicarai gali sintetinti italų, prancūzų ir 
vokiečių kultūras, tai tik dėl to, kad jų tautinėje indi- 
vidualybėje yra italų, prancūzų ir vokiečių pradų atitik- 
menys. Tas pat yra ir su belgais. Tuo tarpu mes savo 
tautinėje individualybėje tokio įvairialypumo neturime. 
Mes nesame sintezė iš slavų ir germanų, kaip švėi- 
carai iš italų, prancūzų ir vokiečių ar kaip belgai iš 
prancūzų ir flamandų. Mūsų tautinė individualybė yra 
vieninga ir lietuviška. Jeigu iš jos ir gali išaugti sintetinė 
kultūra, tai šios sintezės prasmė jau bus visai kitokia 
negu slavų ir germanų kultūrų sintetinimas. 

Peržvelgus tad prof. Šalkauskio lietuviškosios sinte- 

zės koncepciją, jos aiškinimą ir jos įrodymus, mes gauna- 
me tokias išvadas: 

1. Pati idėja, kad lietuvių tautinė individualybė yra 
linkusi į kultūrinę sintezę ir kad šioji sintezė mūsų 
tautai yra reikalinga, yra tikra kaip intuityvinis suvoki- 
mas. 

2. Šios idėjos aiškinimas ta prasme, kad tai turinti 
būti germaniškojo ir slaviškojo pasaulio, Rytų ir Vakarų 
sintezė, yra keistinas ta prasme, kad tai turinti būti 
pirmykščių lietuviškųjų pradų sintezė. 

3. Linkimas šią sintezę laikyti objektyvinių kultūros 
laimėjimų sinteze yra keistinas subjektyvinio kuitūri- 
nio nusiteikimo sinteze. 

4. Savinimasis svetimų elementų kaip lietuviškosios 
sintezės priemonė yra keistinas pasigelbėjimu svetimo- 
mis įtakomis ir svetimais nusiteikimais kaip akstinas 
pažadinti mūsų pačių turimus nusiteikimus. 

5. Geopolitinės padėties įrodymas lietuviškosios indi- 
vidualybės struktūros neatskleidžia, ir jis turi būti pa- 
keistas gyvenamosios aplinkos analizės įrodymu, nes gy- 
venamoji aplinka, o ne geopolitinė padėtis yra pirmasis 
tautinę individualybę formuojąs veiksnys. 

6. Istorinio likimo argumentas neduoda pagrindo 
lietuviškąją individualybę laikyti slaviškųjų ir germaniš- 
kųjų pradų sinteze, iš kurios galėtų išaugti slaviškai 
germaniškosios kultūros sintezė. Istorinis mūsų tautos 
likimas lietuviškąją individualybę josios viduje išlaikė 
gryną ir vienlypę. 

7. Analogija tarp Lietuvos ir Šveicarijos su Belgija 
yra išviršinė, nes ji yra paremta tiktai geopolitinės 
Padėties, o ne tautinių individualybių struktūros pana- 
šumų. į 

Nurodę šias prof. Šalkauskio koncepcijos  silpny- 
bes, mes jaučiame pareigos dar sykį pabrėžti kad 
pati lietuviškosios sintezės idėja pasilieka neišgriaunama. 
Ši idėja yra lietuvių tautos idealas ir siekimas. Prof. Šal- 
kauskis savo intuicijoje paregėjo šį idealą ir jį paskelbė 
lietuvių tautai. Be abejo, racionaliniame jo aiškinime ir 
įrodinėjime įsibrovė netikslumų ir silpnybių, Kurių neiš- 
vengia jokios idėjos aiškinimas ir įrodinėjimas. Mūsų 
tad uždavinys šiuos netikslumus -pašalinti ir silpnybes 
pataisyti. Todėl ir šios pastabos turi būti suprastos ne 
kaip pagrindinės prof. Šalkauskio idėjos paneigimas, bet 

kaip jos apkuopimas nuo ne visai pasisekusių aiškinimų 
ir įrodinėjimų. Duodami prof. Šalkauskio idėjai kiek 
kitokią interpretaciją ir ją nušviesdami kiek kitokiais 
įrodymais, mes manome atlieką garbingą mokslo už- 
davinį pratęsti tai, kas yra sukurta. Tai pažymėję, 
mes ir eisime prie pačios lietuviškosios kultūros proble- 
mos. 


III. LIETUVIŠKOSIOS INDIVIDUALYBĖS 
BRUOŽAI 


ĮVADAS. 
PRINCIPINĖS IR METODINĖS PASTABOS 


Anksčiau kalbėjome, kad tautinė kultūra visados kyla 
iš tautinės individualybės, kad fautinė kultūra yra tautinės 
individualybės objektyvizacija. Tai yra dėsnis, išplaukiąs 
iš pačios kūrybos esmės. Kultūrinė kūryba yra žmogaus ' 
ženklas, ir koks yra žmogus, toks yra ir šis ženklas. 
Bet jeigu taip, tuomet, norint suprasti tos ar kitos tautos 
kultūrą, visų pirma reikia suprasti tautinę josios indivi- 
dualybę. Tai yra būtinas metodinis kelias, kuris vieninte- 
lis yra realus ir vienintelis vaisingas. Bet koks atitrauk- 
tas spekuliavimas apie tautinę kultūrą be ryšio su tautine 
individualybė yra tuščias žaismas. Jis gali kartais pasi- 
sekti dėl intuityvinio įžvalgumo, Bet visados jis bus be 
konkretaus pagrindo. Todėl ir mes,eidami prie lietu- 
viškosios kultūros, būtinai turime prie jos eiti per lietuviš- 
kąją individualybę. Lietuviškosios individualybės analizė 
turės mums parodyti, kokia lietuviškoji kultūra yra ir 
kokia ji gali būti. Ji paaiškins mums kultūrinio mūsų 
gyvenimo apraiškas ir nurodys gaires ateities kūrybai. 

Tautinė individualybė yra tampąs dalykas. „Kiekvie- 
na tauta, — gražiai yra pasakęs Fr. Ratzelis,— yra nuola- 
tos kintąs kūnas“!. Ją keičia erdvė ir laikas, ją keičia 
pasaulėžiūra ir politika, ją keičia kultūros laipsnis ir 
gamtinės sąlygos. Be abejo, tautinės individualybės kiti- 
mas yra žymiai lėtesnis už asmeninės individualybės kiti- 
mą, nes ir tautos amžius yra ilgesnis už atskiro žmogaus 
amžių. Vis dėlto šitas kitimas yra žymus, ir po penkių 
šimtų metų tauta nėra tokia pati, kaip po penkiolikos šimtų 


' Anthropogeographie, 84 p. Stuttgart, 1921. 

metų. Ji yra ta pati, bet ji nebėra tokia pati. Kur yra 
gyvybė, ten yra kitimas, o kur yra kitimas, ten yra nuola- 
tinis sprogdinimas ir griovimas to, kas sena. Tauta ne 
tik yra. Tauta gyvena, todėl nuolatos atsinaujina. 

Šis faktas nubrėžia mums metodinį individualybei 
tirti kelią. Tautinės individualybės tyrinėjimas gali būti 
tiktai genetinis. Tiktai susekus tautos formavimąsi, galima 
suprasti ir josios dabartį. Tautos dabartis visados yra 
jos praeities išsiskleidimas ir jos ateities užuomazga. 
Todėl statinis tautinės individualybės aprašinėjimas čia 
netinka. Tampančio dalyko niekados negalima viso už- 
daryti į statinius rėmus. Jis išsprunka pačiu uždarymo 
metu. Statika gali sugauti tik dalį, tik tai, kas yra. Bet 
ji negali išaiškinti, kodėl ir kaip yra. Tuo tarpu be šių 
dviejų pagrindinių klausimų tautinės individualybės tyri- 
nėjimas nėra ir negali būti pilnas. Tautinė individualybė 
atskleidžia savo esmę ir savo bruožus tik tam, kas į ją 
žiūri tapsmo kategorijos atžvilgiu. 

Tyrinėjant tautinę individualybę konkrečiai, visados 
reikia atsakyti į du klausimus: 1) kas ją formavo ir 
tebeformuoja ir 2) kaip iormuoja. Kitaip sakant, reikia 
ištirti tautinės individualybės susidarymo veiksnius ir tą- 
jį būdą, kuriuo reiškėsi ir tebesireiškia šių veiksnių 
įtaka, Patys veiksniai savo skaičiumi ir bendra savo esme 
paprastai esti tie patys visoms tautoms. Bet savo veikimo 
būdu, savo santykiais vienas su antrų, išvidinė savo 
struktūra jie yra labai skirtingi. Šios skirtybės kaip tik 
ir padaro, kad kiekviena tautinė individualybė yra ne- 
pakartojama, originali, vienintelė. Todėl faktiškai tautą 
formuojančių veiksnių tyrinėjimas virsta specifinių jų 
ypatybių tyrinėjimu, tyrinėjimu tos specifinės įtakos, 
kuri sukūrė tautinę individualybę tokią, o ne kitokią. 

Šio straipsnio autorius savo disertacijoje „Tautiniame 
auklėjime“ (Kaunas, 1934) nagrinėjo tris tautų atsiradi- 
mo veiksnius: rasę, gyvenamąją aplinką ir istorinį likimą. 
Šiuos tris veiksnius jis trumpai minėjo ir pirmoje šio 
straipsnio dalyje. Vis dėlto, be šių veiksnių, pastarųjų 
metų studijos autoriui atskleidė dar ketvirtą pagrindinį 
veiksnį, būtent etnologinę struktūrą. Etnologinė struktūra 
yra tasai pirmykštis elementas, kuris glūdi dvasiniame 
tautos prade ir kuris daro nesąmoningos, bet stiprios 
įtakos visam tautos gyvenimui. Pirmykštis žmonijos tipas, 
kaip matysime vėliau, išsidiferencijavo į tris skirtingus 
tipus, kurie, vėliau besijungdami tarp savęs, davė įvairių 

įvairiausių išvestinių tipų. Etnologinė struktūra net yra 
svarbesnis veiksnys negu rasė. Rasė yra kūninis daly- 
kas. Etnologinė struktūra yra dvasinis dalykas. Rasė 
liečia Žmogų kaip gamtinį padarą. Etnologinė struktūra 
jį liečia kaip kultūros kūrėją. Iš rasės kyla fizinis tipas. 
Iš etnoioginės struktūros kyla kultūrinis tipas. Todėl 
jeigu jau rasę laikome vienu iš tautą formuojančių 
veiksnių, juo labiau tokiu veiksniu reikia laikyti etnolo- 
ginę jos struktūrą. Tautai nėra vis tiek, koks pirmykštis 
tipas glūdi jos gyvenimo gelmėse: ar jis yra vienas, ar 
jų yra keli, ar jie yra harmoningai susiderinę, ar vienas 
kuris vyrauja, o gal jų įtaka eina viena šalia kitos. 
Nuo vienokio ar kitokio etnologinio tipo priklauso ir 
vienoks ar kitoks kultūrinis tautos gyvenimas. Daugelis 
konkrečių tautinės kultūros apraiškų galima išaiškinti 
tik žinant, kokia yra etnologinė tautos struktūra. 
Etnologinės struktūros veiksnys žmogaus žinioje 
įsitvirtino tik po to, kai buvo pergalėtos evoliucionis- 
tinės etnologijos klaidos ir kai etnologija pasuko naujais 
keliais. Kultūristorinė etnologijos mokykla čia turi ne- 
pamirštamų nuopelnų. Tiesa, konkrečiais atvejais ji gali 
būti taisoma ir kritikuojama. Bet jos nustatyti pagrindiniai 
pirmykščio gyvenimo tipai šiandien jau baigia visiškai 
įsigalėti. Pagal juos yra tyrinėjamas ne tik primityvių 
žmonių gyvenimas, bet ir atskiros kultūros sritys, kaip 
kalba?, muzika“, ir atskiros kultūrinės problemos, kaip 
budizmas“, indoeuropiečiai", ir net visa žmonijos kultū- 
rOS sąranga“. Todėl autorius nemano nustebinti ką nors, 
jeigu jis šiuos tipus pritaiko ir tautinės individualybės 
tyrinėjimui, Tai yra tik natūrali išvada iš surasto kelio, 
kuriuo einant žmogaus protui atsiskleidžia dar neregėtų 
perspektyvų ir vaizdų. R. Thurnwaldas, vienas iš žy- 
miausių dabarties etnologijos 'astovų, nors ir nebūdamas 
specialiai kultūristinės mokyklos šalininkas, vertindamas 
šios mokyklos nuopelnus pastebi, kad, „svarbiausia, ji 
atkreipė dėmesį į istorines sajas, dėl kurių mes visą kultū- 


* Dr. Koppelmann. Die Sprache als Symptom der Kultur // Anth- 

ropos, 1926—1927, 

3 W. Danckert. Musikwissenschaft und Kulturkreislehre // Anthro- 
pos, „937. 

* W. Koppers. Budizmas pagal kultūros ratų mokslą // Soter, 
1925, 

5 W. Koppers. Die Indogermanenirage im Lichte der historischen 
Etnologie // Anthropos, 1935. 

5 W. Moock. Aufbau der Kulturen, Paderborn, 1937. 

rinį vyksmą paregėjome naujoje šviesoje. a pers- 
pektyvų pagilinime glūdi didžiausia jos reikšmė“'. Na- 
grinėjant tautinę individualybę genetiniu atžvilgiu, toksai 
istorinių perspektyvų pagilinimas turi pagrindinės reikš- 
mės. Šiai kodėl mes manome, kad etnologinės struktūros 
veiksnio įjungimas gali būti visai vaisingas. 

Be abejo, etnologinė struktūra nėra vienintelis ir 
pats svarbiausias veiksnys. Sykiu su juo tautą formuoja 
ir rasė, ir gyvenamoji aplinka, ir istorinis likimas. Bet 
einologinė struktūra stovi pačioje pradžioje. Ji yra net 
pirmesnė už rasę. Net galima teigti, kaip tai šiandien 
daro Claussas, Spannas, Menghinas, kad rasė yra ne kas 
kita kaip dvasinės žmogaus struktūros išraiška, arba, 
kaip Spannas yra pasakęs, įspausta kūne sielos istorija. 
Dvasinė pirmykščio žmogaus diferenciacija buvo pirmes- 
nė. Paskui ją ir dėl jos ėjo fizinė diferenciacija rasių 
pavidalu. Todėl Menghinas tris pirmykštes rases — 
jamanoidinę, junoidinę ir arktoidinę — kaip tik ir sieja 
su pačia pirmąja vos prasidėjusia etnologinių tipų di- 
ferenciacija“. Be to, kalbant apie tautinę kultūrą, rasinis 
veiksnys dar ir tuo nusileidžia etnologinės struktūros 
veiksniui, kad jis yra fizinis, vadinasi, kultūrai turįs 
tik netiesioginės reikšmės, gana tolimos ir gana neaiškios. 
Tuo tarpu etnologinė struktūra, būdama esmingai dvasinis 
dalykas ir esmingai liesdama žmogaus kultūrinę kūrybą, 
išeina pirmon eilėn ir visų pirma pasidaro reikšminga. 
Ją tad mes ir statome šalia gyvenamosios aplinkos ir 
istorinio likimo. 

Sitų trijų veiksnių vaidmenį lietuviškai individualybei 
suformuoti mes ir stengsimės čia ištirti. Visų pirma cha- 
rakterizuosime lietuvių tautos etnologinę struktūrą ir iš 
jos kylančius mūsų tautinės individualybės bruožus, pas- 
kui bandysime panagrinėti, kokios įtakos mūsų tautai 
turėjo jos gyvenamoji aplinka, toji erdvė, kuri yra mūsų 
tėvynė, ir galop koks vaidmuo šiame komplekse tenka 
mūsų istoriniam likimui, mūsų istorijai, kuri daugeliu 
atžvilgių buvo gana savotiška. Šitų trijų veiksnių įs- 
pausti mūsų tautinėn individualybėn bruožai kaip tik ir 
sudarys lietuviškąją dvasią, kuri kuria lietuviškąją kul- 
tūrą. 


7 Reailexikon der Vorgeschichte, VII, 118 p. 
5 Plg. Weltgeschichte der Steinzeit, 570—594 p. Wien, 1931. 

1. ETNOLOGINĖ LIETUVIŲ TAUTOS STRUKTŪRA 


a. Etnologiniai žmonijos tipai. Šiandien žmonijos 
gyvenimas yra nepaprastai įvairus. Jeigu net ir nekreip- 
tume dėmesio į kiekvieno asmens įvairybes, tai ir šiuo 
atveju dar rastume nepaprastą margumą tautų, kultūrų, 
rasių, tipų, struktūrų ir polinkių. Šiandieninės žmonijos 
istorija atskleidžia mūsų akims margų margiausią, ne- 
paprasto turtingumo ir grožio vaizdą. Atrodo, kad kaip 
gamta niekados nepasisotina augmenų ir gyvių įvairumu, 
taip istorija nepasisotina tautų ir kultūrų įvairumu. Tai 
yra visų mūsų patiriamas, pergyvenamas ir mus stebi- 
nąs faktas. 

Bet mes taip pat žinome, kad žmonijos gyvenimo 
pradžioje stovi vienas žmogus: viena pora. Tai yra ne 
tik Apreiškimo, bet ir specialiojo gamtos mokslo duo- 
menys. Šiandien gamtininkai, rodos, neabejoja, kad žmoni- 
ja yra kilusi iš vienos poros, kad dviejų ar kelių nepri- 
klausomai atsiradusių žmogaus porų teorija neišsilaiko. 
O jeigu taip, tuomet reikia be jokios abejonės sutikti, kad 
žmonijos gyvenimo pradžioje minėto šiandieninio įvai- 
rumo nebuvo, kad žmogus ir jo kuriama kultūra buvo 
vieninga. Bet, iš kitos pusės, reikia taip pat sutikti, kad ši- 
tas pirmykštis žmogus ir šita pirmykštė kultūra slėpė sa- 
vyje tam tikrų įvairių pradų, kurie vėliau išsidiferencija- 
vo atskirais antropologiniais ir kultūriniais tipais. Be šito- 
kios prielaidos šiandieninis įvairumas būtų neišaiškina- 
mas. Jeigu pirmykštis žmogus ir jo kuriama kultūra būtų 
buvę absoliučiai vieningi, jeigu jie nebūtų turėję savyje 
realių galimybių, realių užuomazgų išsidiferencijuoti, šian- 
dien mes neturėtume nei skirtingų žmonių, nei skirtingų 
tautų, nei skirtingų kultūrų. Žmonija būtų vieninga, užtat 
nuobodi ir neturininga, kaip neturiningas buvo pirmykštis 
gyvenimas. Reikia tad sutikti, kad 1) pirmykštis žmogus ir 
jo kultūra buvo vieningi ir kad 2) šitame vieningume glū- 
dėjo realios būsimų tipų užuomazgos, kurios vėliau išsis- 
kleidė. 

Tai yra grynai loginės prielaidos. Kultūros istorija, 
specialiai etnologija, šiuos teigimus kaip tik patvirtina 
konkrečiais duomenimis. Pirmykščių tautų tyrinėjimas 
parodė, kad seniausia iš mums žinomų kultūrų kaip tik yra 
vieninga. Ji dar nėra suskilusi į atskirus tipus nei antropo- 
loginiu, nei kultūriniu atžvilgiu. Tai yra vadinamoji pradi- 
nė, arba pagrindo, kultūra (Grundkultur), kai kurių vadi- 

nama dar pigmėjų (W. Schmidtas) arba medžio (O. Menghi- 
nas) kultūra. Neišsidiferencijavęs žmogiškumas, tuo pačiu 
ir kultūriškumas, yra pagrindinė šios kultūros žymė. Visų 
pirma šio žmogaus gyvenimas nėra išsidiferencijavęs pagal 
lyties principą ta prasme, kad čia nematyti nė vienos katros 
lyties persvaros. Čia lygiai yra ugdomi ir berniukai, ir 
mergaitės, čia vyras ir moteris turi lygias teises ir lygias 
pareigas, čia jie abu yra atsakingi už šeimos gyvenimą, 
Čia jie abu yra gerbiami savo vaikų. Toliau, šio žmogaus 
gyvenimas nėra išsidiferencijavęs pagal individo ir ben- 
druomenės principą. Čia dar nėra valstybės, kuri lenktų 
individą savo reikalui, čia nėra visuomeninių luomų ar kas- 
tų, čia yra tik šeima, kuri iš esmės nėra nei individualisti- 
nė, nei kolektyvistinė. Galop šio žmogaus gyvenimas nėra 
suskirstytas į laipsnius. Čia dar labai sunku pasakyti, koks 
veikimas priklauso gamtai, koks kultūrai ir koks religijai; 
kur prasideda teorinis veikimas, kur praktinis, o kur este- 
tinis; kur yra mokslas, kur dorovė, o kur menas. Čia visa 
yra viena, nepadalinta visuma, Technika ir ūkis, dora ir re- 
ligija, šeima ir valstybė — visa Čia yra sujungta nepalau- 
žiamu antgamtės primato ryšiu. Šitas simbiozinis žmonijos 
tipas stovi pradžioje ir yra seniausias iš visų mums žinomų 
gyventojų. W. Schmidtas net norėjo įrodyti, kad pigmėjai 
yra tikrieji mūsų protėviai. Šiandien Schmidto nuomonės 
etnologai nesilaiko. Bet visi sutinka, kad pigmėjai yra se- 
niausi žemės gyventojai. Net savo išvaizda šie žmonės yra 
panašūs į vaikus. P. Schebesta, kuris ilgus metus tyrinėjo 
Azijos ir Afrikos pigmėjus, teigia, kad jie sudaro „rasės 
atžvilgiu nediferencijuotą žmonijos vaikystės stadiją, tos 
žmonijos, kuri dar nebuvo suskilusi į rases"?. Kitoje vietoje 
Schebesta sako, kad pigmėjai yra „senos žmogaus liekanos, 
turinčios pagrindinės rasės vaikiškumo žymių“!?. Vadina- 
si, iš monogenetinės žmogaus kilmės einąs reikalavimas, 
kad žmogus ir antropologiškai, ir kultūriškai pradžioje 
būtų vieningas, yra visiškai patenkinamas. 

Bet jau šitoji pradinė kultūra slepia savyje diferencia- 
cijos užuomazgų. Pigmėjų kultūroje jau galima įžiūrėti tam 
tikrų išvidinių srovių, kurios linksta skaldyti šį pirmykštį 
vieningą gyvenimą. Vėlyvajame šio pradinio gyvenimo 
tarpsnyje pasirodo eskimoidų, tasmanoidų ir australoidų 
kultūros, kurios visos priklauso dar pradinei kultūrai, ku- 


? Anthropos, 660 p.. 1936. 
19 Ibid., 670 p. 

rios visos, iš viršaus žiūrint, atrodo dar nediferencijuotos, 
bet kurios savo nuotaika, savo polinkiais pradeda reikšti 
gilų pirmykščio žmogaus linkimą skaldyti savo būtį ir savo 
gyvenimą. Eskimoidų kultūra linksta į žvejybą ūkyje, į au- 
kojimą pirmonių religijoje, į patriarchalinę santvarką šei- 
moje. Tasmanoidų kultūra linksta į medžioklę ūkyje, į aš- 
trių įrankių gamybą ir pynimą technikoje, į poligamiją šei- 
moje. Australoidų kultūra, ligi šiol dar menkai teištirta, 
aiškiai linksta į augmenų rankiojimą ūkyje, į buožės, kir- 
vio, pleišto gamybą technikoje. Vadinasi, pirmykščio žmo- 
gaus dvasia jau pradeda skaidytis pagal tam tikrus tipus ir 
pagal juos formuoti išviršinį kultūrinį gyvenimą. Reikala- 
vimas, kad pirmykštis žmogus turėtų realių užuomazgų 
vėlesnei diferenciacijai, taip pat istoriškai yra patenkina- 
mas. 

Paskutiniame ledmečio tarpsnyje žmonijos išsivysty- 
mas padarė nepaprastą posūkį. Iš pradinės, arba pagrindo, 
kultūros jis perėjo į vadinamąją kamieno kultūrą (Stamm- 
kultur). Šitas posūkis turėjo begalinės reikšmės visam pa- 
saulio gyvėnimui, visai žmonijos pažangai tiek fiziniu, tiek 
dvasiniu atžvilgiu. Šio nepaprasto posūkio esmė yra ta, kad 
minėtos trys tendencijos, pradinėje kultūroje, apsireiš- 
kiančios eskimoidų, tasmanoidų ir australoidų kultūromis, 
aiškiai išsidiferencijavo ir sukūrė tris pagrindinius etnolo- 
ginius tipus: nomadinį, totemistinį ir matriarchatinį. Mate- 
rialinės kultūros atžvilgiu šitas posūkis reiškė neabejotiną 
pažangą. Dvasinės kultūros atžvilgiu pažanga čia buvo pa- 
daryta ta prasme, kad gyvenimas išėjo iš pirmykščio sim- 
biozinio tarpsnio ir pradėjo formuotis pagal atskirus prin- 
cipus, dažnai vienašališkai, kaip paprastai esti skaldymosi 
metu. O. Menghinas sako, kad šiuo metu žmonės patobulė- 
jo net rasiniu atžvilgiu ir kad šitą patobulėjimą iš dalies 
galima tikrai įrodyti, iš dalies bent atspėti!'. Žodžiu, čia 
įvyko nepaprastas žmonijos dvasios išsiveržimas ir forma- 
vimasis, kurio laimėjimais gyvena visi amžiai. 

Vėlyvajame kamieno kultūros tarpsnyje minėti trys ti- 
pai pradeda jungtis tarp savęs ir kurti tuo būdu ištisą eilę 
išvestinių, arba mišriųjų, kultūrų. O. Menghinas didžiulia- 
me savo veikale, apžvelgdamas akmens amžiaus pasaulinę 
istoriją, duoda didingą kultūrų susidarymo vaizdą. Čia ma- 
tyti, kaip protolitinės ir miolitinės kultūros vėliau virsta 
protoneolitinėmis kiaulių augintojų, raguočių augintojų ir 


"| Plg. op. cit., 600 p. 

jojamųjų gyvulių augintojų kultūromis, kaip šios vėliau 
pereina į miksoneolitines kaimo, miesto ir stepių kultūras, 
pasistūmėdamos tuo pačiu prie pat aukštosios kultūros var- 
tų. Vadinasi, tos pirmosios pirmykščio žmogaus tendenci- 
jos amžių eigoje išsiditerencijuoja atskirais viso gyvenimo 
tipais ir sukuria savotiškas, labai skirtingas kultūras. Baig- 
damas savo veikalą, Menghinas sako: „Kiekvienas, kuris 
ėjo plačiais šios knygos keliais, turėjo galingai pajusti vie- 
ną dalyką: aiškų istorinio vyksmo ryšį nuo pat pradžios 
ligi šios dienos. Tautybės vieningumu sujungta kultūra vi- 
sados auga iš kultūros, kalba visuomet iš kalbos, rasė vi- 
suomet iš rasės. Patį augimą, arba dinaminę vyksmo pusę, 
mes sunkiai galime pasekti. Dažniausiai mes turime ranko- 
se tiktai statines aplinkybes. Vis dėlto didžiosios linijos 
yra pakankamai aiškios, kad mums leistų pažinti, jog jau- 
nesnysis dalykas visados atsiranda iš senesniojo“!". Šios 
didžiosios linijos kaip tik mus ir-veda į tuos pačius pagrin- 
dinius etnologinius tipus, kurie susidaro iš pirmykščio 
žmogaus tendencijų ir kurie paskui savo ruožtu formuoja 
naujus mišriuosius tipus. Bet šiuose mišriuose tipuose pag- 
rindinės struktūros nežlunga. Jos tik jungiasi su kitomis, 
jos kinta savo formose, bet pagrindai jų pasilieka visados 
tie patys. Štai kodėl etnologai šiandien atseka, kokie pag- 
rindiniai tipai glūdi tos ar kitos tautos gyvenimo gelmėse. 
Šiandieninė žmonijos istorija yra apmesta lų minėtų trijų 
pagrindinių etnologinių tipų — nomadinio, totemistinio ir 
matriarchatinio, o alausta gyvenamosios aplinkos ir istori- 
nio likimo. Šių tipų kombinacijos, šių kombinacijų kitimas 
gamtos ir istorijos įtakoje sudaro kiekvienos tautos išvidi- 
nę struktūrą. Dėl to yra vienašališka istoriją aiškinti tiktai 
šių Minėtų trijų tipų kombinacijomis, nes, be jų, čia turi 
įtakos dar gyvenamoji aplinka ir istorinis likimas. Bet šalia 
palikti etnologinį veiksnį taip pat negalima, nes be jo žmo- 
nijos istorija, jos vieningumas ir joje randami tipai būtų 
nesuprantami. Kiekviena tauta yra labai sudėtingas kūri- 
nys. Vis dėlto.pagrindinės apmatų ir ataudų gijos galima 
iššifruoti, iššifruojant tuo pačiu ir svarbiausius tautinės 
individualybės bruožus. 

Minėtų trijų pagrindinių etnologinių tipų smulkiau čia 
mes necharakterizuojame. Tai mus nuvestų per toli nuo 
pagrindinės minties. Kiek šios charakteristikos bus reika- 
linga, mes jos duosime kalbėdami apie etnologinius lietų- 


12 Weltgeschichte der Steinzeit, 614—615 p. 

vių tautos pradus. Šiuo tarpu ius tik rūpėjo pabrėžti rca- 
lų istorinį šių tipų buvimą, jų jungimąsi tarp savęs ir iš šito 
jungimosi kylančias naujas kultūras. Tai pažymėję mes ir 
eisime prie lietuvių tautos, bandydami nustatyti, kokie pa- 
grindiniai etnologiniai tipai ir kaip jie susijungę glūdi lie- 
tuviškojo gyvenimo gelmėse. 

b. Etnologiniai tipai lietuvių lautos pagrinde. Lietuvių 
tauta kultūriniu kalbiniu atžvilgu priklauso indoeuropie- 
čių grupei. Ilgus laikus indoeuropiečių problema buvo ti- 
riama daugiausia lingvistiniu atžvilgiu. Vėliau Lingvistikai 
pagalbon atėjo archeologija ir antropologija. Galop prie jų 
prisijungė etnologija ir religijų istorija. Šitas perėjimas 
nuo grynai lingvistinio tyrinėjimo prie plataus kultūrinio 
buvo visiškai teisingas, nes kalba sudaro tik vieną kultūros 
elementą. Tuo tarpu indoeuropiečių problema, pasak 
W. Kopperso, yra „eine universalhistorische Angelegen- 
heit“"3, Platėjant tyrinėjimo atžvilgiams, tuo pačiu platėjo 
ir pats tyrinėjimo laukas. Lingvistika pasitenkino aprašo- 
muoju įvairių tautų kalbinio artimumo konstatavimu ir in- 
doeuropiečių protėvynės ieškojimu. Archeologija jau pa- 
sistūmėjo į materialinės kultūros sritis. Antropologija su- 
sidomėjo fiziniu indoeuropiečių tipu. Galop etnologija 
ir religijų istorija indoeuropiečių problemą pavertė kul- 
tūrine problema. W. Koppersas teisingai yra pasakęs, kad 
mums svarbiau yra žinoti, kas buvo tie indoeuropiečių pro- 
tėviai, kokiam kultūriniam tipui jie priklausė, negu žinoti, 
kur jie gyveno. 

Taigi kultūros istorija klausdama, kokiam kultūriniam 
tipui priklauso indocuropiečiai, konstatuoja, kad šiame 
kultūriniame komplekse vyrauja nomadinės kultūros bruo- 
žai. W. Koppersas, ieškodamas bendrų visoms indoeuro- 
piečių tautoms žymių, visų pirma jose randa „aiškiai per- 
sveriantį piemenų kultūros (hirtenkulturlichen) charakte- 
rį""*. Kitoje vietoj Koppersas teigia, kad indoeuropiečių 
kultūrai „negali būti paneigtas reliatyviai aiškus ir stiprus 
piemenų kultūros pradas“''. Šiam savo teiginiui įrodyti 
Koppersas nagrinėja indoeuropiečių ūkį,jų socialinį gy- 
venimą (šeimą, jos sudarymą, jos formas, jos gyvenimą), 
visuomeninę struktūrą ir jų religiją. Ūkio atžvilgiu indo- 
europiečiai yra buvę gyvulių augintojai. Šeimos atžvilgiu 


3 Anthropos, 3 p.. 1935, 
4 Op. cit., 6 p. 
IS Op. cit., 3 p. 

indoeuropiečiai yra patriarchalinio tipo, kuriame tėvas 
šeimą valdo, bet motina yra aukštai gerbiama. Romėnų šei- 
ma yra tipinga šios indoeuropiečių šeimos išraiška. Visuo- 
menės atžvilgiu indoeuropiečai linksta į statmeninę sant- 
varką, į aristokratinį valdymo būdą. Religijos atžvilgiu jie 
garbina, tarp kitų, ir vieną vyriausią Dievybę. Šitos žymės 
kaip tik ir leidžia indoeuropiečius, pasak Kopperso, be jo- 
kios abejonės laikyti priklausančius nomadiniam tipui. 

Todėl ir lietuvių tauta, būdama viena iš seniausių indo- 
europiečių atžalų, etnologinėje savo struktūroje turi aiškų 
ir stiprų nomadinį pradą. Tiesa, šitas pradas nėra grynas, 
kaip jis grynas nėra nė vienoje indoeuropietiškoje tautoje. 
Bet jis vis dėlto yra ryškus. Jo buvimą galima užčiuopti 
įvairiose lietuviškojo gyvenimo srityse. Jeigu imsime šei- 
mą, tai nomadinė šeima bus charakteringa: savo sudarymo 
forma (pirkimas ar vogimas žmonos), savo sąranga (tėvo 
teisė), vyriausiojo sūnaus pabrėžimu, ypatingu mergaičių 
skaistybės saugojimu. Visos šitos nomadinės šeimos žy- 
mės,daugiau ar mažiau ryškios, galima rasti ir istorinėje 
lietuvių šeimoje. Kaip rodo tautosaka, lietuviai žinoję pir- 
ktines ir vogtines vedybas. Lietuvių liaudies dainose šiai 
šeimos sudarymo formai medžiagos yra, atrodo, pakanka- 
mai. Savo sąranga lietuviškoji šeima taip pat turi nomadi- 
nių bruožų. Tėvo teisė čia yra aiškiai jaučiama. Tai nėra 
vyro teisė, kaip totemistinėje šeimoje, bet tėvo. Bet, iš ki- 
tos pusės, motina čia yra labai gerbiama. Jokios paniekos 
ar pažeminimo, kurį randame totemistinėse šeimose, lietu- 
viškoje šeimoje nematyti. Šios rūšies motyvų tautosaka, 
rodos, taip pat neturi. Vyriausiojo sūnaus pabrėžimas turto 
paveldėjime jaučiamas net mūsų dienomis. Kaip nomadinė- 
je kultūroje vyriausias sūnus paveldi tėvo vietą, valdžią 
ir bandas, taip lietuviškoje šeimoje vyriausias sūnus 
paprastai paveldi tėviškę. Ūkio forma čia yra pakitusi, 
bet apie tai vėliau. Mergaičių skaistybės saugojimas lietu- 
viškoje šeimoje buvo ypatingai stropus. Tai rodo mūsų 
liaudies dainos, vestuviniai papročiai ir istorijoje žino- 
mos bausmės už skaistybės praradimą. Vadinasi, šeimos 
gyvenimo kai kurie bruožai rodo, kad lietuvių tautoje no- 
madinio prado esama gana ryškaus. 

Jeigu imsime visuomeninį gyvenimą, tai nomadinis 
pradas bus charakteringas savo karingumu, savo ekspansy- 
vumu ir palinkimu į statmeninę visuomenės sąrangą. Štai 
kaip Fr. Kernas vaizduoja šiuo atžvilgiu nomadinę kultūrą: 
„Įpratęs valdyti nesuskaitomas bandas, perskrosti plačias 

lygumas ir patriarchališkai tvarkyti dideles gentis, sykiu 
nukariauti kaimyninius žemės dirbėjus, nomadas buvo pa- 
šauktas tapti kariuomenių vadu ir tautų viršininku. Mon- 
golų ir malajų-polinezų, semitų-hamitų ir proindogermanų 
tautos, traukdamos iš Azijos-Europos stepių, brovėsi į pla- 
čias žemės rutulio sritis kaip nukariautojų ir vikingų tau- 
tos“!, Sykiu su nukariavimais ir net prieš juos nomadinėje 
kultūroje atsirado luomų skirtumai. Nukariautojai virto 
valdančiaisiais, didikais, turtuoliais, nukariautieji pasidarė 
vergai, baudžiauninkai, skurdžiai ir tarnai. Socialinės nely- 
gybės nomadinėje kultūroje yra visiškai aiškios. Taikyki- 
me dabar šias žymes lietuvių tautai ir pamatysime, kad jų 
rasime gana daug. Visų pirma istorija mums konstatuoja 
didelį pradinį lietuvių karingumą, sujungtą su tolimomis 
kelionėmis ir su plėšimais. Tai yra tas pats bruožas, kurį 
Kernas, pasigaudamas Oppenheimerio, taiko nomadams: 
„Visų pirma jie apiplėšia vietos gyventojus, kaip meška 
apiplėšia bičių avilį!" Kultūrai kylant ir visuomenei orga- 
nizuojantis, šitos plėšikiškos ekskursijos virsta sisteminiais 
užkariavimais, plačiais žygiais ir didelių plotų valdymu. 
Lietuvių tautos istorijoje šitoks tarpsnis yra buvęs labai 
aiškus. Vytauto žygiai nuo Tannenbergo ligi Juodųjų jūrų 
buvo tikri nomado žygiai. Taip pat susikūrimas tuo metų 
luomų, aristokratijos iškilimas buvo ne kas kita kaip stat- 
meninės hierarchinės struktūros išraiška visuomeninio 
E srityje. Taip pat „Lietuvos statutas“, kurį prof. 

alkauskis vadina didžiausiu tautinės lietuvių civilizacijos 
paminklu iš pirmosios istorinio jų gyvenimo gadynės!“, 
yra nomadinės dvasios padiktuotas, nes nomadinė kultūra 
yra įstatymų kūrėja, kadangi jai reikia teisės normų tvar- 
kyti visuomeniniams luomams ir statmeninei sąrangai. 
Nomadinį žmogų net būtų galima pavadinti teisės žmogu- 
mi, tiek jame teisės instinktas yra jautrus. Romėnai, kaip 
ryškiausi nomadizmo atstovai tarp indoeuropiečių. patvir- 
tina šį dėsnį. 

Religijoje nomadinė kultūra yra charakteringa tikėji- 
mu į aukščiausią Dievą, kuris paprastai buvo laikomas dan- 
gaus Dievu. Pasak W. Moocko, šitas Dievas paprastai bū- 
davo ne kas kita kaip dangaus skliautų susimbolinimas!?, 


'5 Archiv fūr Kulturgeschichte, 7 p., 1927. 

"7 Op. cit, 7—8 p. 

"* Lietuvių tauta ir jos ugdymas, 32 p. Kaunas, 1933. 
9 Plg. Aufbau der Kulturen, 120 p. 

Bet apskritai nomadinės kultūros religija yra abstrakti. 
Dievas jų yra pergyvenamas daugiau kaip aukščiausias 
pasaulio tvarkytojas. Nomadų Dievas „nėra svečias, kuris 
šildosi prie židinio“, kaip sako viena indėnų dainelė. Taip 
pat nomadinei religijai yra charakteringa mitologijos ir 
stabų nebuvimas. Nomadai savo Dievo nevaizduoja ir sa- 
vo religinių pergyvenimų neišreiškia mitais. Jeigu dabar 
atkreipsime dėmesį į lietuvių religiją, turėsime pripažinti 
kai kurių panašumų. Be abejo, šiuo metu senovės lietuvių 
religija yra dar per mažai ištirta, kad būtų galima surasti 
konkrečių atitikmenų. Bet kiek žinoma, bendri bruožai yra 
panašūs. Visų pirma atrodo, kad Perkūnas buvo laikomas 
aukščiausiu Dievu ir sykiu buvo dangaus personifikacija. 
Taip pat lietuvių religija yra buvusi gana abstrakti: jos 
dievybės yra neryškios, patys principai migloti. Mitologi- 
jos mes beveik neturime..Neturime nė stabų. Visa tai lei- 
džia manyti, kad ir religijoje nomadinės kultūros bruožų 
vis dėlto esama, nors ši sritis, atrodo, yra gerokai palinkusi 
ir kito etnologinio prado įtakai. 

Vadinasi, kai imame šių visų žymių kompleksą ir jį ly- 
giname su nomadine kultūra, turime prieiti išvadą, kad šios 
žymės yra ne atsitiktinės, bet kilusios iš lietuvių tautos 
pagrinde glūdinčio nomadinio prado. Čia mes ėmėme tik 
šeimą, visuomenę ir religiją. Ūkį, techniką, meną palikome 
šalia, nes šios sritys, kaip netrukus matysime, 
atskleidžia mums kitą etnologinį lietuvių tautos pradą, bū- 
tent matriarckatinį. 

Indoeuropiečiai, besiskleisdami ir beužimdami naujas 
erdves, rado kai kur pirmykščių gyventojų, kuriuos nuka- 
riavo ir su kuriais susimaišė. Šitų gyventojų taip pat būta 
įvairių etnologinės struktūros atžvilgiu. Kas liečia Euro- 
pą, tai teigiama, kad prieš indoeuropiečius čia gyventa 
matriarchatinių tautų. M. Pankritius sako, kad „visose Euro- 
pos tautose galima rasti matriarchato pėdsakų“??. Matriar- 
chatinis pradas Europoje vyravęs jaunesniojo akmens am- 
žiaus ir senesniojo metalo amžiaus tarpsniuose. Šiuo metu, 
pasak Pankritius, „žmogų vaizduojančiame mene beveik 
be išimties pasirodo moteriški pavidalai'?!. Ir kaip tik dėl 
to Europos kultūra pralenkė kitas pasaulio kultūras, kad 
nomadai čia buvo šių matriarchatinių tautų pririšti prie 
žemės, nes kultūra gali kilti tik sėslioje tautoje. Šiuo at- 


* Anthropos, 879 p., 1930. 
2! Anthropos, 879 p., 1930. 

žvilgiu Moockas teisingai sako, kad nomadai „tik tada pa- 
rodo galią naujai kūrybai ir pakyla ligi aukštosios kultūros, 
kai jie yra ne per daug stiprus viršutinis pavergtos tautos 
sluoksnis. Be tokio apatinio svetimos kultūros pagrindo, 
į kurį jie galėtų išbandyti savo energiją, jie visados kultū- 
riniu atžvilgiu pasilieka piemenys, piemenys be kaime- 
nės“??. Europoje tokį sluoksnį suradę, prisirišę prie žemės, 
nomadai iš tikro sukūrė nuostabių dalykų, juo labiau kad 
nomadinės kultūros junginys su matriarchatine yra lai- 
mingiausias. 

Tokį pat junginį yra pergyvenusi ir lietuvių tauta. Jo- 
sios kultūriniame gyvenime matriarchatinio prado žymių 
yra kur kas daugiau ir kur kas ryškesnių negu nomadinio 
prado gal dėl to, kad šitos žymės labiau fiksuotos materiali- 
nėje ir estetinėje srityje. 

Ūkio atžvilgiu matriarchatinė kultūra iš esmės yra že- 
mės dirbėja. Žemę matriarchatinėje kultūroje dirba mote- 
ris. Ji yra žemės savininkė. Matriarchatinis ūkis yra šeimos 
ūkis, ne giminės, kaip totemistinėje kultūroje. Šiuo atžvil- 
giu lietuvių kultūroje yra bendrų dalykų su matriarchatine 
kultūra. Jau tik tas faktas, kad lietuviai yra žemdirbiai 
nuo pat seniausių laikų, juos jungia su matriarchatiniu pra- 
du, nes jokioje kitoje Kultūroje žemė nėra dirbama: nei no- 
madinėje, nei totemistinėje. Kas senojoje lietuvių kultū- 
roje dirbo žemę — vyras ar moteris, istorija negali duoti 
mums tikslių žinių. Vis dėlto kai kurie faktai rodo, kad mo- 
teris dalyvavo žemės darbe, tegul ir ne viena. Kai kurie 
dainų motyvai (linų rovimas) kalba už tai. Taip pat dar ir 
šiandien, pavyzdžiui, dzūkuose kai kur moterys su pjautu- 
vais pjauna javus. Tai yra aptrintos, bet gana charakterin- 
gos liekanos, rodančios į matriarchatinį lietuvių pradą. 

Technikos atžvilgiu matriarchatinė kultūra yra charak- 
teringa pynimo ir puodų žiedimo amatais (W. Koppersas). 
Trobesių forma yra keturkampė, sodybos yra gatvės pavi- 
dalo (Reihendorf). Šias žymes galima rasti ir lietuvių kultū- 
roje. Pynimas ir puodų žiedimas yra žinomas,kiek tik siekia 
istoriniai šaltiniai. Archeologiniai radiniai taip pat šį faktą 
patvirtina. Taip pat manoma, kad charakteringa lietuviško- 
ji troba ir senovėje buvusi keturkampė. Kai kas teigia, kad 
yra buvę ir apvalių šėtrų, kurios yra charakteringos no- 
madinei kultūrai. Jų buvimas nebūtų nuostabus, nes, kaip 
minėta, lietuviai yra ir nomadai. Bet faktas, kad būta ir ke- 


2 Op. cit, 84 p. 


turkampių, yra labai charakteringas. Sodybos santvarkos 
klausimas nėra aiškus. Reihendorfas yra randamas gana 
vėlai. Galimas daiktas, kad jis kilo iš ekonominio dvari- 
ninkų intereso, bet jis galėjo būti ir senųjų tendencijų iš- 
ryškinimas, 

Meno atžvilgiu matriarchatinė kultūra yra charakterin- 
ga linkimu stilizuoti geometrinėmis figūromis. Su stiliza- 
cija siejasi palinkimas į ormamentiką, kurioje augmenų 
motyvai turi aiškią persvarą prieš gyvulių motyvus. Šiuo 
atžvilgiu lietuvių liaudies menas yra visiškai matriarcha- 
tinis. Stilizacija yra viena iš charakteringiausių lietuviš- 
kosios ornamentikos žymių. P. Galaunė sako, kad „tikrai 
lietuviškoji augmenijos stilizacija dažniausiai yra tiek sa- 
votiškai sugeometrinta, kad tose formose vienos ar kitos 
augmenijos motyvo buvimą pasako tiktai liaudies tiems 
raštams vadinti vartojami žodžiai, bet ne pati jų forma“?š. 
Taip pat P. Galaunė sako, kad „augmenijos ornamento mo- 
tyvuose dažniausiai yra vartojamos gėlės... Taip apsčiai 
kur kitur vartojami ornamente gyviai (gyvuliai, žvėrys, 
paukščiai, žuvys ir kiti) lietuvių liaudies mene pasitaiko 
gan retai ir toli gražu nėra išplėsti į tokias savotiškas for- 
mas, kaip kiti ornamento motyvai"**. Vadinasi, estetinėje 
srityje lietuviai yra labiausiai išlaikę charakteringas mat- 
riarchatinio prado žymes. 

Šeimos atžvilgiu matriarchatinei kultūrai yra charak- 
teringa moters persvara, tėvo menka reikšmė, griežta 
monogamija. Šiuo atžvilgiu lietuviškoji šeima neturi ma- 
triarchatinių esminių bruožų (moters persvaros). Ji yra 
nomadinė. Vis dėlto lietuviškosios šeimos monogamija yra 
greičiausiai kilusi iš matriarchatinio prado, nes monogami- 
jos idėja visu griežtumu reiškiasi tik matriarchatinėje kul- 
tūroje. Totemistai yra poligamai iš prigimties, ir nomadai 
labai dažnai yra poligamai. Tuo tarpu matriarchatinė kultū- 
ra griežtai saugo monogamiją. Jeigu tad istorija poligami- 
jos lietuviškoje šeimoje neranda bent kaip papročio, reikia 
pripažinti, kad monogaminė lietuviškoji šeima greičiausiai 
bus liekana iš matriarchatinių laikų. Taip pat matriarchati- 
nė reminiscencija bus ir brolio vaidmuo šeimoje. Tiesa, šis 
vaidmuo istoriškai yra neryškus. Bet tautosakoje jo moty- 
vų esama nemaža. Mergelės kreipimasis į savo brolelį, kad 
jis ją vaduotų, kad ją lydėtų, kad ją apgintų, gali būti išaiš- 
kinamas tik matriarchatinės kultūros šviesoje. Matriarcha- 


23 Lietuvių liaudies menas, 26 p. Kaunas, 1930. 
* Op. cit., ibid. 

tinėje kultūroje iš tikro mergelės globėjas yra ne bernelis, 
bet brolelis. Be abejo, nomadinis pradas neleido broliui 
užimti vyro vietą šeimoje, kas yra įvykę grynose mMatriar- 
chatinėse kultūrose, Bet brolio vaidmuo vis dėlto pasiliko 
bent kaip tolimų laikų reminiscencija, 

Religijos atžvilgiu matriarchatinė kultūra yra charakte- 
ringa mėnulio mitologija, animizmu, sielų reinkarnacija 
ir protėvių kultu. Šiuo atžvilgiu senoji lietuvių religija, 
kad ir nedaug teištirta, turi aiškių matriarchatinių bruožų. 
Tiesa, mėnulio mitologijos mes beveik neturime. Bet užtat 
latviai mitologinių dainų apie mėnulį turi apie 100. Tai ro- 
do, kad mėnulis aisčių giminėje turėjęs nemažos reikšmės. 
Kad ši reikšmė sumažėjo lietuvių tautoje, galima aiškinti 
tuo, kad nomadinio prado persvara, kurioje lietuviai yra 
buvę žymiai anksčiau už latvius, ištrynė tautos sąmonėje 
mitologinius elementus, nes nomadai mitologijos neturi ir 
jos nemėgsta. Animizmas senojoje lietuvių religijoje pasi- 
rodo visu ryškumu. Santykiavimas su mirusiųjų dvasiomis 
yra ryški religinė matriarchatinės kultūros ir sykiu lietu- 
viškojo gyvenimo žymė. Lietuviai, kaip ir visa matriar- 
chatinė kultūra, aukojo vėlėms įvairių valgių, stengėsi 
jų neįžeisti arba jas permaldauti, sukūrė įvairių apeigų 
mirusiųjų kultui. Mūsų tautosaka knibždėte knibžda pa- 
sakojimais apie vėles ir apie jų santykius su gyvaisiais. 
Tai yra labai charakteringa ir labai ryški matriarchatinė 
žymė, nes animizmas pasitaiko tik matriarchatinėje kul- 
tūroje. Su animizmu siejasi ir reinkarnacijos idėja. Tiesa, 
- tokiu ryškiu pavidalu, pasiekusiu net filosofinės sistemos, 
kaip budizme, lietuvių religijoje reinkarnacija nepasi- 
taiko. Vis dėlto vėlių apsigyvenimas medžiuose, jų pasi- 
rodymas gyvulių pavidalais, vilkolakiai yra ne kas kita 
kaip vienas iš reinkarnacijos idėjos atžvilgių. Lietuviai 
tikėjo, kad vėlės grįžta i šį pasaulį apsivalyti. Tai ir 
yra reinkarnacijos esmė. Todėl ir šiuo atžvilgiu lietuvių 
senoji religija rodo aiškų matriarchatinį bruožą. Apie 
protėvių kultą lietuvių religijoje tikrų žinių neturime. 
Jeigu tikėsime L. v. Schrėderiu, kad animizmas yra kilęs 
iš protėvių kulto, tada reikės sutikti, kad šį kultą yra turėję 
ir lietuviai. Mickevičiaus „Vėlinės“ kaip tik alsuoja tokio 
kulto reminiscencijomis. 

Dar dvi žymės senąją lietuvių religiją jungia su ma- 
triarchatiniu pradu: moteriškųjų dievybių buvimas ir mer- 
gaičių dalyvavimas kulte. Nei totemistinėje, nei nomadi- 
nėje kultūroje moteriškųjų dievybių nėra, nes jos prie- 

šinasi pačiai šių kultūrų esmei. Totemistų dievybės yra 
visos vyriškos. Nomadų dievai taip pat yra vyriškos 
prigimties, nors nomadai nėra linkę dievus per daug 
specifikuoti. Tuo tarpu matriarchatinėje kultūroje dievy- 
bės yra moteriškos. Šios moteriškąs dievybės kaip tik 
vėliau yra patekusios į kitų kultūrų religiją. Bet jų 
kilmė- visados yra matriarchatinė. Dėl to ir lietuvių re- 
ligijoje moteriškųjų dievybių buvimas aiškiai liudija ma- 
triarchatinio prado buvimą. Tas pat yra ir su mergaičių 
dalyvavimu religiniame kulte. Jokia kita kultūra, išsky- 
rus mMatriarchatinę, moterų neįsileidžia į religines apei- 
gas. Totemizmui tarpininkas tarp Dievo ir žmonių abso- 
liučiai yra vyras. Nomadinėje kultūroje tokių tarpininku 
yra šeimos galva — tėvas patriarchas. Tik viena ma- 
triarchatinė kultūra savo kultą yra pavedusi moteriai. 
Todėl jeigu kurios nors tautos religijoje moteris dalyvauja 
kulte, yra visiškai aiškų, kad šitas dalyvavimas yra su- 
sietas su matriarchatiniu pradu. Be abejo, vaidilučių 
problema lietuvių istorijos dar nėra tinkamai išspręsta. 
Bet viena istorikams yra aišku, kad senovės lietuvių 
kulte moteris dalyvavo. Ir šitas vienas faktas yra pakan- 
kamas, kad lietuvių religiją galima būtų sieti su ma- 
triarchatine kultūra. 

Taigi vėl turime ištisą kompleksą kultūrinio gyveni- 
mo žymių, kurios lietuviams yra bendros su matriarcha- 
tine kultūra, Jeigu čia būtų rasta tik viena kita žymė, 
galima būtų manyti, kad tai yra skoliniai. Bet kai turime 
prieš akis ištisą šių žymių kompleksą, ištisą jų sistemą, 
skolinimo hipotezė atkrinta ir belieka sutikti, kad lietu- 
vių etnologiniame pagrinde šalia nomadinio glūdi ir ma- 
triarchatinis pradas. 

Etnologinė lietuvių tautos struktūra tuo būdu suside- 
da iš dviejų pagrindinių pradų: iš nomadinio, kuris yra 
bendras visoms indoeuropiečių tautoms, ir iš matriarcha- 
tinio, kuris yra atėjęs iš senųjų lietuviškosios teritori- 
jos gyventojų. Be abejo, labiau pagrįsti šių abiejų pradų 
buvimą reikėtų nemažai konkrečių duomenų iš istori- 
jos, tautosakos, archeologijos ir religijos istorijos. Bet 
tai susprogdintų šio straipsnio rėmus. Šiuo tarpu mes 
tik konstatavome tai, kas yra. aiškiai žinoma, plačiau 
šių „duomenų neaiškindami ir jų nenagrinėdami. Bet jau 
ir šiė pliki faktai pakankamai ryškiai rodo, kad nei 
nomadinio, nei matriarchatinio sprė09 lietuvių tautoje 
paneigti negalima. 


456 


Čia galima daryti priekaištą, kad šie pradai gali būti 
rasti daugybėje Europos tautų, todėl jie nėra specifiškai 
charakteringi tik lietuviams. Tai yra visai tiesa. Visos 
Europos tautos yra nomadinės — net estai, suomiai ir 
vengrai, kurie nepriklauso indoeuropiečiams, bet kurie 
priklauso nomadinės kultūros rytų grupei, apimančiai 
visus ugrofinus. Taip pat, kaip matėme iš Pankritius 
teigimo, visose Europos tautose galima rasti matriar- 
chato pėdsakų, nes Europa Besibaigiant ledmečiui buvo 
apgyvendinta matriarchatinių tautų. Šiuo atžvilgiu pačių 
pradų buvimu lietuviai nesiskiria nuo kitų Europos tautų. 
Bet tai dar nereiškia, kad ši etnologinė struktūra nebūtų 
turėjusi įtakos lietuviškajai individualybei formuotis. 
Visos Europos tautos turi savyje nomadinį ir matriarcha- 
tinį pradus, bet kiekviena juos turi kitaip. Šių pradų 
santykis tautos gyvenime, jų susiderinimas, jų apimtis kie- 
kvienoje tautoje yra kitokie. Šitos tad skirtybės kaip 
tik ir daro skirtingos įtakos tautinei individualybei. Pa- 
čių vienodų pradų buvimas dar nerodo, kad ir jų įtaka 
turėtų būti visiškai vienoda. Etnologinės struktūros vaid- 
muo tautinei individualybei formuoti reiškiasi ne tik per 
pačius pradus, bet ir per šių pradų būseną. Tautą formuoja 
ne tik etnologinės struktūros „kas“, bet ir „kaip“. Ir 
šis „kaip“ sudaro tas specifines skirtybes, kurios vieną 
tautinę individualybę skiria nuo kitos. Todėl konstatavę 
etnologinius lietuvių tautos pradus, mes dabar kaip tik 
ir turime panagrinėti jų būseną ir veikseną. 

e. Einologinių tipų įtaka lietuviškajai individualybei. 
Pirmas klausimas, kuris tenka išspręsti kalbant apie et- 
nologinių tipų įtaką lietuviškajai individualybei, yra šių 
pradų santykiavimas tarp savęs. Nėra abejonės, kad mes 
turime savo tautos pagrinduose nomadinį ir matriarcha- 
tinį pradus. Bet kaip šie pradai vienas su antru san- 
tykiuoja? Jeigu imsime, pavyzdžiui, rusų tautą, galėsime 
aiškiai pastebėti, kad joje vyrauja matriarchatinis pradas. 
Rusų tauta niekados nėra pergyvenusi kiek intensyvesnio 
nomadinio periodo. Jeigu imsime vokiečių tautą, vėl 
lengvai galėsime pastebėti, kad joje vyrauja nomadinis 
"pradas. Vokiečių tauta niekados nėra pergyvenusi kiek 
intensyvesnio matriarchatinio tarpsnio. Pankritius net tei- 
gia, kad matriarchatinis pradas germanuose yra silpniau- 
sias iš visų Europos tautų??. Tuo tarpu kai žiūrime į lietu- 
NTA ALTEA 

25 Pig. Anthropos, 879 p., 1930. 

vių tautą, Mums neįmanoma pasakyti, katras pradas vy- 
rauja. Mes savos istorijos pradžioje, kaip buvo minėta, 
apreiškėme nepaprastą karingumą, visuomeninį ekspansy- 
vumą, plačius užsimojimus kitus nukariauti bei valdyti, 
sukurti jiems įstatymus, sukurti visuomeninę statmeninę 
aristokratinę santvarką. Mes žygiavome per plačius 
plotus, ir šie plotai mus labiau žavėjo negu dvasinės 
kultūros institucijos. Tai buvo labai intensyvus nomadinis 
mūsų istorijos tarpsnis. Vytautas yra šio tarpsnio sim- 
bolis, išreiškėjas, bet sykiu — ir pabaiga. Vėliau, priė- 
mus krikščionybę, mus užgožė svetimieji su savo kultūra. 
Mes praradome ne tik plačius savo valstybės plotus, bet 
ir pačią valstybę, ir pačią laisvę. Mūsų visuomeninė 
santvarka iširo, mūsų kitiems parengti įstatymai buvo 
užmiršti. Mes vergavome ištisus amžius, klusnūs, nuo- 
lankūs, graudžias dainas dainuodami, Pora bandymų sukilti 
buvo ne mūsų, bet lenkų parengti. Mes tik prie jų prisi- 
dėjome — ir iai nelaimingai. Bei mes nepamiršome savos 
kalbos, savų papročių, neatsisakėmeę nuo savos žemės mei- 
lės, neišbėgiojome negalėdami pakęsti svetimųjų jungo. 
Emigracija prasidėjo tik labai vėlai. Mūsų tauta virto 
mase be vadų, be struktūros, be teisės sąmonės. Bet 
šitoji masė buvo nepergalima ir nepalaužiama savo viduje. 
Tai buvo intensyvus matriarchatinis mūsų istorijos perio- 
das. Jo nesame išgyvenę ligi pat šių dienų. 

Katras tad pradas mumyse vyrauja: nomadinis ar 
matriarchatinis? Nė katrąs! Juodu abu yra gyvi, juodu 
abu daro įtakos, bet juodu abu eina šalia vienas antro 
arba paskui vienas antrą. Mūsų gyvenimo istorija aiškiai 
liudija, kad mes nesame sukūrę sintezės pačiuose savo 
lautinės individualybės pagrinduose. Tokie staigūs ir 
priešingi istorijos pasikeitimai, kokių yra regėjusi mūsų 
tauta, yra galimi tik tokioje žmonių grupėje, kuri nėra 
valdoma vieno kurio principo, bet kuri savo viduje, 
savo dvasioje dar tebėra blaškoma nuo vieno prado prie 
kito. Kad susmuktų tokia milžiniška valstybė, siekusi nuo 
Baltijos ligi Juodųjų jūrų, susmuktų po tokių nepaprastų 
pergalių, kaip ties Griunvaldu, susmuktų be jokių ypatin- 
gų išviršinių katastrofų ir per tokį palyginti trumpą 
laiką, iš tikro reikia kažkokio pasikeitimo pačios tautos 
dvasioje. Žinant, kad matriarchatinis pradas lietuvių tau- 
toje yra labai stiprus, nes ryškiau regimas visose kultū- 
ros srityse, taip pat žinant, kad matriarchatinė dvasia 
nemėgsta jokių ypatybių, ypač visuomeninėje srityje, 

kad valstybės ji nemoka kurti, o tuo labiau valdyti, 
galima jau iš anksto spėti, jog valstybinė lietuvių ekspan- 
sija bus tik laikinė, nes ji neturi atramos tautos dvasioje. 
Iš kitos pusės, kad per gana trumpą laiką emigruotų 
ištisas trečdalis tautos, emigruotų į visas pasaulio šalis, 
emigruotų tuo metu, kada susisiekimo priemonės dar 
buvo labai sunkios, ir kad šie emigrantai tuojau — 
vienos kartos atstumu — pralenktų pasilikusius metropoli- 
joje savo tautiečius, reikia, jog tautoje didžių žygių ir 
plačių užsimojimų dvasia būtų gyva, jog troškimas lais- 
vės, didybės ir turto būtų gana didelis. Didžiulės vals- 
tybės praradimas ir didžiulės žmonių masės išmetimas už 
savo kontinento ribų yra tokie faktai, kurie mūsų isto: 
riosolijai turi pirmaeilės reikšmės ir kurie rodo, kad iš 
tikro mes esame nei tikri nomadai (šiuo atveju 4nes 
šiandien valdytume visus gudus), nei Likri matriarchati- 
ninkai (šiuo atveju mūsų būtų ne du, bet penki ar dau- 
giau milijonų). Mes esame junginys iš šių dviejų pradų, 
bet junginys tik išviršinis, nesusintetintas (sintezės 
atveju mes būtume aukštos kultūros ir turėtume visą 
etnografinę lietuvių gyvenamą teritoriją). Nevienodumas 
ir priešginybių neišlyginimas mūsų viduje padaro nelygų 
ir mūsų tautos gyvenimą. „Lietuva yra istorinių pa- 
radoksų šalis“,— pradeda prof. Šalkauskis savo veikalą 
„Sur les confins de deux mondes“ (25 psl.). Tai yra labai 
teisinga charakteristika. Lietuva yra istorinių paradoksų 
šalis dėl to, kad jos tautinė individualybė yra para- 
doksali. Kai istorinis likimas sujungs minėtus etnologi- 
nius pradus į organišką vienetą,.kai mes savyje pradėsime 
gyventi vieningą gyvenimą, tuomet paradoksai išnyks 
iš mūsų gyvenimo ir tuomet lietuvių tauta pradės tre- 
čiąjį savo istorijos tarpsnį, savo tautinį renesansą. 
Antras klausimas, kurį tenka čia išspręsti, yra minėtų 
etnologinių pradų įspausti bruožai tautinėn mūsų indivi- 
dualybėn. Etnologiniai pradai prasiveržia į gyvenimo 
paviršių per tautinę individualybę. Todėl jie savaime 
ją formuoja ir joje palieka pastovių žymių. Kokios yra 
šios žymės ir kaip jos reiškiasi mūsų gyvenime? 
Nomadinis pradas yra palikęs mūsų tautinėje indi- 
vidualybėje atlaidumą santykiuose su svetimų tautybių 
žmonėmis. „Kai karingas nomadas,— sako W. Moockas,— 
pavergia tautas, jis jas arba visiškai išnaikina, arba palieka 
joms ne tik fizinį, bet ir kultūrinį savą jų gyvenimą, nes 
jis žino, kad avies negalima paversti galvijų, todėl ir 
svetimos tautos negalima įtraukti į jai nesavą, vadinasi, 

nugalėtojo kultūrą“? Atila ėjo pirmuoju keliu, romėnai 
antruoju. Lietuvių elgesys šiuo atžvilgiu buvo panašus į 
romėnų elgesį. Nukariautoms tautoms jie visiškai palik- 
davo jų kultūrinį ir tautinį gyvenimą, net patys persi- 
imdami šio gyvenimo formomis. Šitas atlaidumas, kyląs iš 
tėviško nomadinio instinkto, iš noro auginti ir liuobti, 
pasiliko tautinėje mūsų individualybėje net ligi šios 
dienos. Mes nelietėme istorijoje užkariautų tautų, mes 
neliečiame nė mūsų viduje gyvenančių svetimų tauty- 
bių žmonių. Mes jiems paliekame visišką laisvę. Jie 
paėmė mūsų šalias pramonę, prekybą, amatus, jie apgy- 
vendino mūsų miestus. Mes į juos žiūrėjome ir tebežiūrime 
iš aukšto, kaip tinka kilniems nomadams. Mes juos net 
niekiname, laikydami mūsų tarnais. Tai yra nomadinio 
prado įspausta žymė. Be abejo, mums patiems daugeliu 
atžvilgių ji kenkia. Bet, iš kitos pusės, mūsų tautą ji 
padaro sugyvenamą. Mūsų valdžion paimti kraštai arba 
pas mus apsigyvenę svetimi žmonės dažnai jaučiasi net 
geriau negu savo tėvynėje. 

Matriarchalinis pradas yra palikęs tautinėje mūsų in- 
dividualybėje prisirišimą prie žemės. „Augmenų auginto- 
jas, — sako W. Moockas,— yra susijęs su žeme, kurią jis 
dirba. Jame atbunda dirvos meilė... Jo patriotizmas 
yra tėviškės meilė... Jis net nusilenkia užkariautojui 
ir jam paklūsta, kad tik galėtų pasilikti jam brangioje 
vietoje“*'. Šitas bruožas yra aiškus lietuviškoje indivi- 
dualybėje. Lietuvis myli žemę, myli savo dirvą, myli 
ją ne utilitariškai, bet mistiškai estetiškai. Jis gali šią 
žemę apleisti ekonominiu atžvilgiu, bet jo sieloje ji 
pasilieka įsisiurbusi ligi pat šaknų. Mūsų tautosakoje 
ir literatūroje šitokių žemės meilės motyvų būtų galima 
rasti nemaža. Nemaža šios meilės matyti ir praktikoje. 

Žemės meilė turi savyje ir gerų, ir blogų pusių. 
Įaugęs į savą žemę, žmogus darosi stiprus, nepalaužia- 
mas, o tauta neišraikinama. Šiam bruožu mes turime 
būti dėkingi, jeigu, ilgus amžius būdami svetimųjų poli- 
tinėje valdžioje ir kultūrinėje įtakoje, vis dėlto išlikome 
beveik nepaliesti savo tautybėje. Lietuvių tauta yra nenu- 
tautinama. Ji gali netekti savo kalbos (kalba nesudaro 
tautybės esmės), bet jos suaugimas su žemę“ palaiko 
jos tautinę dvasią ir etninį tipą. Svetimųjų spaudžiami ir 

neturėdami savo aukštesnės kultūros, mes ilgus šimtme- 
čius išsilaikėme nenutautėję. Tuo tarpu mūsų emigran- 
tams užteko dviejų kartų, kad jie pasikeistų ir savo 
kalba, ir savo mąstysena, ir net fiziniu savo tipu. Ati- 
trūkimas nuo žemės lietuvį žudo labiau negu ką kitą. 
Bet šitas instinktyvus prisirišimas prie žemės turi ir blogų 
pusių. Vieną jų jau yra iškėlęs Moockas aukščiau cituo- 
tuose žodžiuose, būtent su žeme suaugę žmonės lengviau 
pasiduoda pavergiami ir esti klusnūs pavergėjams. Iš- 
naikinti tokius žmones yra nepaprastai sunku. Bet lengva 
juos pavergti. Lietuvių gyvenimas parodė, kad iš tikro 
mus lengva pavergti. Mes priešinamės tik tada, kai iš 
mūsų kas nors bando atimti žemę. Tada mes ginamės 
ligi mirties. Bet jeigu žemė yra paliekama, atsparumas 
pasidaro menkas, ir svetimųjų pergalė ateina be didesnės 
kovos. Toliau, mūsų gyvenimas vergijoje taip pat buvo 
labai klusnus. Bandymas priešintis, neklausyti, sukilti 
reikalauja atitrūkimo nuo žemės. Lietuviui tai yra beveik 
nepakeliama. Jis sukyla tik blogiausiu atveju, tik tada, 
kai jo žemė yra kokiu nors būdu paliečiama, bet sukyla 
gaivalingai, be plano, sukyla iš instinktyvaus pykčio, 
todėl retai kada laimi. Lietuviai ne dėl to pasidarė nuolan- 
kūs ir klusnūs, kad buvo pavergti, bet jie kaip tik dėl to 
ir buvo pavergti, kad suaugimas su žeme juos vertė 
nesipriešinti. Be abejo, vergija šitą įgimtą bruožą tik 
dar labiau sustiprino. 

Antras neigiamas žemės meilės bruožas yra jūros ne- 
mėgimas. Šis bruožas apsireiškia tik tam tikroje geogra- 
finėje padėtyje. Jeigu žemę mylinti tauta nesiekia jūros, 
šis neigiamas bruožas neturi jokios reikšmės. Bet jis 
pasidaro kenksmingas, jeigu tokia tauta susiduria su jūra. 
Lietuvių gyvenamoji aplinka yra tokia, kad ji jau nuo 
neatmenamų laikų gyvena Baltijos pajūryje. Savo metu 
lietuviai matė ir Juodąsias jūras. Bet niekados lietuvio 
širdyje didesnės simpatijos jūrai nėra buvę. Visas Lietuvos 
gyvenimo centras telkėsi kontinente, toli nuo jūros, o 
pajūris visais laikais buvo apleistas: iš dalies gyvenamas 
svetimųjų, iš dalies nutautęs. Nei Lietuvos valdovai, nei 
pati tauta nesiveržė į jūrą, kad pro ją išeitų į pasaulį, 
kaip kad yra darę kitos tautos. Lietuviai veržėsi į žemyną, į 
Ukrainos stepes, į miškus, nes jūra yra žemės priešginy- 
bė. Lietuvių taula esmingai yra žemės tauta. Todėl ji 
savo istorijoje neapvaldė jūros. Todėl ji savo nepriklau- 
somo gyvenimo metu jūros neišnaudojo. Todėl ji šios 

jūros beveik visiškai neteko. Jūra yra atdarų galimybių 
simbolis. Bet žemės tauta realybės nemėgsta keisti gali- 
mybe. Žemė yra realybė. Todėl ji ją saugo ir ja rūpinasi. 
Be abejo, aukštos kultūros tautai toks neigiamas instink- 
tyvus nusistatymas yra labai kenksmingas. Bet mūsų 
tautoje jis yra faktas, turįs reikšmės mūsų kultūrai ir 
mūsų visam gyvenimui. Mūsų gyvenimas yra valdomas 
telūrinio principo. 

Šitie tad du bruožai — allaidumas svetimiems ir žemės 
meilė — yra įspausti mūsų tautinėn individualybėn etnolo- 
ginės mūsų struktūros. Tokių įspaudų dar galima būtų 
surasti ir daugiau: ryžtingumas ir drąsa, abejingumas ir 
laukimas, susižavėjimas ir delsimas ir t.t. Bet visi šitie 
bruožai, tegul jie ir turi savo šaknis etnologiniuose 
praduose, jau yra gerokai pakeisti gyvenamosios aplin- 
kos ir istorinio likimo. Todėl apie juos geriau bus kalbėti 

. vėliau, nagrinėjant minėtus pastaruosius veiksnius. Cha- 
rakterizuoti tautinę individualybę yra labai sunku. Todėl 
čia renkamės tik tuos bruožus, kurie yra ryškiausi ir kurie 
turi specilinių esminių santykių su etnologine lietuvių 
tautos struktūra. Tuo tarpų  šitoji struktūra noma- 
dine savo puse padarė, kad mes esame atlaidūs svetimie- 
siems, todėl sugyvenami ir net apgaudinėjami; matriarcha- 
line savo puse ji padarė, kad mes esame suaugę su 
žeme, todėl nenutautinami, bet užtat pavergiami ir bėgą 
nuo jūros. Tai yra etnologiniai lietuviškosios indivi- 
dualybės bruožai. 

Be jų, lietuviškoji individualybė turi bruožų, kuriuos 
jai yra įspaudusi gyvenamoji aplinka, vadinasi, toji erdvė 
su visa gamtine sąranga, kuri sudaro mūsų tėvynę. Josios 
įtakos nagrinėjimas kaip tik ir bus tolimesnis mūsų užda- 


vinys. 
**x* 


Esame minėję, kad tautinės individualybės bruožus 
sukuria trys pagrindiniai veiksniai: elnologinė tautos 
struktūra, gyvenamoji tautos aplinka ir istorinis tautos 
likimas. Anksčiau („Židinio“ 7 nr.) nagrinėjome etnologi- 
nę lietuvių tautos struktūrą ir iš jos kylančius tautinės 
mūsų individualybės bruožus, būtent atlaidumą santykiuo- 
se su svelimų tautybių žmonėmis ir prisirišimą prie 
žemės. Dabar iš eilės mums tenka eiti prie gyvenamosios 
aplinkos veiksnio ir patyrinėti, kokia yra lietuvių tautos 
gyvenamoji aplinka ir kokius bruožus ji kildina tautinėje 
mūsų individualybėje. 

2. GYVENAMOJI LIETUVIŲ TAUTOS APLINKA 


a. Gyvenamoji aplinka ir jos veiksniai. Antropologas 
Eickstedtas yra suformulavęs griežtą dėsnį, kurį kartoja 
beveik visi tautų psichologai, kad „jokia hominidų forma 
negali nebaudžiamai palikti gimtosios savo aplinkos“. 
Tai reiškia, kad ir žmogus, kuris yra aukščiausia homini- 
dų išsivystymo lytis, yra tiek susijęs su savo prigimta 
ir gyvenama aplinka, jog be skriaudos savai būtybei 
šios aplinkos palikti negali. Žmogus yra padaras ne tik 
Dievo, ne tik paties savęs, bet ir jį supančios gamtos. 
Jau pačioje Genezės pradžioje simboliškai yra išreikš- 
tas amžinas ir ontologinis žmogaus ryšys su žeme: Dievas 
į molio gabalą įkvepia gyvybės kvapą ir tokiu būdu suku- 
ria žmogų. Tasai gyvybės kvapas, toji amžinoji dvasinė 
siela gyvena ir veikia molio gabale, vadinasi, gamtos 
dalelėje. Žmogaus siela įeina į gamtą, įeina į kūną ir 
tuo pačiu darosi palenkta gamtos įtakoms, gamtos dės- 
niams, josios išsivystymui ir smukimui. Gyvenamoji 
aplinka yra tiesioginis žmogaus susidūrimas su gamtiniu 
pasauliu, todėl! ši aplinka kaip tik ir turi didžiausios žmogui 
reikšmės. Hassingeris sako, kad „žemės erdvės prigimtis 
ne tik atsitiktinai, pavyzdžiui, pirmykščiais įvykiais, turi 
įtakos istoriniam vyksmui, bet kad ji visur ir visados 
pastovia erdvės ypatybių ir jos padėjimo įtaka apsprendžia 
žmogaus gyvenimą ir jo pergyvenimus" . 

Kas čia pasakyta apie žmogų skyrium, tas tinka ir 
žmogaus bendruomenėms, pirmoje eilėje tautai. Tauta dar 
labiau yra susijusi su savo gyvenama aplinka negu atski- 
ras žmogus, nes aplinka yra viena iš tų jungčių, kurios 
atskirus individus suveda vienybėn ir kurios sukuria 
gamtinį vienetą. Tarp tautinės bendruomenės ir gyvena- 
mosios aplinkos visados yra organinis ir glaudus ryšys. 
Tėvynės pasiilgimas, arba nostalgija, yra pasiilgimas ne 
tiek žmonių, kiek tėvynės gamtos: miškų, kalnų bei 
kalnelių, upių, ežerų, dangaus mėlynės, saulėlydžio, ap- 
skritai visos aplinkos, su kuria žmogus yra suaugęs ir 
kurią palikęs jis jaučiasi palikęs savo paties dalį“. 

Šitas žmogaus ir tautos ryšys su gyvenamąja aplinka 
buvo pastebėtas jau gilioje senovėje. Jau Hipokratas 


! Geographische Grundlagen der Geschichte, 8 p. Freiburg i. Brsg., 


1931. 
2 Pig. W. Hellpach. Geopsyche, 218—219 p. Leipzig, 1935. 

savo veikale „Apie orą, vandenį ir vietą“ yra palikęs 
nemaža pastabų apie aplinkos įtaką žmogui ir jo gyveni- 
mui. Taip pat Tukididas ir Herodotas savo istoriniuose 
raštuose ne kartą mini gamtos reikšmę istoriniams įvy- 
kiams bei jų išsisprendimui. Naujaisiais laikais Fr. Raize- 
lis („Anthropogeographie“, Stuttgart, *1922), J. Brunhes 
(„La gėographie humaine“, Paris, 1919), El. Reclus („L'ho- 
mme et la terre") toli pastūmėjo mintį, kad žmogus ir 
jo gyvenimas yra, be kito ko, ir aplinkos padaras. Tautų 
ryšį su gyvenamąja aplinka yra tyrinėjęs W. He!lpachas 
savo veikaluose „Geopsyche“ (Leipzig, 1935) ir „Einfūh- 
rung in die Vėlkerpsychologie" (Stuttgart, 1938). Šiandien 
bandoma net filosofiškai nagrinėti gyvenamosios aplinkos 
įtaką žmogaus gyvenimui (plg. P. H. Schmidt. Philoso- 
phische Erdkunde, Stuttgart, 1937). Net atskiri gyvenamo- 
sios aplinkos veiksniai, kaip klimatas (plg. A. Missenard. 
L'homme et le climat, Paris, 1937), kraštovaizdis, pati 
žemė, susilaukia vis didesnio susidomėjimo ir specialių 
tyrinėjimų. Tiesa, čia dar daug reikia padaryti, ypač kiek 
šis darbas liečia atskirus gyvenamosios aplinkos tipus. 
Mes maždaug tikrai žinome, kad gyvenamoji aplinka 
turi didelės reikšmės tautos individualybei formuotis. Bet 
dar tebėra sunku pasakyti apie konkrečios aplinkos įtaką 
konkrečiai tautai.. Atskirų tautų tyrinėjimas jų gyvena- 
mos aplinkos atžvilgiu dar yra tiktai pradėtas. Vis dėlto, 
pasinaudojant bendrais patyrimais, galima šiandien jau 
charakterizuoti atskiras tautas, nors ir labai bendrais 
bruožais. š 

Gyvenamoji aplinka nėra vieningas veiksnys, kuris 
formuoja tautinę individualybę. Ji yra ištisas veiksnių 
kompleksas, kuriame išsiskiria keletas centrinių elementų, 
aplinkui kuriuos telkiasi visi kiti. Hassingeris mini šešetą 
tokių veiksnių: oras, šviesa, šiluma, vanduo, maistas, 
žemė. Hellpachas visus šiuos dalykus suveda į keturias 
kategorijas: oras, klimatas, žemė ir kraštovaizdis (Land- 
schaft). Atrodo, kad toksai smulkus suskirstymas galima 
suvesti į dar stambesnius vienetus, juo labiau kad kai 
kurie ir Hassingerio, ir Hellpacho minimi dalykai lengvai 
duodasi sujungiami. Hassingerio oras, šviesa, šiluma su- 
daro ne ką kita kaip Hellpacho minimą klimatą. Taip pat 
be reikalo pats Hellpachas nuo klimato atskiria orą. 
Toliau, Hassingerio minimi dalykai, kaip vanduo ir mais- 
tas, priklauso prie žemės, kurią mini ir Hellpachas. Visus 
tad šiuos dalykus suvedus į stambiausias kategorijas gau- 

name, kad gyvenamoji aplinka reiškiasi trimis pagrindi- 
niais veiksniais: klimatu, žeme ir kraštovaizdžiu. Klima- 
tas, žemė ir kraštovaizdis yra trys pagrindiniai elementai, 
kurie sudaro gyvenamąją tautos aplinką ir kurie turi 
didžiausios reikšmės tautinei individualybei formuotis. 
Eidami tad prie lietuvių tautos gyvenamosios aplinkos 
tyrinėjimo, mes padėsime šiuos tris elementus į pagrindą 
ir stengsimės charakterizuoti lietuviškąjį klimatą, lietu- 
viškąją žemę ir lietuviškąjį kraštovaizdį bei jų visų 


„ įtaką tautinei mūsų individualybei. 


b. Lietuviškasis klimatas. Klimatas taip pat nėra vienas 
kuris veiksnys, bet ištisa veiksnių eilė arba, kaip jau 
Herderis yra pasakęs, „priežasčių chaosas“. Klimato vardu 
yra vadinamas visas įvairių gamtinių apraiškų ryšulys. 
Helipachas klimatą yra apibrėžęs kaip „oro pakaitų tipą 
tam tikroje aplinkoje“?. Bet šitas tipas, šitos oro pakaitos 
priklauso nuo labai daug priežasčių. Čion įeina ir šilumos 
kiekis, ir krituliai, ir atmosferos elektringumas, ir žemės 
sukimosi aplinkui savo ašį bei aplinkui saulę įtaka, ir kiti 
įvairūs daugiau ar mažiau ryškūs dalykai. Kai visi šie 
reiškiniai tam tikroje aplinkoje maždaug periodiškai ir 
vienodai pasikartoja, jie sukuria tam tikrą šios aplinkos 
oro tipą, kurį mes ir vadiname klimatu. 

Klimatas yra iš esmės fizinis veiksnys. Visi jo ele- 
mentai, kaip krituliai, šiluma, elektra, vėjas, yra grynai 
fiziniai. Jie daro įtakos tiesioginiu būdu mūsų kūnui, 
o tik per kūną pasiekia mūsų sielą ir ją vienaip ar kitaip 
nuteikia. Tiesioginės psichinės įtakos klimatas neturi. 
Todėl ir jo reikšmė dvasiniams tautinės individualybės 
bruožams yra sunkiau sugaunama negu, pavyzdžiui, kraš- 
tovaizdžio. Klimatas ryškiau pasirodo tiktai kultūriniame 
produktyvume, ir šiuo atžvilgiu jis yra kiek daugiau 
tyrinėtas, ypač amerikiečio E. Hžuntingtono. Tiesioginės 
reikšmės klimatas turi fiziniam, arba etniniam, tautos ti- 
pui. Bet atskirti, kas šiam tipui yra kilę iš klimato, o kas 
iš rasės, yra nepaprastai. sunku. Galimas daiktas, kad 
šiandien sparčiai žengią rasės tyrinėjimai ir šiuo atžvil- 
giu atskleis įdomių dalykų ir leis pamatyti, kas rasėje 
yra pastovų, o kas kintama klimato įtakoje. Bet šiuo 
tarpu iš fizinio tautos. tipo išskirti specialius klimato 
suformuotus bruožus yra beveik negalima, ypač kas liečia 
mūsų tautinės individualybės fizinę pusę. 


3 Op. cit, 100 p. 

Lietuviškojo klimato klausimas yra gana sunkus. Vie- 
nintelė speciali šios srities studija yra prof. Pakšto diser- 
tacija „Lietuvos klimatas“, parašyta gana seniai (Klaipėda, 
1926), dar tada, kai klimatui tirti stočių mes turėjome 
labai nedaug ir kai duomenys buvo imami iš artimų 
kraštų: Rusijos, Rytprūsių, Lenkijos ir Latvijos. Vėlesni 
daviniai dar tebėra išmėtyti atskiruose straipsniuose ir 
meteorologinių biurų dienynuose laukdami, kas juos 
apdirbtų ir padarytų apibendrinančių išvadų. Prof. Pakšto 
veikale tokių apibendrinančių išvadų kaip tik stinga. 
Todėl kultūrininkui, kuris pats negali nagrinėti specialių 
klimatologijos duomenų ir kuris ieško bendrų išvadų, 
darbas pasidaro nepaprastai sunkus ir pats klausimo 
išsprendimas beveik neįmanomas. Pats prof. Pakštas savo 
veikale pažymi, kad „nežymios Lietuvos aukštumos Ssu- 
kelia labai stambių atmainų (modifikacijų) klimato ele- 
mentuose“ (10 psl.). Vadinasi, Lietuvos klimatas nėra 
vienodas visoje tautos teritorijoje. Jis turi daugybę įvai- 
rumų. Bet norint daryti kokių nors išvadų iš klimato, 
liečiančių tautinę mūsų individualybę arba kultūrinį mūsų 
kūrybingumą, reikia turėti daugiau ar mažiau aiškų mūsų 
krašto klimatinį tipą. Tuo tarpu šio tipo charakteristikos 
mes kaip tik pasigendame. 

Labai bendrai Lietuvos klimatinį tipą galime apibū- 
dinti tokiais bruožais: saulėtumas vidutiniškas, krituliai 
svyruoja tarp 500 mm ir 800 mm, vidutinė metinė tem- 
peratūra yra tarp 6 ir 7 laipsnių, oro spaudimas vidu- 
tiniškai apie 760 mm, vėjo kryptis vasarą dažniausiai 
vakarų (W) arba šiaurės vakarų (NW), audros cikloninio 
pobūdžio,gana retos, metinis drėgnumas 799, —8076 . Šiuos 
labai bendrus davinius panagrinėję psichiniu atžvilgiu, 
galėsime šitaip apibūdinti Lietuvos klimato įtaką mūsų 
tautos gyvenimui. 

Maža turėdami saulės, mes neturime ryškių spalvų 
nei gamtoje, nei savo dirbiniuose. Pietietiškas ryšku- 
mas, mMmargumas, kontrastingumas mums yra svetimas. 
Mūsų aplinkos spalvos yra švelnios, net truputį niūrios, 
pilkos. Tuo pačiu ir mūsų kultūros dirbinių spalvos (tau- 
todailė, tapyba) yra charakteringos tomis pačiomis 
žymėmis. Mūsų horizontas beveik visados yra ūkanotai 
melsvas. Ir šitas ūkanotas melsvumas žymu ir mūsų ta- 

pyboje, ypač A. Gudaičio kūriniuose. Savaime suprantama, 
kad saulė turi daug įtakos psichinei nuotaikai. Esant 
mažam saulėtumui, nuotaika nesireiškia dideliu pakili- 

mu. Ji esti ramesnė, truputį melancholiška, užsidariusi 
savyje. Šiuo atžvilgiu lietuvio nekalbumas, lėtumas, me- 
lancholiškumas gali būti aiškinami kaip klimatinės inso- 
liacijos pasėkos. 

Lietaus ir drėgmės mes turime pakankamai. Tai didelės 
reikšmės faktas tautos sveikatingumui. Pastebėta, kad pas 
mus daugiausia mirštama dėl kvėpavimo takų tuberku- 
liozės, kas turi tiesioginio ryšio su klimatine drėgme. 
Esant dideliam procentui sergančiųjų tuberkulioze, savo- 
tiška šios ligos psichinė nuotaika daro įtakos visai aplin- 
kai: jų šeimai ir jų giminėms. Vadinasi, mūsų krašto 
drėgmė per organizmo sveikatingumo ardymą tuberkulio- 
zine forma įspaudžia savų bruožų ir psichinei nuotaikai, 
kuri nėra nei džiūgaujanti, nei giedri. Tuberkuliozės 
visados žadina melancholiją, bet sykiu ir savotišką viltį — 
šviesiomis dienomis. Tai yra ta pati nuotaika, kuri formuo- 
jasi esant mažam saulėtumui. Saulės nebuvimas, drėg- 
mės padedamas, išvysto mumyse melancholiją ir pasi- 
davimą likimui. Šitą bruožą jau pastebėjo ir didysis 
geografas E, Reclus sakydamas: „Būdami miškininkų, 
žemdirbių artojų, labai prisirišusių prie senovės papro- 
čių, tauta, lietuviai lengvai pasiduoda likimui ir nė neban- 
do jo nulemti savo valios pasiryžimu. Lietuvių abejin- 
gumas įėjo net į patarlę: jokia kita tauta neprisitaiko prie 
gyvenimo pervartų su panašia rimtimi“*. Toksai savotiš- 
kas fatalizmas nėra kilęs iš istorinių aplinkybių, bet 
pažadintas pačios gyvenamosios aplinkos, kuri klimatine 
įtaka šią prie žemės prisirišusią tautą dar labiau paska- 
tina užsidaryti savyje ir laukti. Laukimas yra visų ma- 
triarchatinių tautų bruožas. Sustiprinkime jį ūkanotu hori- 
zonto melsvumu, drėgme ir gausime lietuviškąjį pasi- 
davimą likimui ir tą visuotinę rimtį, su kuria lietuvis, 
ypač žemaitis, sutinka džiaugsmus ir nelaimes. 

Mūsų klimato vienodumą ir net monotoniškumą nesu- 
ardo nė ciklonai arba didelės audros. Jos mūsų šalyje 
paprastai esti retas svečias. Tuo tarpų, kaip sako prof. 
Pakštas, ciklonų audros yra „labai naudingos žmonių 
darbingumui ir energijai gaivinti“?. Staiga pakeisdamos 
atmosferinės įtakas, neleisdamos joms ilgai pasilikti 
vienodomis ir tuo pačiu žmogui nuobodžiomis, jos nelei- 


* Git. prof. St. Šalkauskis. Lietuvių tauta ir jos ugdymas, 24— 
25 p. Kaunas, 1933. 
5 Lietuvos klimatas, 53 p. 

džia Žmogui sustingti savo viduje, verčia jį nuolatos 
atsinaujinti, tuo pačiu žadina kūrybinę energiją ir ke- 
lia kultūrinį produktyvumą. „Cikloniškųjų kraštų gyvento- 
jas,— pastebi prof. Pakštas, — gamina apie 6 kartus dau- 
giau negu kitų šalių gyventojas“?. Mums šito klimatinio 
akstino kaip tik stinga. Todėl mūsų kultūrinis produk- 
tyvumas nėra toks, kokio reikalautų gyvenamasis amžius 
ir tautų lenktynės. Šalia kitų veiksnių, kurie yra kalti 
dėl mūsų kultūrinio neaktyvumo, klimatas taip pat stovi 
ne paskutinėje vietoje. 

Didelės šiuo atžvilgiu reikšmės čia turi, kaip prof. 
Pakštas pastebi, per trumpas vegeiacinis periodas. Mūsų 
vasara yra per trumpa, kad žemdirbys galėtų išvystyti 
tinkamą aktyvumą ir kad jo užtektų laikui užimti. 
„Trumpos vasaros metu, — sako prof. Pakštas, — ūkininkas 
yra priverstas labai skubinti laukų darbus, ir tai neišveng- 
damas pavojingos rizikos, o laike 7 ar 8 šaltesniųjų mė- 
nesių jis pristinga produktingo darbo ir per tai įpranta 
tinginiauti ir apsileisti“". Tai yra labai reikšminga pas- 
taba, kuri mums atskleidžia ne vieną mūsų tautos bruožą. 
Žemdirbių tauta veikli darosi tik tada, kai laukų darbai 
užtrunka ilgai, kai jie virsta savotišku simboliu ir paskati- 
nimu kitiems darbams. Tuo tarpų mūsų šalyje klimatas 
tokio agrikultūrinio veiklumo išvystyti neleidžia. Žemdir- 
bys dėl ilgos žiemos, netikusio rudens ir pavasario esti 
priverstas sėdėti savo trobelėje ir — svajoti. Svajonių, 
mistikos, idėjų žemdirbiui ir taip nestinga, nes tai yra 
matriarchatinio prado pasėkos. Bet kai klimatas šitą 
svajingumą, šitą misticizmą, šitą pasinėrimą mintyje dar 
labiau sustiprina, jis savaime nukreipia žmogų nuo iš- 
viršinių objektyvinių gyvenimo pavidalų į vidų, ir toks 
žmogus dažnai per daug nesirūpina išviršine kultūra, 
dažnai atrodo apsileidęs ir tinginys. Tikrumoje čia nėra 
nusikalstamo tingėjimo ir apsileidimo. Čia yra tik sa- 
vaimingas nusigrįžimas nuo paviršiaus, šio paviršiaus 
nepastebėjimas ir pasinėrimas dažnai turtingame vidaus 
gyvenime. Lietuvių tautoje visa tai galima pastebėti 
labai lengvai. Lietuvis nėra tinginys. Jis anaiptol nėra 
panašus į totemistinio nusiteikimo žmones, kurie nieko 
neveikimą padaro savo būsena. Lietuvis daug mąsto, daug 
svajoja, daug kuria — bet savo viduje. Jo vidus yra labai 
ke as Vodiao Ai A e ais Jei ia S A DA 


S Baltijos respublikų politinė geografija, 98 p. Kaunas, 1929. 
* Op. cit., 99 p. 

turtingas. Bet šitas turtingumas nėra proporcingas išvirši- 
nio gyvenimo pavidalų tobulumui. Lietuvis nejaučia di- 
delio reikalo pagerinti objektyvinį gyvenimą, nes „auk- 
sas ir pelenuose žiba“. Todėl jo objektyvinis gyvenimas 
visados — senovėje ir dabar — buvo žymiai atsilikęs nuo 
subjektyvinio gyvenimo. Palinkimas užsidaryti savo vidu- 
je, kilęs iš matriarchatinio prado, klimatinių sąlygų buvo 
dar labiau sustiprintas, ir mums išeiti iš savęs dabar 
yra nepaprastai sunku. Žemdirbių tautą iš savęs išveda 
tiktai gyvenamoji aplinka, jeigu ji yra palanki išvirši- 
niam ilgam ir intensyviam darbui, jeigu ji yra įvairi; 
jeigu ji yra turtinga ir nemonotoniška. Viso to mūsų 
gyvenamai aplinkai klimatiniu atžvilgiu trūksta, todėl 
mūsų klimatas aktyvinti lietuvio nepajėgia. Lietuviškasis 
nerangumas, pasyvumas, apsileidimas, neryžtingumas, lau- 
kimas ir delsimas, dėl kurio mus taip bara aktyvesnieji 
individai, yra mūsų klimato išvystytos ir sustiprintos 
ypatybės. 

Po visų šių smulkesnių bruožų trumpai charakterizuo- 
jant lietuviškąjį klimatą ir iš jo kylančias tautinės Musų 
individualybės žymes, tektų pasakyti, kad lietuviškasis 
klimatas yra šiurkštus ir vienodas dėl mažo saulėtumo, 
dėl drėgmės, dėl ilgos žiemos ir dėl ciklonų stokos. 
Todėl lietuviškoji individualybė yra melancholiška, pasi- 
duodanti likimui ir užsidariusi savyje. Lietuviškosios 
individualybės melancholiškumas, jos pasidavimas likimo 
valiai ir laukimas, jos susitelkimas savyje yra tokie 
bruožai, kurie, atrodo, turi tiesioginio ryšio su mūsų 
klimatu. Jeigu mes gyventume kitokio klimato krašte, 
šių bruožų gal būtų tik užuomazgos, bet jie nesudarytų 
charakteringų mums žymių. 

c. Lietuviškoji žemė. Žemės vardu čia yra supranta- 
mi visi tie elementai, kurie priklauso ir yra susiję 
su dirva, ant kurios mes gyvename, kuri mus maitina 
ir laiko. Todėl čion priklauso: pati dirva su savo ypaty- 
bėmis, vanduo, kalnai, lygumos, miškai ir t.t. Šitoji tad 
žemė su visomis savo sritimis ir su visais savo pradais 
po klimato yra antrasis pagrindinis aplinkos veiksnys, 
kuris žmogų apsprendžia ir lenkia tokia ar kitokia kryp- 
timi. „Žmogus kaip jūra siurbiasi į žemę“*,— gražiai yra 
pasakęs Fr. Ratzelis. W. Hellpachas teigia, kad „gyve- 
nimas reikalauja tam tikro kiekio ramybės ir pastovumo, 


5 Anthropogeographie, 9 p. Stuttgart, 1921. 

kad galėtų savaimingai išsiskleisti ir išeiti iš savęs. Ne- 
paliaujamas vietos keitimas, jeigu jis vyksta ne tokios pat 
formos aplinkoje (tyrai, dykumos), psichofiziškai yra 
kenksmingas“?. Vadinasi, žmogus yra suaugęs su žeme, 
prie jos pririštas, todėl nuo jos priklausomas savo gy- 
venime ir veikime. 

Žemė, kaip ir klimatas, nėra vieningas veiksnys, 
bet įvairių elementų ryšulys. Svarbiausi josios elemen- 
tai, turį didžiausios įtakos tautos individualybei for- 
muoti, yra: paviršiaus charakteris, vanduo ir augmenija. 
Paviršiaus charakterį sudaro kalnai, kalneliai, lygumos. 
Prie vandens, svarbiausia, priklauso jūra ir didžiosios 
upės. Prie augmenijos priklauso josios kokybė, kiekybė 
ir pasiskirstymas šalyje. Visi šie dalykai turi vienokios 
ar kitokios reikšmės tautai formuotis. Visus juos reikia 
bent paviršiumi peržvelgti, norint surasti lietuviškosios 
žemės charakterį ir jos įtaką lietuviškajai individua- 
lybei. 

Lietuviškosios žemės paviršius nėra charakteringas nei 
kalnais kaip Šveicarija, nei plačiomis lygumomis kaip 
Ukraina. Mūsų kalneliai yra nedideli mūsų lygumos 
neplačios. Mūsų šalis išvengia ir to didelio įvairumo, kuris 
yra kalnų kraštuose, ir to didelio vienodumo, kuris yra 
lygumų kraštuose. Lietuviškosios žemės paviršius beveik 
ritmiškai banguoja, negilius slėnius keisdamas neaukš- 
tais, apvaliais kalneliais. Šitas ritmiškas bangavimas yra 
charakteringiausia mūsų žemės paviršiaus žymė. Kokios 
reikšmės jį turi mūsų tautinei individualybei? 

Rašydamas apie žemės paviršiaus įtaką tautai, kadaise 
esu ją taip apibūdinęs. Kalnų priešginybė yra lyguma. 
Ji paverčia tautą vienalytė mase, naikina įtampą tarp 
priešingų pradų ir dėl to žymiai apsunkina kultūrinę 
kūrybą. Lygumoje trūksta viso to, kas yra kalnuose. „Bet 
tai, ko labiausiai trūksta, — sako Fr. Ratzelis,“ yra tosios 
išvidinės tautos prigimties priešginybės, kurios praturtina 
tautos charakterį ir sugebėjimus“!?. Lygumos tauta nėra 
įvairi tauta. Bet, iš kitos pusės, lygumos žadina tam 
tikrą pasidavimą savaimingam gamtos ritmui, kas turi 
didelės reikšmės meniškajai tautos kūrybai. Kalnų žmogus 
visų pirma yra intelektualistas, nes jis yra priverstas 
svarstyti. Lygumos žmogus yra fantastas, nes plati erdvė 


* Geopsyche, 199 p. 
10 Op. cit., 288 p. 

nesukliudo nei jo pojūčių, nei jo jausmų. Kalnų žmogus 
stebi gamtą kaip objektą. Lygumos žmogus pasineria 
joje ir yra josios nešamas!!., Papildant šias pastabas, 
galima dar pacituoti Hellpacho žodžius: „Vienas dalykas 
yra tikras: žemės kalnų tautos savo tautiniuose papro- 
čiuose, savo tautiniame mene, tautinėje religijoje parodo 
turtingesnę, spalvingesnę, judresnę fantaziją negu lygumų 
gyventojai. Socialinės fizinės visų kalnuotų šalių gyve- 
nimo formos stumia jų gyventojus veikti aprėžtose 
erdvėse, tuo tarpu lygumos yra žymiai palankesnės sueiti 
didelėms masėms... Jau net gyvuliai didelėse lygumose 
klajoja plačiau ne tik dėl to, kad kelionė lengvesnė (tai 
visai natūralu), bet ir dėl to, kad lygumos ir psichiniu 
atžvilgiu tolimiems žygiams nestato tokių užtvarų kaip 
kalnai, kurių stačios sienos susiaurina ne tik optinį, bet 
ir dvasinį žvilgį“'. Vadinasi, kalnai savo įvairumu 
praturtina fantaziją, verčia žmogų apsisvaistyti, aprėžia 
akiratį ir veikimo erdvę. Lygumos savo neribotumu fan- 
taziją praplečia, veikimo erdvę padaro neaprėpiamą ir 
skatina į tolimus žygius. Kalnų žmogus gyvena atsiskyręs 
nuo gamtos, lygumų žmogus su gamta susilieja. 
Neturėdami nei aukštų kalnų, nei plačių lygumų, mes 
nesame nei tikri kalniečiai, nei tikri lygumos gyventojai. 
Mumyse susibėga visa, kas yra kalniečio būde, ir visa, 
kas yra lygumų gyventojo sieloje. Bet visa tai yra suma- 
žinta, suprastinta, sujungta, pasakytume — susintetinta. 
Ritmiškas kalnelių ir slėnių bangavimas mums yra pakan- 
kamas akstinas, kad mes galėtume savo fantazijai suteikti 
gana įvairių vaizdų. Bet šitie vaizdai nėra tokie turtingi ir 
margi kaip kalnuose nei tokie platūs ir begaliniai kaip 
lygumose. Todėl lietuviškoji fantazija neturi nei švei- 
cariško spalvingumo, nei rusiško kosmiškumo bei linkimo 
į begalybę. Mūsų žygių nevaldo nei tiktai intelektas, 
nei tiktai fantazija. Mes savo darbuose intelekto nurody- 
mus jungiame su fantazijos polėkiu. Štai kodėl filosofi- 
joje pas mus neturi pasisekimo nei svajinga teosofija, 
nei abstrakti scholastika. Štai kodėl mene mes nepasi- 
žymime nei bethovenišku konstruktyvizmu, nei čaikovs- 
kišku gaivališkumu. Štai kodėl visuomenėje mes nenu- 
einame nei į masės, nei į atskiro asmens diktatūrą. 
Saikingumas fantazijos ir intelekto veikime yra lietuviško- 


"! Plg. Tautinis auklėjimas, 13 p. Kaunas, 1934. 
'? Geopsyche, 231, 233—234 p. 

sios individualybės bruožas, turįs Oorganiškų ryšių su 
lietuviškosios žemės paviršiaus charakteriu. 

Visus vandeniui priklausančius elementus mes turime 
savo žemėje. Mes turime jūrą, turime gana didelių upių, 
turime daugybę ežerų. Vis dėlto jūra mūsų tautai, kaip 
jau anksčiau buvo sakyta, niekados neturėjo ypatingesnės 
reikšmės. Mes niekados nesame buvę jūros tauta. Cha- 
rakteringa, kad lietuviškas jūros nemėgimas, kurį mes 
anksčiau išvedėme iš matriarchatinio prado, randa pa- 
tvirtinimą ir iš tautosakos tyrinėtojų pusės. Štai kaip 
dr. J. Balys rašo apie lietuvių santykius su jūra: „Lietuviai 
ir praeityje nėra buvę dideli jūrininkai, ir naujaisiais 
laikais jūrinė propaganda nelengvai vyksta. .. Tiesa, jūros 
marios dainose dažnai yra minimos, tačiau jose neran- 
dame to nenuoramos vandenų klajūno ir nuotykių, bet 
paprastą žvejų bernelį ar mergelę. Tiesiog stebėtis tenka, 
kai mūsų tautosakoje užtinkame taip daug motyvų apie 
skenduolius. Galima priskaityti net keliolika baladžių 
motyvų apie paskendimus, kurie įvyksta be jokio rimto 
pagrindo, kaip kažkokia likimo bausmė ar piktas užbūri- 
mas, kuriam ir priešintis daug neįstenciama. Tad galima 
net kalbėti apie savotišką lietuvių „vandens baimę“!š. 
Šitoji vandens baimė padarė, kad lietuvių tauta niekados 
nesantykiavo su jūra kaip su jūra, kaip su atdarų gali- 
mybių simboliu. Lietuvis niekados nėra visa savo jėga 
prisiartinęs prie jūros. Jis į ją žiūrėjo tik iš tolo. Lietuvio 
santykiams su jūra yra charakteringas dr. J. Balio cituo- 
jamos liaudies dainos posmas: 

Aš išėjau ant kalno, 

Pažiūrėjau į jūrą, 

Kur vanduo liūliuoja, 

Levandrėlės siūbuoja. 
Lietuvis į jūrą pažiūrėjo, ja pasigėrėjo ar pasibaisėjo, 
bet jokių gilesnių santykių su ja neužmezgė. Kadangi 
šitas pasižiūrėjimas yra prieinamas tik netolimo pajūrio 
gyventojams, kadangi šio pajūrio mes visados turėjome 
labai nedaug, todėl jūra pasiliko šalia mūsų tautos forma- 
vimosi ir mums turėjo įtakos tik per klimatą, bet ne tiesio- 
giniu būdu. 

Kiti vandens plotai, kaip upės ir ežerai, savą įtaką 
išvysto jau žymiai menkiau negu jūra. Mūsų šalyje jie 
nėra tokie gausūs, kad jų vaidmuo bent kiek būtų ap- 
k Ak SAP PS, 

9 Kai kurie lietuvių būdo ypatumai // Židinys, 24 p., 7 nr., 1929. 

čiuopiamesnis. Vadinasi, vanduo mūsų iautai nėra turėjęs 
didesnės reikšmės ir jokio ypatingo bruožo tautinėje 
mūsų individualybėje nėra suformavęs. Jeigu mes nebūtu- 
me ypatingai ryškaus matriarchatinio prado, jeigu noma- 
dinis pradas mumyse būtų gyvesnis, tuomet mes būtume 
pakrypę į jūrą ir tuomet vanduo būtų buvęs vienas iš 
svarbesnių formuojančių veiksnių. Nuolatinis susidūrimas 
su vandeniu jūros pavidalu būtų padaręs, kad mūsų 
tauta būtų pasidariusi žymiai judresnė, apsukresnė, lanks- 
tesnė ir dinamiškesnė negu yra dabar. Vanduo būtų ga- 
lėjęs atsverti į užsidarymą, į lėtumą stumiančią mūsų 
klimato įtaką. Bet mes pasukome į kontinentą, ir dėl 
to palaimingos jūros įtakos mums neteko pajusti. 

Užtat žymiai didesnės reikšmės mūsų individualybei 
yra turėjusi augmenija. Praeities lietuviškoji žemė buvo 
gausi Miškais, tarp kurių buvo žmonių sodybos, kurie 
tarnavo vietomis pasislėpti puolant priešui ir iš kurių 
buvo galima gauti maisto ir medžių trobesių statybai. 
Nuolatinis santykiavimas su augmenimis negalėjo, be abe- 
jo, pasilikti be įtakos mūsų būdui, juo labiau kad ma- 
triarchatinis pradas iš esmės mus veda į augmenis. Vis 
dėlto lietuviškoje žemėje augantieji augmenys buvo savo- 
tiški. Jų kiekybė padarė, kad lietuvis turėjo nuolatinių 
su jais santykių, kad jis gyveno jų apsuptas, kad jis 
turėjo beveik kiekviename žingsnyje su jais susidurti. 
Jų kokybė padarė, kad šitie santykiai buvo savotiški 
ir todėl savotiškų bruožų įspaudė į augmenis palinku- 
siai mūsų tautos dvasiai. Lietuviškosios žemės augmeni- 
ja susiformavo miškų pavidalu. Šitie miškai buvo eglių, 
pušų, drebulių, alksnių, beržų ir ąžuolų, vadinasi, /au- 
kinių medžių miškai. Augmenų susitelkimas miško pavida- 
lu ir laukinis medžių charakteris yra du dalykai, kurie 
mūsų tautai turėjo ypatingos reikšmės. 

Žmogaus santykiai su laukiniu ir su vaisiniu medžiu 
iš esmės yra kitokie. Vaisinis medis yra palenktas žmo- 
gaus tarnybai ir jo naudai. Laukinis medis stovi šalia 
žmogaus nepriklausomai nuo jo ir priežiūros, ir naudoji- 
mo atžvilgiu. Pasinaudojimas laukiniu medžiu rąstais 
statybai arba kurui yra visai kitoks negu pasinaudoji- 
mas medžio vaisiais. Laukinis medis yra gamtos dalis, 
gamtos, kuri dar yra savotiškai žmogaus nepaliesta, 
žmogaus nepriklausoma, todėl pirmykštė ir sakralinė. 
Tuo tarpų vaisinis medis jau yra sukultūrinta gamta, 
gamta, patekusi žmogaus žinion, todėl išvestinė ir pro- 

faninė. Nežinau, ar tautų gyvenime pasitaikė tokių atsiti- 
kimų, kad vaisinis medis būtų paskelbtas šventu, kad 
jo pavėsyje būtų atlikinėjamos religinės apeigos. Bent 
lietuvių tautoje to niekados nėra buvę. Sakraliniams 
veiksmams tinka tik laukinis medis kaip nepaliesto gamtos 
nekaltumo ir didingumo išraiška. Kadangi lietuvių sody- 
bas supantieji medžiai buvo laukiniai, kadangi vaisinių 
medžių būta labai nedaug (jų ir šiandien mūsų krašte 
yra palyginti reta), todėl lietuvio santykiai su medžiais 
buvo visai kitokie negu, pavyzdžiui, kokio pietiečio, kuris 
vaikšto po citrinų, apelsinų, bananų ar duonmedžių miškus. 
Šituose santykiuose matyti pagarbos ir sakralinės baimės 
ženklų. Lietuvio sodybą supo ne sodas, bet miškas. Vaikš- 
čiodamas sode, žmogus jaučiasi esąs valdovas, po kurio 
kojomis krinta žiedai ir vaisiai. Vaikščiodamas miške, 
žmogus jaučiasi esąs jį supančios gamtos dalis, kuriai 
leista pajausti šios gamtos gaivalingumą, pajausti josios 
ritmą. Miškas žmogui nesilenkia ir netarnauja, kaip sodas. 
Miškų žmogus yra gamtos žmogus. Sodų žmogus yra 
kultūros žmogus. Sodas yra perkeistos, antgamtinės tikro- 
vės simbolis. Miškas yra pirmykštės, gaivelingos, sa- 
varankiškos, laukinės realybės simbolis. Amžinasis gy- 
venimas liaudies fantazijoje yra vaizduojamas sodo, bet 
niekados miško pavidalu. 

Laukinių medžių miškas išreiškia gamtos gaivalingumą 
taip lygiai galingai, kaip ir jūra, nors kitokiu būdu. 
Lietuviai, pasitraukę nuo jūros, pasinėrė miškuose, ir 
juose jie pajuto gamtos ritmą. Juose jie suprato gamtos 
misteriją, suprato ne racionaliniu, bet intuityviniu būdu. 
Jie pasidarė ne gamtos filosofais, bet gamtos poetais. 
Mūsų lyrika yra pagrįsta augmenimi: laukiniu medžiu ir 
miško ošimu. Mes nenagrinėjome, kaip Jonijos natūrfi- 
losofai, koks gamtos elementas glūdi visų daiktų pagrin- 
duose. Mes gamtą jautėme kaip visumą, pilną gyvybės 
ir sielos. Mes per miško garsus, per tą savotišką miško 
nuotaiką priartėjome prie gamtos esmės, mes šitą esmę 
pajutome savyje ir su ja sutapome. Pasidavimas savai- 
mingam gamtos ritmui yra kilęs iš mūsų nuolatinių 
santykių su laukinių medžių mišku, nes miškas šitą ritmą 
išreiškia labai tobulai. Gamtos ritmą supranta tiktai jūros 
ir miško tautos. Mes esame miško tauta, todėl gamtos 
ritmas mums yra savas. Jis apsprendžia mūsų vidaus 
gyvenimą ir mūsų kūrybą. Savo viduje mes esame iš- 
laikę tą pirmykštį gamtos nekaltumą, kuris yra pagrindas 

kiekvienai sveikai tautos ateičiai. Savo kūryboje mes 
reiškiamės kaip gamtos išgirstų paslapčių atskleidėjai. 
Mūsų kūryba yra akustinė, nes miške mes išmokome 
klausyti ir išgirsti. Optinių vaizdų miškas duoda labai 
nedaug. Todėl mūsų kūryba optinių įspūdžių turi kuo 
mažiausiai. 

Lietuviškoji žemė ritmišku kalnelių ir slėnių bangavi- 
mu suderino lietuviškojoje individualybėje intelekto vei- 
kimą su fantazijos veikimu, o laukinių medžių miškais 
atstodama prarastą jūros įtaką, pažadino mumyse savai- 
mingą gamtos ritmo pajautimą ir palinkimą į akustinius 
įspūdžius bei jų išreiškimą meno kūriniuose. 

d. Lietuviškasis kraštovaizdis. Kraštovaizdis turi labai 
daug bendro su žeme. Bet sykiu jis yra nuo jos ir 
skirtingas, skirtingas ne tiek fiziniu, kiek psichiniu at- 
žvilgiu. Žemė paprastai yra imama tokia, kokia ji yra 
savyje, su visomis objektyvinėmis savo ypatybėmis. Tuo 
tarpu kraštovaizdis visados yra santykis tarp žmogaus 
ir jį apsupančios aplinkos. Kraštovaizdis yra atremtas 
į aplinkos pergyvenimą. Jis yra pojustinis psichinis 
santykis. Kas aplinkos nepergy vena, tas neturi kraštovaiz- 
džio. Šitas pergyvenimas visų pirma yra optinis. Re- 
gėjimas yra kraštovaizdžio pagrindas. Aklas žmogus ne- 
turi kraštovaizdžio. Šalia regėjimo, nemažos reikšmės 
turi ir girdėjimas: įvairūs garsai, kaip jūros ar miško 
ošimas, paukščių giesmės, taip pat priklauso prie kraš- 
tovaizdžio. Taip pat, nors ir menkesnės, reikšmės turi 
uoslė, kuri suima gamtos kvapus: pievos, javai, dirvos, 
žydintieji medžiai yra ne tik regimi, ne tik girdimi, bet 
ir užuodžiami. Todėl kraštovaizdis yra pojustinio aplinkos 
pergyvenimo visuma. 

Vis dėlto šitas aplinkos pėrgyvenimas, kad jis būtų 
kraštovaizdžiu, turi būti visai savotiškas. Kai ūkininkas 
išeina apžiūrėti savo dirvos, kai kalnų inžinierius stebi 
ežerą galvodamas, kaip geriausiai jo vandenį panaudoti 
elektros energijai gauti, jų aplinkos pergyvenimai ne- 
priklauso kraštovaizdiniam pergyvenimui, nes jie yra su- 
siję su tam tikru tikslu, kuris veda stebėtojo jausmus ir 
pojūčius. Aplinka mums tampa kraštovaizdžiu tik tada, 
kai mes ją jausmais ir pojūčiais pergyvename be jokio 
utilitarinio tikslo, be jokios trokštamos naudos, kitaip 
sakant, kai ją pergyvename nesuinteresuotai, vadinasi, 
estetiškai. Giliausia tad prasme kraštovaizdis yra estetinio 
pojustinio aplinkos pergyvenimo visuma. 

Visa tai padaro, kad kraštovaizdis nėra visiškai ob- 
jektyvus dalykas, kaip žemė. Jame yra ir subjektyvios 
žmogaus dvasios. Kraštovaizdis yra objektyvinės gamtos 
ir subjektyvinės žmogaus dvasios junginys. Jis įvairuoja 
ne tik priklausomai nuo objektyvios žemės elementų, 
bet ir nuo šitoje žemėje gyvenančių žmonių dvasios 
struktūros. Iš kitos pusės, kraštovaizdis nėra tiktai 
gamtinis, bet ir kultūrinis dalykas. Kol žmogus stebi gam- 
tą josios neapvaldęs, tol ji yra jam daugiau ar mažiau 
svetima. Tik: tada žmogus pergyvena gamtą visu gilumu, 
kai jis jon įdeda kūrybinio savo darbo, Tik šitame su- 
kultūrintame kraštovaizdyje sueina vienybėn žmogaus 
"dvasia ir gamta. Todėl Hassingeris ir sako, kad „kultū- 
rinis kraštovaizdis yra žmogaus dvasios pagimdytas ir 
žmogaus tikslams pritaikytas. Jis yra bendras padaras 
žmogaus dvasios ir motinos žemės. Žemė duoda me- 
džiagos ir gyvybinių jėgų, žmogaus dvasia ir valia f0rmuo- 
ja medžiagą ir ją padaro panaudotiną žmogiškiems tiks- 
ams“'". 

Šitaip suprastas kraštovaizdis turi nepaprastos reikš- 
mės tautinei individualybei formuoti. Būdamas pojusti- 
nio pergyvenimo visuma, jis apima visą žmogų ir tuo 
pačiu formuoja žmoguje tam tikrų bruožų, kurie atitinka 
kraštovaizdžio struktūrą ir jo ypatybes. Savo pasakomis, 
legendomis, dainomis, pasakojimais ir pamokymais tauta 
perduoda psichinį savo santykį su gyvenamąja aplinka 
būsimosioms kartoms ir tuo pačiu jas apsprendžia ne 
tik objektyvinėmis aplinkos ypatybėmis, bet ir subjek- 
tyvine, amžiais susiformavusia nuotaika. Tauta susikuria 
kraštovaizdį savo pergyvenimu ir sava kūryba, o paskui 
šitas kraštovaizdis savo ruožtu jau kuria tautinę indi- 
vidualybę. 

Lietuviškasis kraštovaizdis taip pat yra mūsų žemės 
ir mūsų tautos organiškas junginys. Jeigu mūsų šalyje 
gyventume ne mes, bet kita kuri tauta, ir kraštovaizdis 
jau būtų ne tas pats: jis nebūtų lietuviškas. Lietuviškoji 
žemė, susijungusi su lietuviškąja dvasia, sukuria lietu- 
viškąjį. kraštovaizdį, kuris paskui daro įtakos lietuviška- 
jai tautinei individualybei. Kokiais bruožais yra cha- 
rakteringas lietuviškasis kraštovaizdis kaip objektyvinės 
aplinkos ir subjektyvinio pergyvenimo rezultatas? 

Objektyvinė lietuviškoji žemė mūsų kraštovaizdžiui 
Lai UP M Ai SAS 

1“ Geographische Grundlagen der Geschichte, 6 p. 

duoda savo paveikslą. Šitas paveikslas neturi didelių 
staigmenų ir griežtai priešingų bruožų. Bet jis nėra nuobo- 
dus ir vienodas. Ritmiškas kalnelių ir slėnių bangavimas, 
miškų žalumas, javai, upelių ir ežerų sidabrinės“ juostos 
ir plotai neturi savyje nieko epiško ar dramatiško. Mūsų 
objektyvinė gamta yra lyriška. Lyrizmas yra pagrindinė 
mūsų kraštovaizdžio žymė objektyviniu jo atžvilgiu. Kur 
gamtoje vyksta kovos ir grumtynės tarp įvairių gamtinių 
jėgų, pavyzdžiui, kalnuose, kurie turi griūvančias uolas, 
ledynus, ugnikalnius arba kurių papėdes plauna jūra, ten 
žmogus gamtą pergyvena dramatiškai, ten jis pajaučia 
kovą ir jėgą. Mūsų gamtoje tokio dramatiškumo nėra. 
Mes niekur neregime sukibusių jėgų. Mūsų gamta yra 
švelni, be didelių kontrastų, be rungtynių, be griūčių. 
ir atlaužų. Ji yra lyrinio charakterio. Savo švelniu žalu- 
mu ir ūkanotu melsvumu ji pusiau simboliškai pasakoja 
savo paslaptis lietuviškajai dvasiai. Todėl šiuo atžvilgiu 
lietuviškasis kraštovaizdis yra esmingai lyrinis. 

Šitas kraštovaizdžio bruožas turi gilios įtakos lietu- 
viškajai individualybei ta prasme, kad jis ją nuteikia 
lyriškai ne tik savo pergyvenimuose, bet ir savo kūry- 
boje. Lyrizmas yra ryškus visoje mūsų liaudies ir šviesuo- 
menės kūryboje. Lyrinės yra mūsų dainos, lyrinės yra 
mūsų pasakos, lyriniai yra mūsų rūpintojėliai, lyrinė 
yra mūsų tapyba, kurioje vyrauja lietuviškasis krašto- 
vaizdis, lyriniai yra galop mūsų romanai ir dramos. Ne- 
regėdami dramatiškumo gamtoje, mes sunkiai galime jį 
paregėti ir žmoguje. Štai kodėl nei mūsų dramos, nei 
mūsų romanai ligi šiol nėra vaizdavę gilių Žmogaus 
vidaus kovų ir konfliktų, nėra sprendę gilių amžinųjų 
problemų. Mūsų rašytojai: žiūri į mūsų kraštovaizdį ir 
juo seka, kaip visų amžių ir visų tautų rašytojai. Ibsenas 
išaugo iš Norvegijos dramatiškos gamtos. Lietuvoje 
Ibsenas negali išaugti. Užtat Lietuvoje klesti lyrika. Kraš- 
tovaizdžio santykiavimas su estetine mūsų kūryba suda- 
rytų vieną“ įdomią, nors dar visiškai netyrinėtą mūsų 
gyvenimo problemą. 

Subjektyvinis lietuviškas kraštovaizdžio pergyvenimas 
taip pat yra savotiškas. Lyrinis mūsų aplinkos pobūdis 
mus nuteikia gamtą pergyventi emocionalinėmis savo 
galiomis daugiau negu intelektualinėmis ar voliuntari- 
nėmis.. Stebėdūmi gūmtą, mes nesusimąstome, mes nesi- 
ryžiame, bet mes jaučiame. Gamia žadina mumyse ne 
mintis ir ne norus, bet jausmus. Objektyvinę lyrinio po- 

būdžio aplinką mes pergyvename iracionaliai, nes emo- 
cionalinis pergyvenimas visados yra nesugaunamas protu 
ir nesuvaldomas valia. V. Jungferis, charakterizuoda- 
mas lietuviškąjį kraštovaizdį, taip pat. pažymi šį ira- 
cionalinį bruožą: „„Šalis yra persunkta iracionaline žyme, 
kurią jaučia kiekvienas, kas tik žiūri menininko akimis. 
Ji yra prieinama ne aprašymui, bet savam regėjimui 
ir savam pergyvenimui. Tą pačią iracionalinę žymę turi 
ir tauta, kuri gyvena šioje srityje ir kurios sieloje, 
atrodo, glūdi visos baltų rasės mįslės“!?. Iracionalinis 
gamtos pergyvenimas visiškai atitinka lietuvio psichinę 
struktūrą, nes įsijautimas į gamtos ritmą, palinkimas į 
susitelkimą, į melancholiją kaip tik yra akstinai, kurie 
kelia lietuvio dvasioje iracionalines emocijas ir slopina 
intelektualinius bei voliuntarinius santykius su gamta. 
Mes gamtai netaikome intelektualinių idėjų ar voliunta- 
rinių. normų. Mes jos nenorime sukaustyti savo sche- 
momis. Mums sunku įprasti gamtą tvarkyti pagal dirbtines 
taisykles. Mes jai leidžiame eiti savu keliu. Todėl lietuviš- 
kasis kraštovaizdis, nors ir yra sukultūrintas, bet sukultū- 
rintas daugiau savo viduje, o ne paviršiuje. Jį sukultūrina 
baltuojančių bažnyčių bokštai, pakelės kryžiai, šiaudiniai 
stogai, keliai, stulpai ir malūnai. Bet patys apie šiuos 
kultūros pastatus esą gamtos sklypeliai paprastai lieka 
nepaliesti. Prievartą nešančios vakarietiškos rankos mūsų 
kraštovaizdis nėra patyręs. Todėl jis yra pirmykštis, gai- 
vus ir originalus. Jo lyrizmas yra natūralus, nedirbtinis. 
Jo įtaka yra gili ir vaisinga, Objektyvinės kraštovaiz- 
džio pusės lyrizmas, susijęs su subjektyviniu iracionali- 
niu pergyvenimų, sukuria lietuviškojoje individualybėje 
savotiškų bruožų, kurie yra skirtingi nuo kitų gyvena- 
mosios aplinkos veiksnių sukurtų bruožų. 

Vadinasi, melancholiškumas, susitelkimas savyje, pasi- 
davimas likimui, saikingumas fantazijos ir intelekto vei- 
kime, savaimingas gamtos ritmo pajautimas, lyriškai 
emocionalinis iracionalus gamtos pergyvenimas yra lie- 
„ tuviškosios individualybės bruožai, kilę iš gyvenamosios 
aplinkos. Paskutinis veiksnys, kuris turi formuojančios 
reikšmės tautinei individualybei, yra istorinis tautos 
likimas, kurį mums teks panagrinėti kitą sykį. 


-———————————————— 
15 Hinter den Seen, hinter den Waldern, 17 p. Konigsberg, 1932, 

Ligi šiol mes esame išnagrinėję du pagrindinius tau- 
tinės individualybės formavimo veiksnius: etnologinę 
struktūrą ir gyvenamąją aplinką. Abu jie atskleidė savo- 
tiškų bruožų mūsų lietuviškajame charakteryje. Dabar 
mums belieka panagrinėti paskutinį veiksnį — istorinį 
likimą ir pažiūrėti, kokius bruožus jis yra sukūręs 
lietuviškojoje tautinėje individualybėje ir kokios įtakos 
jis yra turėjęs mūsų tautiniam gyvenimui formuotis. 


3. LIETUVIŲ TAUTOS ISTORINIS LIKIMAS 


a. Istorinio likimo prigimtis ir žymės. Etnologinė 
tautos struktūra ir gyvenamoji josios aplinka yra dar 
gamtiniai veiksniai. Jų įtakoje formuojasi tauta kaip 
gamtinis vienetas. Jų sukurti tautos charakterio bruožai 
daugiau ar mažiau yra gamtiniai bruožai, vadinasi, 
atsiradę be sąmoningo tautos prisidėjimo. Iš kitos pusės, 
jie yra pastovūs, nes ir minėti veiksniai yra pastovūs. 
Jeigu tauta nesusimaišo sų skirtingos etnologinės struk- 
tūros kitomis tautomis, jeigu ji nekeičia pirmykštės savo 
erdvės, ji tuo pačiu nekeičia gamtinių veiksnių, pasilik- 
dama nuolatinėje jų įtakoje. Todėl ir šitų gamtinių 
veiksnių sukurti bruožai yra nuolatos palaikomi. Tuo 
būdu gamtiniai veiksniai tautą savotišku būdu sustan- 
gina. Tik vienos gamtos įtakoje gyvendama tauta suak- 
menėja, prieina tik ligi tam tikro laipsnio savo išsivysty- 
me, kurio toliau peržengti nebepajėgia. Štai dėl ko pir- 
mykštės gamtinės tautos (Naturvoelker) yra pasilikusios 
tokios pat, kokios jos buvo prieš tūkstančius metų, nes 
jos pasiliko tiktai gamtinių veiksnių įtakoje. Jos yra 
savotiškos gyvos fosilijos, kurios liudija, kiek gamta 
yra aprėžta ir kiek josios veikimas yra pastovus. 

Kad tauta nesustingtų, kad ji nesuakmenėtų ir ne- 
taptų fosilija, reikia, kad prie gamtinių veiksnių prisi- 
dėtų dar istoriniai veiksniai, kad, be etnologinės struk- 
tūros ir gyvenamosios aplinkos, tauta dar patirtų ir 
istorinio likimo įtakos. Istorinis likimas yra vienintelis, 
kuris tautą padaro amžinai dinaminę ir išsivystančią. 
Gamta veda tautą tik ligi tam tikros ribos, nes josios 
jėgos yra aprėžtos. Istorija tautą įstato į begalinį gali- 
mybių kelią, nes ją palenkia dvasios galiai. Istorija 

ištraukia tautą iš snūduriavimo gamtos prieglobstyje 
ir išveda ją į kūrybos sritis. Gamta parengia pamatą, 
istorija stato tautinės kultūros ir tautinio gyvenimo rū- 
mus. 

Šio tarpsnio pradžia paprastai yra vadinama tautos 
išėjimu istorijos scenon. Kažin kokių akstinų pažadin- 
tos tautos pasikelia lyg galinga banga, dažnai palieka 
ir sudegina savo sodybas, kaip germanai Cezario metu, 
susijungia į milžiniškus būrius, išsirenka vadus ir pra- 
deda žygį į naują gyvenimą. Dažnai šitas žygis esti 
susietas net su geografinės vietos pakeitimu, kaip matyti 
iš germanų tautų istorinio atbudimo. Europoje vykęs 
tautų kilnojimasis buvo ne kas kita kaip germaniškųjų 
tautų išėjimas istorijos scenon. Jau Aleksandro Didžiojo 
laikais Pitėjas atrado prie Rheino gyvenančias tautas, 
" kurias mes šiandien vadiname germanais. Bet reikėjo 
dar pusės su viršum tūkstančio metų, kad šitos tautos 
išeitų iš miškų, sutrupintų paliegusią Romą ir pradėtų 
naują savo gyvenimo — jau istorinio — tarpsnį. Kas jas 
stūmė į šį naują gyvenimą? Ne kas kita kaip dvasios 
atbudimas. Subrendusi tautos dvasia pasijaučia per ankš- 
tai gamtos nustatytose ribose, jas susprogdina ir išeina 
į laisvę, kurioje prasideda jau visiškai kitoks gyvenimas 
ir kitokia kūryba. Tai ir yra tautos istorijos pradžia. 
Tai ir yra tautos istorinio likimo pradžia. Nuo dabar tauta 
jau nebėra tiktai gamtinė tauta. Nuo dabar josios indivi- 
dualybė patiria ir kitokios įtakos. Nuo dabar josios 
gyvenimas vyksta dvasios ir.kūrybos persvaroje. Tai, 
kas gamtiniame tarpsnyje buvo rengiama nesąmoningos 
ir būtinos evoliucijos, dabar papildoma ir pratęsiama lais- 
vos kūrybos. Istoriniame tarpsnyje esti kuriamas moks- 
las, menas, visuomeninė ir politinė santvarka, tobulėja 
net religinės formos. Tai yra didvyrių ir legendų metas, 
nes kultūriniai istorijos pradžios žygiai tautai visados 
atrodo herojiški. Atbudusi laisvei ir kūrybai, dvasia 
garbina tuos, kurie šitai kūrybai paaukoja save ir savo gy- 
venimą. 

Todėl istorinis likimas visų pirma yra kultūriniai 
tautos žygiai. Tiesa, kultūros esama visose tautose — 
net labiausiai pirmykštėse. Vis dėlto šitoji kultūra nėra 
tautos kaip vieneto kultūra. Ji yra daugiau atskirų asmenų 
ar atskirų šeimų kultūra. Todėl pirmykštės tautos neturi 
istorinio likimo, nes neturi bendrų kultūrinių žygių, kurie 
sujungtų tautą, kurie būtų visos tautos atliekami, kuriuose 

dalyvautų tauta kaip bendruomenė. Kultūrinių žygių bend- 
rumas yra pagrindinis bruožas istoriniame likime. Atski- 
ras individas, net atskira šeima neturi istorijos. Istoriją 
turi tik bendruomenė. Todėl kai bendruomenė, kaip 
bendruomenė, imasi kultūrinių žygių, reiškia, kad ji 
įeina į istorinį gyvenimą. Iš kitos pusės, šie bendri 
kultūriniai žygiai sujungia bendruomenę tarp savęs, 
suartina įosios narius ir visiems jiems įspaudžia tų pačių 
ypatybių. Kultūrinė kūryba. taip pat daro įtakos žmo- 
gaus individualybei. Kultūrinis gyvenimas ne menkiau 
braunasi į žmogaus vidų negu gamtinis gyvenimas. To- 
dėl istorinis likimas virsta dideliu tautinės individua- 
lybės formuotoju. Jeigu šitas likimas yra 'bendras tauti- 
nei bendruomenei, suprantama, kad jis šitą bendruome- 
nę suformuos ta pačia kryptimi. Bendrai pergyvenami 
kultūriniai žygiai yra vienas iš stipriausių tautą formuo- 
jančių veiksnių tada, kai tauta peržengia gamtos užbrėž- 
tas ribas ir išeina į istoriją. O. Baueris gražiai yra pasakęs, 
kad „likimo bendrumas gimdo tautas“!“, 

Kita istorinio likimo žymė yra jo vienodumas. Apie 
istorinį likimą galima kalbėti tik ten, kur kultūriniai 
žygiai yra vienodi visai tautinei bendruomenei. Jeigu 
viena tautos dalis dalyvauja vienokiuose kultūriniuose 
žygiuose, o kita kitokiuose, suprantama, kad šių dviejų 
tautos dalių istorinis likimas bus skirtingas, ir šitas skirtin- 
gumas galų gale sukurs dvi atskiras tautas. Tai mes galime 
lengvai pastebėti emigrantų gyvenime. Nevienodas istori- 
nis likimas kuria amerikiečių tautą iš anglosaksų emi- 
grantų. Nevienodas istorinis likimas perskyrė aisčius į 
prūsus, lietuvius ir latvius. Nevienodas istorinis likimas 
buvo atskyręs austrus nuo vokiečių. Iš kitos pusės, kul- 
tūrinių žygių vienodumas sujungia net skirtingų tautų 
dalis į vieną bendruomenę ir iš jų sukuria vieną tautą. 
Tai aiškiai matyti šveicarų tautoje, kuri par excelience 
yra istorinio likimo tauta. 

Trimis tad žymėmis yra charakteringas istorinis tau- 
tos likimas: savo kultūriškumu, savo bendrumu ir savo 
vienodumu. Istorinis likimas yra tautos kūryba kul- 
tūrinėje srityje. Šita a ya vyksta bendruomenės kaip 
tokios dvasios jėgomis. Sita kūryba galop yra vienoda. 
visai bendruomenei. Vadinasi, istorinis likimas yra vienodi 
ir bendrai pergyventi kultūriniai tautos žygiai. 


6 Nationalitūtenfrage und Sozialdemokratie, 112 p. Wien, 1907. 

Be abejo, ne visi šitie žygiai, ne visi istorinio likimo 
momentai turi tautai vienodos formuojančios galios. Is- 
toriniame likime, kaip ir gamtiniuose veiksniuose, esama 
tam tikrų specialių įvykių, kurie turi ypatingos tautai 
reikšmės. Šitie įvykiai paprastai pasuka tautos gyvenimą 
vienokia ar kitokia linkme, sukelia tautoje tokią ar kitokią 
nuotaiką ir tuo pačiu formuoja tokių ar kitokių bruožų jo- 
sios individualybėje. Todėl ieškant, kiek istorinis likimas 
yra turėjęs reikšmės konkrečiai tautai išsivystyti ir susi- 
formuoti, yra būtina surasti svarbiausius šios tautos įvy- 
kius istoriniame josios likime ir išnagrinėti jų įtaką tau- 
tos gyvenimui ir jos individualybei. 

Šituo keliu mums ir tenka eiti,kalbant apie lietuviškąjį 
istorinį likimą. Lietuvių tautos likimas yra savotiškai pras- 
mingas nuo pat savo pradžios, vadinasi, nuo lietuvių pasi- 
rodymo istorijos scenoje ligi paskutinių dienų. Vis dėlto 
ir jame esama svarbių įvykių, kurie turėjo pagrindinės 
reikšmės mūsų charakteriui formuotis. Šių įvykių mes pri- 
skaitome keturis: Krikščionybės įvedimą, santykius su 
slavais, valstybės praradimą ir valstybės algavimą. Šių 
įvykių analizė turės mums parodyti, ką mumyse yra sufor- 
mavęs istorinis mūsų likimas. 

b. Krikščionybės įvedimas. Religijos pakeitimas tautai 
yra vienas iš reikšmingiausių įvykių josios istorijoje. Be- 
veik visos nekrikščioniškosios religijos yra tautinės, va- 
dinasi, išaugusios iš tautos bendruomenės ir turinčios su ja 
labai gilių ryšių. Religija visados persunkia tautinę indivi- 
dualybę ir objektyvinį tautinį gyvenimą: tradicijas, meną, 
mokslą, visuomeninę santvarką, šeimą ir ugdymą. Todėl 
suprantama, kad šitos taip įsišaknijusios religijos pakeiti- 
mas negali likti be įtakos ir subjektyvinei tautinei indi- 
vidualybei, ir objektyviniam tautiniam gyvenimui. Išrauti 
šimtus metų kerojusią religinę pasaulėžiūrą, sunaikinti 
senus sakralinius papročius, senas šventyklas, kurios visais 
laikais buvo civilizacijos centrai, reiškia ne tik pakeisti 
išviršinį religinį tautos reiškimąsi, bet reiškia pakeisti ir 
tautos vidų. Religijos pakeitimas yra gilus perversmas tau- 
tos gyvenime ir tautos dvasioje. Tai yra žaizda tautinėje 
individualybėje, Kurios užgijimas negali nepalikti tam tik- 
rų ženklų. Be abejo, tokia operacija dažnai yra būtinai rei- 
kalinga. Dažnai po josios tauta pradeda sparčiau augti ir 
naujomis jėgomis kurti savą kultūrą. Vis dėlto pats faktas 
yra didelis sukrėtimas ir begalinės reikšmės įvykis. Juk 
nauja religija reikalauja naujos mąstymo, kūrimo ir veiki- 

mo krypties. Ji reikalauja naujų tradicijų, naujo meno, nau- 
jo kulto, naujos moralės ir naujų dogmų. Ji savotiškai len- 
kia žmogų ir tautos bruožus taiko prie savų reikalavimų. 
Todėl religijos reikšmė tautos individualybei kaip tik ryš- 
kiausiai ir pasirodo ten, kur tauta pakeičia savo religiją. 

Tokį pakeitimą esame pergyvenę ir mes. Mums religi- 
jos pakeitimas gal buvo dar reikšmingesnis tuo atžvilgiu, 
kad mes ją pakeitėme gana vėlai, vadinasi, kada mūsų tau- 
ta jau buvo įsistiprinusi savo istorijoje ir net pasiekusi is- 
torinės galybės viršūnę. Todėl šito pakeitimo įtaka tauti- 
nei mūsų individualybei yra labai ryški ir labai gili. Mūsų 
istorikai yra ne kartą nagrinėję tas priežastis, kurios vertė 
mus priimti Krikščionybę, ir tą skriaudą, kuri atsirado 
mums per vėlai pasikrikštijus. Bet mes ligi šiol nesame 
nagrinėję, kokios reikšmės šitas faktas turėjo tautinei mū- 
sų individualybei ir kokių bruožų mūsų charakteryje sufor- 
mavo naujoji religija. Abipusė sąveika tarp Krikščionybės 
ir lietuviškumo mano buvo šiek tiek paliesta Krikščiony- 
bės įvedimo jubiliejaus proga (plg. „Židinys“, 1938, 7 nr.). 
Šiuo tarpu tenka dar sykį prie šio klausimo grįžti ir jį spręs- 
ti tik vienu atžvilgiu, būtent: ką Krikščionybė yra davusi 

lautinei mūsų individualybei. Pasikrikštijimas yra vienas 
iš reikšmingiausių mūsų istorinio likimo įvykių, kuris ne- 
galėjo praeiti tylomis pro mūsų tautos dvasią. 

Krikščionybė yra Dievo Karalystės ir pasaulio perkeiti- 
mo religija. Ji skelbia Dievo Karalystę visų pirma žmonių 
širdyse ir lenkia žmogaus dėmesį į ateisiančio gyvenimo 
dalykus. Jai pirmoje eilėje rūpi sukurti naują žmogų, iš 
kurio paskui išaugtų ir naujas objektyvinis gyvenimas. 
Todėl Krikščionybė visados skatina žmogų susidomėti iš- 
vidiniu savo pasauliu, atkreipti savo dvasios akis į savo 
vidų. Subjektyvinė kultūra Krikščionybės visados yra sta- 
toma aukščiau už objektyvinę kultūrą. Krikščionybė skel- 
bia dėsnį, kad kultūros siela yra sielos kultūra. Todėl visos 
tautos, kurios tik priima Krikščionybę, gauna daugybę aks- 
tinų išvidinei kultūrai kurti ir išvidiniam žmogui for- 
muoti. Krikščionybės tendencija į žmogaus vidų yra įspau- 
džiama ir krikščioniškos tautos gyvenimui, 

Lietuvių tautoje šitoji tendencija ypatingai sustiprėjo 
ir pasidarė ryški dėl įvairių aplinkybių. Visų pirma ir etno- 
loginė tautos struktūra, ir gyvenamoji aplinka mus skatina 
susitelkti savyje ir atsitraukti nuo objektyvinio gyvenimo 
pavidalų. Jau minėjome, kad matriarchatinis mūsų tauti- 
nės individualybės pradas yra kaip tik linkęs į išvidinę kul- 


483 


tūrą. Tai yra idėjų ir minčių pradas. Tai simbolių kūrėjas. 
Bet jis nemoka idėjų praktiškai realizuoti. Jis nemoka gy- 
venimo palenkti mirčiai. Jis nemoka simbolių paversti re- 
alybe. Matriarchatinis pradas veda žmogų į vidų ir jame jį 
palieka. Šitas pradas, kaip buvo minėta, yra gyvas mūsų 
tautoje. Šiuo metu jis yra net vyraująs. Todėl jo linkimas 
į išvidinį pasaulį labai gerai sutiko su tokiu pat Krikščiony- 
bės linkimu, Krikščionybės tendenciją į subjektyvinę kul- 
tūrą matriarchatinis pradas kaip tik sustiprino. Krikščiony- 
bės skelbimas, kad žmogus visų pirma žiūrėtų savo sielos, 
lietuvio ausims buvo kažkaip savas ir suprantamas. Iš kitos 
pusės, taip pat esame minėję, kad ir gyvenamoji aplinka 
klimatiniais savo veiksniais mus stumia į vidų, verčia užsi- 
daryti savyje, verčia susitelkti ir nusikreipti nuo objekty- 
vinio gyvenimo formų. Tai taip pat yra atrama minėtai 
Krikščionybės tendencijai. Vadinasi, etnologinė mūsų tau- 
tos struktūra matriarchatiniu savo pradu ir gyvenamoji 
mūsų tautos aplinka klimatiniu savo pradu sudarė geras 
sąlygas Krikščionybei realizuoti tautinėje mūsų individua- 
lybėje žmogaus nukreipimą į jo vidų. Šiuo atžvilgiu Krikš- 
čionybė nesukūrė kokio nors naujo bruožo mūsų charakte- 
ryje, bet savo įtaka ji sustiprino jau esantį mūsų palinkimą 
į išvidinį gyvenimą ir į išvidinę kūrybą. Krikščionybės 
įtakoje mes dar labiau pasinėrėme savyje, mes dar labiau 
pasidarėme svajotojai ir. mistikai. 

Kultūrinei mūsų kūrybai šitas faktas turėjo nepaprastos 
reikšmės. Krikščionybės įvedimas sutampa su išvidinės 
mūsų kultūros periodu ir su mūsų kūryba statmenine kryp- 
timi. Ligi Krikščionybės priėmimo mes kūrėme daugiau 
gulsčiai, pasinešę visuomeninės kultūros linkme. Krikščio- 
nybė nukreipė mus į vidų ir atskleidė naujų kūrybinių ga- 
limybių. Bet visos šitos galimybės sukosi išvidinės dvasi- 
nės kultūros srityje. Šitaip esu charakterizavęs naujus kul- 
tūrinius laimėjimus po mūsų tautos krikšto: „Nesukūrę 
mitologijos nomadinio tarpsnio metu, nes nomadinė kultū- 
ra mitologijos neturi, mes vėliau ėmėme kurti pasakų, ku- 
riose krikščioniškasis elementas jau yra labai ryškus ša- 
lia matriarchatinio elemento (raganos, žyniavimas. ..). 
Neturėdami beveik jokių religinių statulų iš stabmeldybės 
laikų, nes nomados žmogus savo Dievo nevaizduoja (bild- 
los), mes vėliau išdrožėme puikių rūpintojėlių, kenčiančių 
ir susimąsčiusių dievukų, kurie savo masiškumu, formų 
grubumu aiškiai išduoda juose glūdinčią matriarchatinę 
dvasią. Krikščioniškoji moterystės koncepcija rado labai 

palankią dirvą matriarchatinio prado linkime į monogami- 
ją. Krikščioniškasis idealas gerai susiderino su matriarcha- 
tiniu skaistybės branginimu. Lietuvių tautoje Krikščiony- 
bei nereikėjo kovoti su seksualiniu palaidumu, kuris žymi 
totemistiškai nusiteikusias tautas, kuriose moteris tiek te- 
vertinama, kiek ji yra gražių formų. Vadinasi, po Krikšto 
mūsų tautos kultūra aiškiai pasuko vertikaline linkme“! 

Šitoji išvidinė statmeninė linkmė yra žymi visose mūsų 
kultūros srityse. Visur mes turime idėjų, bet nesugebame 
jų suorganizuoti išviršiniu būdu. Išviršiniai mūsų gyveni- 
mo pavidalai yra gana skurdūs. Kas neregi išvidinės pusės, 
kam yra neprieinamas išvidinis mūsų tautos turtingumas, 
tam mes galime atrodyti kaip labai nekuiltūringa tauta. Pa- 
kreipusi mus į vidų, Krikščionybė nesugebėjo surasti ko- 
kios nors atramos, kuri galėtų mus pastūmėti susidomėti ir 
išviršiniu gyvenimu. 

Vadinasi, Krikščionybės įvedimas sustiprino jau ir taip 
esantį mūsų linkimą į išvidinę kūrybą ir šitą kūrybą pa- 
kreipė statmenine linkme. Šiuo atžvilgiu istorinis mūsų liki- 
mas ėjo vidaus stiprinimo kryptimi. 

c. Santy kiai su slavais. Mūsų santykiai su slavais prasi- 
dėjo nuo pat mūsų istorijos pradžios ir nesibaigė ligi šių 
dienų. Istorinis mūsų likimas mus pastūmėjo slavų pasau- 
lin ne tik dėl to, kad jie yra mūsų kaimynai, bet ir dėl to, 
kad jie mus-savotiškai traukė, kaip magnetas traukia gele- 
žį. Slaviškoji ir lietuviškoji tautinės individualybės ieško- 
jo viena antroje to, ko joms pačioms trūksta. Be abejo, kaip 
jau buvo anksčiau minėta, mes su jokia slavų tauta neper- 
gyvenome bendro ir vienodo istorinio likimo. Todėl slaviš- 
koji ir lietuviškoji individualybės negalėjo susijungti. Ga- 
limas daiktas, kad bizantinės Krikščionybės priėmimas šitą 
susijungimą būtų įvykdęs, nes bent vienu atžvilgiu istorinį 
likimą būtų padaręs vienodą ir bendrą su rusų tauta. Romos 
Krikščionybės priėmimas ir šiuo atžvilgiu mus visiškai at- 
skyrė. Politinė vienybė su lenkais apsireiškė, kaip minėta, 
objektyvinės kultūros užgožimu. Tuo tarpu lietuviškoji 
dvasia, eidama į santykius su lenkiškąja dvasia, anaiptol 
neieškojo objektyvinės kultūros pavidalų. Todėl apie sin- 
tezę iš lietuviškumo ir slaviškumo kalbėti negalima. 

Tačiau mes visai teisėtai galime klausti, kokių bruožų 
mūsų santykiai su slavais paliko tautinėje mūsų indivi- 
dualybėje?-Kokių ypatybių slavai mumyse sužadino, ką jie 

mumyse išryškino, sustiprino ar naujai įžiebė? Septynių 
šimtų metų nuolatinio susidūrimo tarpsnis negalėjo praeiti 
nepalikęs vienokių ar kitokių įspaudų. Vis dėlto ne su vi- 
sais slavais mūsų santykiai buvo vienodi. Verždamiesi į 
plačias rusų žemes, mes buvome vedami kitokios dvasios 
negu darydami uniją su lenkais. Rusiškasis mūsų istorinio 
likimo tarpsnis yra esmingai skirtingas nuo lenkiškojo 
tarpsnio. Todėl apie šiuos du tarpsnius reikia skyrium ir 
kalbėti. 

Santykiai su rusais apima pačią pirmykštę mūsų istori- 
ją ligi unijos su lenkais. Tiesa, su rusais mes arčiau susidū- 
rėme ir netekę savos valstybės. Bet šiuo atveju rusai san- 
tykiavo su mumis kaip mūsų pavergėjai, todėl jų įtaka bu- 
vo visiškai kitokia. Ją mes charakterizuosime kalbėdami 
apie valstybės netekimą ir šio netekimo reikšmę mūsų tau- 
tinei individualybei. Šiuo tarpu liesime tik pirmykščių 
santykių periodą, tik tą laiką, kada mes veržėmės į rusų 
žemes. 

Pirmykštis mūsų istorijos tarpsnis aiškiai buvo valdo- 
mas nomadinio mūsų tautybės prado. Nomadinis Žmogus, 
kaip buvo sakyta, yra klajoklis pirminėje kultūroje ir už- 
kariautojas aukštojoje kultūroje. Jis kuria dideles valsty- 
bes, kurios imponuoja savo plačiomis erdvėmis, savo įsta- 
tymais, savo institucijomis. Nomadinis žmogus yra valsty- 
bininkas, įstatymų leidėjas, organizatorius. Šita tad į plotį 
besiveržianti dvasia kaip tik ir pastūmėjo lietuvių tautą į 
savotiškus santykius su rusais ir su jų plačiomis žemėmis. 
Pirmykščiuose lietuvių santykiuose su rusais iškilo ir išsi- 
vystė linkimas ieškoti gulstinio pločio. Moteriškasis rusų 
tautos receptyvumas, nes rusų tauta esmingai yra matriar- | 
chatinė, plačios erdvės, nes rūsai esmingai yra lygumų gy- 


„ventojai, menka valstybinė sąmonė ir organizacija, nes 


rusai esmingai valstybės tvarkyti nemoka, patraukė noma- 
dinį lietuviškąjį pradą pradėti žygius į Rusiją. Čia pasikar- 
tojo tas pat, kas vyko ir visoje kultūros istorijoje: noma- 
dai puolė matriarchatines tautas ir jas užkariavo. Bet sy- 
kiu jie nelietė užkariautų tautų socialinės ir kultūrinės 
santvarkos, todėl greitai pateko matriarchatinių tautų įta- 
kon. Tai yra dėsnis, kuris valdo visus nomadinių tautų san- 
tykius su matriarchatinėmis tautomis, Tai dėsnis, kuris val- 
do Romos santykius su Graikija, tai dėsnis, kuris valdė 
izraelitų santykius su pirmykščiais Kanaano gyventojais 
matriarchatininkais. Romėnai, palikdami graikams savą 
kultūrinį gyvenimą, netrukus pateko kultūrinėn graikų 

priklausomybėn. Izraelitai, bijodami šios priklausomybės, 
išnaikino Kanaano gyventojus, žudydami net vaikus ir mo- 
teris, nes norėjo išlaikyti savo nomadiškumą gryną. Noma- 
dai, kaip sakėme, užkariautus gyventojus arba naikina, ar- 
ba jų neliečia, patys pasiduodami jų įtakai. Pirmuoju keliu 
ėjo izraelitai, antruoju romėnai. Šiuo pastaruoju ėjome ir 
mes savo santykiuose su rusais. 

Šiandien, kada istorinis mūsų likimas yra pakrypęs į 
visai priešingą pusę, juokinga yra skaityti, kad Algirdo ir 
Kęstučio laikais Lietuvos politinis šūkis buvo: visa Rusija 
turi priklausyti Lietuvai. Šitoks šūkis galėjo gimti tiktai 
nomado dvasioje. Tai nebuvo nei imperialistinis, nei gy- 
vybinis šūkis. Tai buvo nomadinės dvasios išsiveržimas, 
nes rusai šiai dvasiai apsireikšti sudarė labai geras sąly- 
gas. Plačios rusų erdvės viliote viliojo nomadinę plačių 
žygių dvasią, ir šitose erdvėse lietuviškoji nomadinė dva- 
sia rasdavo sau ramybės ir poilsio. Štai kodėl Lietuvos ku- 
nigaikščiai mėgdavo reziduoti Rusijos žemėse. Susidūrime 
su rusais nomadinis mūsų tautybės pradas stiprėjo ir reiš- 
kė savo ypatybes. Istoriniai žygiai rusų erdvėse stiprino 
mūsų visuomeniškumą, valstybinę sąmonę, gabumą orga- 
nizuoti, leisti įstatymus ir valdyti. Rusai buvo mums dirva, 
kurioje brendo valstybinis visuomeninis juridinis mūsų ge- 
nijus. Jeigu šiandien mes dar turime kiek šio valstybišku- 
mo, visuomeniškumo ir juridiškumo, tai tik dėka anų pir- 
mykščių santykių su rusais. Ne rusai davė mums šiuos da- 
lykus: jų visų jie patys neturi. Bet rusai buvo tasai akmuo, 
ant kurio mes išaštrinomeę valstybinę, visuomeninę ir juri- 
dinę sąmonę, išaštrinome taip, kad net ilgų amžių nomadi- 
nio prado nusilpimas nebeįstengė šios sąmonės visiškai 
išdildyti. Nomadiniam pradui yra mažmožis, kad jis pri- 
siima svetimą kalbą ir svetimas formas. Tai nė kiek jo ne- 
pakeičia, nes jis šita svetima kalba reiškia savas idėjas ir 
šitas svetimas formas pripildo savu turiniu. Todėl nors lie- 
tuviai savo santykiuose su rusais buvo prisiėmę gudų kal- 
bą ir gudiško gyvenimo formas, bet jie savos nomadinės 
dvasios neišsižadėjo. Šita dvasia valdė juos pačius ir jų nu- 
kariautas rusų tautas. Ir jeigu nomadinis pradas nebūtų 
nusilpęs, jeigu visi kiti veiksniai nebūtų jo nustūmę į mūsų 
dvasinio gyvenimo gelmes, mes, galimas daiktas, šiandien 
nekalbėtume lietuviškai, bet užtat valdytume visą Gudiją, 
visą Ukrainą, turėtume Lietuvos valstybę kokių 50 milijo- 
nų žmonių. Pirmykščių santykių su rusais metu tokios pers- 
pektyvos buvo aiškiai užbrėžtos. Be abejo, Rytų Europos 

žemėlapis tokiu atveju būtų visiškai kitoks. Nomadinis 
žmogus kuria valstybę, nepaisydamas tautos. Lietuvių tau- 
tos mes būtume netekę, suliedami ją su rusų tauta, Bet bū- 
tume turėję Lietuvos valstybę. Lietuviškasis elementas, 
rusiškai kalbėdamas, būtų buvęs vyraujantis ir valdanty- 
sis. Be abejo, tai yra tik galimybės. Mes visiškai nespren- 
džiame apie jų bet katros gerumą. Jas tik iškeliame kaip 
charakteringas istoriniam mūsų likimui ir mūsų santy- 
kiams su slavais. Šiaip ar taip, mūsų santykiai su rusais 
mums paliko neišdildomų žymių ta prasme, kad padėjo 
susiformuoti mūsų polinkiui į visuomeninį gyvenimą ir į 
visuomeninę kultūrą. Kai atėjusi Krikščionybė pasuko mus 
į vidų, tai mūsų tendencija į regimas formaš ir į plačias erd- 
ves jau buvo tiek sustiprėjusi, kad galėjo atsispirti bet ko- 
kiai įtakai ir bent išlikti. Todėl ir šiandien nomadinio pra- 
do dvasia dar tebealsuoja anais pirmykščiais laimėjimais. 
Todėl ir šiandien mūsų visuomeninė sąmonė kreipia savo 
žvilgį į Vytauto laikus, kurie buvo gražiausias nomadinės 
mūsų dvasios pražydimas. Visuomeniniu valstybiniu juri- 
diniu atžvilgių mes semiame stiprybės tik iš praeities, iš 
to seno mūsų tautybės prado, kuris išsivystė santykių su 
rusais metu, 

Visai kitokie yra buvę mūsų santykiai su kita slavų tau- 
ta — su lenkais.Intensyvūs šie santykiai prasideda kaip tik 
su Krikščionybės įsigalėjimu, vadinasi, su mūsų pakrypimu 
į vidų ir su matriarchatinio prado atsigavimu. Juo labiau 
matriarchatinis pradas veržėsi į gyvenimo ir tautinės mūsų 
dvasios paviršių, juo labiau mes užsidarėme savyje, juo 
labiau ėmėmės išvidinės dvasinės kūrybos, juo mūsų santy- 
kiai su lenkais darėsi glaudesni. Ir tai anaiptol nebuvo tik- 
tai atsitiktinių istorinių ar politinių aplinkybių dalykas. 
Tai buvo prasmingas mūsų tautinės individualybės pasisu- 
kimas, kuris ieškojo jai reikalingo elemento. Kiek noma- 
dinis mūsų tautinės individualybės pradas ieškojo rusų, 
tiek matriarchatinis mūsų pradas ieškojo lenkų. Į rusus 
mes veržėmės ieškodami gulstinio pločio, į Jenkus mes ver- 
žėmės ieškodami apvaisinančio prado. Pakrypus lietuviš- 
kajai dvasiai į vidų ir pradėjus kurti dvasinę kultūrą, rei- 
kėjo akstinų šitai kūrybai; reikėjo apvaisinančios, paska- 
tinančios jėgos. Todėl mūsų žvilgis kaip tik ir pakrypo 
į lenkus, kurių dvasinė kultūra buvo aukštesnė ir kurie 
galėjo būti tąja apvaisinančia jėga lietuviškajai kūrybinei 
dvasiai. Tai galėjo įvykti tuo labiau, kad lenkų tauta, kaip 
jau esame minėję, savo struktūra yra totemistinė, vadina- 

si, joje vyriškasis gyvenimo būdas yra gana ryškus ir stip- 
rus. Todėl ji apvaisinančių akstinų matriarchatiškai nusi- 
teikusiai tautai galėjo duoti gana stiprių. 

Deja, reikia pasakyti, kad šitas lietuviškosios indivi- 
dualybės ieškojimas buvo nevaisingas. Vietoje mums davę 
apvaisinančios ir paskatinančios jėgos, lenkai atgabeno 
mums savo objektyvinę kultūrą. Lietuviškoji individualy- 
bė ieškojo dinaminės gyvos jėgos, o vietoje josios gavo 
statinių sustingusių objektyvinio gyvenimo pavidalų. Visai 
kitas dalykas yra prisiimti gyvąją dvasinę jėgą ir ja apvai- 
sinti savo dvasią ir prisiimti objektyvines gėrybes jau su- 
kurtas, jau atbaigtas ir jau nebegyvas. Gyvosios jėgos 
prisiėmimas skatina savą kultūrinę iniciatyvą ir kūrybiš- 
kumą. Objektyvinių gėrybių prisiėmimas šitą kūrybišku- 
mą slopina ir naikina originalumą, versdamas pamėgdžio- 
ti, nes prisiimtos svetimos kultūrinės gėrybės paprastai es- 
ti paverčiamos modeliais. Tokiu būdu ir lenkiškoji įtaka, 
eidama į mūsų tautą objektyvinio gyvenimo pavidalais, 
pasidarė lietuviško kūrybiškumo slopintoja, vadinasi, 
priešginybė to, ko laukė iš lenkų tautos lietuviškoji ma- 
triarchatinė individualybė. Lietuviškasis matriarchatinis 
pradas lenkiškojo totemistinio prado buvo apviltas. 

Taiturėjodidelės reikšmės visam tolimesniam mūsų tau- 
tinės individualybės formavimuisi. Visų pirma lenkiškoji 
įtaka pasiliko tik paviršutiniška, nes objektyvinės gėrybės, 
kilusios iš visai kitokios dvasios ir turinčios kitokią išvidi- 
nę struktūrą, buvo mums per daug svetimos, kad jos galė- 
tų giliau paliesti mūsų charakterį. Todėl mūsų lenkišku- 
mas pasidarė tik savotiška maniera, po kuria dvasia pasili- 
ko grynai lietuviškaz.ir savo mąstyme, ir savo veikime, ir 
savo kūryboje. Iš kitos pusės, lietuviškoji individualybė, 
negaudama apvaisinančios jėgos, dar labiau susitelkė sa- 
vyje, dar labiau pasidarė užsidariusi ir pasitikinti tiktai sa- 
vimi, nes iš svetimos kultūros gėrybių ji jautė einančią ją 
žeminančią ir ujančią nuotaiką. Lietuviškajai individualy- 
bei nebeliko nieko kito, kaip tik atsiremti į savo vertingu- 
mą ir ugdyti savos vertės pajautimą. Lenkiškas išdidumas 
anaiptol nepažadino lietuviuose jausmo, kad jie yra infe- 
riores. Priešingai, lietuviškoji dvasia dar labiau pradėjo 
branginti visa, kas yra lietuviška, dar labiau pradėjo pasiti- 
kėti savo jėgomis ir savo genijaus ateitimi. Tuo būdu mū- 
sų santykiai su lenkais buvo mums naudingi visų pirma 
negalyvine prasme, kaip sustiprinimas reakcijai atsiradus 
pasitikėjimo savimi ir savos tautos meilės. Be abejo, jeigu 

šitie santykiai būtų ėję pozityvia kryptimi, mūsų tautinė 
individualybė būtų galėjusi laimėti iš lenkiškosios dvasios 
nemaža kultūrinių paskatų,ir mūsų dvasinė kultūra būtų 
galėjusi žymiai sparčiau išsivystyti. Bet net ir neigiamu 
atveju mes iš lenkų laimėjome tiek, kad sustiprėjome savo 
viduje, kad atsigręžėme į savo tautą, kad išmokome kęsti 
ir galop laimėti. Tai buvo ypač mums naudinga tada, kai 
„netekome savos valstybės ir kai caristinė Rusija pradėjo 
persekioti lietuviškąją dvasią. Santykiuodama su lenkais, 
šitoji dvasia jau buvo pakankamai užsigrūdinusi ir įgijusi 
atsparumo. Todėl pasitikėjimas savimi ir atsparumas sveti- 
mai išviršinei įtakai yra tie bruožai, kurie išsivystė ir su- 
stiprėjo mūsų charakteryje santykių su lenkais metu. 

Reikia dar pastebėti, kad lenkai yra buvę ir dirva pasi- 
reikšti mūsų nomadiniam pradui, kuris savo tautoje jau 
nebeturėjo galimybės išsiveržti į paviršių. Mes esame davę 
lenkams nemaža valstybininkų, politikų ir karo vadų. Tai 
vis buvo nomadinės lietuviškosios dvasios žmonės, kurie 
savo tautoje nerado tinkamos dirvos veikti ir todėl nuėjo 
pas svetimuosius. Šitas faktas neturėjo reikšmės mūsų 
tautinei individualybei formuotis. Bet jis yra charakterin- 
gas tuo, kad rodo, jog nomadinis pradas mūsų tautoje yra 
nuolatos gyvas, jog mes turime didelių visuomeninių ir 
valstybinių jėgų, tik neturime dirvos joms išaugti ir išvys- 
tyti savo veikimą. Santykiai su lenkais buvo mūsų išmėgi- 
nimas: kiek mes esame atsparūs išviršinei kultūrinei įtakai 
ir kiek dar mes esame gabūs svetimus valdyti ir tvarkyti. 
Abiem atvejais mėginimas buvo išlaikytas. 

d. Valstybės netekimas. Jeigu apskritai lietuvių tautos 
istorinis likimas yra paradoksalus, tai ypač jis yra para- 
doksalus valstybinėje srityje. Turėti tautai valstybę, besi- 
traukiančią nuo Baltijos ligi Juodųjų jūrų, ir palyginti per 
trumpą laiką visiškai jos netekti iš tikro yra daugiau negu 
istorinio likimo aikštis. Tai yra įvykis, kuris mus veda į. 
didelių pasikeitimų gelmes, pasikeitimų, įvykusių tautos 
dvasioje ir josios individualybėje. Čia mes nenagrinėsime 
lietuviškosios valstybės žlugimo priežasčių. Tai yra istori- 
kų dalykas. Filosofiškai pagrindine priežastimi mes laiko- 
me nomadinio mūsų individualybės prado nusilpimą ir 
matriarchatinio atsigavimą. Esmingai nebūdamas valstybi- 
nio charakterio, matriarchatinis pradas nesugeba valsty- 
bės tvarkyti, ir todėl matriarchatinių tautų valstybė neiš- - 
vengiamai turi žlugti. Taip buvo ir su lietuvių tauta. 
Nuo pat matriarchatinio prado išsiveržimo prasideda mūsų 

valstybės silpnėjimas, kuris galop baigiasi visišku valsty- 
binės nepriklausomybės praradimu. Bet ne pats valstybės 
netekimo faktas mums rūpi. Mums šiuo tarpu svarbu, ko- 
kios reikšmės šitas faktas turėjo tautinei mūsų individualy- 
bei. 
„ Norint suprasti, ką reiškia tautai netekti savos valsty- 
bės, reikia panagrinėti, ką reiškia tautai valstybė apskritai. 
Kas įvyksta tautos dvasioje tada, kai ji susikuria savą vals- 
tybę? Tautos pagrindas, kaip ne kartą jau buvo sakyta, 
yra tautinė individualybė: Tautinė individualybė yra išvi- 
dinė jungtis, kuri riša žmones vieną su kitu ir tuo būdu su- 
kuria savotišką vienetą, kurį mes ir vadiname tauta. Tau- 
tinė individualybė nėra koks nors specialus žmogaus pra- 
das. Tai yra savotiška būsena ir veiksena, kuri apima visą 
žmogaus būtybę ir visam jo gyvenimui turi įtakos. Dėl to 
tauta nėra kokia nors išviršinė draugija, bet išvidinė ben- 
druomenė. Vis dėlto šitoji bendruomenė istorijos eigoje 
stengiasi apsireikšti ir iš viršaus regimomis formomis. Ji 
stengiasi objeklyvuoti. Linkimas. į objektyvaciją yra gi- 
liausias žmogiškosios prigimties linkimas. Žmogus būtinai 
nori apreikšti savo vidaus pasaulį, nes tik objektyvuotas 
šitas pasaulis įgyja tobulumo ir esti atbaigiamas. Todėl 
žmogus objektyvuojasi žodžiais, mokslu, menu ir visuome- 
ninio gyvenimo institucijomis. Tauta, kaip išvidinė žmo- 
giškoji bendruomenė, taip pat turi tokį prigimtą linkimą 
objektyvuotis. Ji nori susiorganizuoti, ji nori būti regima, 
ji nori tvarkyti objektyvinį savo gyvenimą, nes kol tauta 
yra tiktai išvidinė bendruomenė, tol ji yra labai galinga 
atskiro žmogaus viduje, bet tol ji yra silpna išviršiniame 
gyvenime. Tiktai objektyvuota iš viršaus, ji imasi tvarkyti 
viešąjį gyvenimą. Šitoji tautos objektyvacija kaip Lik ir 
yra-valstybė. Valstybė taip santykiuoja su tauta, kaip to 
paties dalyko išviršinė ir išvidinė pusės. Tauta sudaro vals- 
tybės išvidinį turinį ir pagrindą, valstybė sudaro tautos 
regimą objektyvinę formą. Valstybėje tauta įsikūnija ir 
apsireiškia xegimu objektyviniu būdu, 

Todėl kai tauta susikuria savą valstybę, josios tautinė 
individualybė prasiveržia į objektyvinio gyvenimo sritis. 
Šitos individualybės žygiai esti suorganizuojami. Jie įgyja 
viešo pobūdžio ir viešosios galios. Viešasis žmogaus gy- 
venimas pasidaro persunktas tautiniu pradu. Čia esti už- 
grindžiamas tasai tarpas, kuris yra tada, kai tauta gyvena 
svetimoje valstybėje, vadinasi, kada viešojo objektyvinio 
gyvenimo formos neatitinka išvidinio subjektyvinio gy- 

venimo formų. Čia esti papildomas tasai trūkumas, kuris 
esti tada, kai tauta dar neturi aiškios valstybinės lyties, va- 
dinasi, kada josios viešasis objektyvinis gyvenimas dar 
nėra išsivystęs, kitaip sakant, kai išvidinis subjektyvinis 
gyvenimas dar nėra radęs savo konkrečios ir regimos bei 
organizuotos išraiškos. Trumpai sakant, valstybės susikū- 
rimas tautai reiškia josios individualybės išvedimą į ob- 
jeklyvinį gyvenimą ir suorganizavimą viešojo gyvenimo 
pavidalais. 

Dabar mes galėsime atsakyti ir į antrą klausimą, ką 
reiškia tautai netekti savo valstybės. Jeigu turėjimas savos 
valstybės skatina tautinę individualybę veržtis į objekty- 
vines sritis ir apsireikšti viešojo gyvenimo pavidalais, tai 
savos valstybės netekimas stumia tautinę individualybę 
atgal į subjektyvines sritis, ardo viešojo gyvenimo tautines 
formas, kultūrinę tautos kūrybą, kuri visados kyla iš tauti- 
nės individualybės, verčia užsidaryti atskirų žmonių pa- 
saulyje. Kitaip sakant, valstybės netekimas yra tautos nu- 
objektyvinimas. Tai josios pavertimas vėl tiktai išvidine 
bendruomene. Visa, ką tauta buvo susikūrusi objektyvi- 
nio viešojo gyvenimo srityse, kuo ji buvo apsireiškusi 
iš viršaus, kas ją buvo padarę regima draugija, turinčia au- 
toriteto ir viešosios galios, dabar esti sunaikinama, suardo- 
ma. Viešasis gyvenimas pradeda tolti nuo subjektyvinio 
individualinio gyvenimo... Žmogaus žygiai savo viduje ir 
viešojo gyvenimo srityse yra apsprendžiami jau nebe to 
paties principo. Tuo būdu ir pats žmogus pasidaro savotiš- 
ku būdu suskilęs ir nevieningas. Tai yra gili tragika, kuri 
kultūrinei kūrybai turi labai didelės neigiamos reikšmės. 

Šią tragiką kaip tik teko pergyventi lietuvių tautai. Su- 
sikūrusi savo valstybę, ji plėtė josios ribas taip, kaip dikta- 
vojainomadinis plačių žygių pradas. Didžioji Lietuvos vals- 
tybė buvo ne kas kita kaip lietuviškosios nomadinės indi- 
vidualybės objektyvacija. Šitoje objektyvacijoje nomadi- 
nis pradas apsireiškė regimais žygiais, kaip įstatymų leidi- 
mas, visuomeninės santvarkos kūrimas, politinės sutartys, 
atskirų luomų santykių struktūra ir t. t. Iš Lietuvos valsty- 
bės kalbėjo lietuviškoji dvasia. Valstybei žlugus, šitoji 
dvasia juo toliau, juo labiau traukėsi iš viešojo gyvenimo 
pavidalų ir grįžo į išvidinį žmogaus pasaulį. Viešasis 
gyvenimas pasidarė nulietuvintas. Lietuviškas liko tik- 
tai žmogus ir subjektyvinis jo nusiteikimas. Tai buvo dide- 
lė skriauda lietuviškos tautinės individualybės išsivysty- 
mui, nes natūralus jo kelias buvo sustabdytas ir užtvertas. 

Lietuviškoji tautinė individualybė negalėjo normaliai ties- 
tis į objektyvinį gyvenimą. Ji turėjo pasitenkinti siauromis 
subjektyvinio gyvenimo sritimis. Plačios viešojo objekty- 
vinio gyvenimo sritys jai pasidarė nebeprieinamos. Iš ki- 
tos pusės, jos buvo jai nesavos, nesuprantamos ir net ne- 
kenčiamos, nes svetimųjų primestos ir jėga uždėtos. Tarp 
viešojo gyvenimo lyčių ir savų subjektyvinių nusiteikimų 
lietuvis jautė nesuderinamą skirtumą. Todėl viešojo objek- 
tyvinio gyvenimo pavidalų lietuvis nemėgo ir jų negerbė. 
Valstybės netekimas mūsų tautinėje individualybėje išvys- 
tė viešojo gyvenimo nepagarbą ir netiesumą santykiuose 
su šio gyvenimo institucijomis. Tai yra aiškiai jaučiama 
ir šiandien, kada viešasis gyvenimas yra jau savas. Ir 
šiandien lietuvis į valstybines viešąsias institucijas žiūri 
labai abejingai, nepasitikėdamas, o su jomis susidūręs 
nerodo tiesumo, stengdamasis išsisukti nuo viešojo gyve- 
nimo uždedamų pareigų arba apgauti šio gyvenimo tvar- 
kytojus. Ši neigiamybė keroja giliai lietuvio individualy- 
bėje kaip objektyvinio tautos gyvenimo sužalojimo rezul- 
tatas, padarytas valstybės netekimu, Mes nemylime savos 


jausmu mes neįstengiame nusikratyti. 

„Šalia šios neigiamybės, valstybės netekimas pažadino 
dar ir antrą, apsireiškiančią kultūrinėje kūryboje. Valsty- 
bės mes netekome kaip tik tada, kai mūsų kultūrinis 
gyvenimas jau stipriai buvo pasukęs dvasinės kūrybos 


linkme. Valstybės išlaikymas šitą kūrybą būtų pasukęs . 


į viešojo objektyvinio gyvenimo sritis, būtų ją suorga- 
nizavęs, būtų jai nurodęs tolimesnių gairių ir atidaręs 
platesnių perspektyvų. Valstybės netekimas kaip tik turė- 
jo visais šiais atžvilgiais neigiamos įtakos. Tiesa, šitoji 
kūryba nesiliovė ir mūsų pavergimo metais. Bet ji buvo 
pakrika, ji buvo dirbama be vilties persunkti viešąjį 
gyvenimą, ji buvo dirbama be išviršinės organizacijos, 
be didesnių planų, be platesnių užsimojimų. Šitoji kūryba 
susmulkėjo. Ji pasidarė nedrąsių bandymų ir mėginimų 
rinkinys, Valstybės netekimo tarpsnis paliko mūsų tautinė- 
je Individualybėje nesugebėjimą kurti organizuotai ir 
planingai, turint prieš akis tolimus ir didžius uždavinius. 
Štai dėl ko ir šiandien mes kuriame individualiai, daž- 
niausiai atsiskyrę nuo kitų, kitiems nežinant; kuriame 

kiekvienas pagal savo nuožiūrą, nesiderindami prie bend- 
ros mūsų tautinio gyvenimo krypties. Todėl šitoji mūsų 
kūryba dažnai yra svyruojanti, pakrika, smulki; joje 
nežymu kokios nors bendresnės tendencijos, kokio nors 
aiškesnio tikslo ir ryškesnės idėjos. Tai yra valstybės 
netekimo palaikai, kuriais mes dar negreitai nusikraty- 
sime. Ė 

Du tad konkrečius bruožus valstybės netekimas yra 
įspaudęs tautinėn mūsų individualybėn, deja, abu nei- 
giamus: nepagarbą ir netiesumą viešajam gyvenimui ir 
nesugebėjimą organizuotai ir planingai kurti. 

e. Valstybės aigavimas. Paradoksiniam mūsų istorijos 
likimui patiko leisti mums vėl atsistatyti savą valstybę, 
nors ir nepanašią į pirmykštę imperiją, tačiau pakan- 
kamą mažai tautai, netekusiai nomadinio prado persvaros 
savo gyvenime. Šitas įvykis, nors dar visai jaunas, bet 
yra toks reikšmingas mūsų tautos gyvenimui ir mūsų 
tautinei individualybei, kad negalima praeiti pro jį tylo- 
mis. Nepriklausomo gyvenimo tarpsnis yra dar labai 
trumpas. Bet jis yra pilnas simbolinės prasmės įvykių, 
kurie, atrodo, nulems tolimesnį mūsų tautos likimą ir 
tuo pačiu tolimesnį tautinės mūsų individualybės formavi- 
mąsi. 

Apskritai tenka pasakyti, kad valstybės atgavimas 
pataiso visas tas neigiamybes, kurių buvo sudaręs valsty- 
bės netekimas. Atgavus savą valstybę, mes vėl sutei- 
kiame savai tautai objektyvinį pavidalą, mes vėl ją suor- 
ganizuojame; mūsų kūryba vėl pradeda eiti į viešojo 
objektyvinio gyvenimo sritis; mes pradedame šitą viešąjį 
gyvenimą sų jo institucijomis gerbti ir elgtis tiesiai; 
mes pradedame mylėti savą valstybę; mes pradedame 
mokytis kurti organizuotai ir planingai, nes regime šiokių 
tokių perspektyvų ir uždavinių bei gairių. Be abejo, 
visi šie teigiami dalykai negali būti realizuojami viena 
diena. Šiandien mes jų matėme dar tik užuomazgas, nes 
mes visi dar esame per daug suaugę su minėtomis nei- 
giamybėmis, kurios trukdo valstybinei mūsų kūrybai. 
Dėl to dar negalima šiandien pasakyti, kokių konkrečių 
bruožų tautinėje mūsų individualybėje yra palikęs vals- 
tybės atgavimas, nės nepriklausomo gyvenimo laikas 
dar yra labai trumpas. Jis yra sukūręs mumyse dar tik 
nuotaikų, sukėlęs entuziazmo ir pasiryžimo. Reikia dar 
daug metų, kol šitos nuotaikos, šitas entuziazmas ir pa- 
siryžimas pavirs pastoviais nusiteikimais-iz-įsirėš į mūsų 

tautinę individualybę kaip neišdildomi bruožai. 

Valstybės atgavimas yra paskutinis didysis istorinio 
mūsų likimo įvykis, ir todėl jis slepia savyje mūsų 
tautos ateitį. Kaip išsivystys toliau tautinė mūsų indi- 
vidualybė, priklausys nuo to, kaip išsiskleis nepriklau- 
somo gyvenimo tarpsnis. Du yra dalykai, kurie meta 
nemaža prasmingos šviesos į mūsų tautos ateities kelią, 
būtent Vilniaus atgavimas ir Klaipėdos netekimas. 

Vilniaus mes neturėjome, dabar jau turime; Klaipėdą 
turėjome, dabar jau nebeturime. Jeigu šitie miestai būtų 
tik paprasti pramonės ar prekybos centrai, jeigu jie būtų 
tik paprasti žmonių telkiniai, jų čia nevertėtų nė minėti, 
nes teritorijos gabalėlio gavimas ar atidavimas tautos 
istorijai niekados neturi lemiančios reikšmės. Ši reikšmė 
lemianti pasidaro tik tada, jeigu gauta ar atiduota terito- 
rija turi lemiančios reikšmės tautos gyvenimo struktūrai 
ir tautinės individualybės išsivystymo krypčiai. Klaipėda 
ir Vilnius kaip tik yra tokie punktai, kurie mūsų tautai 
galėtų turėti nepaprastos reikšmės. 

Vilnius yra toksai punktas, per kurį mes žengiame į 
neišmatuojamus kontinento plotus. Mūsų žygis į rusų 
žemes anais didžiosios mūsų valstybės laikais kaip tik 
prasidėjo iš Vilniaus. Vilnius visą laiką yra buvęs kon- 
tinentinės mūsų istorijos centru. Todėl Vilniaus neteki- 
mas reiškė kontinentinės mūsų istorijos galą. Mūsų žygiai 
į plačias žemės sritis buvo uždaryti. Mūsų, kaip žemės 
tautos, šaknys buvo išjudintos. Todėl Vilniaus netekimą 
mes pergyvenome labai skaudžiai, nes mes instinktyviai 
jautėme, kad turime dabar keisti savo gyvenimą, kad 
turime kurti naują ir jau kitokį — nėkontinentinį — isto- 
rijos periodą. Vilniaus netekimas mus pribloškė prie 
jūros. 

Ir tuomet mes gavome Klaipėdą. Klaipėda yra punk- 
tas, per kurį turėjo prasidėti jūrinės mūsų istorijos žygiai. 
Klaipėdos mes seniai buvome netekę, taip pat mažai 
vertinome jūrą. Todėl josios gavimas mums buvo vi- 
siškai naujas, per daug naujas dalykas. Mūsų istorijos 
pasisukimas į jūrą reiškė didžiulį perversmą visoje mūsų 
dvasioje. Mes turėjome atsipalaiduoti nuo žemės, mes 
turėjome išnaikinti savyje masinį pradą, turėjome suaugti 
su jūra ir įgyti jūrinės tautos ypatybių. Langas į gali- 
mybių pasaulį buvo atidarytas, reikėjo juo tik pasinau- 
doti. Bet jau sakėme, kad lietuvis bijo jūros. Jis daugiausia 
tik iš tolo gali į ją pasižiūrėti. Mes jos vengėme, mes 

net bėgome nuo jos ir įsteigėme jūrininkų mokyklą — 
Kaune. Per visą laiką, kurį teko mums valdyti Klaipėdą, 
mes nespėjome dar nugalėti jūros baimės, nors pasta- 
ruoju metu jūros apvaldymas buvo žymiai pastūmėtas 
priešakin. Bet tuo metu kaip tik mes vėl Klaipėdos ne- 
tekome, ir, reikia pripažinti, psichologiškai šitas faktas 
mūsų tautos buvo pajaustas žymiai menkiau negu Vil- 
niaus netekimas 1920 metais. 

Istorija jau taip lėmė, kad tais pačiais metais mes 
atgavome Vilnių. Tautos entuziazmas buvo nepaprastas. 
Tai reiškia, kad Vilnius, kaip kontinentinės mūsų istorijos 
centras ir josios simbolis, giliai gyveno lietuviškoje 
dvasioje, kad lietuvis dar pasiliko žemės žmogus ir kad 
jo kelias į jūrą dar buvo net gerai nepradėtas. Su Vilniaus 
atgavimu vėl prasideda mūsų kelias į kontinentą. Mūsų 
istorija vėl tolsta nuo jūros ir vėl virsta kontinentine 
istorija. Tiesa, mes dar turime apie 20 kilometrų pajūrio 
ir turime Šventąją. Tačiau dabar pastatyti mums uostą 
bus žymiai sunkiau: ekonomiškai mes sunkiai įstengsime, 
ir psichologiškai mes mažai domėsimės. Mums jūra vėl 
bus tik pasigrožėjimo ir. pasigėrėjimo iš tolo objektas. 
Vadinasi, istorinis likimas vėl mus suka nuo jūros, vėl 
mus grąžina žemei, vėl mus veda į kontinentą. Be abejo, 
atnaujinti anuos pirmykščius žygius į plačias Gudijos 
ir Ukrainos lygumas mums nebepavyks. Bet mes savo 
dvasia pasiliksime kontinentine tauta. Mūsų dėmesys bus 
visados atkreiptas į Vilnių, vadinasi, į kontinentą. Šūkis 
„Veidu į jūrą“, kuris dar taip neseniai nuskambėjo 
mūsų spaudoje ir visuomenėje, su Vilniaus atgavimu 
virsta faktiniu ir psichologiniu šūkiu „Veidu į žemę“. * 
Tai reiškia, kad ir toliau mūsų tauta nepatirs palaimingos 
įtakos, kuri eina iš jūros, kad jūros reiškiamas gamtos 
ritmas mūsų nebus pajaustas, kad ir toliau mes gamtą 
pergyvensime miško pavidalu, kuriame horizontas siauras, 
kuriame perspektyvų nematyti. Mes ir toliau daugiau 
pasyviai klausysimės negu aktyviai veiksime, nes didelio 
apdairumo, judrumo ir budrumo tautas išmoko tiktai 
jūra, bet ne žemė, 

Taigi šie metai mūsų istorijai yra persilaužimo 
metai. Ligi šiol nepriklausomas mūsų tautos gyvenimas 
ėjo jūros linkme. Nuo dabar jis pradeda eiti žemės 
kryptimi. Kitaip sakant, mes grįžtame į senąją kontinentinę 
savo istoriją. Istorinis mūsų likimas vėl pradeda stiprinti 
senąsias mūsų tautinės individualybės ypatybes: prisiri- 

šimą prie žemės, pasidavimą likimui, akustinį gamtos 
ritmo suvokimą, lyrizmą, nes priešingas ypatybes, kaip 
erdvinį judrumą, savo valios iškėlimą, optinį gamtos 
ritmo suvokimą, dramatizmą, žadina jūrinė istorija. Ligi 
šiol nepriklausomo gyvenimo istorija buvo pradėjusi šitas 
ypatybes mumyse išvystyti. Deja, laikotarpis pasirodė 
esąs per trumpas. Mes nespėjome gerai nė susivokti 
ir štai vėl jau žengiame senuoju keliu atgal į kontinentą. 
Kiek toli dvasiniu atžvilgiu mes atgaivinsime savyje seną-. 
ją kontinentinę istoriją ir kokios reikšmės ji turės to-. 
limesnei mūsų tautos ateičiai, šiuo tarpu dar negalima 
pasakyti. 


4. LIETUVIŠKOSIOS INDIVIDUALYBĖS 
CHARAKTERISTIKA 


Istorinio likimo analize mes baigiame lietuviškosios 
individualybės bruožų nagrinėjimą. Šitų bruožų suradome 
nemaža. Lietuviškoji individualybė pasirodė esanti gana 
turtinga ir įvairi. Dabar mums belieka šituos bruožus 
susisteminti ir šiek tiek apibendrinti, kad lietuviškosios 
individualybės charakteris pasidarytų reljefingesnis. Sche- 
minė apžvalga leis mums labiau susiorientuoti šitų bruožų 
margumyne ir padės mums juos suvesti į bendresnes 
kategorijas: 


Šu plačių žygių noras 
nomadinis pradas atiaidumas svetimiesiems 


; prisirišimas prie žemės 
matriarchatinis pradas pavergiamumas 
jūros nemėgimas 


I. Etnologinė 
struktūra 


k melancholiškumas 

klimatas pasidavimas likimui 

susitelkimas savyje 

intelekto ir fantazijos sintezė 

žemė gamtos ritmo pajautimas 
akustiškumas įspūdžiuose 


lyrizmas 


kraštovaizdis iracionalumas 


II. Gyvenamoji aplinka 

Sis a 


Ta s ; atsikreipimas į vidų 
Krikščionybės įvedimas statmeniškumas kūryboje 


3 2 2 plačių žygių dvasia 
8 santykiai su rusais visuomeniškumas 
a 

SB . užsidarymas savyje 
k santykiai su lenkais pasitikėjimas savimi 
6 
A individualizmas 
T. valstybės netekimas valstybės negerbimas 
m 
-—“ 
m 


netiesumas valstybės atžvilgiu 


linkimas į objektyvinį gyvenimą 
valstybės atgavimas jūros troškimo pažadinimas 
linkimas į kontinentą 


Taigi, kaip matome, lietuviškosios individualybės 
bruožų esama visos eilės. Daugelis jų yra panašūs 
vienas į kitą, nors ir yra kilę iš kitokių šaltinių. Ieškodami 
bendresnių ryšių tarp šių panašių bruožų, visų pirma 
pastebėsime, kad labiausiai į akį krinta lietuviškosios 
individualybės gyvenimas savyje, arba josios subjekly- 
vumas, kurį išreiškia tokie bruožai, kaip susitelkimas 
savyje, atsikreipimas į vidų, statmeniškumas kūryboje, 
užsidarymas savyje, pasitikėjimas savimi, individualiz- 
mas. Lietuviškosios individualybės subjektyvumas yra 
išvystytas visų veiksnių. Bet ypač čia turėjo didelės 
įtakos gyvenamoji aplinka ir istorinis likimas. Taigi 
gyvenimas savo viduje yra pagrindinis ryškus lietuviš- 
kosios individualybės bruožas. 

Toliau mes galime pastebėti kaip savotišką išvadą 
iš gyvenimo savyje lietuviškosios individualybės recep- 
tyvumą, kuris reiškiasi tokiais bruožais, kaip melancho- 
liškumas, pasidavimas likimui, gamtos ritmo pajautimas, 
akustiškumas įspūdžiuose, pavergiamumas. Šitas recepty- 
vumas yra išvystytas gyvenamosios aplinkos, bet jam 
pagrindą davė matriarchatinis pradas ir jį sustiprino 
istorinis likimas. Lietuvis dažnai yra vadinamas pasy- 
viu. Tai yra netikslu. Jį reikia vadinti receptyviu, va- 
dinasi, imliu viskam, kas ateina iš paviršiaus, bet veiklių 
ir kūrybišku savo viduje. Receptyvumas yra antras pa- 
grindinis lietuviškosios individualybės bruožas. Jis turi 
esminio ir organinio ryšio su pirmuoju bruožu, nes kas 
gyvena susitelkęs savyje, tas išviršinio pasaulio atžvilgiu 
yra receptyvus. 

Trečias charakteringas bruožas yra plačių žygių dva- 

sia, kuri reiškiasi tokiais bruožais, kaip visuomenišku- 
mas, atlaidumas svetimiesiems, sugebėjimas pereiti į 
viešąjį objektyvinį: gyvenimą, galimumas pažadinti 
jūros troškimą. Plačių žygių dvasia pirmoje eilėje yra 
kilusi iš nomadinio prado, sustiprinta santykių su rusais 
ir pradėta atgaivinti atgavus mūsų valstybę. Šitas bruožas 
padaro, kad lietuvis nėra smulkmeniškas, kasdieniškas. 
Bet, iš kitos pusės, šitame bruože glūdi pavojaus, kad 
lietuvis gali tapti nerealiu, fantastišku, ypač tada, kai 
šiems platiems žygiams trūksta tinkamos aplinkos ir dir- 
vos. 
Ketvirtas bruožas yra prisirišimas prie žemės, kuris 
apsireiškia jūros nemėgimu, lengvu palenkimu į kon- 
tinentą, intelekto ir fantazijos suderinimu, lyrizmu ir 
iracionalumu. Šitas bruožas yra kilęs iš matriarchatinio 
prado ir ypač išvystytas gyvenamosios aplinkos. Jis 
padaro, kad lietuvis yra savotiškai poetiškas, turįs sko- 
nio, sykiu mistiškas ir religiškas. 

Visus tuos anksčiau minėtus smulkius bruožus su- 
skirstę stambiomis kategorijomis gauname, kad lietuviško- 
* ji individualybė gyvena susitelkusi savyje, kad ji yra 
recepiyvi santykiuose su išviršiniu pasauliu, kad ji trokš- 
la didžių žygių ir kad ji yra prisirišusi prie žemės. 
Lietuviškas žmogus yra subjektyvus, receptyvus, plačia- 
dvasis ir žemę mylįs žmogus. Apie istorinio likimo atsi- 
tiktinai sudarytas nuotaikas, kaip valstybės negerbimas 
ir netiesumas santykiuose su valstybinėmis institucijo- 
mis, mes nekalbame, nes šios ydos yra tik paviršutiniškos 
ir su laikų išnyks, kai tik valstybinė mūsų sąmonė atsi- 
gaus. Be abejo, ir minėtos keturios pagrindinės žymės 
turi neigiamų pusių. Bet šitos žymės jau yra gilios. Jos 
jau yra suaugusios su lietuvio esme ir todėl beveik nepa- 
keičiamos. Tautinė individualybė nėra sustingusi. Ji kinta. 
Bet ji kinta labai lėtai ir labai nejučiomis. Todėl galima 
manyti, kad tolimesnis mūsų kultūros gyvenimas kaip 
tik ir bus apsupęs tas šių keturių žymių: subjektyvumo, re- 
ceptyvumo, plačiadvasiškumo ir žemės meilės, nes koks 
yra žmogus, tokia yra ir kultūra; kokia yra tautinė indivi- 
dualybė, tokia yra ir tautinė kūryba. Todėl mums dabar ir 
kyla uždavinys paanalizuoti, kokia galės būti mūsų kultūra 
kaip mūsų tautinės individualybės ženklas. Šiam reikalui 
skirsime tolimesnį ir jau paskutinį šios studijos tęsinį. 


IV. LIETUVIŠKOSIOS KULTŪROS 
PAGRINDAI IR GAIRĖS 


Anksčiau esame sakę, kad kultūra yra žmogaus ženklas, 
vadinasi, kad žmogaus išvidinis gyvenimas ir išvidinė 
struktūra atsispindi kultūros gyvenime ir kultūros struk- 
tūroje. Taip pat esame sakę, kad tautinė kultūra yra 
tautinės individualybės objektyvacija, vadinasi, kad tautos 
turimi bruožai ir nusiteikimai apsireiškia ir susiformuoja 
išviršiniais kultūros pavidalais. Šiuo metu mes jau žinome, 
koks yra lietuviškasis žmogus ir kokia yra lietuviškoji 
tautinė individualybė. Todėl galime jau nuspėti, kokia 
bus ir lietuviškoji kultūra. Minėtas bendras dėsnis, valdąs 
žmogaus, resp. tautos, santykius su kultūra, tinka ir šiuo 
atveju. Todėl lietuviškoji kultūra yra lietuviškojo žmo- 
gaus ženklas. Tai, kas glūdi lietuviškosios tautinės in- 
dividualybės viduje, lietuviškojoje kultūroje reiškiasi ap- 
čiuopiamais ir regimais pavidalais. Lietuviškoji kultūra 
darosi lietuviškosios individualybės pagrindinių bruožų 
objektyvacija, arba išraiška, 

Bet mes jau žinome, kad subjektyvumas, receptyvu- 
mas, plačių žygių dvasia ir žemės meilė yra pagrindiniai 
lietuviškosios individualybės bruožai. Jau esame įrodi- 
nėję, kad lietuviškas žmogus yra subjektyvus, recepty- 
vus, plačiadvasis ir žemę mylįs žmogus. Jeigu kultūra 
yra žmogaus ženklas, tai lietuviškojo žmogaus bruožai 
turės atsispindėti jo kuriamoje lietuviškojoje kultūroje, 
Kitaip sakant, lietuviškoji kultūra bus subjektyvi, recepty- 
vi, plačiažygiška ir žemiška kultūra. Šitos žymės yra būdin- 
gos lietuviškajam žmogui, jos yra būdingos ir lietuviškajai 
kultūrai. 

Tai yra bendras teigimas. Konkrečiai mums dabar 
kaip tik reikia panagrinėti, ką reiškia kultūros subjekty- 

vumas, receptyvumas, plačiažygiškumas ir žemiškumas. 
Kas įvyksta, kai kūryboje reiškiasi ir kūrybą organizuoja 
subjektyvus, receptyvus, plačiadvasis ir žemę mylįs žmo- 
gus? Atsakymas į šituos klausimus kaip tik ir leis mums 
paregėti lietuviškosios kultūros pagADGU ir atspėti josios 
gaires, 


1. LIETUVIŠKOSIOS KULTŪROS SUBJEKTYVUMAS 


a. Vidaus pasaulio išreiškimas. Lietuviškąjį žmogų 
mes esame pavadinę subjektyviu ta prasme, kad jis 
gyvena daugiau savyje negu išviršiniame pasaulyje, kad 
jis yra susitelkęs, net užsidaręs, truputį individualistas, 
labiau vertina gilumą negu platumą. Perkėlę šituos bruožus 
kultūrinėn kūrybon, galėsime pastebėti, kad lietuviškosios 
kultūros subjektyvumas yra ne kas kita kaip vidaus 
pasaulio išreiškimas. Lietuviškasis žmogus, gyvendamas 
savyje ir būdamas savyje turtingas, savo kūryboje ne- 
sistengia per daug atsidėti išviršiniams pavidalams kurti. 
Jis labiau krypsta į savo išvidinio pasaulio vaizdavimą. 
Jis atskleidžia savo vidų, jis. įbrėžia savo sielą ir savo 
širdį. Kultūros filosofijoje šitoks kultūros tipas yra vadi- 
namas išraiškos kultūra. 

Kultūrinėje kūryboje žmogaus dvasia išeina iš savęs ir 
įeina į objektą. Kitaip sakant, ji apsireiškia pati ir su- 
formuoja objektą tam tikra lytimi. Kultūrinis veiksmas 
pirmoje eilėje (prigimties, ne laiko atžvilgiu) yra dvasios 
apreiškimas. Kur nėra tikro dvasios apreiškimo, ten nėra 
nė kultūrinės kūrybos tikra prasme. Kultūra kosminės 
reikšmės įgyja tik tada, kai iš jos kalba gamtai pirmau- 
janti dvasia, Bet dvasios išreiškimas yra tik pusė kultū- 
rinio veiksmo kelio. Dvasia, įėjusi į objektą, gyvena 
jame kaip tam tikra lytis. Pats dvasios išreiškimas yra 
galimas tik todėl, kad dvasia suteikia gamtiniam objek- 
tui bent minimumą tam tikro naujo pavidalo, kad ji su- 
formuoja jį pagal savo išvidinę esmę. Todėl daikto api- 
pavidalinimas yra antroji kultūrinio veiksmo kelio pusė. 
Ji kultūrinį veiksmą atbaigia. 

Nors abi.šios kultūrinio veiksmo funkcijos priklauso 
viena nuo antros, tačiau konkrečioje kūryboje gali būti 
labiau pabrėžiama tai viena, tai antra. Konkretus kultū- 
rinis aktas gali labiau kreipti dėmesio arba į žmogaus 
dvasios išreiškimą, arba į daikto apipavidalinimą. Tokiu 

atveju ir visa kultūrinė kūryba įgyja savotiško pobū- 
džio. Kultūra, kurioje vyrauja išreiškimo momentas, yra 
skirtinga nuo kultūros, kurioje vyrauja apipavidalinimo 
momentas. Pirmoji yra vadinama išraiškos kultūra, antro- 
ji — pavidalo kultūra. Be abejo, išraiškos kultūroje yra 
apipavidalinimo minimumas ir apipavidalinimo kultūro- 
je — išraiškos minimumas. Šitie du tipai susidaro tiktai 
pagal tai, kas vyrauja — išraiška ar pavidalas — ir koks 
nusiteikimas lydi kuriantį žmogų — išreikšti savo vidų 
ar suformuoti daiktą. 

Nėra jokios abejonės, kad lietuviškoji kultūra pri- 
klauso išraiškos kultūros tipui. Lietuviškasis žmogus yra 
taip nusiteikęs, kad išviršinės formos ir išviršiniai gra- 
žūs pavidalai jo per daug nevilioja. Jis jais pasigelbsti 
tik tiek, kiek reikalinga savo vidui atskleisti. Visas įo 
dėmesys yra sukoncentruotas į vidaus pasaulį. Todėl 
kai tokio nusiteikimo žmogus imasi kultūrinės kūrybos, 
sunku iš jo laukti, kad jis pamėgtų gražius ir tobulus 
pavidalus. Jis labiau grožisi išvidiniu turiniu negu išvirši- 
nėmis formomis. 

Išraiškos kultūra — tai savotiška formulė, kuri gali 
mums išaiškinti daugybę lietuviškosios kultūros bruožų, 
kurie šiaip savyje pasilieka gana tamsūs ir mįslingi. 
Visų pirma lyrinis mūsų kūrybos, ypač meno, charak“ 
teris yra visiškai natūrali išraiškos kultūros pasėka. Mes 
esame lyrikai dėl to, kad mes stengiamės savo mene iš- 
reikšti patys save ir pasigrožėti šituo išvidiniu pasauliu. 
Todėl nenuostabu, kad lyrika ligi šio! mūsų literatūroje 
yra buvusi stipriausia, Lyrinis pobūdis valdo mūsų liaudies 
dainas. Lyrinė nuotaika žymi mūsų muzikoje. Lyrizmas 
yra persunkęs mūsų tapybą, kurioje vyrauja peizažas, 
nes mūsų kraštovaizdis, kaip minėjome, yra lyrinis. Kaip 
tik dėl to mes neturime epo,ir kaip tik dėl to mums 
sunkiai sekasi su drama. Epas, kaip išviršinio objektyvi- 
nio gyvenimo vaizdavimas, yra specifiškai pavidalo kul- 
tūros ženklas. Graikų tauta yra buvusi tobuliausia pa- 
vidalo kultūros atstovė. Ji todėl ir sukūrė tobuliausių 
epų („Iliada“ ir „Odisėja“). Mes epo visiškai neturime 
(jeigu neskaitysime pasakų, priklausančių fantazijai, vadi- 
nasi, daugiau išvidiniam pasauliui), nes mes kuo mažiau- 
siai esame pavidalo kultūros tauta. Su drama mums sunkiai 
sekasi dėl to, kad drama reikalauja sintezės tarp išraiškos 
ir pavidalo. Dramoje išvidinio pasaulio atskleidimas turi 
eiti sykiu ir sintetiškai derintis su išviršinių įvykių ir 

daiktų apipavidalinimu ir suorganizavimu. Mes mokame 
išreikšti išvidinį pasaulį. Bet mes nemokame apipavida- 
linti išviršinių objektų. Todėl visos mūsų dramos yra 
nesceningos, vadinasi, pavidalo momentas jose yra silp- 
nas. Gražios ateities gali sulaukti psichologinis romanas, 
kuris reikalauja labai stipraus išraiškos momento, bet 
kuriam žymiai mažesnio negu dramai pakanka pavidalo 
momento. Istorinis ar visuomeninis romanas didelių lai- 
mėjimų nesulauks, kaip jų nesulaukė ligi šiol nė poema, 
nes šios rūšies kūriniai priklauso jau epo žanrui. 

Toks pat vaizdas žymu ir mūsų muzikoje. Kad mūsų 
muzikai pakrypo iš sykio į dainą, tai visai natūralu, 
nes daina yra išvidinio pasaulio išreiškimas. Todėl 
dainuotinės muzikos turbūt turime daugiausia. Cha- 
rakteringas yra operų trūkumas. Opera visados turi ten- 
dencijos pavirsti muzikine drama,kaip Wagnerio kūrybo- 
je. Bet dramoje esąs pavidalo momentas sunkiai mums 
yra peržengiamas. Todėl mūsų operos, kaip ir dramos, 
nepasižymi ir ateityje turbūt nepasižymės sceningumu. 
Jų herojai galės puikiai dainuoti, bet jie nesugebės veik- 
ti, Su simfonijomis yra tas pat, kas ir su romanu. Jų turime 
žymiai daugiau negu operinės muzikos. Bet jos visos, 
rodos, yra psichologinio pobūdžio. Jos visos yra mažiau 
konsiruktyvinės, 0 daugiau idėjinės. Kiek simfonija 
gali atskleisti išvidinį žmogaus pasaulį, tiek mūsų mu- 
zika gali šioje srityje sulaukti didelių laimėjimų. 

Tapybą lietuvišku atžvilgiu mums charakterizuoja 
Čiurlionis. Tai esmingai yra išraiškos tapytojas. Jo kūry- 
boje pavidalo yra tik minimumas, tik tiek, kiek reikalin- 
ga, kad išvidinis pasaulis būtų apreikštas. Čiurlioniz- 
mas — išvidine, ne technine prasme — yra persunkęs visą 
mūsų tapybą. Visi mūsų tapytojai — ir senieji, ir jaunie- 
ji —yra tapę daugiau išvidinį pasaulį negu vaizdavę 
objektyvinio gyvenimo pavidalus ir rūpinęsi jų tobula 
forma. Neryškus kompozicijų kiekis, tų pačių smulkumas 
ir nedraminis pobūdis rodo, kad į pavidalo tapybą mūsų 
kelias neina. Apskritai plastinis menas Lietuvoje niekados 
nėra turėjęs ir neturės renesanso, nes renesansas buvo 
pavidalo kultūros išsiveržimas Europos istorijoje. Mes 
turėjome ir galime turėti baroką, nes barokas buvo 
draminis tarpsnis, vadinasi, toks, kuris išvidinį gyvenimą 
norėjo derinti sų išviršiniais pavidalais. Bet mes negalime 
turėti renesanso, kuris žavėjosi pavidalu ir net jį adora- 
vo. 

Čia paliečiau tik meno sritis, nes jose išraiškos ir 
pavidalo. momentai yra labiausiai užčiuopiami. Bet jeigu 
analizuotume ir kitas kultūros sritis — mokslą, visuomeni- 
nį gyvenimą, dorovę, — taip pat rastume, kad, pvz., moks- 
las pas mus linksta daugiau į atskiras idėjas negu į sis- 
temą, kas rodo subjektyvinį charakterį, nes tokiu atveju 
mokslininkas rūpinasi ne visu objektyviniu mokslo turi- 
niu, bet tik tomis sritimis, kurios jam yra įdomios ir 
kurių problemas jis sprendžia. Sistema apipavidalina 
objektyvinę mokslo sritį. Atskiros problemos išreiškia 
mokslininko vidų. Visuomeniniame gyvenime mes taip pat: 
daugiau reiškiame idėjų negu jas realizuojame institu- 
cijų pavidalu. Tai taip pat rodo, kad mums labiau rūpi 
išreikšti tai, kas glūdi mūsų viduje, negu stengtis gyve- 
nimui duoti pastovų atbaigtą pavidalą. Dorovėje mes 
sąžinei daugiau teikiame svarbos negu dėsniui. Nuo žy- 
diško formalizmo ir ritualizmo mes esame kuo toliausiai. 
Mums svarbiau yra mūsų veiksmus suderinti su mūsų 
išvidiniu įsitikinimu ir sąžinės balsu negu su doriniais, 
objektyviai formuluotais dėsniais. Mes savo dorovę iš- 
reiškiame, bet mes savo dorinių veiksmų neapipavida- 
liname. Ę 

Vadinasi, visos mūsų kultūros skerspjūvis gali paro- 
dyti, kad iš tikro lietuviškoji kultūra yra daugiau išraiš- 
kos negu pavidalo kultūra. Šiuo atžvilgiu lietuviškoji 
kultūra stovi kuo toliausiai nuo graikų kultūros. Ar tik 
ne čia bus priežastis, kodėl klasinis humanistinis ugdy- 
mas pas mus niekados nebuvo radęs karštų ir atkaklių 
gynėjų kaip kitur. Šiuo atžvilgiu mūsų kultūra tam tikra 
prasme yra panaši į vidurinių amžių kultūrą, kuri esmingai 
buvo išraiškos kultūra. Taigi nors istoriškai mes nesame 
viduramžių turėję, tačiau kultūriškai mes niekados nesame 
iš jų išėję. Kultūriškai mes gyvename viduramžišką gyve- 
nimą, nes Mes esame susitelkę savyje ir savo kūryboje 
šitą išvidinį pasaulį reiškiame. 

b. Kultūros idėjingumas. Išvidinės dvasios išreiškimas 
yra bendras išraiškos kultūros bruožas. Bet šitas išreiški- 
mas dar yra charakteringas specialiomis žymėmis, kurios 
išraiškos kultūrą skiria nuo pavidalo kultūros. Pirmoji 
žymė yra idėjos pirmenybė santykiuose su forma. Idėja 
ir kultūrinė daikto forma savo esmėje yra tas pats dalykas. 
Tik idėja yra dar nerealizuota forma, o forma yra jau 
realizuota idėja. Tačiau kultūriniame veiksme galima 
nevienodai pabrėžti arba idėją, kuri bus realizuota, arba 

formą, kuri yra realizuota. Kas pabrėžia labiau idėją, 
kuri turės būti realizuota, tas rūpinasi, kad šitoji idėja 
būtų kuo ryškiausiai išreikšta, kad ji kuo labiausiai būtų 
pabrėžta, kad ji kuo giliausiai įsirėžtų į kito dvasią. 
Kas labiau pabrėžia idėją kaip būsimą formą, tas rūpinasi, 
kad šitoji idėja įgytų kuo tobuliausių lyčių. kad šitos 
lytys būtų kuo labiausiai atbaigtos, kuo labiausiai pa- 
trauklios. Išraiškos kultūra kaip tik ypačiai pabrėžia 
idėją, dar netapusią forma, ir šitą idėją stengiasi iš- 
reikšti ne tiek daikto forma, kiek pačiu daiktu, pačiu 
kultūriniu kūrinių/ kaip tokiu. Idėja čia renkasi formą 
tik kaip būtiną priemonę apsireikšti. Todėl formos tobulu- 
mas išraiškos kultūrai yra antros eilės dalykas. Ji ne- 
kreipia didelio į jį dėmesio, ji atleidžia įvairius nukry- 
pimus nuo tam tikrų dėsnių, kurie pavidalo kultūroje 
paprastai yra neliečiami. 

Šitas idėjos pabrėžimas pozityviniu atžvilgiu ir menkas 
formos paisymas negatyviniu atžvilgiu kaip tik yra ryškus 
ir lietuviškojoje kultūroje. Lietuviškoji kultūra yra idėjos, 
ne formos kultūra. Lietuvis, kūryboje išreikšdamas savo 
vidaus gyvenimą, jį išreiškia tam tikros idėjos pavidalu. 
Bet idėja nėra sąvoka. Sąvoka visados yra tiktai tikrovės 
schema. Ji būties turi mažiau negu daiktas. Ji yra proto 
atotraukos padaras. Tuo tarpu idėja yra tikrovės pirma- 
vaizdis. Ji būties turi daugiau negu daiktas. Ji yra dvasios 
intuicijos padaras. Todėl ir išraiškos kultūra, reikšdama 
savo kūryboje idėjas, anaiptol nėra racionalinė kultūra. 
Šito racionalumo lietuviškojoje kultūroje yra kuo mažiau- 
siai. Mūsų kūryba yra valdoma ne racionalinės sąvokos, 
bet intuityvinės idėjos. Savo kūryboje mes visados esame 
daugiau platonikai negu aristotelikai. Mes visados daugiau 
kalbame apie idealą negu apie tikrovę. Todėl tam tikras 
ilgesys, tam tikras transcendentinis bruožas lydi visus 
mūsų kultūros laimėjimus. Mūsų mene esąs nemažas 
pesimizmo kiekis kaip tik ir kyla ne iš kur kitur, kaip 
iš šito idealinės tikrovės pasiilgimo, iš šito nujautimo, 
kad reiškiama idėja yra gražesnė už tikrovę. Mūsų moksle 
idealistinės srovės ir idealistinė pasaulėžiūra visados yra 
turėjusios persvarą. Šiuo atžvilgiu mes esame sukūrę 
vertingesnių dalykų negu fakto ir medžiagos atstovai. 
Mūsų visuomeniniame gyvenime buržuazinis įsigyveni- 
mas šioje tikrovėje niekados nebuvo apvaldęs plačių ma- 
sių. Jis reiškiasi tik siauruose rateliuose, apie kuriuos lie- 
tuviškasis žmogus negali kalbėti be pasipiktinimo. Žo- 

džiu sakant, mes visur pirmoje vietoje statome idėją 
kaip gyvąjį pirmavaizdį, pagal kurį norėtume tvarkyti 
išviršinį objektyvinį gyvenimą. Mes niekados nesižavime 
gražia forma, jeigu iš po jos nespindi idėja. Neidėjingą 
formą mes laikome tuščia ir nepatrauklia. Štai kodėl 
mūsų literatūros gyvenime neįsigalėjo tos srovės, kuriose 
formalinis momentas stovėjo pirmoje eilėje. Dar silpnes- 
nio atgarsio susilaukė kai kurių bandymai išsiversti su 
prasmės minimumu, visą svorį perkeliant į gražų žodžių 
žaismą. Tokios pastangos lietuviškajai kultūros krypčiai 
buvo visiškai svetimos. 

Negatyviniu atžvilgiu mes menkai paisome formos. 
Išraiškos kultūra, pirmoje eilėje kreipdama dėmesio į 
idėją, forminį elementą savo kūryboje perkelia į antrąją 
vietą. Šitas menkas formos paisymas mūsų lietuviškojoje 
kūryboje yra gana ryškus. Mūsų liaudies meno primi- 
tyvizmas kaip tik ir yra kilęs iš šito menko formos pai- 
symo. Mes neturime formai skonio. Todėl ja per daug 
nė nesirūpiname. Taip pat mūsų tam tikras stačiokiš- 
kumas santykiuose su žmonėmis yra šito menko formos 
skonio pasėka. Mums svarbu savo viduje jausti savo 
artimą ir jį šiltai pergyventi, Bet mums menkai rūpi šitą 
pergyvenimą apipavidalinti dailiomis ir mandagiomis 
reiškimosi lytimis. Todėl mes neturime turtingo cere- 
monialo nei viešame, nei privatiniaine gyvenime. Čia 
mes taip pat esame primityvūs. Tas pat galima pastebėti 
ir aukštesnėse kultūros srityse. Literatūroje stiliaus prob- 
lemai mes niekados nebuvome per daug atsidėję. Moksle 
idėjų išbaigimas ir jų daili sąranga mūsų niekados ne- 
viliojo. Dorovėje dorybių kultivavimas ir ypatingas jų 
pabrėžimas, kurį galima pastebėti romanų kraštuose, pas 
mus niekados nebuvo prigijęs. Visa tai yra menko formos 
paisymo rezultatai ir konkrečios apraiškos. Grubus, ne- 
apdailintas, bet ekspresyvus ir idėjingas rūpintojėlis 
yra lietuviškosios kultūros simbolis ir net apraiška. Rū- 
pintojėlio dvasia yra persunkusi visą mūsų kūrybą. Mūsų 
kūryba turi daug grožio, bet maža dailumo. Ji turi daug 
idėjų, bet neturi tobulų ir atbaigtų lyčių. 

c. Kultūros simboliškumas. Išraiškos kultūra, kreip- 
„ dama dėmesio į idėją ir idėją suprasdama kaip daikto 
pirmavaizdį, savaime realybę palenkia simboliui. Jeigu 
išraiškos kultūros dėmesio centras yra ne forma, bet 
idėja, todėl ji pirmoje vietoje visai natūraliai stato visas 
tas priemones, kurios geriausiai šitą pabrėžiamą idėją 

išreiškia. Tarp tokių priemonių pirmoje eilėje kaip tik ir 
stovi simbolis. Simbolis iš esmės yra idėjos reiškėjas 
ir jos nurodytojas. Per simbolį idėja kalba, ir per jį 
apreiškia ji savo žymes. Simbolis, kaip sakoma, yra 
persunktas idėja. Todėl išraiškos kultūra visai savaimin- 
gai krypsta į simbolizmą. Išraiškos kultūra yra daugiau 
simbolinė negu realinė kultūra. Žmogaus dvasiai ji kalba 
daugiau simboliais negu tikrovės vaizdais. 

Šitas simboliškumas lietuviškojoje kultūroje yra vi- 
siškai aiškus. Pradedant liaudies menu ir baigiant aukš- 
čiausiais kūrybiniais mūsų laimėjimais, visur galime suras- 
ti ryškų simbolinį bruožą. Mūsų liaudies dainos beveik 
be išimties yra simbolinės. Jose realybė visados yra 
pridengta, tam tikru būdu sustilizuota, kad idėja ryškiau 
prasikištų, kad mintis ar jausmas stipriau būtų išreikš- 
tas. Todėl, pvz., mūsų liaudies dainos yra labai padorios, 
palyginus su kitų, labiau realinių, tautų liaudies daino- 
mis. Simbolinis jų pobūdis neleidžia jose išsiveržti pilkai, 
brutaliai ir nepadoriai kasdienybei. Taip pat mūsų liaudies 
papročiai turi didelį simboliškumo kiekį. Mūsų dailioji 
literatūra, ypač poezija, aiškiai linksta į simbolinius pa- 
sisakymus ir vaizdus. Be abejo, šitas prigimtas mūsų 
tautos simbolizmas yra visai kas kita negu simbolistinė 
literatūros mokykla. Jos žymių mūsų literatūroje esama. 
Bet ji mūsų dailiosios kūrybos neapvaldė kaip tik dėl 
to, kad mes esame pamėgę natūralinius simbolius. Simbo- 
listinė mokykla kūrė dirbtinius simbolius ir turėjo pasise- 
kimo kaip tik ten, kur klestėjo grubiausias realizmas, 
nes šitas realizmas buvo įgrisęs, 0 natūralaus simbolizmo 
ten nebūta. Tuo tarpu mes esame simbolistai iš prigimties. 
Mūsų simboliai yra prigimti. Todėl mums nėra jokio 
reikalo kurti dirbtinių simbolių. Štai kodėl visos tos 
dirbtinės simbolinės manieros mūsų nebuvo palankiai 
sutiktos ir mūsų literatūroje neprigijo. 

Tapyboje simboliškumas yra ne toks žymus gal dėl 
to, kad joje vyrauja, kaip minėjome, peizažas. Bet mūsų 
peizažas nėra realistinis. Jis yra savotiškai perkurtas, 
sustilizuotas, susimbolintas. Ir mūsų peizažų gamta ne 
realistinė gamta, bet gamta, kaip ją išreiškė tapytojas. 
Todėl išraiška yra žymu ir peizažuose. Tuo pačiu juose 
žymu ir tam tikras simboliškumas, nors iš viršaus ir sun- 
kiau apčiuopiamas negu literatūroje. Bet jeigu Čiur- 
lionis yra laikomas lietuviškosios tapybos viršūne, tai 
šitoji viršūnė yra aiškaus simbolinio pobūdžio. 

Toks pat simbolinis bruožas eina per mūsų mokslą, 
per mūsų visuomeninį gyvenimą, net per mūsų dorovę. 
Tik šiose srityse šitas simboliškumas yra sunkiau už- 
čiuopiamas. Bet platesnė ir išsamesnė mūsų kultūrinio 
gyvenimo analizė nesunkiai galėtų šitą simbolinį bruožą 
atskleisti. 

Išraiškos kultūrą, kaip simbolio mėgėją, tyko vienas 
pavojus: virsti alegorine kultūra. Tarp simbolio ir ale- 
gorijos yra didelis skirtumas. Simbolis turi savyje tai, 
ką jis reiškia. Jis visados yra organiniuose būties san- 
tykiuose su tuo, ką jis simbolizuoja. Tuo tarpu alegorija 
yra grynai sutartinis dalykas. Ji reiškia aukštesnę tikrovę 
ne pačia savimi, bet tik dėl susitarimo, pvz., pelėda 
yra mokslo alegorija (ne simbolis, kaip dažnai klaidingai 
yra sakoma!). Alegorijai suprasti reikalinga tam tikro 
pasiruošimo. Todėl kai išraiškos kultūra per daug pabrėžia 
idėją, kai ji leidžia dvasiai per daug vyrauti santykiuose 
su formuojama gamta, tada simbolinis šitos kultūros po- 
būdis esti tiek toli pastumiamas, kad josios simboliai 
virsta alegorijomis, ir visa kultūra virsta alegorine kul- 
tūra. Tarp jos kūrinių ir jais reiškiamos idėjos pradeda 
nebebūti organinio ryšio. Šitas ryšys darosi dirbtinis, 
sugalvotas, suprantamas tik protu, bet nepergyvenamas 
jausmu. Žmogus pradeda nebejausti dvelkiančios idėjos 
paslapties. Be paaiškinimų jis pradeda tokios kultūros 
nebesuprasti. Tokiu atveju išraiškos kultūra darosi nebe- 
gyva. Ji sustingsta protinėse sąvokose, kurios pakeičia 
plastines idėjas, 

Tokio pavojaus esama kiekvienoje išraiškos kultūroje. 
Tokio pavojaus esama ir lietuviškojoje kultūroje. Be abe- 
jo, kol mūsų kultūra gyveno liaudinį savo išsivystymo 
tarpsnį, tol šitas pavojus buvo tik gryna galimybė. Bet mū- 
sų kultūrai perėjus į šviesuomenės rankas, šitas pavojus 
pradeda darytis realesnis, nes šviesuomenė gyvena dau- 
giau protu negu pirmykščiu jausmu ir todėl linksta labiau 
į alegorijas negu į natūralius simbolius. Šviesuomenės 
kultūros apraiškose šiuo metu mes jau turime tokių ale- 

orinių kūrinių. Tapyboje ryškiu alegorizmo atstovu yra 
jmonis. Poezijoje alegorizmo reiškėjas yra Sruoga. Ši- 
monis ir Čiurlionis yra abu idėjos reiškėjai. Bet kiek 
Čiurlionis idėją „reiškia natūraliais simboliais, tiek Ši- 
monis jau renkasi alegorines priemones. Štai kodėl Ši- 
monio kūryba jau yra sustingusi, nebegyva, racionalis- 
tinė. Net formos atžvilgiu ji yra savotiškai išbaigta ir 

ryški. Tuo tarpu Čiurlionis yra nebaigtas ir neaiškus, 
nes simbolis niekados nėra ryškių bruožų. Tas pat mutatis 
mutandis pasakytina ir apie Sruogą, jeigu jį lyginsime, 
pavyzdžiui, su Brazdžioniu. Sruoga taip pat renkasi ale- 
gorijas, nors ir ne tokiame kiekyje, kaip tapyboje Šimonis. 
Vis dėlto natūralinių simbolių Sruogos kūryboje pasigen- 
dame. Jų vietą užima alegorijos, kurios pirmykščių jaus- 
mu yra nesuvokiamos. Tuo tarpu Brazdžionis eina sim- 
bolio keliu, nors kai kur alegorizmas ir jame jau pradeda 
prasikišti. Todėl pavojus, kaip matome, nukrypti į alego- 
rizmą yra mūsų kūryboje gana realus. Reikia tikėtis, kad 
jo bus išvengta ir kad mūsų kultūra išvengs alegorizmo 
sausros, nes alegorizmas išraiškos kultūroje visados reiš- 
kia šitos kultūros išsigimimą. 


2. LIETUVIŠKOSIOS KULTŪROS RECEPTYVUMAS 


a. Išvidinės kultūros persvara. Lietuviškąjį žmogų 
pavadinome receptyviu ta prasme, kad jis yra imlus visam, 
kas ateina iš viršaus, bet veiklus ir kūrybiškas savo viduje. 
Iš tikro receptyvumas anaiptol nėra tas pat, kas ir pasy- 
vumas. Receptyvumas yra pirmykštė, dar neišsiskaldžiusi 
veiksmo (actio) ir kęsmo (passio) harmonija. Abu prie- 
šingi poliai — veiksmas ir kęsmas — čia dar tebėra pir- 
mMykštėje pusiausvyroje, kuri neleidžia būtybei būti nei 
tikra prasme aktyviai, nei tikra prasme pasyviai. Tokia 
veiksmo ir kęsmo pusiausvyra kaip tik ir yra recep- 
tyvumas. Receptyvus nusiteikimas yra daugiau negų kęs- 
mas, arba pasyvumas. Bet jis yra mažiau negu veiksmas, 
arba aktyvumas. Receptyvumas pirmoje eilėje yra gyvas 
prigimties pasirengimas priimti. Receptyvi siela nėra abe- 
jinga išviršinėms įtakoms, kaip pasyvus daiktas. Recepty- 
vi siela šitų įtakų laukia, ji jų dažnai net ieško, ji yra 
pasirengusi ir atvira jas priimti. Receptyvumas, kaip 
gražiai yra pasakęs Eggersdorferis, yra „meilingas at- 
siskleidimas“. Iš kitos pusės, -receptyvumas yra veiklus 
išvidinis priimtų įtakų perkūrimas savo dvasios viduje. 
Kai receptyvi siela atsiskleidžia išviršinėms įtakoms, kai 
ji jas prisiima į save, dar nereiškia, kad šitų įtakų at- 
žvilgiu ji elgiasi visiškai pasyviai, kad jos ją apspren- 
džia be pačios sielos darbo. Anaiptol! Receptyvi siela 
smarkiai reaguoja į išviršines įtakas, jas priima kūry- 
biškai, jas perkuria ir sutapdo su savu gyvenimų. Bet 

visas šitas procesas vyksta daugiau sielos išvidiniame 
pasaulyje, tik nežymiais ir neryškiais ženklais apsireikš- 
damas iš viršaus, Todėl išviršiniu atžvilgiu receptyvu- 
mas dažnai atrodo kaip pasyvumas. Bet savo esmėje 
jis toks nėra. Receptyvumas yra didelis veiklumas ir 
kūrybiškumas — tik žmogaus viduje. Vadinasi, receptyvus 
žmogus yra imlus ir kūrybiškas savo viduje. 

Kai receptyvus žmogus kuria kultūrą, nėra jokios 
abejonės, kad šie du pagrindiniai jo sielos struktūros 
bruožai pasireiškia ir išviršiniuose jo laimėjimuose. 
Receptyvaus žmogaus kultūra taip pat yra receptyvi. 
Tai tinka kiekvienam receptyviam žmogui, tai tinka ir 
lietuviškajam žmogui, kurį mes taip pat laikome recepty- 
viu. Lietuviškoji kultūra, kaip receptyvaus lietuviškojo 
žmogaus ženklas, taip pat yra receptyvi. Ką reiškia kultū- 
ros receptyvumas? Kultūros receptyvumas reiškia tą patį, 
ką ir sielos receptyvumas. Vadinasi, receptyvi kultūra, 
kaip ir receptyvi siela, yra išvidinė ix imli. Kitaip sakant, 
išvidinės kultūros momentas joje turi persvarą prieš išvir- 
šinės civilizacijos momentą, o iš kitos pusės, šitoji kultūra 
yra atvira svetimoms įtakoms. Išvidinės kultūros persvara, 
civilizacijos neryškumas įr atvirumas svetimoms įtakoms 
žr trys charakteringos receptyvios kultūros žymės. 

itos žymės ryšku ir lietuviškojoje kultūroje. 

Pirmoje eilėje mums tenka susidurti su išvidinės 

kultūros persvara. Receptyvus žmogus, savo kūryboje 
būdamas nukreiptas savo vidaus gyvenimo linkme, sa- 
vaime labiau vertina ir labiau kuria tas kultūrines gėry- 
bes, kurios yra susijusios su jo dvasiniu pradu, kurios 
neatsiskiria nuo jo asmens, kurios nesiobjektyvuoja visiš- 
kai nepriklausomai nuo kūrėjo. Tokią kultūrą mes va- 
diname išvidine kultūra. Kartais ji yra vadinama ir dva- 
. sine kultūra, nors šitas pavadinimas ne visai tikslus, 
nes dvasinė kultūra reiškia tikrumoje kultūrą, kuri turi 
savyje dvasios. Tai tinka kiekvienai kultūrai, nes kultū- 
ra esmingai yra dvasios apsireiškimas ir įsikūnijimas 
gamtiniuose daiktuose. Todėl geriau minėtą kultūros tipą 
vadinti išvidine kultūra, skiriant jį nuo išviršinės kultūros, 
vadinasi, nuo tokio kultūros tipo, kurio gėrybės objek- 
tyvuojamos visiškai, kurio laimėjimai atitrūksta nuo .jų 
kūrėjo ir yra palaikomi ne tiek savo susijimu su žmo- 
gaus vidumi, kiek išviršine šių gėrybių organizacija. Lie- 
tuviškoji kultūra todėl bus labiau išvidinė negu išvir- 
šinė. 

Kai mes žvelgiame į lietuviškosios kultūros išsivys- 
tymą, galime aiškiai pastebėti, kad ji krypsta į tokias 
sritis, kurios esmingai yra susijusios su kūrėjo vidaus 
pasauliu, su vadinamąja subjektyvine dvasia. Tai yra 
mokslo, meno ir dorovės sritys. Mokslas, menas ir dorovė 
negali būti grynos objektyvacijos dalykas, vadinasi, jos 
negali visiškai atsistoti šalia kūrėjo, pasidaryti nuo jo 
nepriklausomos ir atitrūkti nuo jo vidaus gyvenimo. 
Mokslas, menas ir dorovė visados yra gaivinami sub- 
jektyvinės dvasios. Subjektyvinė dvasia juos palaiko, 
įkvepia jiems gyvybės ir realumo. Šitos sritys kaip 
tik ir priklauso prie vadinamosios išvidinės kultūros. 
Lietuviškasis žmogus, užsidaręs savyje, savyje susitelkęs 
ir savo kūryba pakrypęs į išvidinį pasaulį, savaime 
sustoja prie šitų pagrindinių sričių ir jas kultivuoja 
labiau negu kas kitas. Lietuviškasis mokslas, lietuviškasis 
menas ir lietuviškoji dorovė yra tos trys sritys, kuriose 
randa išraišką viduje kūrybiškas lietuviškasis žmogus. 
Jos yra žymiai labiau išvystytos negu, pvz., technika, 
politinė bei visuomeninė organizacija ir ekonomika. Jų 
laimėjimai yra žymiai originalesni negu minėtų išvirši- 
nės kultūros sričių. Platesnė mūsų kultūros analizė ir 
įvairių kultūros sričių lyginimas galėtų duoti daug me- 
džiagos šitam bendram teigimui, kuris, mums atrodo, yra 
visiškai aiškus. Niekas, rodos, nemano tvirtinti, kad savo 
technika, savo ekonomika ir savo politika mes būtume 
pasiviję ar pralenkę mokslą, meną ir dorovę. 

Išvidinės kultūros pagrindinė žymė yra ta, kad josios 
objektyviniai laimėjimai niekados nenutraukia ryšių su 
subjektyvinė dvasia. 'Objektyvinių gėrybių linkimas į 
absoliutinę objektyvaciją čia niekados visiškai neįvyks- 
ta. Šitas linkimas palaikyti objektyvines gėrybes savotiš- 
kai tik pusiau objektyvuotas lietuviškojoje kultūroje 
žymu labai aiškiai. Jau esame minėję, kad lietuvis turi 
daugiau projektų negu jų realizuoja, kad jis turi dau- 
giau idėjų negu išviršinių pavidalų, kad jis yra turtin- 
gesnis savo viduje negu išorėje. Tai ir yra minėto noro 
rezultatas. Kai žmogus stengiasi neleisti projektui, idėjai 
ar vidaus pasauliui atitrūkti nuo savo subjektyvinės 
dvasios ir išeiti visoje pilnatvėje į objektyvinį gyvenimą, 
savaime šitie projektai, šitos idėjos, šitas pasaulis pasi- 
daro tik pusiau regimas, tik pusiau užčiuopiamas, tik 
pusiau objektyvuotas. Lietuviui savotiškai gaila netekti 
savo vidaus turinio ir jį perkelti į objektyvinę sritį, 

kurioje jis bus palenktas jau kitokiems būties ir išsivys- 
tymo dėsniams negu jo viduje. Todėl lietuvis nenoromis 
ir neryžtingai savo vidaus gyvenimą objektyvuoja.. Visa 
tai padaro, kad lietuviškoji kultūra savo objektyvacijos 
atžvilgiu yra neryški ir necharakteringa. Savu išviršiniu 
pavidalu ji yra paprasta, net savotiškai primityvi. Bet 
kas sugeba prasiskverbti pro šitą pusiau objektyvuotą 
lukštą, tas paregi nepaprastų vertybių. Išvidinė lietu- 
viškosios kultūros pusė yra žymiai turtingesnė ir origina- 
lesnė negu išviršinė pusė. Subjektyvinė dvasia joje kalba 
daug ryškiau negu objektyvinė. Lietuviškoji kultūra yra 
lyg nebaigtas kūrinys. Dėl to svetimtaučiai vertintojai 
ne kartą yra suklydę, lietuviškąją kultūrą laikydami 
neturinčia savyje nieko ypatingo. Jie nepastebėjo, kad 
lietuviškoji kultūra esmingai yra išvidinė kultūra ir kad 
jai suprasti bei pajausti reikia būti suaugusiam su sub- 
jektyvine lietuviškąja dvasia. 

b. Civilizacijos neryškumas. Aiški išvidinės kultūros 
persvara lietuviškojoje kūryboje padaro, kad civilizacinis 
momentas joje yra neryškus. Civilizacija gali būti supras- 
ta įvairiopa prasme. O. Spengleris civilizacija supranta 
paskutinį morfologinio kultūros išsivystymo tarpsnį, 
kurio metu kultūra įeina į savo žlugimo ir mirties periodą. 
Pasak Spenglerio, civilizacija yra kultūros žiemos metas, 
kada viskas stingsta, šąla, netenka gyvybės ir pradeda 
apmirti. N. Berdiajevas civilizacija supranta techninę 
kultūrą, kada kultūra ypatingai palinksta į išviršinius 
laimėjimus technikos ir ekonomikos srityse. Pasak jo, ci- 
vilizacija apsireiškianti realiniu, pragmatiniu, techniniu 
ir kolektyviniu bruožais. Pas mus paprastai civilizacija 
yra suprantama prof, St. Šalkauskio prasme. Jis civili- 
zacija vadina „kultūros objektyvaciją išviršinėmis vi- 
suomMeninio gyvenimo lytimis"“ („Kultūros filosofijos met- 
mens“, 10 psl. Kaunas, 1926). Kitaip sakant, kai kultūros 
laimėjimai objektyvuojami išviršiniu regimu būdu ir 
kai jie suorganizuojami visuomeniniu pavidalu, tuomet 
jie virsta civilizacija. Todėl kultūra ir civilizacija, pagal 
prof. Šalkauskį, nesudaro dviejų skirtingų tarpsnių laiko 
atžvilgiu, kaip pas Spenglerį, arba dviejų skirtingų nusi- 
teikimų žmogaus atžvilgiu, kaip pas Berdiajevą, bet tik- 
tai dvi to paties dalyko puses. Kai sakome „kultūra“, tu- 
rime galvoje daugiau išvidinę žmogiškosios kūrybos 
pusę. Kai sakome „civilizacija“, turime galvoje daugiau 
išviršinę organizuotą tos pačios kūrybos pusę. Ta pati 

žmogiškoji kūryba apsireiškia ir kultūra, ir civilizacija. 

Šita pastarąja prasme - imant civilizaciją, bus aišku, 
kad lietuviškoje kultūroje civilizacinis momentas yra 
labai neryškus. Civilizacija reikalauja dviejų dalykų: 
išviršinės objektyvacijos ir visuomeninės organizacijos. 
Abiejų šitų dalykų lietuviškoji kūryba turi tik patį mini- 
mumą, tik tiek, kad ji galėtų būti ir išsivystvti. Apie 
išviršinės objektyvacijos neryškumą jau esame kalbėję. 
Šitas momentas iš tikro yra menkas, nes lietuviui, kaip 
buvo sakyta, gaila leisti idėjai visiškai objektyvuotis. Lie- 
tuvis laiko idėją uždaręs savyje. Jis yra nekalbus ne tik 
žodžiuose, bet ir kūryboje. Tas pat reikia pasakyti ir 
apie visuomeninę kultūrinių gėrybių organizaciją. Ji taip 
pat yra netobula, neforminga ir neryški. Jeigų mes ir 
sukuriame objektyvinių gėrybių, tai mes jas dažniausiai 
paliekame objektyviniame gyvenime palaidas. Mes jų ne- 
suorganizuojame į tam tikras sistemas, į tam tikras ins- 
titucijas, į tam tikrus pavidalus. Todėl visuomeninis 
civilizacijos momentas darosi menkas. 

Tai yra gera ir sykiu bloga lietuviškosios kūrybos 
žymė. Gera ji yra tuo atžvilgiu, kad mums niekados 
negresia pavojus išviršinį kūrybos momentą pastatyti 
pirmoje vietoje ir nuslysti tiktai į išviršinius pavidalus, 
paniekinant ir susilpninant išvidinę dvasią. Kitaip sakant, 
mums negresia pavojus, kad mūsų kūryboje civilizacijos 
momentas paimtų viršų ir nuslėgtų kultūros momentą. 
Nors šitie du momentai normaliai turėtų būti pusiausvy- 
roje, tačiau pasitaiko laikų ir tautų, kur labiau vyrauja 
arba vienas, arba antras. Paskutiniaisiais amžiais Europos 
istorijoje yra pastebėta civilizacijos persvara prieš kul- 
tūrą, ir dėl to net pradėta kalbėti apie Europos grįžimą 
barbarybėn, nes civilizacijos persvara veda į išvidinio 
gyvenimo sunykimą ir tuo pačiu į žmogaus subarba- 
rėjimą. Mums šitas pavojus yra nerealus, nes mūsų pati 
tautinė individualybė, būdama receptyvi, neleidžia pa- 
sislinkti bent kiek labiau į išviršinius kultūros pavidalus. 
Todėl mes galime likti barbarais iš viršaus, vadinasi, 
mes galime neišmokti ir nesugebėti ryškiai objektyvuoti 
savo idėjas, palikdami savo kūrinius lyg ir nebaigtus. Bet 
mes negalime virsti barbarais savo viduje, vadinasi, 
turėti tobulų išviršinių kūrinių, bet neturėti gyvos išvi- 
dinės dvasios. Tai yra gera lietuviškosios kūrybinės 
dvasios žymė, nes ji apsaugo mūsų kultūrą nuo išsigi- 
mimo į eksteriorizmą. 

Tačiau, iš kitos pusės, ši žymė turi ir neigiamų bruožų. 
Civilizacija yra ne tik išviršinis kūrybos momenias, bet 
ir šitos kūrybos atbaipimas. Kultūrinė kūryba savaime 
linksta nuo išvidinio nusiteikimo pėr veiksmą pereiti į 
regimus išviršinius pavidalus ir į šitų pavidalų orga- 
nizaciją. Kiekvienas Žmogaus nusiteikimas stengiasi apsi- 
reikšti ženklu. Kiekviena mintis stengiasi įsikūnyti žodyje 
ir susikristalizuoti sistemoje. Tai yra kiekvienos būtybės 
išvidinė tendencija, nes savo objektyvacijoje būtybė pa- 
siekia savo atbaigimą. Kol išvidinė idėja neturį ryškių 
objektyvinių pavidalų, kol šitie pavidalai yra pakriki, 
tol ir pati idėja yra neatbaigta. Todėl civilizacija yra 
reikalinga ne tik kultūros regimam apsireiškimui, bet 
ir josios atbaigimui. Išvidinė kultūros pusė, palikta viena 
sau, niekados nėra atbaigta ir tobula kultūra, nors ji 
ir gali turėti savyje labai vertingų laimėjimų. Todėl 
ir lietuviškoji kūryba, savotiškai nepaisydama civilizaci- 
jos momento ir šitą momentą neryškiai išreikšdama, 
tuo pačiu negali pasiekti savo atbaigimo. Štai kodėl 
mes ir sakome, kad lietuviškoji kultūra yra lyg ir ne- 
baigtas kūrinys. Jis iš tikro yra nebaigtas, nes nėra pasie- 
kęs trečiojo kultūrinės kūrybos tarpsnio: objektyvacijos 
regimais pavičalais ir šitų pavidalų organizacijos. Dėl 
šito savo neatbaigimo lietuviškoji kultūra neturi ryškių 
kontūrų, ryškių bruožų. Ji yra savotiškai nesugaunama, 
net nesuvokiama, didele dalimi iracionalinė kaip ir pats 
lietuviškasis žmogus. Tai atveria jai begalinių perspekty- 
vų, bet sykiu tai padaro ją neaiškią ir neryškią. Civili- 
zacijos Momento neryškumas ir kultūrą padaro neryškią, 
nors ir turtingą savo viduje. 

c. Atvirumas svetimai įtakai. Šalia išvidinio kūrybiš- 
kumo, receptyvus Žmogus yra imlus išviršinėms įtakoms. 
Kuliūriniu atžvilgiu šitas imlumas apsireiškia kultūros 
atvirumu svetimiems pradams ir svetimoms kultūroms. 
Lietuviškoje kultūroje šitas imlumas yra sustiprinamas dar 
ir tuo, kad lietuviškoji kultūra yra neatbaigta, kad ji 
neturi aiškiai užbrėžtų kontūrų, kad ji yra palikta ne- 
uždaryta. Todėl svetimos įtakos lengvai randa kelią į 
mūsų kūrybinę dvasią. Žvelgdami į mūsų kultūros išsi- 
vystymą, galine pastebėti, kad beveik visais šito iš- 
sivystymo periodais mūsų kultūra turėjo nemažos svetimų 
kultūrų įtakos. Visais laikais mes savoje kultūrinėje 
kūryboje turėjome svetimų priemaišų, kurios buvo atėju- 
sios arba su svetimais žmonėmis, arba su svetima dvasia, 

arba su svetima politika. Tai taip pat yra ir sera, ir bloga 
mūsų kultūros ypatybė. 

Gera yra tai, kad šitos svetimos įtakos ne kartą 
duoda apvaisinančių akstinų kultūrinei kūrybai. Mūsų 
lietuviškoji kultūra tokių apvaisinančių įtakų ne kartą 
yra patyrusi ir iš rusų, ir iš lenkų, ir iš vokiečių. Mūsų 
mokslas, mūsų literatūra, mūsų tapyba, net mūsų visuo- 
meninis gyvenimas turi savyje svetimos įtakos, kuri jau 
yra sutapdyta su lietuviškąja dvasia ir kuri mums pra- 
vertė daugiau kaip akstinas negu kaip medžiaga. Tačiau 
bloga yra tai, kad mūsų imlumas ir mūsų atvirumas 
neapsiriboja tiktai subjektyvine svetima dvasia, kuri vi- 
sados eina kaip žadinamasis akstinas. Mes mielai įsi- 
leidžiame į savo kultūrą ir svetimas objektyvines gėrybes, 
kurios jau yra atbaigtos ir kurios visados pasilieka sveti- 
mas kūnas lietuviškajame gyvenime. Tokių objektyvinių 
gėrybių seniau mes turėjome labai daug ir dar ligi šiol 
neįstengiame jomis nusikratyti, juo labiau kad bent kiek 
glaudesni santykiai su mūsų kaimynais tuojau tokių 
gėrybių mums atgabena. Tuo tarpu mes didelio pasiprie- 
šinimo ir atsparumo joms neparodome. Štai kodėl mes 
ilgus laikus esame kentėję tokių svetimų objektyvinių 
kultūros gėrybių priespaudą. Tokiu atveju lietuviškoji 
kultūra pradeda nebeišsivystyti kaip reikia. Pradeda 
būti spaudžiama, pradeda skursti ir liegti. Kultūrinis 
imlumas yra geras daiktas subjektyviniu atžvilgiu, bet 
blogas objektyviniu atžvilgiu. 


3. LIETUVIŠKOSIOS KULTŪROS PLAČIAŽYGIŠKUMAS 


a. Didybės pasiilgimas. Lietuviškasis žmogus, sakėme, 
yra plačiadvasis žmogus ta prasme, kad jis trokšta plačių 
ir didžių žygių, kad jis nepasitenkina kasdienine buitimi 
ir šiokiadieninio gyvenimo smulkmenomis, Kai šitas plačių 
žygių noras reiškiasi kultūroje, joje visų pirma atsiranda 
savotiškas didybės troškimas. 

Lietuvio sieloje linkimas į begalybę visados yra gyvas 
ir aktualus. Kai seniau šitas linkimas buvo galimas paten- 
kinti visuomeninės politinės kultūros formomis, tuomet 
lietuviškoji kūryba reiškėsi valstybės ir įstatymų kūrimu. 
Kai vėliau šitos visuomeninės formos sunyko, didybės 
troškimas perėjo daugiau į išvidinę kultūrą ir reiškėsi 
noru paregėti mūsų tautą dalyvaujant sykiu su kitomis 

žmogiškosios kūrybos pasauliniame forume. Mūsų kultū- 
rinė kūryba šiandien dar nėra tokia, kad ji aktualiai 
jau būtų išsprendusi amžinąsias mokslo, meno, dorinio 
ar socialinio gyvenimo problemas ir šituo sprendimu 
būtų įnešusi didelių laimėjimų į visuotinį pasaulio kultū- 
ros lobyną. Mūsų laimėjimai daugeliu atvejų yra labai 
originalūs ir vertingi. Bet jie daugiau ar mažiau dar tebėra 
lokaliniai. Jie dar nėra pralaužę mūsų tautos erdvės. 
Todėl charakteringa, kad mūsų kultūrininkai stengiasi 
kiek galėdami šitą erdvę pralaužti ir išeiti į paseulinę 
viešumą. Šitas noras glūdi kiekvienoje tautoje. Bet kitose 
tautose jis yra daugiau instinktyvus. Kitose tautose 
jis daugiau reiškiasi privačiu būdu, beveik savaime. Tuo 
tarpų mes apie jį kalbame viešai. Mes formuluojame 
dėsnius ir principus, kaip mums greičiausiai pasidaryti 
didžia kultūros tauta. Mes reikalaujame iš jaunųjų kartų, 
kad jos būtų tinkamai pasiruošusios dalyvauti tarptauti- 
nių problemų sprendime, kad jos aktyviai šitame spren- 
dime dalyvautų, kad mūsų kultūra būtų pripažinta esan- 
ti pasaulinės vertės ir reikšmės. Pas mus labai reta yra 
žmonių, kurie pasitenkina lokaliniais laimėjimais, kurie 
pastebi, kad didžiųjų klausimų sprendimą reikia palikti 
didžioms tautoms, kad mažai mūsų tautai pakanka pa- 
sisavinti tai, ką yra pasakiusios ir sukūrusios didžiosios. 
Tokie pasisakymai mus tiesiog erzina, ir tokius žmones 


. mes vadiname, Hello pasakymu, kurmio akiračio žmo- 


nėmis. Kurmio akiračio kultūrinėje kūryboje mes nepa- 
kenčiame. Mes visados svajojame apie erelio akiratį. 

Tiesa, šitas didybės noras yra daugiau didybės ilgesys 
negu jos realizavimas. Aktualiai mes, minėjau, neturime 
dar tokių laimėjimų, kurie būtų nepakeičiamos pasauli- 
nės vertės ir reikšmės, arba bent tokių laimėjimų yra 
labai nedaug. Bet užtat mes jų ilgimės ir apie juos sva- 
jojame. Kai šitas ilgesys pereina į kultūrinę kūrybą, 
jis pradeda reikštis savotišku mūsų kultūrinių laimėji- 
mų drąsumuų. Drąsos bruožas eina per visą mūsų kūrybą. 
Vienur jis yra silpnesnis, kitur stipresnis, bet visur jis 
yra žymus. Lietuvis kūrėjas kuria drąsiai. Nesvarbu, kad 
dažnai jam nepasiseka. Nesvarbu, kad dažnai šita drąsa 
virsta arogancija. Svarbu yra tai, kad drąsa žymi nepasi- 
tenkinimą paprastumu, kasdieniškumu, smulkmeniškumu. 
Drąsa reiškia, kad lietuviškoji kūryba yra pasiryžusi 
išeiti pasaulinėn viešumon ir rungtyniauti su kitų tautų 
laimėjimais. 

Didybės ilgesys naikina kultūros buržuaziškumą, arba 
miesčioniškumą. Buržuazinė kultūra visados yra daugiau 
pragmatinė utilitaristinė kultūra, stipriai įsigyvenusi to- 
kioje tikrovėje, šita tikrove pasitenkinanti ir neieškanti 
plačių horizontų. Toksai buržuazinis bruožas lietuviškajai 
kultūrai yra svetimas. Didybės ilgesys neleidžia mūsų 
kūrybai sustoti prie to, kas yra tiktai apčiuopiama ir 
paliečiama. Dėl to miesčioniškumo mūsų kultūroje esama 
kuo mažiausiai. Miesčioniškumas yra tik siaurų ratelių 
ir atskirų kūrėjų nusiteikimas, greitai demaskuojamas ir 
pasmerkiamas. Visa mūsų kultūros kryptis yra idealis- 
tinė. 

b. Fantasiiškumo pavojus. Didybės troškimas ir noras 
šitą didybę realizuoti kultūrinėje kūryboje yra lydimas 
pavojaus nuklysti į fantastiškumą. Šitas pavojus yra 
juo realesnis, juo didybei realizuoti dirva yra sunkesnė. 
Tuomet kūrėjas labai lengvai realinę tikrovę pakeičia 
fantastine tikrove ir joje pradeda savo didybės troškimą 
realizuoti. Tuomet jis kuria didingus planus, didingus 
projektus, kurie negali būti realizuojami, nes neturi ry- 
šio su realine tikrove. Tai nėra gyvos ir lakios fantazijos 
padaras. Tai yra tiktai didybės ilgesio išsiveržimas ne 
tokia kryptimi, kokia jis turėtų išsiveržti. 

Nereikia nė minėti, kad mūsų tautos didybės ilgesys 
yra smarkiai slegiamas realios mūsų būties. Tauta, kuri 
seniau turėjo milžinišką valstybę ir tuo pačiu didelį 
svorį tarptautiniame gyvenime, dabar yra suspausta ankš- 
toje teritorijoje, neturinti nei erdvės, nei jėgos. Supran- 
tama, tokia tauta turi labai kęsti savo viduje, jeigu 
ji jaučia, kad didybės noras joje nėra nusilpęs, kad jis 
yra gyvas ir kviečia ją neužsidaryti kasdieniškume, 
Reali tikrovė mums neduoda reikalingos dirvos didy- 
bės ilgesiui patenkinti. Todėl mes savaime esame len- 
kiami į nerealios, vadinasi, fantastinės tikrovės sritį, kurio- 
je mūsų kūrybos drąsa ir didybė gali reikštis nevaržo- 
mai. Tuo būdu mes kaip tik ir atsiduriame fantastiškume. 

Šitas fantastiškumas mūsų kūryboje yra gana žymus. 
Jau keletą kartų esu minėjęs, kad mes kuriame daug. 
projektų, bet labai mažą dalį jų realizuojame ne tik dėl 
to, kad nemėgstame savo idėjų objektyvuoti, bet didele 
dalimi ir dėl to, kad šitie projektai yra fantastiški. Daž- 
nai jie yra per tobuli, kad mūsojoje tikrovėje būtų ga- 
lima juos pritaikyti, nes tobulumas taip pat yra savotiš- 
kas fantastiškumas, kadangi reali tikrovė niekados nėra 

tobula. Tokių fantastinių projektų mes turime nemaža ir 
moksle, ir mene, ir visuomeniniame gyvenime. Kiekviena 
didinga mintis mus žavi, ir mes ją tuojau apvelkame tam 
tikru projektu. Bet dažnai pasirodo, kad šitas projektas yra 
padiktuotas ne realaus patyrimo, bet gražios, didingos 
svajonės. Charakteringas dalykas, kad mes per daug 
nesigraužiame, jeigu mūsų projektai pasilieka tiktai 
projektais. Mes už juos daug nekovojame. Vietoje kovos 
mes kuriame naujus projektus. Tai rodo, kad mes patys 
jaučiame suvų kūrinių fantastinį pobūdį ir todėl per daug 
nesispiriame, kad jie būtų realizuoti. Žmogus, kuris mano, 
kad jo sumanymas yra kilęs iš tikrovės reikalavimų, 
primygtinai rūpinasi, kad jis būtų įvykdytas. Tuo tarpu 
žmogus, kuris jaučia, kad jo mintis yra svajonė, never- 
čia kitų būtinai ją realizuoti. Lietuvis kaip tik eina 
šiuo antruoju keliu. Jis projektus ir planus kuria, jis 
jų ilgisi, bet jis neliūdi, jeigų jo sumanymai pasilieka 
tik popieriuje ar jo galvoje. 

Tačiau reikia pastebėti, kad lietuvis linksta tikrovę 
tvarkyti pagal fantastinius reikalavimus. Dažnai, kaip 
minėjome, jo fantastiniai projektai yra nerealizuojami. 
Bet pats šių projektų kūrėjas juos realizuotų, jeigu tik 
galėtų. Mūsų lietuviškoji visuomenė didingų projektų 
trokšta ir jų net reikalauja. Ji net smarkiai pyksta, kad 
jų turi per maža, o kai kuriose srityse ir visai neturi. 
Šitas troškimas rodo, kad lietuviškoji visuomenė simpa- 
tizuoja ne tiems, kurie yra realistai, kurie yra nedrąsūs 
ir atsargūs, bet tiems, kurie drįsta imtis didelių žygių, 
kurie kuria drąsiai ir net fantastiškai. Todėl jeigu kartais 
pasisektų gyvenimą paimti kaip tik šiems drąsiems kū- 
rėjams, visuomenės simpatija būtų jų pusėje. Tuomet 
mūsų kūryboje galima būtų padaryti radikaliausių re- 
formų ir bandymų, kurie būtų sutikti su dideliu pasiten- 
kinimu, nors ateityje galėtų būti ir labai nelaimingi. 
Lietuvis per daug savo veikimo rezuitatų neskaičiuoja. 
Jam svarbiau yra pats veikimas, drąsus ir didingas vei- 
kimas. Šiuo metu visuomenė tokio didingo ir drąsaus 
veikimo yra ištroškusi labiau negu kada nors pirmiau. 
Šitas troškimas turėtų būti sykiu ir paskatinimas, ir 
įspėjimas. 

Vadinasi, lietuviškosios kultūros plačiadvasiškumas 
reiškiasi daugiau išvidinėmis tendencijomis, išvidiniu 
ilgesiu negu konkrečiais laimėjimais. Tai yra daugiau 
kuriančios dvasios negu pačios kūrybos žymė. Mūsų 

kelias į konkretų ir realų didingumą kultūroje dar yra 
neatidarytas. Bet mes turime didelio noro ir pasiryžimo 
jį atidaryti. Jeigu jis bus atvertas, nereikia abejoti, kad 
mūsų kultūriniai laimėjimai nustebins pasaulį. Idealistinės 
krypties kultūrų visados laukia graži ateitis. 


4. LIETUVIŠKOSIOS KULTŪROS ŽEMIŠKUMAS 


a. Kaimo kultūra. Lietuviškas žmogus, sakėme, myli 
žemę, jis yra su ja suaugęs ir prie jos prisirišęs. Dėl to 
jis nemėgsta jūros, dėl] to jis iracionalus ir lyriškas. Visos 
šitos ypatybės reiškiasi ir kultūrinėje lietuviškojo žmo- 
gaus kūryboje. Jo kūryba taip pat yra susijusi su žeme. 
Lietuviškoji kultūra yra žemiška. Ką reiškia šitas kultūros 
žemiškumas? 

Visų pirma jis reiškia, kad lietuviškoji kultūra yra 
kaimo kultūra. Kaimiškumas kultūroje yra ne tik išvirši- 
nė žymė, bet ir gili išvidinė nuotaika. Kaimas yra 
ne tik išviršinio gyvenimo forma, bet ir savotiškas dva- 
sinis tipas, kuriame visas gyvenimas darosi kitoks ligi 
pat savo gelmių negu mieste. Miestas ir kaimas atstovauja 
ne tik du materialinio, bet sykiu ir dvasinio gyvenimo 
tipus. Todėl galima kalbėti apie kaimo ir miesto kultūrą, 
net apie kaimo ir miesto religiją. Lietuviškoji kultūra 
kaip tik priklauso kaimo kultūros tipui. Kuo yra charak- 
teringa šitoji kaimo kultūra? 

Pirmoje eilėje kaimo kultūra ir visas kaimo gyve- 
nimas pasižymi visumos charakteriu (ganzheitlich). Kai- 
mo kultūroje nėra specializacijos principo. Ten kiekvienas 
žmogus dirba visus darbus ir kuria visose kultūros sri- 
tyse. Specialistai amatininkų pavidalu kaimo kultūroje 
nėra reikšmingas veiksnys. Lietuviškoji kultūra ilgus 
amžius telkėsi kaime, tai kaip tik ir turi šį visumos 
bruožą. Mes savo kultūroje ligi paskutinių dienų nepa- 
stebime aiškaus specializacijos principo vyravimo. Mums 
specializacija yra savotiškai svetimas dalykas. Mes kuria- 
me visumoje ir dažnai dalyvaujame Jabai įvairiose kul- 
tūros srityse. Tai nėra, kaip kai kas linksta aiškinti, tik- 
tai sąlygų padiktuotas reikalavimas, atsiradęs, pavyzdžiui, 
dėl žmonių trūkumo. Šitos sąlygos turi reikšmės. Bet 
jos lietuvio neverčia. Jos jį tik paskatina, Lietuvis su. 
džiaugsmu imasi kūrybos „įvairiose kultūros srityse, nes 
jaučia palinkimą į visumą. Todėl savo gyvenimė' mes 
galime sutikti labai didelį skaičių „devynių amatų vorų“. 

Jie nėra kokie išsišokėliai, bet mūsų lietuviškosios kai- 
minės kultūros atstovai ir josios reiškėjai. Galimas daik- 
tas, kad ateityje šitas kaimo kultūros bruožas mūsų kū- 
ryboje mažės. Tačiau galima drąsiai teigti, kad jis visiš- 
kai neišnyks. Mes niekados savo kultūros neišskaldysime 
į atskiras viena su kita nesusisiekiančias sritis. Mes neiš- 
auginsime nesusikalbančių specialistų. Jeigu tokių ir atsi- 
rastų (jų yra ir dabar), tai jie bus nelietuviškos dvasios 
padarai. Jie bus mums atėję iš svetur. Lietuvis negali 
užsidaryti tik vienoje srityje, nes jis yra savo prigimtimi 
kaimo žmogus, kuris savo ūky aprėpia viską. 

Visumos bruožas mūsų kūryboje padaro, kad mūsų 
kultūra yra gana savotiška. Ji yra sintetinė kultūra. 
Bet šilas josios sintetiškumas yra išvidinis, pirmykštis, 
sintetinio visumos žmogaus sintetiškumas. Tai nėra sude- 
rinimas ir sujungimas kokių nors jau išsiskaldžiusių, 
savyje išsivysčiusių elementų. Tai yra neleidimas ši- 
tiems elementams išsiskaldyti. Lietuvis kuria taip, kad jo 
kūrybos rezultatai nėra pažymėti kokios nors specialios, 
visiškai atbaigtos srities ženklu. Jie yra sunkiai priski- 
riami tai ar kitai specialiai sričiai. Jie visados turi tokių 
bruožų, kurie juos padaro priklausančius daugybei sričių. 
Tiksliau sakant, jie priklauso kultūrai, kuri dar nėra pa- 
tyrusi specializacijos įtakos. Vadinasi, lietuviškoji kultūra 
yra pirmykštės vienybės kultūra. Štai dėl ko mūsų kultū- 
roje tokios didelės reikšmės turi religija, nes religija 
yra kaimo žmogaus ir sykiu visumos žmogaus jungia- 
masis principas. 

b. Namų kultūra. Kaimo gyvenimo centras yra namai. 
Miesto gyvenimas vyksta šalia namų: aikštėse, gatvėse, 
biuruose, įstaigose, kavinėse, užeigos klubuose ir t.t. Tuo 
tarpu kaimo gyvenimas vyksta namuose. Laukuose žmonės 
negyvena. Laukuose jie tiktai dirba. Visas gyvenimo 
pulsas, visi gyvenimo įvykiai, visos šventės, visi reikalai 
kaime yra atliekami namuose. Namai kaime reprezentuo- 
ja koncentruotą sintetinį žmogaus gyvenimo ir kultūros 
buvimą. Kaiminis gyvenimas yra tikrumoje naminis gy- 
venimas. Namų židinys kaime yra toji vieta, kuri traukia 
į save visus šeimos narius, kuri juos jungia ir gaivina. 
Todėl kaimo kultūra yra sykiu ir namų kultūra. Iš namų 
kaip tik ir kyla kaimo kultūros sintetiškumas, nes namai 
kaip tik yra neišsiskaldžiusio, neišsispecializavusio gyve- 
nimo tipas. Kaimo gyvenimas yra namų gyvenimo ir 
namų kultūros projekcija. 

Todėl lietuviškoji kultūra, būdama kaimo kultūra, 
giliausia savo esme yra ir namų kultūra. Tai reiškia, 
kad ji savyje slepia visus namų gyvenimo ir namų dvasios 
bruožus, Tuo tarpu namai visų pirma, kaip minėjome, 
yra neišsiskaldžiusio gyvenimo tipas, kuris apsireiškia 
minėta mūsų kultūros pirmykšte vienybe. Toliau, namai 
yra toks gyvenimo tipas, kuriame kūryba kuo mažiausiai 
objektyvuojasi šalia žmogaus. Namų gyvenimas esmingai 
yra išvidinis gyvenimas. Todėl lietuviškosios kultūros 
išvidinis bruožas, apie kurį buvo kalbėta, kaip tik turi 
savo šaknis naminiame savo pobūdyje. Galop namų kultūra 
yra moteriška kuliūra, nes moters dvasia visados yra 
namų gaivintoja ir palaikytoja. Todėl ir lietuviškojoje 
kultūroje moteriškumo esama nemaža. Tai nereiškia, kad 
moteris lietuviškojoje kultūroje ypatingai aktyviai daly- 
vautų išviršiniu veikimu. Tai tik reiškia, kad moteriškoji 
dvasia, kuri gaivina ir palaiko namų gyvenimą, sykiu 
gaivina ir palaiko lietuviškosios kultūros kūrybą. Ji 
savo bruožais persunkia šios kultūros laimėjimus. Ji juos 
lenkia išvidine, daugiau subjektyvine kryptimi, ji taip 
pat padaro, kad lietuviškoji kultūra yra visumos ir vidaus 
kultūra, 

Naminis lietuviškosios kultūros pobūdis yra gana cha- 
rakteringas visam kultūriniam mūsų gyvenimui. Jeigu 
prieš namus pastatysime pasaulį ir kalbėsime apie pasau- 
lio kultūros tipą, aiškiai galėsime pastebėti, kad lietu- 
viškoji kultūra šitam tipui nepriklauso. Pasaulio kultūra, 
kuri reiskiasi daugiau specializacija, objektyviniais pavi- 
dalais ir visuoineninėmis formomis, lietuviškajai dvasiai 
yra svetima. Namų tad charakteryje mūsų kultūra pa- 
siekia giliausios savo charakteristikos. Lietuviškoji kultū- 
ra yra kaiminė namų kultūra. Ir šitame pasakyme glūdi 
visi tie bruožai, apie kuriuos mes esame kalbėję anks- 
čiau. 


PABAIGA 


Lietuviškosios individualybės ir lietuviškosios kultūros 
analizę baigėme. Įvairių sričių nagrinėjimai parodė, kad 
lietuviškoji individualybė yra subjektyvi, receptyvi, 
plačiadvasė ir prie žemės prisirišusi. Todėl lietuviškoji 
kultūra yra išraiškos kultūra, vidaus kultūra, didybės 
kultūra ir kaiminė namų kuitūra. Šitos žymės padaro 
mūsų kultūrą labai savotišką, labai skirtingą nuo mūsų 
kaimynų kultūros. Tiesa, mes esame atviri svetimoms 
įtakoms, bet šitas atvirumas yra tik vienas biuožas, 
kuris turi ir neigiamų pusių. Kaimynų kultūros negali 
išnaikinti mūsų kultūros savotiškumo ir originalumo. 

Baigiant reikia grįžti prie pacies pradinio klzusimo, 
iš kurio mes išėjome, būteni prie lietuviškosios kuicuros 
sintezės problemos. Darydami pastabų prie prof. Si. Šal- 
kauskio kultūrinės sintezės koncepcijos, esame sakę, 
kad sintetinis linkimas mūsų kultūroje yra žyisus. Dabar 
gaiime pastebėti, kad šitas pasakyLias pasiteisino, kad 
iš tikro lietuviškoji kultūra, iš vienos pusės, būdama 
kaiminė namų kultūra, yra sintetinė pirmykštės vienyvės 
prasme, o iš kitos pusės, lietuviškoji kultūra, būdama 
išraiškos ir vidaus kuitūra, siekia sintezės tarp iucjos 
ir pavidalo, tarp subjektyvinės ir objekiyvinės dvasios. 
Pirmu atveju lietuviškosios kultūros sintezė jai yra iarsi 
įgimtas dalykas, kilęs iš pačios josios esmės. Antru 
atveju sintezė lietuviškajai kuliūrai yra tolimas siekimas, 
nes ji, kaip minėjome, labiau linksta į išraišką negu į 
formą, į subjektyvinę pusę labiau negu į objektyvinę. 
Suderinti šiuos pradus — idėją ir formą, kultūrinį momen- 
tą su civilizaciniu momentu — kaip tik ir būtų pagrin- 

diniai mūsų lietuviškosios kultūros uždaviniai. Todėl 
pasisakydami už sinte7ę, mes pasisakome už ją kita prasme 
negu prai, St, Šalkausvis, Mums lietuviškosios sintezės 
problema yra mūsų kultūros prigimties ir mūsų kultūros 
tikslo problema. Mes sinteze pasiturime. Bet šitoji sintezė 
yra įvairių kultūros sričių nediferencijuota vienybė. 
Mes sintezės siekiame. Bet šitoji sintezė yra suvedimas 
pusiausvyron išraiškos ir pavidalo, kultūros ir civilizaci- 
jos momentų konkrečioje mūsų kultūroje. Tik tokios 
sintezės pasiekę,mes atbaissime savą kultūrą, kuri, kaip 
minėjome, dabar yra neužbaigtas kūrinys. Ar šitoji sinte- 
zė ga'ės būti realizuojama visu tobulumu, galima abejoti, 
nes mes niekados savo individualybėje negalėsime tobulai 
suderinti linkimo į išvidinį ir į išviršinį gyvenimą. Mes 
visados labiau liksime subjektyvūs ir receptyvūs. Mes 
visados labiau mėgsime žemę negu jūrą. Todėl ir mūsų 
kultūra visados bus labiau išraiškos negu pavidalo, labiau 
kultūrinė negu civilizacinė. Tačiau mūsų uždavinys yra 
neleisti išsigimti mūsų minėtiems polinkiams į vienaša- 
liškumą. Mūsų uždavinys yra pataisyti mūsų minėtų po- 
linkių blogąsias puses. Tuo būdų mes išvengtume to, 
kas negeistina mūsų kūryboje, ir galėtume tikru keliu 
realizuoti mūsų didybės ilgesį ir troškimą. „Lietuviškasis 
žodis išaugs iš lietuviškosios dvasios. 

Taip pat turiu pastebėti, kad šitoji lietuviškosios 
kultūros analizė yra tik labai bendra, daugeliu atvejų 
nekonkreti ir per mažai medžiaginga. Tai yra tik pirmieji 
apmatai, be ataudų. Šiuo tarpu autorius tik išreiškė pačią 
koncepciją, negalėdamas josios dar gerai įrodyti konkre- 
čiais duomenimis. Todėl netikslumų ir klaidų, be jokios 
abejonės, čia yra pasitaikę nemaža. Daugelį jų jaučia pats 
autorius. Daugelį gal nurodys tie, kurie yra susidomėję 
lietuviškojo gyvenimo problemos sprendimu. Ateityje 
visus šiuos netikslumus ir paklaidas bus galima pataisyti. 
Tačiau autorius mano, kad bent jo kelias. yra tikras. 
Jis yra ėjęs per lietuviškosios individualybės analizę 
prie josios charakteristikos, o nuo šiosios prie lietuviš- 
kosios kultūros analizės ir bendrų bruožų bei gairių 
pažymėjimo. Šitas kelias, atrodo, yra tinkamas, kad tauti- 
nė individualybė ir tautinė kultūra būtų ištirta. Be abejo, 
kas šiame kelyje patirta, gali būti ginčijama, nes tie 
patys dalykai įvairiems tyrinėtojams gali įvairiai atrodyti. 
Tauta yra gyvas pradas, todėl ją suimti į bet kokius 
rėmus yra nepaprastai sunkų. Tautos charakteristika visa- 

dos yra josios suscheminimas, vadinasi, savotiškas nų- 
žudymas. O nužudyta tautinė individualybė jau nėra 
panaši į gyvą individualybę. Štai kodėl tautinės indi- 
vidualybės charakteristikos visados sukelia abejonių. Bet 
šitoks suscheminimas yra neišvengiamas dalykas mokslo 
srityje. Mokslas be schemų išsiversti negali, vis tiek ar 
jis tyrinėja tautą, ar žmogų. Tai yra jo nelaimė, bet 
sykiu ir galia, nes nesuscheminia gyvybė žmogaus ra- 
cionaliniam pažinimui yra neprieinama. 

Šitomis pastabomis baigiame kultūros sintezės ir lie- 
tuviškosios kuliūros studiją, dar sykį pabrėždami, kad 
jaučiame visas šios studijos silpnybes, nes ji buvo pa- 
rašyta tik kaip bendros koncepcijos išdėstymas, be 
pakankamos konkretinės medžiagos ir net paskubomis. 
Jeigu ji sukeltų susidomėjimo tuose, kurie sielojasi 
mūsų kultūra, autorius būtų visiškai atlygintas. 


mr 
-——————--— 


LEIDĖJŲ ŽODIS 


Užaugo ne viena karta, pažįstanti filosofiją tik iš marksizmo- 
leninizmo skaitinių, kurie mokė negyvų dogmų, neigė gyvo, natūralaus 
filosofavimo dvasią, kompromitavo pačią filosofiją. Per penkiasdešimt 
metų susidarė gili duobė lietuvių dvasiniame gyvenime, į kurią šian- 
dien ėmė garmėti įvairaus pobūdžio lektūra. Tarp jos pasitaiko ir 
vienas kitas žymiausių Lietuvos filosofų — Vydūno, Romano Bytau- 
to, Stasio. Šalkauskio, Antano Maceinos, Juozo Girniaus — darbų 
fragmentas. Atėjo metas nuosekliau ir išsamiau susipažinti su jų kū- 
ryba, „Minties“ leidykla jau pradėjo jų raštų leidybą. Išėjo Vydūno 
raštų tritomio pirmasis tomas, S. Šalkauskio raštų pirmasis tomas, 
rengiami J. Girniaus raštai. 

Pradedame leisti ir paties brodukiyikiusio Lietuvos filosofo A. Ma- 
ceinos raštus. Tikimasi paskelbti visus atskirais leidiniais išėjusius 
A. Maceinos veikalus, taip pat ir svarbesnius jo straipsnius. Tai 
turėtų sudaryti ne mažiau kaip dvylika stambių tomų. Į kiekvieną 
tomą bus stengiamasi sudėti artimos tematikos darbus. 

Pirmajame A. Maceinos „Raštų“ tome, šalia 1936 m. atskiru leidi- 
niu išėjusio „Kultūros filosofijos įvado“, spausdinamos dar ikikarinėje 
periodikoje paskelbtos dvi stambios studijos — „Pirminės kultūros pag- 
rindai. (Logos.— 1936.— Nr. 1.— P. 1—48; Nr. 2.— P. 8—154; 1938.— 
Nr. t.-— P. 87—141.) bei „Kultūros sintezė ir lietuviškoji kultūra“ (Židi- 
nys.— 1939.— Nr. 4.— P. 433—436; Nr. 5/6.— P. 436—460; Nr. 7.— P. 
625—644; Nr. 10.— P. 360—374; Nr. 11.—P. 496—514; Nr. 12.— P. 


691—711). 
Kodėl A. Maceinos „Raštų“ leidybą pradedame nuo jo kultūros 
L filosofijos? Todėl, kad kultūros filosofija yra viena iškiliausių A. Ma- 


ceinos kūrybos pradiniame etape. Tuo tarpu pirmąją jo knygą „Tauti- 
nis auklėjimas" (1934 m.) tikslingiau bus spausdinti pedagogikai skirtame 
tome. 
Rengiant A. Maceinos „Raštus“ spaudai, buvo pataisytas tik vienas 
2 kitas rašybos mažmožis, suvienodinta tikrinių vardų originalo rašyba; 
: visai nebuvo liečiama leksika. Bibliografinės nuorodos išnašose paliktos 
tokios, kokias jas pateikė pats autorius, 

A. MACEINOS „RAŠTŲ“ STRUKTŪROS 


I tomas: 
II tomas: 
III tomas: 
IV tomas: 


V tomas: 


VI tomas: 


VIi tomas: 


VIII tomas: 


IX tomas: 
X tomas: 
XI tomas: 
XII tomas: 


PROJEKTAS 


KULTŪROS FILOSOFIJA („Kultūros filosofijos įvadas“, 
1936 m.; „Pirminės kultūros pagrindai“, 1936 m.; „Kultū- 
ros sintezė ir lietuviškoji kultūra“, 1939 m.) 

SOCIALINĖ FILOSOFIJA  („Sociaunis teisingumas“, 
19538 m.; „Buržuacijos žiug1mas“, 1540 m.; „Prometcjizmo 
problemą“, 1935 m.) 

Trilogija „CCGR INGUIETUM“ („Didysis inkvizitorius“, 
1946 m.; „Niekšybės paslaptis“, 1904 m.; „Jobo drama“, 
1950 m.) į 

TEOLOGINĖS-FILOSOFINĖS STUDIJOS („Saulės giesmė“, 
1954 m.; „Didžioji padėjėja“, 1958 m.; „Dievo avinėlis“, 
1966 m.) 

RELIGIJA DABARTIES PASAULYJE („Bažnyčia ir pasau- 
lis“, 1970 m.; „Didieji dabarties klausimai“, 1971 m.; 
„Krikščionis pasaulyje“, 1974 m.; „Išlaisvinimo teologija“, 
1986 m.) 

BENDRIEJI FILOSOFIJOS KLAUSIMAI („Filosofijos kil- 
mė ir prasmė“, 1978 m.; „Filosofijos keliu“, 1979 m.; 
„Asmuo ir istorija“, 1981 m.) 

RELIGIJOS FILOSOFIJA („Religijos filosofija“, 1976 m.; 
„Dievas ir laisvė“, 1985 m.; „Ora et labora“, 1967 m.; 
„Religijos ir tautos dialektika“, 1987 m.) 

PEDAGOGIKOS FILOSOFIJA (.Tautinis auklėjimas“; 
1934 m.; „Pedagogikos istorija“, 1940 m.) 

STUDIJOS IR STRAIPSNIAI 

STUDIJOS IR STRAIPSNIAI 

RECENZIJOS. LAIŠKAI. POEZIJA 

DARBAI, PARAŠYTI VOKIEČIŲ KALBA („Sovietinė etika 
ir krikščionybė“, 1969 m.; paskaitos bdi kita rankraštinė 
medžiaga) 


——-"—- 
O — (— m—————-A—— 


LOTYNIŠKŲ 
IR KITŲ KALBŲ ŽODŽIŲ BEI POSAKIŲ ŽODYNĖLIS 


actio (lot.) — veikemas, veikimas 
aclus purus — grynas veiksmas 

ad extra — išorėje, šalia 

ad iržra — viduje 

anima! rationale — protingas gyvūnas 


cond'tio sine gua non — būtina sąlyga 
„Corf/essiones“ — „Išpažinimai“ 
creatio nova — kūrimas iš naujo 


„De Civitate Dei“ — „Apie Dievo valstybę“ 
Drus de Dro — Dievas iš Mevo 
Deus in nobis — Dievas mumyse 
Deus supra nos — Dievas aukščiau už mus 
„De Trinltaie“ — „Apie Trejybę“ 


ens e! bonum convertuntur — būtis ir gėris glaudžiai susiję 

ex opere operato — pežodžiui: iš atlikto darbo: teologijos terminas, 
nurodantis, kad sakramentas galioja nepriklausomai nuo jį tei- 
kiančio kunigo dorinių savybių 

ex parle post — iš dalies pa to 

ex protesso — išmanant dalvką 

extirpalio clitoridis — klitorio pašalinimas 


„Faciamus hominem ad imaginem et similitudinem nostram“ — 
„Padarykime žmogų kaip mūsų paveikslą, į Mus panašų“ 

lorum — aikštė; sen. Romoje — svarbiausioji miesto aikštė, politinio 
ir visuomeninio gyvenimo centras 


hic el nunc — Čia ir dabar 

hemo homini Jupus — žmogus žmogui vilkas 
homo humanista — žmogiškas žmogus 

homo naturalista — gamtinis žmogus 

homo oeconomicus — Ūkiškas žmogus 
homo sexualis -— lytinis žmogus 
homo theista — tikintis žmogus 


illabitur tetrum chaos — įsiveržia baisus chaosas 
in actu — iš tikrųjų, faktiškai 

Inclinatio ad esse — pasiinkimas į būtį 
Inferiores — žemesni, prastesni 

In possibilitaie — kaip galimybė 

in potentia — kaip galimybė 

In pura polentia — kaip gryna galimybė 

In se — savyje; pats savaime 


labia minora — mažosios lūpos 


Magna Mater — Didžioji Motina 

mediatrix omnlum graiiarum — visų malonių tarpininkė 

minor mundus — mažesnis pasaulis 

modus imaglnis — paveikslo įkūnijimas 

modus veslig!i — pėdsakų įkūnijimas 

molor movens — judinančioji priežastis 

motus, in guo materia appelit Iormam — judesys, kuriuo materija 
siekia įgyti pavidalą 

mulalis mutandis —su tam tikrais pakeitimais, pakeitus keistinus 
dalykus 


opus magnum — didysis veikalas 
opposila luxta se poslia clarescunt — priešybės, būdamos greta viena 
kitos, tampa aiškios 


per analogiam — pagal analogiją, analogijos būdu 
plenitudo temporum — laikų pilnybė, aplinkybių visuma 
primus in intentlione — pirmas, svarbiausias sumanyme 


ratio — protas 


sublcite terram et dominamini — užkarlaukite žemę ir valdykite 
sub specie aeternilatis — amžinybės požiūriu 
sui Compos — sąmoningas, turintis sąmonę 


terminus ad guem — riba „į kur“ 
terminus ad guo — riba „iš kur“ 


ethos (gr.) — būdas; paprotys 

pathos — aistra; kentėjimas; būsena; savybė 
physis — gamta 

psyche — siela 

zOon politikon — visuomeninis gyvūnas 

„Altersklassen und Mūnnerbunde, Eine Darsteliung der Grundtormen 
der Gesselschaff“ (vok.)— „Amžiaus klasės ir vyrų sąjungos. 
Pagrindinių visuomenės formų apibūdinimas“ 

„Am Anfang war die Tal" — „Pirmiausia veiksmas buvo“ 


Bruch mit der Natur — ryšių nutraukimas su gamta 


„Das Multerrechl. Eine Untersuchung ūber die Gynaikokralie der 
alien Well nach Ihrer religiosen und rechtlichen Natur“ — „Moti- 
nos teisė, Senovės pasaulio ginekokratijos tyrinėjimas remiantis 
jos religine ir teisine prigimtimi“ 

„Der Mythus von Orient und Occident, Eine Melaphysik der alten 
Welt" — „Rytų ir Vakarų mitas. Senovės pasaulio metafizika“ 

„Der Sinn der Geschlchte" — „Istorijos prasmė“ 

„Der Sinn des Schaifens“ — „Kūrybos prasmė“ 

„Die Formen der Familie und die Formen der Wirtschalt“ — „Seimos 
ir ūkio formos" 

„Die gelstigen Grundlagen des 19 Jahrhunderts“ — „XIX amžiaus dvasi- 
niai pagrindai“ 

„Die menschliche Gesellschaft" — Žmonių bendruomenė“ 


eine universalhistorische Angelegenheit — visuotinės istorijos dalykas 

„Eintūhrung in die Volkerpsychologie“ — „Tautų psichologijos įvadas“ 

Erntevolker — žemdirbių tautos 

„Erkennl!nisgeist und Multergeist. Eine Soziosophle der Geschlechter“ — 
„Pažinimo dvasia ir motinos dvasia. Lyčių sociosofija“ 


Gemeinschalt — bendruomenė 

Gesellschaft — visuomenė 

„Grundriss einer Phijosophle des Schalfens als Kullurphilosophie“ — 
„Kūrybos filosofijos kaip kultūros filosofijos pagrindai“ 

„Handbuch der Philosophie“ — „Filosofijos žinynas“ 


„Ideen zur Philosophie der Geschichte der Menschheil“ — „Idėjos 
žmonijos istorijos filosofijai“ 


Kralt der Ruhe — ramybės jėga 
Kulturlekre — kultūros teorija 


landschaftlich-intultiv — peizaziškas intuityvus 


„Mikrokosmus. Ideen zur Naturgeschichte und Geschichte der Men- 
schhell“ — „Mikrokosmosas. Gamtos ir žmonijos istorijos idėjos“ 


Naturvėlker — pirmykštės tautos 


Personenkultur — asmenybės kultūra 

Sachkultur — daikto kultūra 
Seinsphilosophie — būties filosofija 
„Sturm und Drang“ — „Audra ir veržimasis“ 


„Untergang des Abendlandes“ — „Vakarų saulėlydis“ 


Werk/ehre — darbo teorija 
weriphilosophische Pūdagogik — vertybių filosofija pagrįsta pedagogika 
Wildbeutertum — laukinė drevininkystė 


en bloc (pranc.) — apskritai, kartu, visiškai 

Iaux pas — klaidingas žingsnis, klaida 

laisser passer — leisti eiti, leisti veikti 

par excellence — tikrąja žodžio prasme 

„Revenons ū la nature“ — „Grįžkime į gamtą“ 

„Sur les conlins de deux mondes“ — „Ties dviejų pasaulių riba“ 


„II principe“ (it.) — „Valdovas“ 
scienza nuova — naujas mokslas 

